
pratarmė 


Pirmasis Trumpą etikos istoriją 1966 metais išleido Macmillano leidybinės 
džiojoje Britanijoje, tuometinėje Routledge and Kegan Paul leidykloje. Nuo 
to laiko ši knyga verčiama į ispanų, olandų, norvegų, vokiečių, slovėnų kal- 
bas, o visai neseniai, 1995 metais, buvo išversta į lenkų kalbą. Lenkiškojo lei- 
dimo vertėjas, profesorius Adamas Chmielewskis, paprašė manęs parašyti 
pratarmę lenkų skaitytojams. Šia proga aš su dėkingumu pasinaudojau, no- 
rėdamas kiek kitaip apžvelgti kai kuriuos knygos aspektus - pataisyti ir kiek 
pakeisti patį tekstą bei pateikti samprotavimus apie tai, kaip pasikeitė mano 
požiūris į etikos istoriją. Pirmiausia reikia pastebėti, kad knygos pavadini- 
mas yra klaidingas - tai trumpa Vakarų etikos, o ne etikos istorija. Toliau tu- 
riu progą atsakyti į esminę kai kurių dalykų kritiką, už kurią esu labai dėkin- 
gas, ir bent jau pripažinti tą faktą, kad Vakarų dorovės filosofijos istorija tę- 
siasi ir po 1966 metų. Tačiau aš nesiėmiau tos istorijos tęsti. 

Labiausiai esu nepatenkintas savo knyga dėl to, kad pasikeitė mano pa- 
ties požiūris į filosofiją ir dorovę. Be abejo, vis dar iš esmės pritariu daug kam, 
ką tuomet rašiau. Bet, skaitydamas visą tą savo papasakotą istoriją dabar, ma- 
tau, kad ją reikia peržiūrėti, kad ji yra tik viena iš daugybės tikrai pamokan- 
čių istorijų apie dorovės filosofijos raidą, kurią papasakojo filosofai, pavyz- 
džiui, Hegelis, Marxas, Sidgwickas (nors esu tvirtai įsitikinęs, kad mano dar- 
bas jų darbams neprilygsta), kiekvieną jų vėliau galima taisyti ir tobulinti. Sa- 
vo vėlesnėse knygose, ypač Po dorybės (After Virtue, Notre Dame: University 
of Notre Dame Press, antras leidimas, 1982), Kieno teisingumas? Kuris raciona- 
lumas? (Whose Justice? Which Rationality? Notre Dame: University of Notre Da- 
me Press, 1988) ir Trys skirtingos dorovės tyrimo versijos (Three Rival Versions of 
Moral Enguiry, Notre Dame: University of Notre Dame Press, 1990) mėginau 
tobulinti įvairias temas, jau gvildentas Trumpoje etikos istorijoje. 

Nepaisant to, suvokiu du dalykus - tiek tai, kad Trumpoje istorijoje yra 
dar daug dalykų, kurie man tebėra priimtini, tiek ir tai, kad tik pirmiau pa- 
rašęs knygą, po to ją apmąstęs supratau, kaip tą patį galima padaryti geriau. 
Kadangi daugybei dabartinių skaitytojų greičiausiai priimtinesnis mano 
1966 metų požiūris, o ne dabartinis, būtų vis dar prasminga kviesti skaityto- 
jus pradėti savo mokymosi kelią nuo Trumpos istorijos ir tik po to mąstyti 
apie etikos istoriją. Šioje pratarmėje ketinu paaiškinti, kodėl aš manau, kad 
ši istorija vis dar verta dėmesio. Bet prieš imdamasis nuodugniai tyrinėti sa- 
ve ir tada papasakotą istoriją, turėčiau įsiklausyti ne tiek į savo paties požiū- 
rį į papasakotą istoriją, kiek į svarbesnę kitų žmonių išsakytą kritiką apie 
knygą. 

Ši kritika yra daugiausia susijusi su konkrečių autorių pateikimo nenuo- 
seklumu. Tai yra ta kritika, kurią numačiau ir kurios tikėjausi dar prieš rašy- 
damas pratarmę pirmajam leidimui. Tuos nenuoseklumus, kur tai, kas para- 
šyta, reikia tiesiog taisyti ar papildyti, pats ėmiau labai kritiškai vertinti, be- 
veik taip pat kritiškai, kaip ir kiti. Todėl leiskite pateikti pataisytus ir papil- 
dytus skyrius, tačiau reikia turėti galvoje tai, jog knyga tebuvo mėginimas 
apibendrinti dideles ir sudėtingas temas bei argumentus kaip galima glaus- 
čiau, dėl ko tekste atsirado tiek netikslumų ir praleista tiek dalykų; o tai, ką 
aš dabar išdėstysiu, vėlgi bus labai glausta, gal net per daug glausta. Šį keb- 
lumą galėsiu įveikti tik tuomet, kai pagaliau parašysiu kol kas neegzistuojan- 
čią knygą, kuri, manau, galės vadintis Labai ilga etikos istorija. 

Reikėtų taisyti keturis skyrius: IX skyrių apie krikščionybę, XII skyrių 
apie aštuonioliktojo amžiaus britų teorijas, XIV skyrių apie Kantą ir XVIII 
skyrių apie šiuolaikinę dorovės filosofiją. Dabar apie viską iš eilės. 

IX skyrius. Krikščionybė. Šis skyrius knygoje yra ryškiausias pavyzdys to 
trūkumo, į kurį aš atkrėipiau dėmesį pirmojo leidimo pratarmėje, kai rašiau: 
„Ši knyga, be jokios abejonės, yra autoriaus daugybės ketinimų auka“. Tarp 
89 puslapių iš graikų etikos ir 123 puslapių iš Vakarų Europos etikos nuo Re- 
nesanso iki 1964 metų aš įspraudžiau devynis puslapius, kuriuose pamėgi- 
nau apibrėžti krikščionių religijos požiūrį į dorovę ir užpildyti 1300 metų is- 
torijos spragą nuo Marko Aurelijaus iki Makiavelio bei atskleisti viduramžių 
dorovės filosofijos svarbą. Koks absurdas! Bet tai ne tik mano absurdas. Ši 
mano klaida atspindėjo angliškai kalbančiose šalyse plačiai paplitusį, tegul ir 
nevisiškai visiems priimtiną požiūrį - jis, deja, vis dar vyrauja daugybėje ko- 
ledžų ir universitetų, — kad filosofijos istorijoje nėra vietos nei ankstyvajai 
krikščionybei, nei brandiesiems viduramžiams. Pavyzdžiui, tuometinėje Ox- 
fordo universiteto studijų programoje ilgą laiką daug vietos buvo skiriama 

antikinės ir naujųjų laikų filosofijos studijoms, tačiau beveik nieko nekalba- 
ma apie viduramžius. 

Yra dvi taisytinų mano klaidų ir trūkumų rūšys. Pirmieji, tai - krikščio- 
nybės apžvalga, kurią maniau esant reikalinga ne tik išplėsti, bet ir iš esmės 
peržiūrėti. Tos apžvalgos pagrindu laikoma išskirtinai krikščioniškoji etika 
ir, kaip aš tada maniau, neišsprendžiamas paradoksas, kad joje „mėgino su- 
galvoti savo kodeksą visai visuomenei iš ištarmių“, pirmiausia taikomų indi- 
vidams ar mažoms bendruomenėms, kurios turėjo atsiskirti nuo likusios vi- 
suomenės dalies ir laukti antrojo Kristaus atėjimo, kurio iš tikrųjų nebuvo 
(112-113 p.). Man nepavyko suprasti, kad šį paradoksą Naujajame Testa- 
mente jau išsprendė Pauliaus doktrinos apie bažnyčią ir jos misiją pasaulyje. 
Šiomis doktrinomis sklandžiai apibrėžiamas gyvenimas krikščionių, kuriuos 
įkvepia tiek antrojo atėjimo viltis, tiek įsipareigojimas šio pasaulio veiklai, ku- 
rioje ir per kurią Žmonės iš naujo atranda savo prigimtinių tikslų ir prigimti- 
nių dorybių, reikalingų tiems tikslams pasiekti, tikrąją esmę; tuos tikslus jie 
pagaliau suvokia teologinių dorybių, išdėstytų Naujajame Testamente, švie- 
soje. Krikščioniškuoju požiūriu tos dorybės yra savybės, būtinos paklusti 
Dievo įstatymui, tas paklusnumas sudaro bendruomenę, ir nesvarbu, ar tai 
paklusnumas Dievo įstatymui, suvokiamam protu, būdingam prigimtinei 
bendruomenei, ar paklusnumas apsireiškimui, būdingam bažnyčiai. (Anks- 
čiau šito nepripažinau dėl to, kad buvau per daug susižavėjęs Biblijos kriti- 
kais, kurie klaidingai manėsi Naujajame Testamente atradę didelę ir nenuo- 
seklią eklektiką. Ankstesnį požiūrį pakeičiau iš dalies dėl to, kad daugiau su- 
žinojau apie pačią kritiką, ypač iš Heinricho Schlierio darbų.) 

Taigi tai, ką pateikė krikščionybė ją pasitinkantiems, buvo tam tikra 
įstatymo ir dorybių koncepcija, dorybių, kurios sudėtingais ryšiais siejosi su 
įvairiomis filosofinėmis antikinio pasaulio koncepcijomis apie žmogiškąjį gė- 
rį ir dorybes. Kadangi to kaip reikiant nesupratau, nesugebėjau suformuluo- 
ti tinkamų klausimų apie šiuos ryšius. Aš, pavyzdžiui, pastebėjau, kaip Nau- 
jojo Testamento koncepcijos skyrėsi nuo Platono, Aristotelio ar stoikų. Tačiau 
man nepavyko sistemingai išanalizuoti, ar buvo įmanoma vieną ar kelis iš 
šių filosofinių požiūrių suderinti su krikščionybe taip, kad iš karto galima 
būtų pateikti tinkamesnę dorovės filosofiją ir filosofiškai pagrįstą krikščiony- 
bės požiūrių į dorovę aiškinimą. Tai, ką rašiau apie Augustiną ir Akvinietį, 
buvo klaida, kadangi man nepavyko suformuluoti tinkamų klausimų. Tačiau 
nesėkmė buvo susijusi ne tik su kriščionybe. 

Kiti trūkumai susiję su judaizmo ir islamo etika. Judaizmo dieviškųjų 
įstatymų etika kėlė filosofinius klausimus, kurie numatė ir ėjo lygiagrečiai su 

krikščionybe, tačiau žydų įnašas sprendžiant šiuos klausimus etikos istorijo- 
je turi išskirtinę reikšmę. Kai X skyriuje rašiau apie Spinozą, kaip apie žmo- 
gų, kuris aiškiai iniciavo naujųjų laikų etikos ginčą, apibūdinau jį tik kaip 
ateistą, nepripažindamas, kad jis buvo vienintelis įpėdinis, kad ir nukrypęs 
nuo viduramžių žydų dorovės filosofijos ir ypač nuo didžiausio viduramžių 
žydų filosofo Mošės Maimonido. Nieko dabar taip nesigailiu, kaip to, kad į 
Trumpos etikos istorijos vardų rodyklę neįrašiau Maimonido (to, kas pirmą- 
kart apie jį parašyta, ir bibliografijos ieškokite Collette Sirat knygoje Žydų fi- 
losofijos istorija viduramžiais (A History of Jewish Philosophy in the Middle Ages, 
Cambridge: Cambridge University Press, 1985). 

Nepaminėti tokių islamo filosofų, kaip ibn Sinos (Avicenos), al Gasalio 
ypač all ibn Rušdžio (Averojaus) buvo klaida. Dėl šių trūkumų pasikeitė to- 
liau netiksliai išdėstoma Akviniečio dorovės koncepcija, kadangi Akviniečio 
pateikiama teologijos ir Aristotelio sintezė giliais ir reikšmingais ryšiais susi- 
jusi su Maimonidu, Avicena ir Averojumi (pradinis islamo filosofijos aiškini- 
mas išdėstytas Oliverio Leamano Viduramžių islamo filosofijos įvade (An Intro- 
duction to Medieval Islamic Philosophy, Cambridge: Cambridge University 
Press, 1985). 

XII skyrius. Aštuonioliktojo amžiaus britų teorijos. Šiame skyriuje aptaria- 
mos dviejų anglų filosofų pažiūros. Tačiau apie pagrindinius dalykus reikė- 
tų pasakyti kai ką daugiau ar kitaip. Anot vyskupo Butlerio (152-155 p.), tai 
iš dalies kyla dėl neteisingo jo koncepcijos teologinių elementų supratimo, o 
taip atsitiko dėl neadekvataus krikščionybės supratimo mano knygoje ap- 
skritai. Aš taip pat, o tai yra tiek pat svarbu, nepakankamai akcentavau, koks 
svarbus tolesniam aptarimui yra Butlerio vaidmuo, kadangi jis buvo pirma- 
sis filosofas, primygtinai tvirtinęs, kad žmogiškuosius poelgius įtakoja dvi 
skirtingų nepriklausomų. principų grupės - viena vertus, protingos savimei- 
lės, antra vertus, sąžinės. Savo knygoje Etikos istorijos apybraižos (Outlines of 
the History of Ethics, London: Macmillan, penktasis leidimas, 1902) Henry's 
Sidgwickas šį skirstymą laiko svarbaus, o gal net svarbiausio skirtumo tarp 
antikinės Graikijos etikos, kuri iš esmės paremtas tik viena žmogiškuosius 
poelgius įtakojančių principų grupe - įvairiai suprantamų proto principų, — 
ir naujųjų laikų etikos pagrindu. Pradedant aštuonioliktuoju amžiumi klau- 
simas apie tai, koks yra santykis tarp protingos savimeilės principų ir nuas- 
menintų dorovės reikalavimų, dorovės filosofams tampa pagrindinis. 

Vienas filosofas, kuris, anot Sidgwicko, tam tikra prasme numatė, kad 
Butleris pripažins šį dualizmą, buvo Williamas Wollastonas. Savo samprota- 
vimais apie Wollastoną (158 p.) man nepavyko pakankamai aiškiai apibrėž- 

ti, koks buvo Wollastono požiūris ir ką kritiškai žvelgdamas Hume'as rašė 
apie Wollastono pažiūras. Iš tiesų Wollastonas teigė, kad „racionaliai suvo- 
kiamas skirtumas tarp ydos ir dorybės yra tiesiog skirtumas tarp tiesos ir ne- 
tiesos“ (158 p.). Jo požiūriu, neteisingai besielgiančiojo veiksmai visada ska- 
tina neteisingą sprendimą, kuris dėl to neatitinka tikrovės. Ir Wollastonas 
klausia, ar mes negalėtume apie ką nors ne taip gyvenantį ir besielgiantį pa- 
sakyti, kad jis melagingai gyvena? (The Religion of Nature Delineated, I, iii). Aš rė- 
miausi Hume'o argumentais, kad Wollastonui būdingas požiūris, jog kiek- 
vienas klaidingas veiksmas yra melas. Tikriausiai, būtų galima ginčytis, ar 
Hume'as neklysta spręsdamas, jog tai išeina iš to, ką teigia Wollastonas. Ta- 
čiau Joelis Feinbergas („Wollaston and His Critics“ Rights, Justice and the 
Bounds of Liberty, Princeton: Princeton University Press, 1980) mane įtikino, 
kad aš, kaip ir Hume'as, Wollastono nesupratau. Ir kad Wollastono požiūrį, 
kaip jis pats teigė, galima kritikuoti, bet ne taip, kaip kritikavo Hume'as. 

XIV skyrius. Kantas. Filosofijos žurnale (The Journal of Philosophy, LXVI, 9, 
1969 gegužės 8) pateikiamoje Trumpos etikos istorijos recenzijoje Hansas Ober- 
diekas pareiškė, kad tai, „kas šioje knygoje blogiausia, galima rasti neįtikėti- 
nai trumpame skyriuje apie Kantą“. Po to Oberdiekas pateikia sąrašą temų, 
kurias būtų buvę pageidautina aptarti ar aptarti plačiau, ir ypač kaltina ma- 
ne klaidinimu, nes aš teigiau, kad „įprastos dorovės sąmonės egzistavimą 
Kantas priima kaip savaime suprantamą“ (175 p.). 

Aš labai apgailestauju dėl Oberdieko kaltinimų. Rašyti trumpą apžvalgą 
apie žymiausius ir sudėtingiausius filosofus greičiausiai jų atžvilgiu yra ne- 
teisinga, ir nors Kantui skirta daugiau dėmesio, nei kuriam kitam naujųjų lai- 
kų filosofui, išskyrus Hobsą ir Hegelį, jo etikai teko mažiau nei pusė Aristo- 
teliui skiriamų puslapių. Taigi ką labiausiai reikėtų taisyti ir pildyti? 

Oberdiekas buvo teisus sakydamas, kad, nors Kantas mano, jog papras- 
tas dorovės agentas, nesusitepęs filosofija, puikiausiai sugeba suvokti kate- 
gorinio dorovės imperatyvo reikalavimus, tikrąją tokių paprastų žmonių do- 
rovinę sąmonę visada galėjo suklaidinti ar supainioti protas. Iš to, kas pasa- 
kyta, aiškėja, kad jei aš rašiau priešingai - klydau. Tačiau aš nepaminėjau dar 
svarbesnio dalyko, susijusio su tuo, kad Kantas išskyrė bet kokiai dorovei, 
kuri reikalauja racionalių asmenų dėmesio, būdingą skiriamąjį bruožą. 

Be abejo, aš aptariau Kanto kategorinio imperatyvo koncepciją. Pagal ją 
mes privalome veikti pagal maksimas, kurias galima laikyti suvisuotintais 
įstatymais. Tačiau aš nepaminėjau jo kategorinio imperatyvo antrosios for- 
muluotės: „Veik taip, lyg laikytum savo ar kito žmogiškumą tuo pat metu 
tikslu ir priemone, bet niekada tik priemone“. Iš šios formuluotės aiškėja, 

kad apeliuodamas į tai, kad bet kuris autentiškai dorovinis standartas yra pa- 
kankamas pagrindas asmeniui pasielgti taip, o ne kitaip, aš skatinu tą žmo- 
gų įvertinti racionalų pagrindą to, kas sau pritaikoma kaip to standarto 
valdžia. Aš laikau tą žmogų - save ar ką nors kitą - racionaliu asmeniu, o ne 
tokiu, kuriuo aš mėginu manipuliuoti kaip nors neracionaliai įtikinėdamas, 
apeliuodamas į jo polinkius. Tai, ką Kantas čia atskleidė, yra racionalaus do- 
rovės diskurso bruožas, akivaizdžiai pastebimas Sokrato ir visų jo įpėdinių 
veikloje. 

Todėl mano abejonės dėl Kanto nebuvo ir nėra susijusios su jo nuostata 
šia prasme laikyti asmenis autonomiškais. Tai aš turėjau išdėstyti aiškiai. Ma- 
no abejonės buvo ir tebėra susijusios su tuo, kaip Kantas racionaliai įteisina 
tai, ką dorovės standartai turėtų turėti ir gali turėti. Jei iš tiesų Kanto suvisuo- 
tinimo argumentai per silpni, kaip aš maniau ir tebemanau, nors mielai pri- 
pažįstu, kad tuo klausimu dar galima pasakyti daug daugiau, nei aš sugebė- 
jau parašyti XIV skyriuje, o pagrindinės Kanto koncepcijos, tokios kaip parei- 
ga, suprantamos, kaip Kantas jas suprato, nenusipelno tokios pagarbos, ko- 
kią joms parodė Kantas ir jo pasekėjai. Šiaip jau paplitęs požiūris, kad tokios 
koncepcijos yra faktiškai racionaliai gintinos, gali suteikti joms galimybę so- 
cialiniame gyvenime vaidinti kokį nors vaidmenį, kuris kai kurio pobūdžio 
reikalavimams suteikia klaidingą ir netgi žalingą valdžią. 

XVIII skyrius: Šiuolaikinė dorovės filosofija. Dėstydamas R. M. Hare'io pa- 
žiūras padariau vieną rimtą klaidą. Aš parašiau, kad „Hare'io pažiūrose te- 
belieka teisinga tai, kad... ką, manau, turėčiau daryti, priklauso nuo mano pa- 
grindinių vertinimų pasirinkimo, o vertinimams pasirinkti nėra jokių loginių 
ribų“ (233 p.). Čia aš supainiojau savo ir kitų kritiką Hare'io atžvilgiu bei pa- 
ties Hare'io pažiūras. Viso to rezultatas yra klaidingas Hare'io pažiūrų išdės- 
tymas, todėl aš jo labai atsiprašau. Hare'io požiūriu, jei teisingai suprantu, 
tuos, kurie vartoja dorovės kalbą, o ypač „turėti“ jo pirmine dorybės prasme, 
kai jie priima sprendimus, saisto pagrindinių dorovės žodžių reikšmes ir 
dėstymo logiką taip, kad tikrai suvisuotinami sprendimai apima kiekvieno 
pasirinkimų sumą, kiekvieno, kurį neatsitiktinai veikia siūlomi veiksmai, 
apie kuriuos ji ar jis sprendžia. Todėl dorovės sprendimų turinį visiškai le- 
mia suvisuotinimo ir rekomendacinės galios reikalavimai, jei tik jie teisingai 
suprantami. Tai, ką rašiau, šito neatspindi. 

Tačiau tai, ką rašiau kaip kritines pastabas, tebegalioja. Pirma, tai, ką Ha- 
re's supranta kaip tą dorovės kalbą, man atrodo, yra tik viena iš kelių galimų 
dorovės kalbos priemonių. Bet kokios dorovės kalbos, kuri atitinka Hare'io 
dorovės terminų supratimą, pagrindas yra pasirinkimo galimybė - dažniau- 

siai nesuvokta — suprasti dorovę kaip vieną iš daugelio būdų. O tas pasirinki- 
mas, kadangi jis vyksta prieš dorovinį protavimą, kylantį iš to pasirinkimo, 
šia prasme yra sąlyginis. Antra, Hare'is pats pripažįsta, kad jei esi iracionalus, 
gali tapti amoralus (Dorovinis mąstymas — Moral Thinking, Oxford: Oxford Uni- 
versity Press, 1981). Bet tai reiškia, kad visų dorovės sprendimų pagrindas yra 
neracionalus, ikiracionalus moralės, o ne amoralumo pasirinkimas. Todėl pa- 
aiškėjo, kad tai, kas iš pirmo žvilgsnio atrodė panašiau į aiškias pretenzijas iš 
naujo tiksliau suformuluoti Kanto dorovės reikalavimus su kategoriškais 
praktinio proto reikalavimais, priešingai Hare'io ketinimams ir pretenzijoms, 
savo nenumatytomis užuominomis yra arčiau Kierkegaardo Arba - arba. Ta- 
čiau aš dar pridurčiau, kad Kierkegaardo pasekėjams mano pateikiama Kie- 
kegaardo apžvalga visada nepatinka, kaip ir Kanto pasekėjams neįtinka ma- 
no Kanto traktuotė (puikų tokio dalyko pavyzdį galite rasti Edwardo Moone- 
y'o knygoje Aš skirtumai ir sprendimai: dorovinė ir religinė Kierkegaardo psi- 
chologija nuo Arba - arba iki Liga mirčiai - Selves in Discord and Resolve: Kierke- 
gaard's moral-religious psychology from Either - or to Sickness unto Death, Lon- 
don: Routledge, 1996). 

Tame pačiame paskutiniame skyriuje galime rasti aiškias prielaidas to- 
kio požiūrio, kuris sudaro visos knygos naracijos struktūrą. Visoje knygoje aš 
pabrėžiu tiek tai, kad besivaržančias dorovės filosofijos kryptys rutulioja 
įvairių dorovės sampratų ir sprendimų tipų racionalumo aspektą, tiek ir tai, 
kaip susiformuoja patys įvairūs dorovės sampratų ir sprendimų tipai ir su- 
teikia išraišką įvairioms esamoms ir galimoms visuomenės tvarkos formoms. 
Atitinkamai aš taip pat iš pradžių neigiau, kad yra ta „dorovės kalba“ (19 p.). 
Kai kurie mano kritikai, taip pat ir Hansas Oberdiekas savo recenzijoje, ku- 
rią aš citavau, teigė, kad tai mane pastūmėjo į, anot Oberdieko, vadinamąjį 
„Maclntyre'o „socioistorinį reliatyvizmą“ (op. cit., p. 268). Oberdiekui atro- 
dė, kad mano apžvalgoje būtų neįmanoma vienos dorovinių įsitikinimų gru- 
pės pretenzijų, atsižvelgiant į vieno socialinio gyvenimo būdo normas ir ver- 
tybes, įvertinti proto požiūriu kaip aukštesnes už kitas. Tada kiekvieną reikė- 
tų teisti pagal jų pačių keliamas sąlygas. Neturėdamas blogų ketinimų parė- 
miau savo požiūrio Oberdieko interpretaciją XVIII skyriuje rašydamas apie 
individo galimybę pasirinkti kokį nors dorovės žodyną (iš daugelio skirtin- 
gų ir tarpusavyje nesuderinamų) ir dorovės sprendimus. Galėjau pasirodyti 
norįs išguiti galimybę apeliuoti į kokias nors normas, kurios nepriklauso 
konkrečių kultūrų gyvenimo formoms. Aš, pavyzdžiui, rašiau, kad neįmano- 
ma „žmogiškosios prigimties... laikyti neutraliu standartu klausdamas, kokia 
socialinio ir dorovinio gyvenimo forma suteiks jai tinkamiausią išraišką, ka- 

dangi kiekviena gyvenimo forma su savimi atsineša Žmogaus prigimties 
paveikslą“ (239 p.). 

Vis dėlto aš buvau labai toli nuo bet kokio nuoseklaus reliatyvizmo, ką, 
aptardamas Trumpą etikos istoriją, aštriai pastebėjo Peteris Winchas. Savo dar- 
be jis apkaltino mane ne reliatyvizmu, o teisingiau - nenuoseklumu („Hu- 
man Nature“, Ethics and Action, London: Routledge & Kegan Paul, 1972). 
Winchas mane gana taikliai apibūdino sakydamas, kad „jis pateikia argu- 
mentus įrodinėdamas nepagrįstumą teiginio, kad bet kuri konkreti forma su- 
daro dorovinio argumento loginę formą, o apžvalga pateikiama taip, kad ga- 
lima būtų pademonstruoti didesnę Aristotelio požiūrio į žmogaus prigimtį ir 
jos sąsajų su dorove reikšmę“ (op. cit., p. 81). Ar galėjo taip atsitikti, kad ta- 
da aš prieštaravau pats sau? 

Tai, ko iš tiesų nesugebėjau padaryti, yra dviejų man priimtinų požiūrių 
suderinimas. Dėl pirmojo susidarė reliatyvizmo įspūdis. Dorovės filosofijoje 
bet kokiam fundamentaliam požiūriui būdingas ne tik savitas konceptualiza- 
vimo ir dorovinio gyvenimo supratimo būdas, kuris suteikia išraišką kai ku- 
riems realiems ar galimiems visuomeninės santvarkos tipams, bet kiekvie- 
nam jų taip pat būdingi saviti pirminiai principai, į kuriuos apeliuoja to po- 
žiūrio išpažintojai siekdami patvirtinti, kad jų požiūris galėtų pretenduoti į 
universalumą ir racionalią viršenybę konkuruojančių požiūrių atžvilgiu. Aš 
turėjau aiškiau pabrėžti, kad tai išties buvo pretenzijos į universalumą ir ra- 
cionalumo viršenybę - išties pretenzija išsakyti vienintelę tiesą apie dorovės 
prigimtį, - to siekė kiekviena konkreti kultūra ir kiekviena pagrindinė doro- 
vės filosofijos kryptis. Todėl aš neatsižvelgiau į tai, kad šios filosofinės pa- 
stangos suformuluoti racionaliai pagrįstus universalius teiginius apie ištiki- 
mybę dorovei, teiginius apie žmones apskritai, teiginius apie žogiškąją pri- 
gimtį apskritai, atsižvelgiant į vietos ir pradinio taško pasirinkimą, kurį su- 
teikia filosofams kiekviena kultūrinė terpė, nulėmė būdinguosius kiekvienos 
pagrindinės dorovės filosofijos krypties sunkumus ir problemas, kurios kar- 
tais pripažįstamos, o kartais ne. Tolesnė kiekvienos krypties istorija atsklei- 
dė, kiek kiekvienai jų užteko ar trūko galimybių, tuos sunkumus ir proble- 
mas suprasti ir išspręsti - kiekvienai taikant savo konkrečius jai būdingus 
standartus. Maniau ir tebemanau, kad dėl šio standarto pagrindiniai šiuolai- 
kinės dorovės filosofijos atstovai klysta. 

Taigi koncepcija, mano pateikta XVIII skyriuje, kurį požiūrį iš dviejų pa- 
sirinkti, buvo klaidinga dėl dvieų dalykų. Pirma, alternatyvos, iš kurių, kaip 
aš tada maniau, mes galėjome rinktis - emotyvistinės ar preskriptyvinės, ar 
egzistencinės teorijos, atspindinčios individualistinę visuomenės santvarką, 

ar konkretūs vietos katalikų teologijos ar marksistinės dialektikos modeliai, 
kurie po 1945 metų sukėlė pasipriešinimą prancūzų diskusijose, - žlugo, ne- 
sugebėjusios tinkamai susidoroti su savo pačių sunkumais ir problemomis. 
Taigi racionalus žmogus iš tikrųjų nepasirinktų nė vienos iš jų. Iš tiesų tai, ką 
parašiau apie pasirinkimą, kaip pastebėjo Winchas, atspindėjo kai kuriuos 
sunkumus. Taip įvyko dėl to, kad aš kalbėjau apie pasirinkimą fundamenta- 
liųjų moralės standartų, kuriuos konkrečių dorovės pažiūrų atžvilgiu laiko- 
mos pirminėmis ir, be to, atspindi vieną konkretų doroviinių pažiūrų tipą, 
t.y. dorovės individualizmą. 

Ar dėl to istorija turėtų pasibaigti vien tik nepavykusių dorovės filosofi- 
jos teorijų apžalga? Tiek aš, tiek daugelis dabartinių mano kritikų neabejoda- 
mi atsakytų „Ne“ dėl dvejopų priežasčių. Kiekvienas gindamas savo požiū- 
rį — o jų yra labai įvairių — teigtų, kad racionalumo požiūriu konkrečiai jo ar 
jos siūlomos teorijos buvimas šiuolaikinėje dorovės filosofijoje yra pagrįstas. 
O nuo 1966 metų parašyta nemažai ryškių, bet labai skirtingų ir prieštaringų 
dorovės filosofijos darbų: kontraktizmas, utilitarizmas: Locke'o ir Kanto pa- 
sekėjai, preskriptyvistai ir emotyvistai. Mano supratimu, problema ta, kad 
šių požiūrių atstovams kyla neišsprendžiamų sunkumų ir problemų, kai jie 
imasi kritikuoti požiūrį oponentų, kurie turi pakankamai argumentų priešin- 
gam požiūriui atremti. Man taip pat kyla tokių sunkumų. Tik dalyvaudami 
diskusijoje, vykstančioje tarp besivaržančių šiuolaikinių dorovės filosofų, ga- 
lime rasti pakankamai argumentų atmesti bet kurią iš ginamų pozicijų. 

Kodėl dabar mano daromos išvados nėra ištisai tik neigiamos? Winchui 
pakako įžvalgos pripažinti ryškią, nors gal ir nepakankamai tiksliai suformu- 
luotą, Trumpoje istorijoje atsispindinčią ištikimybę Aristotelio pažiūroms, tie- 
sa, nelengvai suderinamą su ištikimybe kitiems filosofams. Suprantama, dės- 
tant Aristotelio pažiūras, man labai rūpėjo sukritikuoti tai, kas jo etiką perne- 
lyg tampriai siejo su ketvirtojo amžiaus graikų polio struktūromis ir ypač at- 
mesti jo nepamatuotą požiūrį į moteris, vergus ir paprastus darbininkus, ku- 
riems nesuteikiama galimybė valdyti kitus bei save ir siekti žmogiškojo gė- 
rio. Aš tuo metu nepripažinau, kiek daug yra pasiekta Aristotelio tradicijas 
tęsiančių filosofų darbais, išvalant Aristotelio etiką nuo šių nereikšmingų ir 
diskutuotinų elementų, ir kad šitas gryninimas jokiu būdu nepakenkė pa- 
grindinėms Aristotelio tezėms ir argumentams. Kai tai pagaliau supratau, 
suvokiau dar kai ką. 

Aristotelio etikos, jos esminių dorybių, vertybių, kurios yra žmogiško- 
sios veiklos tikslas, žmogiškosios vertybės, kurioms paklūsta visos kitos ver- 
tybės, bei teisingumo taisyklių, kurių reikia tam tikra veikla užsiimančiai 

bendruomenei, aiškinime ryškėja pagrindiniai ne tik žmogaus veiklos bruo- 
žai graikų miestų-valstybių ribose, bet ir žmogaus veiklos ypatumai apskri- 
tai. Dėl to suklestėjus menams ir mokslams, tokiai gamybinei ir praktinei 
veiklai, kaip žemdirbystei, žuvininkystei ir architektūrai, fizikos laboratori- 
joms, styginių kvartetams ir šachmatų klubams, tokiai veiklai, kuria užsii- 
mantys negali nepripažinti kiekvienoje srityje besiformuojančių vertybių bei 
dorybių ir taisyklių, reikalingų toms vertybėms pasiekti, Aristotelio verty- 
bių, dorybių ir taisyklių sampratos regeneruojamos ir įgyvendinamos prak- 
tikoje. Nenoriu pasakyti, kad tie, kurie šiais dalykais užsiima, suvokia, jog 
tam tikra prasme savo darbe, labiau praktiškai nei teoriškai, jie yra Aristote- 
lio pasekėjai. Tik noriu pasakyti, kad aristotelizmas įvairiose kultūrose turi 
galimybių atgimti naujomis formomis. 

Net jeigu tai tiesa, būtų nepakankamai pagrįsta teigti, jog racionalumo 
požiūriu Aristotelio etika yra pranašesnė už kitas — antikos, viduramžių ar 
naujųjų laikų. Kaip vertinsime tokius teiginius, priklauso, kaip jau siūliau, 
nuo to, kaip atsakysime į tokius klausimus: ar Aristotelio etikai pakanka ištek- 
lių, norint įveikti vidaus sunkumus ir išspręsti problemas? Kaip jo šalinin- 
kams sekėsi tuos išteklius panaudoti? Ar šiuo požiūriu aristotelizmas prana- 
šesnis už savo pagrindinius varžovus? Ar jis gali paaiškinti, kodėl kiekvienas 
varžovas iškelia būtent tokio pobūdžio sunkumus ir problemas? Ar jis suge- 
ba parodyti, kad tų varžovų ištekliai yra nepakankami, ir paaiškinti kodėl? 

Tai pagrindiniai kontroliniai klausimai, į kuriuos svarstydami savo ir 
Aristotelio tezes ir argumentus privalo atsakyti šiuolaikiniai Aristotelio eti- 
kos šalininkai. Ar įmanoma padaryti taip, kad Aristotelio etika būtų apginta, 
arba ne, yra susitarimo dalykas. Savo vėlesnėse knygose mėginau įrodinėti, 
kad yra pakankamai pagrindo teigti, jog pagrindinės Aristotelio pozicijos yra 
tvirtos. Jeigu aš ir tie, kas šiai mano išvadai pritaria, eina teisingu keliu, tai 
Trumpoje etikos istorijoje papasakotą istoriją reikėtų perrašyti taip, kad jos pa- 
baigoje būtent tai ir atsispindėtų. O jei teisingu keliu eina tie, kas tam nepri- 
taria — didžioji šiuolaikinės dorovės filosofijos atstovų dauguma, - istorijai 
reikėtų parašyti visiškai kitokią pabaigą. Todėl iš tikrųjų istorija baigiasi tuo, 
jog skaitytojui užduodami dar keli klausimai. Ir tik nuo skaitytojo priklauso, 
ar jis arba ji toliau šį tyrinėjimą tęs. 

Kiekvienas filosofas yra skolingas savo kritikams, o aš greičiausiai dau- 
giau nei kiti. Todėl leiskite man pabaigti pabrėžiant, kad esu labai dėkingas 
visiems žinomiems ir nežinomiems Trumpos istorijos kritikams. 


Alasdair MacIntyre 
Duke universitetas, 1997 

Pirmojo leidimo pratarmė 


Ši knyga, be jokios abejonės, yra autoriaus daugybės ketinimų auka. O šiaip 
ja tiesiog siekiama pateikti laikmečio istorines aplinkybes ir perspektyvą, ku- 
rios padėtų skaityti parinktuosius tekstus, sudarančius dorovės filosofijos 
pagrindą daugelyje Europos ir Amerikos universitetų. Aš ypač norėjau šiek 
tiek apžvelgti graikų mokyklą, kad galėčiau ją pristatyti Hume'o, Kanto, Mil- 
lio ir Moore'o monotonija apsiribojantiems studentams. Tačiau dėl mano po- 
žiūrio į dorovės filosofijos prigimtį šis, atrodytų, paprastas ketinimas tampa 
sudėtingas. Būtų absurdiška, jei apžvalga apsiribotų tik pačių filosofijos te- 
mų aprašymu, praleidžiant bet kokias nuorodas į dorovės koncepcijas, kurių 
išaiškinimui ir atgaminimui sukurtos ir vystomos ištisos teorijos; ne tik doro- 
vės filosofijos, bet ir dorovės koncepcijų ir dorovingumo, kuriuos įkūnija ir 
apibrėžia šios koncepcijos, istorijai prireiktų trisdešimties tomų ir trisdešim- 
ties metų. Todėl aš nuolat leidausi į kompromisus, tačiau rezultatai nieko ne- 
patenkins. Iš tikrųjų jie netenkina ir manęs. 

Niekam nepavyktų angliškai rašyti apie dorovės filosofijos istoriją, ne- 
pajutus baimingos pagarbos 1886 išėjusiai Henry'o Sidgwicko knygai Etikos 
istorijos apybraižos (Outlines of the History of Ethics), kurią autorius parašė ati- 
džiai dar kartą perskaitęs savo straipsnį Britų enciklopedijoje (Encyclopaedia 
Britannica), skirtą pirmiausia Škotijos bažnyčios klierikams. Mano knygos 
perspektyva skiriasi nuo Sidgwicko iš esmės, bet rašydamas aš vis labiau juo 
žavėjausi. Savo Žurnale jis rašė: „Vakar važiavau į Londoną, kad galėčiau 
Macmillano paklausti apie mano apybraižoje paliktą kvailą klaidą. Aš atsto- 
vauju Žmogui, apie kurį lyg ir būčiau turėjęs viską Žinoti, — serui Jamesui 
Mackintoshui, - kuris savo knygą išleido 1836 metais, praėjus ketveriems me- 
tams po jo mirties! Tos klaidos priežastis yra paprasčiausias neatidumas — 
toks, kokį dabar sunku net įsivaizduoti“. Kažkur šioje knygoje, esu tikras, tu- 
rėtų būti ne vienas tokio paprasto neatidumo pavyzdys. Jis nebus susijęs su 

seru Jamesu Mackintoshu, apie kurį ten nekalbama. Kaip ir Sidgwickui, man 
reikia medžiagą ne tik trumpinti, bet ir parinkti. Deja, suvokiu, kad daugybe 
diskutuotinų klausimų man teko užimti tokią poziciją, kurios nėra kaip pa- 
grįsti. Esu visiškai tikras, kad studentai, besigilinantys į konkrečius autorius 
ir laikotarpius, sugebės surasti daug klaidų. 

Esu daug kam dėkingas: apskritai kolegoms ir mokiniams filosofams 
Leedse, Oxforde, Princetone ir kitur; ypač p. P. F. Strawsonui, p. Amėlie Ror- 
ty ir profesoriui H. L. A. Hartui, kuris skaitydavo mano rakraštį visą ir dali- 
mis ir iš jo padarė geresnę knygą nei ji būtų buvusi. Jiems aš esu nuoširdžiai 
dėkingas. Aiškiai suvokiu, kiek aš skolingas Princetono universitetui bei jo 
Filosofijos katedros nariams. Toje katedroje 1962-1963 m. dirbau vyresniuo- 
ju asistentu prie Humanitarinių mokslų tarybos bei 1965-1966 m. užėmiau 
laikiną profesoriaus vietą. Ši knyga jokiu būdu negali grąžinti šių skolų. Taip 
pat turiu padėkoti p. M. P. Thomas už visą jos kruopštų darbą. 


Alasdair MacIntyre 

I 


skyrius 


FILOSOFINĖS ETIKOS 
ISTORIJOS PRIELAIDOS 


Dorovės filosofija dažnai suvokiama taip, lyg jos istorija būtų antraeilis ar vi- 
siškai atsitiktinis dalykas. Toks požiūris greičiausiai susiformavo dėl to, jog 
buvo manoma, kad dorovės koncepcijas galima išnagrinėti ir suprasti atski- 
rai nuo jų istorijos. Kai kurie filosofai yra net rašę, kad dorovės koncepcijos 
lyg ir nėra pavaldžios laikui, jos priklauso ribotai, nekintamai, apibrėžtai 
koncepcijų rūšiai, istorijos vyksme būtinai išlaikančiai tuos pačius bruožus; 
taip kalboje susiformuoja toks leksinis sluoksnis, kurį ilgainiui derėtų anali- 
zuoti filosofiniu požiūriu ir kuris nusipelno „tos dorovės kalbos“ pavadini- 
mo. Paprasčiau tariant, dorovės istorikai yra linkę manyti, jog kiekviena vi- 
suomenė ir kiekvienas asmuo dorovę ir dorovės praktiką supranta skirtingai, 
tačiau tuo pat metu tie patys istorikai subtiliai asimiliuoja skirtingas dorovės 
koncepcijas — viskas baigiasi tuo, jog jie pripažįsta, kad tai, kas laikoma tei- 
singa ar gera, ne visados sutampa, o iš esmės tos pačios teisingumo ir gėrio 
koncepcijos yra universalios. 

Žinoma, kintant visuomenės gyvenimui, kinta ir dorovės koncepcijos. 
Aš sąmoningai nerašau „nes keičiasi visuomenės gyvenimas“, nes iš to gali 
išplaukti, kad visuomenė yra viena, o dorovė visai kas kita ir kad jos susie- 
tos vien tik išoriniu atsitiktiniu kauzaliniu ryšiu. Tai, aišku, yra netiesa. Do- 
rovės koncepcijos įsiterpia ir yra sudėtinės socialinio gyvenimo formų dalys. 
Vienas pagrindinių būdų, padedančių atskirti vieną socialinio gyvenimo for- 
mą nuo kitos, yra nustatyti dorovės koncepcijų skirtumus. Visiems yra ele- 
mentariai žinoma, jog graikiškas žodis drko100W 1 neturi tikslaus angliško 
atitikmens ir paprastai verčiamas žodžiu justice (teisingumas). Tai ne tik kal- 
bos trūkumas, rodantis, kad tam, ką graikai įvardija vieninteliu žodžiu, an- 
glui reikia kelių. Šis reiškinys greičiau rodo, jog skirtingos senovės graikų ir 
anglų diskurso koncepcijos žymi skirtingumą tarp dviejų visuomenės gyve- 
nimo formų. Suprasti koncepciją, suvokti ją reiškiančių žodžių reikšmę reiš- 

kia mažių mažiausiai išmokti tokių žodžių vartojimo taisykles ir taip supras- 
ti tos koncepcijos vaidmenį kalboje ir visuomenės gyvenime. Iš to turėtų iš- 
plaukti, kad dėl skirtingų visuomenės gyvenimo formų skiriasi koncepcijų 
vaidmuo. Bent kai kurioms koncepcijoms tai, atrodo, tinka. Žinoma, yra kon- 
cepcijų, kurios nesikeičia ilgą laiką, ir taip greičiausiai atsitinka dėl vienos ar 
dviejų priežasčių. Tai yra arba labai siauros pastovių ir kontinualių discip- 
linų koncepcijos kaip, pavyzdžiui, geometrija, arba tai labai bendros koncep- 
cijos, reikalingos bet kokio sudėtingumo kalboje. Čia aš turiu galvoje koncep- 
cijų grupę, išreiškiamą tokiais žodeliais, kaip ír, arba bei jeigu. Tačiau dorovės 
koncepcijos nepriklauso nė vienai iš šių grupių. 

Taigi būtų labai neteisinga rašyti, neva dorovės filosofijos istorijai yra iš- 
kilęs tik vienas tikslas - išnagrinėti, pavyzdžiui, teisingumo koncepciją, - ku- 
rio įgyvendinimui pasišventė visi: Platonas, Hobsas ir Benthamas, ir kurių 
pasiekimus galima vertinti aukštesniais ar žemesniais balais. Tai, žinoma, ne- 
reiškia ir iš esmės yra netiesa, jog tai, ką Platonas sako apie ôtkærooúvn ir ką 
Hobsas ar Benthamas sako apie teisingumą, vienas su kitu visiškai nesusiję. 
Dorovės koncepcijų istorijai būdingas tiek kontinuitetas, tiek pertrūkiai. Čia 
ir glūdi istorijos sudėtingumas. 

Pasidaro dar sudėtingiau dėl to, jog kintant dorovės koncepcijoms tam 
tikrą vaidmenį suvaidina ir pati filosofinė analizė. Juk nėra taip, kad mes iš 
pradžių susiduriame su tiesmuka dorovės koncepcijų istorija, o tik po to at- 
skirai su antrine filosofinių komentarų istorija. Kadangi išnagrinėti koncep- 
ciją filosofiniu požiūriu dažnai gali reikšti padėti jai pakisti pareiškiant, kad 
ją reikėtų peržiūrėti ar kad ji kaip nors buvo diskredituota ar įgavo kokią 
nors ypatingą vertę. Filosofija nieko nekeičia, išskyrus koncepcijas. O kadan- 
gi turėti supratimą apie ką nors reiškia vienaip ar kitaip elgtis ar sugebėti 
elgtis tam tikromis aplinkybėmis, tai keisti savo koncepcijas, ar keičiant tu- 
rimas, ar kuriant naujas ar griaunant senas, reiškia keisti elgesį. Taigi atėnie- 
čiai, pasmerkę Sokratą myriop, Anglijos parlamentas, 1666 metais pasmer- 
kęs Hobso Leviataną, ir naciai, deginę filosofų knygas, buvo teisūs bent tuo, 
jog suprato, kad filosofija .pajėgi-visiškai sunaikinti nusistovėjusį elgesį. Su- 
prasti dorovės pasaulį ir jį pakeisti nėra nesuderinami uždaviniai. Dorovės 
koncepcijos, kurios vieno amžiaus filosofams yra nagrinėjimo objektas, kar- 
tais gali tapti tuo, kuo yra, iš dalies dėl to, kad praeito amžiaus filosofai apie 
tai diskutavo. 

Istorija, kuri į šį aspektą rimtai atsižvelgia, kuri nagrinėja filosofijos 
vaidmenį realiam poelgiui, negali būti filosofiškai neutrali. Ji negali neprieš- 
tarauti visiems savo laiko filosofams, kurie siekia aiškiai atskirti filosofinę 

etiką kaip antrinį, komentarų lygmens dalyką nuo pirminio diskurso, kuris 
yra gyvenimiškųjų poelgių dalis, kur doroviniai sprendimai patys savaime 
turi savo vietą. Atskirdami šiuos dalykus tokie filosofai mėgina taip apibrėž- 
ti filosofijos ribas, lyg ji būtų konceptualioji tiesa, nepretenduojanti į prakti- 
nius dalykus. Pavyzdžiui, A. J. Ayeris apie vieną etikos teoriją rašė, kad ji 
„„.-yra ištisai tyrinėjimų lygmens; tai mėginimas parodyti, ką daro žmonės, 
priimdami dorovės sprendimus; tai nėra rinkinys pasiūlymų, kokius spren- 
dimus jie turi priimti. Taip aš suprantu visą dorovės filosofiją. Visos dorovės 
teorijos... tiek, kiek jos laikytinos filosofijos teorijomis, realaus poelgio atžvil- 
giu yra neutralios“. 

Toliau skyriuose kartkartėmis bus dėstomi mano kontrargumentai šiam 
požiūriui. Bet aš tikiuosi, kad taip dar labiau išryškės istorijos vaidmuo kon- 
ceptualaus nagrinėjimo atžvilgiu, kadangi tik tokiu atveju Santajyana'os 
epigrama, kad neišmanantis filosofijos istorijos yra pasmerktas tai kartoti, tu- 
ri prasmės. Filosofinė analizė, atsieta nuo istorinių tyrimų, lengvai išsisuka 
nuo taisymų. Etikoje tai vyksta taip. Imama tam tikra atsitiktinai pasirenka- 
mų dorovės koncepcijų ir sprendimų grupė. Juos išnagrinėjus daroma išva- 
da, kad dorovės diskursui yra būdingi tam tikri bruožai. Kai pateikiami prie- 
šingi pavyzdžiai, rodantys, kad taip būna ne visada, šių priešingų pavyzdžių 
atsisakoma, nes jie laikomi nereikšmingais, kaip pavyzdžiai ne iš dorovės 
diskurso; taip pat įrodinėjama, kad jie su dorove nesusiję, nes jiems nebūdin- 
gi būtinieji bruožai. Iš tokio uždaro rato mus gali išgelbėti tik adekvatus įvai- 
rių dorovinių ir vertinamųjų diskursų pateikimas istorijos kontekstu. Štai ko- 
dėl būtų pavojinga, o ne tik beprasmiška pradėti šį nagrinėjimą definicija, 
kuria būtų kruopščiai apribojamas tyrinėjimų laukas. Žinoma, neįmanoma 
visiškai išvengti praeities moralistų ir filosofų pažiūrų nagrinėjimo pagal da- 
barties metodus ir koncepcijas. Apskritai imtis rašyti dorovės filosofijos isto- 
riją bent jau reiškia, kad iš praeities mes turime išsirinkti, kas, dabartiniu mū- 
sų supratimu, priklauso dorovės filosofijai. Tačiau svarbu, kad mes kaip ga- 
lėdami leistume filosofijos istorijai griauti mūsų dabarties nusistatymus, kad 
mūsų itin siaurą supratimą apie tai, ką galima ir ko negalima galvoti, sakyti 
ir daryti, sutriuškintų istorija to, kas buvo galvojama, sakoma ir daroma. Mes 
turime laviruoti tarp pavojaus susižavėti atgyvenusiomis senienomis, dėl ko 
kyla iliuzija, jog praeitį galima nagrinėti be išankstinių nuostatų, ir pavojaus 
patikėti, kad visos praeities esmė yra ta, jog jos kulminacija turime būti mes, 
kas yra akivaizdu tokių filosofijos istorikų darbuose, kaip Aristotelis ir He- 
gelis. Istorija nėra nei kalėjimas, nei muziejus; nei dovana pačiam sau. 

Po prielaida, kad kelti dorovės klausimus ir į juos atsakyti yra viena, o kelti 
filosofinius klausimus apie dorovę ir į juos atsakyti — visai kas kita, greičiau- 
siai slypi tai, kad nuolat atkakliai užduodami kai kuriuos dorovės klausimus 
suprantame, kad nesugebėsime rasti atsakymo į juos, kol neišsiaiškinsime 
kai kurių filosofijos klausimų. Toks atradimas Graikijos visuomenėje tapo 
pradiniu etikos filosofijos postūmiu. Vienu metu, kai buvo užduodami doro- 
vės klausimai, paaiškėjo, kad kai kurie pagrindiniai tų klausimų formuluotė- 
se vartojami žodžiai jau nebėra aiškūs ir nedviprasmiai. Dėl visuomenės po- 
kyčių ne tik kažkada priimtini poelgių tipai tapo ne visai priimtini, bet ir 
ankstesnio pasaulio dorovės sistemą apibrėžiančios koncepcijos tapo ne to- 
kios aiškios. Turimi galvoje tie visuomenės pokyčiai, kuriuos atspindėjo grai- 
kų literatūra pereinamuoju laikotarpiu nuo Homero ir Teognido iki sofistų. 
Homero laikų eilėse atsispindi tokia visuomenė, kurios svarbiausi žmo- 
gui taikomi sprendimai susiję su tuo, kaip jis atlieka jam skirtą socialinį vaid- 
menį. Taip yra todėl, kad, norint gerai atlikti karaliaus ar kario, teisėjo ar pie- 
mens vaidmenį, reikia tam tikrų savybių, kurias apibrėžiant vartojami tokie 
žodžiai kaip autoritetingas, drąsus ir teisingas. Žodis dyx06(, mūsiškojo geras 
pirmtakas, iš pradžių buvo vartojamas Homero laikų didiko vaidmeniui api- 
brėžti. „Būti agathos, - teigia W. H. Adkinsas, - reiškia karo ir taikos metu bū- 
ti drąsiam, sumaniam ir neprašauti pro šalį; reiškia turėti turto ir (taikos me- 
tu) laisvo laiko, kurie yra būtinos sąlygos šių savybių ugdymui ir natūralus 
atlygis už jų sėkmingą panaudojimą.“ Daugelyje Homero tekstų dya066 
neatitinka mūsų žodžio geras, kadangi jis nevartojamas, kai norima pasakyti, 
kad „geras“ yra karališkai didingas, drąsus ir gudrus, tai yra jis nevartojamas 
norint pagirti žmogų, turintį šių savybių, kaip kad mūsiškąjį geras galėtų var- 
toti koks nors šių dienų Homero pasekėjas. Greičiau dya006 yra pagiriama- 
sis žodis, kadangi jis laisvai vartojamas vietoje žodžių, kuriais apibūdinamos 

Homero idealo savybės. Taigi įprastinėje anglų kalbos vartosenoje pasaky- 
mas „geras, bet ne karališkai didingas, drąsus ar šmaikštus“ turi prasmę; ta- 
čiau Homero kūriniuose dywB06 „bet ne karališkai didingas, drąsus ar 
gudrus“ būtų ne tik dorovės požiūriu nepriimtinas, bet ir neišsprendžiamai 
prieštaringas. 

Kaip Homeras ir kiti vartoja vertinamuosius būdvardžius, tokius kaip 
dyow006C? Pirmiausia, kam nors skirti jais žymimas savybes reiškia suformu- 
luoti faktinį teiginį ta prasme, kad klaidingumą ar teisingumą to, ką pasakė- 
te, lemia Žmogaus pasielgimai ir tiktai jis lemia paprastai ir vienareikšmiai. 
Klausimas: „ar jis yra dya00€?“ reiškia tą patį kaip ir klausimas: „ar jis drą- 
sus, išmintingas ir karališkas?“ Į jį atsakoma taip pat, kaip ir į klausimą: „ar 
jis sėkmingai kovojo ir kovoja, rezga intrigas ir valdo?“ Tokių išvedžiojimų 
esmė yra iš dalies numanoma. Pavadinti žmogų dyx0066 reiškia pasakyti 
klausytojams, kokio poelgio jie iš jo gali tikėtis. Kai kuriuos dalykus mes pri- 
skiriame agentui, atsižvelgdami į jo elgesį ankstesniuose epizoduose. 

Jau vien iš to, kas pasakyta, akivaizdu, kad homeriškoji dyx066 vartose- 
na visiškai neatitinka to, ką daugelis dabartinių filosofų laiko būdingomis 
dorovės ir vertinamųjų predikatų savybėmis. Dažnai buvo manoma“, kad 
pagrindinė tokių predikatų savybė yra ta, kad bet kokie sprendimai, kur toks 
predikatas skiriamas subjektui, negali logiškai atsirasti iš grynai faktinių 
prielaidų. Nepaisant to, kokios būtų faktinės sąlygos, jos pačios savaime nie- 
kada nebus pakankamos, kad būtų galima teigti, jog vertinamasis predikatas 
taikytinas subjektui. Tačiau iš Homero poemų aiškėja, jei žmogus tam tikru 
būdu elgiasi, to pakanka, kad jam būtų suteikta teisė būti pavadintam 
dyx006C. Beje, pasakymai apie tai, kaip žmogus elgiasi, yra įprastine reikšme 
faktiniai, o Homero dyx0066 vartosena, be abejo, yra įprastine reikšme verti- 
namoji. Tariama loginė duobė tarp fakto ir vertinimo yra ne ta, kurią užlygi- 
no Homero laikais. Jos niekas niekada neiškasė. Ir neaišku, ar yra tokia žemė, 
kurią galima būtų kasti. 

Dar daugiau. Aš nesu dyx00(C, jeigu ir tik jeigu nepajėgiu atlikti veiks- 
mo, kaip reikia; o pagyrimų ir kaltinimų paskirtis yra paskatinti ir pateisinti 
apdovanojimus už sėkmę ir bausmes už nesėkmę. Neįmanoma išvengti kal- 
tės ir bausmės nurodant, kad kitaip padaryti negalėjai, kad nesėkmė buvo 
neišvengiama. Tai, žinoma, galima nurodyti, bet jei tavo pasielgimas neatiti- 
ko keliamų reikalavimų, tiesiog negali išvengti, jog karališko išdidumo, drą- 
sos, gudrumo ar sumanumo apibūdinimai iš tavęs bus atimti. O tai reikštų, 
kad homeriškieji dorovės predikatai netaikomi, kadangi dorovės predikatai 
buvo ir tebėra taikomi mūsų visuomenėje tik tada, kai agentas galėjo padary- 

ti kitaip negu padarė. Tiek atsiprašymai, tiek gyrimas, tiek kaltinimas turėtų 
atlikti skirtingą vaidmenį. Mes net negalėtume svarstyti, ar turėti (pagal Kan- 
tą) Homerui reiškė galėti, nes Homero darbuose nerandame turėti (kaip jį 
traktavo Kantas). Taigi grįžęs į Itakę Odisėjas kaltina jaunikius neteisingai 
tikėjus: „Nebetikėjote, šunys, kad aš į tėvynę pareisiu gyvas iš Trojos, tad ma- 
no gėrybes eikvojate, puntat. Prievarta verčiat mergas ir tarnaites gulti į lovą 
ir, kol aš gyvas buvau, piršdamies žmoną viliojat, keršto nebijot dievų, pla- 
čiųjų padangių valdovų, lygiai nepaisot žmonių prakeikimo, kurį nusipelnėt. 
Šiandien ties galva visiems jau kilpa mirties pakabinta““. Jaunikiai kaltinami 
tiesiog klaidingai tikėję; tačiau suvokiame, kad pagal dabartinį supratimą 
tuo kaltinti žmonių negalėtume. Tikėti nereiškia atlikti netinkamą veiksmą. 
Ir tai nereiškia, kad Homeras mano, jog galvojimas yra sąmoningas; jis vei- 
kiau teigia, kad nesvarbu, ką agentas galėjo ar negalėjo padaryti kitaip. 

Dabar būtų naudinga pakalbėti apie daiktavardį dperrį, giminišką Ho- 
mero veikaluose minimam dya080C, paprastai ir dažniausiai klaidingai ver- 
čiamą žodžiu dorybė. Žmogus, atliekantis jam visuomenės skirtą funkciją, tu- 
ri dpetr). Vienos funkcijos ar vaidmens dpetrį visiškai skiriasi nuo kitos. Ka- 
raliaus dpeTr| yra sugebėjimas vadovauti, kario - būti drąsiam, žmonos - bū- 
ti ištikimai ir t. t. Žmogus yra dyx06(, jeigu jis turi savo ypatingos, siauros 
funkcijos dpeTrj. Štai čia atsiranda takoskyra tarp Homero poemose vartoja- 
mo dyw00C, ir vėlesnių geras reikšmių (įskaitant vėlesnes dyx0066 reikšmes). 
Kai Agamemnonas rengiasi pagrobti iš Achilo vergę Briseidę, Nestoras jam 
sako: „Nors tu, Astridai, esi dyx00C, mergaitės neimki““. Tai nereiškia, kad iš 
Agamemnono, nors jis ir dyx006C, galima tikėtis, jog jis negrobs merginos, 
kaip negalima ir tikėtis, jog jis liausis būti dya00Č, jei ją pagrobs. Nepaisant 
to, grobs jis ją ar ne, jis vis tiek liks dyx0066. Kaip tampriai dyx0046 yra susijęs 
su savo vaidmens atlikimu, išryškėja ir siejant jį su kitomis koncepcijomis. 
Gėda, aiėoč, yra tai, ką jaučia žmogus, kuriam nepavyko atlikti jam skiria- 
mo vaidmens. Jausti gėdą reiškia tiesiog suvokti, kad tu suteikei kitiems 
žmonėms teisę kaltinti tave apvylus juos tuo, ko jie tikėjosi dėl visuomenėje 
priimto apibūdinimo, tavo paties ir kitų taikomo tau. Tai leidžia suvokti, kad 
kiekvienas gali užsitraukti gėdą. 

Taigi visa ši koncepcijų grupė numato tam tikrą socialinę santvarką, ku- 
rią apibrėžia nusistovėjusi funkcijų hierarchija. Vertėtų pažymėti, kad vertės 
predikatai taikytini tik tiems žmonėms, kuriems tinka šie apibūdinimai; kar- 
tu jie sudaro socialinį sistemos žodyną. Tie, kurie iškrinta iš sistemos, jau yra 
ir už dorovinės tvarkos. Tai vergų dalia — vergas tampa preke, daiktu, o ne 
žmogumi. Todėl būtų neprotinga užmiršti, kad Homero poemos istoriškai ne 

visai tiksliai atkuria ankstyvąją graikų visuomenę, ir iš tikrųjų taip aiškiai ir 
griežtai funkcionuojanti visuomenė net neegzistavo. Homero kūryba grei- 
čiau idealizuoja vieną socialinio gyvenimo formą; mums greičiau pateikiama 
socialinė santvarka ir jos koncepcijos gana gryna forma, o ne kaip įvairių for- 
mų mišinys, dažnai būdingas totalinei visuomenei. Tačiau jei mes norime iš- 
siaiškinti koncepcijas, tai nėra taip blogai. Iš kitų mūsų turimų šaltinių mato- 
me, kaip dėl visuomenės hierarchijos ir pripažintų funkcijų sistemos žlugimo 
tradiciniai dorovės terminai ir koncepcijos netenka socialinės atramos. Eilė- 
se, kurias, manoma, parašė Teognidas iš Megaros“, ir kurios buvo sukurtos 
pohomeriniu ir ikiklasikinės Graikijos laikotarpiu, randame pritrenkiamus 
&yabóć ir dpetrį, vartosenos pokyčius. Jų jau nebegalima apibrėžti pagal tai, 
kaip pripažintu būdu atliekama pripažinta funkcija, kadangi nebėra vienti- 
sos ir vieningos visuomenės, kurioje vertinimas galėtų priklausyti nuo nusi- 
stovėjusių tokio pobūdžio kriterijų. Tokie žodžiai, kaip dyx06C ir KakKO6 (blo- 
gis), kartais įgyja vien tik neutralų visuomeninės padėties apibūdinimą. Jie 
gali įgyti ir radikalesnių reikšmės pokyčių. Abiejų tipų pokyčius nesunku pa- 
stebėti tokiame tekste: „Daugelis Kako! yra turtingi, ir daugelis dyx00€ yra 
skurdžiai, bet mes nenorėtume iškeisti savo dpeTrį į turtus; kadangi pirmasis 
visada lieka su žmogumi, o turtai pereina iš vieno žmogaus kitam“. Čia 
dydB0Ė ir KAKOC greičiausiai reiškia gimęs kilmingu ir gimęs vargšu ar pana- 
šiai. Jie prarado savo senąją reikšmę ir įgijo vieną pagrindinių identifikuoja- 
mų į apibūdinimą, kuriuo dabar apibūdinami tie, kuriems buvo taikoma se- 
noji terminų reikšmė. Dabar jie nebeturi ir buvusiojo vertinamojo atspalvio. 
Tuo tarpu Homero raštuose apie vadą buvo galima pasakyti, kad jis yra 
dyax00C tada ir tik tada, kai jis atlieka savo tikrąją funkciją, o dabar dyax00€ 
taikytinas bet kam iš vado giminės, nepaisant atliekamos ar neatliekamos 
funkcijos ar asmeninių savybių. Toje pat pastraipoje pastebima dpetrį trans- 
formacija yra kitokia. Dabar dperrį reiškia ne tas savybes, kurių dėka galima 
atlikti tam tikrą funkciją, o tam tikras Žmogiškąsias savybes, visiškai nesusi- 
jusias su funkcija. Žmogaus dpetrį dabar yra asmeniška; jis tapo greičiau pa- 
našus į tai, ką šiuolaikiniai rašytojai laiko dorovine savybe. 

Taigi vertinamieji predikatai jau apibrėžia elgesį taip, kad jis santykinai 
tampa nepriklausoma nuo visuomeninių funkcijų. Dėl šio pokyčio įvyksta ir 
kitas. Homero visuomenėje vyraujanti funkcinių vaidmenų hierarchija api- 
brėžia dominuojančias savybes, ar tai būtų sumanumas, apsukrumas ar bet 
kokia drąsa. Kai ši hierarchija sugriūva, kyla daug bendresnis klausimas apie 
tai, kokių savybių turinų norėtume matyti žmogų. „Visas dpeTrį telpa į ôt- 
Koa1OGVVIN), - rašo vienas Teognido autorius. - Kiekvienas, Kirnai, yra &yabóč, 

jei jis tik turi ôâIkarooúvn“. Bet kas gali būti dyw06C jei tik pasirodo esąs tei- 
singas, arba ôtkæıocúvny. Bet ką tai reiškia? Dėl laiko suvaržymų ne tik kad 
dya006C reikšmė tampa nestabili, bet ir kyla abejonių dėl dper1į kilmės, ka- 
dangi žlugo vienintelės dorovinės tvarkos idėja. 

Ji žlugo iš dalies dėl to, kad ir anksčiau žlugo vieningos socialinės for- 
mos. Tos formos rėmėsi mitologija, kuri turėjo Švento Rašto statusą, įskaitant 
Homero poemas, kuriose atsispindėjo vienintelė kosminė tvarka. Homero 
raštuose būtinybės tvarka valdo dievus ir žmones. „Yfpič, pasipūtimas, yra 
nuodėmė, kuria nusižengiama visatos dorovės tvarkai. Neuedič laukia, kas ją 
padarys. Dorovės tvarka ir prigimties tvarka nėra griežtai atribotos. „Saulė 
neperžengs savo ribų; priešingu atveju Epivveč, teisingumo tarnaitės, ją de- 
maskuos“, - sakė Heraklitas. Tačiau, keičiantis graikų visuomenei, tokios mi- 
tologinės tvarkos funkcija irgi kinta. Antropologai vieningai tvirtina, kad mi- 
tai atspindi visuomenės struktūrą. Mituose tai gali vykti keliais būdais. Tarp 
Homero ir rašytojų, rašiusių po penkių amžių, yra didžiulis skirtumas, kaip 
graikų mituose interpretuojama visatos tvarka. Homero mitas atspindi, tegul 
ir labai iškraipytą, tikrosios visuomenės veiklą, kurioje funkcinės organizaci- 
jos formą lemia esamos dorovinės ir vertinamosios nuomonių formos. Vėles- 
nė visatos tvarka atspindi ne esamą, o buvusią struktūrą arba tą, kurią sten- 
giamasi įtvirtinti. Toje tvarkoje atsispindi konservatyvūs protestai prieš senų 
formų ardymą ir perėjimą prie miesto-valstybės. Patys mitai negali neiškelti 
klausimo apie skirtumą tarp visatos tvarkos ir socialinės santvarkos. Be kita 
ko, šį klausimą aštrina atsirandantis supratimas, kad egzistuoja iš principo 
skirtingos socialinės santvarkos. 

Persų užpuolimų, kolonizacijos, prekybos ir su ja susijusių kelionių plėt- 
ros poveikis leidžia suvokti, kad egzistuoja skirtingos kultūros. Todėl, viena 
vertus, skirtumas tarp to, kas laikoma geru Egipte, bet ne Persijoje, Atėnuose, 
bet ne Megaroje, o kita vertus, klausimas, kas santvarkoje yra universalu, 
tampa be galo svarbūs. Klausimas apie kurią nors dorovės taisyklę ar socia- 
linę praktiką skambėtų taip: ar jis iš esmės priklauso vietinės reikšmės vouoč 
(papročio) sričiai, ar universaliajai bVotė (prigimties) sričiai? Su tuo, žinoma, 
susijęs ir toks klausimas: ar aš galiu laisvai pasirinkti, kurios taisyklės bus 
mano ar kokių apribojimų man laikytis (kaip galiu laisvai pasirinkti, kuria- 
me mieste gyventi ir tokiu būdu kokių vóuoķģ laikytis)? ar visatos prigimtis 
riboja mano galimą teisėtą pasirinkimą? Penktajame amžiuje pr. Kr. į šiuos 
klausimus ėmėsi atsakinėti naujoji mokytojų ir naujoji mokinių klasė. Knygo- 
se apie dorovės filosofiją paprastai būdavo akcentuojami mokytojai, t.y. so- 
fistai, kuriuos mes daugiausia matome jų antagonisto Platono akimis. Tačiau 

sofistų, kaip tiekėjų, veikla atskirai nuo poreikių, su kuriais jie susidūrė, ne- 
suprantama. Todėl pamėginkime dar tiksliau apibrėžti poreikius. 

Mes jau matėme, kaip žodžio 4ya00(6 buvusieji ryšiai nutrūko ir jis pra- 
rado stabilumą, tas pat atsitiko su giminiškais žodžiais, ypač dperrį. „Dory- 
bė“ yra tai, ką geras Žmogus turi ir praktikuoja. Tai jo įgūdis. Tačiau dėl to, 
kas yra dorybė ir kas yra geras žmogus, susiformavo skirtingos nuomonės, ir 
Homero &y&ðóč koncepciją pasidalijo besivaržantys paveldėtojai. Viena ver- 
tus, geras Žmogus yra suvokiamas kaip geras pilietis. Aristofano aprašyto 
konservatyviojo atėniečio vertybės yra ištikimybė miestui ir ypač senosioms 
socialinės santvarkos formoms. Čia, žinoma, yra homeriškojo dyw06( ele- 
mentas. Tačiau lygiai taip pat Homero vado asmeninės savybės, tokios kaip 
karališkoji drąsa, sumanumas ir kovingumas, būdingos miesto-valstybės in- 
dividui, dabar laikomos antisocialinėmis. Perdėtas savęs aukštinimas, vals- 
tybės pavertimas grobiu tapo vieninteliais būdais, kurių dėka penktojo am- 
žiaus individas galėtų elgtis kaip Homero herojus. Visuomenės santvarką, 
kurioje jo savybės buvo esminė stabilios visuomenės dalis, pakeitė tokia san- 
tvarka, kurioje tos pačios savybės neišvengiamai tampa griaunančiomis. Tai- 
gi dya00G ir visuomeninių vertybių, ypač teisingumo santykis tapo ypač 
svarbus. Tačiau atsiradus besivaržančioms visuomenės santvarkoms, 
OLKOALOGVVA iš visų sąvokų (nors teisingumas yra netikslus vertimas, netikslūs 
ir bet kurie kiti vertimai, kadangi šis Žodis turi savo atspalvį ir apima teisin- 
gumo, garbingumo plačiąja prasme ir asmenybės integralumo sąvokas taip, 
kaip negali apimti joks anglų kalbos žodis), atrodo, yra labiausiai diskutuo- 
jama. Skirtinguose miestuose laikomasi skirtingų papročių ir skirtingų įsta- 
tymų. Ar skirtinguose miestuose teisingumas taip pat skiriasi, ar turėtų skir- 
tis? Ar teisingumo laikomasi tik tarp vienos bendruomenės piliečių? Ar jo tu- 
rėtų būti laikomasi tarp skirtingų miestų? Atėniečiai smerkia Alkibiado bū- 
dą, kadangi, būdamas Atėnų valstybėje, jis nesilaikė apribojimų. Tačiau pa- 
čių atėniečių atstovai su kitomis valstybėmis elgiasi kaip Alkibiadas. Kitaip 
tariant, jie sutapatina tai, kas dorovės požiūriu yra leistina, su tuo, ką agen- 
tas turi galios daryti. Jų atstovai Meloso salos, kuri Peloponeso kare norėjo 
likti neutrali, atstovui gali pasakyti: „Pagal savo prigimtinį įstatymą tiek die- 
vai, kuriais mes tikime, tiek žmonės, kuriuos pažįstame, atsiradus galimybei 
valdyti, imsis valdyti. Šį įstatymą ne mes sugalvojome ir mes ne pirmieji, ku- 
rie juo pasinaudosime; mes tiesiog jį paveldėjome ir perduosime palikuo- 
nims visiems laikams. Mes žinome, kad jūs ir visa Žmonija, jei tik būtumėte 
tokie pat stiprūs, kaip mes, darytume taip pat“. 

Taigi vertinamųjų predikatų redefinicija yra problema tiems, kas tuos 

predikatus norėtų taikyti, net jei taikytų juos tik formuluodami savo pačių 
ketinimus. Terminai dya00(4 ir &petr tapo iš tiesų sudėtingi, kaip ir jų santy- 
kis su KA40C, predikatu, apibūdinančiu ką nors gerbtiną, ir kaip jų giminin- 
gumas su dikaioovvų. Dorovės ir politikos konservatorius vis dar jaučiasi 
galįs suteikti žodžiams tvirtą konotaciją. Jis naudojasi Homero ir Simonido 
tekstais ir vardais, kad galėtų suformuluoti definicijas. Apskritai žodžių 
reikšmės nedidelių pokyčių įgauna stebėtinai lengvai ir dažnai. Dažnai ne- 
įmanoma atskirti dviejų reiškinių - dorovinio neapibrėžtumo ir neapibrėžtu- 
mo vertinamųjų predikatų atžvilgiu. Didžiausios sumaišties metu penktaja- 
me amžiuje Graikijoje šie neapibrėžtumai sutampa. Tukididas užfiksavo kal- 
bos iškraipymo atvejus, kai buvo aprašoma revoliucija Korfu saloje: „Žodžių 
reikšmė jau nebeturėjo to paties ryšio su daiktais, bet buvo pakeista taip, kaip 
jiems atrodė reikalinga. Beatodairiškas poelgis buvo laikomas teisėta drąsa; 
apdairus delsimas buvo bailio atsiprašinėjimas; nuosaikumas - nevyriško sil- 
pnumo priedanga; viską žinoti reiškė nieko nedaryti“. 

Kaip šioje situacijoje pritaikoma Ayerio koncepcija apie dorovės filosofi- 
jos ir dorovės sprendimo ar praktikos atskyrimą? Ar galime atskirti dvi veik- 
los rūšis - „veiklą moralisto, kuris imasi tobulinti dorovės kodeksą ar skati- 
na jo laikytis, ir veiklą dorovės filosofo, kuriam pirmiausia rūpi ne priimti 
dorovės sprendimus, bet išnagrinėti jų prigimtį“ ?". Iš karto Ayeriui tenka pa- 
daryti nuolaidą pripažįstant, kad dorovės filosofijoje yra tokių klausimų, ku- 
rie yra grynai filosofiniai, ir tokių, kurie filosofijai visiškai nepriklauso. Yra 
daugybė atvejų, kai svarbu atkreipti dėmesį į tai, jog pasišvęsti tam tikrai fi- 
losofinei dorovės sprendimų analizei nereiškia pasišvęsti konkrečių apibrėž- 
tos dorovės sprendimų grupės sudarymui. Dabarties kontekstu du filosofai 
utilitaristai, nagrinėdami blogio koncepciją, gali vienas su kitu sutarti ir čia 
pat, nė kiek neabejodami dėl savo nuoseklumo, gali nesutarti, ar ji atitinka tą 
atvejį, kad visi karai yra blogi, ar tą, kad blogi yra tik kai kurie karai. Lygiai 
taip pat du pacifistai gali sutarti dėl pastarojo atvejo, tačiau vienas gali būti 
filosofas intuityvistas, o kitas - emotyvistas. Kai Ayeris įrodinėja, kad filoso- 
finės dorovės koncepcijų ir sprendimų teorijos yra neutralios poelgio atžvil- 
giu, tai yra kaip tik tas atvejis, kurį jis turi galvoje. Tačiau tuo momentu, kai 
prasideda graikų dorovės filosofija, aiškėja, kad egzistuoja ir visiškai kitoks 
atvejis. 

Ayerio atveju dorovės žodynas laikomas duotu ir apibrėžtu. Tada kyla 
dvi problemos: kaip man juo naudotis (dorovė)? kaip man jį suprasti (filoso- 
fija)? Reikia pripažinti, jog filosofija tampa veikla, kuri atsiranda po įvykio. 
Tačiau tais atvejais, kai paties dorovės žodyno reikšmė yra abejotina, atsaky- 

mą į klausimą - kaip man naudotis dorovės žodynu? - sudaro formulavimas 
taisyklių, kurios, be abejonės, iš dalies yra numanomos iš ankstesnių žodžio 
vartosenų, bet galbūt iš dalies taip pat numatytos, kad būtų išvengta anks- 
tesnio vartosenos nenuoseklumo ir dviprasmybių. Šios taisyklės turi api- 
brėžti galimos dorovės predikatų vartosenos ribas, o gilesnis filosofinis pa- 
čios koncepcijos nagrinėjimas turi iš dalies padėti apibrėžti dorovinį šių pre- 
dikatų vartojimą. Taigi klausimas apie kriterijus, kurie būtų reikalingi doro- 
viniam vertinimui, negali būti formuluojamas tik kaip dorovinis, bet ne filo- 
sofinis arba tik filosofinis, bet ne dorovinis. Be abejo, išsiaiškinti koncepcijų 
problemas nereiškia savaime visiškai apibrėžti, kaip mes turėtume veikti ar 
spręsti, tačiau tai reiškia iš dalies apibrėžti dorovines galimybes. Moralisto ir 
filosofo užduotys nesutampa; bet taip pat negalima jų visiškai atriboti. 

Ypatingasis kultūrinis sofistų reliatyvizmas yra mėginimas vienu metu iš- 
spręsti dvi užduotis: vertinamajam žodynui nustatyti nuoseklią reikšmių 
grupę ir išaiškinti, kaip gyventi gerai - tai yra gyventi efektyviai mieste-vals- 
tybėje. Tų užduočių pradžia - situacija, kurioje sėkmingos visuomeninės kar- 
jeros prielaida yra pasisekimas miesto viešuose renginiuose, susirinkime ir 
teismuose. Kad sektųsi šioje aplinkoje, būtina įtikinti ir suteikti džiaugsmo. 
Tačiau kas vienur įtikintų ir pradžiugintų, kitur negali nei įtikinti, nei pra- 
džiuginti. Šiai problemai spręsti kai kurie sofistai, tokie kaip Protagoras ir 
Gorgijas bei jų mokiniai, turėjo savo doktrinas ir teorijas. Bet mes galime iš- 
siaiškinti bendriausias sofistinės teorijos, kuriai priešinosi Platonas, o anks- 
čiau kritikavo ir bandė varžytis Sokratas, amalgamos dalis. Amalgamą 
sudaro: 

Žmogaus dpeTrį yra jo, kaip žmogaus, geras funkcionavimas. Žmogui 
gerai funkcionuoti mieste-valstybėje reiškia būti geru piliečiu. Būti geru pi- 
liečiu reiškia padaryti gerą įspūdį susirinkime ir teisme. Kad pasisektų, rei- 
kia laikytis vyraujančių nuostatų dėl to, kas yra tikra, teisinga ir tinkama. 
Kiekvienoje valstybėje dėl šių dalykų turimos savos nuostatos. Todėl kiek- 
vienas privalo išanalizuoti vyraujančias vartosenas ir išmokti prie jų prisitai- 
kyti taip, kad galima būtų sėkmingai formuoti klausytojų nuomonę. Tai yra 
téxvn, įgūdis, sugebėjimas, kuris tuo pat metu yra veiklos rūšis ir dorybė, 
kurių reikia išmokyti sofistą. Šio mokymo prielaida yra ta, kad nėra dorybės 
kriterijaus kaip tokio, išskyrus sėkmę; nėra ir teisingumo kriterijaus kaip 
tokio, išskyrus nusistovėjusią konkretaus miesto praktiką. Platonas savo vei- 
kale Teaitetas sofisto Protagoro lūpomis išdėsto doktriną. Pažinimo teorijoje 
ji susieja dorovinį reliatyvizmą su bendruoju reliatyvizmu. ĮžŽymiajame Pro- 
tagoro posakyje teigiama, kad: „Žmogus yra visa ko matas; visa ko, kas yra 
tai, kas yra, ir viso to, kas nėra tai, ko nėra“. Aiškindamas šį posakį Platonas 

teigia, kad jis taikytinas percepcijai ir reiškia, kad jeigu atskiram suvokėjui at- 
rodo, kad kokie nors daiktai yra, tai jie (jam) iš tikrųjų yra. Tokių dalykų, 
kaip „karšta“ ir „šalta“ nėra; yra tik tai, „kas atrodo karšta tam žmogui“ ir 
tai, „kas tam žmogui atrodo šalta“. Taigi nėra jokios prasmės klausti, ar vė- 
jas iš tikrųjų yra karštas ar šaltas, jei vienam jis atrodo šiltas, o kitam žvarbus. 
Vėjas iš tikrųjų nėra joks; kiekvienam jis yra toks, koks jam atrodo. 

Ar taip pat yra su dorovinėmis vertybėmis? Protagorui į šį klausimą at- 
sakyti sunku, nes jis užima mokytojo poziciją. Tačiau jei Protagoras pripažin- 
tų, jog viskas yra taip, kaip atrodo atskiram subjektui, jis turėtų sutikti, kad 
niekas niekada nesprendžia klaidingai, o Platonas šią prielaidą kaip tik ir 
įdeda į Protagoro lūpas. Tačiau jei niekas nesprendžia klaidingai, tada tiesos 
atžvilgiu visi yra lygūs ir niekas negali užimti pranešesnės mokytojo pozici- 
jos ar pavaldžios mokinio padėties. Todėl iš to galima būtų daryti išvadą, kad 
jei Protagoro doktrina teisinga, tai jis neturi teisės jos dėstyti. Niekieno dok- 
trina nėra ir negali būti teisingesnė už kieno nors kito doktriną. Protagoras 
mėgina išvengti šios problemos įrodinėdamas, kad nors kiekvieno sprendi- 
mas negali būti klaidingas, kai kuriems žmonėms savo sprendimais pavyks- 
ta pasiekti geresnių rezultatų negu kitiems. Dėl to, žinoma, jis įsivelia į šį pa- 
radoksą, tik kitaip: kadangi teiginys, jog Protagoro sprendimais pasiekiama 
geresnių rezultatų už kitus, dabar yra laikomas teisingu, tai jei žmogus jį nei- 
gtų, spręstų klaidingai. Tačiau pagal pirmines prielaidas niekas niekada ne- 
sprendžia klaidingai. Taigi paradoksas liktų neišspręstas. Beje, Platonas lei- 
džia Protagorui šito nepaisyti ir todėl įrodinėti, jog taip, kad „išmintingi ir 
geri oratoriai dirba naudingą darbą, o ne žalingą, atrodo tik jų pačių mies- 
tams. Tai, kas tame mieste manoma esant teisinga ir gerbtina, teisinga ir gerb- 
tina yra tol, kol manoma, kad taip yra“"“. Taigi atskirose valstybėse galioja 
skirtingi teisingumo kriterijai. Tai, žinoma, nereiškia, jog skirtingose valsty- 
bėse privalo ar gali galioti visiškai skirtingi kriterijai. Kitame dialoge, Prota- 
gore, Platonas patiki Protagorui požiūrį, kad būtinos tam tikros savybės, no- 
rint išlaikyti bet kokiame mieste socialinio gyvenimo kontinuumą. Tai visiš- 
kai atitinka požiūrį, jog, nepriklausomai nuo skirtingų bet kurio miesto 
papročių, nėra patikimų kriterijų apibrėžti, kas yra teisinga ar neteisinga. 

Taigi sofistas turi mokyti to, kas kiekvienoje atskiroje valstybėje laikoma 
teisinga. Negalite užduoti klausimo, - kas yra teisingumas? - ar į jį atsakyti. 
Įmanomi tik tokie klausimai: kas yra teisingumas Atėnuose? ar kas yra tei- 
singumas Korinte? Iš to, atrodo, galima padaryti svarbią išvadą, kuri sustip- 
rinama ir pati sustiprina naują posūkį aiškinant skirtumą tarp prigimties ir 
konvencijos. Jei jau individo tiesiog prašoma įsidėmėti, jog vyraujantys kri- 

terijai kiekvienoje šalyje yra skirtingi, vadinasi, jam nesuteikiami kriterijai, 
kuriais jis galėtų vadovautis veikdamas. Iš to jis negali padaryti jokių išvadų, 
kad atsakytų į tokius klausimus: ką man daryti? kaip man gyventi? Pagal 
skirtingus įvairių valstybių kriterijus jis turi pats pasirinkti (kur ir kaip 
turėčiau pasirinkti gyventi?) ir nuspręsti, ar gerbti vyraujančius standartus 
tos vietos, kur jam tenka gyventi. Kadangi sofistai visą dorovinį žodyną api- 
brėžia pagal vyraujančią vartoseną skirtingose valstybėse ir-.kadangi ši var- 
tosena ex hypothesi nepateikia atsakymo į šiuos esminius klausimus, tai klau- 
simai ir galimi atsakymai į tokius klausimus kaip: ką man daryti, kaip man 
gyventi, - turi būti laikomi nedoroviniais arba ikidoroviniais. Tokiu būdu at- 
siranda nauja vartosena, skirianti prigimtinį (gvotč) nuo susitarimo (vouoč). 

Žmogus, gyvenantis konkrečioje valstybėje ir besilaikantis nusistovėju- 
sių standartų, yra konvencijos tvarinys; žmogus, vienodai besijaučiantis bet 
kurioje ar jokioje valstybėje, priklausomas nuo savo paties asmeninių ir pri- 
vačių tikslų, yra prigimties tvarinys. Kiekviename susitarimo žmoguje slypi 
prigimtinis žmogus. Tiesioginis šios doktrinos pagrindas yra konkretaus 
agento požiūrio atskyrimas nuo visuomenėje priimtų susitarimų, kuriuos jis 
gali priimti ar atmesti. Kai po to dar sutapatinami dorovė ir susitarimas, iki- 
dorovinis ir nedorovinis agentas visiškai susitapatina su prigimties žmogu- 
mi. Prigimties žmogus savo dorovinių standartų neturi. Todėl jis yra laisvas 
nuo bet kokių kitų Žmonių primestų saitų. Savo prigimtimi visi žmonės yra 
arba vilkai, arba avys; jie arba ieško grobio, arba patys yra grobis. 

Prigimties žmogus, kaip tai supranta sofistai, Europos etikai yra žino- 
mas nuo seno. Jo psichologijos detales kiekvienas rašytojas pateikia savaip, 
tačiau beveik visada — bet ne visada - jis vaizduojamas agresyvus ir gašlus. 
Dorovingumas šiuo atveju aiškinamas kaip būtinas kompromisas tarp 
prigimties žmonių troškimo griebtis agresijos prieš kitus ir prigimties žmo- 
nių baimės, kad kiti griebsis agresijos jų atžvilgiu, ir tai gali turėti mirtinų pa- 
sekmių. Abipusis interesas skatina Žmones vienytis ir nustatyti ribojančias 
taisykles, draudžiančias agresiją ir gašlumą, kurti galios institucijas, kurios 
imtųsi sankcijų prieš tuos, kurie laužo tas taisykles. Kai kurios šių taisyklių 
sudaro dorovę, kitos - įstatymą. Galima įvairiai pasakoti šią intelektualią pa- 
saką, tačiau jos, kaip ir visų gerų pasakų, pagrindinės temos yra akivaizdžiai 
nekintamos. Be viso kito, analizės šerdį sudaro idėja, kad visuomenės gyve- 
nimas galbūt pagal chronologiją ir neabejotinai pagal logiką yra antraeilis ne- 
varžomo nesocialinio žmogiškojo gyvenimo atžvilgiu, kai tai, ką žmonės vei- 
kia, yra jų individualios prigimtinės psichologijos dalykas. Ar mes galime 
suvokti šią prigimties, ikisocialinio žmogaus sąvoką? 

Šioje ankstyvojoje įrodinėjimo pakopoje vertėtų atkreipti dėmesį į vieną 
faktinę aplinkybę ir vieną konceptualų dalyką, susijusį su šiuo konkrečiu 
prigimties žmogaus doktrinos graikiškuoju variantu. Faktinė aplinkybė yra 
ta, kad žmogaus pavidalu pridengtas personažas, nepažįstantis visuomenės 
apribojimų (pavyzdžiui, Platono analizė, kurią jis įdeda į Trazimacho lūpas), 
visiškai nėra prigimties vaikas. Taip pat jis nėra laisvas ir nuo visuomenės su- 
sitarimų. Jis tik yra išties laisvas nuo penktojo amžiaus miesto-valstybės su- 
sitarimų. Ką jis išreiškia, yra ne prigimtis, o socialinės homeriškojo herojaus 
nuostatos. Jis yra žmogus, perkeltas iš socialinės santvarkos, kur jo pažiūros 
ir veiksmai yra priimtos ėjimų visuomenės žaidime formos ir turi priimtas 
atsakomųjų ėjimų formas, į visiškai kitokią visuomenės santvarką, kur jis ga- 
li pasirodyti tik kaip agresyvus prašalaitis. Tačiau tai nereiškia, kad sociali- 
niu požiūriu tai neįmanoma. „Nulupk Trazimachą, - rašo Adkins, - ir atrasi 
Agamemnoną.“ Galėtume pridurti: „Labiau užmaskuok jį, ir pasirodys, jog 
tai Alkibiadas“. 

Taigi faktinė aplinkybė yra ta, kad vadinamas prigimties žmogus yra tik 
žmogus iš kitos, ankstesnės kultūros. Konceptualusis dalykas yra tas, kad 
taip yra neatsitiktinai, nes ikisocialinio prigimties žmogaus charakteris api- 
būdinamas tam tikrais jo bruožais: savanaudiškumu, agresyvumu ir pana- 
šiai. Tačiau šie bruožai, tiksliau, juos įvardijantys ir apibūdinantys žodžiai, 
kurie leidžia visuomenėje atpažinti tuos bruožus, priklauso žodynui, kuris 
numato nusistovėjusį socialinių ir dorovinių santykių audinį. Tokie žodžiai, 
kaip savanaudis, nesavanaudis, agresyvus, švelnus ir kiti, apibrėžiami pagal nu- 
sistovėjusias elgesio normas ir nusistovėjusią elgesio tikimybę. Kur nėra nor- 
mų standartų, nėra jokios galimybės jų neįvykdyti, daryti daugiau arba ma- 
žiau, nei iš tavęs tikimasi, arba tobulinti ir vartoti žmonių, kurie vienaip ar 
kitaip elgiasi, bruožų ir nuostatų pavadinimus ir apibūdinimus. Taigi vadi- 
namojo prigimties žmogaus deskripcija formuojama žodyne, atsirandan- 
čiame iš socialinio gyvenimo; kas buvo laikoma ikisocialiniu, tampa tam tik- 
ros socialinės santvarkos egzistavimo prielaida. Taigi prigimties žmogaus 
koncepcijai esmingai trūksta vidinės darnos. 

Ko sofistams ir ilgai jų tradicijas tęsusiems pasekėjams nepavyko at- 
skleisti, tai atskirti koncepciją Žmogaus, stovinčio nuošalėje ir iš šalies galin- 
čio abejoti esamos socialinės santvarkos susitarimais, nuo koncepcijos žmo- 
gaus, apskritai stovinčio socialinio gyvenimo nuošalėje. Ši klaida atsirado dėl 
jų mėginimo skirti prigimtinį ir susitarimo ten, kur tas skirtumas visiškai ne- 
taikytinas. Kas iš šios klaidos kyla? Po Trazimacho priedanga vaizduojamam 
prigimties žmogui būdingi du pagrindiniai bruožai. Jo psichologinis pa- 

veikslas paprastas: jis išėjo pasiimti to, ko nori, o tai, ko jis nori, yra labai api- 
brėžta. Išskirtiniai jo tikslai yra galia ir malonumas. Norėdamas gauti ko no- 
ri, šis vilkas turi įlįsti į susitartų dorovės vertybių avies kailį. Šitaip užsi- 
maskuoti, siekdamas asmeninių tikslų, jis gali tik panaudodamas susitartą 
dorovės žodyną. Teisme ir susirinkime jis privalo kalbėti tai, ką nori išgirsti 
žmonės, tik tada jie suteiks jam galią. Taigi tokio žmogaus dpetrį yra įvaldy- 
ti gebėjimą TėxVA, retorikos pagalba formuoti Žmonių nuomonę. Jis turi juos 
sučiupti už ausų, kol jie jo nenutvėrė už gerklės. Kaip tik šiai doktrinai Sok- 
ratas ieško alternatyvos. 

Sokratas pasijuto akistatoje tiek su dorovės konservatoriais, varto- 
jančiais nerišlų dorovės žodyną, tarsi jie būtų tikri dėl jo reikšmės, tiek su so- 
fistais, Kurių naujovės jam taip pat atrodė įtartinos. Todėl nenuostabu, kad 
žvelgiant iš skirtingų pozicijų jis atrodo skirtingai. Jau minėta, kad Kseno- 
fonto raštuose jis pasirodo tiesiog kaip penktojo amžiaus daktaras 
Džonsonas; Aristofano darbuose jis gali pasirodyti kaip ypač sukrečiantis so- 
fistas; Platono veikaluose jis yra daug kas, be kita ko, ir Platono idėjų rupo- 
ras. Taigi aišku, kad istoriškai aprašyti Sokratą yra prieštaringa. Greičiausiai 
galima ne spręsti problemą, o jos vengti stengiantis tapyti vieną portretą iš 
dviejų palečių. Viena jų yra Aristotelio aprašytas Sokratas Metafizikoje," kur, 
kitaip negu Platonas, Ksenofontas arba Aristofanas, Aristotelis, atrodo, netu- 
ri asmeninių interesų, kad pakreiptų tą aiškinimą viena ar kita linkme. Ant- 
roji yra Platono dialogų rinkinys, kuris laikomas chronologiškai ankstyvu ir 
kuriame paties Platono sielos ir jos formų metafizinės doktrinos dar neišto- 
bulintos. Iš Aristotelio mes sužinome, kad Sokratas „neišskyrė universalijų 
ar definicijų“, kaip jas skiria Platonas viduriniojo laikotarpio dialoguose. 
Aristotelis priskiria Sokratui tai, ką vadina universaliosiomis definicijomis ir 
indukciniais argumentais, taip pat pateikia du pareiškimus apie Sokrato ke- 
tinimus, kurie Platono tapomo portreto šviesoje atrodo ypač įdomūs. Jis sa- 
ko, kad „Sokratui rūpėjo būdo tobulumai ir būtent todėl jis buvo pirmasis, 
kuris iškėlė universalios definicijos problemą“; keliomis eilutėmis toliau 
Aristotelis pastebi, kad suprantama, jog Sokratas ieškojo esmės, nes jis siekė 
silogizuoti, o „nuo to, kas yra daiktas, prasideda silogizmai“. Čia noriu at- 
kreipti dėmesį į Aristotelio pastebėjimą, kad Sokratas susirūpino definicijų 
paieškomis, kadangi norėjo silogizuoti, kai tuo tarpu galėjome tikėtis, jog jis 
pasakys, kad pastarasis silogizavo siekdamas atskleisti definicijas. Kurlink 
kreipia Aristotelis, aiškiai matyti ankstyvuosiuose Platono dialoguose. 

Sokratas nuolat užduoda tokius klausimus: kas yra pamaldumas? kas 
yra drąsa? kas yra teisingumas? Suprantame jį vartojant tai, ką Aristotelis va- 

dina indukciniais argumentais (argumentai, kuriuose pateikiami pavyzdžiai 
ir vėliau apibendrinami), mes matome jį silogizuojant (t.y. dedukciniu būdu 
darant išvadas iš įvairių prielaidų). Tačiau tai jis daro akivaizdžiai siekdamas 
apkaltinti pokalbio dalyvius, jog jie greičiau negali atsakyti į klausimą, o ne 
mėgina pateikti atsakymą. Gal tik viename iš visų dialogų, parašytų iki I 
Valstybės knygos imtinai, ir pačioje knygoje (jei tik ji, kaip teigia kai kurie 
mokslininkai, parašyta kaip atskiras veikalas) Sokratas atsako į savo paties 
klausimą; šiaip jis savo pašnekovui visuomet sukelia įsiūtį. Kaip mums visą 
tą procedūrą suprasti? Apibūdindamas Sokratą, kaip išmintingiausią atėnie- 
tį, Delfų orakulas pažymėjo, kad jis šio titulo nusipelnė, kadangi tik jis iš jų 
visų žinojo, kad nieko nežino. Taigi nenuostabu, jei Sokratas suprato savo, 
kaip mokytojo, priedermę mokyti mokinius išminties, priverčiant juos su- 
vokti savo pačių nežinojimą. Tam galima prieštarauti, nes Platonas Sokratą 
labai dažnai vaizdavo kaip žmogų, kuris savo pašnekovams sukeldavo įnir- 
šį, o tai vargu ar gali būti įtikinamas dorovinio mokymo metodas. Ką nors 
siutinti gali būti vienintelis būdas jį pakankamai išjudinti, kad būtų priver- 
stas filosofiškai samprotauti apie dorovę. Žinoma, dauguma taip užsipultų- 
jų nepatirs panašių žavių pasekmių. Tačiau mes neturime įrodymų, kad filo- 
sofiniu zyliojimu Sokratas tikėjosi patraukti daugiau nei nedidelę mažumą. 
Be to, Sokrato metodas būtų suprantamesnis ir labiau pateisinamas, jei su- 
voktume, kad juo siekiama išsaugoti tam tikrą pokytį klausytojų sąmonėje, o 
ne prieiti konkrečią išvadą. Tai nereiškia, kad jis nedaro jokių išvadų; grei- 
čiau šia prasme jo argumentai yra ad hominem, dėl klaidingų prielaidų, nusle- 
piamų nuo pašnekovo, jie veda prie prieštaringų ar, kita vertus, absurdiškų 
išvadų ir priverčia pašnekovą trauktis. Siekimas užsitikrinti pasitikėjimą pa- 
šnekovu jaučiamas Gorgijuje, kur Platonas Sokrato lūpomis sako Polusui, kad 
kol šis jo neįtikins, nebus nieko pasiekęs. Todėl klaidinga kaltinti“ Sokrato 
metodą smulkmeniškumu. Jo smulkmeniškume glūdi pati esmė. Bet kodėl 
Sokratas kelia būtent tokius tikslus? 

Jo nepasitenkinimas tokiais, kaip Eutifronas, kuris yra neteisingai įsitiki- 
nęs, jog aiškiai supranta pamaldumo koncepcija, yra sudėtingas; jis mano ir 
parodo, kad Eutifronas nežino, kas yra pamaldumas, nors Eutifronas ir var- 
toja įprastą reikšmę. Sokratas taip elgiasi ne todėl, kad priima radikalesnį do- 
rovinį sprendimą už Eutifroną, bet iš tikrųjų siekia sukelti Eutifrono nepasi- 
tikėjimą dėl jo paties nesupratimo apie senesnę ir konservatyvesnę santvar- 
ką. Eutifronas kaltina savo paties tėvą nužudžius šeimos pavaldinį, vergą. 
Tiek Eutifrono giminaičius, tiek Sokratą labiau sukrečia tai, kad žmogus kal- 
tina savo tėvą, negu tai, kad buvo leista užmušti vergą. I Valstybės knygos | 

pradžioje su Kefalu Sokratas elgiasi taip pat labai švelniai. Jis garbina dorovi- 
nį konservatizmą, bet šaiposi iš dorovės naujovių. (Tai vienas dalykų, dėl ku- 
rio Ksenofonto Bosveliano portretas visiškai atitinka tai, ką sako Platonas.) 
Taip iš dalies yra todėl, kad jis negali atsiriboti nuo sofistų ir novatorių la- 
biau, nei nuo nusistovėjusios galimos dorovės posakių vartosenos. Taigi sa- 
vo paties nežinojimo atskleidimas išlieka vienu pagrįstų dorovės tikslų. 

Tikriausiai iš pirmo žvilgsnio pozityviąsias Sokrato doktrinas nelengva 
su visu tuo suderinti. Artimiausia sofistams tai, kad jis pritaria tezei, jog 
dpetrį galima išmokyti. Paradoksalu, tačiau jis neigia, jog yra mokytojų. Pa- 
radoksas išsprendžiamas tik vėliau Platono teze, kad žinojimas mumyse jau 
yra, tik reikia, kad filosofijos pribuvėja joms padėtų užgimti. Jo pateikimas 
priklauso nuo Sokrato tezės, kad dorybė yra žinojimas (ėmorrjun). Pavyz- 
džiai, kuriuos pasitelkia Sokratas aiškindamas šią tezę, labiau ją sujaukia, 
negu paaiškina. Sokratas prieštarauja sofistams, nepripažindamas retorikai 
téyvn statuso, tačiau iš jo darbe glaudžiai vartojamų žodžių ėmorrjun ir 
téyvn aiškėja, kad įgyti dorybę reiškia įgyti šiek tiek téyvn, net jei tai nepri- 
klauso retorikai. Retorika yra neracionali - tai gudrybių, užuominų ir išsisu- 
kinėjimų reikalas. Žinojimui, kuris sudaro dorybę, priklauso ne tik įsitikini- 
mai, kad reikalas yra toks ir toks, bet ir sugebėjimas atpažinti reikšmingus 
skirtumus, taip pat galėjimas veikti. Visa tai sieja Sokrato žodžiai ¿miotńýun ir 
TĖxVI), ir bet koks mėginimas juos atskirti neišvengiamai iš karto veda prie 
Sokrato požiūrio supaprastinimo bei falsifikavimo. 

Aristotelis apie Sokratą sako, kad „jis tikėjo, kad visos dorybės yra tik ži- 
nojimo formos, taigi jei žinotume, kas yra teisingumas, mes patys būtume 
teisingi“, o paties Aristotelio komentaras paaiškina šio teiginio reikšmę: „Kai 
kalbame apie dorybę, - sako jis, - svarbiausia Žinoti ne kas tai yra, o kaip tai 
atsiranda; mums nerūpi, kas yra drąsa, mes norime būti drąsūs“"". Kad Sok- 
ratas yra ištisai intelektualus, kokį jį ir vaizduoja Aristotelis, aišku iš posakio: 
„Niekas neklysta savo noru“, kuris yra aiškiai tolygus Sokrato posakiui: „Do- 
rybė yra Žinojimas“. Niekas savo noru nesielgia blogai, nes niekas savo noru 
nepasirenka to, kas jam pačiam nebūtų gera. Ši doktrina paremta dviem prie- 
laidomis. Viena yra ta, kad negalima atskirti, kas gerai žmogui ir kas gerai 
paprastai. Sofistai nemato nieko gero iš to, kad žmogui paprastai nelengva 
gauti tai, ko nori. Tačiau knygoje Lisidas Sokratas nurodo, kad duoti vaikui 
tai, kas jam yra gerai, yra visiškai kas kita, nei duoti jam tai, ko jis nori. Taigi 
tai, „kas gerai X-ui“ ir „ko X nori“, nėra tapatu. Tuo pat metu kaip gali žmo- 
gus norėti to, kas jam pačiam būtų blogai? Mes būtume linkę atsakyti labai 
paprastai, kad tai panašu į tai, kaip narkomanas nori narkotikų ar alkoholi- 

kas alkoholio, arba sadistas trokšta aukų. Sokrato atsakymas tokiu atveju bū- 
tų toks: šių žmonių troškimų objektas pagal jų supratimą aiškiai papuola į 
tikro gėrio-malonumo koncepciją, tai kažkokia lyg ir maža kliedesio dozė, ar 
kaip tai pavadinti. Jie daro intelektualinę klaidą, nes klaidingai identifikuoja 
objektą, laikydami jį kažkuo kitu arba nepastebėdami kai kurių jo ypatybių, 
gal jų neprisimindami. Pasak Sokrato, alkoholikas nesako: „Degtinė suga- 
dins man kepenis, bet man nerūpi”; jis sako: „Dar vienas gurkšnis, ir mano 
ranka sutvirtės, kad galėtų surinkti Anoniminių alkoholikų draugijos nume- 
rį“. Ir mums labai norėtųsi atsakyti, kad kartais alkoholikas vis dėlto sako: 
„Degtinė sugadins man kepenis, bet aš noriu išgerti, ir man nerūpi“. Kodėl 
Sokratas neatsižvelgia į tokią pastabą? Atsakymą tikriausiai galima būtų ras- 
ti prisiminus, kuo Aristotelis kaltino Sokratą. 

Kai kritikuodamas Sokratą Aristotelis sako, kad „kai kalbame apie dory- 
bę, svarbiausia Žinoti ne kas tai yra, o kaip ji atsiranda“, jis atskiria dalykus, 
kurių atskyrimo iš Sokrato, besiremiančio savo prielaidomis, negalima tikė- 
tis. Tiksliau, nėra visiškai aišku, kodėl Sokratas buvo pasiryžęs taip aptakiai 
prilyginti dorybę ir žinojimą. Pasekmės jam visiškai aiškios: „Niekas savo 
noru neklysta“; kitaip tariant, jei žmonės daro ką nors bloga, tai priežastis 
yra intelekto klaida, o ne dorovinė silpnybė. O tai, kaip nurodo Aristotelis, 
prieštarauja tam, ką paprasti žmonės laiko akivaizdžių dorovinės patirties 
faktu. Mes galime kuo gražiausiai pavaizduoti Sokrato požiūrį, jei svarstytu- 
me, kiek įtikinama yra tezė, esą doroviniai žmogaus įsitikinimai atsispindi jo 
veiksmuose. Jei žmogus sako, jog jis tiki, kad turėtų kažkaip daryti, o progai 
pasitaikius ne tik kad neatlieka tokio veiksmo, bet ir neparodo jokio apgai- 
lestavimo ar atgailos, mes, be abejo, padarysime išvadą, kad iš tikrųjų jis ne- 
tikėjo tuo, ką sakė. Tai buvo tik kalbos. (Jis, žinoma, galėjo apsigalvoti.) Ta- 
čiau tarp to atvejo, kai žmogus niekada nedaro taip, kaip sako tikis, jog turi 
daryti (kai mums reikia rimtesnių priežasčių, kad neimtume galvoti, jog jo 
elgesys rodo, kad jo prisipažinimai buvo melas), ir to atvejo, kai žmogus 
kartkartėmis nepadaro to, ką sakosi tikįs, jog turėtų padaryti (tai yra dorovi- 
nė klaida; daugumai visuomenės sluoksnių tai įprastas reiškinys), yra di- 
džiulis skirtumas. Šio skirtumo Sokratas tiesiog nepripažįsta: jei žmogus iš 
tiesų žino, ką turėtų daryti, kokia galia yra didesnė už žinojimą, kuri sulaiky- 
tų jį nuo to, ką jis turėtų daryti? Taigi Sokratas Protagore vaizduojamas besi- 
ginčijantis. 

Galima būtų vėl mėginti prieštarauti, nes kadangi Sokratas beveik nie- 
kad neatsako į savo paties klausimą: kas yra X? - kai X yra kokios nors do- 
rovinės savybės pavadinimas - pamaldumas, teisingumas ir panašiai, - todėl 

vienintelis Sokrato tyrinėjimo tikslas yra pažadinti savęs pažinimą žinojimo 
apie savo paties neišmanymą forma. Taigi ta dorybė greičiau yra tikslas nei 
rezultatas. Tačiau tai neatitinka Sokrato Apologijos dvasios jo teismo metu, at- 
sižvelgiant į jo pareiškimą, kad jį įkvėpė demonas. Be to, Lachete drąsos pri- 
gimties tyrinėjimas iš dalies pateikia atsakymą apie tam tikros rūšies žino- 
jimą, ir nors tyrinėjimas susiduria su sunkumais, kurie jį stabdo, susidaro 
įspūdis, jog tas tyrinėjimas nebuvo visiškai pasmerktas ir beprasmis. 

Neabejotinai aišku yra tai, kad Sokratas sujungia kelias drąsias ir aiškiai 
paradoksalias tezes ir jas pateikdamas neišvengia nemažai dviprasmybių ir 
netikrumo. Pavyzdžiui, Platono Gorgijuje visiškai neaišku, ar Sokratas nagri- 
nėja požiūrį, kad malonumas yra gėris todėl, kad jį aptaręs atmestų, ar todėl, 
kad apgintų jį bent kaip vieną iš galimų požiūrių. Šiuo klausimu mokslinin- 
kų interpretacijos, deja, akivaizdžiai skiriasi. Akivaizdžiau už abiejų pusių 
nesutarimus yra tai, kad besivaržančios interpretacijos neatspindi esmės — 
tai, ką Sokratas išdėstė visai paprastai, yra dviprasmiška. Ir tai jokiu būdu 
nereiškia, kad Sokratas nesirūpina sugluminti savo pašnekovų, užuot pa- 
teikęs jiems aiškią savo poziciją. 

Ši dviprasmybė yra greičiausiai daugiau nei asmeninė Sokrato įmantry- 
bė. Sokratas kėlė pagrindinius etikos filosofijos klausimus. Kaip mes supran- 
tame koncepcijas, kurias vartojame spręsdami ar vertindami? Koks yra jų tei- 
singo taikymo kriterijus? Ar nusistovėjusi vartosena yra nuosekli? Jeigu ne, 
kaip išvengti nenuoseklumų? Tačiau užduoti filosofinius klausimus, kaip 
mes turėtume suprasti koncepcijas, reikštų suprasti tik dalį Sokrato darbų. 
Aišku, jei mūsų dorovės koncepcijos iš viso priklauso kokioms nors koncep- 
cijoms, jei mūsų dorovės žodžiai yra žodžiai, turėtų būti ir jų vartojimo kri- 
terijai. Jie negalėtų tapti mūsų kalbos dalimi, jei nebūtų jų vartojimo taisyk- 
lių, kurių galima išmokyti ir išmokti, taisyklių, kurios visuomenėje yra įsiga- 
lėjusios ir paplitusios. Vadinasi, toks sofistas, kuris mano, kad dorovės žo- 
džiams filosofas ar valdovas panorėjęs tiesiog gali suteikti reikšmę, kalba ne- 
sąmones. Kad reikšmė galėtų būti reikšme, jos turėtų būti galima išmokyti va- 
dovaujantis tais kriterijais, kurie lemia reikalingų posakių vartojimą. Taigi 
Sokratas yra teisus pateikdamas konceptualų tyrinėjimą kaip užduotį, kuri 
gali duoti teisingus ir neteisingus rezultatus, kaip veiklą, kurią lemia objek- 
tyvūs sėkmės ir nesėkmės standartai. Tačiau tai nereiškia, kad tyrimas, kaip 
iš tikrųjų yra vartojama koncepcija, pateiks vieną aiškų ir nuoseklų atsaky- 
mą. Klausinėdamas savo mokinius Sokratas remiasi tuometinės graikų doro- 
vės praktikos pavyzdžiais, kuriuos pateikia mokiniai. Jei aš teisus, Sokrato 
laikų Graikijos gyvenimo probleminį dorovės pobūdį suformavo ir iš dalies 

sudarė tas faktas, kad dorovės praktika liovėsi būti aiški ir nuosekli. Norint 
atrasti nedviprasmiškas ir praktiniame gyvenime vertingas dorovės koncep- 
cijas, reikėtų imtis visai kitokio tyrinėjimo. 

To ir imasi Sokrato pasekėjai, jie eina dviem pagrindinėmis kryptimis. 
Platonas pripažįsta tą faktą, kad dorovės koncepcijos suprantamos tik atsi- 
žvelgiant į tam tikrą visuomenės santvarką; tada jis mėgina ją apibrėžti, tuo 
pat metu pagrįsdamas ar mėgindamas ją pagrįsti visatos tvarka. Tuo tarpu 
kinikai ir kirėniečiai, priešingai — mėgina sukurti dorovės kodeksą, nepri- 
klausomą nuo visuomenės, susijusį tik su individo pasirinkimu ir sprendi- 
mais ir siekiantį paversti individo dorovinį gyvenimą savitiksliu. Prie jų vė- 
liau aš dar trumpai grįšiu, o kita dėstymo pakopa priklauso Platonui. Verta 
atkreipti dėmesį, kad tokie filosofai, kaip Sokratas, kuris analizuodamas do- 
rovės koncepciją nurodo tuometinės dorovės trūkumus, neturėtų likti nepri- 
pažinti, net jei nepakankamas filosofų populiarumas paprastai verčia 
švaistyti laiką skiriant jiems mirties bausmę. Tai, kad Sokrato nenustebino jo 
paties likimas, yra jo didybės ženklas. 


40 


IV 


skyrius 


PLATONAS. GORGIJAS 


Jau esu minėjęs, kad neįmanoma daugiau negu vieną kartą įtikinamai para- 
šyti apie istorinę Sokrato figūrą; akivaizdžiausia to priežastis yra ta, kad ne- 
įmanoma nustatyti, kada Platono dialoguose veikėjas, vardu Sokratas, tapo 
tik brandžiojo Platono ruporu. Tačiau jei kalbėtume apie to, kas pasakyta, fi- 
losofinę reikšmę dialogams, tai neturėtų mūsų jaudinti, nes mes aiškiai gali- 
me sekti dėstymą. Skaitydami Gorgiją, pakankamai anksti parašytą dialogą, 
suprantame, kad dauguma pagrindinių Platono pateiktų problemų yra susi- 
jusios su etika. Veikaluose Menonas ir Faidonas sukuriamas metafizinis fonas, 
kuris Valstybėje sudaro didelę pasiūlyto problemų sprendimo dalį, proble- 
mų, kurios yra pateikiamos perfrazuotos iš Gorgijo. Dialoguose, parašytuose 
po Valstybės, išlaikoma metafizikos kritika, tačiau pareikštos dvi reikšmingos 
mintys apie etikos problemas: Filebas - apie malonumą, ir Įstatymai. 

Gorgiją sudaro trys dalys, kiekvienoje jų Sokratas kalbina vis kitą pašne- 
kovą, kurių kiekvienas iki pat dalies pabaigos užima tam tikras pozicijas. Pir- 
mosios dalies tikslas yra atmesti retorikos pretenzijas būti téyvnņ, kuriuo iš- 
mokoma dorybės, ir taip pat nustatyti skirtumą tarp dviejų įtikinėjimo pras- 
mių. Pats Gorgijas laikosi požiūrio, kad retorika, kaip įtikinėjimo menas, yra 
kelias į aukščiausią žmogaus gėrį. Aukščiausias gėris yra laisvė (4ev0gpio), 
o laisvė suprantama kaip laisvė viską daryti savaip. Norint savaip gyventi 
mieste-valstybėje, reikia mokėti daryti įtaką kolegoms piliečiams. Sokratas 
skiria tokį įtikinėjimą, kuris suteikia žinojimą įtikinėjamam žmogui, ir tokį, 
kuris to nesuteikia. Pirmuoju atveju įtikinėjimas susijęs su pateikimu priežas- 
čių, dėl kurių laikomasi kokio nors požiūrio, o jei požiūris priimamas, galima 
pateikti jį pagrindžiančius samprotavimus, atsižvelgiant į minėtas priežastis; 
antruoju atveju įtikinėjimas susijęs su psichologiniu spaudimu klausytojams, 
dėl ko susiformuoja nepagrįstos nuomonės. Dabar Gorgijas aiškiai teigia, 
kad retorika yra ne pirmojo, o antrojo tipo įtikinėjimas. Vienas iš oratoriaus 

privalumų yra tas, kad jis gali įtikinti klausytojus tuo, ko pats neišmano; Gor- 
gijas pateikia pavyzdį apie tai, kaip Temistokliui ir Perikliui pavyko įkalbėti 
atėniečius pastatyti dokus, uostus ir atlikti įtvirtinimo darbus, kurių reikėjo 
Atėnų imperializmui stiprinti, nors jie patys tebuvo politikai, o ne jūrų ar ka- 
ro inžinieriai. Sokratas aiškinasi, ar oratoriui reikia išmanymo, kas teisinga ir 
klaidinga, labiau nei inžinerijos išmanymo. Gorgijas šiuo požiūriu ne visiš- 
kai nuoseklus: jis greičiau siūlo, kad susiklosčius aplinkybėms oratorius turi 
būti teisingas žmogus, tačiau kaip jis galėtų tapti teisingas, autorius kalba la- 
bai miglotai. Retoriką apskritai jis pristato kaip moraliai neutralią techniką 
tiek teisingiems, tiek klaidingiems tikslams pasiekti; kaltinti retorikos moky- 
toją, kad ja klaidingai naudojosi jo mokiniai, būtų taip pat kvaila, kaip ir kal- 
tinti bokso trenerį tuo, kad jo mokiniai gali pritaikyti treniruotėse įgytus įgū- 
džius kitais tikslais. 

Idėja, kad įtikinėjimo technikos doroviškai yra neutralios, žmonių visuo- 
menėje periodiškai kartojasi. Norint pripažinti, kad tokios technikos yra 
neutralios, reikia taip pat pripažinti, kad doroviškai nereikšminga, ar žmo- 
gus pasiekia duotą įsitikinimą protaudamas ar kokiu nors neracionaliu bū- 
du. O norint pripažinti, kad tai doroviškai yra nereikšminga, reikia taip pat 
pripažinti, kad Žmogaus proto galių panaudojimas jo, kaip dorovės agento 
statusui yra nereikšmingas, tai yra nėra svarbus norint nuspręsti, ar jam su- 
teikiama teisė vadintis „atsakingu“, o jo veiksmus laikyti „voliuntaristi- 
niais“. Taigi skirtingą atsakomybės ir savanoriškų veiksmų koncepcijų aiški- 
nimą nulemia skirtingas dorovės požiūris į įtikinėjimo technikas. Filosofinė 
išaiškinimo užduotis doroviškai negali būti nereikšminga. Vienas obskuran- 
tiškų sofistų, tokių kaip Gorgijas — ir jo vėlesnių pasekėjų: liberalios demo- 
kratijos politikos rinkimininkų, agitatorių, reklamos atstovų ir kitų atvirai ir 
slapta veikiančių reklamos vykdytojų, —- bruožų yra geranoriškas visos filo- 
sofinės psichologijos pripažinimas. Kaip tik tai leidžia Sokratui argumentuo- 
tai pademonstruoti, kad retorika visai nėra grynasis menas, o tik suklastota 
meno imitacija. 

Tuo laiku Gorgiją pakeitė jo mokinys Polusas. Polusas pakartoja, kad do- 
rovės požiūriu retorikos esmė yra valdžios įgijimas. Jei oratoriui sekasi, jis 
gali daryti, ką tik nori. Sokratas į tai atsako, kad žmogus gali daryti, ką jis ma- 
no esant gera, tačiau ne tai, ko trokšta. Šio Sokrato teiginio esmė yra ta, kad 
jei žmogus ką nors daro dėl ko nors kito, jei jis daro intelekto klaidą ir nesu- 
vokia ryšio tarp to, ką jis daro, ir to, kieno labui jis tai daro, iš tiesų gali būti 
taip, kad jis žlugdo savo paties planus. Galbūt despotui, kuris žaloja kitus ir 
pasmerkia juos myriop, atrodo, kad jo darbai padeda pasiekti savo paties ge- 

rumo, tačiau jis klysta, kadangi, sako Sokratas, žmogui yra blogiau, jei jis ne- 
ša blogį kitiems, negu kai pats nuo jo nukenčia. 

Polusas pateikia priešingą pavyzdį - apie Makedonijos tiraną Archelają, 
kuris įkopė į valdžią po kelių išdavysčių ir žudymų. Kiekvienas, teigia Po- 
lusas, norėtų būti Archelajas, jei tik galėtų. Tačiau Sokrato argumentų esmė 
yra ta, kad ar žmonės ko nors nori ar nenori, neturi reikšmės, nes, kai jie ko 
nors nori, jie gali suklysti spręsdami, jog tai yra jų pačių labui. Jis toliau sten- 
giasi išaiškinti Polusui tokį suklydimą, bet tai gali padaryti tik dėl tokio do- 
rovės žodyno, kuris jau buvo aptartas, lygmens. Polusas nėra pasirengęs pri- 
pažinti, kad blogiau (kax10v) be jokios priežasties pakenkti kitam nei nuo pa- 
kenkimų pačiam kentėti, tačiau jis pasirengęs nusileisti ir pripažinti, kad tai 
yra gėdingiau (aioytov). Norėdami tai suprasti, turime prisiminti skirtumą 
tarp būdvardžių porų: geras — blogas (dyx006 - KAKOL) ir garbingas — gėdingas 
(KAAOGĖ - aioxpol). Kæàóč yra tai, apie ką gerai galvojama. Norėdamas pa- 
siekti Atėnų džentelmeno idealą (kaA0ė - k&y&aðóő), turi pats būti geras ir 
apie tave turi gerai galvoti kiti. KaAóč ir aioypol pasako, kaip žmogus atro- 
do. Polusas yra pasirengęs iš naujo apibrėžti dyw00C, nes įprasta prasmė ta- 
po neaiški, kadangi dėl savo troškimo įgyti kuo didesnį populiarumą jis yra 
susaistytas populiariu reputacijos vertinimu. Jis negali klausytojams girtis 
savo paties savybėmis, išskyrus tuos atvejus, kai bent kartais jis išklauso ir ki- 
tų pasigyrimus. (Štai kodėl Platonas vėliau savo dialoge pastebi, kad žmo- 
gus, siekiantis valdyti žmones juos įtikinėdamas, yra priverstas priimti jų 
standartus ir šitaip yra jų valdomas.) 

Todėl Polusas pritaria požiūriui, kad nepelnytai sukelti kam nors skaus- 
mą yra gėdingiau nei nuo jo pačiam kentėti. Bet Sokratas priverčia jį pripa- 
žinti, kad predikatams xæàóć ir æioypóč nėra netaikomi kriterijai. Sokratas 
pateikia kitur taikomus šių predikatų pavyzdžius (neužmirškite, kad čia vėl 
kyla vertimo problema; KaAGK reiškia ir „gražus“, ir „garbingas“, aioxpoč — 
ir „bjaurus“, ir „gėdingas“) - garsams ir spalvoms, gyvenimo būdui, moks- 
lams . Iš šių pavyzdžių jis daro išvadą, kad mes turime teisę ką nors vadinti 
KOAOC, jei nesuinteresuoto stebėtojo akimis tai yra naudinga arba malonu, ar- 
ba ir viena, ir kita. Taigi jei Polusas sutinka, kad nepelnytai kentėti yra gar- 
bingiau, tai greičiausiai dėl to, kad taip yra maloniau ir naudingiau. Tačiau, 
Poluso, nuomone, šie dalykai apibrėžia to, „ko Žmogus nori“, turinį, taigi 
daugiau jis negali nuosekliai nukrypti nuo Sokrato požiūrio. 

Toliau ginčijama dar viena labai paprasta konceptuali mintis, kurios Pla- 
tonas konkrečiai nesuformuluoja. Tie, kas mėgina paaiškinti žodį geras saky- 
dami, kad jis reiškia tai, „ką X laiko geru“, papuola į užburtą ratą - nes tiek 

tai, kas beprasmiška, tiek tai, kas amžina, regresuoja. Norint suprasti šį pa- 
aiškinimą, jau turime suprasti žodį geras kitaip; priešingu atveju mes imsime 
rašyti definiciją taip: „ką X mano esant tuo, ką X mano esant tuo, ką X mano 
esant tuo...“ Imtis apibrėžti dorovės terminus atsižvelgiant į tai, kaip žmo- 
nės apskritai juos apibrėžia, reikštų, kad jei nesi patekęs į tokį regresą, esi su- 
vokęs dorovės koncepcijas, būdingas visiems žmonėms apskritai. Štai čia Po- 
lusas papuola į spąstus. 

Jo įpėdinis dialoge, Kaliklis, nėra pasirengęs patekti į spąstus. Jis suvo- 
kia, kad tai, kas išdavė abu, Polusą ir Gorgiją, buvo jų nepakankamai siste- 
minga dorovės terminų definicija. Kalikliui aukščiausias gėris yra galia ten- 
kinti visus troškimus. Kaliklio situacija yra iš tiesų sudėtinga. Jis niekina te- 
orinius išvedžiojimus ir todėl taip pat niekina Sokratą. Su Sokratu jis nesutin- 
ka dėl dviejų dalykų vienu metu. Pirmasis yra susijęs su troškimo koncepci- 
ja. Sokratas įrodinėja, kad žmogus, turintis neribotus troškimus, yra kaip nie- 
kada nepripildomas, visada nepatenkintas skylėtasis sietas, todėl jei tavo 
troškimai dideli ir stiprūs, būk tikras, kad to, ko nori, nepasieksi. Kol neriboti 
troškimai nebepatenkinami. Kaliklis to nepripažįsta. Visa, ką mums čia rei- 
kia padaryti, tai įsidėmėti tą faktą, kad troškimo ir pasitenkinimo koncepci- 
jos kelia problemų, kurios Kaliklio analizėje buvo apeitos. 

Antra, kai Kaliklis ankstesnėje dialogo pakopoje pareiškė stipriojo teisę 
valdyti, jis aiškiai ketino pagarbinti despotą. Tačiau Sokratas nurodo, kad 
liaudis yra akivaizdžiai stipresnė už tiraną, ir todėl, Kaliklio požiūriu, turėtų 
valdyti. Taigi Kalikliui teko pakeisti koncepcijos „stipresnis“ definiciją, dabar 
reiškiančią „protingesnį“. Dėl to jam iškart kyla problema, ką reiškia valdo- 
vo protingumas. Prieš imdamasis lyginti savo atsakymą šiuo atveju su Kalik- 
lio, Sokratas suformuluoja kai kuriuos pagrindinius filosofinius jų skirtu- 
mus. Pirmiausia Sokratas nurodo, kad koncepcijų „geras - blogas“ pora ski- 
riasi nuo koncepcijų „malonumas - skausmas“ tuo, kad pirmoji yra priešy- 
bės, o antroji — ne. Jei aš tvirtinu, kad kas nors kokiu nors požiūriu yra geras, 
vadinasi, aš laikausi nuomonės, kad tas pats dalykas nėra tuo pačiu požiūriu 
kuo nors blogas; tačiau anot Sokrato, jei aš tvirtinu, kad kas nors kuriuo nors 
požiūriu yra malonu, nereiškia, kad tuo pačiu požiūriu tai nėra skausminga 
ar nemalonu. Nelemta argumentacija priklauso nuo vieno visiškai klaidingo 
pavyzdžio. Jei aš patiriu malonumą valgydamas, nes dar nepavalgiau, mano 
nemalonumas, kad aš dar nepasisotinau, ir malonumas yra kartu. Taigi tuo 
pat metu aš mėgaujuosi malonumu ir skausmu. Bet, žinoma, malonumas yra 
ir kyla iš vieno, o skausmas - iš kito dalyko. 

Sokrato iškeliamas priešingybių požiūris yra susijęs su tuo, kad geras ir 

blogas negali būti sinonimiška maloniam ir skausmingam, nes mes vartojame 
geras ir blogas vertindami malonumą ir skausmus. Kaliklis mano, kad geras 
žmogus turi būti protingas ir drąsus. Tačiau išvengęs pavojaus bailys gali pa- 
justi didesnį palengvėjimą nei drąsuolis, taigi ir didesnį malonumą. Todėl 
Kaliklis įtikinamas pripažinti skirtumą tarp malonumo rūšių, ko ir reikia pla- 
toniškajam Sokratui. Sokratas tokiu būdu toliau vysto savo pozityvų požiū- 
rį ir taip dorovės filosofijoje padeda gana tvirtą pagrindą. Kaliklio idealas yra 
gėris, kurį sudaro beribis troškimų vaikymasis. Sokratas jau yra minėjęs, kad 
beribiai troškimai yra nepasotinami; dabar jis įrodinėja, kad gėrio koncepci- 
ja yra būtinai susijusi su ribos koncepcija. Kad ir kaip būtų suprantamas „gy- 
venimo būdas“, jam yra būdinga tam tikra tvarka ar forma, pagal kurią ga- 
lėtume jį atskirti nuo kitų gyvenimo būdų. Taigi bet kokį gėrį, kurio mes 
trokštame, galime apibrėžti tik apibrėždami taisykles, valdančias elgesį, ku- 
ris ir yra arba suteikia siekiamą gėrį. 

Gorgijo pabaigoje išskirtini dar du svarbūs momentai. Vienas susijęs su 
tuo, kaip aštriai Sokratas kritikuoja Atėnų valdžios vyrus nuo Miltiado iki 
Periklio, kurių ekspansionistinė politika skatino atėniečių troškimus, tačiau 
nemokė jų siekti trokštamų gėrybių su valdžios palaikoma santvarka, kuri 
vienintelė užtikrina tų gėrybių realizavimą. Antras dalykas yra religinio mi- 
to apie teismą ir bausmę pomirtiniame gyvenime svarstymas; šiuo mitu Pla- 
tonas vaizduoja, kas statoma ant kortos pasirenkant skirtingas esmines do- 
rovės nuostatas. Tiek politinės, tiek religinės nuostatos, kurių pavyzdžiai čia 
pateikiami, yra pasikartojantys Platono darbų bruožai, kurie atskirti nuo jo 
dorovės analizės gali būti klaidingai suprasti. Tačiau norint suprasti, kodėl 
taip yra, turime išsamiau ištyrinėti politines ir metafizines dialogų priežastis, 
o prieš tai turbūt vertėtų trumpai prisiminti kai kurias išvadas, kurių mes bū- 
tume linkę prieiti apžvelgę Gorgijo argumentus. 

Pirmoji išvada ta, kad patarimas „Daryk, ką nori“ visiškai nenaudingas, 
išskyrus griežtai apibrėžtą kontekstą. Kai Sokratas sako, kad nenumalšina- 
mas troškimas yra nepatenkinamas troškimas, reikalas ne tik tas, kad visuo- 
met yra daugiau negu trokštama. Greičiau troškimas yra patenkinamas tik 
tada, kai jis turi apibrėžtą objektą. Kai žmonėms sakome: „Daryk, ką nori“, - 
tai turi prasmę tik tada, kai yra kelios aiškiai apibrėžtos alternatyvos, ir mes 
nenorime savo pasirinkimo svarstyti su agentu. Tačiau agentui, kuris užduo- 
da bendruosius dorovės klausimus - kaip man gyventi? ką man daryti? — 
sakyti: „Daryk, ką nori“ — tai nenubrėžti jokio tikslo. Problema yra Žinoti, 
kokių norų išsipildymo siekti, nuo kokių atkalbėti ir t.t. Į primygtinį patari- 
mą „Sėk grūdus, kol jaunas“, teisingiausia būtų atsakyti: kokius grūdus? 

Manyti, kad visais atvejais mano norai yra duoti, apibrėžti ir galutiniai, 
o pasirinkimas laisvas, yra bendražygio klaida. Mano norai priklauso ne tik 
nuo mano pasirinkimo; jie dažnai yra tik medžiaga, kuri rengia pasirinkimą. 
Tai nėra visiškai aišku, jei manysime, kad dorovės koncepcijos priklauso nuo 
susitarimo, o troškimai —- nuo prigimties. Žinoma, Sokratas nesigriebia nė 
vienos iš šių minčių, ir į savo klausimą jis neatsako išsamiau nei Gorgijas. Jis 
tik suformuoja vieną būtinąją sąlygą, reikalingą norint atsakyti į klausimą: 
kas yra gėris? Atsakymas yra tas, kad jei kas nors yra geras ir galimas troški- 
mo objektas, jis turi būti apibrėžiamas pagal tam tikras elgesiui taikytinas tai- 
sykles. Kaliklio reikalavimas laužyti visas taisykles, jei tik to nori, neturi 
prasmės, kadangi Žmogus, kurio elgesys neatitiko taisyklių, bet kokiu atveju 
liausis Kaip suprantamas agentas dalyvauti žmonių visuomenėje. 

Tai perteikiama ne tik Gorgijo turiniu, bet ir forma. Net kai kurios 
Kaliklio ir Sokrato koncepcijos yra bendros, o dialogo forma atskleidžia bū- 
dą, kuriuo kaip tik šis bendrumas leidžia Sokratui įtikinti Kaliklį tuo, kad jo 
požiūris nėra nuoseklus. Tai pakiša mintį, kad blogis kyla pažeidus gyveni- 
mo, kuriame galime pasiekti kai kurių gėrybių, formą, kadangi dalytis 
koncepcijomis visuomet tam tikra prasme reiškia dalytis kokia nors gyveni- 
mo forma. Iš tiesų, Sokratas aiškiai pasako Gorgijuje, kad blogam žmogui 
trūksta sugebėjimo, kotvoveiv, dalytis bendru gyvenimu (koivoveiv). Todėl 
kitas būtinas Žingsnis norint apibrėžti, kas yra gėris, būtų apibrėžti tokį ben- 
drą gyvenimą, kurio reikia, kad gėrį galima būtų realizuoti. Tai Valstybės už- 
duotis. 

Valstybė prasideda tuo, kad prašoma ôtxærooúvn definicijos; pirmojoje kny- 
goje aiškinamas šio prašymo pobūdis. Teisingumo definicijos, pagal kurią 
teisingumas yra „tiesos sakymas ir skolų grąžinimas“, atsisakoma ne tik to- 
dėl, kad kartais būtų teisinga susilaikyti nuo tiesos sakymo ar negrąžinti to, 
ką pasiskolinai, bet kadangi to, ko reikalauja Platonas, neišvardysi jokiame 
veiksmo tipų sąraše. Jam rūpi tik tai, kas veiksmą ar veiksmo tipą leidžia va- 
dinti teisingu. Jam reikia ne teisingų veiksmų sąrašo, o kriterijaus, pagal ku- 
rį veiksmus galima būtų įrašyti į tokį sąrašą ar iš jo išbraukti. Teisingumo 
definicijos „daryti gera draugams ir kenkti priešams“ irgi atsisakoma ne tik 
dėl to argumento, kad kam nors kenkti reikštų daryti bloga - t.y. dar daugiau 
neteisybės, — o iš to išeitų, kad teisingas žmogus bus įpainiotas į veiklą, maži- 
nančią kitų žmonių teisingumą, bet, kadangi bet kokia teisingumo definicija, 
atsižvelgiant į „gėrio darymą“ ir panašius dalykus, neišvengia miglotumo ir 
yra neaiški. Kai scenoje pasirodo Trazimachas, jis sako Sokratui, kad Sokra- 
tas neprivaląs siūlyti definicijos, kuri apibrėžia teisingumą kaip „tai, kas pri- 
valoma ar naudinga, ar suteikia privalumų, ar pelninga, ar leidžia pasiekti 
tikslą“. Sokratas atsako, kad tai panašu į klausimą, kas yra 12, atsisakant su- 
tikti su bet kokiu atsakymu, kad tai yra dukart 6 ar 3 kartus po 4, ar 6 kartus 
po 2, arba 4 kartus po 3. Tačiau Sokratas imasi užduoties pasiūlyti visiškai ki- 
tokio tipo aiškinimą; būtų klaidinga manyti, kad, kai Sokratas siūlo mums 
formulę, t.y. kad teisingumas yra tokia situacija, kai kiekvienas rūpinasi tik 
savo reikalais, tai ir yra ieškomas atsakymas. Ši formulė nesuprantama be 
Valstybės konteksto, ir Trazimachas teisingai pastebi, kad ieškoti posakių, si- 
nonimiškų ôkarocúvn, būtų netikslinga, kadangi sutrikti dėl koncepcijos 
yra ne tas pat, kas sutrikti dėl posakio užsienio kalba reikšmės. Pasiūlyti Žo- 
dinį atitikmenį pasakymui, kurio reikšmė mus konceptuliai trikdo, negelbsti, 
nes jei mums pasiūlys tikrai sinonimišką posakį, tai kiek trikdė originalas, 


PLATONAS. VALSTYBĖ 47 


lygiai taip pat trikdys ir vertimas. Suprasti koncepciją, suvokti posakio reikš- 
mę yra iš dalies, bet esmingai suvokti jo funkciją, suprasti, ką su ja ir jos dė- 
ka galima daryti ir ko ne. Be to, gavę oficialų nurodymą negalime nuspręsti, 
ką turėtų reikšti žodžiai, kokius vaidmenis turėtų atlikti koncepcijos. Progai 
pasitaikius, mes galime įvesti naują koncepciją ir taip ją įteisinti kaip naujojo 
posakio reikšmę; bet mus esamoje situacijoje riboja bendrųjų koncepcijų vi- 
suma ir bendras jų funkcijų supratimas. Todėl joks kitas prieštaravimas 
Valstybei nėra labiau nepagrįstas už tą, kurį būtų galėję sugalvoti žaidžiantys 
sugedusį telefoną („Kai aš vartoju žodį ... jis reiškia tai, ką aš pasirenku - nei 
daugiau, nei mažiau“)“ ir kurį iš tiesų pareiškė profesorius Karlas Popperis 
rašydamas: „Bet Platonas tikriausiai buvo teisus? Ar „teisingumas“ galbūt 
reiškia tai, ką jis sako? Neketinu šio klausimo svarstyti... Manau, kad niekas 
nepriklauso nuo žodžių, tačiau nuo praktinių mūsų reikalavimų ir nutarimų 
— viskas." Aš mėginu atkreipti dėmesį į tai, kad mums atviri tik tie nutari- 
mai ir nutarimai, kurie išreiškiami galimomis koncepcijomis ir todėl tyrimas, 
kokias koncepcijas mes privalome ar galime vartoti, yra labai svarbus. 

Trazimachas štai kaip aiškina teisingumo koncepciją. Jis netiki, kad „tei- 
singas“ reiškia „tai, kuo suinteresuotas stipresnysis“; tačiau mano, kad isto- 
riškai valdovai ir valdančiosios klasės sugalvojo teisingumo koncepciją ir 
standartus savo tikslams pasiekti, ir faktiškai daug labiau apsimoka daryti 
tai, kas yra neteisinga, negu kas teisinga. Sokrato domėjimasis Trazimacho 
pozicija iš pradžių labai primena Gorgiją. Kaip ir anksčiau jis nagrinėja „stip- 
riojo“ koncepciją, ir koncepciją, kad valdymo téyvn pagal analogiją su me- 
dicinos téyvn, jei jis yra tikras menas, privalo būti kuriamas labui tų, kurių 
atžvilgiu yra vykdomas. Medicina yra pacientų, o ne gydytojų labui, taigi 
valdymas yra žmonių, o ne valdovų labui. Tačiau ši visiškai neefektyvi ana- 
logija yra tik parengiamasis pasikumščiavimas. Pozicija, kurią Sokratas Gor- 
gijuje pagaliau iš naujo suformulavo, yra tokia, kad, remiantis Trazimacho 
prielaidomis, ją galima smarkiai užsipulti, ir ją užsipuola Sokrato mokiniai 
Glaukonas ir Adeimantas. Tačiau prieš baigdamas atsaką į ankstesnį puo- 
limą dėl neriboto pasitikėjimo savimi - kad vidinis asmenybės susivaldymas 
bei žmonių valdymasis yra jų gerovės sąlyga, — Sokratas pasitelkia dperrį 
koncepciją ir nuostatą, kad yra ypatinga žmogiškoji dorybė, kuria naudotis 
reikštų būti gerovės ir laimės būsenoje. „ApeTrj dabar priklauso ne žmogaus 
ypatingajai visuomeninei funkcijai, bet jo žmogiškajai funkcijai. Šioje kon- 
cepcijoje įspausta dorybės ir laimės jungtis, ir ji iš pradžių turėtų atrodyti 
arbitražinė; likusioji Valstybės dalis yra mėginimas šį arbitražiškumą panai- 
kinti. 

Trazimacho atvejo atgaivinimas, kaip tai padarė Glaukonas ir Adeiman- 
tas, buvo toks. Prigimtinėje valstybėje žmones skatina judėti vien tik jų asme- 
niniai interesai; įstatymai atsirado tuo momentu, kai žmonės išsiaiškino ir 
sutarė, kad vien asmeninių interesų susikirtimai yra tokie žalingi, kad geriau 
būti suinteresuotiems suteikti žalos kitiems, o ne gyventi prigimtinį gyveni- 
mą, rizikuojant patirti žalą iš kitų. Nuo to laiko žmonės paklūsta įstatymui 
tik baimindamiesi pasekmių; jei žmonėms pavyktų išvengti neigiamų savo 
veiksmų pasekmių, neribota savimeilė būtų demonstruojama atvirai, o ne 
pridengiama paklusnumu įstatymui. Sakykime, dviem žmonėms, kurių vie- 
nas, dabar jau aišku, yra teisingas, o kitas neteisingas, duotume stebuklingą 
žiedą, kokį turėjo Gygas, kad taptų nematomas. Abu žmonės turi visišką 
veiksmų laisvę, ir abu pasielgtų vienodai. Kaip ir Gygas, kuris suviliojo ka- 
ralienę ir nužudė karalių, jie nueitų visiško savęs išaukštinimo keliu. Tai yra 
visiems labiau patiktų būti neteisingiems, jei tik juos lydėtų sėkmė. 

Šis pavyzdys sietinas su tuo klaidinamu ikisocialinio, prigimties žmo- 
gaus paveikslu, kurį jau esu kritikavęs. Platonas mano, kad Gygas su savo 
žiedu greičiausiai yra prigimties žmogus. Į Trazimacho lūpas įdėtas pastaro- 
jo atvejo privalumas, palyginti su pirmuoju, reiškia, kad Platonas dabar aiš- 
kiai pripažįsta, kad asmeninis interesas yra ne tik prigimties žmogaus, bet ir 
socialinio žmogaus bruožas. Jis priverčia Adeimantą atkreipti dėmesį į tai, 
kad įprastine prasme dorybingas ir teisingas pilietis yra Trazimacho, o ne 
Sokrato pusėje, nes graikiškasis tėvo buržua atitikmuo moko savo vaikus bū- 
ti dorybingais ir vengti ydų todėl ir tik todėl, kad už dorybes atlyginama ge- 
ru, o ydos turi nepageidaujamų pasekmių tiek šiame, tiek ir kitame pasauly- 
je. Tačiau jei tai vienintelės priežastys garbinti dorybę, tai kaip teisingumas 
pats savaime, neskatinamas jokiu atlygiu, gali būti naudingesnis už neteisin- 
gumą? 

Platono atsakymas būtų pamėginti parodyti, kas yra pirmiausia valsty- 
bės, po to sielos teisingumas. Jis aprašo valstybę, kurioje tenkinami visi pa- 
grindiniai poreikiai. Tam reikalingos trys piliečių klasės: amatininkai ir dar- 
bininkai - tenkinti visuomenės materialius poreikius, kareiviai - ginti valsty- 
bę, o valdovai - organizuoti socialinį gyvenimą. Pagrindinis dalykas čia yra 
perėjimas nuo trijų funkcijų, kurios turi būti vykdomos visuomenės gyveni- 
me, pripažinimo prie tvirtinimo, kad reikalingos trys aiškios, atskiros pilie- 
čių klasės, kurių kiekviena vykdo savo vaidmenį. Kalbėdamas apie perėjimą 
Platonas remiasi dviem prielaidomis, kurių viena nėra visiškai teisinga, o ki- 
ta — aiškiai klaidinga. Remiantis viena prielaida, kuri tikrai nėra visiškai tei- 
singa, vienam Žmogui geriau dirbti vieną darbą, bet kokiomis įmanomomis 

aplinkybėmis tokia darbo pasidalijimo forma yra geriausia. Remiantis kita 
prielaida, kuri yra aiškiai klaidinga, žmonės iš prigimties padalyti į tokias 
grupes, kurios geriausiai tinka kiekvienai iš šių funkcijų vykdyti. Apie pas- 
tarąją prielaidą galima tik pasakyti, kad ja dažniausiai vadovaujasi tie, kas ti- 
ki, jog tokie žmonės kaip jie labai tinka valdyti, tuo tarpu kiti netinka; ir kad 
ja ignoruojamas tas faktas, kad dauguma žmonių turi skirtingų sugebėjimų, 
neneigiančių vienas kito, jau nekalbant apie tą faktą, kad esamose visuome- 
nėse daugybė daugumos žmonių sugebėjimų yra nerealizuoti. Tačiau Plato- 
no teiginių pagrįstumą šiuo klausimu labai sustiprino jo paties doktrina apie 
trilypę sielą. 

Trilypės sielos argumentai nesietini su trilypės valstybės, tačiau trilypės 
valstybės doktrinai būtina, kad pasitvirtintų kas nors panašaus į trilypės sie- 
los teoriją. Tai, kad sielą sudaro kelios dalys, anot Platono, įrodo tas faktas, 
kad ji konfliktuoja. Jei, sakykime, koks nors žmogus vienu ir tuo pačiu metu 
nori gerti (nes jis ištroškęs) ir nenori gerti (nes jam įtartina vandens kokybė), 
tai kadangi tas pats predikatas gali ir negali apibūdinti tuo pat metu to pa- 
ties subjekto tuo pačiu aspektu, turi būti bent du skirtingi subjektai, vieną iš 
kurių apibūdiname troškimu gerti, o kitą - troškimu negerti. Šio argumento 
prielaida yra ta, kad Žmogus tuo pat metu negali trokšti ir netrokšti ko nors 
daryti taip pat, kaip jis tuo pat metu negali judėti ir nejudėti duotąja krypti- 
mi. Tačiau ten, kur atsiranda troškimai, žmogus gali trokšti kokio nors daly- 
ko, atsižvelgdamas į tam tikrą jo apibūdinimą, ir gali jo netrokšti pagal kitokį 
apibūdinimą. Taigi žmogus gali norėti vandens, nes jis ištroškęs, bet gali jo 
nenorėti, jei mano rizikuojąs susirgti. Galbūt gali atrodyti, kad trumpiausias 
kelias išvengti Platono svarstymų būtų pasakyti, kad žmogus tiesiog neturi 
nesuderinamų troškimų. Jis trokšta numalšinti troškulį ir trokšta nesusirgti, 
o tai, kad tas vanduo ir numalšintų troškulį, ir susargdintų, yra atsitiktinis 
dalykas. Tačiau į tai galima būtų atsikirsti, kad troškimai lieka nesuderinami, 
nes žmogus trokšta gerti būtent šį vandenį ir bijo gerti tą patį vandenį. Betgi Pla- 
tonas teisus tik ta prasme, kad tie troškimai nesuderinami, ir tai neturi jokių 
jo numatytų pasekmių. Taip yra todėl, kad nesuderinamumas priklauso ga- 
limybei patenkinti abu troškimus, o ne galimybei abiejų dalykų trokšti. Tai 
svarbu, nes Platonas, aiškindamas skirtumą tarp tos sielos dalies, kuri yra 
potraukiai, ir tos, kuri yra protas, netinkamai argumentuoja; šis skirtumas 
daro didžiulį spaudimą tolesnei dorovės filosofijai. 

Platono piešiamas sielos dalių paveikslas iš tikrųjų yra nedarnus. Kar- 
tais jis aiškina taip, lyg racionalioji sielos dalis turėtų vienokius troškimus, o 
potraukių - kitokius; kitais kartais - lyg potraukiai būtų troškimai, o juos iš 

principo kontroliuotų ir valdytų protas. Jis aiškina, lyg troškimas gerti būtų 
neracionalus kliedesys, o baimė dėl pavojaus gerti - jau proto įžvalgumas. Iš 
tikrųjų taip nebūna, kad mes pirma trokštame, o tik po to apie tai samprotau- 
jame; mes mokomės - ir besimokydami naudojamės savo protu - norėti ko- 
kių nors dalykų (Platonas neskiria biologiškai sąlygotų potraukių nuo sąmo- 
ningo žmogiškojo troškimo), o troškimas numalšinti troškulį yra toks pat ra- 
cionalus, kaip ir troškimas neapsinuodyti vandenyje esančiais nuodais. Tie- 
siog netiesa, kad mūsų apribojimas patiems sau kyla iš apmąstymų; dažnai 
apmąstę nusprendžiame, kad vandenį reikia išgerti. Neracionalią baimę ap- 
sinuodyti gali kontroliuoti pagrįstas troškimas numalšinti troškulį, taip pat ir 
vice versa - neracionalų troškimą numalšinti troškulį gali sukelti racionali 
nuodų baimė. Ar troškimas protingas ar ne, priklauso nuo jo santykio su ki- 
tais mūsų galimais ir realiais tikslais ir pasirinkimu. Žmogus gali elgtis nepa- 
grįstai slopindamas troškimus, o troškimas gali progai pasitaikius pakore- 
guoti galimus racionalius agento vertinimus. Bet Platonas ir po jo susiforma- 
vusi tradicija šių faktų nesvarsto ir siekia įtvirtinti griežtai atskirtus protą ir 
potraukius, ir čia protas visada teisus. 

Pirminis šio atskyrimo šaltinis, žinoma, yra ne paties Platono argumen- 
tai, kylantys iš tariamų konflikto faktų, o jo paveldėtas Pitagoro ir orfikų nu- 
sistatymas, kad nemirtinga siela gyvena atskirai nuo kūno, kuris yra kalėji- 
mas ir kapas. Tačiau vėlesni rašytojai, kuriems greičiausiai religijos doktrina 
nepadarė įspūdžio, vis dar pasitenkina filosofiniu skyrimu. Pats Platonas 
Simposijuje pateikia daug įdomesnį ir pozityvesnį troškimo aprašymą, tačiau 
net ir čia parodoma, kaip galų gale troškimas mus išveda iš šio pasaulio. 

Ištikimybė doktrinai Valstybėje Platoną priveda ne tik prie klaidingų 
konflikto faktų išvadų, tačiau, kaip ką tik minėjau, jis klaidingai juos aiškina. 
Troškimo konflikto esmė ta, kad jis suteikia man galimybę pasirinkti kurį 
nors iš mano troškimų, netgi jei aš nesirenku. Tačiau Platono sielos dalijimas 
į dalis paverčia konfliktą virvės tempimo varžybomis, kur negali būti jokio 
pasirinkimo. „Aš“ nesu supriešinamas su savo troškimais. „Aš“ suskylu į dvi 
autonomiškas dalis — protą ir potraukius; arba „aš“ esu protas, kovojantis su 
potraukiais. Nenuoseklus čia Platonas ir kituose savo veikaluose. Graikiškas 
žodis siela, yoyń, reiškia paprasčiausiai tai, kas skiria gyvenimą ir mirtį, gy- 
vą žmogų ir lavoną. Kai kurie ankstyvieji graikų mąstytojai sutapatina sielą 
su materialia substancija; pitagoriečiai - su kūno elementų harmonija, pu- 
siausvyra. Faidone Platonas nesutinka nė su vienu požiūriu, teigdamas, kad 
siela yra paprasta nemateriali substancija; taigi būti sunaikintam reiškia būti 
padalytam; o kadangi siela neturi dalių, ji turėtų būti nemirtinga. Potraukiai 

Faidone priklauso kūnui, todėl skirtumas tarp proto ir instinktų išlieka pasto- 
vus elementas, rodantis religinių pagrindų kontinuumą. Tačiau Faidone nera- 
sime argumentų, pagrindžiančių požiūrį apie sielos padalijimą. 

Valstybėje siela padalijama ne tik į protą ir potraukius; yra ir „sudvasin- 
ta“ dalis, nesusijusi nei su racionalaus elgesio standartais, nei su kūno troš- 
kimais. Ji siejama su garbingo elgesio standartais ir su pykčiu bei pasipikti- 
nimu. Platonas pasakoja Leontijaus istoriją, kuris apimtas troškimo spokso į 
nubaustų nusikaltėlių lavonus ir save dėl to keikia. Platono moralas tas, kad 
pyktis ir potraukiai gali konfliktuoti. Sudvasinta sielos dalis, jei tik „nesuga- 
dinta prasto auklėjimo“, veikia kaip proto agentas ir reiškia pasipiktinimą, 
kai nugalimas protas. Taigi žmogus, su kuriuo neteisingai pasielgta, jaučia 
pasipiktinimą, tačiau žmogus, kuris jaučia, kad yra neteisus, negali savo pri- 
gimtyje rasti pasipiktinimo, jei jis po to priverstas kentėti. Taip sako Platonas. 

Taigi priklausomai nuo dominuojančios sielos dalies žmones galima su- 
skirstyti į tris klases; šis skirstymas yra kaip tik tas, kurio reikia trilypei vals- 
tybei. Kuriai klasei priskirtinas žmogus, gali iš dalies priklausyti nuo jo anks- 
tyvojo lavinimo, tačiau iš esmės tai negali būti aiškiai nulemta. Platonas įsi- 
tikinęs, kad gimstama batsiuviais ir gimstama valdovais. Teisingumas vals- 
tybėje yra tai, kad kiekvienas žino savo vietą. Iš keturių tradicinių dorybių 
drąsa priklauso papildomų sargybinių klasei, kurių funkcija yra gynyba, o 
išmintis — valdantiesiems sargybiniams. Santūrumas yra ne klasės, o visos vi- 
suomenės dorybė, nes „žemesniosios daugumos troškimus turi kontroliuoti 
kelių aukštesniųjų troškimai ir išmintis“. Teisingumas nepriklauso nei tai, 
nei anai klasei, nei kokiam nors santykiui tarp klasių, o visuomenės kaip vi- 
sumos funkcionavimui. 

Panašiai ir sielos teisingumas priklauso nuo kiekvienos sielos dalies, ku- 
ri atlieka jai tinkamą ir priskirtą funkciją. Individas yra išmintingas dėl jį val- 
dančio proto dorybės ir drąsus savo vaidmenį atliekančios sudvasintos sie- 
los dalies dorybės; individas yra santūrus, jei jo žemesniuosius kūno potrau- 
kius valdo protas. Tačiau teisingumas nepriklauso nei tai, nei anai sielos da- 
liai ar santykiui tarp dalių; jis priklauso bendrai sielos sandarai. Kyla du 
klausimai: koks žmogus laikomas teisingu? ir kaip atsiranda teisinga valsty- 
bė? Šie klausimai užduodami ir į juos atsakoma kartu, ir tai ne atsitiktinu- 
mas. Kai vėliau Platonas ima samprotauti apie valstybės ir sielos sugedimą, 
traktuoja jas kaip priklausančias viena nuo kitos. Be to, teisingas žmogus var- 
gu ar gali egzistuoti už teisingos valstybės ribų, kur pagaliau bent kai kurie 
žmonės —- būsimieji valdovai — yra sistemingai mokomi teisingumo. Tačiau 
teisinga valstybė gali egzistuoti tik tada, kai joje gyvena teisingi žmonės. Tai- 

gi klausimus, kaip atsiranda valstybė ir kaip išugdyti teisingą žmogų, reikia 
užduoti kartu. Taip mes pasiekiame tą vietą, kur Platonas ima kalbėti apie fi- 
losofo-karaliaus idealą. 

Platonas apibūdina filosofą, pirmiausia įtraukdamas į aiškinimą jo išma- 
nymą ir įsitikinimus, po to gretina filosofą, kuris Žino, ir nefilosofą, kuris ge- 
riausiu atveju turi tvirtą įsitikinimą ar nuomonę. Svarstymas prasideda 
aptariant predikatų porų reikšmes, vartojami tokie pavyzdžiai, kaip gražus ir 
bjaurus, teisingas ir neteisingas, geras ir blogas. Platonas teigia: „Kadangi geras 
ir blogas yra priešpriešais, jie yra du; o šiaip kiekvienas jų yra vienas““. Ta- 
čiau daugelyje dalykų yra grožio, ir yra daug bjaurių dalykų. Taigi tie, kurie 
suvokia, kad tas ar kitas objektas yra gražus, skiriasi nuo tų, kurie supranta, 
kas yra „gražus savaime“. Aš vartoju pasakymą „gražus pats savaime“ 
(„avro to kaàdóv”), mėgindamas versti Platono naujai suvoktą pats, kad įvar- 
dis būtų verčiamas pasakymu, įvardijančiu tai, ką įvardis turėtų reikšti ar ati- 
tikti. Ir aš vartoju pasakymą „reikšti ar atitikti“ ne todėl, kad noriu suklaidin- 
ti skaitytoją, jog „reikšti“ ir „atitikti“ yra tas pat, bet kadangi būtent tą klaidą 
daro Platonas. Sutapatinimas atsiranda taip. Platonas lygina Žmogų, kuris 
vartoja žodį gražus įprastai miglotai, su žmogumi, kuris iš tikrųjų suvokia, ką 
reiškia gražus, ir aiškina tą skirtumą kaip skirtumą tarp Žmogaus, kuris yra 
susipažinęs su daugybe gražių objektų, ir žmogaus, kuris yra susipažinęs su 
tuo, ką gražus atitinka. Pirmasis žmogus turi tik „nuomonę“; jo sprendimų 
nepatvirtina gerai pamatuotas jo vartojamo pasakymo supratimas. Antrasis 
turi Žinių, nes jis iš tikrųjų supranta, ką sako. 

Žinojimą (ėmotriun) ir įsitikinimą arba nuomonę (déa) galima apibrėž- 
ti pagal lyginamų objektų klases. Įsitikinimas yra susijęs su juslių ir pokyčių 
pasauliu. Apie šią atsirandančią ir tuoj pat išnykstančią sritį geriausiu atveju 
galime turėti tik tikrą nuomonę. Žinojimas yra susijęs su nekintamais objek- 
tais, apie kuriuos galime turėti patikimą, protu pagrįstą požiūrį. Platono brė- 
žiamas skirtumas tarp žinojimo ir nuomonės yra sudėtingas. Iš dalies tai yra 
tiesioginis skirtumas tarp tokių įsitikinimų, kurie nėra sumanių oratorių va- 
lioje, kadangi tie įsitikinimai įgyti protaujant ir remiasi argumentais (t.y. ži- 
nojimu), ir tokių įsitikinimų, kurie bet kokiu atveju yra neracionalaus sąlygo- 
tumo dalykas ir yra linkę kisti, jei tik jiems galima pritaikyti neracionalaus 
įtikinėjimo technikas (t.y. nuomones). Tačiau šis skirtumas aiškiai neturi nie- 
ko bendra su mūsų nuomonių turiniu. Jis greičiau susijęs su skirtingais bū- 
dais, kuriais individai gali prieiti ir laikytis savo nuomonių. Tada kodėl Pla- 
tonas mano, kad šis skirtumas yra turinio dalykas? Priežastis ta, jog Platonas 
manė pats nepriklausomai galįs pagrįsti įsitikinimą, kad negalima priimti jo- 

kių tvirtų racionaliai pagrįstų sprendimų apie juslėmis suteikiamus subjek- 
tyvius dalykus. Kai kurie šių argumentų ateina iš ankstesnių filosofų. Ir He- 
raklitas, ir Protagoras pabrėžė jutiminių sprendimų reliatyvumą. Tačiau tai, 
kas rūpi Platonui, galima atskirti nuo jų doktrinų konkrečių detalių. 

Jei aš apie visiškai skirtingus objektus galiu pasakyti, kad jie gražūs, ir 
vieną kartą apie tą patį objektą ar vienu požiūriu pasakyti, kad jis gražus, o 
kitą kartą ar remdamasis kitu požiūriu - kad jis bjaurus, tada predikatų gra- 
žus ir bjaurus reikšmės neįmanoma paaiškinti tik nurodant objektus, kuriems 
tai taikoma. Taip yra ne tik todėl, kad objektų yra daug, o reikšmė viena, kaip 
nurodė anksčiau cituotame fragmente Platonas, bet ir todėl, kad sprendimai 
gali kisti ir prieštarauti kitiems sprendimams, tuo tarpu nekinta tik vienas 
dalykas — reikšmė. Kalbant daug vėlesne kalbos maniera, Platonui rūpi pa- 
aiškinti, ką reiškia aprašyti du ar daugiau posakio vartojimo atvejų, kurie yra 
vieno ir to paties predikato vartojimo pavyzdžiai. Tai skiriasi nuo Sokrato 
tuo, kad Sokratas tik manė, kad etinių predikatų vartoseną turi lemti tam tik- 
ri kriterijai, tuo tarpu Platonas teigė, kad jeigu jau taip turėtų būti, kad jei to- 
kių predikatų vartojimą turėtų lemti objektyvūs standartai, greičiausiai tokie 
predikatai vartojami nurodyti objektus, priklausančius ne įvairialypiui, kin- 
tančiam juslių pasauliui, o kitam - nekintančiam - pasauliui, suvokiamam 
intelektu tiksliai per dialektinį pakylėjimą, kur šitaip suvokiamos abstrakčių 
daiktavardžių ir kitų bendrųjų terminų reikšmės. Tie objektai yra Formos, 
kurias imituodami ar kuriose dalyvaudami jutiminiai objektai yra būtent to- 
kie, kokie yra. 

Filosofas yra žmogus, kuris abstrakčiai mąstydamas išmoko, kaip susi- 
pažinti su Formomis. Todėl jis tik vienas iš tikrųjų supranta predikatų reikš- 
mę, ir tik jo vieno dorovinės ir politinės pažiūros yra tikrai pamatuotos. Jis 
geriausiai išmano geometriją ir dialektiką. Dialektiką Platonas supranta kaip 
racionalaus įrodinėjimo procesą, kuris vystosi iš dialogo, kuriame klausinėja- 
mas Sokratas. Pradedant nuo kokio nors svarstymui pasirinkto teiginio ky- 
lama aukštyn, ieškant patvirtinimo iki pat dedukcinių kopėtėlių, kol pasie- 
kiamos neabejotinos Formos. Tai, ką Platonas pateikia Valstybėje, yra raciona- 
lios argumentacijos plėtojimas, kurios kulminacija pasiekiama Gėrio Formos 
vizija (t.y. vizija, kurią atitinka predikatas geras - dorybė, kurios dėka gėris 
turi reikšmę). Valstybėje taip pat išlaikytas labai religingas požiūris į aukš- 
čiausią Formą — Gėrio Formą. Gėrio Forma nėra viena iš kitų formų, kaip mes 
jas suprantame: jos priklauso nekintančios būties sričiai - Gėrio Forma tarps- 
ta be egzistencijos. Lygiai kaip saulės šviesos dorybės dėka mes viską mato- 


»-„w-- so 


54 TRUMPA ETIKOS ISTORIJA 


čioje iš Gėrio Formos, mes suvokiame kitas formas, tačiau negalime suvokti 
pačios Gėrio Formos. 

Anot Platono, geras - bent jau Valstybėje - vartojamas teisingai tik tuo at- 
veju, kai nurodomas transcendentinės būtybės pavadinimas ar reiškiamas 
kitų daiktų ryšys su šia būtybe. Platono Formų sampratoje glūdinčias proble- 
mas pirmą kartą vėlesniuose dialoguose suformulavo pats Platonas; dabar 
mums reikėtų tik pažymėti, kad teiginys, jog egzistuoja Formos, iš principo 
neleidžia išspręsti problemos, kurią Platonas iškelia Valstybėje, - kaip vienin- 
telę reikšmę turintis predikatas gali būti vartojamas daugeliu skirtingų būdų 
ir daugybei skirtingų objektų. Sakyti, kad predikato reikšmė priklauso nuo 
vieno pirminio atvejo, reiškia visiškai nepaaiškinti, kaip tą predikatą galima 
būtų taikyti kitais atvejais. Bet juk kaip tik tai mums rūpėjo sužinoti. Be to, iš 
karto susiduriame ir su loginiu keistumu, nes jei mes taip spręsime proble- 
mą, teigsime, kad pirminis gražaus pritaikomumas susijęs su Grožio Forma, 
o aukšto — su Aukščio Forma ir t.t. Tačiau sakyti „Grožis yra gražus“ ar 
„Aukštis yra aukštas“ reiškia akivaizdžiai kalbėti neaiškiai. Vėliau kritikuo- 
damas savo poziciją šį faktą iškėlė pats Platonas. 

Svarbu tai, kad į pirmą planą buvo ryžtingai išstumta reikšmės teorija. 
Logika visam laikui įžengė į dorovės filosofiją. Bet net ir tokiu atveju, kai nuo 
šiol sisteminga ir sąmoninga loginė dorovės koncepcijų analizė bus dorovės 
filosofijos šerdis, visos dorovės filosofijos ji niekada negalės pakeisti. Mes tu- 
rime suprasti ne tik dorovės koncepcijų, taisyklių ir t.t. loginius ryšius, bet ir 
prasmę ir tikslus, kuriems tokios taisyklės tarnauja. Tai reiškia, kad mes da- 
lyvaujame tiek žmogiškųjų tikslų bei motyvų teorijoje, tiek visuomenės teori- 
joje, kadangi įvairiose socialinėse santvarkose dominuoja skirtingi norai ir 
poreikiai. Mes matome visus tris interesus: epistemologinį, psichologinį ir 
politinį, kurie susitinka pagrindinėse Valstybės dalyse. Iš pirmosios Platono 
teorijos mes suprantame, kas yra gerumas, kas yra teisingumas, kas yra drą- 
sa ir t.t., matydami juos tam tikros būklės ir nuotaikos, dabar tenka susitai- 
kyti su antrąja Platono teorija, kad mes tegalime suprasti, kas yra gerumas, 
teisingumas ir visa kita, jei susipažįstame su reikalingomis Formomis. Tačiau 
susitaikymas ne tik nėra sunkus, jis leidžia Platono ankstesnius tvirtinimus 
padaryti nenuginčijamus. Valdovai teisingos valstybės, kurioje vyrauja pro- 
to taisyklės, turi racionalumo dorybę švietimo dėka, įgalinusio juos suvokti 
Formas. Teisingoje valstybėje filosofas yra karalius; tik jis gali suformuoti ir 
išlaikyti valstybę, kurioje teisingumas yra įkūnijamas tiek politiniais potvar- 
kiais, tiek siela. Vadinasi, teisingos visuomenės, kaip Platonas yra minėjęs 
anksčiau, padalijimas į klases gali būti palaikomas šviečiant kai kuriuos būti 

valdovais, kitus —- pagalbininkais, kad būtų valdomi; eugenikos kontrolės ir 
atrankos metodais siekiama užtikrinti, kad tie, kurie gali būti valdovai, gau- 
tų tinkamą švietimą. Kad paprasti žmonės nereikštų nepasitenkinimo, jiems 
turėtų būti papasakota istorija apie sielos metalus: taurieji metalai glūdi val- 
dančiųjų sielose, netaurieji - valdomųjų. Platonas netiki proto ir visiškai at- 
sitiktinės savybės, tokios kaip odos spalva, koreliacija, kuria tiki Pietų Afri- 
kos ir Misisipės rasistai; tačiau jis tiki įgimtu intelektu ar jo nebuvimu, kaip 
ir konservatyvieji švietėjai; ir jis tiki, kad sumani propaganda — sakymas to, 
ką jis vadina „kilniu melu“ - gali užtikrinti tai, kad žemesnieji priims tą fak- 
tą, kad jie yra žemesni. 

Aukštesnio intelekto žmonės pasiekia Formų viziją tokiais būdais, ku- 
riuos Platonas apibrėžia papasakodamas dvi skirtingas alegorijas - apie Li- 
niją ir apie Olą. Linija padalyta horizontaliai; apačioje driekiasi vaizduotės ir 
suvokimo valdos, tuo tarpu viršuje - matematinės būtybės, kurios, anot Pla- 
tono, glaudžiai susijusios su Formomis ir priklauso Formoms. Pasakojime 
apie Olą vaizduojami Žmonės, taip surakinti grandinėmis, kad negali matyti 
dienos šviesos; už jų esantis laužas ir vykstantis lėlių vaidinimas yra taip iš- 
dėstyti, kad kaliniai temato ant sienos šešėlių procesiją. Jie tiki, kad jų kalbos 
žodžiai apibūdina šešėlius, o vienintelė realybė yra šešėliai. Iš Olos ištrūkęs 
žmogus lėtai pripranta prie pasaulio šviesos lauke. Pirmiausia jis pažįsta še- 
šėlius ir atspindžius, po to fizinius objektus ir pagaliau dangaus kūnus ir 
saulę. Tai Platonui yra artėjimo prie Formų alegorija. Jei žmogus grįš į Olą, jis 
bus nepratęs prie tamsos; kurį laiką nepažins Oloje esančių šešėlių, kaip tai 
sugeba tie jo buvę draugai, niekada iš tamsos neišėję, ir sukels didžiulį nepa- 
sitenkinimą pareikšdamas, kad šešėliai yra išgalvoti ir netikri, o tikroji realy- 
bė yra lauke, už Olos. Nepasitenkinimas bus toks didelis, kad jei surakintie- 
ji žmonės galėtų, nužudytų iš išorinio pasaulio atėjusį žmogų - lygiai kaip 
atėniečiai nužudė Sokratą. 

Ką tokiu atveju turėtų daryti filosofas, kuris priartėjo prie Formų? Tik la- 
bai retai istorijoje ir galbūt niekad daugiau iš viso nepasikartos tai, kad jis tu- 
rės galimybę įsikišti, kad sukurtų teisingą valstybę. Pats Platonas, iš pradžių 
aptardamas atėniečių pasielgimą Sokrato atžvilgiu, o vėliau nusivylęs Sira- 
kūzų tiranais, politinio gyvenimo atžvilgiu buvo nepaprastas pesimistas. Ta- 
čiau jei ideali valstybė realybėje neįmanoma, kokia prasmė ją aprašinėti? Pla- 
tonas atsako, kad ji yra tam tikras standartas, pagal kurį galime spręsti apie 
realiai esamas valstybes. Tai dalis to, ką pats Platonas daro, vaizduodamas 
keletą idealios valstybės ir teisingos sielos smukimo stadijų: taip jis dar la- 
biau paryškina vidinį ryšį, kuris, anot jo, sieja politiką ir psichologiją. 

Pirmoji smukimo stadija yra timokratinė valstybė; joje kariuomenė ir 
sargybiniai nesutaria, o valstybė remiasi karinėmis garbės vertybėmis, šiek 
tiek sumišusiomis su privačios nuosavybės vertybėmis. Kita stadija, oligar- 
chinė, yra tokia, kai klasių struktūra palaikoma valdančiosios klasės labui, o 
ne visos valstybės labui; turtingieji naudojasi klasių struktūra, kad išnaudotų 
varguomenę. Trečiojoje fazėje vargingieji sukyla ir sukuria demokratiją, ku- 
rioje kiekvienas pilietis turi lygias galimybes laisvai vykdyti savo valią ir 
aukštinti save, kol pagaliau potencialus despotas iš tokios demokratijos su- 
geba gauti pakankamai nusivylusių nepatenkintųjų ir sukurti tiraniją. Čia 
Platono tikslas dvigubas: graikų miestų-valstybių tikrosioms konstitucijos 
formoms pritaiko dorovės skalę, taip mes, net negalėdami sukurti idealo, Ži- 
nome, kad timokratija (tradicinė Sparta) yra gerai, oligarchija (Korintas) ir 
demokratija (Atėnai) blogiau, o tiranija (Sirakūzai) - blogiausia. Tačiau jo ar- 
gumentai iškelia vieną priežastį, dėl kurios konstitucijos tipą galima vertinti 
dorovės požiūriu, nes jį atitinka tam tikras asmenybės tipas. Timokratijoje 
instinktai apribojami ir sutvarkomi, tačiau ne protu. Šį vaidmenį atlieka gar- 
bė. Oligarchijoje instinktai sudrausminami, tačiau tik turto meile ir stabilumo 
pagarba, kuri kyla iš pagarbos nuosavybei. Demokratijoje kiekvienas as- 
mens polinkis, kiekviena užgaida turi lygią vertę. Tiranijoje - despotiškų sie- 
lų žmonių — Žemiausieji, Kūniškieji, instinktai turi absoliučią ir neracionalią 
valdžią. Dabar Platonas vartoja šįą asmenų tipų klasifikaciją siekdamas grįž- 
ti prie teisingumo įteisinimo klausimo, kaip jį yra kėlę Glaukonas ir Adei- 
mantas. Šiuo tikslu Platonas lygina išorines ir priešingas teisingo ir despotiš- 
ko Žmogaus pozicijas; pastarasis pasirodo esąs kraštutinis neteisingo žmo- 
gaus asmens tipas. 

Platonas pateikia tris argumentus, rodančius, kad teisingas gyvenimas 
yra laimingesnis už neteisingą. Pirmasis yra tas, kad neteisingas žmogus ne- 
riboja savo troškimų, taigi jo troškimai yra beribiai. Tačiau beribių troškimų 
niekada negalima patenkinti, todėl jis visuomet nepatenkintas. Antrasis ar- 
gumentas yra tas, kad tik filosofas gali lyginti proto malonumus su beribių 
potraukių ir juslių malonumais, nes tik jis vienas pažįsta abi puses. Pagaliau 
įrodinėjama, kad intelekto malonumai yra tikri, o tai, ką potraukių žmogus 
vadina malonumu, dažnai būna tik nuslopęs skausmas ar praėjęs nepatogu- 
mas (lygiai kaip valgymas numalšina alkį) ir geriausiu atveju yra kur kas 
mažiau realus (sutinkamai su sąvoka „realus“ kaip nekintamas ir nemateria- 
lus) už intelekto džiaugsmus. Tai netikę argumentai. Trečiasis priklauso tai 
daliai, kurią jis mėgina įrodyti argumentais apie Formas ir bet kokiu atveju 
nepaiso —- kas būdinga siaubingam Platono puritonizmui — daugybės tikrai 

kūniškų malonumų. Antrasis yra paprasčiausiai klaidingas - net vadovau- 
damasis Platonu, filosofas patiria ne daugiau malonumų iš neribotų 
troškimų nei sensualistas proto kontrolės džiaugsmų; tuo tarpu pirmasis ar- 
gumentas klaidingai remiamas prielaida, kad sensualistas visuomet turi ne- 
patenkintų potraukių, ir prieinama išvados, kad jis visuomet bus ir jausis ne- 
patenkintas bei nusivylęs. Bet ne tai svarbu, kad konkretūs argumentai yra 
netikę. Jei pažvelgtume į Platono psichologiją, pamatytume, kad jam buvo 
prieinami tik netikę argumentai. Norint sieloje visiškai atskirti protą nuo 
troškimų, reikia supriešinti, viena vertus, protą ir, kita vertus, nekontroliuo- 
jamus potraukius. Platono psichologijoje galimos tik tokios alternatyvos; ta- 
čiau iš tikrųjų jos, žinoma, nėra vienintelės ar pačios svarbiausios. Norėda- 
mas apginti teisybę nuo neteisybės Platonas pritaria kriterijui, kuris numa- 
nomas Trazimacho aukštinamose sėkmingose žemiškose ir ypač politinėse 
ambicijose - vulgariam malonumo kriterijui - ir įrodinėja, kad neteisingas ti- 
ranas, kuriam sekasi, patiria mažiau malonumo, yra labiau nepatenkintas už 
teisingą žmogų, net jeigu teisingas Žmogus yra neteisingai pasmerktas mirti. 
Norėdamas tai įrodyti Platonas turi prilyginti neteisingą žmogų žmogui, ku- 
ris siekia beribio ir beprasmio malonumo. Platonas privalo prilyginti, nes 
protas, pagal Platono schemą, gali tik dominuoti, o ne informuoti ar būti 
vedliu, o potraukis ir potraukis pats savaime yra iš esmės iracionalus. Žmo- 
gus, kuris tikrai pavojingas teisingumo prestižui, yra ne bejausmis sensualis- 
tas ar nekontroliuojamas tiranas, o greičiau l'homme moyen sensuel, žmogus, 
kuris yra viskas, įskaičiuojant neteisingumą ir ydingumą; nuosaikiu pavida- 
lu tai žmogus, kurio protas šiandien pažaboja savo ydas rytdienos ydų, bet 
ne dorybių, interesais. Tai žmogus, kuris vertina dorybę už tai, ką jis gali iš 
jos išpešti turto, karjeros ir reputacijos pavidalu, ir tai yra žmogus, kurį turė- 
jo galvoje Glaukonas ir Adeimantas. Štai kodėl Glaukono ir Adeimanto 
pateiktas svarstyti atvejis atrodė Platonui daug grėsmingesnis nei Trazima- 
cho. Tačiau Platono konceptualioji schema skatina jį pagalvoti, ar tik šis žmo- 
gus, kurį jis stebi oligarchinėje ir demokratinėje valstybėse ir pakankamai 
tiksliai aprašo, nėra koks kraštutinis despoto variantas. Despotas aprašomas 
kaip toks kraštutinis atvejis, kad tai, kas pateikiama, daugiau negali būti lai- 
koma galimu doroviniu tipu. Galima sakyti, kad aš siekiu malonumo, tik jei- 
gu siekiu apibrėžiamų tikslų ir pagal juos pasirenku iš kelių alternatyvų. 
Žmogus, kuris jau nesugeba pasirinkti, o tik nerūpestingai ir neišvengiamai 
eina toliau nuo vieno veiksmo prie kito, yra ne vienas iš galimų normalaus 
žmogaus tipų, o greičiau priverstinis neurotikas. Tai galėjo būti, ką Platonas 
norėjo paaiškinti, kadangi jis labai aiškiai sieja šio žmogaus elgesį su siekimu 

įgyvendinti tas fantazijas, kurias dauguma žmonių suvokia tik sapnuose; 
taip Platonas aiškiai numato Freudą. Tačiau bet kokia klasifikacija, pagal ku- 
rią l'homme moyen sensuel gyvenimo būdas tampa tik nuosaiki priverstinio 
neurotiko elgesio versijai ir, be to, tampa opozicija racionalumui, kaip klasifi- 
kacija yra pasmerkta. Net ir mitas, kuriuo baigiama Valstybė, nepadeda Plato- 
nui, nes prielaidos, kad mirties valdose teisingieji bus apdovanoti, o neteisin- 
gieji - tinkamai nubausti, poveikis priklauso nuo minties, kad teisingumas iš- 
ties yra aukščiau už neteisingumą, kad teisingas žmogus nusipelno apdovano- 
jimo, o neteisingas - bausmės. Taigi klausimas apie teisingumo įteisinimą te- 
belieka be aiškaus atsakymo. Labai trumpa pagrindinių Valstybės argumentų 
santrauka paaiškins, kodėl, Platono nuomone, taip turi būti. 

Įrodinėjimas prasideda nuo poreikio giliau suvokti etikos predikatų 
reikšmes nepriklausomai nuo konkretaus jų taikymo. Ši išeities pozicija pasi- 
kartos filosofijos istorijoje, darbuose tokių skirtingų negu Platonas autorių, 
kaip šv. Augustinas ir Wittgensteinas. Kai klausiame, ką reiškia būti raudo- 
nam ar lygiam, pirmasis racionalus žingsnis yra pateikti pavyzdžių, pamė- 
ginti išvardyti visus teisingus veiksmus ar raudonus objektus arba lygybės 
atvejus. Tačiau tokiame sąraše trūksta bent šiek tiek analizės. Mums rūpi ne 
tai, kieno veiksmai yra teisingi, o kieno dėka jie yra teisingi. Kas leidžia 
pasižymėti tuos atvejus, kurie iš tikrųjų priklauso mūsų sąrašui tarp kitų? 
Mums reikia kriterijaus. Wittgensteinas pasiūlys, kad kriterijų įkūnija taisyk- 
lė, o taisyklę —- visuomeniškai susiformavusi praktika. Augustinas teigs, kad 
kriterijų suteikia vidinė šviesa, kuri yra Dievo dovana. Platonas savo kriteri- 
jų randa Formų pažinime. Tačiau Formų pažinimas prieinamas tik keletui ir 
tik tam keletui, kurie mėgavosi dar neegzistuojančios idealios valstybės 
švietimo dalykais arba yra tos retos prigimties žmonės, turintys polinkį ir ga- 
bumų filosofijai bei nesugadinti socialinės aplinkos. Vadinasi, vien ta saujelė 
žmonių ne tik sugebės atlikti teisingumo įteisinimo užduotį, bet tik jiems tas 
įteisinimas bus suprantamas ir įtikinamas. Taigi socialinę santvarką, kurios 
reikalauja Platono teisingumo koncepcija, žmonijos dauguma galėtų pripa- 
žinti tik kaip neracionalaus įtikinėjimo (ar galios) panaudojimo rezultatą. 

Todėl viskas, anot Platono, priklauso nuo galimybės nustatyti, pirma, 
kad yra Formos ir kad jų pažinimas atlieka kaip tik tokį vaidmenį, kokio jis 
reikalauja, o antra, šis pažinimas yra prieinamas tik nedaugeliui. Apie pasta- 
rąjį dalyką tik tvirtinama, bet niekada neįrodinėjama. Pirmasis priklauso nuo 
argumentų, kuriais pats Platonas, kaip mes pamatysime, labai rimtai abejo- 
jo. Už visų Platono aiškiai dėstomų tvirtinimų slypi prielaida, kurią dabar 
derėtų atskleisti. 

Mes kalbame apie įteisinimą mažiausiai dviejuose visiškai skirtingo tipo 
kontekstuose. Būtent geometrijoje teoremos įteisinimas susideda iš to, kad 
parodoma, kaip ji sklandžiai išplaukia iš aksiomų. Čia nekyla klausimas, kad 
kas yra laikoma įteisinimu vienam Žmogui, nėra įteisinimas kitam. Tačiau 
poelgių srityje taip nėra. Įteisinti vienus veiksmus kitų atžvilgiu reiškia ne tik 
parodyti, kad jie atitinka kokius nors standartus ar veda prie tikslo, tačiau 
taip pat parodyti tai tokiam žmogui, kuriam atitinkamas standartas yra pri- 
imtinas ar jis pats siekia to paties tikslo. Kitaip tariant, toks įteisinimas kam 
nors vis tiek yra įteisinimas. Vėliau Aristotelis mėgina parodyti, kad yra spe- 
cifinių Žmogiškųjų tikslų, kurių dėka protingoms būtybėms gali būti įteisinta 
veiksmo politika kaip tokia. Tačiau Platonas apriboja klasę, kuriai galima bū- 
tų adresuoti visus jo įteisinimus, tais, kurie jau pasiekė žinojimą apie Formas. 
Kai vėliau jis aptaria teisingumo įteisinimą nepriklausomai nuo šio žinojimo, 
kaip tuose fragmentuose, kur lygina valstybės ir sielos tipus, iš esmės jis kaip 
šiaudo griebiasi palyginimų, pusiau a priori, pusiau empiriškai; jie abu susi- 
je, jo paties supratimu, su atradėju - nes jie iš anksto priklauso 60604, nuomo- 
nių, o ne EmoTrjun, pažinimo, pasauliui, — išskyrus transcendentinį pažini- 
mą, kuris yra išskirtas, tačiau niekad neanalizuotas. 

Viena Platono klaidos priežasčių yra ta, kad jis painioja įteisinimą, taiko- 
mą geometrijoje, su tuo, kuris taikomas poelgių srityje. Laikyti teisingumą ir 
gėrį Formų pavadinimais reiškia iš karto pražiūrėti vieną esminį teisingumo 
ir gėrio bruožą - kad jie apibrėžia ne tai, kas yra, o tai, kaip turėtų būti. Kar- 
tais taip, kaip turėtų būti, yra, bet dažniau nėra. Ir visuomet prasminga 
klausti apie bet kokį objektą ar santvarką, ar ji yra tokia, kokia turėtų būti. Ta- 
čiau teisingumas ir gėris negalėtų būti objektai ar būsenos, apie kurias būtų 
prasminga taip teirautis. Aristoteliui teko atlikti didžiulį darbą kritikuojant 
Platoną; paties Platono aklumas šiuo atveju yra dar vienas papildomas veik- 
snys jo keistai kombinacijai — visiškai akivaizdžiam tikrumui dėl teisingumo 
ir gėrio bei norui primesti kitiems savo užtikrintą požiūrį, vartojant visiškai 
nepatenkinamus argumentus savo įsitikinimams paremti. 

Valstybės sudėtingumas iš dalies yra tas, kad Platonas tokioje mažoje erdvėje 
nori pasiekti tiek daug. Klausimas - kas yra teisingumas? - yra iš pradžių už- 
duodamas lyg ir paprasčiausiai norint suformuluoti definiciją; tačiau tai tam- 
pa mMėginimu apibūdinti tiek dorybę atskirų žmonių gyvenime, tiek politinio 
gyvenimo formą, kurioje dorybingi žmonės puikiai jausis, jei iš viso galima 
gerai jaustis kintamame ir nerealiame pasaulyje. Aptardami Valstybės argu- 
mentus, abu dalykus jau aprašėme; beliko išryškinti jų vidinį ryšį, nes iš tik- 
rųjų Platono dorovė ir Platono politika yra glaudžiai susijusios. Kiekviena jų 
logiškai reikalauja būti papildyta kita. Geriausiai tai galime suvokti nagrinė- 
dami dviejų Platono dialogų struktūrą, vienas kurių ištisai skiriamas klausi- 
mui, kaip turi gyventi individas, o kitas gvildena tik politinius klausimus. 
Kiekvienu atveju mes pamatysime, kad įrodinėjimas nutrūksta pusiaukelėje, 
ir papildomų argumentų mums tenka ieškoti kitur. Pirmasis iš šių dialogų 
yra Simposijas, veikalas, kuris priklauso tam pačiam viduriniajam Platono gy- 
venimo laikotarpiui, kaip ir Valstybė; antrasis yra Įstatymai, parašyti pačioje 
Platono gyvenimo pabaigoje. Sokratas yra pagrindinis Simposijo veikėjas, be 
to, tai yra ikiplatoniškasis Sokratas, Alkibiado mokytojas ir Aristofano taiki- 
nys. Įstatymuose Sokrato jau nebėra. Jau vien šis faktas paryškina kontrastą: 
Sokratas agnostikas niekada negalėtų tapti įstatymų leidėju. 

Simposijuje aprašoma, kaip audringai buvo švenčiama Agatono pergalė 
tragikų varžybose. Svečiai taip pat varžosi, kuris pasakys geresnę kalbą apie 
Epoč, kartais verčiamo kaip „meilė“, prigimtį. Net taip išvertus, reikia prisi- 
minti, kad žpak yra tarp meilės ir troškimo ir kad iki Sokrato filosofai juo įvar- 
dijo visus impulsus, kurie gamtos būtybes gamtoje skatino siekti savo tikslų 
ir, be to, tik žmogiškuosius impulsus užgrobti ir įvaldyti. Simposijuje Aristo- 
fanas aiškina Žpa4 plačiai paplitusiu juokingu mitu apie žmogaus kilmę. Se- 
niau žmonės turėjo keturias rankas, keturias kojas ir taip toliau — tikrai buvo 

lyg du sulipę dabartiniai žmonės. Kadangi dėl to jie buvo daug stipresni ir 
vikresni nei dabar, jie kėlė grėsmę dievų hegemonijai; ir šie įveikė tą grėsmę 
padalydami žmones į du. Nuo to laiko žmonės yra tik puselės ir keliauja po 
pasaulį, ieškodami savo antrosios pusės. Skirtumas tarp heteroseksualios ir 
homoseksualios meilės paaiškinamas remiantis tokia būtybe, kuri senovėje 
buvo padalyta į dvi dalis, ir todėl kiekvienam individui reikia tokios rūšies 
būtybės, kuri papildytų jo prigimtį. (Galėtume pažymėti, kad šio argumento 
taip pat griebiamasi siekiant paaiškinti tai, kas savaime suprantama visiems 
veikėjams - homoseksualios meilės pranašumą heteroseksualios atžvilgiu.) 

Taigi ¿pæ¢ yra troškimas to, ko neturime. Įsimylėjėlis yra nepatenkintas 
žmogus. Bet ar iš tikrųjų meilė yra tokia, kad mes galime mylėti tik tai, ko ne- 
turime? Savo kalboje Sokratas smulkiai išdėsto doktriną, kurią išpažinti jį pa- 
skatino šventikė Diotima. 

Anot jos, žpwĖ yra troškimas, kurio nepatenkins joks konkretus pasaulio 
objektas. Įsimylėjėlis kopia nuo meilės konkretiems gražiems objektams ir 
žmonėms į avro TO KaAGv meilę, savaiminį grožį, ir šioje pakopoje įsimylė- 
jėlio ieškojimai pasibaigia, kadangi tai yra tas gėris, kurio ieško siela. Troški- 
mo objektas yra tai, kas gera, bet gera nereiškia, negali būti apibrėžiama kaip 
tai, „ko trokšta siela“. „Egzistuoja tokia doktrina, kad įsimylėjėliai yra žmo- 
nės, ieškantys savo antrosios pusės, tačiau, mano požiūriu, meilė yra nei pu- 
sės, nei visumos troškimas, išskyrus tuos atvejus, kai ta pusė ar visuma yra 
gėris“. Todėl gera yra ne tik tai, ko trokštame kuriuo nors momentu; tai yra 
tai, kas mus patenkintų ir tenkintų toliau, jei jau nuo smulkmenų pakilome į 
Grožio Formos abstrakciją. To pakilimo reikia išmokti; net Sokratas turėjo iš 
Diotimos perimti šią analizę. Iš to Platonas pačiame Simposijuje neišveda jo- 
kių politinių moralų; tačiau kokius moralus galima būtų išvesti, jei tektų pri- 
tarti tam, kas dėstoma Simposijuje? 

Gėrio galima pasiekti tik tam tikros rūšies švietimu, ir jei tas švietimas 
prieinamas daugiau žmonių, negu atlikus atsitiktinę žmonijos atranką, švie- 
timui turėtų būti sukurta institucija. Be to, švietimo sistemos institucijas tu- 
rės nukreipti ir kontroliuoti tie, kurie jau iš anksto pradėjo kopti nuo detalių 
vizijos į Formų viziją. Taigi prasidėjęs Simposijumi be jokio politinio ginčo 
dialogas baigiasi tuo, kad visi pasigeria ir užmiega, o auštant Sokratas beveik 
miegantiems Agatonui ir Aristofanui dėsto, kad jei žmogus yra genialus tra- 
gikas, jis turi būti genialus ir komedijos kūrėjas ir vice versa — iš to galime su- 
sidaryti tokį visuomenės vaizdą, kai švietimo sistema nukreipiama iš viršaus 
| apačią. 

Viskas, žinoma, priklauso nuo gėrio ir Formų jungties. Pirmasis teisin- 

gas Platono pastebėjimas yra tas, kad mes vartojame gėrio koncepciją, kad 
galima būtų vertinti ir rūšiuoti galimus troškimų ir siekimų objektus. 
Vadinasi, išvada, kad geras negali reikšti tiesiog „tai, ko trokšta Žmonės“, irgi 
teisinga. Jo kitas teisingas pastebėjimas yra tas, kad gėris turėtų būti tai, ko 
verta siekti ir trokšti; tai turėtų būti galimas ir išsiskiriąs troškimo objektas. 
Tačiau jis daro klaidingą išvadą, kad dėl to gėris turėtų būti randamas tarp 
transcendentinių ne šio pasaulio objektų, Formų, taigi gėris yra ne tai, ko pa- 
prasti žmonės galėtų siekti sau kasdieniuose šio gyvenimo sandėriuose. Bet 
koks gėrio pažinimas perteikiamas ypatingu religiniu apreiškimu (kaip 
šventikė Diotima Sokratui) arba gali būti pasiekiamas ilgai trunkančiu inte- 
lekto lavinimu, kuriam vadovauja autoritetingi mokytojai (kaip Valstybėje). 

Platonui Formos yra svarbios tiek dėl religinių, tiek dėl loginių priežas- 
čių. Jos suteikia mums tiek nekintamą pasaulį, kuris nepavaldus pokyčiams 
ir irimui, tiek ir predikatinių posakių reikšmės analizę. Todėl Formų teorijo- 
je susidūręs su esminiais sunkumais Platonas pasiekė savo filosofijos vysty- 
mosi krizę. Pagrindinis sunkumas atsiranda dialoge, pavadintame Parmeni- 
das, ir pasirodo vadinamo Trečiojo Žmogaus argumentuose. Kai susiduriame 
su dviem (ar daugiau) objektų, kuriems taikomi tie patys predikatai, nes jie 
turi bendrą bruožą, mes taikome tą predikatą dėl to, kad abu objektai prime- 
na bendrą Formą. Tačiau dabar mes turime trijų objektų klasę, du tikruosius 
objektus ir Formą, kurie turėtų būti panašūs vienas į kitą, ir taip turime vie- 
ną bendrą bruožą, vadinasi, tas pats predikatas taikomas visiems trims ob- 
jektams. Norėdami tai paaiškinti, turime įsivesti dar vieną Formą, taip ima- 
me regresuoti, nes tolesnis aiškinimas visada bus pasmerktas, nepaaiškinus 
bendro predikato, kad ir kaip toli eitume. Dėl šių ir panašių sunkumų Plato- 
nas priėjo visą virtinę loginių tyrimų, iš kurių pats taip ir nesugebėjo pada- 
ryti išvadų; kai kurios jo vėlesnės mintys numato naujųjų laikų loginės ana- 
lizės raidą, tuo tarpu kitos pagreitino Platono pozicijų viešą Aristotelio kriti- 
ką ir net galėjo atsirasti dėl jaunojo Aristotelio žodžiu išsakytos kritikos. Ta- 
čiau pats Platonas aiškiai niekada nesiliovė tikėti Formomis. Beje, jo Formų 
painiava galėtų paaiškinti keistą trūkumą Įstatymuose. 

Įstatymai yra veikalas, kuris mums primena, kad Platonas pats nepri- 
klausomai domisi politine filosofija. Įstatymuose kalbama apie prigimtį visuo- 
menės, kurioje dorybė yra visapusiškai diegiama. Pirmose šio labai ilgo 
veikalo dalyse išryškinama šio diegimo prigimtis; vėlesnėse dalyse aptaria- 
mi praktiniai pasiūlymai dėl galimų įstatymų leidimo ir įvedimo (tariamai) 
susikursiančiame Kretos mieste Magnezijoje. Kaip ir Valstybės visuomenėje, 
mieste turėtų būti įvesta miesto valdovų ir valdomųjų hierarchija. Kaip ir 

Valstybės visuomenėje, tikra dorybė gali būti galima tik tiems, kurie priklau- 
so apibrėžtai valdovų klasei. Tačiau Valstybėje labiausiai akcentuojamas val- 
dovų švietimas. Įstatymuose nieko panašaus nėra. Valdovų švietimas aptaria- 
mas tik paskutinėje knygoje, ir tai nelabai smulkiai. Tai galima suprasti atsi- 
žvelgiant į tai, kaip kebliai pasijuto Platonas dėl Formų. Valdovai, žinoma, 
turės suvokti Formų prigimtį, tačiau Platonas nepasako, o gal negali pasaky- 
ti, kas yra tai, ką jiems reikėtų suvokti. Žinoma, valdovų švietimas pristato- 
mas kaip vis gilesnis ir tikslesnis nei visos piliečių masės. Tačiau pati įspū- 
dingiausia Įstatymų dalis yra ta, kur Platonas pasakoja apie pagrindinę pilie- 
čių Masę ir jos švietimą. 

Valstybėje paprastų Žmonių vaidmuo valstybėje atitinka sielos potrau- 
kius. Tačiau proto ir potraukių santykis vaizduojamas vien tik negatyviai; 
protas žaboja ir kontroliuoja neracionalius potraukių impulsus. Įstatymuose 
taip apribojus vyksta teigiamas pageidautinų įpročių ir bruožų ugdymas. Pa- 
prasti žmonės skatinami gyventi dorybingai, ir tiek švietimas, tiek įstatymai 
turi juos parengti tokiam gyvenimo būdui. Tačiau jie gyvena pagal dorybės 
priesakus todėl, kad tokiam jų gyvenimo būdui buvo sukurtos sąlygos ir jie 
prie jų įpratinti, bet ne todėl, kad jie supranta tokio gyvenimo esmę. Šis su- 
pratimas prieinamas tik valdovams. Tai aiškėja aptariant dievų ar dievo eg- 
zistavimo klausimą. (Išprususiems Platono laikmečio graikams dievybės 
įvardijimas vienaskaita ar daugiskaita atrodo vienareikšmis.) Valstybėje aki- 
vaizdžios nuorodos į dievybę yra pavienės. Pasakojimai apie tradicinius die- 
vus, apsaugotus nuo nedorovinių ir netikusių veiksmų, švietime dar suvai- 
dins savo vaidmenį. Tačiau vienintelė tikra dievybė pasirodo esanti Gėrio 
Forma. Įstatymuose, beje, dievybės egzistavimas yra tapęs kertiniu dorovės ir 
politikos akmeniu. „Svarbiausias klausimas... yra tas, ar apie dievus galvo- 
jame teisingai ar neteisingai ir ar gyvename gerai.“ Dievas Įstatymuose svar- 
bus, kadangi jis sutapatinamas su įstatymu; paklusti įstatymui reiškia pa- 
klusti dievui. Dievas taip pat lyg ir atstovauja bendram dvasios primatui 
prieš materiją, sielos prieš kūną; tuo remiasi dievo egzistavimo įrodymas, 
apie kurį kalbama X knygoje. 

Paprasti žmonės yra priversti tikėti dievais, nes svarbu, kad visi žmonės 
tikėtų dievais, kurie dalyvauja žmogiškuosiuose reikaluose ir kuriems nebū- 
dingas žmogiškas silpnumas. Tačiau valdovai turi būti žmonės, kurie proto 
pastangomis „triūsia siekdami įgyti visišką pasitikėjimą dievų egzistencijo- 
je“. Ką kiti laiko priežasties ir tradicijos rezultatu, jie suvokia racionalių įro- 
dymų pagalba. Tačiau sakykime, kad valdančiosios grupės narys ima many- 
ti, kad jis rado reikiamo įrodymo klaidą - kas tada? XII knygoje Platonas pa- 

teikia aiškų atsakymą. Labai gerai, jei abejojantis pasilieka savo abejones sau. 
Bet jei jis primygtinai reikalauja jas paskleisti, Nakties taryba, aukščiausia 
valdžia Magnezijos hierarchijoje, pasmerks jį myriop. Sokrato nebuvimas 
dialoge pabrėžiamas šiuo epizodu. Jo kaltintojai būtų turėję lengvesnę už- 
duotį Magnezijoje negu Atėnuose. 

Platono užsispyrimas išlaikyti paternalistinę ir totalitarinę politiką aiš- 
kiai nepriklauso nuo jokio konkretaus Formų teorijos varianto; nors praėjus 
daug laiko jis atsisakė to varianto, kuris Valstybėje padeda tokią politiką pa- 
laikyti, jis vis dar yra pasirengęs ginti jame išdėstytas politines pažiūras. Taip 
pat visiškai aišku, kad Platono politinė filosofija nėra patikima, tačiau gali 
būti suprantama, jeigu tam tikra vertybių teorija būtų būdinga transcenden- 
tinei realybei, kurią kaip patikimą gali suvokti tik intelektualus elitas. Tai ir 
yra ryšys tarp nepolitinės Simposijo vizijos ir išskirtinai politinės Įstatymų 
vizijos. Tačiau koks posūkis įvyko Platono mąstyme, kad Sokratas iš didvy- 
rio virto potencialia auka? Galėtume išskirti du posūkius. 

Pirmasis yra sokratiškojo savęs pažinimo, vykstančio atrandant savo ne- 
žinojimą, atsisakymas; antrasis yra tikėjimas, kad teisingi atsakymai į Sokra- 
to klausimus kažkaip įpareigoja jiems suteikti socialines formas. Šis įsitikini- 
mas yra keistas politinio realizmo ir totalitarinės fantazijos mišinys. Tai, kad 
galimybė gyventi dorybingą gyvenimą daugeliui žmonių priklauso nuo tei- 
singo socialinės struktūros tipo, nereiškia, kad turėtume sukurti socialinę 
struktūrą, kurioje dorybė primetama. Iš tiesų, Platono požiūriu, dorybė ne- 
primetama; ji arba racionaliai kelių žmonių suvokiama, arba yra neįmanoma; 
tada jos vietą užima daugeliui išoriškai panašus paklusnumas. Tačiau tai ne- 
reiškia, kad Platonas netikėjo primetama dorybe, greičiau dėl savo įsitikini- 
mų maišaties jis nematė to, kuo pats ir tikėjo. 

„Kiekvienu amatu, tyrimu, taip pat kiekvienu veiksmu ir projektu, atrodo, 
siekiama ko nors gero, taigi gėris jau yra apibrėžtas, kaip tai, į ką viskas nu- 
kreipta.“ Knyga, kurią Aristotelis pradeda tokiu aiškiu sakiniu, tradiciškai 
yra žinoma kaip Nikomacho etika (ji buvo arba dedikuota Aristotelio sūnui Ni- 
komachui, arba jis tą knygą redagavo), tačiau joje nagrinėjamas dalykas 
skambiai vadinamas „politika“. O veikalas, vadinamas Politika, pateikiamas 
kaip Etikos tęsinys. Abu veikalai siejami praktinio žmogiškosios laimės 
mokslo, kuris moko, kas yra laimė, iš kokios veiklos ji susideda ir kaip tapti 
laimingam. Etika mums parodo, kokia gyvenimo forma ir būdas padeda pa- 
siekti laimę, Politikoje parodoma, kokia konkreti konstitucijos forma, kokios 
institucijos leidžia tokiai gyvenimo formai egzistuoti ir ją išsaugoti. Tačiau 
pasakyti tik tiek, vadinasi, suklaidinti, nes žodis xoi1T1K04 reiškia ne visiškai 
tą, ką mes turime galvoje sakydami politinis; Aristotelio žodyje telpa tiek tai, 
ką mes turime galvoje sakydami politinis, tiek tai, ką manome sakydami 
socialinis; Aristotelis jų reikšmių neskiria. Priežastis yra akivaizdi. Mažame 
graikiškame mieste-valstybėje z6A14 institucijos yra ir tos, kuriose numato- 
ma politika ir jos įgyvendinimo būdai, ir tos, kuriose realizuojami visuome- 
ninio gyvenimo santykiai akis į akį. Susirinkime pilietis susitinka savo drau- 
gus, su draugais jis pateks į susirinkimo narių tarpą. Čia atsiranda užuomi- 
na į tai, kaip reikėtų suprasti Etikos dalis; tą užuominą mes vėliau išanalizuo- 
sime. Dabar turime grįžti prie pirmojo sakinio. 

Iš pradžių geras apibrėžiamas atsižvelgiant į tikslą, siekį ar taikinį, kurio 
link kas nors juda. Pavadinti ką nors geru reiškia pasakyti, kad jis tam tikro- 
mis aplinkybėmis jo siekia ar į jį taikosi. Yra daug veiklos, daug tikslų ir dėl 
to daug gerų dalykų. Norėdami suprasti, kad nustatydamas ryšį tarp geru- 
mo ir taikinio, Aristotelis yra visiškai teisus, aptarkime tris dalykus, susiju- 
sius su žodžio geras vartojimu. Pirma, jei aš ko nors siekiu, stengiuosi sukur- 

ti tam tikrą situaciją; mano siekimo, žinoma, nepakanka, kad būtų galima 
teigti, jog tai yra gera, tačiau jei aš vadinu savo siekimą geru, turiu nurodyti, 
kad to, ko aš siekiu, siekia ir apskritai žmonės, kurie nori to, ko noriu aš. Jei 
aš vadinu tai, ko siekiu gauti, geru, pavyzdžiui, gera kriketo lazda arba ge- 
ros atostogos, aš remiuosi kriterijais, priimtinais kaip standartas tiems, kurie 
norėtų turėti kriketo lazdas ar atostogauti. Kad taip iš tiesų yra, atskleidžia 
kitas punktas: pavadinti ką nors geru ir pripažinti, kad tai nėra dalykas, ku- 
rio bet kas, norėjęs tokios rūšies dalyko, norėtų, reikštų kalbėti nesupranta- 
mai. Čia geras skiriasi nuo raudono. Tai, kad žmonės apskritai nori ar nenori 
raudonų objektų, yra atsitiktinumo reikalas; kad žmonės apskritai nori to, 
kas gera, yra gėrio ir troškimų objekto koncepcijų vidinio ryšio dalykas. Ga- 
lima trečią kartą pasakyti tą patį: jei mes pasistengėme išmokti svetimos gen- 
ties kalbą, ir kalbininkas tvirtino, kad vieną jos žodį reikėtų versti geras, o tas 
žodis dar niekada netaikytas tam, ko jie siekė ir ieškojo, nors jo vartojimas, 
sakykime, buvo visada palydimas šypsenų, mes turime a priori žinoti, kad 
kalbininkas neteisingai suprato. 

„Jei tokiu atveju vienas tikslų, kurių mes savo veiksmais siekiame, yra 
trokštamas dėl jo paties, ir jei siekiame kitų dalykų dėl jų pačių, bet nesirenk- 
ame visko dėl dar kažko kito - tokiu atveju rinktumėmės be galo, kol išsektų 
ir taptų bergždi visi troškimai - aišku, tai būtų gėris ir pats geriausias.“" Aris- 
totelio definicija apie aukščiausiąjį gėrį leidžia svarstyti, ar toks gėris iš viso 
yra. Kai kurie viduramžių komentatoriai scholastai, be abejonės, ieškodami 
teologinių prasmių perrašė Aristotelį taip, lyg jis būtų rašęs, kad viskas pasi- 
renkama gėrio labui ir kad egzistuoja (vienas) gėris, dėl kurio viskas yra pasi- 
renkama. Bet ši klaidinga išvada ne Aristotelio. Aristotelis nagrinėja, ar viskas 
iš tikrųjų atitinka jo galimo aukščiausio gėrio apibūdinimą, o jo metodas yra 
išnagrinėti kelias nuomones tuo pačiu klausimu. Tačiau prieš pradėdamas jis 
perspėja dėl dviejų dalykų. Pirma, reikia prisiminti, kad kiekvienas tyrimas 
turi savo standartus ir tikslumo galimybes. Etikoje mes vedami nuo bendrųjų 
svarstymų prie bendrųjų išvadų su mažomis įmanomomis išimtimis. Pavyz- 
džiui, drąsa ir turtas yra gerai, tačiau dėl turto kartais gali būti padaroma ža- 
la, o žmonės žūsta dėl drąsos. Reikia tokio teisingumo, kuris iš esmės skiriasi 
nuo matematikos teisingumo. Be to, jauni žmonės nėra gerai „politikoje“, nes 
jiems trūksta patirties ir todėl stinga proto. Šiuos Aristotelio teiginius aš mi- 
niu tik dėl to, kad jie yra dažnai cituojami; be abejo, dvasia, kuria Aristotelis 
kvėpuoja, turi kažko būdingo vidutiniam amžiui. Tačiau turėtume prisiminti, 
kad mums prieš akis yra paskaitų konspektas, ir mes neturėtume tvirtais ar- 
gumentais laikyti to, kas aiškiai yra dėstytojo pastabos paraštėse. 

Kitas Aristotelio Žingsnis yra suteikti pavadinimą galimam aukščiau- 
siam gėriui - žodis e06a110vi a prastai, bet neišvengiamai verčiamas laimė, 
prastai, nes jis apima tiek gero elgesio, tiek sėkmės sąvokas. Tai, kaip Aristo- 
telis vartoja šį žodį, atspindi įsigalėjusį graikų požiūrį, kad dorybė ir laimė 
klestėjimo prasme negali būti visiškai atskirtos. Kanto pamokymas „Neno- 
rėk būti laimingas, norėk nusipelnyti laimės“, kurį nusitvėrė daugybė puri- 
toniškų tėvų, neturi jokios prasmės, jei e0600iu0v ir cùòôqæıuovía pakeičiame 
laimingas ir laimė. Vėlgi pasikeitus kalbai pasikeičia koncepcijos. Kas yra £€ù- 
dauuovi a? Kai kurie sako, kad malonumas, kiti - kad turtas, dar kiti - garbė 
ir geras vardas; o kai kurie teigia, kad virš visų konkrečių gėrio atvejų yra 
aukščiausias gėris, ir jis yra visų motyvas. Čia Aristotelis gana šiurkščiai at- 
meta malonumą: „Ta daugybė žmonių, kurie pasirenka gyvuliams tinkantį 
gyvenimą, pasirodo kaip visiški vergai“, - tačiau vėliau jam tenka tai smul- 
kiai paaiškinti. Turtas negali būti gėris, nes jis yra tik priemonė tikslui pasiek- 
ti, o žmonės vertina garbę ir gerą vardą ne pačius savaime, o nori būti pripa- 
žinti, nes yra dorybingi. Taigi garbė suprantama kaip pageidautinas dorybės 
šalutinis produktas. Ar tokiu atveju laimę sudaro dorybė? Ne, nes pavadinti 
žmogų dorybingu reiškia kalbėti ne apie jo būklę, o apie jo nuostatas. Žmo- 
gus yra dorybingas, jei jis elgtųsi taip ir taip tokiomis ir tokiomis aplinky- 
bėmis. Todėl ne mažiau dorybingas žmogus yra miegodamas ar tada, kai 
kitais atvejais jis savo dorybių nerodo. Dar daugiau Žmogus gali būti do- 
rybingas ir atstumiantis, ir toks žmogus, žinoma, yra ne e06a4iuov. 

Šiuo požiūriu Aristotelis paskatina ne tik kantininkų bei puritonų atėji- 
mą, bet ir platonikų idėjų atsiradimą. Tiek Georgijuje, tiek Valstybėje Platonas, 
atsigręždamas į Sokratą, tvirtino, kad „geriau iškęsti tortūras ant kankinimų 
suolo, nei apsunkinti sielą blogio kalte“. Aristotelis tiesiogiai šiai minčiai ne- 
prieštarauja; jis tik pabrėžia, kad vis dėlto geriau būti laisvam nuo blogio ir 
laisvam nuo tortūrų ant kankinimų suolo. Konkrečiai šnekant, tas faktas, kad 
Aristotelis ir Platonas kalba nenuosekliai, gali klaidinti. Esmė yra ta, kad jei 
mes imame prašyti gėrio analizės, suderinamos su tuo, kad geras žmogus pa- 
tiria kokias nors tortūras ar neteisybę, mūsų visos etikos perspektyva skirtų- 
si nuo tokios etikos, kuri imasi klausti, kokioje gyvenimo formoje galėtume 
rasti gerą elgesį ir sėkmę drauge. Pirmoji perspektyva pasibaigs etika, kuriai 
nereikšmingas uždavinys sukurti tokią gyvenimo formą. Mūsų pasirinkimas 
iš šių dviejų perspektyvų yra pasirinkimas etikos, kai domimasi, kaip išlikti 
visuomenei, kurioje teisingas žmogus nukryžiuojamas, arba etikos, kai rūpi 
sukurti tokią visuomenę, kurioje taip jau nebeatsitinka. Tačiau taip kal- 
bėdamas Aristotelis atrodo panašus į revoliucionierių, palyginti su Platono 

konservatyvumu. Tai klaida. Iš tiesų Platono atsiminimai apie Sokratą užtik- 
rina, kad net blogiausiu atveju jis yra labai nusivylęs visomis realiai egzistuo- 
jančiomis visuomenėmis, tuo tarpu Aristotelis iš esmės yra visada ypač ra- 
mus dėl egzistuojančios tvarkos. Tačiau šiuo požiūriu Aristotelis argumen- 
tuodamas jau labiau teigiamas nei Platonas. „Niekas negalėtų pavadinti lai- 
mingu kenčiančio vargus ir nelaimes žmogaus, nebent jis tokį atvejį įrodinė- 
ja.“ 

Tai, kad Platonas atsieja gėrį nuo šio pasaulio laimės, žinoma, ateina iš 
jo gėrio koncepcijos, kaip ir iš jo atsiminimų apie Sokratą. Kaip tik šią gėrio 
koncepciją dabar užsipuola Aristotelis. Platonas žodžio geras paradigminę 
reikšmę pateikia kaip Gėrio Formos pavadinimą, vadinasi, geras yra vienin- 
telė ir bendra sąvoka. Kad ir kam ją vartotume, tą patį santykį mes priskiria- 
me Gėrio Formai. Tačiau iš tikrųjų šį žodį mes vartojame spręsdami apie vi- 
sas kategorijas - kai kurių objektų, tokių kaip dievas ar protas, subjekto bū- 
do - kaipjis egzistuoja, kiek yra tobulas, ar turi kieno nors reikalingą kiekį, ar 
egzistuoja tinkamu laiku ar tinkamoje vietoje kieno nors atžvilgiu ir t.t. Be to, 
Platono požiūriu, visa, kas yra vienintelė Forma, turėtų būti vienintelio 
mokslo ar tyrimo subjektas, tačiau juk gerus dalykus nagrinėja keli mokslai, 
tokie kaip, pavyzdžiui, medicina ar strategija. Taigi Aristotelis įrodinėja, kad 
Platonas nesugeba paaiškinti geras vartojimo atvejų įvairovės. Be to, Platono 
vartojami posakiai Gėrio Formos koncepcijai paaiškinti iš tikrųjų nėra aiškūs. 
Gėris nė kiek netampa aiškesnis kalbant apie gėrį „savaime“ ar „kaip tokį“. 
Klaidinga vadinti Formą amžina - jei kas tęsiasi visą laiką, nereiškia, kad dėl 
to gerėja; kaip ir ilgai trunkantis baltumas yra ne baltesnis už efemerišką bal- 
tumą. Be to, Platono Formos pažinimas yra nenaudingas užsiimantiems 
mokslais ir amatais, kuriais pasiekiama gėrio; atrodo, kad jie visiškai gali ap- 
sieiti be šio pažinimo. Tačiau Platono kritikos esmę.Aristotelis išsako šiuo sa- 
kiniu: „Net jei ir yra kokia nors bendra būtybė, kuri yra gėris, apibūdinamas 
įvairiais dalykais, remiantis jų bendrumu ar egzistavimu atskirai, papras- 
čiausiai tai Žmogui nepasiekiama ir to jis nesugebėtų padaryti; bet to mes 
kaip tik dabar ieškome.“ Tai yra gėris, kaip jis suprantamas žmonių kalboje, 
gėris, kokio siekia ar trokšta žmonės, negali būti transcendentinio objekto pa- 
vadinimas. Pavadinti kokią nors situaciją gera reiškia nebūtinai pasakyti, 
kad ji egzistuoja, ar susieti ją su kokiu nors egzistuojančiu transcendentiniu 
ar netranscendentiniu objektu, tai reiškia ją apibūdinti kaip tinkamą troški- 
mų objektą. Tai mus sugrąžina prie gėrio sutapatinimo su laime, kaip ir yra 
gVdG1UOvIa atveju. 

Ta laimė yra galutinis siekis ar tikslas, tas gėris (čia kalbama daugiau nei 

vien apie pavadinimą), atsirandantis apsvarsčius dvi lemiamas savybes, ku- 
rios turi būti būdingos visiems galutiniams tikslams ir kurios iš tikrųjų bū- 
dingos laimei. Pirmoji jų ta, kad kažkas visada pasirenkama to kažko dėlei, o 
niekada tik kaip priemonė kam nors daugiau pasiekti. Yra daugybė dalykų, 
kuriuos mes galime pasirinkti dėl jų pačių, bet galbūt pasirinksime dėl kokio 
nors tolesnio tikslo. Čia apie laimę nekalbama. Mes dėl laimės galime pasi- 
rinkti siekti intelekto, garbės, malonumo, turto ir ko tik norime, tačiau nega- 
lėtume pasirinkti siekti laimės norėdami užsitikrinti intelektą, garbę, malo- 
numą ar turtą. Koks „negalėtume“ čia yra? Aristotelis aiškiai sako, kad lai- 
mės koncepcija yra tokia, kad mes jos niekaip kitaip negalėtume vartoti, o tik 
kaip galutinį tikslą. Lygiai taip pat laimė yra savaime suprantamas gėris; bet 
sakydamas „savaime suprantamas“ Aristotelis turi galvoje, kad laimė nei ko- 
kios nors kitos situacijos sudėtinė dalis, nei tik viena iš daugelio gerų daly- 
kų. Jei pasirenkant gerus dalykus kas nors pasiūlytų laimę kartu su vienu, 
bet ne su kitais dalykais, tai visuomet ir būtinai pakeistų pasirinkimo skalę. 
Taigi pagrįsti kokį nors veiksmą, sakant „Laimę atneša šis“ arba „Laimę su- 
daro tas“, visuomet reiškia suteikti prasmę veiksmui, kuris riboja argumen- 
tą. Ir daugiau jokių kodėl? Išsiaiškinus šias logines laimės koncepcijos savy- 
bes, žinoma, nereiškia, kad kas nors buvo pasakyta apie tai, kas sudaro lai- 
mę. Prie to Aristotelis grįžta vėliau. 

Kas sudaro žmogaus galutinį tikslą? Galutinis fleitininko tikslas yra ge- 
rai groti, batsiuvio - siūti gerus batus ir t.t. Kiekvienas šių žmonių atlieka sa- 
vo funkciją, užsiimdamas kokia nors veikla, ir gerai atlieka darydamas tai, 
kas gali būti gerai. Ar todėl žmonės užsiima kokia nors ypatinga veikla, ku- 
ria jiems kaip žmonėms, kaip rūšies atstovams, o ne tik kaip Žmonių tipams, 
priklauso užsiimti? Kai kurie žmonių sugebėjimai, tokie kaip maitinimosi ir 
augimo, būdingi ir augalams, kiti, tokie kaip sąmoningumo ir jutimo, būdin- 
gi ir gyvuliams. Tačiau racionalumas yra išimtinai žmogaus savybė. Todėl 
žmogui naudojantis racionalumo galiomis atsiranda ypatinga Žžmogiškoji 
veikla, o teisingai ir sumaniai jomis naudojantis susiformuoja ypatingas 
žmogiškasis tobulumas. 

Šį argumentą Aristotelis pateikia kaip akivaizdų, o bendros Aristotelio 
teorijos apie visatą kontekste jis ir yra akivaizdus. Gamtą sudaro ryškiai pa- 
žymėtos ir aiškiai išskirtos rūšys, kiekviena jų juda ar yra judinama iš savo 
potencialios būklės ir pereina į tokią veiklos būseną, kurioje pasiekia savo 
tikslą. Skalės viršuje yra Nepajudinamas Judintojas, pats save nekintamai 
mąstantis, į kurį juda visi daiktai. Žmogus, kaip ir bet kuri kita rūšis, juda sa- 
vo tikslo link, o jo tikslą galima apibrėžti apsvarsčius, kas skiria jį nuo kitų 

rūšių. Atsižvelgiant į bendrą viziją, išvada atrodo neginčytina; bet jei jos 
trūksta, išvada atrodo labai neįtikima. Tačiau tai turi labai mažai įtakos Aris- 
totelio argumentams. Kai jis imasi gėrio definicijos, ji priklauso tik nuo požiū- 
rio, kad racionalus elgesys yra būdingas žmogiškosioms būtybėms, ir tuo 
remiantis reikia apibrėžti bet kokį žmogiškąjį gėrį. Žmogaus gėris apibūdina- 
mas kaip sielos veikla, paremta dorybe, arba, jei yra daug Žmogaus gerų 
bruožų ar dorybių, - remiantis pačiomis geriausiomis ir tobuliausiomis iš jų. 
„Be to, tai yra viso gyvenimo veikla. Viena kregždė - dar ne pavasaris, ir vie- 
na šviesi diena — ne. Taigi viena gera diena ar trumpas laikas nereiškia, kad 
žmogus palaimintas ir laimingas.“ 

Taigi laimingas yra predikatas, kuriuo apibūdinamas visas gyvenimas. 
Pavadindami ką nors laimingu ar nelaimingu mes sprendžiame apie gyveni- 
mą, o ne apie konkrečias būsenas ar veiksmus. Individo veiksmai ir projek- 
tai, kurie sudaro gyvenimą, laikomi dorybingais arba nedorybingais, o visu- 
ma laiminga arba nelaiminga. Galima pamatyti, sako Aristotelis, ryšį tarp 
taip suprantamos laimės ir visų tų dalykų, kurie, kaip dažnai manoma, su- 
daro laimę: dorybė, nors ir nėra galutinis žmogaus tikslas, yra esminė gyve- 
nimo formos dalis; malonumą geras žmogus supranta kaip dorybingą veik- 
lą, taigi taip atsiranda malonumas; įprastai žmogiškajai gerovei ir gerai veik- 
lai reikalingas nedidelis kiekis išorinio gėrio ir t.t. 

Savo darbotvarkėje mes turime du svarbius klausimus kaip Aristotelio 
pateikiamos Žmogaus gėrio definicijos išdavą. Vienas klausimas, į kurį reikė- 
tų atsakyti Etikos pabaigoje, yra susijęs su veikla, kuria daugiausia užsiima 
geras žmogus. Ir kitas klausimas yra apie tobulumą, apie dorybes, kurias jis 
turi parodyti visoje savo veikloje. Toliau tęsdamas svarstymus apie dorybes 
Aristotelis padalija jas pagal savo sielos suskirstymą. Aristotelis vartoja 
pasakymą siela visiškai kitaip nei Platonas. Platonui siela ir kūnas yra dvi 
esybės, atsitiktinai ir galbūt nelaimingai sujungtos. Aristoteliui siela yra kū- 
no medžiagos forma. Aristoteliui kalbant apie sielą, dažnai galėtume jo var- 
tojamą reikšmę pritaikyti kalbėdami apie asmenybę. Taigi niekas, kas būdin- 
ga Aristotelio psichologijai, nepriklauso nuo jo išskiriamų racionaliosios ir 
neracionaliosios sielos dalių, nes tai yra paprasčiausias kontrastas tarp pro- 
tavimo ir kitų Žmogiškųjų savybių. Neracionalioji sielos dalis apima grynąją 
fiziologiją ir jausmų bei impulsų pasaulį. Pastaruosius galima pavadinti ra- 
cionaliais ar iracionaliais, priklausomai nuo to, kaip jie atitinka tai, ko reika- 
lauja protas, o jų būdingasis tobulumas irgi turi būti atitinkamas. Tarp proto 
ir troškimų nebūtinai kyla konfliktas, kaip tai numato Platonas, nors Aristo- 
telis puikiai suvokia tokių konfliktų galimybę. 

Todėl mes rodome racionalumą dvejopos rūšies veikla: mąstymu, kur 
protavimas yra pats savaime veikla, ir kitokia veikla, nesusijusia su mąsty- 
mu, kur mums gali pasisekti arba ne paklusti proto nurodymams. Pirmosios 
rūšies veiklos geruosius bruožus Aristotelis vadina intelekto dorybėmis, ant- 
rosios — dorovės dorybėmis. Pirmųjų pavyzdžiai yra išmintis, intelektas ir 
apdairumas, antrųjų - pakantumas ir nuosaikumas. Intelekto dorybė papras- 
tai būna aiškių pamokymų išdava, dorovė yra įpročio pasekmė. Dorybė nė- 
ra įgimta, ji - ugdymo pasekmė. Skirtumas nuo mūsų prigimtinių sugebėji- 
mų yra akivaizdus: pirmiausia mes turime prigimtinį gebėjimą, o paskui juo 
naudojamės, tuo tarpu dorybingumą įgyjame pirmiausia veikdami. Tampa- 
me teisingais žmonėmis atlikdami teisingus veiksmus, tampame drąsiais — 
atlikdami drąsius žygius ir t.t. Čia nėra jokio paradokso: vienas drąsus žygis 
— žmogus dar ne drąsuolis. Toliau atliekant drąsius žygius įkalamas įprotis, 
dėl kurio drąsiu vadiname ne tik patį veiksmą, bet ir žmogų. 

Čia naudingas vedlys yra malonumai ir skausmai. Kaip jie gali mus su- 
gadinti atitraukdami nuo dorybingų įpročių, taip gali būti panaudoti įkalant 
dorybes. Aristoteliui vienas dorybingo žmogaus ženklas yra tas, kad jis pati- 
ria malonumą iš dorybingų veiksmų, ir antras, kad jis žino, kaip malonumus 
ir skausmus pasirinkti. Iš to, kad ta dorybė susijusi su pasirinkimu, aiškėja, 
kad dorybė negali būti nei jausmas, nei sugebėjimas. Mūsų nevadina gerais 
ir blogais, mūsų negiria ir nebaudžia dėl mūsų emocijų ir gebėjimų. Greičiau 
tai, ką mes nusprendžiame su jais daryti, leidžia mus vadinti dorybingais ar 
ydingais. Dorybingas pasirinkimas yra pasirinkimas remiantis reikšme. 

Vidurio sąvoka yra tikriausiai vienintelė pati sudėtingiausia koncepcija 
Etikoje. Patogiausia būtų apie ją kalbėti pateikiant pavyzdį. Drąsos dorybė 
laikoma viduriu tarp dviejų ydų - pertekliaus ydos, tai yra nutrūktgalvišku- 
mo, ir trūkumo ydos, tai yra bailumo. Taigi vidurys yra pasirinkimo tarp 
dviejų kraštutinumų taisyklė arba principas. Kokių kraštutinumų? Jausmų 
arba veiksmų. Drąsos atveju per daug pasiduodu impulsams, kuriuos suke- 
lia pavojus, kai bijau, ir per mažai vertinu juos, jei beprotiškai rizikuoju. Iš 
karto prieštaraučiau trims dalykams. Pirma, yra daug jausmų ir veiksmų, ku- 
riems negalima pritaikyti „per daug“ ar „per mažai.“ Aristotelis tai pripažįs- 
ta. Jis sako, kad „Žmogus gali bijoti ar būti drąsus, trokšti ir pykti, gailėtis ir 
patirti apskritai malonumą ir skausmą per daug ar per mažai“, tačiau jis taip 
pat sako, kad piktavališkumas, begėdystė ir pavydas yra tokie, kad jau vien 
jų pavadinimai reiškia blogį. Tą patį reiškia tokie veiksmai, kaip svetimavi- 
mas, vagystė ir nužudymas. Tačiau Aristotelis nenurodo principo, kuris leis- 
tų mums susivokti, kas priklauso vienai klasei, o kas kitai. Galėtume, be abe- 

jo, pasistengti interpretuoti Aristotelį šiuo požiūriu ir pamėginti išdėstyti 
principą, slypintį jo pavyzdžiuose. 

Jei aš žmogui tik priskiriu pyktį ar gailestį, tai jo nei aukštinu, nei smer- 
kiu. Jei priskiriu pavydą, smerkiu jį. Tie jausmai, kurių vidurį galima išvesti, 
— taip pat ir juos atitinkantys veiksmai - yra tokie, kuriuos galėčiau apibūdin- 
ti be jokių moralinių įsipareigojimų. Čia aš galiu apibūdinti jausmą ar veiks- 
mą kaip pyktį , kad ir kas tai būtų, iki ir nepriklausomai nuo klausimo, ar jo 
yra per daug ar per mažai, kad galima būtų surasti vidurį. Bet jei tai turi gal- 
voje Aristotelis, tai jam tenka parodyti, kad kiekviena dorybė ir yda yra kokio 
nors jausmo vidurys ir kraštutinumas arba susirūpinimas dėl malonumo ar 
skausmo, apibūdinamų ir identifikuojamų ne dorovės terminais. Štai tai Aris- 
totelis ir imasi demonstruoti Etikos II knygos tolesnėje dalyje. Pavyzdžiui, pa- 
vydas yra vienas požiūrio į kitų turtus kraštutinumas, o piktavališkumas - ki- 
tas. Dorybė, kuri yra vidurys, yra teisėtas pasipiktinimas. Tačiau vien šis pa- 
vyzdys doktrinoje iškelia naują problemą. Teisėtai pasipiktinęs žmogus yra 
tas, kurį neramina nepelnytas kitų pasisekimas (šis pavyzdys turbūt yra pir- 
ma užuomina, kad Aristotelis nebuvo labai mielas ar geras žmogus: skaitant 
Etiką labai dažnai į galvą ateina žodžiai „išpuikęs kvailys“). Pavyduliaujantis 
žmogus tokio požiūrio turi per daug - jį neramina net ir pelnyta kitų sėkmė, 
o piktavalis žmogus čia įtariamas turįs trūkumą, nes tai jo neskaudina - jis 
mėgaujasi. Tačiau tai absurdas. Piktavalis džiaugiasi, kai kitiems nesiseka. Tai 
ir reiškia graikiškas žodis piktavalis, ėmyyeipEKaAKI x. Taigi tai, kuo jis džiaugia- 
si, yra ne tas pats, kas skaudina pavyduliaujantį ir teisėtai pasipiktinusį. Jo po- 
žiūrio ant tos pačios skalės dėti negalime, ir tik dėl nusistatymo bet kokia kai- 
na schematizuoti vidurį, perteklių ir trūkumą Aristotelis galėjo taip neapsi- 
žiūrėti. Pasitelkęs truputį sumanumo Aristotelis galėjo pasitaisyti ir savo dok- 
triną išgelbėti. Bet kaip su nuosaikumo dorybe? Ydos čia būtų išlaidumas ir 
šykštumas. Išlaidumas yra perteklius duodant, trūkumas gaunant, šykštumas 
— perteklius gaunant ir trūkumas duodant. Taigi pagaliau tai ne to paties jaus- 
mo ar veiksmo perteklius ir trūkumas. O pats Aristotelis pusiau pripažįsta, 
kad santūrumo dorybė ir švaistymo perteklius neturi trūkumo atitikmens. 
„Retai pasitaiko žmonių, kuriems trūktų malonumų.“ Taigi galų gale pasiro- 
do, kad doktrina geriausiu atveju kalba apie naudą įvairiais lygmenimis, ta- 
čiau kažin ar atrenka tai, kas logiškai būtų dorybės esmei būtina. 

Be to, doktrinoje yra kažkas klaidingai abstraktaus. Aristotelis negalvo- 
ja, nors taip gali ir pasirodyti, kad nepriklausomai nuo aplinkybių teisingas 
jausmo ar veiksmo pasirinkimas gali būti vienas ir tik vienas. Kas vieno- 
kiomis aplinkybėmis yra drąsa, kitokiomis gali būti nutrūktgalviškumas, o 

trečiomis - bailumas. Dorybingo veiksmo neįmanoma apibūdinti neatsižvel- 
giant į apdairaus žmogaus sprendimą - tai yra to, kuris žino, ką reiškia atsi- 
žvelgti į aplinkybes. Todėl žinoti vidurį nereiškia tiesiog Žinoti formulę, tai 
turėtų būti Žinojimas, kaip renkantis taikyti taisykles. Tokiu atveju pertek- 
liaus ir trūkumo sąvokos nepadės. Žmogus, kuriam jo paties polinkis piktin- 
tis atrodo įtartinas, teisingai svarstys, kiek čia yra pavydo ir piktavališkumo; 
tačiau ryšys tarp pavydo ir piktavališkumo bei pasipiktinimo yra toks, kad 
vienu atveju aš rodau troškimą užvaldyti kitų gėrybes, o kitu aš rodau troš- 
kimą pakenkti kitiems. Tai yra blogai, nes aš trokštu, kad tai, kas ne mano, 
priklausytų man, nesusimąstydamas, ko nusipelnė kiti ar aš pats ir kad aš 
trokštu žalos. Šie troškimai yra ydingi ne dėl paties troškimo pertekliaus ar 
trūkumo; todėl vidurio teorija čia nepritaikoma. Tačiau jei ši vidurio sistema 
praktiškai nepadeda, kokia jos prasmė? Aristotelis jos nesieja su, pavyzdžiui, 
teorine emocijų analize, ir todėl ji tampa vis labiau panaši į dirbtinį darinį. 
Mums aišku, kaip Aristotelis galėjo jį sukurti. Ieškodamas pasikartojimų mo- 
delio jis galėjo išnagrinėti viską, kas paprastai yra vadinama dorybe, ir tarėsi 
radęs jį kaip vidurį. Etikoje pateikiamas dorybių sąrašas nėra grindžiamas as- 
meniniais Aristotelio pasirinkimais ir vertinimais. Jis atspindi tai, ką tuome- 
tinėje graikų visuomenėje Aristotelis laikė „džentelmeno kodeksu“. Pats 
Aristotelis viešai šiam kodeksui pritaria. Kaip ir analizuodamas politines 
konstitucijas jis laiko graikų visuomenę normine, lygiai taip pat aiškindamas 
dorybes graikų aukštesniųjų klasių gyvenimą jis laiko norminiu. Ko gi dau- 
giau galėjome tikėtis? Į tai galima atsakyti dvejopai. Pirma, būtų tiesiog neis- 
toriška ieškoti Etikoje tokios moralinės dorybės, kaip nuolankumas, kuris at- 
siranda tik krikščionių evangelijose, arba taupumo, kuris ateina kartu su pu- 
ritoniška darbo etika, arba tokios intelekto dorybės, kaip smalsumas, kuris 
sąmoningai ateina kartu su sisteminiais eksperimentiniais mokslais. (Iš tikrų- 
jų pats Aristotelis turėjo šią dorybę, tačiau galbūt negalėjo jos pamatyti kaip 
dorybės.) Tačiau tai nepakankamas atsakymas, nes Aristotelis suvokė, kad 
yra ir alternatyvūs kodeksai. Aristotelio Etikoje randame ne tik panieką ama- 
tininkų ar barbarų dorovei, joje sistemingai atmetama ir Sokrato dorovė. Ne- 
galėtume sakyti, kad tiesiog niekada neatsižvelgiama į nepelnytas gero žmo- 
gaus kančias. Tačiau svarstydamas apie teisingumą Aristotelis jį apibrėžia 
taip, kad valstybės potvarkiai negali būti neteisingi, jei jie tinkamai vykdomi 
- be nereikalingos skubos ir tinkama forma. Ir apskritai jis negalėtų egzistuo- 
ti tik tam, kad pažeidinėtų įstatymą. Be to, svarstant dorybes aiškėja, kad tei- 
singumo dorybės trūkumas yra savęs smerkimo yda, kuri vadinama eip- 
wvei a, ironija. Šis žodis glaudžiai susijęs su Sokrato nuoroda į ignoravimą, ir 

jo vartojimas vargu ar galėjo būti atsitiktinis. Taigi bet kur Aristotelio veikale 
užsiminus apie Sokratą nebejaučiame platoniškosios pagarbos, nors pačiam 
Platonui rodoma gili pagarba. Sunku atsispirti išvadai, kad čia susiduriame 
su Aristotelio klasiniu konservatyvizmu, kur tyliai ir partizaniškai perrašo- 
ma dorybių lentelė, ir dar vienu požiūriu vidurio doktrina atrodo įtartina. 

Aristotelio konkrečių dorybių aiškinimui būdinga puiki analizė ir gili 
įžvalga, ypač kai kalbama apie drąsą. Kaip tik ką esu sakęs, klausimų kyla 
greičiau dėl dorybių sąrašo. Aptariamos dorybės yra drąsa, santūrumas, 
nuosaikumas, puikumas, sielos didingumas, geras būdas ar švelnumas, ne- 
išsišokimas draugijoje, šmaikštumas ir pagaliau kuklumas, kuris laikomas ne 
dorybe, o tik į ją panašus. Be jų, sielos didingumas iš dalies susijęs su tuo, 
kaip elgiamasi su visuomenės žemesniaisiais, o nuosaikumas ir didingumas 
susiję su požiūriu į savo paties turtą. Trys kitos dorybės sietinos su tuo, kas 
mandagioje draugijoje kartais vadinama geromis manieromis. Taigi socialinė 
Aristotelio pakraipa yra neabejotina. Ši pakraipa nereikšminga filosofiniu 
požiūriu, bet svarbi dėl to, jog ji Aristotelį sulaiko nuo tokių klausimų: kaip 
man nuspręsti, kas priklauso dorybių sąrašui? ar galiu išrasti dorybę? ar lo- 
giška kalbėti apie ydą, kurią kiti laiko dorybe? Šiuos klausimus laikyti iš- 
spręstais reiškia lyg ir teigti, kad tiesiog yra tiek daug dorybių - taip pat, kaip 
tam tikru laiku sakyti, kad tiesiog yra tiek daug graikų valstybių. 

Prieš pateikdamas konkrečių dorybių aiškinimą Aristotelis išdėsto vo- 
liuntaristinio veiksmo sąvoką, kuri, kaip jis sako, yra būtina, nes pagyrimas 
ir kaltinimas priskiriami tik voliuntaristiniams veiksmams. Vadinasi, pagal 
Aristotelio prielaidą dorybės ir ydos išryškėja tik voliuntaristiniuose veiks- 
muose. Aristotelio metodas čia yra pateikti kriterijus, kuriais remiantis veiks- 
mas laikomas nevoliuntaristiniu. (Įprastas dko0o10 vertimas būtų nevalingas, 
bet tai klaida. Nevalingas priešpastatomas „tyčiniam“, „daromam tyčia“, one 
„VoOliuntaristiniam“.) Veiksmas yra nevoliuntaristinis, jei jis atliekamas pri- 
verstinai ar dėl ignoravimo. Prievarta apima visus atvejus, kai agentas iš tik- 
rųjų yra visiškai ne agentas. Pavyzdžiui, vėjas kažkur neša laivą. Veiksmai 
taip pat gali būti nevoliuntaristiniai, kai agentas yra kitų žmonių galioje, ta- 
čiau veiksmai, atliekami grasinant tėvams ar pasmerkiant vaikus mirčiai, yra 
ribiniai atvejai. Jie atitinka įprastus voliuntaristinių veiksmų kriterijus tuo, 
kad jie pasirenkami apgalvotai. Tačiau niekas, išskyrus tokias ypatingas ap- 
linkybes, apgalvotai nepasirinks tokio veiksmo, jei jam bus grasinama. Kai 
kuriais atvejais aplinkybės tai lyg ir pateisina, kitais atvejais - ne. Pastarųjų 
pavyzdys galėtų būti mūsų cituojamas Aristotelio požiūris į Alkmeono 
paveikslą Euripido pjesėje, kuris dėl grasinimų jam nužudo savo motiną. 

Aristotelis rūpestingai pabrėžia, jog tai, kad aš turiu kokį nors konkretų 
motyvą, niekada nereiškia, kad esu verčiamas. Jei galėčiau padaryti prielai- 
dą, jog to, kad mane skatina malonumas ar koks kilnus tikslas, pakaktų pa- 
rodyti, kad esu verčiamas, tada negalėčiau sugalvoti jokio veiksmo, kuris, 
pasitelkus tą ar kitą argumentą, negalėtų būti pateikiamas kaip priverstinis. 
Tačiau visa priverstinumo koncepcijos esmė - tai atskirti veiksmus, kuriuos 
pasirinkome remdamiesi savo pačių kriterijais - malonumu, kurį mes patir- 
sime, ar objekto kilnumu - nuo mūsų daromų tokių dalykų, kai mūsų pasi- 
rinkimas nėra efektyvios veiklos dalis. Taigi į priverstinumą sudėję per daug 
sugriautume koncepcijos esmę. 

Ignoravimo atveju Aristotelis skiria nevoliuntaristinį nuo grynai voliun- 
taristinio. Kad veiksmą galima būtų pavadinti nesavanorišku dėl ignoravi- 
mo, agentas, supratęs ką padarė, turėtų patirti skausmą ir norą, kad nebūtų 
taip padaręs. Šio dalyko pagrindinė priežastis aiški. Žmogus, supratęs, ką jis 
nenorėdamas padarė, sako: „Jei būčiau žinojęs, kad yra kaip tik tai, ką pasi- 
rinkau daryti“. Taip jis prisiima tam tikrą atsakomybę už tokį veiksmą, todėl 
išsižadėdamas atsakomybės negali teisintis ignoravimu. Toliau Aristotelis 
skiria veikmus, atliktus būnant ignoravimo būsenos, pavyzdžiui, pasigėrus 
ar įsiutus, nuo veiksmų, įvykdytų dėl ignoravimo, ir nurodo, kad dorovinis 
ignoravimas - ignoravimas to, kas sudaro dorybę ir ydą, - yra nepateisina- 
mas ir ydingas. Ignoravimas, kuris yra pateisinamas, yra toks, dėl kurio 
atliekamas tam tikras veiksmas, kuris nebūtų atliktas kitu atveju, ir būtent 
ignoravimas susijęs su konkretaus veiksmo konkrečiomis aplinkybėmis. Ga- 
lima pateikti įvairių tokio ignoravimo pavyzdžių. Žmogus gali nežinoti ką 
darąs, kai kas nors pasako, kad tai, ko jis nežino, yra paslaptis, ir taip jis ne- 
žino, kad atskleidžia kažką slapta. Žmogus gali priimti vieną žmogų už kitą 
(savo sūnų už priešą) ar vieną daiktą už kitą (nekaltą ginklą kaip mirtiną). 
Žmogus gali nesuvokti, kad šio tipo dėžutėje vaistai yra mirtini arba kaip 
smarkiai jie veikia. Visi šie ignoravimo atvejai yra pateisinami, nes, kad veiks- 
mas būtų voliuntaristinis, būtina viena sąlyga - agentas turi žinoti, ką daro. 

Labiausiai vertas dėmesio čia yra Aristotelio metodas. Jis pradeda ne ieš- 
kodamas kokio nors voliuntaristinio veiksmo ypatumo, kuris būdingas vi- 
siems voliuntaristiniams veiksmams. Jis greičiau ieško visumos ypatumų, 
kai bent vienam iš jų pasireikšti pakaktų, kad veiksmas nebebūtų vadinamas 
„voliuntaristiniu“. Veiksmas vadinamas voliuntaristiniu, jei jis nėra atlieka- 
mas per prievartą ar dėl ignoravimo. Taip Aristotelis niekada neįsivelia į mįs- 
lingus vėlesnių filosofų svarstymus apie laisvą valią. Jis atriboja mūsų turi- 
mas voliuntariškumo ir nevoliuntariškumo koncepcijas ir atkreipia dėmesį į 


76 TRUMPA ETIKOS ISTORIJA 


tai, kad jos leidžia mums priešpastatyti atvejus, kai pripažįstame pateisinimą 
kaip svarbų, ir atvejus, kai to nepripažįstame. Dėl to Aristotelis tik netiesio- 
giai - aptardamas mūsų atsakomybę už savo charakterio formavimą - kelia 
klausimą, kuris persekioja šiuolaikinių filosofų diskusijas apie laisvą valią: ar 
įmanoma, kad visus veiksmus lemtų priežastys, nepriklausančios nuo agen- 
to užmačių ir pasirinkimo, taigi kad visi veiksmai būtų nevoliuntaristiniai? 
Aristotelis, net jei visi veiksmai būtų taip nulemti, vis tiek skiria veikiančius 
dėl prievartos ar ignoravimo agentus ir agentus, kurie veikia kitaip. Aristo- 
telis, žinoma, būtų dėl to teisus. Kad ir kokios būtų veiksmo priežastys, mes 
negalėtume nepaisyti Aristotelio poelgių skirstymo. 

Teigiamas mokymo apie voliuntaristinį veiksmą bruožas yra tas, kad ja- 
me pagrindinį vaidmenį atlieka pasirinkimas ir apgalvojimas. Apgalvojama, 
po to einama prie veiksmo, priklausomo nuo apgalvotų priemonių, o ne nuo 
tikslo. Tai dar vienas Aristotelio posakis, kuris gali mus suklaidinti, jei jį skai- 
tysime anachroniškai. Kai kurie šiuolaikiniai filosofai priešpastato protą ir 
jausmus arba troškimus taip, kad tikslai būtų tik neracionalių aistrų išdava, 
tuo tarpu protas galėtų būti svarbus kaip priemonė tokių tikslų pasiekti. Vė- 
liau matysime, kad tokio požiūrio laikėsi Hume'as. Bet šis požiūris yra sve- 
timas Aristotelio dorovės psichologijai. Aristotelio požiūris yra konceptua- 
lus. Jei aš iš tiesų ką nors apgalvoju, tai greičiausiai alternatyvas. Apgal- 
vojami gali būti tik dalykai, kurie nėra būtini ir neišvengiami tokie, kokie 
yra, ir dalykai, kuriuos aš turiu galios pakeisti. Priešingu atveju apgalvoti 
nėra ko. Bet jei renkuosi iš dviejų alternatyvų, turiu numatyti ką nors, be tų 
alternatyvų, pagal kurias renkuosi ką nors, dėl ko galėčiau pasirinkti vieną 
alternatyvą labiau negu kitą ir tai, kas suteikia mano apgalvojimui kriterijų. 
Tas kas nors tikrųjų bus tai, ką tuo konkrečiu atveju aš laikysiu tikslu. 
Vadinasi, jei aš galiu apgalvoti, ar daryti ką nors, ar ne, tas galvojimas visuo- 
met bus susijęs su priemonių apgalvojimu atsižvelgiant į tikslus. Jei aš po to 
apgalvosiu, kokio tikslo buvo siekiama ankstesniu atveju, jis dabar jau bus 
viena iš alternatyvių priemonių kokiam nors tolesniam tikslui pasiekti. Taigi 
visuomet apgalvojamos būtinai priemonės, o ne tikslai, neįsipareigojant to- 
kio pobūdžio dorovės psichologijai, kuri dėstoma Hume'o darbuose. 

Aptariamą apgalvojimo formą Aristotelis apibūdina kaip praktinį silo- 
gizmą. Svarbiausia tokio silogizmo prielaida yra veikimo principas pasiekti, 
kad kokios nors rūšies daiktas būtų geras, tiktų, patenkintų tam tikrą asme- 
nų klasę. Mažiau svarbi prielaida yra teiginys, patvirtintas suvokimo, kad tai 
yra visumos dalis, o išvada būtų veiksmas. Aristotelis pateikia pavyzdį, iš 
kurio, nepaisant jo paslaptingo turinio, aiškėja praktinio silogizmo forma: 

sausas maistas žmogui yra gerai - svarbiausia prielaida; čia yra truputis sau- 
so maisto — mažiau svarbi prielaida, o išvada yra ta, kad agentas jį valgo. Iš 
to, kad išvada yra veiksmas, paaiškėja, kad praktinis silogizmas yra agento 
protavimo būdas, o ne kitų protavimo būdas apie tai, ką turėtų daryti agen- 
tas. (Dėl to kita mažiau svarbi prielaida — e.g., ir čia yra žmogus, - nebereika- 
linga ir net klaidinanti, kadangi ji nukreiptų nuo esmės.) Taip pat tai nėra 
agento protavimo būdas apie tai, ką jis turėtų daryti. Jo nereikėtų painioti su 
visiškai paprastais silogizmais, kurių išvada yra tokio pobūdžio teiginys. Vi- 
sas jo tikslas yra išsiaiškinti tą prasmę, pagal kurią veiksmas gali būti pro- 
tavimo išdava. 

Galima pirmoji reakcija į Aristotelio aiškinimą bus kaip tik apie tai. Kaip 
iš prielaidų gali atsirasti jų išvada —- veiksmas? Tai galima padaryti tik patei- 
kiant teiginį. Kad išnyktų ši abejonė, atsižvelkime į galimus ryšius tarp veiks- 
mų ir įsitikinimų. Veiksmas gali neatitikti įsitikinimų lygiai taip, kaip vienas 
požiūris gali neatitikti kito. Jei aš tvirtinsiu, kad visi žmonės yra mirtingi, o 
Sokratas yra žmogus, bet neigsiu, kad Sokratas yra mirtingas, mano pareiš- 
kimas taps nesuprantamas; jei tvirtinsiu, kad sausas maistas Žmogui yra ge- 
rai, o aš esu žmogus ir sakau, kad tai yra sausas maistas, bet jo nevalgau, ma- 
no elgesys lygiai taip pat nesuprantamas. Tačiau gal blogas yra pavyzdys, 
nes galbūt aš galiu pateikti paaiškinimą, kuris panaikins akivaizdų nenuo- 
seklumą. Kaip? Dar vienu teiginiu, kad aš, prisirijęs sauso maisto, nesu alka- 
nas, arba įtariu, kad tas sausas maistas buvo užnuodytas. Tačiau tai sustipri- 
na, o ne susilpnina paralelę su paprasčiausiu dedukciniu protavimu. Jei aš 
pripažįstu, kad artėjantis šiltas frontas sukelia lietų ir kad artėja šiltas fron- 
tas, tačiau neigiu, kad tuoj lis, tai lyg ir galiu pašalinti nenuoseklumą pateik- 
damas dar vieną teiginį, pavyzdžiui, kad prieš priartėjant šiltam frontui jis 
bus sulaikytas. Taigi veiksmai gali būti nuoseklūs ir nenuoseklūs pagal įsiti- 
kinimus, panašiai kaip ir kiti įsitikinimai šių atžvilgiu. Taip atsitinka, kadan- 
gi veiksmai įkūnija principus. Pripažindamas šį teiginį Aristotelis tampa at- 
viras kaltinimams „intelektualizmu“. Kad galėtume suprasti šį kaltinimą, 
pirma apsvarstykime jį grubia forma, po to - sudėtingesne. 

Grubaus puolimo imasi Bertrandas Russellis.“ Taip yra todėl, kad jo 
veiksmai įkūnija principus, atitinka arba neatitinka proto precepcijas, kas ne- 
būdinga jokiai kitai rūšiai. Aristotelis apibrėžia žmogų kaip racionalų gyvū- 
ną. Russellio komentaro tikslas - prisiminti žmogiškojo kvailumo ir neracio- 
nalumo istoriją: iš tikrųjų Žmonės nėra racionalūs. Tačiau čia prasilenkiama 
su tuo, ką nori pasakyti Aristotelis. Jis jokiu būdu nesako, kad žmonės visa- 
da veikia protingai, tačiau spręsdami apie savo veiksmus žmonės vadovau- 

jasi proto standartais. Pavadinti žmones neracionaliais, kaip teisingai daro 
Russellis, reiškia duoti suprasti, kad yra prasmės ir tinkama spręsti apie 
žmones, kad jiems sekasi ar nesiseka, atsižvelgiant į racionalius standartus. 
Kai Aristotelis vadina žmones racionaliomis būtybėmis, jis tiesiog nurodo, 
kad prasminga ir tinkama taikyti predikatus, kurie tokius standartus nuro- 
do. Tačiau Aristotelis pasako daugiau. Jis teigia, kad žmonės dažniausiai vei- 
kia racionaliai, o tai reiškia, kad žmogiškojo veiksmo koncepcija yra tokia, 
kad jis nelaikomas veiksmu, jeigu poelgis neatitinka kokio nors elementaraus 
racionalumo kriterijaus. Taigi net jei iš elgesio nėra aišku, kad yra vadovau- 
jamasi akivaizdžiai žmogišku tikslu, jei pagal kokį nors apibūdinimą agentas 
nežino, ką jis daro, ir jei mes negalime nustatyti kokio nors jo elgesį valdan- 
čio principo, reiškia, mes turime reikalą visiškai ne su veiksmu, o tik su kū- 
no judesiu, galbūt refleksu, kurį galima paaiškinti kaip ir kitus kūno jude- 
sius, tokius kaip raumenų ir nervų. Kad Aristotelis šiuo klausimu yra teisus, 
paaiškėja mums apsvarsčius kitokią jo intelektualizmo kritiką, kuri ryškėja iš 
reikalavimų visų tų moralistų, kurie tiki, kad protas klaidina ir kad mes tu- 
rėtume pasikliauti instinktais ar jutimais. Apeliavimas į jutimus, kaip pagrin- 
dinį dorovės vedlį, yra būdingas romantiškajam laikotarpiui; naujaisiais lai- 
kais jis vėl iškyla - apeliuojama į D. H. Lawrence'o meksikietiškojo kūrybos 
laikotarpio tamsius giluminius jausmus; pačia atgrasiausia forma jie išsako- 
mi nacių šūkyje galvoti krauju. Tačiau šie nurodymai suprantami tik dėl to, 
kad jie paremti priežastimis, o tos priežastys paprastai būna teiginiai apie tai, 
kad per daug protavimo veda prie apskaičiavimo, nepakankamai spontaniš- 
kos prigimties, kad jis riboja ir žlugdo. Kitaip tariant, teigiama, kad per daug 
apskaičiuoti mūsų veiksmai turės nepageidautinų bruožų ar sukels nepagei- 
daujamų padarinių. Tačiau taip argumentuoti reiškia susikibti su Aristoteliu 
jo paties srityje. Tai reiškia manyti, kad yra kriterijus ar principas veiksmo, 
kurio negalima įkūnyti apgalvotu veiksmu, ir todėl apgalvotas veiksmas bus 
iracionalus. Taip įrodinėti reiškia pripažinti, o ne atmesti pagrindinę Aristo- 
telio racionalizmo tezę. 

Ar Aristotelis bet kuriuo atveju tiki, kad kiekvienas žmogaus veiksmas 
apgalvotas? Jei jis tuo tiki, aiškiai klysta. Tačiau jis netiki. Tik pasirenkami 
veiksmai yra apgalvoti (pasirinkti turi ypatingą prasmę, kuri apima ir apgal- 
vojimą), o Aristotelis aiškiai pasako, kad „ne visi voliuntaristiniai veiksmai 
yra pasirenkami.“ Iš Aristotelio aiškinimo galima padaryti išvadą, kad gali- 
me vertinti kiekvieną veiksmą, atsižvelgdami į tai, ką būtų daręs agentas, ku- 
ris iš tikrųjų prieš veikdamas apgalvojo. Tačiau šis įsivaizduojamas agentas, 
žinoma, negali būti bet koks agentas. Jis turi būti ó 6poviuoč, apgalvojantis, 


ARISTOTELIO ETIKA 79 


žmogus. Vėlgi vertimas kelia sunkumų. Viduramžių lotynų kalba 6pėvnoiė 
gerai išverčiamas kaip prudentia, tačiau prastai apdairumu. Vėlesnės puritonų 
kartos siejo apdairumą su taupumu, ypač kalbant apie pinigus (tai „dorybė“, 
įkūnyta gyvybės draudimu), taigi dabartinėje anglų kalboje prudent turi „at- 
sargaus ir skaičiuojančio kaip jam naudinga“ atspalvį. Tačiau ġpóvnorć netu- 
ri jokio konkretaus ryšio nei su atsargumu, nei su savanaudiškumu. Tai yra 
praktinio intelekto, žinojimo, kaip konkrečiomis aplinkybėmis taikyti ben- 
druosius principus, dorybė. Tai nėra gebėjimas intelektualiai formuluoti 
principus ar padaryti išvadą, ką reikėtų daryti. Tai gebėjimas veikti taip, kad 
principas įgautų konkrečią formą. Apdairumas yra ne tik dorybė pati savai- 
me, tai visų dorybių kertinis akmuo. Be jos žmogus negali būti doras. Žmo- 
gus gali turėti nuostabius principus, bet veikti ne pagal juos. Arba jis gali at- 
likti teisingus ir drąsius veiksmus, bet jei jis veikia bijodamas bausmės, jis nė- 
ra teisingas ir drąsus. Kiekvienu atveju jam trūksta apdairumo. Apdairumas 
yra dorybė, kuri išryškėja veikiant taip, kad žmogaus veiksmai tampa ištiki- 
mybės kitoms dorybėms pavyzdžiai. 

Apdairumo nereikėtų painioti su paprasta savybe suprasti, kokiomis 
priemonėmis geriausia pasiekti duotojo tikslo. Aristotelis vadina šią konkre- 
čią savybę gudrumu ir mano, kad dorovės požiūriu ji yra neutrali, nes yra vie- 
nodai naudinga žmogui, kuris siekia apdovanotinų, ir žmogui, kuris siekia 
peiktinų tikslų. Apdairumas apima gudrumą; būtent išmintingumas žmo- 
gaus, kuris yra dorybingas ta prasme, kad jo veiksmai visuomet išplaukia iš 
praktinio silogizmo, kurio pagrindinė prielaida turi tokią formą: „Kadangi 
tikslas yra toks ir geriausia daryti tai...“ Tai yra tikrojo žmonių TeA06 suvo- 
kimo ir gudrumo sąjunga. Aristoteliui intelekto vaidmuo yra suformuluoti 
aiškius principus, kuriais remdamasis žmogus, iš prigimties būdamas geras, 
jau elgsis nesąmoningai, ir taip bus mažesnė tikimybė, kad mes klysime; 
apdairumo vaidmuo yra žinoti, kaip tą principą (kuris visuomet bus iki tam 
tikro laipsnio bendras) taikyti konkrečiomis aplinkybėmis. Todėl galų gale 
Aristotelio argumentacijoje prieinama vieta, kai jis susiduria su iracionalis- 
tais, tokiais kaip D. H. Lawrence'as, ir Tolstojus. Aristotelis mano, kad tikslus 
ir aiškus principo suvokimas padeda užtikrinti tinkamą poelgį, tuo tarpu 
Lawrence'as garbina spontaniškumą, o Tolstojus keliaklupsčiauja prieš vals- 
tietišką gyvenimo būdą, ir abu remiasi tvirtinimu, kad tikslus ir aiškus prin- 
cipų formulavimas doroviškai žaloja. Šis susidūrimas turi kelias šaknis. Iki 
tam tikros ribos Aristotelis ir Lawrence'as su Tolstojumi nesutaria, kas yra 
teisingas poelgis, iki tam tikros ribos jie nesutaria dėl to, kokios yra tikrosios 
aiškių formuluočių pasekmės. Bet vėlgi turime pažymėti, kad net jei esi nuo- 

seklus Lawrence'o ar Tolstojaus pasekėjas, negali nuosekliai pateikti tikslių ir 
aiškių racionaliai jų doktrinas ginančių argumentų. O tas faktas, kad tiek 
Lawrence'as, tiek Tolstojus parodė visą savo intelektą, kuriam panaudojo 
savo intelekto šaltinius, smerkdami, prikišamai rodo, kad Aristotelio pozici- 
ja yra tam tikra prasme neišvengiama. Be to, tik tiksliai ir aiškiai suformula- 
vus principą, galima aiškiai pažymėti atvejus, kai nepasiseka ką nors pada- 
ryti, ką reikėtų daryti. Kadangi tai labai stiprus taškas Aristotelio naudai, ga- 
lėtume sutrikti sužinoję, kad nesėkmė Aristoteliui yra problema. Bet taip yra. 

Aristotelis pradeda nuo Sokrato pozicijos, aptartos ankstesniame skyriu- 
je, kad niekas niekada nesuklysta darydamas taip, kaip jam atrodo geriausia. 
Jei žmogus ką nors daro, tai jam pakanka parodyti, kad jis galvojo, jog tai ge- 
riausia, ką jis galėtų daryti. Vadinasi, dorovinė nesėkmė yra logiškai neįma- 
noma. Taip, sako Aristotelis, nesiskaitoma su pačiais faktais. Tačiau Aristote- 
liui tai, kad žmonės klysta darydami tai, ką, jų įsitikinimu, jie turėtų daryti, 
vis dar yra problema. Jis pateikia keletą paaiškinimų. Pavyzdžiui, žmogus 
gali žinoti, ką jis turėtų daryti laikydamasis veikimo principo, bet nepai- 
sydamas savo principo, nes nesinaudoja savo žiniomis; taip gali atsitikti, kai 
žmogus yra girtas ar beprotis arba miega. Taigi susijaudinęs žmogus gali pa- 
daryti tai, ko šiaip jau žino neturįs daryti. Arba žmogus gali nesuvokti situa- 
cijos kaip netinkamos taikyti vieną iš savo principų. Tačiau čia mes turėtume 
atkreipti dėmesį ne į Aristotelio paaiškinimų adekvatumą. Galėtume pateik- 
ti platų įvairių tipų atvejų diapazoną, kuriame atsiranda plyšys tarp to, ką 
agentas vaizduojasi darąs ir ką daro. Tačiau įdomu, kad Aristotelis, ir tuo jis 
labai priartėja prie Sokrato, jaučia, kad reikia kažkaip ypatingai paaiškinti 
dorovinio silpnumo ir nesėkmės faktus, kad tokia silpnybė ar nesėkmė suda- 
ro problemą. Iš to lyg ir išeitų, kad pirminė Aristotelio prielaida yra ta, kad 
žmonės yra racionalios būtybės daug labiau, nei mes iki šiol jiems to raciona- 
lumo priskyrėme. Tai būtų galima paaiškinti tuo, kad jei Žmonės visada da- 
rytų tai, kas jiems atrodo geriausia, nebebūtų ką aiškinti. Tačiau bet kokiam 
žmonių, kaip agentų, vertinimui, kuriame pateikiami ir kiek pakomentuoja- 
mi tik silpnumo ir nesėkmių faktai, lemta būti netobulam. Žmogiškieji troš- 
kimai nėra tiesmukos paskatos nedviprasmiškų tikslų link, kaip kad biologi- 
niai instinktai ir paskatos. Troškimams reikia tikslų, o žmones reikia lavinti, 
kaip jų pasiekti; principų turėjimo esmė yra iš dalies atskleisti ir diagnozuo- 
ti nesėkmę, kuri gali pasitaikyti siekiant tikslų. Taigi polinkis klysti yra pa- 
grindinė žmogaus prigimties savybė, o ne šalutinė. Todėl būtybės, kuri nebu- 
vo linkusi klysti, atvaizdas negalėjo būti žmogaus atvaizdas. Evangelijų Jė- 
zaus atvaizdui trūksta laukinių pagundų ir Getsemano pagundos, kad 

mums galima būtų parodyti, bent jau sekant autorių ketinimais, ne tik tobu- 
lą žmogų, bet tobulą žmogų. 

Tai, kad Aristotelis neryžtingai pripažino Žmogaus polinkį klysti, yra su- 
siję ne tik su filosofiniu aklumu šios žmogiškosios savybės svarbai, bet ir su 
doroviniu požiūriu į tokį klestėjimą, kurį galima pavadinti tik išpuikimu. Tai 
aiškiai matyti jam kalbant apie dorybes. Aristotelio pateikiamas dorybių są- 
rašas aiškiai suskyla į dvi dalis, ir to pats Aristotelis greičiausiai nesuvokė. 
Viena vertus, yra tokie bruožai, kaip drąsa, susilaikymas ir lipšnumas, kurie 
vargu ar gali būti nevertinami žmonių bendruomenėje. Tačiau, žinoma, net 
ir juos reikia matuoti. Vienoje šios skalės pusėje dedamos normos ir bruožai, 
kurių jokioje žmonių visuomenėje negalima būtų visiškai išsižadėti, nes jo- 
kiai jų neturinčiai grupei negalima būtų pritaikyti visuomenės koncepcijos. 
Tai logikos dalykas. Kai Viktorijos laikų antropologai apiplaukė aplink pa- 
saulį, jie pranešė apie empiriniu būdu pasiektą apibendrinimą, kad kai ku- 
rios normos visose visuomenėse kartojasi, kaip kad lyginamosios anatomijos 
atstovas galėtų pranešti apie kaulų struktūros panašumus. Tačiau apsvarsty- 
kime tiesos sakymo klausimą. Tam, kad kiekviena būtybių grupė būtų pripa- 
žinta kaip Žmonių visuomenė, būtina loginė sąlyga yra ta, kad ji turėtų kal- 
bą. Būtinoji kalbos egzistavimo sąlyga yra ta, kad turi būti bendros taisyklės, 
o tos bendros taisyklės turi būti tokios, kad ketinimą pasakyti, kad yra tai, 
kas yra, visada galima numanyti. Jeigu žmogui pasakius „lyja“ nesugebėtu- 
me tokios prielaidos padaryti, tada tai, ką jis pasakė, mums visiškai nieko 
nepraneštų. Tačiau ši prielaida, būtina, kad kalba būtų prasminga, yra gali- 
ma tik tokiu atveju, jei tiesos sakymas yra socialiai priimtina ir pripažinta 
norma. Iš tiesų, pats melas įmanomas tik tada ir remiantis tokia prielaida, 
kad žmonės tikisi tiesos. Kai to nesitikima, apgaulės galimybė taip pat iš- 
nyksta. Taigi tiesos sakymo normos ir sąžiningumo dorybės pripažinimas, 
atrodo, yra įrašytas į visuomenės koncepciją. Kitos dorybės, nors ir logiškai 
nebūtinos visuomenės gyvenime, pagal kauzalinį ryšį yra akivaizdžiai būti- 
nos tokiam gyvenimui palaikyti, jeigu kai kurie labai paplitę ir elementarus 
žmogaus gyvenimo ir aplinkos faktai yra tokie, kokie yra. Taigi pripažinus, 
kad egzistuoja materialinis nepriteklius ir fiziniai pavojai, ir konkurenciniai 
siekiai, tiek drąsa, tiek teisingumas arba nešališkumas iškeliami į pirmą vie- 
tą. Tai dorybės, kurios, esant tokiems faktams, pasirodo priklausančios žmo- 
giškojo gyvenimo formai kaip tokiai. Kitos dorybės vėlgi, pasirodo, yra neiš- 
vengiamai pripažintinos kiekvienoje visuomenėje, kurioje egzistuoja gana 
plačiai paplitę žmogiškieji troškimai. Gali būti išimčių, bet, tarp kitko, jų re- 
ta. Taigi lipšnumas yra bendra žmogaus dorybė, nors bet kas iš mūsų gali at- 

sitiktinai susidurti su tokiais žmonėmis, kaip, pavyzdžiui, irzlieji dobua- 
niečai, kurių tokiais nepavadinsi. Tačiau kitame skalės gale yra dorybės, ku- 
rios yra daugiau ar mažiau pasirenkamojo pobūdžio, kitaip sakant, priklau- 
sančios galimoms konkrečioms socialinėms formoms, arba kurios yra grynai 
individo pasirinkimo dalykas. Nearistoteliškos, tačiau krikščioniškos meilės 
priešui ir nusižeminimo dorybės, įsigalėjusi praktika atsukti kitą skruostą, 
atrodo, priklauso pastarajai kategorijai, o angliškosiose ir daug labiau aristo- 
teliškose viešosiose mokyklose pripažinta „džentelmeniškumo“ dorybė - 
pirmajai. Aristotelis nepripažįsta šių skirtumų, todėl Aristotelio sąraše greta 
randame tokias dorybes, kurių, kaip bet kas sutiktų, sunku nepripažinti do- 
rybėmis, ir tokias tariamas dorybes, kurias sudėtinga suvokti už paties Aris- 
totelio gyvenamojo laikotarpio socialinio konteksto ir to, kaip Aristotelis jas 
tame kontekste apibūdina. 

Dvi dėmesio reikalaujančios Aristotelio dorybės šiuo požiūriu yra „di- 
dingos sielos žmogaus“ (ueyxA6uVyoL) ir teisingumo. Didingos sielos žmo- 
gus „daug reikalauja ir daug nusipelno“. Aristoteliui reikalauti mažiau, nei 
esi nusipelnęs, yra yda, kaip ir reikalauti daugiau. Ypač dėl garbės didingos 
sielos žmogus ir reikalauja, ir nusipelno daug. Kadangi didingos sielos žmo- 
gus turi nusipelnyti daugiausia, jis turi turėti ir kitas dorybes. Šis tobulybės 
pavyzdys yra siaubingai išdidus. Jis niekina paprastų Žmonių rodomą pa- 
garbą. Jis kilnus su pavaldiniais. Jis grąžina pašalpas, kad netaptų įsipareigo- 
jęs, o kai „atsilygina už paslaugą, tai su kaupu, nes tik šitaip pirmasis gera- 
darys taps gavėju ir po to skolininku“. Nesibijodamas ir nesitikėdamas pa- 
lankumo jis sako, ką galvoja, nes yra prastos nuomonės apie kitus ir nelinkęs 
to slėpti. Jis susiduria su mažai pavojų, nes yra mažai dalykų, kuriuos jis ver- 
tina ir norėtų apsaugoti nuo žalos. 

Aristotelis sukuria jį neklystantį, nes didingos sielos žmogui Aristotelis 
nesuteikia klystamumo jausmo. Didingos sielos žmogui būdingoms nuosta- 
toms reikalinga aukštesniųjų ir žemesniųjų visuomenė, kurioje jis galėtų pa- 
rodyti savo ypatingą maloningumo rūšį. Iš esmės jis yra nelygiųjų visuome- 
nės narys. Tokioje visuomenėje jis yra savimi patenkintas ir nepriklausomas. 
Jis pasineria į įtartiną eikvojimą, nes „jam patinka turėti gražius, bet nenau- 
dingus daiktus, nes jie yra geriausi jo nepriklausomybės ženklai“. Beje, jis 
vaikšto lėtai, jo gilus balsas ir gerai apgalvota tartis. Jis mano, kad nieko nė- 
ra didinga. Tik įžeidinėja jis tyčia. Jis labai panašus į anglų džentelmeną. 

Vienu iš Aristotelio teisingumo analizės aspektų siaubingas dorybingo 
gyvenimo viršūnės paveikslas turi beveik tiek pat sukrečiantį atitikmenį. La- 
bai daug kas iš to, ką Aristotelis sako apie teisingumą, yra aišku ir sunkiai 

ginčijama. Jis skiria distribucinį teisingumą - nešališkumą - ir korekcinį tei- 
singumą, kurio prireikia atitaisant padarytą žalą. Distribucinį teisingumą jis 
apibrėžia pagal vidurį: „Neteisingai elgtis reiškia turėti daugiau nei priklau- 
sytų, o nukentėti nuo neteisybės reiškia turėti mažiau nei priklausytų“, o tei- 
singumas yra vidurys tarp neteisingo veiksmo ir kentėjimo nuo tokio. Bet kai 
Aristotelis vėl vartoja oikoivė , kuris reiškia arba „nešališkas“, arba „teisus“, 
arba „veikiantis pagal įstatymus“, jis be argumentų tvirtina, kad kas nejs- 
tatymiška, yra šališka, o viskas, kas šališka, yra neįstatymiška. Tai, kad Aris- 
totelis yra pasirengęs patikėti, jog pozityvūs esamų valstybių įstatymai galė- 
tų būti daugiau negu tik vienas nešališkumo ir teisumo variantų, Etikoje yra 
ne taip aišku, kaip Politikoje“. „Įstatymai nukreipti arba į visų bendrą intere- 
są, arba į interesą tų, kurie turi galią ir yra apriboti dorybės ar ko kita 
panašaus; taigi tam tikra prasme teisingu mes vadiname visa, kas paveikia ar 
užtikrina politinės bendruomenės laimę ar sudedamąsias laimės dalis.“ To- 
liau Aristotelis vaizduoja įstatymą, kuris gėrisi dorybe ir draudžia ydą, ne- 
bent tai įvyksta iš nerūpestingumo. Tai turėtų mums priminti Aristotelio pa- 
sitenkinimą esama visuomenės sąranga. Turbūt jis taip pat neatsitiktinai tiki, 
kad kai kurie žmonės yra vergai iš prigimties. 

Kita vertus, Aristotelis, atrodo, turi pranašumų, kai draugystę įskaiči- 
uoja tarp būtinųjų savybių Žmogaus, kuris pasiekia ar turėtų pasiekti gėrį. Jis 
skiria draugystės atmainas - tarp lygiųjų ir nelygiųjų; besiremiančios ben- 
dru malonumu; abipuse nauda ar bendra dorybe - ir sudaro tipišką katalo- 
gą, kurio detalės yra svarbios mažiau negu tas faktas, kad apie tai iš viso 
svarstoma. Bet Aristotelio idealaus žmogaus pasitenkinimas savimi giliai ža- 
loja ir iškreipia jo draugystės sampratą. Iš jo draugų tipų sąrašo galima 
spręsti, kad visuomet galime klausti: kuo ta draugystė paremta, kokiu tiks- 
lu ji egzistuoja? Tačiau nebelieka vietos žmogiškųjų ryšių tipui, apie kuriuos 
visai nebėra prasmės klausti, kuo jie paremti, kokiu tikslu egzistuoja. Tokie 
ryšiai gali būti įvairiausi: homoseksuali Achilo meilė Patroklui ar Alkibiado 
Sokratui; romantinis Petrarkos atsidavimas Laurai; santuokinė sero Thomo 
More'o ištikimybė žmonai. Tačiau nė vieno jų neįmanoma įtraukti į Aristo- 
telio katalogą. Kitaip nei asmens gerumui, mielam būdui ar naudingumui, 
asmens meilei Aristotelis neranda vietos. Galėtume suprasti kodėl, prisimi- 
nę didingos sielos žmogų. Jis žavisi viskuo, kas gera, taigi jis žavėsis šiuo ki- 
tų bruožu. Tačiau jam nieko nereikia, jis savo dorybingumu yra patenkintas. 
Todėl draugystė jam visuomet bus tam tikra abipusio dorovinio susižavėji- 
mo bendrija, ir būtent tokią draugystę Aristotelis ir vaizduoja. Tai vėlgi 
atskleidžia socialinį Aristotelio konservatizmą. Kokia gali būti ideali visuo- 

menė žmogui, kuriam idealas yra sukauptas ego, kaip ir Aristoteliui? 
Dorybės ugdymas Aristoteliui, žinoma, nėra savitikslis. Dorybės yra 
vertybės, pasireiškiančios tokio tipo veiksmais, kurie rodo žmogiškąjį tobu- 
lumą. Tačiau priesakai: „Būk doras“, „Būk drąsus“, „Būk didingos sielos“, 
„Būk nuosaikus“ mums nepasako, ką daryti, tiksliau, ko siekti; jie greičiau 
pataria, kaip turėtume elgtis siekdami tikslo, kad ir koks jis būtų. Koks turė- 
tų būti tas tikslas? Iš ko, galų gale, susideda eUėaiuovia? Kas yra žmogaus 
gyvenimo tė406? Aristotelis labai rimtai pripažįsta malonumą, tačiau vėliau 
jo atsisako. Šiuo klausimu jis turi pateikti įrodymus dvejopiems oponentams. 
Speusipas, Platoną pakeitęs Akademijos vadovo poste, įrodinėjo, kad malo- 
numas jokiu būdu nėra gėris. Eudoksas, astronomas, kuris taip pat buvo Pla- 
tono mokinys, priešingai - manė, kad malonumas yra aukščiausias gėris. 
Aristotelis norėjo paneigti Speusipo poziciją, tačiau nepripažino ir Eudokso 
argumentų. Jo argumentai apie malonumo gerumą ar kad bent kai kurie ma- 
lonumai yra gėris iš dalies paneigia Speusipo poziciją. Pavyzdžiui, įrodinėti, 
kad malonumai yra blogi, nes kai kurie jų kenkia sveikatai, vadinasi, įrodi- 
nėti, kad sveikata yra blogis, nes kartais sveikatos siekimas kertasi su turto 
siekimu. Aristotelis, atvirkščiai - nurodo tą faktą, kad visi siekia malonumo, 
norėdami įrodyti, kad jis yra gėris, ir jis pateikia kitą argumentą, kad malo- 
numas yra priimamas, jo žodžiais tariant, kaip nekliudoma veikla. Nekliudo- 
ma veikla jis vadina tokią veiklą, kuria pasiekiama savo tikslo, tai yra, pada- 
roma gerai. Jis įrodinėja, kad kiekvienas patiria malonumą užsiimdamas ne- 
kliudoma veikla; visi nori, kad jų veiklai nebūtų kliudoma; todėl visiems ma- 
lonumas turėtų būti gėris. Tačiau iš tiesų malonumas pasirodo esąs panašus 
į kitas veiklos formas vieninteliu visiems būdingu veiksniu; Aristotelis 
trumpam tampa artimas Eudoksui, o kai kurie mokslininkai mano, kad VII 
Etikos knygoje jis iš tikrųjų užima tokią poziciją. Kad ir kaip ten būtų, X kny- 
goje jis pateikia argumentus prieš tokią Eudokso poziciją, tačiau net ir čia jį 
aiškiai trikdo malonumo ir žmogaus gyvenimo Tė406 ryšys. Jo sutrikimo 
priežastis yra aiški. Malonumas aiškiai atitinka kai kuriuos kriterijus, ku- 
riuos privalo atitikti viskas, kam skirtas toks vaidmuo, kaip t£40č, tačiau ly- 
glai taip pat jis neatitinka kitų kriterijų. Mes patiriame malonumą, jei ką nors 
gerai padarome (vėl nekliudoma veikla), pasitenkinimas veikla yra kriterijus 
daryti taip, kaip norime tai daryti, kad pasiektume veiksmo tė406. Pats 
TĖAOC turėtų būti veikimo priežastis, ir kad mes patirsime malonumą, yra vi- 
suomet veikimo priežastis, net jei tai būtų ir negalutinė priežastis. Malonu- 
mo taip pat siekia beveik visi, todėl atsiranda universalusis tė406; tačiau jis 
taip pat gali būti priemonė kam nors kitam pasiekti. Mes nesiekiame malo- 

numo, kad iš jo gautume dar ką nors. Tuo pat metu malonumui yra būdingi 
tokie bruožai, kurie leidžia manyti, kad jis nėra TėA0Č. Jis nepabaigia ir nenu- 
traukia veiklos; t.y. malonumas, kurį mes patiriame ką nors darydami, nėra 
ženklas, kad mes pasiekėme tikslą ir todėl turėtume sustoti. Greičiau malo- 
numas yra priežastis tą veiklą tęsti. Be to, nėra tokio konkretaus veiksmo ar 
kelių veiksmų, kuriuos galėtume apibūdinti kaip būdus malonumui patirti. 
Malonumas patiriamas įvairios veiklos srityse, ir sakyti, kad malonumas yra 
TĖA0C, mums niekada savaime negalėtų suteikti priežasties pasirinkti vieną, 
o ne kitą veiklos sritį. Tačiau taip daryti yra rė406 paskirtis. Galų gale mūsų 
kokia nors veikla patiriamo malonumo negalima atskirti nuo pačios veiklos; 
patirti ar mėgautis malonumu ką nors veikiant nereiškia daryti ką nors ir pa- 
tirti kažką, be to, kas yra malonumas. Mėgautis žaidimu nereiškia žaisti, be 
to, patirti jausmus, tarkim, kurie yra malonumas. Mėgautis žaidimu reiškia 
paprasčiausiai gerai Žaisti ir nesiblaškyti, taip sakant, visiškai įsitraukti į Žai- 
dimą. Taigi mes negalime apibrėžti malonumo kaip kokio nors tė40C, atski- 
rai nuo veiklos, nes jam pasiekti priemonė yra veikla. Malonumas, teigia 
Aristotelis įsimintinu, bet nieko nesakančiu posakiu, pasirodo ant TĖ406 
„Kaip raudonis ant jaunuolio skruostų“. 

Skirtinga veikla, skirtingi malonumai; tad kokia veikla? Gero žmogaus 
veikla. Tačiau kas tai būtų? „Jei laimę sudaro veikla pagal dorybę, būtų pro- 
tinga, kad tai būtų veikla pagal aukščiausią dorybę, o tai yra dorybė to, kas 
mumyse yra geriausio.“ Kas mumyse yra geriausio, yra protas, o būdinga 
proto veikla yra Oewpia, spekuliatyvus protavimas apie nekintamas tiesas. 
Toks spekuliatyvumas gali būti kontinualus ir būti malonus, tai yra, kaip 
šiurkštokai sako pats Aristotelis, „maloniausia“ veiklos forma. Tai yra užsiė- 
mimas pačiam sau. Jis neturi praktinių išdavų, todėl negali būti priemonė 
kam nors kitam pasiekti. Tai laisvalaikio ir taikaus meto veikla, o laisvalaikis 
yra laikas, kai mes užsiimame įvairiais dalykais dėl jų pačių, nes darbo rei- 
kalais užsiimama dėl laisvalaikio, o karu - dėl taikos. Be kita ko, kadangi jis 
nekinta erdvėje ir laike, jis siejamas su dievybe. Sutapatindamas nekintamu- 
mą ir dievybę Aristotelis seka Platonu ir kitų graikų filosofų teorijomis. 

Taigi, kad ir kaip būtų nuostabu, žmogiškojo gyvenimo tikslas yra me- 
tafizinis tiesos apmąstymas. Traktatas, prasidėjęs užsipuolant Platono Gėrio 
Formos koncepciją, baigiasi ne taip toli nuo to paties niekinamo požiūrio į 
žmogų. Išorinis gėris yra būtinas tik iki tam tikros ribos, o turto reikia ne- 
daug. Taigi visas žmogiškasis gyvenimas pasiekia viršūnę užsiimdamas spe- 
kuliatyviąja filosofija, esant proto įnašui. Išvados banalumas akivaizdesnis 
būti negalėtų. Tad kam jos siekiama? Viena užuomina slypi Aristotelio 

„savarankiškumo“ koncepcijoje. Žmogaus veikla jam bendraujant su kitais 
žmonėmis, Aristotelio supratimu, galų gale tam paklūsta. Žmogus gali būti 
socialinis plius politinis gyvūnas, tačiau jo socialinė ir politinė veikla nėra 
svarbiausia. Kas galėtų sau leisti gyventi turėdamas tiek laisvo laiko ir pini- 
gų ir būti tiek nesusaistytas įvairių reikalų su išoriniu pasauliu? Žinoma, tik 
keli žmonės. Tačiau tai nepanašu į prieštaravimą Aristoteliui: „Daugelio 
žmonių prigimtyje slypi tai, kad jie juda tik iš baimės, o ne garbės jausmo ve- 
dami, kad susilaiko nuo blogio ne dėl jo niekingumo, bet bijodami susilauk- 
ti bausmės, nes gyvenime vadovaudamiesi jausmais jie nori tinkamo malo- 
numo ir ieško priemonių tą malonumą pasiekti, ir priešingai - vengia pastan- 
gų, bet jie neturi net supratimo apie kilnius tikro malonumo tikslus, nes jie to 
niekada neragavo.“ Taip Aristotelis daro išvadą, kad etikos teorijomis jų nei 
patrauksi, nei pakeisi. Tonas kaip ir Platono Įstatymuose. 

Aristotelio auditorija yra akivaizdi laisvalaikį leidžianti mažuma. Mes 
jau susiduriame ne su žmogaus gyvenimo Tė40C pačiu savaime, o su TĖ40C 
vienos gyvenimo rūšies, iš kurios turėtų kilti tam tikra hierarchinė socialinė 
santvarka, išanksto numatanti visatos viziją, kur laiko neribota tiesa yra me- 
tafiziškai aukščiau už Žžmogiškąjį kintamą jutiminį patyrimą ir įprastą 
racionalumą. Visas Aristotelio schematiškas puikumas įrodinėjimo metu 
išnyksta pabaigoje teisinantis dėl nepaprastai žiaurios žmogiškosios egzis- 
tencijos formos. Iš karto galima paprieštarauti: tai reikštų spręsti apie Aristo- 
telį pagal mūsų vertybes, o ne jo. Tai reikštų jaustis kaltam dėl anachroniz- 
mo. Bet tai netiesa. Sokratas jau yra pateikęs tiek savo mokymo, tiek savo gy- 
venimo alternatyvią dorybių grupę; graikų tragedijoje pateikiamos visiškai 
kitokios galimybės; Aristotelis pasirinko tai, ką pasirinko ne dėl alternatyvių 
požiūrių į žmogiškąjį gyvenimą neišmanymo. Kaip mums tada suprasti Eti- 
koje pateikiamo filosofinės įžvalgos ir socialinio obskurantizmo derinį? Norė- 
dami į šį klausimą atsakyti, turime pažvelgti į jo darbus iš platesnės perspek- 

Dėl darbo pasidalijimo ir funkcijų diferenciacijos ankstyvosiose visuomenė- 
se atsiranda žodynas, kur žmonės apibūdinami pagal atliekamus vaidmenis. 
Vertinamųjų žodžių vartojimas čia sunkiai pritaikomas, nes bet kokį vaidme- 
nį galima atlikti gerai arba blogai, o įprastam elgesio modeliui galima pak- 
lusti ar nuojo nukrypti. Tuo tarpu platesnio masto vertinimas yra galimas tik 
tada, kai tradicinis elgesio vaidmuo lyginamas su kitomis galimybėmis, o bū- 
tinumas pasirinkti tarp seno ar naujo tampa socialinio gyvenimo faktu. Todėl 
nenuostabu, kad perėjimo nuo Homero poemų visuomenės prie penktojo 
amžiaus miesto-valstybės metu gėrio ir giminiškų koncepcijų vartosenos 
įvairavo, ir tik vėlesniųjų dešimtmečių žmonės nedrąsiai imasi šias vartose- 
nas apmąstyti. Graikų etikos filosofija skiriasi nuo vėlesnės dorovės filosofi- 
jos tais dalykais, kurie atspindi skirtumą tarp graikų ir naujųjų laikų visuo- 
menės. Pareigos ir atsakomybės koncepcijos palyginti su naujųjų laikų po- 
žiūriu tebuvo vos užsimezgusios ar pasitaikydavo atsitiktinai; svarbiausios 
buvo gėris, dorybė ir apdairumas. Šių koncepcijų atitinkamos reikšmės 
sukasi aplink vieną esminį skirtumą. Apskritai graikų etika klausia: ką man 
daryti, kad gerai sektųsi? Naujųjų laikų etika klausia: ką turėčiau daryti, kad 
daryčiau gerai? — ir klausiama taip, lyg daryti gerai nebūtų susiję su sėkme. 
Oxfordo filosofas H. A. Prichardas“, kurio darbai kiaurai persmelkti šiuolai- 
kinės etikos dvasia, galėtų apkaltinti Platoną suklydus iš viso vien tik dėl mė- 
ginimo pateisinti teisingumą. Pateisinti teisingumą reiškia parodyti, kad jis 
naudingesnis už neteisingumą, kad mums naudinga būti teisingiems. Bet jei 
mes darysime tai, kas teisinga ir teisu, nes mums tai naudinga, tai Prichardas 
kaip savaime suprantamą dalyką priima tai, kad mes to nedarome, nes tai iš 
principo yra teisinga ir teisu. Iš tiesų dorovė negali būti pateisinama iš išorės; 
jei mes nedarysime to, kas teisu dėl paties teisumo, tai nepaisant, ar tai daro- 
me savo labui, ar ne, mes nedarome to, kas yra teisu. 

Prichardo prielaida yra ta, kad sąvoka to, kas yra daroma mūsų labui ar 
kas mums naudinga, yra logiškai nepriklausoma nuo koncepcijos, ką dary- 
ti teisinga ir gerai mums patiems. Etikos požiūriu yra grynai atsitiktinis su- 
tapimas, laimingas atsitiktinumas, jei tai, kas naudinga, yra ir teisinga. Da- 
ryti tai, ko norime, ir gauti tai, ko norime, yra viena, o daryti tai, ką turėtu- 
me, — kas kita. Prichardas čia nepastebi ne tik Platono esmės, bet ir Platono 
vartojamo graikų dorovės žodyno implikacijų. Graikų dorovės žodynas su- 
darytas ne taip, kad mūsų troškimai ir mūsų doroviniai tikslai yra būtinai 
nepriklausomi. Tau gerai ir tau sekasi — abu šie dalykai atsispindi viename 
žodyje e06aiuov. Žinoma, iš šių grynai kalbinių svarstymų matyti labai ma- 
žai turinio. Išlieka klausimas, ar skirtumą, kuris lieka nepastebėtas graikų 
dorovės žodyne, aiškiai išryškina naujųjų laikų etika ar graikų etika, kuri at- 
sisako klaidingo ir painaus skirtumo aiškinimo. Vienas iš būdų atsakyti į šį 
klausimą būtų toks. 

Etika susijusi su žmogiškaisiais veiksmais. Žmogiškieji veiksmai yra ne 
tik kūno judesiai. Galėtume nurodyti kaip pavyzdžius žmogiškųjų veiksmų 
aktus, kurie atliekami įvairiais kūno judesiais - rankos paspaudimo judesiai, 
vėliavos iškėlimo judesiai galėtų būti pavyzdžiai, reiškiantys Žmogaus suti- 
kimą. Galėtume nurodyti tuos pačius kūno judesius, kurie yra pavyzdžiai la- 
bai skirtingų veiksmų - kojų judesiai galėtų būti bėgimas varžybose ir pabė- 
gimas iš mūšio. Kaip tokiu atveju galėčiau apibūdinti elgesį, kaip veiksmą ar 
veiksmų sekos dalį, o ne tik kūno judesį? Atsakymas būtų tik toks: juo paro- 
doma, jog siekiama kokio nors tikslo, kuris sudaro dalį ar visą agento ketini- 
mą daryti tai, ką jis daro. Be to, agento tikslas suprantamas tik kaip jo troški- 
mų ir tikslų išraiška. 

Dabar pasvarstykime, kaip pokantiškoji naujųjų laikų etika pabrėžia 
skirtumą tarp pareigos ir polinkio. Jei tai, ką aš darau, yra suprantama atsi- 
žvelgiant į tai, kad aš siekiu įgyvendinti savo troškimus, jei tie troškimai, 
manoma, suteikia man priežasčių daryti tai, ką darau, negali būti, kad taip 
darydamas atlieku savo pareigą. Todėl kai aš atlieku savo pareigą, tai, ką aš 
darau, negali būti laikoma žmogiškuoju veiksmu, suprantamu, kaip ir įpras- 
ti žmogiškieji veiksmai. Taigi pareigos atlikimas tampa savitiksle sritimi, 
žmogaus gyvenime su niekuo daugiau nesusijusia. Į tai toks rašytojas, kaip 
Prichardas, atsakytų, kad taip iš tiesų ir yra ir būtų klaidinga manyti, kad ga- 
lėtų būti kitaip. Tačiau dabar kitu požiūriu galėtume išsamiau panagrinėti 
Prichardo poziciją ir atskleisti jos istorines šaknis. Taip darydami mes pama- 
tysime, kaip laipsniškai silpsta pareigos koncepcija ir panašios koncepcijos, 
kuriose pastebimas perėjimas nuo tokios pareigos sąvokos, kai jai priskiria- 

mas reikalavimas atlikti tam tikrą vaidmenį, kurį atliekant siekiama visiškai 
aiškaus tikslo, išreiškiančio natūralius žmogaus troškimus (pavyzdžiui, pa- 
galvokite apie tėvo, jūrininko ar gydytojo pareigas); kitas žingsnis yra grei- 
čiausiai pareigos koncepcija, kai individas turi kažką padaryti, neatsižvelg- 
damas į savo asmeninius troškimus; pagaliau pasiekiame pareigos koncepci- 
ją, kuri visiškai atskiriama nuo troškimų. Jei istoriškai negalėtume paaiškin- 
ti Prichardo pareigos koncepcijos, manau, labai tikėtina, kad užimtume ant- 
ropologų poziciją, kurie sutinka naują ir nesuprantamą žodį, tokį kaip, pa- 
vyzdžiui, tabu, žodį, kuris glumina, nes paaiškėja, kad jis reiškia ne vien tik 
„draudžiama“, bet ir pateikia to draudimo priežastį, tačiau neaišku kokią. 
Taigi, kai koks nors Prichardas sako, kad ką nors daryti yra mūsų „pareiga“, 
jis ne tik mums liepia taip daryti, lyg ištartų paliepimą „Daryk taip“, bet, at- 
rodo, pateikia mums ir priežastį. Vadinasi, kaip kad mes galėtume paklausti 
polineziečių, kodėl turėtume nuo ko nors susilaikyti, nes tai yra tabu, taip 
norėtume paklausti Prichardą, kodėl turėtume ką nors daryti dėl to, kad tai 
yra mūsų pareiga. Kiekvienu atveju atsakymas būtų panašus ir panašiai ne- 
suprantamas: „Nes tai yra tabu“, „Nes tai yra tavo pareiga“. Galų gale tai 
tampa nesuprantama, nes trūksta sąsajos su kitais tikslais, siekiais ir troški- 
mais. Tačiau koncepcija, kurią aiškina Prichardas, yra įprastos vartosenos. 
„Kodėl turėčiau taip daryti?“ „Tu tiesiog turėtum“ — šiuolaikinėje visuome- 
nėje tai nėra neįprasta dorovinio dialogo forma. Taigi filosofinis aiškinimas 
kelia įdomių problemų apie koncepcijos vaidmenį mūsų socialiniame gyve- 
nime. Tačiau šioje pakopoje, užuot jomis užsiiėmę, turime grįžti prie graikų. 
Lemiamas dalykas, kurį reikia tuojau aptarti, yra tas, kad dabar galbūt yra 
aiškiau, kodėl versdami graikiškuosius dorovės žodžius negalime vartoti do- 
rovės žodžių, išreiškiančių šiuolaikinę pareigos koncepciją; taip yra, nes pir- 
mieji išlaiko ryšį su troškimų žodynu, kurio požiūriu jie taptų suprantami. 
Tokiu atveju graikų vertinamųjų terminų funkcija - įvertinti skirtingas 
poelgių galimybes atsižvelgiant į troškimus, tačiau į kuriuos iš mūsų troški- 
mų? Tiek Platonas, tiek Aristotelis sukritikuoja paprastutį sofistų žmo- 
giškųjų troškimų paveikslėlį. Turėtume paklausti ne tik, ko mes dabar iš tik- 
rųjų norėtume, bet ko laikui bėgant ir iš esmės mes norime norėti. O tai 
numato žmogaus paveikslas, įvairiai aiškintas tiek Platono, tiek Aristotelio, 
kurie tikrą pasitenkinimą objektyviai iškelia aukščiau už kitokį. Čia vartoja- 
mas žodis objektyviai reiškia, kad egzistuoja neasmeniškas, nepasirinktas kri- 
terijus. Koks jis? Tai, kad kažkoks toks kriterijus yra, išplaukia iš to, kad klau- 
simą: — kas žmogui yra gėris? — ar tiesiog: - kas žmogui yra gerai? - mes lai- 
kome suprantamu. Jei kokio nors kriterijaus, kuris padėtų pasirinkti vieną iš 

galimų atsakymų, nėra, visi kiti galimi atsakymai yra vieno lygmens, o klau- 
simas nustoja prasmės. Žinoma, tai nereiškia, kad privalo būti toks kriterijus 
(ar kriterijai), tačiau reiškia, kad klausimas ir kriterijus kyla ar nyksta kartu. 
Platono transcendentalizmas iš dalies atsiranda iš to, kaip jis tai suvokia. Jis 
tiki, kad kriterijus turi būti. Jo negalima išvesti iš jau egzistuojančios sociali- 
nės struktūros ir institucijų, nes norėdami jas kritikuoti mes vartojame verti- 
namąsias koncepcijas. Jo taip pat negalima išvesti iš mūsų troškimų, kad ir 
kokie jie yra, nes kritikuodami ir rūšiuodami troškimus mes vartojame savo 
vertinamąsias koncepcijas. Todėl nesunku apibendrinti, kad jis kilo iš tvar- 
kos, kuri egzistuoja atskirai nuo žmogiškojo gyvenimo kaip tokio. Platonas 
mato tą kriterijų kaip transcendentinį, o Aristoteliui jis įsiterpia į vieną kon- 
kretų praktikos ir socialinio susitarimo tipą. Jie abu mano, kad jei samprota- 
vimų grandinė, kurią sudaro atsakymai į klausimus, kas Žmogui yra gėris, 
turėtų būti racionalių argumentų grandinė, tai turėtų iš esmės būti tik viena 
tokia grandinė ir joje tik viena esminė grandis, kurioje tas kriterijus pasiekia 
galutinę išvadą (Gėrio Formos viziją arba eudemonistinį pamąstymą). Tai, ži- 
noma, klaida, ir klaida, kurią daro tiek Platonas, tiek Aristotelis, nes nesu- 
pranta sąlygų, kurių reikia laikytis, kad būtų prieinami tokie kriterijai, kurių 
egzistavimą jie priima kaip savaime suprantamą - net jei kartais ir abejoja dėl 
jų tikrosios prigimties. 

Jei kiekvieną tyrinėjimo formą laikome racionalia, spėčiau, kad yra kaž- 
koks kriterijus, leidžiantis apibrėžti, ar atsakymai į klausimus yra teisingi ar 
ne. Kalbėdamas apie kriterijų, turiu galvoje standartą, kurio individas savo 
noru ar pasirinkimu negali laisvai priimti ar atmesti. Jis gali atmesti duotą 
kriterijų remdamasis racionaliu pagrindu, kad jo klaidingumas išplauktų iš 
dar fundamentalesnio ar plačiau taikomo kriterijaus; arba atidžiau patyrinė- 
jęs jis gali suvokti, kad siūlomas kriterijus yra nesuprantamas. Aptarkime du 
visiškai skirtingo pobūdžio pavyzdžius. 

Aritmetika yra racionali disciplina, nes joje vadovaujamasi taisyklėmis. 
Taisyklės, taikomos paprasčiausiems aritmetiniams veiksmams, leidžia 
mums spręsti, ar duotosios sumos atsakymas yra teisingas, ar ne. Visi, kas 
supranta žodžių vienas, du, plius, lygu ir trys reikšmes, neturi pasirinkimo 
spręsdami, ar teiginys „vienas plius du lygu trys“ yra teisingas. Tačiau 
duotųjų žodžių sutartinės reikšmės sąlyga yra ta, kad turi būti socialiai nusi- 
stovėjusi skaičiavimo praktika. Įsivaizduokime gentį, neturinčią skaičių kon- 
cepcijų, nes neturi skaičiavimo praktikos. Nenoriu pasakyti, kad skaičiavi- 
mas, kaip socialinė, mokintina praktika, logiškai eina prieš skaičių koncepci- 
jas, nes ji yra paties skaičiavimo prielaida. Aš tik galėčiau apeliuoti į taisyklę 

išspręsti ginčytiną aritmetikos klausimą bendruomenėje, kur skaičių kon- 
cepcija bus suprantama, o ji suprantama tik ten, kur skaičiavimas yra nusi- 
stovėjusi ir pripažinta praktika. 

Dabar pasvarstykime, kaip vertinamieji terminai bent šiuo vienu aspek- 
tu panašūs į aritmetinius. Mums labiau įprasta galvoti apie aritmetiką, kaip 
racionalią discipliną, negu kad apie kriketo ir futbolo, šachmatų ir bridžo kri- 
tiką. (Taip iš dalies yra dėl to, kad studijuodami graikų kultūrą paprastai per- 
vertiname Platoną ir neįvertiname Olimpinių žaidynių, apie kurias galime 
sužinoti iš Lučiano. Platonas apie „gimnastiką“, žaidimus galvoja kaip apie 
priemones tikslui pasiekti, kaip apie švietimo disciplinos dalį, kurios esmė 
yra galutinis, nors ir visiškai kitokios rūšies produktas. Tai ir anglų viešųjų 
mokyklų doktrina, pagal kurią žaidimų esmė yra ta, kad jie formuoja „cha- 
rakterį“.) Tačiau savitikslė žaidimų kritikoje naudojamų koncepcijų studija 
filosofijoje net ir apie Platoną labai daug atskleidžia. Aptarkime gero kriketo 
žaidėjo koncepciją. Klausimai, ar žaidėjas yra geras žaidėjas ir kiek jis yra ge- 
ras, suprantami, nes yra nusistovėję kriterijai: smūgių įvairovė, sugebėjimas 
improvizuoti, moralinė ištvermė krizių metu. Mes turime šiuos kriterijus, 
nes turime sėkmės ir nesėkmės kriterijus krikete apskritai bei Žaidėjo vaid- 
mens kriterijus konkrečiai, o varžybų laimėjimas, be abejo, nėra vienintelis 
kriterijus. Svarbu ir kaip tu jas laimi. Tačiau šie kriterijai taikytini tik dėl to, 
kad yra nusistovėjusi žaidimų praktika, ir juos gali taikyti tie, kas bendrai gy- 
vena tą socialinį gyvenimą, kur ši praktika yra nusistovėjusi. Įsivaizduokite 
tautą, kuri neturėjo bendros žaidimo koncepcijos ir todėl neįgijo reikalingų 
kriterijų. Viskas, ką jie norėjo ir galėjo suvokti, buvo tai, kad žodis geras daž- 
niausiai buvo vartojamas kontekstuose, kur išsakomas koks nors pritarimas. 
Jų filosofai pakankamai natūraliai kuria teorijas apie Žodžio geras reikšmę, 
kurio esmė yra išreikšti pritarimą. Bet šios teorijos neišvengiamai nepastebi 
daugelio dalykų. 

Graikų etikoje išties vyksta kažkas panašaus į šią įsivaizduojamą situa- 
ciją. Mes pradedame nuo visuomenės, kurioje vartojami vertinamieji žodžiai 
susieti su visuomenėje nustatyto vaidmens atlikimu. Mes galime iš tikrųjų 
įsivaizduoti visuomenę, kurioje taip ir yra, tik kur kas stipriau išreikšta nei 
įsivaizduojamoje aukščiau aprašytoje visuomenėje arba tikrose visuomenėse, 
atspindimose Homero poemose. Čia daiktavardžiai ir veiksmažodžiai, su 
kuriais vartojami vertinamieji būdvardžiai ir prieveiksmiai, visuomet bus tie, 
kurie įvardija vaidmenis ir vaidmens atlikimo veiklą. Taigi visos geras reikš- 
mės priklausys tai grupei būdvardžių, kurių reikšmė ir poveikis priklauso 
nuo daiktavardžio ar daiktavardinio junginio, su kuriais jie susieti. Šią grupę 

galime suprasti lygindami ją su grupe būdvardžių, kurių reikšmė ir poveikis 
nėra taip priklausomas. Tokie, pavyzdžiui, yra spalvas pavadinantys žo- 
džiai. Mes galime padaryti juos beprasmiais jungdami su daiktavardžiu ar 
daiktavardiniu junginiu, kurie nesuteiks jokios prasmės, jei bus vartojami 
įprasta reikšme (pavyzdžiui, „rausvas racionalus skaičius“), tačiau kai jie 
jungiami su kokiu nors daiktavardžiu taip, kad sudaro prasmingą posakį, jų 
reikšmė nepriklauso nuo daiktavardžio. Dėl to tokiais atvejais galiu pagrįs- 
tai iš „Tai yra XY“ išvesti tiek „Tai yra X“, tiek „Tai yra Y“. (Taip iš „Tai yra 
raudona knyga“ galima pasakyti „Tai yra raudona“ ir „Tai yra knyga“) Ta- 
čiau yra ir tokių būdvardžių, apie kuriuos taip sakyti būtų netiesa, nes tokių 
būdvardžių poveikis priklauso nuo konkretaus daiktavardžio, su kuriuo jis 
jungiamas, kadangi teisingo būdvardžio taikymo kriterijai įvairuoja priklau- 
somai nuo daiktavardžio reikšmės. Toks yra geras, kai vartojamas siejant su 
vaidmens atlikimu. Tokių pasakymų kaip „geras piemuo“ ir „geras genero- 
las“ arba „geras fleitininkas“ teisingą taikymą apibrėžia kriterijai, lemiantys 
žodžių piemuo, generolas ir fleitininkas taikymą. Mokantis apibūdinti visuome- 
nės gyvenimą, išmokstama jį ir vertinti. Be to, geras vartosena smarkiai 
įvairuoja, ir galėtume rasti tokius beasmenius ir objektyvius kriterijus, pa- 
vyzdžiui: „geras“, vartojamas su įgūdžiais, ir „geras“ vartojamas, kalbant 
apie vaistus, instrumentus, priemones tikslams pasiekti. Visuomenėje, apsi- 
ribojančioje tokiomis reikšmėmis, vertinimas būtų kriterijų, kurių individas 
neturėjo teisės pasirinkti, taikymo reikalas. 

Tokia visuomenės vertinamoji vartosena primena vartoseną tų, kurie 
kritikuoja Žaidėjų veiksmus žaidimo metu. Abiem atvejais egzistuoja nusi- 
stovėję standartai, abiem atvejais žodyno įvaldymas, būtinas žaidimui atpa- 
sakoti ir suprasti, yra logiškai neatsiejamas nuo šių standartų įgijimo. Abiem 
atvejais tas faktas, kad standartai yra objektyvūs ir beasmeniai, atitinka ver- 
tinamuosius nesutarimus ir net nesutarimus, kurių neįmanoma išspręsti. 
Taip atsitinka todėl, kad yra daugybė kriterijų, pagal kuriuos mes sprendžia- 
me apie tai, kaip pasirodo žaidėjai, ką jie sugeba, daugybė, o ne vienas krite- 
rijus kiekvienam vaidmeniui ar įgūdžiui vertinti. Taigi, vertinant kriketo žai- 
dėją, sugebėjimas improvizuoti gali vertinamuoju svoriu skirtis nuo sugebė- 
jimo suduoti smūgį, o vertinant generolą, sugebėjimas organizuoti tiekimo li- 
niją gali būti vertinamas labiau už taktinius sugebėjimus mūšio lauke. 

Kaip ir žaidimų kritikos atveju galėtume įsivaizduoti socialinę grupę, 
kuri prarado sugebėjimą vartoti vertinamuosius žodžius, taip pat galime įsi- 
vaizduoti visuomenę, kurioje tradiciniai vaidmenys nebeegzistuoja, o 
atitinkami vertinamieji kriterijai nebetaikomi, tačiau vertinamieji žodžiai iš- 

lieka. Abiem atvejais visa, kas lieka iš vertinimo, yra žodžiais reiškiamas pri- 
tarimo jausmas. Žodžiai imami vartoti kaip ženklai, kuriais individualus kal- 
bėtojas išreiškia savo skonį, norą, pasirinkimą. Jei įsivaizduotume filosofinę 
analizę analizuojančią, kaip skirtingos koncepcijos yra iš tikrųjų vartojamos 
bendrinėje kalboje, kaip loginių vartojimo ypatybių studijoje, tikriausiai pa- 
kliūtume į įdomius spąstus. Jeigu mes atkakliai tvirtintume, kad žodžio geras 
reikšmei priklauso tik tos vartojimo ypatybės, kurios pasireiškia kiekvienu jo 
vartojimo atveju, turėtume natūraliai apibendrinti, kad pagrindinė žodžio 
reikšmė yra pateikiama nustatant jo funkciją gerai vertinti ar išreikšti pritari- 
mą, ar nurodyti pasirinkimą ir taip toliau; ir kad jo asociacijos su nešališkais, 
objektyviais kriterijais yra antrinės, papildomos ir atsitiktinės. Arba galime 
patekti į priešingus spąstus manydami, kad jei žodis geras įvairiais įprastais 
atvejais yra vartojamas suprantamai, pritaikant jį pagal beasmenius ir objek- 
tyvius kriterijus, visi vartojimo atvejai, kai jis nuo tų kriterijų yra atsiejamas, 
yra pernelyg nereikšmingi, kad būtų vertinami rimtai. Tačiau faktiškai, jei 
mes nematome, kad šie du vartojimo atvejai sudaro dvi viena po kitos einan- 
čias istorinės naracijos fazes, mes nesuprantame didesnės dalies žodžio geras 
esmės. Kai aš kalbu apie istorinę naraciją, turiu galvoje tą, kurios antroji da- 
lis nesuprantama, kol nepateikiama pirmoji, ir kurioje mes nesuprantame 
pirmosios, kol nepamatome, kad vėlesnioji yra galima išdava to, kas buvo 
anksčiau. Kai žodis geras vartojamas tik ar pirmiausia išsakant pritarimą ar 
pasirinkimą, jo vartojimas yra nesuprantamas, nebent tai būtų liekana iš to 
laikotarpio, kai jo vartojimą lėmė beasmeniai, nepasirenkamieji kriterijai, ka- 
dangi jis neturi skiriamojo vartojimo ar funkcijos, kad skirtųsi nuo paprasto 
imperatyvo ar pritarimo. Kaip kad būtų pasakyta, jog kas nors pavadintas 
geru būtų ne daugiau geras, negu tas, apie kurį kas nors pasakytų: „Pasirink 
vieną iš tos rūšies“, arba: „Tai ta rūšis, kurią aš renkuosi“. Šį akivaizdų dau- 
giažodžiavimą apie geras galima paaiškinti nurodant jo propagandines gali- 
mybes. Žodžio geras vartosena iš tikrųjų pasako ne daugiau, negu pasako 
žmogus, tiesiogiai pareikšdamas apie savo pasirinkimą arba pirmenybę, ta- 
čiau žmogus gali įsigudrinti sukurti įspūdį, kad pasakė daugiau, ir taip, var- 
todamas žodį geras, suteikti prestižą savo skambiam pasakymui. Geras šiuo 
požiūriu, išsakant pasirinkimą, yra padėties simbolis. Tačiau iš tiesų ši teori- 
ja atskleidžia savo pačios silpnybę, nes kodėl gėriui reikėtų tokio pobūdžio 
padėties? kodėl jis turi tokį prestižą? Atsakymas gali būti tik tas, kad jis 
atsinešė iš praeities paveldėtą išskirtinę padėtį, kad jis nurodo sąsają tarp kal- 
bėtojo individulaus pasirinkimo bei pirmenybės ir to, ką pasirinktų bet kas, 
tarp mano pasirinkimo ir pasirinkimo, kurį lemia svarbūs kriterijai. 

Tačiau būtų lygiai klaidinga manyti, kad žodis geras negali būti atskirtas 
nuo konkrečių kriterijų, kurie lemia jo vartoseną, ir vis tiek likti neaiškus. Žo- 
džiui geras iš dalies suteikia bendrumo tas faktas, kad jo sąsaja su pasirinki- 
mu ir pirmenybe egzistuoja nuo pat pradžių. Pavadinti ką nors geru reiškia 
sakyti, kad tas, kas norėtų tokios rūšies dalyko, turėtų pasitenkinti šituo kon- 
krečiu egzemplioriumi. Mes pasitelkiame ne tik savo pačių pasirinkimą ir 
pirmenybę; mes taikome į daugiau, nei mūsų pačių pasirinkimas - mes tai- 
komės į pasirinkimo normą. O visuomenėje, kurioje tradiciniai vaidmenys ir 
atitinkamas tradicinis elgesio vertinimas suiro arba išnyko, nesėkmingų pas- 
tangų vartoti žodį geras, kaip paprastą pasirinkimo ar pirmenybės išraišką, 
išdava gali būti mėginimas iš naujo nustatyti pasirinkimo normas. Ir nėra jo- 
kios priežasties, dėl kurios geras negalėtų įgyti naujų taikymo kriterijų. 

Argumentuodamas kol kas griežtai mėginau laikytis tikslios istorinės 
raidos. Ši raida naudinga dėl dviejų skirtingų priežasčių. Ji išryškina sąsają 
tarp istorinio aiškumo ir loginių santykių. Pavyzdžiui, aš negaliu suprasti 
duotosios filosofinės teorijos loginės struktūros, kol nesuprantu problemų, 
kurias jos pagalba ketinama spręsti. Daugeliu atvejų negaliu tikėtis suprasti, 
kokios yra tos problemos, jeigu aš nežinau, kokias problemas kėlė tos teori- 
jos filosofijos pirmtakai ir kaip istorinis kontekstas apriboja tų problemų 
sprendimus. Paprastai visada galima ir paprastai naudinga tiek problemą ir 
sprendimą, tiek klausimą ir atsakymą atitraukti nuo jų konkretaus konteks- 
to ir ištyrinėti loginius dalykus, ypač nesižvalgant į jų tikrąją istoriją. (Būtent 
to filosofai idealistai, ypač R. G. Collingwoodas, kai kada nematė, tačiau ką 
jiems pavyko pamatyti ir tuo klausimu pasakyti, paaiškina daugiau, nei 
gerokai vėlesni darbai.) Dar daugiau, koncepcijos, kurios parūpina filosofi- 
nio tyrimo medžiagą, kaip mes jau pastebėjome, yra linkusios kisti. Taigi tai, 
kas iš pirmo žvilgsnio gali klaidingai pasirodyti kaip du skirtingi tos pačios 
koncepcijos aiškinimai, iš kurių mes turime rinktis, gali būti daug naudin- 
giau svarstoma kaip du vienas po kito einantys kintančios koncepcijos nag- 
rinėjimo atvejai, tačiau apie vieno kurio pasirinkimą negali būti nė kalbos. 
Abu atvejai yra reikalingi, kaip reikalingas ir jų ryšis, kad mes nepamestume 
iš akių nei kontinuumo, nei kitimo. 

Be to, nagrinėti koncepcijas pagal tikslią istorinę raidą gali būti naudin- 
ga dėl kitos priežasties. Perėmę iš raidos kai kuriuos jos bruožus suteikiame 
jai tikslų pobūdį, sukuriame metodą, kuris leidžia pastebėti raidos pana- 
šumus, įsiterpusius visiškai skirtinguose istoriniuose procesuose. Pastebėję 
panašumą, galime pastebėti ir skirtumus. Aptarkime panašumus ir skirtu- 
mus tarp to, kas atsitiko graikiškojo dyx006 vartosenai ir kas atsitiko angliš- 

kajam duty (pareiga). Iš pradžių dya006(, kaip ir duty, buvo siejama su vaid- 
mens atlikimu. Mes vis dėlto kalbame apie policininko arba karininko, pri- 
imto bandomajam laikotarpiui, pareigas, o visuomenėje, kur apie dorovinį 
gyvenimą plačiai svarstoma pagal vaidmens aiškinimą, tėvo ar karaliaus, pa- 
reigas tuoj pat gali griežtai apriboti papročiai, lygiai kaip dabar kai kurios 
pareigos apibūdinamos statutais. Tik žmogų atskyrus nuo jo vaidmenų, ta- 
čiau palikus jam „pareigos“ koncepciją, ta koncepcija neišvengiamai kinta. 
Tas atskyrimas yra pakankamai radikalaus pasikeitimo pasekmė nusistovė- 
jusioje visuomeninėje struktūroje ir neturėtų vykti visoje visuomenėje iš kar- 
to ir negrįžtamai. Jis gali vykti visuomenės dalyje ir taip, kad kitos dorovinės 
pažiūros galės jį įtakoti. Taigi iš dalies aštuonioliktojo amžiaus anglų visuo- 
menėje pareigos koncepcija, siejama su pašaukimu, tapo bendra. Iš pradžių 
mūsų visuomenėje užimtumo vaidmenys ir funkcijos buvo aiškiai apibrėžti, 
turėjo hierarchinę struktūrą, kurią atitinka tikėjimas įvairiomis gyvenimo 
stacijomis, į kurias Dievas maloni pašaukti žmogų. Kai užimtumo vaidme- 
nys tampa svarbesni, Dievo pašaukimo sąvoka, nors ir netaikoma konkrečiai 
„Stacijai“, išlieka. Pareigas, kurios buvo susietos su konkrečia tarnyba, pakei- 
čia žmogaus pareiga Dievui. Tokiomis aplinkybėmis pareigos turinys išskys- 
ta. Tokia situacija suteikia dalį pagrindo pasitaikančiai dorovinei dilemai, ku- 
ri nagrinėjama kai kuriuose Jane Austen romanuose. Jos veikėjai negali tie- 
siog išgalvoti dorovės, atsižvelgdami į atitinkamą nusistovėjusio vaidmens 
atlikimą. Mensfyldo parko personažas Edmundas Bertramas gali priimti Mery 
Kravford kritiką dėl savo ketinimo tapti kunigu: jis gali būti priverstas savęs 
paklausti, ar tai jį padarys daugiau ar mažiau „žmogumi“. Žemvaldys ar 
„pirklys“ pareigų hierarchijoje daugiau nebeturi aiškiai apibrėžto statuso. 
Kad taip iš tiesų yra, aiškiai rodo viena akivaizdi išimtis. Jūrų laivyno kari- 
ninkas Jane Austen knygoje prabuoja dorybę tik vedamas savo profesinio pa- 
reigos jausmo. Ji sugeba kalbėti apie pareigą šiuo kontekstu daug aiškiau nei 
kur kitur, nes ryšys tarp pareigos ir pareigų nenutrauktas. 

Graikiškojo dyx00646 ir angliškosios (ar vokiškosios) pareigos istorija, žino- 
ma, skiriasi, kaip ir tradicinės graikų visuomenės žlugimo istorija skiriasi 
nuo ikipramoninės Anglijos pokyčių istorijos. Tačiau abiem atvejais mes ju- 
dame nuo aiškiai apibrėžto vaidmens atlikimo, kai sprendžiame apie žmogų, 
kaip apie ūkininką, apie karalių, apie tėvą, dorovės prie tokio taško, kai verti- 
nimas tiek žodyne, tiek praktiškai atsiejamas nuo vaidmenų; ir mes klausia- 
me ne to, kas yra gerai dėl ar tam arba kitam vaidmeniui ar įgūdžiui, bet tie- 
siog ką reiškia būti „geru žmogumi“; ne to, ką reiškia atlikti kunigo ar žem- 
valdžio pareigą, o ką reiškia atlikti „žmogaus“ pareigą. Žmogui taikytina 

normų sąvoka pasirodo kaip natūrali šio proceso išdava ir atveria naujas ga- 
limybes ir naujus pavojus. 

Tačiau ar šioje vietoje samprotavimai neįstumia mūsų į akivaizdų para- 
doksą? Galėtume suprasti, kodėl Platonas ir Aristotelis (o vėlesniu konteks- 
tu - Price'as ir Kantas) ieško normų, nepriklausančių nuo konkrečios sociali- 
nės sandaros struktūros. Tačiau tokios veiklos kaina yra pasiūlyti lygiai tokio 
paties pobūdžio reliatyvizmą, kurį jie stengėsi įveikti. Jeigu vertinamojo 
klausimo, kurį mes galime kelti apie save ir savo veiksmus, pobūdis priklau- 
so nuo socialinės struktūros, kurios dalis mes esame, pobūdžio ir nuo toles- 
nių mūsų ir kitų apibūdinimo galimybių raidos, ar nereiškia, kad nėra verti- 
namosios tiesos apie „Žmones“, apie žmogiškąjį gyvenimą kaip tokį? Ar mes 
nesame pasmerkti istoriniam ir socialiniam reliatyvizmui? 

Į tai atsakyti sudėtinga. Pirmoji atsakymo dalis jau buvo pasiūlyta kal- 
bant apie Aristotelį. Kai kurie žmogiškojo gyvenimo bruožai būtinai ir neiš- 
vengiamai kartojasi visose visuomenėse, o pasekmė yra ta, kad kai kurių ver- 
tinamųjų tiesų neįmanoma išvengti. Bet jei taip paprastai samprotausime, 
galime suklysti. Kaip.jau mėginau įrodyti, mes negalime išgalvoti grupės bū- 
tybių, kurios atitiktų minimalias konceptualias sąlygas, mums būtinas, no- 
rint jas teisingai apibūdinti kaip žmonių grupę. Tose grupėse elgesį lemtų ne 
taisyklės, o iš normų, kurios tą elgesį valdytų, nereikalautų tiesos sakymo, 
nuosavybės, teisingumo ir panašių normų. Bet kokioje žmonių grupėje kai 
kurios tiesos ir teisingumo sąvokos būtinai kažkaip įsitvirtina. Be to, kaip jau 
mėginau įrodyti, bet kokioje žmonių grupėje beveik neįsivaizduojama, kad 
kai kurios savybės, tokios kaip draugystė, drąsa ir tiesa, būtų nevertinamos 
tik dėl to, kad erdvė tikslų, galimų veiklai tų, kurie tokių savybių nevertina, 
yra labai ribota. Tačiau gali būti klaidingai manoma, kad šis įrodinėjimas lyg, 
ir leidžia mums transcendentiškai išvesti normas visiems laikams ir visose 
vietose; gali būti manoma, kad jis pateikia poelgių vadovą visiems, nepri- 
klausomai nuo visuomenės, kurioje jie gyvena, prigimties. Tai ne tik klaidin- 
ga išvada, ji atsiranda iš klaidingo prielaidų, dėl kurių atsirado, svarbos su- 
vokimo. Kadangi pati savaime žmonių visuomenė privalo turėti arba turi 
tam tikras normas kaip dalį neatmetamo savo loginės veiklos struktūros ir 
jos diskurso pamato, šioje struktūroje ir aptariamų normų kontekste atsiran- 
da visi skirtingų vertinimo galimybių pasirinkimo variantai. Vadinasi, tos 
normos negali pateikti mums priežasčių pasirinkti vieną, o ne kitą galimybę 
iš kelių galimybių grupės. Konkrečiau kalbant, žmonių visuomenė suponuo- 
ja kalbą; kalba suponuoja taisyklių laikymąsi, o toks taisyklių laikymasis su- 
ponuoja tiesos sakymo normą. Dažnai nurodoma, kad melas, kaip žmogaus 

veiksmo forma, logiškai suponuoja tiesos sakymo normą. Tačiau nors mela- 
gis savo praktika patvirtina pačios normos, kurią pažeidžia jo praktika, eg- 
zistavimą, tuo jis parodo, kad normos egzistavimas atveria tiek melo, tiek tie- 
sos sakymo galimybes; normos egzistavimas bet kokia konkrečia proga su- 
gluminti nepadeda apsisprendžiant, ar mums geriau meluoti, ar sakyti tiesą. 
Mums atsiveriančių plačių galimybių raidoje randame ne tik skirtingus indi- 
vidualius pasirinkimo atvejus, bet ir labai skirtingus garbės kodeksus. Taigi 
bet kas tvirtinantis, kad aiškinant normas, valdančias žmogiškąją veiklą kaip 
tokią, pateikiamas vadovas kaip gyventi, daro pagrindinę klaidą. 

Tik apžvelgdami konkrečias asmenines ir socialines alternatyvas kon- 
krečioje situacijoje ir jose slypinčias gėrio bei blogio galimybes, mes iš tikrų- 
jų formuluojame praktinius klausimus ir atsakymus. Šioje užduotyje taria- 
mos „istorinio reliatyvizmo“ ir „normų žmonėms apskritai“ alternatyvos re- 
tai pasitaiko. Iš tiesų ieškodamas kriterijų, kurie valdo mano pasirinkimą, aš 
prašau kriterijų, o ne ko nors kito; aš prašau ne man asmeniškai padėti, ne tik 
man, bet visiems — visiems, kurie atsiduria mano situacijoje. Tačiau kuo la- 
biau konkretinu situaciją, tuo daugiau prašau padėti žmonėms, kurie kartu 
su manimi yra tame pačiame laike ir vietoje ar kitame iš esmės pakankamai 
panašiame laike ir vietoje. Esu visuomet pasirengęs sutikti du pavojus. Jei 
pakankamai atsitraukiu, sugebu apibūdinti savo situaciją pagal tai, kas iš 
principo nepriklauso nuo jokio konkretaus laiko ir vietos, tačiau taip daryda- 
mas problemos nesprendžiu, bet ją perkeliu. Labai apibendrintą problemos 
ir sprendimo formą vėl reikės perkelti į konkrečias formas, ir kyla tikra pro- 
blema, kaip tai padaryti. Jei aš nepakankamai atsitraukiu, man visuomet ga- 
li kilti pavojus tapti auka to, kas konkrečioje situacijoje laikoma savaime su- 
prantamu dalyku. Man gali kilti pavojus pateikti tai, kas yra tik vienos socia- 
linės grupės požiūris ar konceptualaus pagrindo, sukurto žmonėms apskri- 
tai, dalis. 

Tiek Platonas, tiek Aristotelis mano, kad aiškindami būtinąją konceptu- 
alią žmogiškąją gyvenimo sąrangą jie gali išvesti praktinius patarimus; o šią 
klaidą slepia ir sustiprina jų taikomos aprašymo formos, vartojamos tiek so- 
cialiniame graikų TOALĖ gyvenime, tiek labai tinkamos tam gyvenimui api- 
būdinti, atsižvelgiant į žmogaus gyvenimo aprašymo formas apskritai. Tai 
ne tik trūkumas. Kai kurie vėlesni dorovės filosofai manė, kad galima kelti ir 
žodyno, kuris yra kažkaip nepriklausomas nuo jokios socialinės struktūros, 
problemas. Toks manymas yra viena iš įsitikinimo, kad egzistuoja dvi aiškiai 
atskirtos gyvenimo sferos — viena „dorovei“, kita — „politikai“, priežasčių. 
Tačiau iš tikrųjų kiekvienoje dorovinių vertinimų grupėje slypi arba neutra- 

lumas, arba pritarimas ar nepritarimas socialinei ir politinei struktūrai, ku- 
rioje tie vertinimai vyksta. Jei kalbėtume apie nepritarimą, doroviniai verti- 
nimai visuomet apima tam tikro laipsnio alternatyvos pripažinimą. Kas ste- 
bina Platono ir Aristotelio raštuose, tai dorovės ir politikos vieningumas. Ta- 
čiau tas pats vieningumas galų gale išduoda jų idealus. 

Socialinę 10A16 struktūrą, kur vergai nedalyvauja politiniame gyvenime, 
amatininkai ir ūkininkai yra pačiame dugne, virš jų turtingesniųjų klasė, kaž- 
koks elitas valdo, ir Platonas, ir Aristotelis priima kaip savaime suprantamą, 
pakankamai natūralų dalyką. Dėl savo užduodamų klausimų, o kartais dėl 
savo vartojamų koncepcijų, savaime pripažindami 7OALĖ ir jo socialinę vie- 
nybę, jie niekuomet nesusimąsto apie tikrąjį 70A16 žlugimą. Kadangi jie at- 
stovauja vienybei, jie nepaiso arba jiems nepatinka graikų visuomenės 
heterogeniškumas. Bendro intereso koncepcija priimama kaip savaime su- 
prantama. Aristotelio konservatyvizmas, žinoma, skiriasi nuo Platono kon- 
servatyvizmo. Platoniškasis zOA16 idealizavimas visiškai skiriasi nuo ketvir- 
tojo amžiaus realybės, vadinasi, politika tampa laimėjimo ar pralaimėjimo 
dalyku, ir filosofas karalius pasirodo tinkamu laiku ir tinkamoje vietoje. Tie 
šiuolaikiniai Platono kritikai, kurie griežtai jį bara kaip fašistą, prašauna pro 
šalį. Fašizmo esmė yra ta, kad jis garbina ir palaiko kokią nors esamą valdan- 
čiąją klasę; politinio platonizmo esmė yra ta, kad jis aršiai sukritikuoja bet ko- 
kią esamą politinę galimybę. Paties Platono politinė nesėkmė Sirakūzuose, 
kur keli vizitai iš eilės susidūrė su nepramušama politinės realybės siena, 
įvyko ne tik dėl sąlygų Sirakūzuose konkrečiai ar mieste-valstybėje apskri- 
tai, tačiau dėl pačios Platono doktrinos. Platonui gal ir galima priklijuoti re- 
akcionieriaus ar konservatoriaus etiketę, bet jei visi reakcionieriai būtų plato- 
nikai, revoliucionieriams ateitų geri laikai. 

Su Aristoteliu yra kiek kitaip. Aristotelio Politika, kuri paremta empiriš- 
kai, yra panašesnė į tikrąsias valstybes ir konstitucijas. Tačiau dviem požiū- 
riais Aristotelis yra dar mažiau realistiškas zOA16 atžvilgiu nei Platonas. Pa- 
prastų žmonių masė, ėfiuoč, Platono veikaluose vaizduojama kaip valdoma 
troškimų, kurių teisingoje, valstybėje nėra kur išreikšti; Valstybėje troškimus 
reikia slopinti, Įstatymuose juos reikia performuoti. Tačiau visuose Platono 
darbuose politikos lygmenyje labai ryškiai ir natūraliai susikerta valdančių- 
jų ir valdomųjų troškimai. Ir Platonui, ir Aristoteliui valdančiųjų troškimai 
atrodo „žmogaus“ bruožai, o valdomųjų labiau panašūs į gyvuliškus. Tačiau 
Nikomacho etikoje pagrindinės aistros, būdingos valdantiesiems, pasirodo tik 
kaip klaidų ir išsiblaškymo šaltinis. Nelieka nieko iš Platono vaizduojamo 
kartais beveik isteriško vadinamo troškimų anarchijos paveikslo. Kadangi vi- 

sos normos priklauso teisingai valstybei, o nevaldomiems troškimams joje 
nėra vietos, šis troškimo paveikslas kaip anarchinis neišvengiamas. Tačiau 
pripažindamas, kad yra troškimų, kurių negalima legalizuoti ir leisti jo idea- 
lios valstybės formoje pasireikšti, Platonas taip pat netiesiogiai pripažįsta, 
kad tie, apie kurių troškimus kalbame, turėtų juose rasti kriterijų, leidžiantį 
sukritikuoti jo valstybę ir gyvenimą joje kaip „mažiau pelningą“ už siekimą 
to, kas jo valstybėje apibūdinama kaip neteisingumas. Kartais Platonas yra 
atviras valdančiosios klasės šalininkas, net jei tai įsivaizduojama valdančioji 
klasė. 

Aristotelis šiuo požiūriu nėra atviras. Aristotelio abstrakčiai apmąsto- 
mas laisvo ir ištobulinto gyvenimo idealas prieinamas tik elitui, jame numa- 
toma tokia klasinė struktūra, kurioje paprastų Žmonių masei neprieinama 
nei politinė galia, nei dorovės idėja. Tačiau kiekvienam troškimui leidžiama 
pasireikšti tokia forma, kuri arba jį patenkintų, arba išgrynintų. Tai paaiški- 
na skirtingą Platono ir Aristotelio požiūrį į tragediją. Graikų tragedijos ver- 
tybės išreiškia graikų visuomenės konfliktus, lygiai kaip ir Platono ir Aristo- 
telio vertybės išreiškia ar mėgina pavaizduoti graikų visuomenę kaip vienin- 
gą struktūrą. Orestėjoje susikerta genties ir miesto vertybės, Antigonėje — šei- 
mos ir valstybės, Bakchantėse — proto ir aistrų. Jos pateikia TOA1C masinei au- 
ditorijai estetinį besigrumiančių troškimų vaizdą, kuris turi sukelti aistrą. 
Platonas teisingai pastebi, kad jose nėra nuoseklaus, vieningo dorovės idea- 
lo, Kuriuo jis tiki, ir kad jos prieštarauja jo mėginimui pažaboti masinės audi- 
torijos troškimus. Todėl jis nuosekliai remia cenzūrą ir represijas. Tačiau 
Aristotelis pastebi, kad estetinis gailesčio ir siaubo sukėlimas gali mus nuo tų 
troškimų išvalyti. Drama, nepasiūlydama mums veiksmo motyvų, gali mus 
išvaduoti nuo pavojingų troškimų ir jausmų bei taip stabilizuoti esamą socia- 
linę santvarką. Todėl cenzūros atžvilgiu Aristotelis nerodo tokio entuziazmo, 
kaip Platonas. 

Iš tikrųjų, Aristotelis politinės veiklos atžvilgiu yra daug ramesnis. Jei 
tik yra vietos kontempliuojančiam elitui, Nikomacho etikai nerūpi nei smerkti, 
nei remti kokią nors socialinę struktūrą; Politikoje vartojami stabilumo krite- 
rijai išskirti valstybės tipus, kurie turi tik šį negatyvų ryšį - palikti vietos eli- 
tui — su Etikos argumentais. Iš tikrųjų iš savo paties patirties, kaip jaunojo 
Aleksandro auklėtojas, ir dėl savo prieraišumo apmąstymams Aristotelis, 
kaip nurodė Kelsenas, buvo už tą galią, kuri ketino sugriauti z0A14 kaip po- 
litinį darinį. Kontempliatyvaus gyvenimo garbinimas yra tų žmonių, kurie 
iki tol sudarė politinį elitą, gyvenimo formos garbinimas. Jis pateikia racio- 
nalų jų pasitraukimo į piliečių statusą paaiškinimą, „gerų piliečių“, Aristote- 

lio supratimu, bet ne valdovų. Tai ir yra, ko reikalavo Makedonijos, pirmo- 
sios iš naujųjų didžiųjų valstybių, absoliutizmas iš valdovų tų darinių, ko- 
kiais iki tol jau turėjo tapti miestai-valstybės. Kaip teigia Kelsenas, „šlovini- 
mas kontempliatyvaus gyvenimo, kuris atsisako bet kokios veiklos ir ypač 
politinės veiklos, visais laikais buvo tipiškas politinės dorovės elementas, ku- 
riam pradžią davė absoliučios monarchijos ideologija. Pagrindinė šios vals- 
tybės formos tendencija yra ta, kad subjektams atimama teisė į jų dalį viešuo- 
siuose reikaluose.““ 

Il6A16 žlugimo faktai ir didžiosios valstybės formavimasis dorovės filo- 
sofijos istorijoje turėjo kur kas svarbesnių pasekmių nei bet koks gravitacinis 
postūmis, kurį jos galėjo pritaikyti Aristotelio analizei. Dorovinio gyvenimo 
terpė pasikeitė; dabar jis tampa vertinimo dalyku ne tų žmonių, kurie gyve- 
na glaudžios bendruomenės formomis, kuriose dorovinio ir politinio vertini- 
mo tarpusavio santykių pobūdis yra kasdienės patirties dalykas, bet tų žmo- 
nių, kurie yra valdomi iš toli, gyvena asmeninį gyvenimą bendruomenėse, 
neturinčiose politinės galios. Graikų visuomenėje dorovinio gyvenimo cen- 
tras buvo miestas-valstybė, helenistinėse karalystėse ir romėnų imperijoje 
neišvengiama aštrios antitezės tarp individo ir valstybės. Dabar klausimas 
yra ne kokiomis socialinio gyvenimo formomis gali pasireikšti teisingumas? 
ar kokių dorybių reikia norint sukurti bendruomenės gyvenimą, kuriame 
kažkokius tikslus galima pripažinti ir pasiekti? bet ką turiu daryti, kad bū- 
čiau laimingas? arba kokio gėrio aš, kaip privatus asmuo, galiu pasiekti? 
Žmogiškoji situacija yra tokia, kad individas susiranda savo dorovinę 
aplinką greičiau visatoje, o ne socialinėje ar politinėje struktūroje. Naudinga 
pastebėti, kad visata daugeliu atvejų yra labiau ribota ir siauresnė dorovinė 
aplinka nei Atėnai. Priežastis yra labai paprasta. Individas, kuris gyvena ge- 
rai organizuotoje ir sudėtingoje bendruomenėje ir kuris apie save negali ne- 
galvoti neatsižvelgdamas į tos bendruomenės gyvenimą, sau, savo norams ir 
savo netektims apibūdinti turi gausią aprašymų atsargą. Individas, kuris 
klausia: ko aš trokštu kaip žmogus, laisvas nuo socialinių apribojimų visatos 
sąrangoje? —- akivaizdžiai naudojasi labai menka aprašymų atsarga, nuskur- 
dusiu savo paties prigimties požiūriu, nes turi atsiriboti nuo visų atributų, 
kurie priklauso jo socialinei būčiai. Atsižvelgdami į tai, aptarkime stoikų ir 
epikūriečių doktrinas. 

Tolimas abiejų pirmtakas yra Sokratas, Sokratas, kuris iš esmės yra kri- 
tikas, prašalaitis, privatus viešos sumaišties ir veidmainystės priešas. Plato- 
nas pastebi, kad jei kas nors rimtai paprašo atsakyti į Sokrato klausimus, 
būtinai tampa būtent to tipo socialinės santvarkos šalininkas, ir taip jam ten- 

ka atsisakyti vien tik privataus asmens ir kritiko vaidmens. Tačiau tarp Sok- 
rato mokinių buvo keli palaikantys modelį, kuris stilizavo Sokrato gyvenimo 
būdą, ir savo dorovės kodeksą kūrė pagal Sokrato gyvenimo būdą, užuot ap- 
mąstę pačios definicijos pobūdį. Jiems nepriklausomybė ir savarankiškumas 
tampa svarbiausiomis vertybėmis; vienintelis būdas išvengti žalos pasikeitus 
aplinkybėms yra tapti radikaliai nepriklausomam nuo aplinkybių. Logikas 
Antistenas nesutinka, kad gėris yra vien tik turtas ir garbė; jis yra bet kas, kas 
patenkintų troškimą. Dorybė yra troškimo nebuvimas ir pati savaime yra pa- 
kankama laimei. Žmogus dorybingas ta prasme, kad nieko netrokšta, neturi 
nieko, ką bijotų prarasti; jis gali nepajutęs žalos pakelti net vergiją. Antiste- 
nas mano, kad konvencionali politika ir konvencionali religija tėra iliuzijos 
šaltiniai. Ne valstybė, o visata yra dorybingo žmogaus būstas, jo dievas yra 
ne vietiniai valstybės dievai, bet vienintelis gėris, o vienintelė dievo malonė 
yra dorybės laikymasis. Ką galėtų reikšti tokio pobūdžio nepriklausomybė, 
parodyta Diogeno gyvenimu kubile ir jo atsakymu į Aleksandro klausimą, ar 
yra kas nors, ką Aleksandras dėl jo galėtų padaryti: „Taip, neužstok šviesos“. 
Taip Diogenas išsako norą gyventi paprastai gyvuliškai su jo paties pasirink- 
ta etikete „šuo“ (0 kúwv), dėl kurios ši moralistų mokykla laimėjo „Kinikų“ 
pavadinimą. (Ryšys su žodžiu cinizmas yra tas, kad cinikas yra pasakęs, jog, 
visas įprastas vertybes mato kiaurai). 

Aristipas Kirėnietis pradeda nuo prielaidos, kad doros siekimas ir èv- 
doauuovia siekimas yra tapatūs. Jis sutapatina žvėaiuovia su malonumu, ta- 
čiau tvirtina, kad malonumo perteklius veda į skausmą ir kad troškimų ribo- 
jimas yra jų patenkinimo sąlyga. Tarp Aristipo mokinių, vadinamų kirėnie- 
čiais, tikriausiai pats Žymiausias buvo Hegesijas, kuris pabrėžė šį vėliau 
išplėtotą dalyką tiek, kad greičiau skausmo nebuvimas, o ne malonumų ieš- 
kojimas yra gyvenimo tikslas. Dar daugiau, jis tikėjo, kad susilaikymas nuo 
malonumo buvo tokio nebuvimo sąlyga. Sakoma, kai Hegesijas skaitė pa- 
skaitas Aleksandrijoje, žiūrovai patyrė tokį efektą, kad daugelis jų baigė gy- 
venimą savižudybe, ir galų gale skaityti paskaitas jam buvo uždrausta. 

Jau kinikų ir kirėniečių mąstyme galime įžvelgti tendenciją, kuri daug 
labiau patvirtinama stoikų ir epikūriečių mąstymu. Nors Platonui ir Aristo- 
teliui dorybėss ir laimės sąsaja gali būti sudėtinga, viena pagrindinių jų kon- 
cepcijų. prielaidų yra ta, kad tarp tų sąvokų egzistuoja ryšys, kurį reikia išaiš- 
kinti. Jeigu dorybė kokiu nors būdu neveda į laimę, jai trūksta Tė40Č, ji tam- 
pa beprasmė; jei laimė nėra kaip nors susijusi su dorybės pasireiškimu, tai 
negali būti laimė tokioms būtybėms, kaip Žmonės, ji negali teikti pasitenkini- 
mo dorybingai žmogaus prigimčiai. Laimė ir dorybė nėra nei visiškai tapa- 

čios, nei absoliučiai viena nuo kitos nepriklausomos. Kinikų ir kirėniečių at- 
veju matome polinkį suvesti vieną į kitą ir faktiškai naudotis arba vien tik do- 
rybės koncepcija, arba vien tik laimės. Šį dorybės ir laimės atskyrimą įdomiai 
lydi smarkiai pabrėžiamas savarankiškumas, vengimas nusivilti, užuot ieš- 
kojus teigiamų gėrybių ir apdovanojimo už jas, nepriklausomybė nuo atsitik- 
tinės nesėkmės, ir tie akcentai greičiausiai parodo mums būdus, kaip turėtu- 
me suprasti jų atskyrimą. Perskaičius posokratinę filosofiją, tai yra išlikusius 
Diogeno Laertijo ir Cicerono darbus, kyla jausmas, kad jie vaizduoja suskilu- 
sį socialinį pasaulį, kur sumišusių valdovų yra daugiau nei kada nors prieš 
tai, kur vergai ir beturčiai labai panašūs į anksčiau buvusius, tačiau kur dau- 
gumai vidurinės klasės žmonių nesaugumas ir neviltis yra pagrindinės gy- 
venimo ypatybės. 

Tai pakiša įdomią mintį, kad galimybės susieti dorybę ir laimę priklau- 
so ne vien tik nuo dviejų koncepcijų savybių, kurios lieka nepakitusios, todėl 
jų santykis taip pat išlieka nepakitęs, tačiau ir nuo socialinio gyvenimo for- 
mų, atsižvelgiant į kurias šios sąvokos yra suprantamos. Leiskite pasiūlyti 
du kraštutinius modelius. Pirmasis — ta forma bendruomenės, kurioje le- 
miančios socialinį gyvenimą ir jį padarančios įmanomą taisyklės ir tikslai, 
siekiami aptariamos bendruomenės narių, ir yra tokie, kad abiem pusėms 
yra santykinai lengva laikytis taisyklių ir siekti tikslų. Šį aprašymą atitiktų 
gerai integruotos visuomenės forma. Kad būtų pasiekti asmeniniai Homero 
herojaus ar feodalų riterio, ar mąstytojo idealai ir būtų laikomasi visuomenės 
taisyklių (kurios pačios reikalauja pagarbos rangui ir religijai), negalima 
įsivelti į fundamentalų konfliktą. Kitame skalės gale galėtų būti pavyzdys to- 
kios visuomenės, kur palaikomos tradicinės sąžiningumo ir garbingumo tai- 
syklės, tačiau į kurią jau yra įvesti konkuruojantys ir vartotojiški kapitalizmo 
idealai, todėl dorybė ir sėkmė ne taip lengvai susiejamos. Taip pat galėtų pui- 
kiausiai egzistuoti tarpiniai visuomenės tipai, kuriuose tik apie tam tikras 
grupes galima pasakyti, kad jų tikslai ir visuomenės taisyklės neatitinka vie- 
ni kitų. Bet kurios skirtingų tipų visuomenės požiūriu dorybė ir laimė atro- 
dys visiškai skirtingai. Laikydamiesi vieno kraštutinumo pastebėsime, kad 
dorybė ir laimė tuomet atrodo taip artimai susijusios, kad viena jų iš dalies 
yra priemonė kitai pasiekti arba viena yra kitos dalis. Kitas kraštutinumas 
yra visiškas skirtumas, lydimas tariamų moralistų nutarimo labiau paisyti 
dorybės negu laimės, ir tariamų realistų (vaizdžiai moralistų vadinamų „ki- 
nikais“) nuomonės labiau paisyti laimės negu dorybės. Net jei išlieka abu žo- 
džiai, vienas vis tiek bus apibrėžiamas atsižvelgiant į kitą. Tačiau neišvengia- 
mai tokioje situacijoje ir dorybės, ir laimės koncepcijos bus nuskurdintos ir 

tam tikra prasme praras savo reikšmę. Norėdami suprasti situaciją, turėtume 
pažvelgti į taisyklių ir tikslų santykį, o norėdami tai padaryti, pirmiausia tu- 
rime juos aiškiai atskirti. 

Yra taisyklės, be kurių Žmogaus gyvenimas, koks yra pažįstamas, būtų 
iš viso neįmanomas, ir yra kitos taisyklės, be kurių jis negalėtų tęstis net ma- 
žiausiai civilizuota forma. Tai taisyklės, susijusios su tiesos sakymu, pažadų 
laikymusi ir paprasčiausiu nešališkumu. Be šių dalykų nebūtų arenos siekti 
grynai žmogiškų tikslų, tačiau taisyklės pačios savaime jokiu būdu mums 
neparengia tikslų. Jos nurodo, kaip mums elgtis, t.y. jomis pasakoma, ko ne- 
turėtume daryti, tačiau pozityvių tikslų jos nepateikia. Jomis pateikiamos 
normos, kurias turi atitikti kiekvienas galimas mūsų veiksmas, tačiau nenu- 
rodoma, kokius veiksmus atlikti. Kokius veiksmus turėtume atlikti, priklau- 
so nuo siekiamų tikslų ir nuo to, kas mums yra gėris. Apskritai laimė yra su 
tikslais susijusi paantraštė, dorybė - su viena dominuojančių taisyklių. Būtų 
klaidinga manyti, kad pabrėždami skirtumą tarp taisyklių ir tikslų mes atri- 
bojame viešą ir privačią dorovės sritis. Tiesa, formuluodami tikslus galime 
atsižvelgti į asmeninį pasirinkimą, tuo tarpu formuluodami taisykles — ne; 
taip pat tiesa, kad yra tokių visuomenių, kuriose tikslai nustatomi viešai, dėl 
jų susitariama ir jie privalomi; kaip ir visuomenių, kuriose alternatyvieji 
tikslai daugiausiai paliekami individui pasirinkti. Be to, taisyklių kaip ir 
tikslų srityje gali būti įvedamos asmeninės naujovės. Tačiau tikra lieka tai, 
kad taisyklių ir tikslų atsiejimas neišvengiamai atsiliepia privataus ir viešo- 
jo gyvenimo santykiui. Ten, kur taisyklių laikymasis santykinai mažai arba 
visai nesusijęs su tikslų siekimu, laikytis taisyklių ilgainiui pasidarys arba 
beprasmiška, arba taps tikslo tikslu. Jei procesas taps tikslo tikslu, taisyklių 
laikymasis gali tapti individo asmeniniu idealu ir socialinės dorovės reika- 
lavimu. Jei tikslo siekimas papuola į tokią pat situaciją, t.y. tampa santyki- 
nai nepriklausomu nuo taisyklių, kurių privalu laikytis, tikslai nebesiejami 
su viešosios srities reikalavimais. Jais pateikiami kiti besivaržantys asmeni- 
niai idealai. Tokioje situacijoje būtų natūralu nuspręsti, kad malonumo ir 
dorybės siekimas yra nesuderinamos alternatyvos. Bet kokiu atveju ilgalai- 
kiai projektai, kurie labiau priklauso nuo galimybės pasikliauti plačiai pa- 
plitusiu visuomenės taisyklių ir tikslų suderinimu, pasirodys esą daug ma- 
žiau gyvybingi bei trumpalaikiai. Dorovės aptarimas greičiausiai sutaps su 
arba bus panašus į „Sėk grūdus, kol jaunas“ arba „Daryk, kas reikia, neatsi- 
žvelgdamas į pasekmes“. Fiat justitia ruat coelum, - yra tuščias retorinis šū- 
kis, išskyrus tuos atvejus, kai atrodo visai įmanoma, jog dangus gali griūti. 
Šios alternatyvos įkūnytos asmeniniuose kinikų ir kirėniečių pamokymuo- . 

se. Jie pasiekia stoikų ir epikūriečių visuotinių kodeksų lygį. 

Vėliau gyvenusiems stoikų, Zenono, Kleanto ir Chrisipo pasekėjams ir 
reformatoriams dorovė, atsieta nuo kosmologijos, tampa nesuprantama. Vi- 
sata vėl ir materiali, ir kartu dieviška. Pirminė visatos medžiaga, ugnis, uni- 
versaliojo racionalaus principo Logos, kuris yra dievybė, paverčiama įvai- 
riais fiziniais būviais. Kintant visatai, nuolat kartojasi įprastas ciklas, vis grįŽ- 
damas ir grįždamas į kosminį gaisrą, kuriame pirminė ugnis baigia vieną lai- 
kotarpį ir pradeda kitą. Kiekvienas ciklo tarpsnis yra toks pat, ir todėl kiek- 
vienas visatos įvykis kartojasi be pabaigos. Kadangi Žmogus - neatsiejama 
visatos dalis, šis nuolatinis pasikartojimas būdingas ir žmonijos istorijai. Be- 
galo dažnai praeityje ir be galo dažnai ateityje rašiau ir rašysiu šiuos žodžius, 
jūs juos skaitėte ir skaitysite, ką ir dabar darote. 

Kadangi žmogaus prigimtis yra kosmoso prigimties dalis, kosmosą val- 
dantis dieviškojo Logos dėsnis sukuria dėsnį, kuriam turi paklusti žmogiško- 
ji veikla. Iš karto kyla akivaizdus klausimas. Jei Žmogiškasis gyvenimas 
vyksta pagal amžinai.nulemtą ciklą, kaip atsitinka, kad žmonės nepaklūsta 
kosmoso dėsniui? Kokias jie turi alternatyvas? Stoikai atsakytų, kad žmonės, 
kaip protingos būtybės, gali suvokti, kad yra įstatymai, kuriems jie privalo 
paklusti, ir kad dorybė yra sąmoningas pritarimas, o yda - nepritarimas ne- 
išvengiamai daiktų tvarkai. Ką tai reiškia, galima būtų geriau suprasti ap- 
svarsčius, kaip stoikai sprendžia blogio problemą. 

Kadangi viską sukuria dieviškojo principo veiksmas, o tas principas yra 
visiškai ir neginčijamai geras, vadinasi, pasaulyje jokio blogio atsitikti nega- 
li. Bet blogis yra. Kaipgi taip? Stoikai atsikerta, kad blogis realiai neegzistuo- 
ja. Pirmą kartą stoikų drabužiais scenoje pasirodo įvairūs argumentai, kurie 
vėliau pasikartos krikščionybės teologijoje. Chrisipas įrodinėjo, kad iš poros 
priešybių nė viena negali egzistuoti be kitos, taip gėris ir blogis reikalauja 
vienas kito buvimo. Taip blogis tampa būtina gėrio atsiradimo sąlyga, o 
plačiau samprotaujant, jis iš tikrųjų nėra visai blogas. Iš to Chrisipas išveda, 
kad malonumas neįmanomas be skausmo, o dorybė be ydos. Drąsos nebūtų 
be bailumo, o teisingumo be neteisybės. Išties mes vadiname veiksmus bai- 
liais ar neteisingais, atsižvelgdami ne į patį veiksmą, o į agento ketinimus. 
Tas pats veiksmas, tiksliau, tas pats fizinis elgesys gali būti bailus, jei jį skati- 
na vieni ketinimai (agentas siekia tik apsaugoti save), ir drąsus, jei kiti (agen- 
tas siekia sutrukdyti kautynėms net savo drąsaus žmogaus vardo kaina). 

Dabar galime suprasti, kodėl stoikai mano, kad įmanoma suderinti de- 
terminizmą su įsitikinimu, kad žmonės gali ir pritarti dieviškai tvarkai, ir ne- 
pritarti. Visas fizinis pasaulis yra determinuotas, įskaitant žmones, kiek jie 

yra to pasaulio dalis; aiškiai išvengia determinizmo Žmogiškasis pritarimas 
ar nepritarimas daiktų tvarkai, išreiškiamai ketinimų forma. Net jei aš nepri- 
tariu ir maištauju prieš determinuotą vyksmą gamtoje, mano fizinis elgesys 
vis tiek jį atitiks. Ducunt volentam fata, nolentem trahunt, - vėliau rašė Seneka. 

Kokia forma pasirodo dievybės įstatymas, kuriam turėčiau pritarti? 
Kaip prigimties įstatymas ir kaip proto įstatymas. Prigimtis jau yra visiškai 
kitas terminas, palyginti su tuo, ką jis reiškė Platonui ar Aristoteliui. Jis nu- 
rodo kosminį dorovės statusą; ji vis dar yra priešinga konvencijai ta prasme, 
kad nustatoma tik vietos naudojimui. Tačiau, šiaip ar taip, dorovės įstatymai 
ir fizinė visata dabar turi vieną šaltinį, vaidinantį svarbų vaidmenį krikščio- 
nybės atsiradimui. Prigimtis ir protas mus kviečia laikytis keturių tradicinių 
dorybių: apdairumo, drąsos, santūrumo ir teisingumo. Tačiau, anot stoikų, 
žmogus negali turėti vienos dorybės, neturėdamas visų. Dorybė yra vientisa 
ir neskaidoma. Neįmanoma būti dorybingam iš dalies; arba esi dorybingas, 
arba ne. Žmones skiria viena nenutrūkstanti linija. Be to, dorybės reikia siek- 
ti tik dėl jos pačios. „Dorybė, — kaip ją supranta Diogenas Laertijas, - yra 
racionali dispozicija, jos reikia siekti savyje ir sau, o ne dėl kokios nors vilties, 
iš baimės ar dėl anapusinio motyvo.““ Priešingai, malonumo iš viso nereikia 
siekti. Kleantas manė, kad nuo jo geriau laikytis atokiau, stoikai manė, kad jo 
reikia tiesiog nepaisyti. Troškimas, viltis ir baimė, malonumas ir skausmas 
prieštarauja protui ir prigimčiai; reikia puoselėti beaistrį netroškimą ir nepai- 
syti malonumo ir skausmo. Tai yra stoikų vadinamoji apatija. 

Ką tada daryti? Kaip iš tikrųjų elgtis? Žmogus nepaiso jokio išorinių gė- 
rybių patrauklumo, todėl nepatiria jų praradimo skausmo. Taip užtikrinama 
proto ramybė. (Taip ir kilo vėlesnė žodžio stoiškas reikšmė.) Apskritai pasau- 
lyje žmonių skirtumų, kurie yra tik išorės pasekmė, nepaisoma. Yra viena 
dieviška visata, viena protinga Žmogaus prigimtis ir todėl vienas tinkamas 
požiūris į visus žmones. Stoikas yra ne TOALC, o kxóouoć pilietis. 

Jei žvelgtume į epikūriečius tikėdamiesi didžiulio kontrasto, suprastu- 
me, kad ryškiausias epikūriečių bruožas galų gale yra ne skirtumas, o pana- 
šumas į stoikus. Paviršiniai skirtumai yra akivaizdūs. Dorovė egzistuoja vi- 
satoje, kuri jai svetima, o ne visatoje, kurios aukščiausia tobuliausia išraiška 
ji yra, kaip teigia stoikai. Atomizmas, kurį Epikūras paveldi iš Demokrito ir 
perduoda Lukrecijui, yra aklo fizinio determinizmo teorija. Dorovinės ato- 
mizmo pasekmės yra neigiamos; dievai nekontroliuoja ir nesidomi žmonių 
gyvenimu. Jie gyvena atskirai ir yra abejingi, o gamtos reiškinius aiškina fi- 
zika, o ne teologija. Maras yra ne bausmė, o griaustinis — ne įspėjimas. Doro- 
vė yra susijusi su malonumo siekimu, o ne dorybės, atskirtos nuo malonumo, 

siekiu, kaip teigia stoikai. Išties Epikūrui dorybė yra tiesiog malonumo me- 
nas. Tačiau po to Epikūras imasi įrodinėti, kad beatodairiškai siekiami malo- 
numai suteikia daug skausmo, tuo tarpu kai kada skausmą vertėtų iškęsti dėl 
po to teksiančio ar kartu su skausmu tenkančio malonumo. Kaip ir kinikai, 
jis toliau įrodinėja, kad skausmo nebuvimas yra didesnis gėris nei pozityvūs 
malonumai; dar daugiau, jis įrodinėja, kad saikingumas išorinėms gėrybėms 
yra vienintelė garantija jas praradus nepatirti skausmo; galų -gale jis įrodinė- 
ja, kad išsilaisvinimas nuo stipraus troškimo yra malonumo sąlyga. Visos 
įprastos dorybės yra atstatomos kaip priemonės malonumui pasiekti, o at- 
stumas tarp stoikų apatijos ir epikūriečių ramybės (drapačid) nors žodžiais 
didelis, praktiškai yra mažas. Praktinis ateizmas Epikūrą padaro mažiau 
pompastišką negu stoikai, o tai, kad jis labai vertina draugystę, suteikia jam 
kaip Žmogui patrauklumo, tačiau ramaus gyvenimo troškimas ir individo at- 
siribojimas nuo Platono-Aristotelio aprašomo socialinio gyvenimo dorovės 
yra toks pat kaip ir stoikų. 

Ir stoicizmas, ir epikūrizmas yra patogios ir guodžiamos doktrinos dide- 
lių beasmenių helenistinio ir Romos pasaulio karalysčių ir imperijų žmo- 
nėms. Stoicizmas pateikia racionalesnę dalyvavimo socialiniame gyvenime 
motyvaciją, o epikūrizmas geriau motyvuoja pasitraukimą iš jo. Abiejų teori- 
jų individas egzistuoja kosmose, o ne lokalioje bendruomenėje. Abi teorijos 
atlieka savo vaidmenį pasaulyje, kur geriau vengti skausmo, negu ieškoti 
malonumų. Ypač romėnų pasaulyje kiekvienai skiriama funkcija, kurios 
neatlieka Romos religija. Romos religija iš esmės yra integruotas kultas, ku- 
riame savi dievai, anksčiau nepriklausomų tautų dievai ir imperijos dievai 
savo vieningumu reiškia šeimos ir imperijos dievybių hierarchiją. Anksty- 
viausieji Romos valdovai pagal jiems skirtą vaidmenį kalba kaip tėvai ir kon- 
sulai; jei norėdami manipuliuoti plebėjais jie naudojasi religija, tai yra bent 
jau jiems bendra religija. Tai ganėtinai anksti baigiasi. Polibijas galėjo rašyti, 
kad „tai yra tas dalykas, dėl kurio kitos tautos priekaištauja, aš turiu galvoje 
prietarą, kuris palaiko Romos valstybės vientisumą. Šie dalykai yra ištaigin- 
gai apvilkti ir į jų viešąjį bei asmeninį gyvenimą įvedami tiek, kad to niekas 
negali pralenkti; tai dalykas, kuris nustebintų daugelį. Bent jau mano nuo- 
mone, šis požiūris perimtas dėl paprastų žmonių. Jo gal ir nebūtų prireikę, 
jei būtų buvę įmanoma sukurti valstybę tik iš išmintingų žmonių; tačiau ka- 
dangi bet kokia dauguma yra nepatikima, pilna nesankcionuotų troškimų, 
neprotingos aistros ir įtartino pykčio, ją reikia išlaikyti nematomu teroru ir 
kitais apgaulingais dalykais.““ 

Kadangi religija taip manipuliuojama, viduriniosios ir aukštesniosios 


POST SCRIPTUM GRAIKŲ ETIKAI 107 


klasių nariai nebegali tikėti viena religija, kurią jie naudoja politiniais tikslais, 
jiems reikia įsitikinimų, kurie pagal savo standartus yra racionalūs ir įteisina 
tai, ką kartą įteisino pats Romanitas, arba kurie įteisina atsiribojimą nuo 
socialinės pareigos. Su šiais poreikiais stebėtinai gerai supažindino stoikai ir 
epikūriečiai. Seneka ir Markas Aurelijus yra viešosios stoicizmo pusės pa- 
vyzdžiai; Lukrecijus - išlaisvinančių epikūrizmo savybių pavyzdys. 

Tačiau romėnų aukštesniųjų klasių doktrinos vienu esminiu dalyku yra 
lengvai pažeidžiamos. Apatijos ir ataraksijos doktrinos neturi jokios prasmės 
kaip ir patarimas tiems, kurie nebeturi nuosavybės ir neužima tokios vietos, 
kad taptų hedonistais. Skurstantys, galintys susirgti ir numirti bei patirti va- 
lią tų, kurie yra jų valdovai, o labai dažnai ir jų savininkai, jie vis dar kelia 
klausimą, kaip jiems gyventi ir kokios galėtų būti dorybė ir laimė. Kai kurie 
jų rado atsakymą paslaptingose religijose. Juolab kad atsakymą reikėjo pa- 
teikti su krikščionybės atėjimu. 

KRIKŠCIONYBĖ 


„Dievas negali kalbėti apie nieką, tik apie save patį“, - Leono Bloy' aus pasta- 
ba apie Bibliją yra svarbi pusiau tiesa. Biblija yra pasakojimas apie Dievą, kur 
menki žmonės yra antraeiliai personažai. Bloy'aus epigramoje trūksta sod- 
raus genties sagos konteksto, viduramžių Rytų karalystės, pranašavimo ir ri- 
tualų, valgymo, gėrimo, gašlumo ir mirties apsupties, kas ir sudaro antraei- 
lius įvykius. Bet kad visa tai tik avanscena, paaiškėja iš pasakojimo pašalinus 
Dievą: lieka tik personažų ir įvykių kratinys, kuriame dingsta visi ryšiai. 
Lengva šios Biblijos vienovės neįvertinti; vienintelis būdas išryškinti jos svar- 
bą yra permąstyti kai kurias sociologines tezes apie religiją. 

Kaip teigia antropologai, mitai atskleidžia socialinius modelius ir struk- 
tūrą. Mitas ir ritualas kartu pateikia būdus, kuriais žmonės patys sau gali 
parodyti kolektyvinio gyvenimo formas. Jei visuomenei užduosime svar- 
biausią klausimą - kas kam yra šventa? - atskleisime skirtingas normas, ku- 
rios suteikia informaciją apie socialinį gyvenimą. Tai mintis, kuri įkvėpė 
Durkheimą ir jo mokinius tyrinėti religiją, ypač santykinai primityvią religi- 
ją. Tai mintis, lengvai pritaikoma šiuolaikinei amerikiečių religijai, jei atsi- 
žvelgsime į būdus, kuriais amerikiečių religija pasiekė hegemonijos: kaip 
suvaidino svarbiausią vaidmenį primesdama Amerikos vientisumą imig- 
rantų įvairovei ir kaip, atlikdama šį vaidmenį, pakeitė savo pačios turinį. Bet 
taip pat aišku, kad ji yra didelio nesusipratimo šaltinis, jei tik manytume, 
kad tokio tipo analizė galėtų mums suteikti išsamų supratimą apie religiją, 
turint galvoje tas religijas, kurios išgyvena ilgiau nei viena tauta ar visuome- 
nė. Tokiose religijose randame įsišaknijusius įsitikinimus ir elgesio būdus, 
kurie tampa santykinai nepriklausomi nuo ypatingų, specifinių visuomenės 
gyvenimo formų. Jau vien dėl šios priežasties iš tokių religijų reikėtų tikėtis 
didelio lankstumo ir sugebėjimo prisitaikyti elgesio požiūriu. Reikėtų tikė- 
tis atrasti didelius jų sugebėjimus atsižvelgti į visiškai skirtingus skirtingais 

laikais ir skirtingose vietovėse praktikuojamus dorovinius standartus. 

Jei tai yra tokios viltys, kokias turėtume dėti į tas religijas, kurios turi il- 
gesnę istoriją nei jų pergyventos visuomenės, tai greičiausiai yra tokios vil- 
tys, kurias turėtume dėti į judėjų ir krikščionių tradicijas. Ir tikrai nenusivil- 
sime. Viena po kitos einančių hebrajų genčių, helenistinės monarchijos, im- 
perinio romėnų proletariato, Konstantinopolio biurokratų ir daugybės jų pa- 
sekėjų gyvenimo formų išraiška lemia tai, kad teologija gali prisiderinti prie 
įvairiausių požiūrių į etiką. Tam amžiui, kuris kaip ir mūsų buvo nuolat ska- 
tinamas surasti savo paties krikščioniškosios moralės problemų sprendimus, 
greičiausiai palengvės supratus, kad visa krikščioniškosios dorovės proble- 
ma yra tik atskleisti, kas ji yra. Paaiškėja, kad tai, ką vyskupai ir žurnalistai 
mano kažkur egzistuojant - jei ne ant akmeninių stalų, tai bent jau neabejo- 
tino patvarumo medžiagose, - tėra slidu kaip driežas. Vis dėlto, kalbėdami 
apie kontinuumo tradiciją ir vienintelę religiją, tikriausiai turime galvoje tam 
tikrą vieningumą. Tą vieningumą sudaro temos, kurios, nepaisant to, kad ga- 
li suformuoti įvairių normų ir elgesio kontekstą, vis dėlto parūpina labai 
būdingą kontekstą. Tos temos iš esmės yra šios. 

Dievas yra mūsų tėvas. Dievas mums įsako paklusti. Mes turime paklus- 
ti Dievui, nes jis Žino, kas mums geriausia, o mums geriausia paklusti jam. 
Jei mes jam nepaklūstam, būname nuo jo atskiriami. Todėl turime išmokti 
susitaikyti su Dievu taip, kad vėl galėtume gyventi su juo kaip viena šeima. 
Žinoma, tos temos pasiduoda doktrinos vystymui visiškai skirtingomis 
kryptimis. Tačiau kiekvienas toks vystymas neišvengiamai įkūnija problemą, 
kaip suderinti du visiškai skirtingus dorovės koncepcijų ir dorovės precepci- 
jų aiškinimo modelius. 

Pirmiausia šitaip suvokiant dorovės precepcijos suprantamos kaip Die- 
vo įsakymai, o dorovinis gėris - kaip paklusnumas. Kodėl turėčiau taip elg- 
tis? „Nes taip sako Dievas.“ Dėl to iš karto kyla klausimas: kodėl turėčiau 
elgtis taip, kaip įsako Dievas? — ir yra trys galimi atsakymai. Pirmuoju atsa- 
kymu nurodomas Dievo šventumas, antruoju — gerumas, trečiuoju - galia. 
Galėčiau atsakyti: „Tiesiog kadangi jis yra Dievas“, - ir atsisakyti kaip nors 
paaiškinti. Atsisakydamas lieku uždarame religinių koncepcijų rate. Tokių 
koncepcijų vartojimo prielaida ta, kad garbinimas yra proto veikla („mūsų 
protingos apeigos“, kaip rašoma Naujajame Testamente), o Dievas apibrėžia- 
mas kaip tinkamas garbinimo objektas. Kadangi garbinimas reiškia visišką 
nusižeminimą prieš garbinimo objektą ir visišką paklusnumą jam, ką nors 
vadindamas Dievu aš įsipareigoju paklusti jo įsakymams. Tačiau tai 
nereiškia, kaip galima būtų manyti, kad jei jau aš pripažįstu garbinimo apei- 

gas, esu nepagydomai įsipareigojęs nepataisomam religiniam dogmatizmui. 
Juk apie kiekvieną siūlomą garbinimo objektą galėčiau paklausti: ar tai tin- 
kamas objektas? Pasirodys, kad be kitų tinkamumo kriterijų bus pripažinti 
tiek galia, tiek žinojimas, kurie įtikinamai gali būti priskiriami objektui, o ka- 
dangi kiekvienam baigtiniam apibrėžtam objektui galima surasti kitą objek- 
tą, kuris yra galingesnis ir daugiau žino, visuomet bus galima teigti, kad bet 
kuris baigtinis objektas yra ne tiek vertas garbinimo, kiek kuris nors kitas, 
kurį galima numanyti egzistuojant. Ši konkreti skalė nepaliaujamai auga, kol 
garbintojai suvokia, kad tik beribis objektas, neapibrėžiamas kaip konkretus, 
yra apsaugotas nuo pakeitimo, kaip Dievas, ir apibūdinimo kaip vien tik sta- 
bas. Žinoma, prarasdamas konkretumą, religine prasme tapdamas beribiu, 
Dievas taip pat tampa abejotinu. Egzistavimas ir konkretumas, pasirodo, yra 
vienas nuo kito neatsiejami. Šuolis nuo teizmo į monoteizmą numato ir šuo- 
lį nuo teizmo į ateizmą, tačiau, religijos laimei, paprastai po kokių tūkstančio 
metų. 
Iki šiol tyčia vengiau pažymėti, kad tarp tinkamumo kriterijų, pagal ku- 
riuos sprendžiame apie garbinimo objektą, paprastai būna ir dorovės kriteri- 
jai. Čia, beje, pirmojo tipo atsakymas į klausimą, kodėl turėčiau daryti taip, 
kaip įsako Dievas, - pereina į antrojo tipo atsakymą: - „Nes jis yra geras“. Šis 
atsakymas veikia kaip paklusnumo Dievui priežastis, vadinasi, geras, jei no- 
rime išvengti tuščio ėjimo ratu, turi būti apibrėžiamas kitaip, negu paklusnu- 
mas Dievui. Taigi man turėtų būti prieinami gerumo kriterijai, kurie nepri- 
klauso nuo mano žinojimo esant dievybę. Tačiau jei aš tokius kriterijus kuriu, 
tikrai galiu pats spręsti apie gėrį ir blogį, neatsižvelgdamas į dieviškuosius 
įsakymus. Tikintysis į tai teisingai atsakys, kad jei Dievas yra ne tik geras, bet 
ir visažinantis, tai žinodamas padarinius ir pasekmes jis taps geresnis do- 
rovinis vedlys nei kas kitas. Apie šį atsakymą reikėtų pasakyti: nors jis mums 
ir pateikia priežastį, kodėl reikia daryti taip, kaip liepia Dievas, jei mes veik- 
sime taip tik dėl šios priežasties, būsime linkę priimti Dievo patarimus, o ne 
jam paklusti. Esamose religijose tai yra paprastai neįmanoma dėl kitų grynai 
religinių priežasčių. Pirmiausia Dievas ne tik geriau už mus žino, kokias pa- 
sekmes gali sukelti alternatyvūs veiksmai; būtent jis tas alternatyvias pasek- 
mes ir suformuoja. Ir jei kaip paprastai Dievas mums sukuria palankios išda- 
vos sąlygą ir mes jam paklūstame, jis pateikia visiškai kitokio pobūdžio prie- 
žastį paklusti jam. Jei dėl Dievo gerumo yra protinga daryti, kaip jis įsako, 
dėl jo galios tampa protinga taip daryti paklusnumo dvasia. Tačiau čia mes 
jau pereiname prie trečiojo tipo atsakymo į klausimą: kodėl turėčiau paklus- 
ti Dievo įsakymui? - t.y. „Dėl jo galios“. 

Dorovei Dievo galia yra ir naudinga, ir pavojinga koncepcija. Iš dalies 
pavojus slypi štai kur: jei man teks keliauti į pragarą, nes nedarau, kaip įsako 
Dievas, man suteikiamas iškreiptas, nes visiškai savanaudiškas, motyvas 
siekti gėrio. Kai savanaudiškumas tampa tokiu pagrindiniu motyvu, kiti mo- 
tyvai darosi ne tokie svarbūs, o religijos dorovė - pati sau pragaištinga, bent 
jau tiek, kiek iš pradžių jai reikėjo pasmerkti grynąjį savanaudiškumą. Tačiau 
tuo pat metu Dievo galia yra naudinga, o kai kuriais istorijos tarpsniais do- 
roviškai būtina koncepcija. Aš jau esu pastebėjęs, kad ryšys tarp dorybės ir 
laimės gali tapti daugiau ar mažiau akivaizdžiai priklausomas nuo taisyklių 
ir tikslų, kurių siekiama konkrečioje socialinėje formoje. Kai visuomenės gy- 
venimas organizuojamas taip, kad dorybė ir laimė, pasirodo, iš tiesų neturi 
jokio ryšio, konceptualūs ryšiai kis, nes taps neįmanoma įrodyti, kad tinka- 
ma sutartinių ir nusistovėjusių dorybės taisyklių įteisinimo forma turi ape- 
liuoti į laimę ar pasitenkinimą, kurių pasiekiama laikantis tų taisyklių. Čia 
imama arba įteisinti sutartines dorybės taisykles (pavyzdžiui, kad jų reikia 
laikytis „dėl jų pačių“), arba tų taisyklių atsisakoma. Pavojus tas, kad galima 
prarasti regimas jungtis, o dorybė pasirodys nepriklausoma nuo laimės ir jai 
net prieštaraujanti, ir kad troškimai tampa pirmiausia medžiaga represijoms. 
Dievo galios koncepcija naudinga tuo, kad ji gali padėti palaikyti tikėjimą ir 
elementarų supratimą apie visuomenės sąlygų jungtis, kai dorybės ir laimės 
santykis pasirodo esąs atsitiktinis. Visuomenėje, kur ligos, badas, alkis ir mir- 
tis jauname amžiuje yra pagrindiniai žmogaus gyvenimo komponentai, o jie 
būdingi žmonių daugumai per visą istoriją, tikėjimas Dievo galia, kuri suta- 
patina laimę su dorybe, jei ne šiame, tai bent jau kitame pasaulyje, klausimas 
apie dorovės taisyklių prasmę lieka atviras. Net ir toks šios koncepcijos nau- 
dingumas, žinoma, tuo pat metu slepia pavojų, kad tikėjimas Dievo galia tu- 
ri skatinti tikėjimą, kad dorybės ir laimės jungtis įmanoma tik danguje, o ne 
žemėje. Geriausiu atveju tai priklauso žūtbūtinių dorovės priemonių grupei 
neturtingose ir betvarkėse visuomenėse, tačiau neturėtų aptemdyti fakto, 
kad būtent iš to tikėjimo tokia priemonė ir atsirado. 

Toks požiūris į Dievo galios koncepcijos vaidmenį gali pakišti mintį, kad 
religinės dorovės sąvokos suprantamos tiek, kiek jos papildo ar kitaip prisi- 
deda prie esamų sekuliarinių koncepcijų. Ši mintis yra tikrai teisinga. Jei re- 
ligijai pavyksta teisingai iškelti taisykles ir pasirinkti siekius, ji turėtų tai da- 
ryti parodydama, kad gyventi atsižvelgiant į tokias taisykles ir siekius būtų 
naudinga tam, kad žmonės galėtų nepriklausomai nuspręsti būti geri. Būtų 
absurdiška neigti, kad pasaulio religijos, o ypač krikščionybė, buvo naujų 
vertybių nešėjos. Tačiau tos naujos vertybės turi apsiginti savo vaidmenį, ku- 

rį gali suvaidinti žmogiškajame gyvenime. Pavyzdžiui, nėra prasmės ginčy- 
ti tokio tvirtinimo, kad krikščionybė, gal net atklakliau nei stoicizmas, varto- 
jo koncepciją, kad visi žmonės prieš Dievą yra lygūs. Nepaisant, kad nuo 
šv. Pauliaus iki Martyno Liuterio laikų šis įsitikinimas atrodė suderinamas 
su vergijos ir baudžiavos institucijomis, susidarius bent kiek palankesnėms 
sąlygoms šias institucijas užsipulti, jis tapo užsipuolimo pagrindu. Tačiau 
kiek žmonių lygybės prieš Dievą sąvoka yra pripildyta dorovės turinio, tiek 
ji kalba apie tokią žmogiškąją bendruomenę, kurioje niekas neturi didesnių 
dorovinių ar politinių teisių už kitus, tačiau poreikis yra vieno Žmogaus 
reikalavimų kitiems žmonėms kriterijus, o rekomenduojamas bendruomenės 
tipas yra toks, kuris suteikia geresnę ar prastesnę sąrangą, kurioje žmonių 
idealai patiems sau ir kitiems gali būti realizuoti. 

Iš tiesų skiriamosios vertės tarp lygybės ir poreikio, kuriuos krikščiony- 
bė daugiausia pati sukūrė, kriterijų negali būti laikomos bendrosiomis žmo- 
gaus gyvenimo vertėmis, kol nepasirodys įmanoma panaikinti esminę žmo- 
gaus gyvenimo materialią nelygybę. Kol žmogus pagamina tiek mažai pri- 
dedamojo ekonominio produkto, kad dauguma žmonių yra ant ar ties išgy- 
venimo riba ir tik keletas gali mėgautis daug didesne gausa, tol tokia varto- 
jimo forma įtvirtina nelygias teises socialiniame gyvenime. Lygybė tokiomis 
sąlygomis geriausiu atveju yra tik vizija, o suteikti vizijai religinį pritarimą 
yra vienintelis būdas ją išlaikyti. Brolybės ir lygybės vertybės gali būti įkūni- 
jamos tik atskirose mažose bendruomenėse, jos negali visai visuomenei su- 
kurti bendros programos. 

Krikščioniškosios etikos paradoksas yra tiesiog tai, kad ji visuomet mė- 
gino sugalvoti savo kodeksą visai visuomenei iš ištarmių, adresuotų indivi- 
dams ar mažoms bendruomenėms, siekiant juos atskirti nuo likusios visuo- 
menės. Tai taikytina ir Jėzaus etikai, ir šv. Pauliaus etikai. Tiek Jėzus, tiek 
šv. Paulius skelbė etiką, sumanytą trumpam laikui prieš Dievui galutinai 
įšventinant Mesijo karalystę, ir istorija buvo baigta. Todėl negalime tikėtis iš 
to, ką jie sakė, rasti gyvenimo pagrindą kontinualioje visuomenėje. Be to, Jė- 
zui rūpi ne išdėstyti savarankišką kodeksą, bet pateikti variantą, kuriame tai- 
somas fariziejų moralumas. Pataisymas iš dalies yra fariziejų taisyklių apra- 
šymas, kita vertus, parodoma, kaip reikia tas taisykles sudaryti, jei Karalys- 
tės atėjimas neišvengiamas. Todėl vienintelė apdairumo forma yra prižiūrėti 
karalystę. Galvoti apie rytojų, kaupti turtą žemėje, ne parduoti viską, ką tu- 
ri, o atiduoti vargšams - tai iš esmės neapdairaus elgesio kursas. Jei jo laiky- 
sies, prarasi savo sielą tiesiog todėl, kad pasaulis, kurį įgyji, yra laikinas. 
Evangelijų apeliavimas į savimeilę ir prielaida, kad iš esmės savimeilė yra 

prigimtinė, yra nuoširdus. Įsakymas mylėti artimą kaip save patį vargu ar ki- 
tokiu atveju turėtų kokios nors jėgos. Lygiai taip pat šv. Paulių suprantame 
neteisingai, jei manome, kad jo nurodymai remiasi kuo nors daugiau, nei lai- 
kinumo pagrindu; tai, kad šv. Pauliui nepatiko santuoka, kaip patogi prie- 
monė („geriau susituokti, nei sudegti“), nėra taip nehumaniška, kaip neisto- 
riškai mąstantys sekuliaristai mėgino parodyti, nes suprato ją kaip troškimų 
patenkinimo beprasmiškumą ir santykių kūrimą dabar, kas netrukus sukliu- 
dys gauti amžiną šlovę. Tačiau toks šv. Pauliaus atsiprašymas yra, žinoma, 
lemtingesnis Pauliaus etikai, o ne įprastam sekuliaristų puolimui. Esminis 
dalykas yra tas, kad Mesijo karalystė neatėjo, ir todėl nuo to laiko krikščio- 
niškoje bažnyčioje garbinama etika, kuri negalėjo rasti pritaikymo pasaulyje, 
kur istorija dar nesibaigė. Apsišvietę šiuolaikiniai krikščionys gerokai nieki- 
na tuos, kurie numato Antrojo Atėjimo datą; tačiau jų pačių numatoma to at- 
ėjimo koncepcija ne tik kad be datos - tokios datos numatyti neįmanoma, - 
bet ir Naujajam Testamentui gerokai svetima. 

Todėl nenuostabu, kad nors pagrindines koncepcijas krikščionybė pasi- 
tenkino perimdama iš kitur, ji propagavo dorovės principus ir tobulino do- 
rovines paprastų Žmonių gyvenimo koncepcijas. Turėtume pažymėti tris 
svarbiausius pavyzdžius. Pirmasis yra iš feodalinės visuomenės gyvenimo 
pasiskolintos hierarchijos ir vaidmens koncepcijos. Šv. Anzelmas“ aiškina 
žmonių santykį su Dievu pagal nepaklusnių samdinių santykį su feodalu. 
Aiškindamas apie angelų, vienuolių ir bažnyčios tarnų tarnavimą Dievui jis 
juos atitinkamai lygina su tarnyste tų, kurie nuolat nuomojo žemę, kurie tar- 
navo turėdami viltį išsinuomoti žemės lopinėlį, ir tų, kuriems mokama alga 
už dirbamą darbą, bet kurie neturi jokių pastovumo vilčių. Labai svarbu pa- 
žymėti, kad, siekiant suformuluoti normas, krikščionybė išsakoma feodali- 
niais terminais, bet netenka bet kokios galimybės kritikuoti feodalinių socia- 
linių santykių. Bet tai ne viskas. Atgailos ir nuodėmių išpirkimo teorijas ap- 
rašo ne tik Anzelmas, bet ir kiti viduramžių teologai, priklausomai nuo to, 
kaip supranta paklusnumo ar nepaklusnumo Dievo valiai koncepciją. Kaip 
reikėtų suprasti Dievui patinkančias vertybes? Visai nestebina atsakymas, 
kad viduramžių Dievas visuomet yra kompromisas tarp įsakmaus Jahvės 
balso ant Sinajaus kalno ir filosofų dievo. Kokių filosofų? Arba Platono, arba 
Aristotelio. 

Platono jutiminio pasaulio ir Formų karalystės dichotomijai krikščioniš- 
ką pavidalą suteikia šv. Augustinas ir paverčia šią dichotomiją prigimtinių 
troškimų pasauliu ir dieviškos santvarkos karalyste. Prigimtinių troškimų 
pasaulis yra jo meilės mylimajai iki jo atsivertimo sritis ir žemiškojo, o ne 

dangiškojo miesto Realpolitik sritis („Kas yra imperijos, jei ne didžiulis plėši- 
kavimas?“). Asketiškos drausmės dėka žmogus kyla proto skale aukštyn, 
siekdamas ne platoniškojo Gėrio Formos, bet Dievo apšvietimo. Apšviestas 
protas gali teisingai rinktis iš įvairių jį supančių troškimo objektų. Žemiškų- 
jų daiktų troškimą, Cupiditas palaipsniui nugali caritas, dangiškojo gėrio troš- 
kimas, kas iš esmės yra sukrikščionintas Diotimos idėjos, išsakytos Simpo- 
sijuje, variantas. , 

Akviniečio aristotelizmas yra daug įdomesnis, nes susijęs ne su pasaulio 
ir troškimų pinklių vengimu, bet troškimas keičiamas taip, kad imama siek- 
ti dorovės tikslų. Nuo Aristotelio aristotelizmo jis skiriasi trimis pagrindi- 
niais dalykais. Ocwpí«æ tampa ta Dievo vizija, kuri yra Žmogaus troškimo 
tikslas ir pasitenkinimas, dorybių sąrašas pakinta ir išsiplečia; ir tiek Te40C, 
tiek dorybių koncepcija interpretuojama pagal įstatymo, turinčio tiek stoiš- 
kas, tiek hebrajiškas ištakas, sąrangą. Prigimties įstatymas yra tas kodeksas, 
į kurį mes linkę iš prigimties; viršprigimtinis atskleidimo įstatymas jį papil- 
do, bet nepakeičia. Pirmasis prigimtinio įstatymo nurodymas yra savisaugąa, 
tačiau savastis, kuri turi būti saugoma, yra nemirtinga siela, kurios prigimtį 
griauna neprotingas vergavimas impulsams. Dorybės yra paklusnumo 
prigimtinio įstatymo priesakams ir išraiška, ir priemonė; o prie prigimtinių 
dorybių dar prisideda viršprigimtinė ištikimybė, viltis ir geraširdiškumas. 
Pagrindinis skirtumas tarp Aristotelio ir Akviniečio yra ryšio tarp deskripty- 
vinių ir naracinių elementų analizė. Aristotelis aprašo z6A16 dorybes ir ma- 
no, kad jos būdingos žmogiškajai prigimčiai; Akvinietis aprašo žmogiškosios 
prigimties normas ir tikisi rasti jų pavyzdžių konkrečių visuomenių žmo- 
giškajame gyvenime. Akvinietis negali deskriptyvinės užduoties atlikti slap- 
čia kaip Aristotelis, nes tiki pirmaprade nuodėme; norma yra žmogaus pri- 
gimtis — kokia ji turi būti, o ne kokia yra. Tačiau kadangi jam nepriimtini nei 
ankstesnis Augustino, nei vėlesnis protestantizmo įsitikinimas visišku žmo- 
gaus troškimų ir pasirinkimo sugedimu, tai žmogaus prigimtį jis traktuoja 
tokią, kokia ji yra, kaip patikimą vedlį į žmogaus prigimtį tokią, kokia ji tu- 
rėtų būti. Kaip krikščionis jis,.kitaip negu Aristotelis, tačiau panašiai kaip 
stoikai, laiko žmogaus prigimtį vienoda visiems žmonėms. Nėra vergų iš pri- 
gimties. Be to, dorybių lentelė yra kitokia. Nusižeminimas užima savo vietą; 
religija taip pat — ta prasme, kad ji gali atlikti tinkamo garbinimo veiklą. Ta- 
čiau Akviniečio mokyme svarbūs ne tiek konkretūs papildymai, kuriuos jis 
daro Aristotelio schemoje, norėdamas parodyti aristotelizmo lankstumą. 
Aristotelio koncepcijos gali pateikti racionalų pagrindą dorovės, kuri yra vi- 
siškai kitokia nei paties Aristotelio. Akvinietis iš tikrųjų rodo mums, kaip 

Aristotelio nukaltas koncepcijų grandis tarp dorybės ir laimės nuolat įgyja 
tie, kas nori parodyti tas grandis nesigėrėdamas didingos sielos žmogumi ar 
nepripažindamas ketvirtojo amžiaus T0ALC struktūros. 

Teologinė Akviniečio etika siekia išsaugoti neteologinę žodžio geras 
reikšmę. „Gera yra tai, į ką linksta troškimai.“ Vadinti Dievą geru reiškia va- 
dinti jį troškimų tikslu. Taigi gerumo kriterijus yra iš esmės neteologinis. Be 
apreiškimo, prigimties žmogus skiria, kas yra gerai, o dorovės taisyklių pas- 
kirtis yra siekti gėrio, t.y. siekti to, kas patenkina troškimą. Taigi teiginys 
„Dievas yra geras“ yra sintetinė propozicija, o remtis Dievo gerumu reiškia 
pateikti priežastį paklusti jo įsakymams. Šį požiūrį vėlyvaisiais viduramžiais 
pakeičia visiškai kitokia doktrina. Skubi socialinės santvarkos transformaci- 
ja visuomet linkusi ankstesnę prigimtinio įstatymo doktrinos formuluotę pa- 
rodyti kaip nepritaikomą. Žmonės ima ieškoti savo gyvenimo tikslo ne žmo- 
nių bendruomenės formose, o kokio nors individualaus išsigelbėjimo už šių 
formų. Prigimtinę religiją ir prigimtinį įstatymą pakeičia dieviškasis apsireiš- 
kimas ir mistika. Akcentuojamas atstumas tarp Dievo ir žmogaus. Žmogaus 
ribotumas ir nuodėmingumas reiškia, kad jis negali pažinti Dievo, išskyrus 
tai, ką gauna iš Dievo malonės, ir manoma, kad žmogus iš prigimties neturi 
kriterijų, pagal kuriuos gali spręsti apie tai, ką sako ar turėtų sakyti Dievas. 
Gėris apibūdinamas pagal Dievo įsakymus: pasakymas „Dievas yra geras“ 
tampa analitiniu, kaip ir „Mes turėtume elgtis taip, kaip Dievas įsako“. Tai- 
syklės, kurias mums skiria Dievas, gali būti mūsų troškimais nebepaaiškina- 
mos. Iš tiesų ir socialinio gyvenimo, ir koncepcijų sistemos atžvilgiu taisyk- 
lių ir troškimų opozicija tampa esminiu dalyku. Asketizmas ir itin didelis as- 
ketizmas (kurį Akvinietis apibūdino kaip „vogtų dovanų grąžinimą Dievui“) 
religijoje tampa svarbūs. Priežastys, dėl kurių paklūstame Dievui, turi būti 
paaiškinamos jo galia ir jo įkvepiamu šventumu, o ne jo gerumu. 

Žymiausias filosofas, kuriam Dievo įsakymai yra jo gerumo pagrindas, 
o ne Dievo gerumas - priežastis jam paklusti, yra Viljamas Okamas. Jo mėgi- 
nimas pagrįsti dorovę apreiškimu yra papildomas apsiribojimas teologijoje 
tuo, kas gali būti Žinoma iš prigimties. Dėl filosofinio skepticizmo, susijusio 
su kai kuriais prigimtinės teologijos argumentais ir teologiniu fideizmu, ma- 
lonė ir apreiškimas tampa Dievo valios pažinimo šaltiniais. Okamo kritinis 
racionalizmas atrodo keistas, nes dieviškuosius įsakymus jis laiko arbitraži- 
niais ediktais, reikalaujančiais neprotingo paklusnumo. Akviniečio krikščio- 
nybėje aristoteliškam racionalumui dar yra vietos, Okamo krikščionybėje — 
jau nebėra. Išvada, tikriausiai, būtų ta, kad svarstant tokio pobūdžio dalykus 
svarbiau yra tai, kokia krikščioniška ar nekrikščioniška dorovė mums pasiū- 

loma, o ne tai, ar dorovė yra krikščioniška ar ne. Pats savaime šis požiūris nė- 
ra nesuderinamas su tomistine krikščionybe, kuri labiau panaši į kai kurias 
sekuliarinio racionalizmo rūšis nei į krikščioniškojo iracionalumo atmainas. 

Nepaisant to, dėl paties fakto tampa keblu tinkamai įvertinti teizmo įna- 
šą į etikos istoriją. Jei, pavyzdžiui, atsiribojame nuo ankstyvosios Abelardo 
teisingumo analizės (teisingi veiksmai priklauso vien tik nuo ketinimų) ar 
nuo vėliau Grotiuso išplėtoto Tomo Akviniečio požiūrio apie prigimtinį įsta- 
tymą iki tautų įstatymo, atsirenkame tai, kas nėra labai būdinga teizmui. Jei 
smulkiai aiškinamės augustinizmo dorovę, kalbame apie teologiją, kuri 
orientuota į apsireiškimą, o ne į filosofinę etiką. Todėl kalbėdami apie vidu- 
ramžius neišvengiamai klysta ir tie, kurie užsimoja labai plačiai, ir tie, kurie 
kalba labai siaurai. Jei, kaip ir aš jie, pasirenka pastarąją klaidą, ji yra ne tiek 
mažesnė, kiek iš dviejų blogybių lengviau įveikiama. 

LIUTERIS, MAKIAVELIS, 
HOBSAS IR SPINOZA 


Makiavelis ir Liuteris dorovės srityje yra įtakingi rašytojai, apie kuriuos do- 
rovės filosofijos knygose retai diskutuojama. Gaila, nes kaip tik tokiose kny- 
gose, o ne formalesniuose filosofų darbuose atrandame koncepcijas, kurias 
filosofai laiko savo diskusijų, kurios vyksta „neatsitraukus nuo gamybos“, 
esamais objektais. Viktorijos laikais Makiavelis ir Liuteris buvo labai madin- 
gi. Hegelis, Carlisle'as, Marxas ir Edwardas Cairdas - visi buvo pripažinti sa- 
vo pačių visuomenės šeimininkai, ir šiuo požiūriu tai teisinga. Makiavelis ir 
Liuteris savaip įprasmina atsiskyrimą nuo hierarchiškos besijungiančios vi- 
duramžių visuomenės ir aiškų perėjimą į naujųjų laikų pasaulį. Abiejų dar- 
buose atsiranda figūra, kurios nėra Platono ir Aristotelio laikų dorovės teori- 
jose, tai - „individas“. 

Ir Makiavelis, ir Liuteris laiko bendruomenę ir jos gyvenimą sritimi, ku- 
ri jau nėra ta, kurioje dorovinis gyvenimas nebeturi prasmės, tik kiekvienas 
savaip. Liuteriui bendruomenė yra tik amžinojo išganymo dramos vieta, se- 
kuliarinius reikalus tvarko kunigaikštis ir magistratas, kuriems mes turime 
paklusti. Tačiau mūsų išganymas priklauso nuo kažko kito, o ne to, kas pri- 
klauso Cezariui. Liuterio etikos struktūra geriausiai suprantama taip. Vienin- 
telės tikros dorovės taisyklės yra dieviškieji įsakymai, o dieviškuosius įsaky- 
mus suprantame taip, kaip juos pateikia Okamas - t.y. jie neturi gilesnių 
priežasčių ir platesnio įteisinimo, negu kad jie yra Dievo nurodymai. Paklus- 
ti tokioms dorovės taisyklėms nereiškia patenkinti savo troškimus, nes mū- 
sų troškimai yra visiško mūsų prigimties sugedimo dalis, todėl natūraliai su- 
priešinama tai, ko mes norime, ir tai, ką Dievas įsakė atlikti. Žmogiškasis 
protas ir valia negali paklusti Dievo įsakymams, nes jie vergauja nuodėme; 
todėl turime veikti prieš protą ir prieš prigimtinę savo valią. Bet tai galime 
daryti tik iš malonės. Mus gelbsti ne darbai, nes nė vienas mūsų darbų jokia 
prasme nėra geras. Jie yra nuodėmingo troškimo produktas. 

Toliau nutolti nuo Aristotelio neįmanoma; jis, sako Liuteris, yra „juok- 
darys, kuris suklaidino bažnyčią“. Tikrasis individo atsivertimas yra tik vidi- 
nis; svarbu Dievo bijoti ir prieš jį drebėti kaip tikram nusidėjėliui. Tai nereiš- 
kia, kad nėra tokių veiksmų, kuriems Dievas pritaria, ir tokių, kuriuos drau- 
džia. Svarbu ne atliktas ar neatliktas veiksmas, o tikėjimas, kuris išjudino 
agentą. Vis dėlto yra daug veiksmų, kurie negali būti tikėjimo vaisius; tarp jų 
yra bet koks mėginimas pakeisti socialinių struktūrų galią. Liuterio reikala- 
vimą laikytis tik tikėjimo, o ne darbų, lydi draudimai, išsakyti prieš kai ku- 
rių rūšių veiklą. Jis smerkė valstiečių pasikėsinimą į šeimininką ir gynė kuni- 
gaikščius, išskerdusius valstiečių sukilėlius, nepaklususius įstatymo 
autoritetui. Jis reikalauja vienintelės laisvės — skelbti Evangeliją; visi svar- 
biausi įvykiai vyksta tikinčiam individui psichologiškai keičiantis. 

Net jei Liuteris ir turėjo viduramžių katalikų pirmtakų daugeliu savo 
doktrinos požiūrių, jis buvo neprilygstamas, įtvirtindamas absoliučias seku- 
liarinės valdžios teises, ir tuo didžiavosi. Tuo jis svarbus dorovės teorijos is- 
torijai. Sekuliarinių dalykų perdavimą jiems patiems paaiškina jo nuodėmės 
ir įteisinimo teorija. Kadangi kiekvienąkart kiekvienu veiksmu mes kartu 
esame nuodėmingi ir visiškai Kristaus išgelbėti bei išteisinti, vieno veiksmo 
prigimtis kito atžvilgiu neturi reikšmės. Manyti, kad vienas veiksmas gali 
būti geresnis už kitą, reiškia tebesinaudoti tais pačiais vergovės įstatymo 
standartais, kuriuos įvedė Kristus. Liuteris kartą paklausė savo žmonos Ka- 
tarinos, ar ji šventoji, o kai ji atsakė: „Ar tokia nuodėminga, kaip aš, gali bū- 
ti šventoji?“ — jis subarė ją ir paaiškino, kad kiekvienas apdovanotas tikėjimu 
į Kristų yra kaip šventasis. Iš tokios perspektyvos natūralu teigti, kad žodžio 
vertumas teologinis žodynas turėtų atsisakyti, nes pasidaro neįmanoma kelti 
klausimo apie tai, kad vienas veiksmas yra daugiau vertas už kitą. 

Todėl Dievo įstatymas tampa tik standartu, pagal kurį sprendžiame, ar 
mes kalti ir ar turime išpirkti nuodėmes; Dievo įsakymai oficialiai tampa ar- 
bitražiniais nurodymais, kuriems reikalauti prigimtinio įteisinimo yra ir be- 
dieviška, ir beprasmiška. Gera ir teisinga apibrėžiama pagal tai, ką įsako Die- 
vas; o tautologiškas pasakymų „Paklusti Dievui yra teisinga“ ir „Dievas yra 
geras“ pobūdis nelaikomas trūkumu, o greičiau prisideda prie Dievo šlovi- 
nimo. „Dievas yra visagalis“, žinoma, lieka sintetinis teiginys; tai, ką gali 
Dievas, yra visa, ką gali galingiausias žmogus, ir dar daugiau. Taigi Dievas 
yra ne tik visagalybė, bet arbitražinė visagalybė. Akvinietis beveik civilizavo 
Jahvę į aristotelininkus; Liuteris jį visam laikui paverčia Nuasmenintu gėriu. 
Čia Liuterio ir Kalvino pažiūrų panašumai yra daug svarbesni už skirtumus. 

Pirmiausia Kalvinas taip pat vaizduoja Dievą taip, kad apie jo gerumą 

mes negalime spręsti ir jo įsakymų negalime interpretuoti kaip skirtų vesti 
mus į tė40C, kur kreipia mus mūsų troškimai; anot Kalvino, kaip ir Liuterio, 
turėtume tikėtis malonės, jog būsime išteisinti ir mums bus atleista už mūsų 
nesugebėjimą paklusti kosminio despoto arbitražiniams nurodymams. An- 
tra, net jeigu Kalvino teorija labai prieštarauja Liuterio, jie abu visiškai vieno- 
dai mato sekuliarizmą. Apibūdindamas savo požiūrį į Saksonijos elektorių 
Liuteris šv. Pauliaus požiūrį į Romos imperijos biurokratus pasitelkė kaip 
modelį; Kalvinas, su Ženevos magistratu tvarkydamas savo reikalus, pasitel- 
kė pranašų požiūrio į Izraelio karalius ir Judą modelį. Tačiau nors dėl Kalvi- 
no teokratijos dvasiškiai tampa kunigaikščių suverenais, pastaroji aprobuoja 
sekuliarinės veiklos autonomiją bet kokiu lygmeniu, jei dorovės ir religinė 
praktika tiesiogiai tai veiklai neprieštarauja. Jei gašlumas apribojamas san- 
tuokos rėmais, ir bažnytinės apeigos yra privalomos sekmadieniais, galima 
efektyviai vykdyti politinę ir ekonominę veiklą, ir jos neriboja jokios sankci- 
jos. Pasmerkiamas tik atviras įžūlumas, o kalvinizmo istorija yra progresy- 
vios ekonominės autonomijos realizacijos istorija. Kaip ir Kalvinas, Liuteris 
išskyrė dorovę į dvi šakas: viena vertus, ją sudaro absoliučiai neginčytini įsa- 
kymai, kurie, kiek siejami su Žmogaus protu ir troškimais, yra arbitražiniai ir 
nereikalauja konteksto; antra vertus, tai yra pasitvirtinančios politinės ir eko- 
nominės santvarkos taisyklės. 

„Individas“ yra abiejų šakų subjektas, tiesiog individas, apibrėžiamas 
Dievo, kuris jį sukuria, atžvilgiu ir politinės ir ekonominės santvarkos, kuriai 
jis paklūsta, atžvilgiu. „Pirmą kartą, - rašė J. N. Figgisas apie laikmetį, einan- 
tį iškart po reformacijos, - Absoliutus Individas susiduria su Absoliučia Vals- 
tybe““. Valstybė atsiskiria nuo visuomenės; viduramžiais socialiniai ir politi- 
niai ryšiai sudaro vienovę, kaip buvo ir senovės Graikijoje, net jei feodalizmo 
vienovė visiškai skyrėsi nuo TGA1C vienovės. Žmogus susietas su valstybe ne 
via socialinį santykių tinklą, visaip susaistantį aukštesniuosius su žemesni- 
aisiais, o tiesiog kaip subjektas. Žmogus susietas su ekonomine tvarka ne via 
aiškiai apibrėžtą padėtį, kurią jis turi susijusių sąjungų ir gildijų grupėje, bet 
tiesiog kaip tas, kuris turi legalią galią sudaryti sandėrius. Žinoma, šis 
socialinis perėjimo nuo padėties prie sandėrių procesas yra ne tik lėtas ir ne- 
vienodas, jis niekada nevyksta kartą visam laikui. Kartkartėmis skirtingus 
bendruomenės sluoksnius sukrečia nutrūkstantys patriarchaliniai ryšiai, 
kartkartėmis laisvosios rinkos ir absoliučios valstybės sąmonė paaštrėja. 
Tačiau kiekvienu atveju atsiranda naujas dorovės agentas. 

Tradicinėse visuomenėse, net graikų TOAL4 ar feodalizme, žmogus save 
apibūdina pagal nusistovėjusius aprašymus. Pagal juos jis nustato savo vie- 

tą kitų Žmonių atžvilgiu vis-à-vis. Viena priežastis, dėl kurios yra klaidinga 
kalbėti apie loginę duobę tarp vertybės ir fakto, yra ta, kad ji pakiša mintį, jog 
kiekvienoje visuomenėje galioja ta pati tiesa, kad galime pirmiau nustatyti so- 
cialinės tvarkos faktus, o tik po to logiškai nepriklausomai nagrinėti, kaip 
šioje visuomenėje reikia elgtis. Bet ši tiesa gali galioti visoms visuomenėms 
tik tada, jei visais atvejais be jokių išimčių būtų galima nustatyti, kad galima 
apibrėžti socialinę tvarką neatsižvelgiant į pareigų ir prievolių koncepcijas; 
tuo tarpu iš tikrųjų daugelyje visuomenių neįmanoma socialiniu požiūriu 
minimaliai apibrėžti individo (kaip vado ar plėšiko sūnaus ar tokios ir tokios 
klasės ar šeimos nario), jau nekalbant apie jo išsamų socialinį vaidmenį, ne- 
nurodžius, kad jis turi tokių ir tokių prievolių ar pareigų. Į tai galima būtų 
atsakyti, kad faktas, jog tokioje visuomenėje žmogui priskiriamos kokios 
nors pareigos, gali būti tik faktas apie pačią visuomenę. Jis mūsų neįpareigo- 
ja sakyti, kad žmogus privalo jas vykdyti. Bet tai vėl labai apgaulinga. Tai 
reiškia, kad galima, pavyzdžiui, sakyti: „Netiesa, kad vado sūnus turi elgtis 
taip ir taip“; tačiau kalbant genties kalba tai yra tiesiog klaidingas vertina- 
masis teiginys, o mūsų kalba apibūdinti gentį reikštų tiesiog suformuluoti 
klaidingą aprašomąjį teiginį. Žinoma, tiesa yra tai, kad mes galime apibūdin- 
ti genties gyvenimą nepriimdami jos vertybių; tačiau tai reiškia ne kad mes 
galime diskutuoti nepriklausydami nuo jų socialinių apibūdinimų, kaip jų 
visuomenėje reikia elgtis, bet greičiau, kad visuomet galime iškelti papildo- 
mą klausimą, ar toks visuomenės kontinuumas yra geras ar blogas dalykas. 
Ko dažnai negalime daryti, tai apibūdinti jų socialinio gyvenimo jų faktiniais 
terminais ir išvengti jų vertinimų. 

Žinoma, yra daug tokių visuomenių, kur faktinio aprašymo kalba ven- 
gia taip vertinti, o perėjimas nuo tradicinių ikikapitalistinės Vakarų Europos 
visuomenės formų prie individualistinės ir merkantilinės ankstyvojo kapita- 
lizmo visuomenės yra tokio pobūdžio perėjimas. Todėl svarbu ne tik tai, kad 
krikščioniškasis Akviniečio aristotelizmas ir krikščioniškasis Liuterio fideiz- 
mas paremti alternatyviais ir konkuruojančiais metafiziniais požiūriais; svar- 
bu, kad jie pateikia įvairių dorovinių žodynų analizę. Žinoma, konkrečiai 
Liuterio atveju analizė, glūdinti jo pamokslavime, kauzaliai yra neveiksmin- 
ga; Liuteris supranta dorovinę savo klausytojų patirtį, ir taip priimamas pa- 
grindas, pagal kurį patirtis imama interpretuoti grynai pagal Liuterį. Esmi- 
nis naujosios patirties bruožas yra tas, kad tai yra patirtis individo, kuris 
prieš Dievą yra vienas. Kai Liuteris nori paaiškinti, kas yra individas, jis nu- 
rodo, kad kai tu miršti, tai miršti tu, ir niekas už tave to padaryti negali. Šis 
teiginys neturi jokių socialinių atributų, jis atskirtas nuo konkrečių aplinky- 

bių, kaip kad mirštantysis atskirtas nuo visų socialinių ryšių, o individas yra 
nuolat Dievo akivaizdoje. 

Taigi individas daugiau nebeturi vertybinių įsipareigojimų, nes bent iš 
dalies atsako į savo socialinio tapatumo klausimą. Jo tapatumas dabar yra tik 
vardo turėtojo tapatumas, kuris pagal priklausomybės ryšį atitinka tam tikrą 
apibūdinimą (raudonplaukis ar mėlynakis, darbininkas ar pirklys) ir vieną iš 
besivaržančių galimybių jis turi pasirinkti pats. Iš jo situacijos faktų, kaip jis 
juos apibūdina savo naujuoju socialiniu žodynu, neaišku, kaip jis turi elgtis. 
Viskas, pasirodo, priklauso nuo jo individualaus pasirinkimo. Be to, indivi- 
dualaus pasirinkimo suverenumas yra ne tik jo socialinio žodyno, bet ir iš te- 
ologijos paveldėto teorizavimo pasekmė. 

Aristotelio etikoje, kaip nelabai aiškiai suformuluotoje tradicinių visuo- 
menių dorovėje, įvairiai suprantami Žmogiškieji poreikiai ir norai pateikia 
kriterijus spręsti apie žmogaus elgesį. Aristotelio pateikta praktinio silogiz- 
mo analizė yra toks modelis, kuriame pagrindinė prielaida visuomet patei- 
kiama tokia forma, kad kas nors ko nors trokšta (arba jam reikia, arba norė- 
tų pasipelnyti). Praktinis pritarimas prasideda čia. Tačiau žmogaus troškimų 
ir poreikių faktai šešioliktame amžiuje jau nebegali pateikti nei dorovės 
agento pasirinkimo kriterijaus, nei protavimo, bent jei jis rimtai pripažįsta 
liuteronų kaip ir kalvinistų kaltinimą, kad visi jo troškimai visiškai sugedę. 
Net populiarioji kontrreformatų teologija humanistinę prigimtį vaizduojasi 
daug juodžiau nei Akvinietis. Net jei visi troškimai yra sugedę (nors kaip vi- 
sada labiausiai kliūva gašlumui, o politinis sukilimas tik artimas varžovas), 
pasirinkimas lieka atviras. Individas turi pasirinkti išganymą ar prakeikimą, 
naudą ar praradimą, pasirinkti vieną iš daugybės jo dėmesio reikalaujančių 
elgesio krypčių. 

Taigi reformacijos metu atsiradusios įvedamos trys pagrindinės dorovės 
koncepcijos: dorovės taisyklių, kurios iš karto nekėlė jokių sąlygų savo 
reikalavimais, tačiau kurioms trūksta racionalaus įteisinimo, koncepcija; do- 
rovės agento, kuris rinkdamasis yra suverenus, koncepcija; ir sekuliarinės 
galios, kuri turi savo normas ir įteisinimą, koncepcija. Taip pat nenuostabu, 
kad naujosios taisyklių ir agento koncepcijos sekuliariniame kontekste įgau- 
na naują atspalvį. Be to, sekuliarinis kontekstas jau rado savo Liuterį. 
Sekuliarinės valdžios Liuteris yra Makiavelis. Kaip ir Liuteris viduramžiais 
jis turėjo pirmtakų. Prigimtinio įstatymo kontekstu viduramžių teologai daž- 
nai ginčijosi, kad kai kurie politiniai tikslai pateisina priemones, kurios pa- 
prastai neleidžiamos; dažnai pateikiamas pavyzdys yra tironų šalinimas juos 
nužudant. Powicke'as paaiškino, kaip pradedant Frederiku II ir Pilypu Tei- 

singuoju, „Kitas žingsnis buvo sutapatinti prigimtinį įstatymą su prigimti- 
niais politiniais bendruomenės impulsais, jos teises į neištirtas prigimties sri- 
tis ir savęs įtvirtinimą ar net sutapatinti būtinybę ne su prigimtiniu įstatymu, 
o su istorijos diktatu“. Ši kryptis, kiek susijusi su Realpolitik, buvo veik tokia 
pati įkūnyta viduramžių valstybėje, o naujoji valstybė būdama galingesnė 
tiesiog pablogino Realpolitik būklę. Makiavelis yra jos pirmasis teoretikas. 
Buvo įdėta daug pastangų norint parodyti, kad, priešingai negu Elžbie- 
tos laikų dramaturgai ir nepaisant jo nekaip pagarsėjusio susižavėjimo Čeza- 
re Bordža, Makiavelis buvo neblogas žmogus. Taip yra iš dalies dėl to, kad 
jis aiškiai buvo patraukli asmenybė, o tai, kad žmogus negali būti kartu ir 
blogas, ir patrauklus, yra plačiai paplitusi, nors ir neteisinga nuomonė. Bet 
kur kas svarbiau, kad privačiai ir asmeniškai Makiavelis pirmenybę teikė de- 
mokratijai (kaip jis tą demokratiją suprato - tai yra išplėsta apribota valdžia, 
smulkesnieji savininkai dalijasi valdžia su stambiaisiais pirkliais; žinoma, iš- 
skyrus tarnus ir žmones, neturinčius nuosavybės), kilnumui, garbingumui ir 
nuoširdumui. Tačiau nė vienam iš šių dalykų neleista supainioti svarbiausio 
reikalo. Makiavelio manymu, socialinio ir politinio gyvenimo tikslai yra duo- 
ti. Tai yra galios paėmimas ir išlaikymas, politinės santvarkos ir bendro kles- 
tėjimo palaikymas, o jei neišlaikysi šių pastarųjų bent jau iš dalies, nebegalėsi 
išlaikyti ir galios. Dorovės taisyklės yra technikos taisyklės, susijusios su 
priemonėmis šiems tikslams pasiekti. Be to, jomis reikia naudotis todėl, kad 
visi žmonės yra kaip nors sugedę. Galime bet kuriuo metu netesėti pažado ar 
sulaužyti susitarimą, jei tai mums patiems bus naudinga, nes egzistuoja to- 
kia prielaida, kad visi žmonės yra nedori, o tie, su kuriais bendrauji, gali bet 
kuriuo metu sulaužyti savo pažadus, jei tik jiems tai naudinga. Žmonės turi 
veikti ne taip, kaip jie abstrakčiai mąstydami sugalvoja, jog taip turėtų veik- 
ti, bet taip, kaip veikia kiti žmonės; nes iki tam tikros ribos žmonės yra veikia- 
mi kilnumo, gailestingumo ir panašiai, šie dalykai užima savo vietą. Tačiau 
jie užima savo vietą tik kaip gerai sugalvota priemonė galios tikslams. 
Makiavelio etika yra pirmoji bent jau nuo sofistų laikų, kai apie veiks- 
mus sprendžiama ne iš pačių veiksmų, bet iš jų pasekmių. Todėl jis laikosi 
požiūrio, kad pasekmes galima numatyti, o savo veikalais Kunigaikštis ir 
Svarstymai apie Livijų siekia paaiškinti, kaip tai padaryti. Studijuodami istori- 
ją, darome empirinius apibendrinimus, iš kurių galime išvesti kauzalines 
maksimas. Tų maksimų nauda yra ta, kad jomis galima daryti įtaką kitiems 
žmonėms. Čia vėl Makiavelis yra ir sofistų pasekėjas, ir naujųjų laikų autorių 
pirmtakas. Jis privalo suprasti vertinimus kaip priemones daryti įtaką žmo- 
nėms, o ne tam, kad atsakytų į klausimą: „Ką man daryti?“ Iš to taip pat 

išplaukia, kad Makiavelis mano, jog Žmogaus elgesį valdo įstatymai, kurių 
patys agentai paprastai nesuvokia. Makiavelio manymu, galima į šiuos 
įstatymus pažvelgti labai paprastai, nes jis linkęs manyti, kad žmogiškoji pri- 
gimtis, jos motyvai ir siekiai neturi laiko matavimų ir yra nekintami. Senovės 
romėnų darbų pagrindu padaryti apibendrinimai nesunkiai pritaikomi še- 
šioliktojo amžiaus Florencijai. Nepaisant to, Makiavelio „individas“ pasiro- 
do esąs taip pat sustingęs, kaip ir Liuterio. Taip atsitinka todėl, kad visuome- 
nė yra ne tik arena, kurioje jis veikia, bet ir potenciali žaliava, kuri naudoja- 
ma pagal individo poreikius, laikantis įstatymų, bet lanksčiai. Individo ne- 
varžo jokie socialiniai pančiai. Be techninių valstybės valdymo kriterijų, jo 
paties tikslai — ne tik galios, bet ir šlovės bei garbės troškimas - jam yra vie- 
ninteliai veiksmų kriterijai. Taigi Makiavelio darbuose pirmą kartą susidu- 
riame su painiu klausimu, kuris vėliau taps įprastas: teiginio apie individo 
suverenumą, pasirenkant ir formuluojant tikslus, ir požiūrio, kad žmogaus 
elgesį valdo nekintantys įstatymai, deriniu. Tiesa, Makiavelis skiria tokius 
žmones, kuriuos laiko sugebančiais daryti viena (valdovas ar potencialūs 
valdovai), ir tokius, kurie gali daryti kita (pavaldiniai). Tačiau jis nesuvokia 
jokio galimo prieštaravimo. 

Nors žodžiais jis reiškia pagarbą etikai ir politikai, kaip atskiriems daly- 
kams, jis aiškiai pareiškia, kad per daug juos atskirti netinka. Toks atskyri- 
mas priklauso nuo to, ar yra skirtumas tarp privataus ir viešo gyvenimo tiek, 
kad aš galiu nuspręsti, ką man geriausia daryti nesvarstant, kokioje politinė- 
je santvarkoje man reikia gyventi - arba kadangi man politinė santvarka yra 
duotas ir nekeičiamas privataus veiksmo kontekstas, arba kadangi manau, 
jog dėl kokios nors priežasties politinė santvarka yra netinkama. Makiavelis 
panašus į Platoną aiškiai nurodydamas, kaip dažnai susilieja etika ir politika. 
Pradedant jo laikmečiu, atsiranda ir vis labiau įtvirtinama galimybė vis dau- 
giau Žmonių suvaidinti kokį nors vaidmenį keičiant ar modifikuojant politi- 
nes institucijas, politinei santvarkai vis rečiau ir rečiau suteikiamas nekin- 
tamas kontekstas. Kadangi valstybės galia nuolat auga, ta galia vis labiau ir 
labiau kėsinasi į privatų pilietį ir riboja jo dorovinio pasirinkimo alterna- 
tyvas. 

Galop iš paties Makiavelio, kaip ir iš jo aiškiai dėstomo mokymo, galima 
pasimokyti. Tais laikotarpiais, kai socialinė santvarka yra santykinai stabili, 
visus dorovės klausimus galima kelti bendruomenės normų kontekstu; ne- 
stabilumo laikotarpiais būtent tomis normomis yra abejojama, jos tikrinamos 
pagal žmoiškuosius troškimų ir poreikių kriterijus. Nors ir Platonas, ir Aris- 
totelis išgyveno visą zó% žlugimą, jo formas ir institucijas jie priima kaip sa- | 

vaime suprantamas, o Makiavelis italų miesto-valstybės formomis ir institu- 
cijomis abejoja. Makiavelis išorinę grėsmę Florencijai iš aukštesniųjų galių 
suvokia geriau, nei Aristotelis kada buvo suvokęs Makedoniečio grėsmę 
Atėnams. Gyvendamas pokyčių amžiuje Makiavelis suprato politinės san- 
tvarkos laikinumą, ir kaip tik tai tam tikra prasme stebina, Žinant, kaip jis pa- 
sikliovė žmogiškosios prigimties pastovumu. Tikėjimo politinės ir socialinės 
santvarkos laikinumu atitikmuo greičiausiai negalėjo būti tikėjimas laikui 
nepavaldžia žmogaus prigimtimi su nuolatiniais poreikiais, pagal kuriuos 
tos santvarkos matuojamos ir kuriais jos paaiškinamos. 

Dabar, šiaip ar taip, aišku, kad po Liuterio ir ir Makiavelio amžiaus tu- 
rėtume tikėtis, kad atsiras kokia nors dorovės plius politikos teorija, pagal 
kurią individas yra svarbiausias visuomenės vienetas, galia — svarbiausias 
rūpestis, Dievas — smarkiai netenkanti reikšmės, bet vis dar neišstumiama 
būtybė, o ikipolitinė, ikisocialinė, laikui nepavaldi žmogaus prigimtis - kin- 
tančių socialinių formų pagrindas. Viltį geriausiai pateisina Hobsas. 

„Džentelmeno biblioteka, atversti Euklido Elementai, ir tai yra El. libri I. 
Jis skaitė Propoziciją. Anot G, pasakė jis (norėdamas ką nors pabrėžti jis ret- 
karčiais riebiai nusikeikdavo), tai neįmanoma! Taigi vėl skaito Aiškinimą, 
kuris jį sugrąžina prie pirmojo teiginio, kurį jis perskaitė. Tas jį nukreipė į dar 
kitą, kurį jis irgi perskaitė. Et sic deinceps (ir t.t.), kol pagaliau jį pagaliau įti- 
kino ta tiesa. Taip jis įsimylėjo Geometriją“.“ Šių žodžių autorius yra Johnas 
Aubrey's, žmogus, apie kurį rašoma, yra Tomas Hobsas, o įvykio data - 1629 
metai. Hobsas tuo metu buvo jau keturiasdešimt vienerių. Jo tuometinį inte- 
lektą simbolizuoja atsisakymas nuo Aristotelio idėjų ir Tukidido vertimas. 
Aristotelis, kurio jis atsisako, yra vėlyvojo supuvusio scholastikos laikotarpio 
Aristotelis. Jis skundžiasi Aristoteliu, nes pastarasis painioja žodžių reikšmės 
nagrinėjimą su daiktų, kuriuos reiškia žodžiai, nagrinėjimu. Taip Hobsas at- 
meta visą Aristotelio medžiagos ir formos, esmės ir egzistavimo epistemolo- 
giją. Taip darydamas jis buvo įsitikinęs, kad išvengia tuščios painiavos; pats 
jis lieka su savo visata, kurią sudaro tik konkretūs individai, žodžiai ir kūnai, 
kuriuos jie signifikuoja. Tačiau iš tiesų paties Hobso tyrinėjimai atliekami - ir 
tai būtina prielaida - konceptualaus tyrinėjimo forma, nes jis ketina aiškiai iš- 
dėstyti teisumo, teisingumo, suverenumo ir galios koncepcijas. Savo tyri- 
nėjimui Euklido Elementuose jis randa nearistotelišką modelį. Į šį tyrinėjimą jį 
pastūmėjo Tukididas. 

Kaip ir Makiavelis, tikėdamas, kad istorija gali būti pamokanti, Tukidi- 
das parašė Peloponeso karo istoriją. Jis parodo, kaip žlugo Atėnai dėl Atėnų de- 
mokratijos piktadarybių. Pamoka yra ta, kad demokratija yra politiškai surū- 


LIUTERIS, MAKIAVELIS, HOBSAS IR SPINOZA 125 


dijusi, niekšas kailiadirbys Kleonas yra pavydžių ir ambicingų Žmonių ar- 
chetipas. 1620 metais Anglijoje buvo gausu pavydžių ir ambicingų žmonių. 
Nenuostabu, kad daug kainavusi ankstesniame šimtmetyje prasidėjusi revo- 
liucija sugriovė tradicinius ekonominius Anglijos žemvaldžio modelius. Tur- 
tai buvo užgyvenami ir prarandami; individai kilo sumaniai versdamiesi pi- 
nigais, smulkiųjų ir stambiųjų bajorų, aukštakilmių ir žemesnės kilmės žmo- 
nių santykiai nuolat kito. Anglija stovėjo ant rinkos ekonomikos slenksčio, 
kai feodaliniams ir aristokratiniams santykiams grėsė pavojus, jog juos gali 
pakeisti piniginiai. Valstybės galią, įkūnytą karūnoje, su pavaldiniais siejo 
naujas, nestabilus ryšys. Konkreti piniginių santykių dalis - mokesčiai — bu- 
vo tas taškas, kur susikirto karūnos teiginys — valdovas teigė, kad tai, ko rei- 
kalaujama, yra tradicinės pareigos — ir pavaldinių teiginys, kad tai, ko reika- 
lauja jie, yra tradicinės teisės. (Visuomet prablaivo mintis, kad pajamų mo- 
kesčių apskaitininkas, ieškantis savo verslo klientams teisinių spragų, yra 
Pymo ir Hampdeno dvasinis palikuonis.) Hobsas mato pavojų tame, kad rei- 
kalaujama teisių prieš karūną ir išverčia Tukididą, kaip rimtą perspėjimą gra- 
sinantiems kontliktuojančių ir besivaržančių socialinių grupių suverenumui. 
Hobsas išverčia Pisistrato ir Periklio gerbėją kaip ištikimas Stiuartų pavaldi- 
nys. 

Tačiau Hobsas visiškai netipiškai įsiveržia į konfliktus tarp suvereno ir 
pavaldinių. Hierarchiškoje ankstyvosios Anglijos visuomenėje asmeniniai, 
socialiniai ir politiniai lojalumai yra susipynę ir vienas kitą palaiko. Teisės ir 
pareigos apibrėžiamos vieninga, kad ir sudėtinga sistema. Kiekvienas kon- 
kretus feodalinio Žaidimo ėjimas pateisinamas arba aktorių pozicija, arba žai- 
dimo taisyklėmis. Ką sutrauko ekonominės revoliucijos, o ypač Anglijos še- 
šioliktojo ir septynioliktojo amžiaus kainų revoliucija, tai būtent šiuos ryšius. 
Dauguma tradicinių socialinių žemėvaldos formų išlieka; kas tampa abejoti- 
na, tai jų ryšys. Dievu vis dar tebetikima, o kunigas tebėra savo parapijoje. 
Bet galima klausti daug radikaliau - kas sieja kunigą su Dievu. Feodalinės vi- 
suomenės elementų yra visur - tarnai ir kiti žmonės be nuosavybės, smulkie- 
ji bajorai, kilmingieji, karalius; kyla tik klausimas dėl jų ryšių pobūdžio. Tas 
amžius yra pribrendęs valdžios teorijoms, o du patys populiariausi teoriza- 
vimo šaltiniai yra šventieji raštai ir istorija. Doktrina apie dieviškąją karalių 
teisę, kurios modelis buvo karalius Dovydas, stengiasi kartu su presbiterio- 
nų ekleziologijos doktrinomis, kurios užmaskuotos atrodo kaip teokratinės, 
užtikrinti Biblijos mokymą. Istoriniu precedentu remiamasi tiek ramstant 
dieviškosios teisės doktriną, tiek doktriną, kad suverenas priklauso nuo Lor- 
dų ir Bendruomenių rūmų. Hobsas nepripažįsta nė vienos. Visą diskusiją jis 

suardo įvesdamas naują iš Galilėjaus išmoktą metodą, kuris leis jam ne tik 
suprasti socialinio gyvenimo elementus, bet ir įvertinti, kiek galima pasi- 
kliauti istorija ar šventaisiais raštais. 

Tas metodas pagrįstas tuo, kad bet kokią sudėtingą situaciją galima iš- 
skaidyti į paprastus, loginiu požiūriu primityvius elementus, po to tų pačių 
paprastų elementų pagalba parodyti, kaip sudėtingą situaciją galima vėl at- 
kurti. Taip galima pademonstruoti, kas iš tikrųjų sudaro sudėtingą situaciją. 
Tai metodas, kurį Hobsas manė esant Galilėjaus metodu, pastarasis jį taikė 
nagrinėdamas fizinę prigimtį. Žinoma, fizinės prigimties atveju teorinė sudė- 
tingo dalyko rekonstrukcija iš paprastų elementų neturi jokios dorovinės 
funkcijos; tačiau humanistinės visuomenės atveju, koreguodami savo supra- 
timą apskritai, galime pakoreguoti supratimą apie savo vietą visuomenėje, 
po to ir įsitikinimus, kaip turėtume gyventi. 

Ką gauname suskaidę visuomenę į paprastus elementus? Rinkinį indivi- 
dų, kurių kiekvienas yra sistema, kurios tikslas yra savisauga. Pagrindiniai 
žmonių motyvai yra troškimas dominuoti ir troškimas išvengti mirties. 
„Žmonės nuo pat gimimo ir visai natūraliai konkuruoja dėl visko, ko trokš- 
ta, ir jei galėtų, užvaldytų visą pasaulį, kad jis jų bijotų ir jiems paklustų.“* 
„Visą laiką būti aplenkiamam yra kančia. Visą laiką aplenkti greta esantį - 
laimė. O mesti pradėtą reikalą - reiškia mirti.““ Vieninteliai dalykai, kurie ri- 
boja „nuolatinius nerimastingus galios po galios siekius“, yra mirtis ir mir- 
ties baimė. Šių motyvų vedami individai nepripažįsta taisyklių, išskyrus 
priesakus, kurie moko, kaip galima būtų save išsaugoti. Kol susikuria visuo- 
menė, visi varžosi norėdami dominuoti, vyksta vieno karas prieš kitus. Šioje 
situacijoje tiesa yra ta, kad „kur nėra bendros galios, nėra įstatymo: kur nėra 
įstatymo, nėra neteisingumo. Jėga ir klasta kovoja su dviem esminėmis dory- 
bėmis“. Nepaisant to, protas moko individą, kad jis turėtų šito karo labiau bi- 
joti nei ko nors iš jo tikėtis; mirtis yra tikresnė išeitis nei dominavimas. Norė- 
damas išvengti mirties jis turi iškeisti karą į taiką, konkurenciją į susitarimą; 
o tie susitarimo atvejai, kuriuos protas net prigimtinėse valstybėse laiko 
apdairiais, ir sudaro Prigimtinius Įstatymus. Pirmasis teigia, „kad kiekvienas 
žmogus turi siekti taikos tiek, kiek jis viliasi ją įvaldyti, o jei negali įvaldyti 
to, ko galėtų siekti ir naudotis, reikia naudotis viskuo, net karo privalumais“; 
antrasis teigia, kad „Žmogus geranoriškas, jei ir kiti tokie pat, o dėl taikos ir 
apsigynimo, jis turėtų būtinai galvoti, kad reikalinga teisė viskam, ir pasiten- 
kinti tokia laisve kitų Žmonių atžvilgiu, kokią jis suteikia kitiems žmonėms 
savo atžvilgiu“, o trečiasis teigia, kad „žmonės privalo vykdyti savo įsiparei- 
gojimus.““ 


LIUTERIS, MAKIAVELIS, HOBSAS IR SPINOZA 127 


Deja, norint sumažinti mirties baimę to aiškiai nepakanka. Kad apsisau- 
gotume nuo tarpusavio agresijos mes galime susitarti su kitais žmonėmis, 
bet kaip galime būti tikri, kad kiti šių susitarimų laikysis, o ne vien tik jais 
naudosis, norėdami mus užliūliuoti netikru saugumo jausmu, kad paskui 
galėtų mus daug efektyviau pulti? Prigimtinėje valstybėje nėra sankcijų, ku- 
rių dėka galėtų būti įgyvendinamos sutartys. „O įsipareigojimai be kardo yra 
tik žodžiai, iš viso neturintys stiprybės apsaugoti žmogų.““ Kad suteiktume 
įsipareigojimams kardo paramą, reikalinga pradinė sutartis, pagal kurią 
žmonės savo galią perduoda bendrai galiai, kuri jiems tampa suvereni. Ši 
socialinė sutartis daro įtakos sukūrimui „to didžiojo LEVIATANO, ar, jei kalbė- 
tume pagarbiau, to mirtingo Dievo, kuriam būdami nemirtingojo Dievo glo- 
boje visi esame dėkingi už taiką ir gynybą“. 

Kad ir kokia būtų politinė galios prigimtis - demokratinė, oligarchinė ar 
monarchinė, - suverenios valdžios įsakymai suformuoja antrąją grupę pre- 
cepcijų, reikalaujančių paklusnumo. Vieninteliai paklusnumo, kurio gali pa- 
reikalauti suverenas, apribojimai atsiranda tada, kai motyvas sutikti perduo- 
ti galią suverenui pirminėje sutartyje, t.y. mirties baimė, tampa motyvu pasi- 
priešinti pačiam suverenui, o būtent bet kuriuo atveju, kai suverenas grasina 
atimti kieno nors gyvybę. Bet, šiaip ar taip, vienintelis atvejis, kai žmogus ga- 
li liautis rodyti paklusnumą suverenui, yra tas, kai suverenas tampa nepajė- 
gus atlikti tą funkciją, kuriai atlikti iš pradžių jam buvo suteikta galia ap- 
saugoti subjektų gyvybes. Kitaip tariant, suverenui, kuris praranda galią, pa- 
klusti nebereikia, ir jis daugiau nebe suverenas. Sukilimai yra visada netei- 
singi, jei nesėkmingi. Tačiau sėkmingas sukilimas yra suverenumo prielaida 
ir įgyja visišką suverenumo įteisinimą. Kadangi pasisekė, jis nebe sukilimas. 

Taigi individą varžančios taisyklės yra dviejų rūšių — ikisutartinės ir 
posutartinės, prigimtinės ir socialinės. Vartoti žodį socialinis reikštų prisimin- 
ti vieną iš keisčiausių Hobso painiavų - jis neskyrė valstybės ir visuomenės, 
o politinė valdžia, jo supratimu, nepriklauso nuo anksčiau buvusio socialinio 
gyvenimo, tačiau jį sudaro. Be abejo, buna situacijų, kai valstybės represinės 
galios išnykimas gali sukelti anarchistines riaušes. Tačiau yra buvę ir tebepa- 
sitaiko daugybė situacijų, kai tvarkingas socialinis gyvenimas vyksta nesant 
tokios galios. Išties, jei palygintume aštuoniolikto, devyniolikto ir dvidešim- 
to amžių miesto gyvenimą, kur represinė valstybės galia buvo čia pat, ir ki- 
tų laikotarpių dorovinį gyvenimą, kai jos nėra arba ji toli, galėtume padaryti 
išvadą, kad valstybės buvimas yra demoralizuojantis veiksnys. Šiaip ar taip, 
kad ir kiek tai susiję su mūsų argumentacija, tai būtų laikoma vienpusiška ir 
todėl nepagrįsta Hobso išvada. Tačiau tai išryškina Hobso klaidą. 

Anot Hobso, socialinės taisyklės yra taisyklės, kurioms mes paklūstame 
dėl dviejų skirtingų priežasčių: pirma, nes jas įveda suvereno nurodymu, ir 
antra, nes mūsų troškimai yra tokie, kad siekdami išvengti mirties iš kitų 
rankų, mes geriau paklūstame suverenui, išskyrus tuos atvejus, kai ją galima 
užsitraukti iš suvereno rankų. Mes paklūstame prigimtinio įstatymo taisyk- 
lėms paprasčiausiai dėl to, kad tai yra priesakai, kuriais nurodoma, kaip 
mums gauti tai, ko norime (dominavimo) ir išvengti to, ko nenorime (mir- 
ties). Abi taisyklių grupės yra pateikiamos tokia forma: „Jeigu nori gauti X, 
turi daryti Y“. Taigi jos yra faktiniai teiginiai, kurie gali būti tiesa ar netiesa; 
jie atrenkami iš teiginių grupės, kurią numatyta įtraukti į prigimtinių ir so- 
cialinių precepcijų sąrašą, kadangi ankstesnėse dalyse išvardyti troškimai 
atitinkamai yra visiems žmonėms būdingi troškimai. 

Hobsas šiuo klausimu buvo užsipultas dėl dvejopo pobūdžio dalykų. 
Pirmasis puolimas yra neteisingas. Jis susijęs su tuo, kad dorovės taisyklės 
yra ne apdairus faktinis teiginys, kurį mėgina pateikti Hobsas, kad dorovės 
taisyklėms būdinga paprasčiausia forma: „Turi daryti taip ir taip“, nepatei- 
kiant jokių nuorodų į troškimus ir polinkius. Visiška tiesa, kad kai kuriose vi- 
suomenėse (ypač šiuolaikinėse Vakarų visuomenėse, kokia yra ir mūsiškė) ši 
dorovės taisyklės forma dominuoja; tačiau visiškai neaišku, kodėl būdvardis 
dorovinis turėtų būti apribotas šia taisyklės forma. Į tai galima būtų atsakyti 
Hobso kritika, kad Hobso amžininkų minimos dorovės taisyklės iš tikrųjų 
buvo tokios formos ir kad Hobsas jas tiesiog ne taip suprato ir suklydo ana- 
lizuodamas. Šios versijos sunkumas yra tas, kad vargu ar gali žinoti, kaip in- 
terpretuoti pasakymus, kurie turi tokią formą: „Turi...“, kur hipotetinio šalu- 
tinio sakinio, kuriame kalbama apie troškimus, nebuvimą galima paaiškinti, 
kad arba tokių ketinimų nebuvo, arba kad tai yra taip aiškiai ir visuotinai ži- 
noma, kad aiškinti nė nebereikia. Tačiau svarbu pažymėti, kad dorovės pa- 
veiksle troškimams skirdamas svarbiausią vietą Hobsas yra išvien su savo 
pirmtakais; tik palaipsniui protestantizmas ir kitokios srovės dorovę ir troš- 
kimus aiškiai supriešino. Todėl šis Hobso užsipuolimas yra kiek anachronis- 
tiškas. | 

Tačiau tiesa yra ta, kad Hobsas iš tikrųjų neteisingai suprato ir išanaliza- 
vo savo amžininkų pateikiamas dorovės taisykles. Aubrey'io darbe pasako- 
jama, kaip prie šv. Pauliaus katedros anglikonų kunigas, kuris matė Hobsą, 
duodantį vargšui išmaldą, mėgino pataisyti situaciją klausdamas Hobso (ku- 
ris buvo pagarsėjęs bedievis ir ateistas), ar jis būtų davęs išmaldos, jei Kris- 
tus nebūtų įsakęs. Hobsas atsakęs, kad davė išmaldos ne tik todėl, kad 
pradžiugintų vargšą, bet ir pasidžiaugtų pats matydamas, kaip džiaugiasi 

vargšas. Taip Hobsas stengiasi pademonstruoti, kad jo paties elgesys atitin- 
ka jo motyvų teoriją, būtent, kad visi žmogaus troškimai yra tenkinami savo 
paties labui. Melas, kurio griebėsi Hobsas šiame epizode, yra toks melas, ku- 
rį dažniau nei bet kas kitas leidžia sau filosofai, melas, papasakotas siekiant 
išgelbėti gerą teorijos vardą. Tai lieka melu ir smerktinu melu, nors Hobsui 
jo ir teko imtis. Jo klaidos priežastis štai kur. Žmogaus prigimtis ir žmogaus 
motyvai nėra ir negali būti tuo, kuo jis sako juos esant. 

Anot Hobso, bet koks rūpinimasis kitų gerove yra antraeilis savo paties 
gerovės atžvilgiu ir iš tikrųjų tik priemonė pastarajai pasiekti. Iš tiesų tiek 
savyje pačiuose, tiek kituose greta kits kito randame motyvų rūpintis tiek ki- 
tų, tiek savo gerove. Kas mus pateisintų, jei mes pateiktume pirmuosius mo- 
tyvus kaip antrinius, išvestinius iš antrųjų? Kas palaiko Hobso požiūrį, kad 
tarp prigimtinio ir socialinio gyvenimo įsiterpia sutartis. O kas įteisina jo po- 
žiūrį apie sutartį? Nėra jokių istorinių ar antropologinių įrodymų, kad žmo- 
gus yra kada nors toks buvęs. Lyg tarp kitko Hobsas užsimena apie Ameri- 
kos indėnus, tačiau visas jo argumentavimas paremtas tokiu metodu, kuris 
leidžia jam būti nepriklausomam nuo istorinio akivaizdumo. Jis išskaido ne- 
pavaldžią laikui žmogaus prigimtį į laikui nepavaldžius elementus, neatsi- 
žvelgdamas į evoliucijos progresą. Tokiu atveju sutarties istoriją reikia skai- 
tyti kaip išplėstą metaforą; tačiau net kaip metafora ji gali funkcionuoti tik jei 
yra suprantama, jei patenkina kai kuriuos elementarius loginio rišlumo rei- 
kalavimus. To padaryti jai nepasiseka. 

Hobso sutartis yra socialinio gyvenimo pagrindas ta prasme, kad iki su- 
tarties neegzistuoja jokių bendrųjų taisyklių ar standartų; beje, sutarties isto- 
rija funkcionuoja kaip tam tikros rūšies paaiškinimas, kaip žmonės pradėjo 
laikytis socialinių normų. Tačiau bet kokį žmonių apsikeitimą žodžiais raštu 
ar žodžiu, ką tiktų apibūdinti kaip sutartį ar susitarimą, ar pažadą, galima 
taip apibūdinti dėl to, kad jau egzistuoja pripažinta ir visiems taikoma tai- 
syklė, pagal kurią žodžių formų vartojimas suprantamas abiem šalims dėl 
žodžių formų jungimo. Be tokio jau pripažinto ir priimto sutarimo, negalėtų 
būti nieko, ką teisingai galima būtų pavadinti sutartimi, susitarimu ar paža- 
du. Galbūt galima išsakyti ketinimus, tačiau pagal Hobso prigimtinės val- 
stybės supratimą galima būtų ne be priežasties įtarti, kad jais buvo numaty- 
ta suklaidinti. Vieninteliai prieinami standartai interpretuoti kitų žmonių pa- 
sakymus sulaikytų nuo susitarimo koncepcijos. Taigi Hobsas formuluoja du 
nesuderinamus pirminės sutarties reikalavimus: jis nori, kad tai būtų visų 
bendrųjų nuostatų ir taisyklių pagrindas; taip pat jis nori, kad tai būtų sutar- 
tis, o kad ji būtų sutartis, turi egzistuoti tokie bendrieji standartai, kurie, anot 


9. 194 


130 TRUMPA ETIKOS ISTORIJA 


jo, negali egzistuoti iki sutarties. Todėl pirminės sutarties koncepciją griauna 
vidiniai prieštaravimai, ir jos negalima vartoti net apibrėžiant rišlaus pobū- 
džio metaforą. 

Ar dėl to visas Hobso statinys griūva? Griūva. Hobsas ketina pavaiz- 
duoti perėjimą nuo valstybės, kur agresija ir baimė yra vieninteliai motyvai, 
o jėga — vienintelis efektyvus įrankis, į tokią valstybę, kur yra pripažinti 
standartai ir teisėta valdžia. Aišku, kartais tokie perėjimai-dirbtini; valdžia 
laikoma teisėta, o jai paklūstama, nors iš pradžių ji buvo įvedinėjama jėga, 
bent jau tokia prasme į klausimą, kas yra teisėta valdžia valstybėje, ir į klau- 
simą, kas turi joje galios, nebūtinai atsakoma taip pat. Visiškai aišku, kad 
Olandas Viljamas bei vokiečių „kvailiai ir okupantai, vardu Jurgiai!“ — kaip 
juos aprašė Byronas - išsilaikė valdžioje Britanijoje po 1689-ųjų, kai teisėta 
valdžia prasmego kartu su karaliumi Džeimsu II ir jo palikuonimis. Bet iš to 
irgi aiškėja, kad teisėtos valdžios koncepcija pritaikoma tik visuomenėje pri- 
imtų taisyklių, poelgių ir institucijų kontekstu. Pavadinti valdžią teisėta 
reiškia apeliuoti į priimtą teisėtumo kriterijų. Jei tokio kriterijaus nėra, gali- 
ma kalbėti tik apie galią ar besivaržančias galias - kaip okupuojanti armija 
primeta savo taisykles užkariautai šaliai; o ar toks kriterijus yra ar ne, prik- 
lauso nuo to, ar žmonės apskritai jį priima. Galia de facto gali tapti teisėta de 
jure. Hobsas tai įžvelgė; išties kiekvienas Anglijos gyventojas tai suprato, 
Cromwellio armijai pereinant nuo galios de facto prie Britanijos tautų san- 
draugos teisėtumo de jure. Tačiau ko nepavyko įžvelgti Hobsui, buvo tai, 
kad valdžios pripažinimas iš esmės yra pripažinimas taisyklių, kurios sutei- 
kia kitiems ir sau patiems teisę veikti tam tikrais būdais arba pareigą veikti 
tam tikrais būdais, o turėti teisę nereiškia turėti galią, tuo tarpu būti įsipa- 
reigojusiam nereiškia veikti bijantis kitų galios. Hobsas sutapatina „turėti 
kam nors teisę“ ir „turėti kam nors galią“ bent dėl dviejų priežasčių. Jis tei- 
singai manė, kad valdžia dažniausiai įvedama jėga, o esantys valdžioje daž- 
nai pasikliauja jėga. Bet jo požiūris į žmogiškuosius motyvus yra toks ribo- 
tas, kad paaiškinti, kodėl pripažįstama valdžia, jis negali niekuo kitu, kaip 
tik tokių sankcijų baime. Tačiau iš tikrųjų valdžia, pripažįstama tik todėl, 
kad žmonės bijojo pasekmių, jei jos nepripažintų, arba tik todėl, kad jie bijo- 
jo sankcijų, kurias ji pritaikytų, nebūtų galėjusi funkcionuoti taip efektyviai, 
kaip kad iš tikrųjų funkcionuoja daugelis politinių valdžių. Politinės institu- 
cijos yra tokios stabilios todėl, kad dauguma žmonių daugiau laiko savo no- 
ru paklūsta valdžiai, ir žmonės taip daro, nes mato savo pačių troškimus ir 
tuos troškimus, kurių patenkinimas atsitiktinai sutampa su valdžios garan- 
tijomis. Taip daro ir Hobsas. Tačiau jo žmogiškųjų troškimų koncepcija tokia 

siaura, kad neišvengiamai riboja ir politinės valdžios koncepciją. 

Tokia ribota motyvų, troškimų ir veiklos koncepcija užtikrina, kad daug 
žmogiškojo gyvenimo turinio Hobso darbuose lieka nepaminėta. Mes turime 
suverenią galią tam, kad mūsų gyvenimai galėtų saugiai tęstis; tačiau ką 
mums daryti su savo gyvenimais taip apsaugotoje erdvėje? Hobsas sako, kad 
žmonės yra labiau linkę gyventi taikiai, o ne vien egzistuoti prigimtinėje val- 
stybėje ne tik dėl mirties baimės, bet ir dėl „troškimo tokių dalykų, kurie bū- 
tini patogiam gyvenimui, ir vilties savo darbštumu juos įgyti“. Tačiau kas yra 
patogus gyvenimas? Hobsas jau yra minėjęs, kad „nėra tokio finis ultimus, 
galutinio tikslo, ar summum bonum, didžiausio gėrio, apie kuriuos kalbama 
senųjų dorovės filosofų knygose“, o priežastis, dėl kurios jis taip sako, yra jo 
požiūris, kad Žmogaus laimingumas susideda iš „nuolatinio troškimo pro- 
greso nuo vieno objekto prie kito, vieno siekimas yra visuomet tik būdas ei- 
ti prie kito“, ir kad žmones nuolat stumia „nuolatinis nenuilstamas troškimas 
įgyti galios po galios ir išnyksta tik po mirties“. Tai paveikslas, kuriame žmo- 
nes skatina judėti vienas po kito kylantis troškimas ir niekad nekyla klausi- 
mas: kokio gyvenimo aš noriu? Hobso koncepcija apie galimus troškimų ob- 
jektus yra tiek ribota, kiek ir motyvų koncepcija. Kodėl? 

Problemos esmė yra dvišakė. Hobsas kalbos teorijoje laikosi požiūrio, 
kad visi žodžiai yra vardai ir kad visi vardai yra atskirų objektų ir atskirų ob- 
jektų grupių vardai. Todėl visi troškimų objektai turi būti individualūs. Tuo 
pat metu Hobso determinizmas, sustiprintas teologija (Hobsas tiki į Dievą, 
materialią, nors ir nematomą dievybę, ne oficialų krikščionių ortodoksų Die- 
vą, bet prigimties kūrėją, kuris reiškia savo valią priesakais, kurie iš tikrųjų 
valdo mūsų prigimtį), leidžia jam vertinti mūsų troškimus kaip duotus ir ne- 
keičiamus. Mūsų troškimų ir racionalaus jų reformavimo kritikai Hobso sis- 
temoje vietos neatsiranda. Iš to neišvengiamai išplaukia, kad mes trokštame 
vieno po kito individualių objektų, ir todėl troškimams nepriklauso tam tik- 
ro gyvenimo troškimas, troškimas, kad mūsų troškimai būtų tam tikro pobū- 
džio. 

Nepaisant to, mes Hobsui skolingi už labai gerą pamoką. Ji yra apie tai, 
kad dorovės teorija yra neatsiejama nuo žmogiškosios prigimties teorijos. 
Vien dėl to, kad Hobsas laikosi nepavaldžios laikui žmogiškosios prigimties 
koncepcijos, jis pripažįsta ir neistorinį atsakymą į klausimą, kas sugriovė po- 
litinę santvarką Anglijoje septyniolikto amžiaus penktajame dešimtmetyje, ir 
pakeičia jį klausimu, iš ko susideda socialinė ir politinė santvarka apskritai. 
Tačiau nors šis klausimas pavojingai platus, tai yra toks klausimas, kuris vis 
labiau veržiasi ir turėtų veržtis į dorovės filosofų valdas. Tiksliau, mes nega- 

lime tikėtis užduoti ir atsakyti į klausimus apie laisvę, neapibrėždami socia- 
linės dorovinio gyvenimo aplinkos prigimties. Bet tai tokio pobūdžio klausi- 
mai, kurių pats Hobsas niekada neužduoda. Jis svarsto apie valios laisvę tik 
tam, kad pabrėžtų, jog visi humanistiniai veiksmai yra determinuoti; jis ap- 
taria politinę laisvę tik iki tų ribų, kurias leidžia neribota suvereno galia. Tur- 
būt reikėtų paaiškinti, kodėl taip ir turėtų būti. Pažymėtina, kad Hobsą taip 
sužavėjo pilietinis karas ir nuliūdino pareikšti ir atvirai išdėstyti tikslai tų, 
kurie tą karą kariavo. Tačiau jis nuliūdo, ir nuliūdo dėl to, kad jo motyvų te- 
orija leido jam manyti, kad aukšti idealai yra tik kaukė, pridengianti siekimą 
dominuoti. Vadinasi, laisvės atsiradimas jam nėra idealas ir tikslas, ir todėl jis 
yra aklas naujų laikų istorijos svarbiausiam socialiniam pokyčiui. Žinoma, 
laisvės lozungas dažnai dangstydavo religinę netoleranciją ir ekonomines 
ambicijas. Bet ar visuomet? Ar iš tikrųjų Žmonės galėjo apibrėžti savo troški- 
mus ir troškimų objektus pagal tokią socialinę santvarką, kuri tuo metu for- 
mavosi, nesusidurdami su laisvės koncepcija? Kad Hobsas nepaiso šio klau- 
simo, sustiprina įspūdį, kad jis buvo atgal besigręžiantis filosofas. Jis tebeuž- 
siėmęs nykstančiais griūvančio ankstesniojo socialinio gyvenimo modelio ry- 
šiais. Asmeniniame gyvenime jam pačiam taip rūpėjo išvengti pavojų, kaip 
ir siekti labiau teigiamų tikslų; supratęs, jog artinasi pilietinis karas, išvyko į 
Prancūziją ir buvo „pirmasis, - kaip jis pats sako, - iš tų, kurie pabėgo“. Ta- 
čiau net bijodamas mirties, jis neparodė jokio ženklo, kad siekia dominuoti. 
Čia matyti esminis neatitikimas tarp jo paties ramaus gyvenimo Malmesbu- 
ryje laikotarpio vertybių ir tų vertybių, kurios, kaip jis teigė, žmogaus gyve- 
nime pasklinda. 

Kiekvienu klausimu Hobsas, kaip dorovės filosofas, yra savo vienintelio 
amžininko Spinozos priešingybė. Kalbama ne tik apie tai, kad Spinozos gy- 
venimas jungia filosofiją ir praktiką, o kad Spinoza akivaizdžiai parodo tą la- 
bai neasmenišką tiesos meilę, kurią jis propaguoja savo raštais kaip aukščiau- 
sią žmogiškąją vertybę. Be to, tai jis susieja koncepcijas, kurios yra progresy- 
vios, nes vėliau Žmogiškajame gyvenime tampa labai svarbios: tai laisvė, 
protas, laimė. Valstybė egzistuoja, kad skatintų teigiamas žmogiškąsias gėry- 
bes, o ne kad būtų tik žmogiškoji tvirtovė nuo nelaimių. Religija pirmiausia 
yra tiesos klausimas, o tik po to magistrato. 

Įprastoje dorovės sprendimų praktikoje Spinoza įžvelgia dvi klaidas. 
Pirmoji yra ta, kad mūsų standartinis sprendimas yra arbitražinis ir kaprizin- 
gas. Kai kritikuojame žmogų, turintį kažkokių trūkumų, pavyzdžiui, esantį 
ar darantį ką nors, ko neturėtų būti ar ko neturėtų daryti, mes vertiname jį, 
kaip įrodinėja Spinoza, pagal kokį nors įvaizdį, kurį susidarėme apie tinka- 

mą ar idealų žmogų. Tačiau šis įvaizdis neišvengiamai yra arbitražinė kon- 
strukcija, sudėliota iš mūsų pačių ribotų ir atsitiktinių patyrimų. Be to, ver- 
tindami žmogų sakome, kad jis neturėtų būti toks, koks yra, ir tai reikštų, 
kad jis galėtų būti kitoks negu yra. Tačiau tai numato iliuzinės laisvės sąvo- 
ką. Kadangi viskas yra determinuota, niekas negali tapti kitoks nei yra. To- 
kiu atveju mūsų įprastas protas, kurio dėka mes kiekvieną dieną priimame 
dorovinius sprendimus, yra sumišęs ir iliuzinis. Kaipgi šitaip? Spinozos at- 
sakymas yra tas, kad įprastas jutiminis patyrimas ir įprastas kalbos vartoji- 
mas, kuris tą patyrimą įkūnija, neišvengiamai yra sąlygotumo, asociacijos, ne 
visai aiškios reikšmės dalykai. Palyginkime matematinės sistemos aiškumą, 
kai kiekvienas simbolis turi vieną aiškią ir atskirą reikšmę, ir nedviprasmiš- 
kai aišku, kaip atsiranda propozicijos ir kokias kitas propozicijas iškelia. 
Mintis tampa racionali artėdama prie geometrinio pavidalo, o geometrija čia 
suprantama kaip vienintelio galimo požiūrio į tvarką ir aiškumą įkūnijimas. 
Tačiau dedukcinės sistemos idealas yra ne vien tik žinojimo idealas; idealas 
atspindi visatos prigimtį. Visata yra vieningas darinys, kuriame visuma 
determinuoja kiekvieną dalį. Paaiškinti bet kokią situaciją reiškia suprasti šį 
dalyką ir tai, kodėl būtinai turi būti taip, kaip yra, jei kiti dalykai yra tokie, 
kokie yra. Jei pamėginsime įsivaizduoti esant ką nors už sistemos, mes 
mėginsime įsivaizduoti tai, kieno atsiradimas negali tapti suprantamu, nes 
būti suprantamam reiškia pasirodyti sistemos dalimi. Šios vieningos siste- 
mos pavadinimas yra Deus, sive Natura (Dievas, arba gamta). 

Todėl atskyrimas nuo daiktų visumos yra nieko gera. Dievo atributai, 
begalybė ir amžinybė, priklauso vienintelei substancijai, kuri vienu metu 
yra Gamta ir Dievas. Ar Spinoza čia yra tiesiog ateistas, išlaikęs Dievo var- 
dą? Ar jis rimtas panteistas? Novalis jį pavadino „dievu apnuodytu žmogu- 
mi“; Plechanovas pasveikino kaip materialistinio netikėjimo protėvį. Atsa- 
kymas yra dvigubas. Pirmiausia reikia pasakyti, kad palyginti su tradicine 
judaizmo ar krikščionybės teologija, Spinoza yra ateistas; jis tiki vieninga 
gamtos tvarka, o stebuklo įsiveržimą atmeta. Gamtos mokslininkas neturi 
atsižvelgti į antgamtinius įsiveržimus ar trukdymus. Šio įsitikinimo svarbą 
septynioliktame amžiuje vargu ar reikia akcentuoti. Nepaisant to, Spinoza 
ne tik paprasčiausiai atsisakė teologinio žodyno; jis vertino jį kaip ir prastą 
kalbą, kad tai yra posakių rinkinys, kuriuos reikia iš naujo interpretuoti, kad 
jie taptų racionalūs. Taigi jis yra pirmtakas visų tų skeptikų, kurie manė, kad 
religija yra ne paprasčiausiai klaidinga, o tik svarbias tiesas skelbia klaidin- 
gai. Religiją reikia ne tiek atmesti, kiek dekoduoti. Kokia šio dalyko reikšmė 
dorovei? 

Paprastas žydų ar krikščionių tikintysis galvoja apie Dievą, kaip apie at- 
skirtą nuo visatos būtybę, o apie šventuosius įsakymus, kaip apie išorines 
taisykles, kurioms jis turi paklusti. Spinoza nepaliko neįvertinęs naudingu- 
mo to, kas jam atrodė kaip prietaringa išorinio paklusnumo dorovė papras- 
tiems nekritiškiems žmonėms. Bet suprasti Dievą, kaip Gamtą, yra tas pat, 
kaip suprasti etiką, kaip tyrinėjimą ne dieviškųjų priesakų, o mūsų pačių pri- 
gimties, to, kas mus verčia judėti. Mūsų, kaip žmogiškųjų būtybių, prigimtis 
yra egzistuoti kaip save palaikančioms ir saugančioms sistemoms; tai tinka 
visų baigtinių būtybių prigimčiai, nes jos yra pačios gamtos posistemės. Mū- 
sų, kaip būtybių, vientisumą nuo mūsų slepia mūsų pačių mąstymas, kad 
mes esame dviejų visiškai skirtingų substancijų, kūno ir dvasios, vienovė. 
Tie, kas tiki kūno ir dvasios dvilypumu, anot Spinozos, tiesiogiai susiduria 
su neišsprendžiama problema, kaip šias dalis reikėtų susieti. Tačiau ši pro- 
blema išnyksta suvokus, kad kūnas ir dvasia yra paprasčiausiai tik dvi at- 
mainos ar aspektai, pagal kuriuos suvokiame save. Mes esame kūno ir dva- 
sios vienovė. Tai greičiausiai yra vienas argumentų, dėl kurių neišvengiamai 
klausiame, ar tai, apie ką kalba Spinoza, yra tiesa. Tačiau klausdami mes su- 
prantame, kad Spinozos sistemos sudėtingumas,yra tiek jos forma, tiek ir kai 
kurių pagrindinių terminų vartosena. Forma yra dedukcinė sistema, kurioje 
visas tiesas galime pažinti gana atidžiai apmąstydami propozicijose, kuri- 
omis jos išsakomos, vartojamų terminų reikšmes. Aptarkime Spinozos teigi- 
nį, kad visi Žmonės siekia savo interesų, ar jo teiginį, kad visi įvykiai turi sa- 
vo priežastis. Iš pirmo žvilgsnio jie atrodo kaip faktiniai teiginiai, kuriuos ga- 
lime nesunkiai paneigti priešingais pavyzdžiais, kai žmogus nepaiso savo in- 
teresų rūpindamasis kitais, arba kai kas nors įvyksta be jokios priežasties. Ta- 
čiau Spinoza laikosi savo pozicijų, kaip tiesų, paprasčiausiai todėl, kad jos iš- 
plaukia iš jo dedukcinės sistemos aksiomų, o tos aksiomos yra propozicijos, 
kurių, kaip jis mano, negali paneigti jokia racionali būtybė, nes paneigdama, 
pasirodo, susidurtų su prieštaravimu. O pagrindinių terminų reikšmė yra ta, 
kad mes paliekami be kalbos, kurioje galėtų būti priešingų pavyzdžių. 

Spinozos problema čia ta, kad jis nori, kad jo propozicijos turėtų faktinės 
tiesos turinį, tačiau būtų apdraustos kaip logikos ir matematikos propozici- 
jos. Šie norai yra neįgyvendinami. Faktinių teiginių turinys yra būtent toks 
todėl, kad jų teisingumas atmeta kai kurias galimas situacijas, kaip aktualias. 
Jei tiesa, kad dabar lyja, negali būti taip, kad nelyja. Tačiau logikos ir mate- 
matikos tvirtinimai lyginami su bet kokia ir kiekviena faktinio pasaulio gali- 
mybe. Jie negali būti klaidingi dėl to, kad pasaulis yra kitoks, negu jie teigia 
jį esant. Sakyti, kad jie yra teisingi, - paprasčiausiai sakyti, kad jie sudaromi 

pagal atitinkamas taisykles. (Čia aš nieko nesakau apie tokių taisyklių statu- 
są.) Štai kodėl jiems būdingas tikrumas ir aiškumas, kurį savo propozijoms 
siekia suteikti Spinoza. Tačiau jis taip pat norėtų, kad šios propozicijos būtų 
faktiškai teisingos. Jis norėtų turėti galimybę vartoti savo propozicijas kaip 
tiesą apie Žmogų ir gamtą su faktiniu turiniu. O tada ar visa sistema netam- 
pa vien tik sumaišties produktu? 

Vienintelis vaisingas būdas suvokti Spinozos etiką, būtų nepaisyti geo- 
metrinio požiūrio, kiek tai būtų įmanoma. Turėtume vertinti Spinozos tvirti- 
nimus kaip faktinių teiginių ir konceptualios analizės mišinį; ir dažnai turi- 
me nepaisyti terminų, kurių niekas niekada nesugeba pakankamai išaiškin- 
ti, neaiškumų. Taip atsitinka ir su Spinozos kūno ir dvasios vienybės išaiški- 
nimu. Bet mėginimas padaryti išvadą iš tos schemos būtų svarbus mėgini- 
mas suvokti ryšį tarp proto, aistrų ir laisvės. 

Hobso žmogų valdo jo aistros. Apgalvojimas atlieka tik įsikišimo tarp 
aistros ir veiksmo vaidmenį kaip tarpinė grandis. Proto vaidmuo - registruo- 
ti faktus, skaičiuoti ir suprasti; protas negali skatinti veikti. Spinozai tai yra 
puikus paprastos, neapšviestos būsenos žmogaus aprašymas. Būtent tokios 
būsenos žmonės tampa sistemomis, sąveikaujančiomis su kitomis sistemo- 
mis, tačiau šios sąveikos prigimtis ir priežastys lieka nesuvokiamos. Ši sąvei- 
ka žmonėms suteikia malonumo ar skausmo, priklausomai nuo to, kas juos 
ir kokiu laiku paveikė ir kokia buvo jų būsena. Su malonumu siejami objek- 
tai yra geidžiami; tie, kurie susiję su skausmu, tampa pasibjaurėjimo objek- 
tais. Siekdami malonumo ir skausmo, esame veikiami priežasčių, o ne racio- 
nalaus žinojimo ir kontrolės; taip pat atsitinka su sudėtingais malonumo ir 
skausmo išgyvenimais, išdidumo, džiaugsmo, gailesčio, pykčio ir t.t. emoci- 
jomis. Tačiau ši neracionali sritis mus valdo, kol nesuvokiame, kokia jos pri- 
gimtis ir galia. Kai mes suformuojame atitinkamas savo emocijų sąvokas, 
liaujamės į jas pasyviai reaguoti. Mes pripažįstame save tuo, kuo esame, su- 
prantame, kad negalime būti kitokie nei esame; tačiau suprasti, vadinasi, — 
jau pasikeisti. Žmogus daugiau nebemato savęs kaip nepriklausomos prieš- 
taringos būtybės, save jis supranta kaip būtinybės sistemos dalį. Tai suprasti 
reiškia būti laisvam. Savęs pažinimas ir tik savęs pažinimas išlaisvina. 

Kodėl pažinimas mus išlaisvina? Kadangi sužinodami vis daugiau pri- 
pažįstame, kad tai, ko trokštame, nekenčiame, mylime, dėl ko patiriame ma- 
lonumą ar skausmą, yra tikimybės ar atsitiktinio ryšio ir priežastingumo re- 
zultatas. Tai Žinoti reiškia tą ryšį nutraukti. Mes pripažįstame, kad malonu- 
mas ir skausmas kyla iš mūsų, kaip būtybių, kurios pačios juda ir pačios ap- 
sisaugo, „galios ir tobulumo“. Mes nekaltiname kitų, bet nekaltiname ir sa- 


136 TRUMPA ETIKOS ISTORIJA 


vęs. Todėl išnyksta pavydas, neapykanta ir kaltė. Išorinės priežastys nėra 
kliūtys, nes jei jos yra tikros, išmintingas žmogus žino, kad jos yra būtinos ir 
nelaiko jų kliūtimis. Todėl jis nesutrinka. Džiaugsmas žmogaus, kuris išsi- 
laisvino per gamtos ir savęs, kaip gamtos dalies, pažinimą, yra laimė. Tikra 
dorybė yra tiesiog šios būklės suvokimas, kurioje susilieja pažinimas, laisvė 
ir laimė. 

Spinozos supratimu, laisvės turėjimas, žinoma, yra suderinamas su ne- 
gebėjimu atlikti daugybės dalykų, jeigu neįmanoma to, kas kliudo ir stabdo, 
pakeisti. Spinoza mano, kad neįmanoma, jog Žmogus siustų dėl to, ko nega- 
li būti kitaip, nes jis negali suformuluoti neįmanomumo koncepcijos ir todėl 
negali jos trokšti; o jei neįmanoma, kad dalykai būtų kitokie negu yra, jokiu 
būdu negalime trokšti, kad jie būtų kitokie. Jei mes vis dėlto to trokštame, 
mes esame neracionalūs, o mūsų troškimas nėra paremtas tikru pažimu ir 
tinkamomis idėjomis. Dėl to Spinoza aiškiai neteisus; pažinimas nėra pakan- 
kama išsilaisvinimo sąlyga. Tačiau dažnai tai būtina sąlyga. Aš nesu laisvas, 
nors ir gaunu tai, ko noriu, jei nesu laisvas suprasti savo norų priežasčių ir 
prigimties ir juos iš naujo įvertinti. Spinozos didžiausias reikšmingumas tas, 
kad jis mato emocijas ir troškimus ne vien tik kaip duotus, bet ir kaip kinta- 
mus. Aristotelis žvelgė į mus kaip į kontroliuojančius ir tvarkančius savo 
emocijas ir troškimus, tuo tarpu Spinozai žmogaus prigimtis atrodo dar la- 
biau valdoma ir galima keisti, o didžiausias pasikeitimas yra iš pacientų į 
agentus, iš tų, kurių gyvenimą lemia nesuvokiami veiksniai, į tuos, kurie for- 
muoja save patys. Humanistinių galių vystymas tampa dorovinio ir politinio 
gyvenimo tikslu. Tokia šviesa perinterpretuojama politika ir teologija. 

Spinoza pritaria Hobsui manydamas, jog valstybė būtinai turi kurtis 
pradedant tuo, jog visi žmonės siekia savo pačių interesų ir mėgina išplėsti 
savo galią. Tačiau Hobsui protavimas, kuris pateisina mane atiduodantį sa- 
ve ir savo teises į suvereno rankas, yra visiškai neigiamas - tik jį atmesdamas 
išvengiu kitų galios sau ir nužudymo. Spinozai paklusnumas suverenui yra 
įteisinamas, nes taip užtikrinama pilietinė tvarka, o žmonėms paliekama 
laisvė siekti pažinimo ir savęs išlaisvinimo. Spinoza sutinka su Hobsu, dėl 
sutapatinimo „turėti teisę į“ ir „turėti galios kam“; tačiau jis turi visiškai ki- 
tokį įvaizdį apie tai, kokią galią ir troškimą ką nors daryti turi apšviesti žmo- 
nės. Juk negalėtume sakyti, kad jie tiesiog trokšta neapykantos, pavydo ir 
nusivylimo savimi; tačiau jiems bus labai trukdoma, kol jie nesugebės suma- 
žinti neapykantos, pavydo ir nusivylimo kitais. Todėl Spinozos aprašomas 
apšviestas žmogus, ieškodamas pažinimo, bendradarbiauja su kitais, o tas 
bendradarbiavimas remiasi ne baime, kaip kad visas Hobso bendradarbiavi- 

mas, bet bendru suinteresuotumu gėriui iš savęs pažinimo ir pažinimo. Tai- 
gi nors Spinoza, lygiai kaip ir Hobsas, painioja „turėti teisę į“ su „turėti ga- 
lios kam“, jo visuomenės įvaizdis nesutrikdomas, kadangi jis pripažįsta skir- 
tingus humanistinius tikslus. Spinozai valstybė geriausiu atveju yra priemo- 
nė; politika — veikla, kuria sudaromos prielaidos siekti racionalumo ir lais- 
vės. Taigi Spinoza yra pirmasis filosofas, iškėlęs etikai dvi pagrindines kon- 
cepcijas, kurių definicija išreiškia visiškai naujas naujosios visuomenės ver- 
tybes - tai laisvė ir protas. 

Tiek Hobsas, tiek Spinoza pritrenkė savo amžininkus kaip įžūlūs novatoriai; 
abiem buvo prilipdyta „ateisto“ etiketė - ji septynioliktojo amžiaus Europo- 
je buvo vartojama beveik taip, kaip „komunisto“ etiketė dvidešimtojo am- 
žiaus Amerikoje. Spinoza buvo išvytas iš sinagogos, Hobsą užsipuolė angli- 
konų dvasininkai. Ir kaip tik todėl, kad taip nutolo nuo savo amžininkų, tam 
tikra prasme jie išsako bendrąsias savo visuomenės dilemas, tik netiesiogiai. 
Tačiau klausimai, kuriuos jie užduoda, ir vertybės, kurias jie įkūnija - kad ir 
kokios skirtingos jos būtų - greitai tampa klausimais ir vertybėmis, kurie 
atspindi visą socialinio gyvenimo būdą. Įvairiausiais būdais filosofiniai ir 
praktiniai klausimai susiejami. Įvairiausiais būdais, nes dėl skirtingų sociali- 
nių sąlygų šį santykį nulemia skirtingi kontekstai. Pavyzdžiui, Prancūzijoje 
filosofija, analizuodama esamos socialinės ir politinės santvarkos koncepci- 
jas, tokias kaip suverenumas, įstatymas, nuosavybė ir panašiai, tapo labai 
kritiška šioms koncepcijoms ir tapo nusistovėjusios santvarkos kritikos įran- 
kiu. Anglijoje filosofija, analizuodama esamos santvarkos koncepcijas, daž- 
nai įteisina šias koncepcijas. Skirtumus tarp Prancūzijos ir Anglijos iš dalies 
galima paaiškinti tuo faktu, kad Anglijos socialinė santvarka daugeliui aš- 
tuoniolikto amžiaus prancūzų rašytojų pateikia modelį, pagal kurį galima 
kritikuoti savo pačių visuomenę; tuo tarpu pačioje Anglijoje tokio modelio 
vis dar nebuvo, nors amžiaus pabaigoje prancūzų revoliucija suteikė Prancū- 
zijai galimybę atsidėkoti tuo pačiu. 

Nepaisant to, Anglijoje galime pažymėti pakopas, pagal kurias vieną do- 
rovės modelį pakeitė iš esmės visai kitoks. Šią istoriją galėtume panaudoti iš 
dalies aiškindami, kaip filosofinė kritika gali visiškai skirtingai sietis su so- 
cialiniais pokyčiais skirtingo tipo laikotarpiais. Gali būti visuomenės formų, 
kuriose taikomi įvairūs kriterijai pateisinti ir paaiškinti dorovinius, sociali- 
nius ir politinius standartus. Ar mes paklūstame esamoms taisyklėms ir ieš- 

kome esamų idealų todėl, kad Dievas juos leidžia? Ar todėl, kad juos nuro- 
do suverenas, kuris turi teisėtą valdžią? Ar todėl, kad paklusti jiems iš prin- 
cipo yra priemonė labiausiai tenkinančiai žmogaus gyvenimo formai pasiek- 
ti? Ar todėl, kad turintys galią gali mus kaip nors nubausti ar kitaip pakenk- 
ti, jei mes nepaklusime? Praktiniu lygiu gali būti nebūtina ir nesvarbu apsi- 
spręsti dėl šių alternatyvų. Nes jei standartai, kurie pagaliau pripažįstami pa- 
grįstais, atrodo taip pat pagrįsti, nesvarbu, kokiais kriterijais mes vadovauja- 
mės apie juos spręsdami, tai ginčas dėl tinkamo mūsų standartų įteisinimo 
atrodys teturįs grynai teorinę reikšmę, bus svarbus protų lavinimui mokyk- 
loje, tačiau nereikšmingas laukuose ar turguje. 

Socialiniai pokyčiai, beje, gali teoriją perkelti iš mokyklų ir ne tik į turgų, 
bet ir į mūšio lauką. Pagalvokime, kas gali atsitikti socialinėje santvarkoje, 
kurioje sutrinka šventumas ir sekuliariškumas, bažnyčia ir valstybė, karalius 
ir parlamentas ar turtingieji ir vargšai. Kriterijai, kurie paprastai pateikdavo 
tuos pačius atsakymus į klausimus: kokius standartus turėčiau. pripažinti? ir 
ką turėčiau daryti? - dabar pateikia keletą atsakymų, kylančių iš naujojo kon- 
kuruojančių kriterijų lenktyniavimo. Ką Dievas įsako, ar teigiama, kad įsako, 
kas turi sankcionuotą galią, ką patvirtina teisėta valdžia ir kas, pasirodo, lei- 
džia tenkinti amžininkų norus ir poreikius, jau daugiau nebėra tas pat. Tai, 
kad argumentas jau nebėra toks pat, kaip anksčiau, jį galima nuslėpti faktu, 
kad skirtingų kriterijų šalininkai gana natūraliai mėgins iš naujo apibrėžti 
varžovus ne mūšio lauke, o mėgindami kaip Hobsas parodyti, kad teisėta 
valdžia yra laimėjusi galia, ar kaip puritonai teigti, kad tai, ką įsako Dievas, 
turime pripažinti kaip mūsų norų ir poreikių tenkinimą, jei tik nesame nuo- 
dėmių visiškai sugadinti, ar kaip rojalistai - kad paklusnumas teisėtai kara- 
liaus valdžiai yra tai, ką įsako Dievas. Nepaisant to, galime pripažinti, kad 
kriterijai išsibarstė; o tai pripažindami, pripažįstame grupę tokių klausimų, 
kurie yra kartu ir doroviniai, ir filosofiniai. 

Koks logiškai priimtinas būtų dorovės taisyklių pagrindas? Kokių jos rei- 
kalauja patvirtinimų? Iki šiol etikos istorijoje mes esame susidūrę bent su tri- 
mis svarbiais atsakymais. Pagrindas, iš dalies susijęs su Žmogiškąja gyveni- 
mo forma, kurioje mūsų troškimai ir polinkiai formuojami ir vystomi pripa- 
žinimo ir tam tikro gėrio siekimo link (Platonas ir Aristotelis); pagrindas, iš 
dalies susijęs su dieviškaisiais įsakymais, paklusnumu, už kurį bus atlyginta, 
ir nepaklusnumu, už kurį bus baudžiama (krikščionybė); ir pagrindas, susi- 
jęs su išmokimu to, koks veiksmas suteikia mums tai, ko mes dabar labiau- 
siai norime (sofistai ir Hobsas). Kiekvienu iš šių atsakymų apibūdinama vis 
kitokia dorovė; kiekviena jų nubrėžia skirtingą loginę dorovės sprendimų 

formą ir statusą. Pirmajame pagrindinė koncepcija yra funkcionaliai vartoja- 
mas „geras“; ir pagrindiniai sprendimai yra susiję su tuo, kad kai kurie daik- 
tai, skyriai ar žmonės yra geri - tai yra labai tinka kai kuriems socialinio gy- 
venimo įvaizdžio, į kurį reikia visada atsižvelgti, vaidmenims ar funkcijoms. 
Antrajame pagrindinė koncepcija reiškiama pasakymu „Tu privalai“, o pa- 
grindiniai sprendimai reiškia atlyginimo ir bausmės pasekmes. Trečiajame 
pagrindinės koncepcijos yra tos, kurios susijusios su priemonėmis duotajam 
tikslui pasiekti, su mūsų troškimais, kokie jie yra; o pagrindiniai sprendimai 
turi atitinkamą formą. Savaime suprantama, ir tai jau buvo pabrėžta, kad 
įmanoma visus tris atsakymus įvairiais būdais jungti ir keisti: graikiškasis ir 
krikščioniškasis Akviniečio mišinys yra pats svarbiausias. Tačiau kaip mums 
tarp jų išsirinkti? Aiškiai pateikti loginę formą, kaip šio dorovės sprendimo šią 
formą, ir atmesti visas kitas, kaip neteisėtas, būtų arbitražinė ir neteisėta pro- 
cedūra. Tačiau jei ir galėtume ką padaryti, tai atkreipti dėmesį į huma- 
niškosios prigimties ir fizinės visatos teorijas, atsirandančias iš kiekvieno 
skirtingo požiūrio; mums tai padarius, graikų požiūrio prioritetas - bent jau 
Aristotelio pateikiama forma, jo varžovų atžvilgiu tampa akivaizdus - bent 
jau dviem trečdaliais krikščionybės atžvilgiu ir bent vienu trečdaliu „veiks- 
mų, kurių pasekmės labiausiai trokštamos“ atžvilgiu. Pradėkime nuo pasta- 
rojo: pakankamai aišku, kad mūsų troškimus, kokie jie yra, reikia kritikuoti ir 
taisyti. Tie, kas mandagiai kalba, kad dorovės taisyklės sumanytos padidinti 
malonumą ir sumažinti skausmą, aiškiai niekada neatsimušė į tokius klausi- 
mus, ar patyrė viduramžių krikščionys arba šiuolaikiniai germanai malonu- 
mą persekiodami žydus, ir greičiausiai neįvertino žydams sukelto skausmo, 
todėl pateisina persekiojimą. Tai, kad jie nepasvėrė, ką pelno šis argumentas, 
tikriausiai yra jų dorovės rodiklis; tačiau intelekto prasme tai reiškia, kad jie 
nepaisė nei galimybės keisti žmogiškąją prigimtį, nei priemonių, kuriomis 
būtų galima ją kritikuoti vadovaujantis tais idealais, kurie yra numanomi ne 
tik asmeninėse herojinėse individų svajonėse, ir nei kaip esamoje visuomenė- 
je galima tuos veiksmus numatyti. Mums nebūtina suvokti Aristotelio idea- 
laus gyvenimo ar krikščioniškojo šventumo idealo, ar riterių idealų kaip as- 
meninių intencijų: tai yra idealai, suprantami turint galvoje graikų džentel- 
menų gyvenimo būdą arba ankstyvosios bažnyčios pagonišką aplinką, arba 
riterystės ir karo institucijas. Kad galėtume atskirti šiuos idealus nuo jų socia- 
linės aplinkos, reikia atimti iš jų signifikantinį turinį; būtent Karlas Marxas 
pastebėjo, kad don Kichotas turėjo išmokti, jog ne kiekvienas ekonomikos 
dėsnis yra visiškai suderinamas su klajojančių riterių nuotykiais. Tačiau savo 
natūralioje socialinėje aplinkoje šie idealai gali būti panaudoti, norint sukriti- 

kuoti ne tik mūsų veiksmus, bet ir tikruosius tikslus ir troškimus. 

Krikščionybei ir Aristoteliui bendras požiūrio pranašumas tas, kad jie 
nepripažįsta tikrųjų troškimų kaip duotų; jis įkūnija dorovinį idealą, kuris 
yra svetimas kitiems abiem požiūriams, šis idealas išsakomas posakiu, kad 
vienaip ar kitaip visi žmonės Dievo akimis yra lygūs. Skiriamąją liniją tarp 
visų dorovių, kurios yra tik grupės dorovės, ir visų dorovių, kurios yra žmo- 
nių apskritai dorovės, istoriškai nubrėžia krikščionybė. Šios doktrinos seku- 
liarinė forma, kaip minimaliai lygių teisių visiems žmonėms reikalavimas ir 
todėl minimalios laisvės reikalavimas, yra pagrindinis septynioliktojo am- 
žiaus krikščionybės laimėjimas, iš esmės išreikštas digerių manifeste ir kai 
kuriuose levelerių pareiškimuose. Kairiojo sparno judėjimai parlamentinėje 
armijoje anglų pilietinio karo metu pirmą kartą išreiškia laisvės ir lygybės 
sekuliarines koncepcijas, kurios kertasi su visomis socialinės hierarchijos tra- 
dicinėmis formomis. Tačiau prieš išnagrinėdami tas naujas sąvokas, turime 
pažvelgti, kas atsitiko krikščionybei. 

Didžiausios krikščionybės dorovės silpnybės yra dvi: pirma, vien tik 
metafizinių įsipareigojimų nukrypimo laipsnis, o antra, tai, kad jai tenka tvir- 
tinti, jog šio gyvenimo ir šio pasaulio tikslą ir esmę galų gale galima rasti ki- 
tame pasaulyje. Kol šis gyvenimas žmonėms iš vidaus atrodo nepatenkina- 
mas, tol jie bus labiau linkę domėtis krikščionybės teiginiais; tačiau kai tik jie 
ras tinkamus projektus ir tikslus, jų susidomėjimas turėtų sumažėti. O ple- 
čiantis gyvenimui, kas įmanoma dėl ekonomikos augimo, ir dėl kitų pasau- 
lio religijų iš tikrųjų visai subyrės. Tuo labiau, kad tikėjimas bet kokiu ypa- 
tingu dievu vis labiau tampa formalumu - jeigu jis tikrųjų neatmetamas. Pa- 
kopa po pakopos formuojasi religinių įsitikinimų intelektinės kritikos proce- 
sas ir socialinės laisvamanybės procesas. 

Intelekto lygmeniu iš pradžių deistai, po to skeptikai suabejojo stebuk- 
lais, istorinės naracijos, kur krikščionybė paliekama ramybėje, tiesa, tradici- 
niais Dievo buvimo įrodymais ir ekleziastinės moralės netolerancija. Visuo- 
menei religijos dorovė vis labiau tampa religijos forma, dangstančia ar tik 
dailinančia grynai sekuliarinius idealus ir tikslus. Jei žvilgtelėtume į istoriją, 
pamatytume, kad šio proceso kulminacija aštuonioliktame amžiuje yra doro- 
vės, kurios pirmtakai buvo ir Hobsas bei sofistai, pergalė. 

Septynioliktame ir aštuonioliktame amžiuje tiek Anglijoje, tiek Naujojo- 
je Anglijoje puritonizmas keičiasi iš nusistovėjusios tvarkos kritikos Kara- 
liaus Jėzaus vardu į naujos viduriniosios klasės ekonominės veiklos patvirti- 
nimą. Šio proceso pabaigoje ekonomikos žmogus iškyla visiškai susiforma- 
vęs; šio proceso metu žmogiškoji prigimtis atsiranda kaip duota, o žmogaus 

poreikiai, arba ko reikia jiems patenkinti, — kaip atskiras, nesudėtingas veiks- 
mo standartas. Nauda ir pelnas vertinami kaip aiškios ir akivaizdžios sąvo- 
kos, kurių daugiau nebereikia aiškinti. Šis procesas aiškiai parodomas Defoe, 
kuris buvo nepaprastai kuklus ir taip pat nepaprastai gerai pažinojo laiko 
prigimtį, raštuose. Jis mato, kad Tautų sandraugos laikų krikščionybė išgara- 
vo: „...nerastum tokio uolumo krikščioniškai religijai šiandien ar galbūt jo- 
kiame šio pasaulio krašte, kol Dangus pats nepradės mušti būgno, o šlovin- 
gieji legionai nenusileis iš aukštybių, siekdami skelbti darbą ir visą pasaulį 
pažeminti iki paklusnumo Karaliui Jėzui - laikas, apie kurį kai kas iš mūsų 
sako, kad jis netoli, tačiau apie kurį aš nieko negirdėjau jokiose savo kelionė- 
se ir atradimuose, ne, nė vieno žodžio.““ Be to, visus Defoe veikėjus skatina 
veikti dvigubos buhalterijos vertybės, o žmogaus jausmams leidžiama įženg- 
ti tik per pasipelnymui paliktus plyšius. Kaip sako Molė Flanders, „jei turi pi- 
nigų, bet kur jausiesi kaip namie“. Mažasis Mūras, be kurio Kruzas nebūtų 
išvengęs vergijos ir kurį nusprendė „po to mylėti amžinai“, buvo paties Kru- 
zo parduotas vergijon už šešiasdešimt sidabrinių (panašu, kad už pirkėjo pa- 
žadą išlaisvinti vergą po aštuonerių metų; žinoma, ta sąlyga, kad jis bus jau 
paverstas krikščioniu). Knygoje Kiti Robinzono Kruzo nuotykiai kolonizatorių 
žmonos vertinamos vien tik ekonominiais terminais. Kalbant apie Defoe per- 
sonažus dažnai paaiškėja, kad „džiaugsmas pavaldus kapitalui, o individas, 
kuris džiaugiasi, individui, kuris tą kapitalą kaupia“. Marxui, kuris taip rašė 
apie kapitalistinę žmogaus prigimtį, būtų patikusi Defoe išvada, kad nauda 
yra „didelis malonumas ir visų gerų Žmonių teisingai laikoma teisingiausiu 
ir kilniausiu tikslu gyvenimo, kuriame žmonės labiausiai priartėja prie Išga- 
nytojo, kuris vaikščiojo darydamas gera“. 

Tačiau ekonominių vertybių puoselėjimas ir religinių vertybių menkėji- 
mas jose yra tik viena istorijos pusė. Aš esu kiek anksčiau pastebėjęs išaugu- 
sią Koncepcijos „individas“ reikšmę. Dabar scenoje pasirodo individas visa 
to žodžio prasme. Robinzonas Kruzas tampa biblija kartai, kuriai priklauso ir 
Rousseau ir Adamas Smithas. Romane akcentuojama individuali patirtis, o 
jos svarba turėtų tuoj iškilti kaip vyraujanti literatūros forma. Socialinis gy- 
venimas iš esmės tampa individų valios kovų ir konfliktų arena. Pirmasis vi- 
sų šių individų pirmtakas yra greičiausiai Miltono Šėtonas, kuris atsivedė 
Bleiką į velnių puotą ir tapo pirmuoju vigu. Šėtono devizas Non Serviam ak- 
centuoja ne tik asmens iššūkį Dievui, bet ir iššūkį nusistovėjusios ir nekintan- 
čios hierarchijos koncepcijai. Šėtono painumas ir įdomumas yra tas, kad jis 
privalo, bet negali atmesti šios hierarchijos: vienintelė alternatyva tarnybai 
yra monarchija; tačiau monarchija reiškia hierarchiją, kurią atmetė sukilimas. 

Lygiai taip pat Šėtono dvasinis palikuonis Tomas Džonsas įklimpsta į tą pa- 
čią dilemą. Tomas Džonsas galų gale laimi savo Sofiją, nes tai jam padeda pa- 
daryti ir asmeninės savybės, ir gryna sėkmė. Tačiau jei jau jam iš tikrųjų lem- 
ta turėti Sofiją, galų gale reikia parodyti, kad jo kilmė tikrai gera, kad jis taip 
pat teisėtai priklauso skvairams. Tradicinėms socialinės hierarchijos verty- 
bėms yra tik iš dalies paprieštarauta. 

Taigi randame socialinio gyvenimo formą, kai tradicinei tvarkai prieši- 
nasi tokios naujovių formos, kur laisvė ir nuosavybė yra lyg dvi tos pačios 
monetos pusės. Prasiskinti sau kelią reiškia prasiskinti kelią ekonomikoje, bent 
jau iš pradžių. Tačiau sėkmės ženklas tebelieka rankose tų, kurie yra nusisto- 
vėjusių daiktų tvarkos viršūnėje. Tačiau jau pats šis mobilumas visuomenėje 
ir pats dviejų santvarkų susidūrimas brandina radikalius klausimus. Grei- 
čiausiai utopistiniai digerių ir levelerių laisvės šūkiai susiaurėjo iki purito- 
niškos laisvės ir dar menkesnės puritonų pirklio laisvės. Tačiau jie lieka aš- 
tuonioliktąjį amžių persekiojančiu vaiduokliu. Hume'as pasibaisėjo tuo, jog 
buvo pasiūlytas įstatymas, kuris lygiai padalija nuosavybę tiems, kas geriau- 
siai sugeba ja naudotis, arba tiesiog žmonėms. „Tačiau ar žmonija vykdo to- 
ki įstatymą, toks didelis nuopelnų netikrumas — tiek dėl paties neaiškumo, 
tiek kiekvieno individo polinkio save apgaudinėti, - kad iš to negalėtume ti- 
kėtis aiškios poelgio taisyklės; greičiau akivaizdi to pasekmė būtų visiškas 
visuomenės susiskaidymas. Fanatikai gali teigti, kad dominija paremta malone 
ir kad ši žemė priklauso tik šventiesiems; tačiau civilinės teisės pareigūnas labai 
teisingai šiuos nesusipratusius teoretikus vertina kaip ir įprastus plėšikus ir 
moko juos griežta drausme, teigdamas, kad taisyklė, kuri teoriškai gali atro- 
dyti labai naudinga visuomenei, praktiškai gali pasirodyti esanti visiškai ža- 
linga ir destruktyvi. Tai, kad Anglijoje buvo tokių religinių fanatikų, kurie rei- 
kalavo lygaus nuosavybės skirstymo, buvo tam tikras politinis fanatizmas, 
kuris kilo iš religinio ir labiausiai tenkino jų pačių pretenzijas...““ 

Kas tokia tada buvo digeriai ir leveleriai? Ir kodėl jie žymi dorovės isto- 
rijos posūkį ir turi pasekmių etikos filosofijai? Kas yra laisvės doktrina, kuri 
aštuoniolikto amžiaus pradžioje buvo laikinai dingusi ar pakitusi? Tai dok- 
trina, pagal kurią kiekvienas žmogus turi prigimtinę teisę naudotis kai kurio- 
mis laisvėmis paprasčiausiai dėl to, kad jis yra žmogus. Digeriai ir leveleriai 
ekonominiu lygmeniu šią doktriną interpretuoja įvairiai; digeriai tikėjo gėry- 
bių bendruomene, ypač bendra žemės nuosavybe, o leveleriai — privačia 
nuosavybe. Patys leveleriai skirtingu metu politiniu lygiu šį požiūrį išdėstė 
skirtingai ir nenuosekliai; kartais reikalavo visuotinės rinkimų teisės suaugu- 
siems žmonėms, o kartais buvo pasiryžę išskirti tarnus ir elgetas (kurie sep- 

tyniolikto amžiaus Anglijoje sudarė tikriausiai daugiau negu pusę visų 
gyventojų vyrų). Tačiau už jų ypatingų reikalavimų visada slypėjo teorija, 
kurią Patnio debatuose išreiškė pulkininkas Thomas Rainboroughas: „Nes 
tikrai manau, kad pats neturtingiausias Anglijos žmogus gyvena patį didin- 
giausią gyvenimą; ir todėl iš tiesų, ponai, manau, aišku, jog kiekvienas žmo- 
gus, kuriam tenka paklusti vienai ar kitai vyriausybei, turėtų pirmiausia su- 
tikti paklusti tai vyriausybei.“* Rainborough tai pareiškė debatuose, vyku- 
siuose 1647 metų spalį dėl Patnio dykynės tarp Cromwellio armijos leveler- 
ių judėjimo paprastų Žmonių atstovų ir Cromwellio, Iretono bei kitų vado- 
vaujančių karininkų. Ginčas vyko dėl politinių pozicijų, kurias turėjo užimti 
armija, spręsdama reikalus po karaliaus sutriuškinimo. Iretonas ir Crom- 
wellis siekė ribotos nuosavybės balsavimo teisės; į tai Rainborough ir kiti at- 
sakė, kad tokiu atveju neturtingieji, kurie kovėsi parlamento armijoje, už sa- 
vo vargą nebūtų nieko gavę. Užuot tironiją pakeitus laisve, jiems būtų teku- 
si tironija vietoje senosios tironijos. Tačiau jei jie tą būtų Žinoję iš anksto, jie 
nebūtų ėmęsi kariauti. Tas atvejis, kurio 1647 metais Patnyje ėmėsi Rainbo- 
rough, prieš metus buvo aprašytas teoriniame Richardo Overtono darbe Strė- 
lė į visus tironus. „Kiekvienam gamtoje gyvenančiam Individui gamta sutei- 
kia individualią nuosavybę, į kurią niekas neturėtų kėsintis ar jos užgrobti, 
nes kaip kiekvienas atskirai egzistuoja, taip turi ir atskirą nuosavybę, kitaip 
negalėtų būti savimi, ir niekas kitas, akivaizdžiai nepažeidęs ir nepapriešta- 
ravęs patiems prigimties ir tarpusavio sąžinės bei teisingumo taisyklių prin- 
cipams, negali tikėtis ją atimti ir lygybės bei teisingumo Taisyklių tarp žmo- 
gaus ir Žmogaus; negali būti kartu mano ir tavo; joks žmogus neturi galios 
mano teisėms ir laisvėms, ir aš jos neturiu kitų žmonių atžvilgiu; aš galiu bū- 
ti tik Individas, džiaugtis savimi ir savo nuosavybe, galiu rašyti apie save ir 
tik apie save ir nedaryti jokių tolesnių prielaidų; jei jau taip darau, įsibraunu 
ir kėsinuosi į kito žmogaus Teisę, į kurią jokios Teisės neturiu.““ 

Taip prigimtinių teisių teorija savo revoliucine forma įėjo į naujųjų laikų 
pasaulį. Overtono prigimtis skiriasi nuo Hobso: prigimties principai sulaiko 
mane nuo įsiveržimo į kitų erdvę tiek, kiek jie leidžia man pasipriešinti ki- 
tiems, kurie veržiasi į mano erdvę. Kas yra mano erdvė? Aš „pats“? Mano 
„sava valda“? Pastarasis žodis yra artimiausias žodžio nuosavybė pirmtakas, 
bet jie nesutampa. Overtonas suprato, kaip ir Locke'as turėjo suprasti, kad aš 
sugebu veikti kaip asmuo tiek, kiek galiu minimaliai kontroliuoti dalykus. 
Mano peilis, kirvis ar rašiklis galbūt nėra tiek man reikalingi, kiek mano ran- 
ka, tačiau jie reikalingi labai panašiai. Tačiau kas šitam „pačiam“ suteikia tei- 
ses? Prigimtinės teisės koncepcija paprastai užsipuolama štai taip. 

Teisę galima pareikšti ar ja pasinaudoti dėka taisyklės, kuri tam tikrai 
žmonių klasei tą teisę suteikia. Tokios taisyklės yra suprantamos tada, kai jos 
įkūnijamos tam tikroje sistemoje pozityvaus įstatymo, kurį įtvirtina suvereni 
įstatymleidystė. Tačiau už pozityvių įstatymų ribų teisės sąvoka tik tada tu- 
ri prasmę, jei mes darome prielaidą, kad yra dieviškasis įstatymo kūrėjas, ku- 
ris užtikrina, kad visatoje įsigalios įstatymo sistema. Tačiau teiginys, kad eg- 
zistuoja prigimtinės teisės, remiasi ne dieviškuoju įstatymu, kaip nesiremia 
ir ex hipothesi negali remtis jokiu apeliavimu į pozityvų įstatymą. Konkreti 
teisinė sistema tam tikroje bendruomenėje nenuolaidžiauja kokiam nors in- 
dividui ar individų klasei ir nesuteikia teisių, kuriomis jis ar jie galėtų nau- 
dotis. Taigi samprotaujama, kad tariamos „prigimtinės teisės“ nepatenkina 
minimalios sąlygos, būtinos, kad ta teisė egzistuotų ir kad būtų pripažinta. 
Todėl tokios rūšies kritikai daro išvadą, kad arba prigimtinių teisių doktrina 
yra pati supainiota, arba ji kaip tik yra būdas pasireikšti dorovės principui, 
kad visi Žmonės turi turėti kokias nors teises, kurias pripažįsta ir saugo pozi- 
tyvus įstatymas ir jo sankcijos. Pastaroji alternatyva yra tikrai klaidinga; nes 
kai žmonės apeliuoja į prigimtinių teisių doktriną, jie niekada nesako, kad jie 
tik turėtų naudotis tam tikromis teisėmis, jie visada mėgina pateikti priežas- 
tį. Taigi jei ši kritikos kryptis yra teisinga, atrodytų, kad mes turėtume dary- 
ti išvadą, jog laikytis prigimtinių teisių yra beprasmiška. Bet ar taip yra? 

Jei kas nors iš manęs ko nors reikalauja ir nepateikia ar negali pateikti 
pozityvaus įstatymo tam reikalavimui pagrįsti, aš galiu jo paklausti, kas jį 
paskatino reikalauti. Jis galėtų pateikti tokį pakankamą savo reikalavimo 
įteisinimą, jei tik jis galėtų nustatyti, pirma, kad aš tyliai ir aiškiai pripažinau 
jo teisę, sutikdamas su sutartimi ar pažadu tokios formos: „Jei tu darysi taip, 
aš darysiu šitaip“, ir jei jis galėtų nustatyti, antra, kad iš savo pusės jis yra pa- 
daręs viską, kas numatyta sutartyje. Tai yra tas, kas nori nustatyti, jog turi 
man teisėtų pretenzijų, gali tai padaryti, jeigu sugeba parodyti, kad aš pripa- 
žinau tam tikrą sutartinį įsipareigojimą ir kad jis atliko visa tai, kas buvo nu- 
matyta aptariamoje sutartyje. Nuo šio bendro pobūdžio argumento mes vėl- 
gi galime pereiti prie prigimtinių teisių teorijos. 

Prigimtinių teisių esminis reikalavimas yra tas, kad niekas neturi teisės 
į mane, nebent remtųsi kokia nors sutartimi, mano sutikimu ir savo įsiparei- 
gojimų vykdymu pagal tą sutartį. Sakyti, kad aš į ką nors turiu teisę, reiškia 
paprasčiausiai sakyti, kad niekas negali teisėtai man trukdyti, nebent šiuo at- 
veju būtų numatyta ypatinga teisė prieš mane. Taigi prigimtinės teisės dok- 
trinos paskirtis yra numatyti sąlygas, kurias turi atitikti kas nors, kas ketina 
į mane turėti kokių nors teisių. O „kas nors“ čia apima valstybę. Vadinasi, bet 

kokia valstybė, kuri teigia turinti teisių į mane, tai yra teisėta valdžia mano 
atžvilgiu — ir mano nuosavybės atžvilgiu - turėtų pasirūpinti sutartimi, ku- 
rios formą mes jau apibrėžėme, mano sutikimu ir tuo, kad pagal šią sutartį 
valstybė laikysis jai numatytų įsipareigojimų. Ši akivaizdžiai triviali išvada 
gerai nušviečia septynioliktojo ir vėlesnių amžių politinę teoriją. Ji paaiškina, 
kodėl socialinė sutartis reikalinga kiekvienam, kas siekia apginti valstybės 
galios teisėtumą; Hobsas sutarties vaidmenį suprato ne visai taip. Jis neapi- 
brėžia ir negali apibrėžti ar paaiškinti socialinio gyvenimo kaip tokio, nes su- 
tarties prielaida, kaip iau mėginau įrodinėti, yra socialinis gyvenimas ir išties 
gana aukšto lygio civilizacija. Tačiau kiekvienas teisėtumo reikalavimas turė- 
tų remtis kokia nors socialinės sutarties doktrina. Septynioliktame amžiuje 
toks teisėtumo reikalavimas tampa lemiamu valstybės galiai. Viduramžiais 
galutinės valdžios. suverenaus Kunigaikščio teisėtumas buvo susijęs su vi- 
sais kitais prievolės ir pareigos ryšiais, saistančiais aukštesniuosius ir žemes- 
niuonius. Septynioliktame amžiuje šie ryšiai lemtingai susilpnėja. Žmogus 
susiduria su kitu žmoguini ten, kur laisvosios rinkos ekonomikos piniginiai 
santykiai kartu su centralizuotos valstybės galia padėjo sutraukyti sociali- 
nius ryšius, kuriais rėmėsi tradiciniai teisėtumo reikalavimai. Bet kaip suteik- 
ti teisėtumą naujajai santvarkai ir ypač suvereniai valdžiai? Reikalavimai 
dicviškajai teisei ir šventraščio valdžia yra arbitražinis pagrindas. Taigi vals- 
tybė turi vėl griebtis akivaizdžios ar numanomos socialinės sutarties. Tačiau 
iškyla du dalykai. Patys valstybės reikalavimai rodo ir leidžia numanyti ıki- 
politinę (štai kokia yra prigimties jėga) teisę individo, kuriam valdžia patvir- 
tinama, kaip tenkinanti, pagal sutarti, kurių jis sutinka vykdyti, o valstybė 
vykdo iš savo pusės. Tačiau, žinoma, paprastai tokios sutarties nebūna, nes 
nera ir tokio sutikimo. Individas neturi galimybės išsakyti sutikimo ar nesu- 
tikimo. Taigi šia forma išreikšta prigimtinių teisių doktrina yra pagrindinė 
išsilaisvinimo doktrina. Ji parodo, kad daugumos valstybių reikalavimai pa- 
naudoti mūsų atžvilgiu teisėtą valdžią yra ir turėtų būti nepagrįsti. Tokios ra- 
dikalios pasekmės tiek dorovei, tiek politikai yra akivaizdžios. Čia susiduria- 
me su tuo atveju, kai didelį žingsnį pirmyn dorovės ir politikos filosofijoje 
žengė beveik pamiršti mąstytojai Rainborough, digeris, Winstanley's ir 
Overtonas bei kiti leveleriai. Juos užmiršo dėl to, kad jų doktrina kitoms kar- 
toms buvo perduota įvairiais būdais pakeista. Dorovės požiūriu, kaip aš jau 
minėjau, individo teisės buvo tampriai susijusios su teise į laisvę rinkos eko- 
nomikoje. Politikoje Johno Locke'o doktrina išstūmė juos. Tačiau kadangi 
Locke'o doktrina yra svarbi tiek dorovei, tiek politikai, prie jos mes dabar ir 
pereisime. 

Johno Locke'o Du traktatai apie valstybinį valdymą išėjo Anglijoje 1690 metais. 
Juose aiškiai išreiškiamas motyvas, pateisinantis 1688 metų Vigų sukilimą ir 
revoliuciją, po kurio į Anglijos sostą atsisėdo Viljamas Oranžas. Locke'as sie- 
kė apginti naująjį režimą ir parodyti, kad Viljamo rėmėjų sukilimas prieš ka- 
ralių Džeimsą buvo teisėtas, o jakobitų sukilimas prieš karalių Viljamą 1689 
metais neteisėtas. Taip Locke'as dar kartą iškelia Hobso klausimus: kas suda- 
ro teisėtą suverenų valdžią? kada galima, jeigu įmanoma, pateisinti sukili- 
mą? 

Kaip ir Hobsas, Locke'as pradeda nuo prigimtinės valstybės vaizdo. Ta- 
čiau Locke'o prigimtinė valstybė iš tiesų nėra ikisocialinė ar ikidorovinė. 
Žmonės joje gyvena šeimomis, apibrėžtoje socialinėje santvarkoje. Jie turi sa- 
vo nuosavybę ir ją vertina. Jie vienas kitam turi reikalavimų ir juos pripažįs- 
ta. Tačiau jų gyvenimas turi trūkumų. Kiekvienas protingas tvarinys suvo- 
kia, kad egzistuoja prigimtinis įstatymas; tačiau dėl specifinių interesų ir dė- 
mesio trūkumo Žmonės jį kitiems taiko daug griežčiau nei sau, tuo tarpu ne- 
sant tinkamos valdžios už kai kuriuos nusikaltimus žmonės lieka nenubaus- 
ti. Tarp Žmonių kylančių ginčų nesprendžia nešališkas arbitras, dėl to kiek- 
vienas ginčas gali sukelti tarpusavio karą. Dėl šių dalykų imama siekti, kad 
sprendimų galia būtų perduota pilietinei galiai, kuria būtų galima pasitikėti. 
Taip yra ir su sutartimi. Sutarties tikslas yra sukurti valdžią, kuri geriausiai 
apsaugotų prigimtines teises, o Locke'ui svarbiausia teisė yra nuosavybės 
teisė. Locke'as pradeda nuo pozicijos, menkai besiskiriančios nuo Overtono 
argumentų. Asmuo ir jo nuosavybė yra taip glaudžiai susiję, kad žmogaus 
prigimtinė teisė į laisvę turi jungti vieną su kitu. Į kokią nuosavybę aš turiu 
teisę? Į tą, kurią sukūriau savo darbu. Žmogus gali įgyti tiek nuosavybės, 
kiek jo darbas duoda jam naudos. Čia turėtume prisiminti, kad kalbame apie 
žmogaus teises prigimtinėje valstybėje, pilietinės visuomenės įstatymų pirm- 

takę. Locke'as pristato valstybę, kurioje žemė yra neribojama, nuosavybės 
perdavimas dar neaprobuotas. Ar gali tokia padėtis egzistuoti? „Iš pradžių 
visas pasaulis buvo Amerika ir labiau nei dabar; nes niekas nežinojo tokio 
dalyko, kaip pinigai.“ 

Koks yra sutarties poveikis? Žmonės įstatymus leidžiančiai ir vykdoma- 
jai valdžiai perduoda galią priimti ir įgyvendinti įstatymus, kurie gina jų pri- 
gimtines teises. Taip jie perduoda valdžią ir apibrėžia jos ribas; nes jei pilie- 
tinė valdžia negina prigimtinių teisių, ji liaujasi būti teisėta valdžia. Garanti- 
ja, kad ji gins tokias teises, yra ta, kad vieninteliai galiojantys įstatymai pri- 
imami daugumos. Šiuo požiūriu Locke'as yra liberaliosios demokratijos 
pirmtakas. Tačiau kaip tik čia kyla sunkumų. Įstatymai kuriami nuosavybei 
apginti. Kas valdo tą nuosavybę? Nors Locke'as tikėjo, kad žmogus negali at- 
siskirti nuo savo teisės į savo asmens laisvę (teisinis posakis, į kurį įeina to- 
kios priemonės, kaip habeas corpus), jis sutinka atsiskirti nuo nuosavybės. 
Pirminė Žmogaus teisė yra tik į tokią nuosavybę, kurią sukūrė savo darbu; ta- 
čiau su šitaip sukurtu turtu jis gali įgyti kitų Žmonių turtą, taip pat ir paval- 
dinius. Jei taip atsitinka, jy darbas sukuria jam nuosavybę. Todėl didžiulė 
nuosavybės nelygybė atitinka Locke'o prigimtinės teisės į nuosavybę doktri- 
ną. Be to, Locke'as turėjo suvokti, kad daugiau kaip pusė Anglijos žmonių iš 
tikrųjų neturėjo jokios nuosavybės. Kaip tokiu atveju jis gali suderinti savo 
požiūrį, kad dauguma turi teisę valdyti, ir prigimtinės teisės į nuosavybę po- 
žiūrį? Ar jis nepateko į tokią pat keblią padėtį, kurioje, kaip manoma, buvo 
atsidūrę leveleriai? Taigi įvedus tokią balsavimo teisę, kuriai jie pritarė, rin- 
kėjų dauguma iš tiesų labiau buvo linkę panaikinti net tokią pilietinę ir reli- 
ginę laisvę, kuri egzistavo prie Parlamento ar Cromwellio, ir būtų balsavę už 
monarchijos atstatymą. Taigi ar Locke'ui nebūtų buvę pateikti tokie argu- 
mentai, kad suteikti valdžią daugumai reikštų suteikti valdžią daugumai tų, 
kurie suinteresuoti panaikinti mažumos teises į savo įgytą nuosavybę? Aiš- 
kiai tokios problemos Locke'as nesuformuluoja, o priežastis gali būti ta, jog 
Locke'as priima kaip savaime suprantamą dalyką, kad atsakymas į šį klausi- 
mą būtų „Ne“; tai jis gali priimti kaip savaime suprantamą dalyką, nes pri- 
pažįsta, kad tai, ką daro dauguma ir kas jiems būtų priimtina, yra oligarchi- 
nė vyriausybė, kontroliuojama nuosavybės savininkų ir ypač didelio turto 
savininkų. Kodėl jis sugeba tai pripažinti? Greičiausiai dėl savo tylaus prita- 
rimo doktrinos. 

Locke'as rašo, kad „kiekvienas Žmogus, kuris turi kokią nors Nuosavy- 
bę ar patiria kokį nors Džiaugsmą, ar turi kokią nors Vyriausybės Valdos da- 
lį, pareiškia savo tylų Pritarimą ir taip privalo su Džiaugsmu paklusti Vyriau- 

sybės Įstatymams, nepaisant to, ar ta Nuosavybė yra Žemė ir ar suteikiama 
jam ir jo Palikuonims visam laikui, ar tai Apsistojimo vieta tik Savaitei; ar tai 
būtų susiję vien tik su nevaržoma kelione Greitkeliu; ir kaip Pasekmę ji pa- 
siektų kiekvieno pačiose Vyriausybės Valdose būtį.“" Taigi išeina, kad ke- 
liaujantis keliu čigonas pakluso vyriausybės valdžiai, kuri dėl to gali teisėtai 
įrašyti jį į savo ginkluotąsias pajėgas. Locke'o doktrina yra svarbi todėl, kad 
tai yra doktrina kiekvienos naujųjų laikų valstybės, kuri siekia būti demokra- 
tiška, bet kaip ir kitos stengiasi savo piliečius pažaboti. Net jeigu piliečiams 
niekas nepataria ir jie neturi galimybių išreikšti savo požiūrio duotąja tema, 
manoma, kad jie tylomis pritarė vyriausybės veiksmams. Be to, matome, ko- 
dėl šiuolaikinės demokratinės valstybės neturi kitos alternatyvos, kaip kad 
griebtis tokio pobūdžio doktrinos. Jos, kaip ir Locke'o aprašoma Vigų oligar- 
chija, neturi kuo pagrįsti savo teisėtumo, išskyrus viešą pritarimą; ir kaip ir 
Locke'o Vigų oligarchijoje, dauguma jų pavaldinių neturi tikros galimybės 
dalyvauti politiniame procese, nebent visiškai pasyviai. Vadinasi, arba val- 
džia, kurią turi šių valstybių vyriausybės, yra netikra, ir dėl to jų subjektai 
nėra įpareigoti joms paklusti, arba jas įteisina koks nors tylus dalies subjektų 
pritarimas. Tačiau kad įsigaliotų pastaroji alternatyva, tylaus pritarimo dok- 
trina turėtų, žinoma, būti prasminga. Valstybei, deja, ji nėra prasminga. Tam, 
kad žodis pritarimas galėtų būti prasmingai taikomas, yra minimalios sąly- 
gos, kurioms priklauso bent tai, kad žmogus, kuris tariamai nusileido, turi 
kaip nors savo pritarimą signifikuoti ir nurodyti, kad jis suprato, kam jis pri- 
tarė. Tačiau tylaus pritarimo doktrina nepatenkina nė vienos iš šių sąlygų. 

Paties Locke'o doktrinos versija taip pat atlaiko arba neatlaiko konkre- 
čių argumentų, kad prigimtinės teisės yra kilusios iš dorovės įstatymo, kurį 
mes suvokiame protu. Savo darbe Esė apie žmonių supratimą jis teigia, kad 
nors mūsų dorovės idėjos yra kilusios iš jutiminio patyrimo, šias idėjas sie- 
jantys ryšiai yra tokie, kad juos „dorovė gali pademonstruoti, kaip ir mate- 
matika“. Dorovės propozicijas galima suprasti kaip tam tikras tiesas, vien tik 
nagrinėjant jose vartojamus terminus ir jomis išreiškiamas idėjas. Kokie yra 
pagrindiniai dorovės terminai? Gera yra tai, kas suteikia malonumo ar maži- 
na skausmą; bloga yra tai, kas sukelia skausmą ar mažina malonumą. Dorovi- 
nis gėris yra mūsų veiksmų atitikimas įstatymui, kurio sankcijos yra malo- 
nus atlyginimas ir skausminga bausmė. Yra trys įstatymų rūšys - dieviška- 
sis, pilietinis ir tyliai nustatomos konvencijos, kuriose pritarimo kriterijai, pa- 
lyginti išdėstytais Traktate, yra visiškai kitokie (dabar pritarimą „nuomonės 
ar reputacijos įstatymui“ signifikuoja aktyvus pritarimas tam, ką leidžia ar 
draudžia įstatymas). 

Šitaip vertindamas dorovės sprendimus, kurie pagrįsti racionalia ir 
smulkia dorovės koncepcijų analize, Locke'as Anglijoje turi ir pirmtakų, ir 
pasekėjų. Locke'as skiriasi iš kitų tuo, kad apibrėžia gėrį ir blogį atsižvel- 
gdamas į malonumą ir skausmą, neužmiršdamas šio pusiau platoniško po- 
žiūrio į dorovės koncepcijas. Nuoroda į Platoną svarbi; Locke'o pirmtakų, 
Cembridge'o platonikų - anglikonų metafizikų ir moralistų grupės, į kurią į 
ėjo Benjaminas Whichcote's ir Henry's More'as, - darbuose dorovės sprendi- 
mai panašūs į matematinius. Savo darbe Enchiridion Etthicum (1668 m.) Mo- 
re'as įrodinėjo, kad jo vardijami dvidešimt trys pagrindiniai dorovės princi- 
pai yra savaime suprantamos dorovinės tiesos. Atidžiau į jas pažvelgus, tik- 
riausiai kils noras padaryti išvadą, kad dorovės ir matematinių tiesų panašu- 
mas yra tas, kad tariamos dorovės tiesos paaiškėja esančios grynos tautolo- 
gijos, geriausiu atveju pagrindinių dorovės terminų definicijos, o ne sprendi- 
mai pagal jas. Pavyzdžiui, pirmoji More'o tiesa yra ta, kad „Gera yra tai, kas 
teikia malonumo, patinka ir tinka kokiam nors suvokiamam gyvenimui ar 
tokio gyvenimo lygmeniui, ir kas yra neatsiejama nuo suvokėjo“, - ji aiškiai 
yra panaši į definiciją. Tačiau tuos anglų filosofus, pradedant Cembridge'o 
platonikais, kurie manė, kad dorovinių skirtumų, kurie yra išprotaujami pa- 
našiai kaip matematiniai, negalima tinkamai apibūdinti atsižvelgiant vien tik 
į definicijų ir svarių dorovės sprendimų vaidmenų supainiojimą. Kaltė dėl 
šio supainiojimo kliūva jiems; tačiau, be to, jie dar kalbėjo apie daug labiau 
įtikinamą pasitenkinimą, kurio autentiškas pradininkas iš tikrųjų yra Plato- 
nas. Tai yra doktrina, pagal kurią dorovės koncepcijos suvokimo aplinkybės 
reiškia, kad yra suvokti tinkamo jos taikymo kriterijai ir kad tie kriterijai yra 
nedviprasmiški ir pakankami determinuoti bet kokio dorovės sprendimo tie- 
są. Apie šią doktriną reikia pasakyti du dalykus. Pirmasis tas, kad dorovės 
sprendimai primena empirinius tiek, kiek jie primena ir matematinius; jei su- 
pratau koncepcijas, kurios išsakomos žodžiu raudonas, tai supratau kriterijus 
teisingai kažkokį objektą pavadinti raudonu. Į šį dalyką galėjo atkreipti dė- 
mesį patys Cembridge'o platonikai, nes jiems taip pat labai rūpėjo pabrėžti 
empirinio pažinimo a priori elementą. Kita dėmesio verta pastaba yra ta, kad 
jei šis požiūris teisingas, tai iš dviejų Žmonių, kurie skirtingai sprendžia do- 
rovės klausimą, turėtų visuomet atsirasti bent vienas, kuriam paprasčiausiai 
nepasisekė suprasti reikalingos koncepcijos ir todėl nepavyko teisingai pa- 
vartoti reikalingo dorovinio pasakymo. Tačiau tai aiški klaida. Bet kokiai tin- 
kamai dorovės koncepcijų analizei reikalingas įtikinamesnis dorovinio neati- 
tikimo paaiškinimas. 

Tačiau tai nebuvo tas pagrindas, kuriuo remdamiesi etikos racionalistus 

užsipuolė jų amžininkai. Anthony's Ashley's, Shaftesbury'io grafas ir Loc- 
ke'o mokinys, įrodinėjo, kad dorovės skirtumai suvokiami ne protu, o do- 
roviniu jausmu. „Ne anksčiau, negu pastebimas koks nors veiksmas, ne 
anksčiau, negu įžiūrimi žmogaus jausmai ir aistros (o jie įžiūrimi kaip tik ta- 
da, kai pajuntami), vidine akimi pamatoma ir atskiriama tai, kas dailu, mie- 
la ir žavu, nuo to, kas deformuota, bloga, keista ar nemalonu. Kaipgi galima 
nesuprasti, kad šie skirtumai ateina iš gamtos, šių dalykų įžiūrėjimas yra na- 
tūralus ir duotas vien tik gamtos?““ Taigi dorovės sprendimas yra jausminio 
atsakymo į veiksmo ypatybę, išraiška lygiai kaip ir, Shaftesbury'io požiūriu, 
estetinis sprendimas yra kaip tik tokio atsakymo į pavidalų ir figūrų ypaty- 
bes išraiška. Tačiau kokios yra veiksmų, kurie sukelia greičiau palankų nei 
nepalankų atsaką, ypatybės? Dorybingas žmogus yra tas, kurio polinkiai ir 
jausmai harmoningi ir todėl harmoningai dera ir su jo kolegų polinkiais ir 
jausmais. Harmonija yra didžiulė dorovinė vertybė. Tarp to, kas tenkina ma- 
ne, ir to, kas daroma kitų gerovei, nėra jokio prieštaravimo. Prigimtinis žmo- 
gaus polinkis yra geranoriškumas. Shaftesbury'iui tai atrodo visiškai atsitik- 
tinis dalykas. Bernardas de Mandeville'is taip pat apie jį samprotauja kaip 
apie visiškai atsitiktinį dalyką. 

Savo veikaluose Niurnantis avilys, arba Doruoliais virtę nedorėliai, ir Pasaka 
apie bites, arba Privačios ydos — visuomeninė nauda Mandeville'is kritikuoja dvi 
pagrindines Shaftesbury'io propozicijas - kad žmogus iš prigimties yra lin- 
kęs elgtis altruistiškai ir kad tik altruizmas ir geranoriškumas palaiko visuo- 
menės gerovę. Iš tikrųjų, įrodinėja Mandeville'is, veiksmo užuomazga yra 
privatus ir egoistiškas asmeninis interesas; o viešasis visuomenės gėris yra 
privataus individo nesiskaitymo su niekieno gėriu, išskyrus savo paties, iš- 
dava. Tik laimingo atsitiktinumo dėka malonumo ir prabangos siekimas ska- 
tina ekonominę gerovę, o ekonominės gerovės vystymas kelia bendro klestė- 
jimo lygį. Jeigu žmonės būtų tokie dorybingi, kaip mano Shaftesbury's, so- 
cialinis gyvenimas niekada išvis nepasistūmėtų pirmyn. Sąvoka, kad asme- 
ninė dorybė yra viešasis gėris, yra kilusi iš reikalavimo privačios dorybės, 
pareikšto tų, kurie norėtų pridengti savanaudiškumo siekius dorybingais už- 
siėmimais ir siekia labiau save išaukštinti. 

Taip Mandeville'is iškelia antrąjį aštuonioliktojo amžiaus Anglijos doro- 
vės filosofijos klausimą. Jei dorovės sprendimai yra jausmo išraiška, kaip jie 
gali būti daugiau nei suinteresuotumo išraiška? Jei dorybingas veiksmas 
paremtas jausmu, kokie jausmai parengia geranoriškumo atsiradimą? Prade- 
dant Mandeville'iu, filosofų nuomonės išsiskiria ne tik dėl dorovinės sąmo- 
nės versus proto, bet ir dėl to — nors kartais labiau neaiškiai, negu aiškiai — 

kaip teisingai atsakyti Mandeville'iui. Tarp Shaftesbury'io ir Hume'o įsiter- 
pęs didžiausias dorovinės sąmonės teoretikas Francis Hutchesonas šio klau- 
simo tiesiog vengė. Dorovės sąmone suvokiamos tos savybės, kurios sukelia 
reakciją į dorovinį jausmą (yra ir estetinė sąmonė, kurios santykis su grožiu 
yra toks, koks yra ir dorovinės sąmonės santykis su dorybe). Savybės, kurios 
sukelia malonų ir palankų atsaką, yra geranoriškumo savybės. Tai, kam mes 
pritariame, yra ne veiksmai savaime, bet charakterio bruožus atspindintys 
veiksmai, o mūsų pritarimas, atrodo, yra tiesiog tik sukeltas reikalingas 
atsakas. Tačiau kodėl mes vertiname geranoriškumą labiau, negu suinteresuo- 
tumą? Hutchesonas į tokį klausimą atsakyti negali. Jis tik tvirtina, kad taip 
yra. Lygiai taip pat geranoriškumą jis laiko dorybių visuma, tačiau savo po- 
žiūrį tik pateikia, bet neįrodinėja. Verta pažymėti, kad analizuodamas pasi- 
rinkimą Hutchesonas niekada neužima agento pozicijos. Jis tik kalba, ir bet 
kas, kas palaikytų jo požiūrį, turėtų taip pat kalbėti, tačiau kaip visiškai ne- 
šališkas stebėtojas. Būtent dabar prieiname prie į etikos istoriją įėjusios įžy- 
miosios Hutchesono minties, kai jis pasako „geriausia tauta yra ta, kuri su- 
teikia daugiausia laimės didžiausiam skaičiui žmonių, o blogiausia ta, kuri 
tokiu pat santykiu atneša vargą“, ir taip tampa utilitarizmo tėvu. 

Priežastis, dėl kurios mes negalėtume tikėtis rasti tinkamo atsakymo į 
Mandeville'io klausimą nei Shaftesbury'io, nei Hutchesono darbuose, yra 
pakankamai aiški. Jie abu asimiliuoja etiką į estetiką; abiem rūpi apibūdinti 
mūsų reakcijos į dorybingo veiksmo pobūdį, o ne išsiaiškinti, kaip dorovės 
sprendimai galėtų pagrįsti priežastis, dėl kurių mes veikiame būtent taip, o 
ne kitaip. Abu kalba kaip veiksmo kritikai, o ne kaip agentai. Todėl nė vienas 
nėra priverstas mums paaiškinti, kaip protavimas gali būti praktiškas, ar pa- 
teikti tinkamą motyvų teoriją. Deja, nepaisant kad šiuos trūkumus kažkaip 
kompensuoja Butleris ir Hume'as, du didieji aštuonioliktojo amžiaus anglų 
moralistai, jie lyg ir pasidalijo problemas, tačiau nė vienos jų neišsprendė. 
Butleris imasi dorovinio protavimo problemos, tačiau niekada neklausia — 
greičiau klausia ir atsako glausčiausiu ir netinkamiausiu būdu, - kaip tokio 
pobūdžio argumentas gali būti reikšmingas žmonėms agentams. Hume'as 
mėgina pateikti tinkamą motyvų paaiškinimą, tačiau nepalieka vietos do- 
roviniam protavimui. Juk mes, sudėję Butlerio ir Hume'o požiūrius, taip pat 
negalime užlyginti kiekvieno jų trūkumų. Nes tai, ko trūksta kiekvienam, iš- 
kreipia tai, kas pateikiama. 

Josephas Butleris (1692-1752), Durhamo vyskupas, paneigė bent du pa- 
grindinius Hutchesono teiginius. Iš tikrųjų jis pradeda nuo to teiginio, kuris 
yra artimesnis Shaftesbury'iui. Turime įvairių „polinkių, aistrų ir jausmų“. 

Geranoriškumas yra tik vienas jausmas iš daugelio, turintis savo nuopelnų, 
bet nedaugiau negu nusipelno. Manyti, kaip Hutchesonas darė, kad jis yra iš- 
tisa dorybė, yra ne tik paprasčiausia klaida, bet lemtinga klaida. Ji veda tie- 
siai prie kriterijaus, remiančio žmonijos ateities laimę, kaip ir prie kriterijaus, 
pagal kurį turėtų būti sprendžiama apie mano dabartinius veiksmus. Tačiau 
tokio kriterijaus laikymasis sankcionuotų bet kokį nusikaltimą ar neteisybę, 
jei tik pasirodytų, kad tokie nusikaltimai ar neteisybė remia ilgalaikę daugęe- 
lio žmonių laimę. Iš tiesų Butlerio prieštaravimas suskyla į dvi dalis. Jis tiki, 
kad iš tikrųjų mes negalime būti pakankamai tikri dėl savo veiksmų pasek- 
mių sau patiems tiek, kad galėtume pateisinti dabartinius savo veiksmus bū- 
simomis pasekmėmis; ir jis tiki, kad dorovinis mūsų veiksmų pobūdis yra ir 
turėtų būti nepriklausomas nuo savo pasekmių. Į pirmąjį iš šių prieštaravi- 
mų utilitaristas galėtų atsakyti, kad didžiausios laimės kriterijus pritaikomas 
tik tada, kai galima iš tikrųjų numatyti pasekmes; tarp jo ir Butlerio kilęs gin- 
čas, kiek patikimai galima numatyti pasekmes, tampa tikru. Todėl nesutari- 
mo esmę sudaro antrasis Butlerio tvirtinimas. Ar yra veiksmų klasės, kaip 
reikėtų daryti, o kaip veikti būtų uždrausta, nepriklausomai nuo galimų pa- 
sekmių ir į jas neatsižvelgiant? 

Teigiamas Butlerio atsakymas į šį klausimą yra jo doktrinos visumos da- 
lis. Tokie skirtingi filosofai, kaip Mandeville's ir Hutchesonas daro klaidą 
manydami, kad geranoriškumas ir savimeilė turėtų būti supriešinti. Savimei- 
lė yra troškimas laimės sau pačiam, tačiau mūsų prigimtis yra tokia, kad mū- 
sų laimės dalis kyla iš mūsų troškimo būti geranoriškais kitiems patenkini- 
mo. Per didelis nuolaidžiavimas instinktams, nesuderinamiems su gerano- 
riškumu, iš tikrųjų veda į nelaimę, o tokiu būdu ir į savimeilės neigimą. Ne- 
paisant to, žmonės atsiduoda tokioms aistroms ir jausmams, „savo pačių 
prietarams bei žlugimui ir tiesiogiai prieštarauja rodomam ir tikram susido- 
mėjimui bei labiausiai garbina savimeilę“. Kaip mes išvengiame tokių prie- 
tarų ir žlugimo? Racionaliais apmąstymais. Turėtume vadovautis „šalta“ ir 
„protinga“ savimeile. Bet kaip ta protinga savimeilė protauja? 

„Kiekvienas žmogus turi aukštąjį refleksijos ar sąžinės principą, kuris 
skiriasi tiek nuo vidinių jo širdies principų, tiek nuo išorinių veiksmų.““ Pro- 
tingą savimeilę sudaro savo veiksmų valdymas pagal hierarchiją principų, 
kurie apibrėžia Žmogaus prigimtį ir ją sudarantį gėrį. Tarp pareigos ir intere- 
so nėra jokio prieštaravimo, nes atlikti veiksmus taip, kaip turėtume, ir susi- 
laikyti nuo draudžiamų veiksmų reiškia užsitikrinti sau laimę. Tačiau kaip 
žinoti, kokie veiksmai yra skatintini, o koks draudžiami? Čia įrodinėjimas 
tampa visiškai miglotas, nes sukasi ratu. Aš turėčiau veikti taip, kad paten- 

kinčiau savo, kaip racionalios ir dorovingos būtybės prigimtį; mano, kaip 
racionalios ir dorovingos būtybės, prigimtį apibrėžia tam tikri principai, ku- 
rių aš laikausi; o tie principai reikalauja paklusnumo, nes jų skatinami veiks- 
mai iš tikrųjų patenkina mano, kaip racionalios ir dorovingos būtybės, pri- 
gimtį. Sakykime, aš neatlieku tokių veiksmų, kas tada? Ar Butleris įrodinėja, 
kad išties jei aš esu nedorybingas, aš visada būsiu nelaimingas? Žinoma, aš 
būsiu nelaimingas, jei tik turėsiu pagrįstą dorovinę priežastį. Tačiau gal iš 
tikrųjų aš nepripažinsiu tikrosios sąžinės autoriteto ir todėl nesusirūpinsiu. 
Be to, aš galiu manyti, nors Butleriui tai greičiau išimtis nei taisyklė, kad pa- 
reiga ir interesas, kiek jie susiję su gyvenimu šiame pasaulyje, nevisiškai su- 
tampa. Dievo apvaizda užtikrina, kad šiame pasaulyje jie kažkada sutaps, 
bet net ir tokiu atveju, kiek tai susiję su dabartimi, mano pareiga ir mano lai- 
mė nebūtinai sutampa. Taigi mano, kaip racionalios ir dorovingos būtybės, 
pasitenkinimas nevisiškai sutampa su mano laime bet kokia empirine pras- 
me. Kaip tokiu atveju pasireiškia pareigos kriterijus? Šioje vietoje Butleriui 
nepavyksta pastebėti, kad jo argumentacija sukasi ratu, nes jis iškeičia argu- 
mentaciją į retoriką. Retorika yra puiki, bet vis tiek lieka retorika. „Jei ji turė- 
tų jėgos, - sako jis apie sąžinę, - kaip kad turi teisių, jei turėtų galios, kaip kad 
turi demonstruojamą valdžią, absoliučiai valdytų pasaulį.““' 

Butlerio darbo vertė ta, kad jis atgaivina graikų dorovinio protavimo są- 
voką, apibrėžtą prielaidos, kas tenkintų ar netenkintų mūsų, kaip mąstančių 
gyvūnų, prigimtį. Tačiau trūkumas tas, kad apibūdindamas mūsų prigimtį 
jis nepateikia jokių argumentų. Šį trūkumą galime aptikti bent dviejuose šal- 
tiniuose — tai Butlerio teologija ir jo individualizmas. Teologija yra žalinga, 
nes įsileidžia jį į amžinąjį pasaulį, kad išlygintų laikinojo pasaulio pareigos ir 
intereso pusiausvyrą. Individualizmas neabejotinai atsiranda jam analizuo- 
jant Žmogiškąją prigimtį, kuri išreiškiama pagal individo sąmoningumą. 
Priešingai Aristoteliui, kurio pateikiamas Žmogaus prigimties aiškinimas ir 
tai, kas ją patenkintų, numato tam tikrą socialinį pagrindą. Arba jei prisimin- 
sime Platoną, kurio teisingumo, kaip vidinės būsenos, kai racionalumo prin- 
cipas valdo instinktus, aiškinimas pasirodo esantis to paties pobūdžio nagri- 
nėjimas, kokį pateikia Butleris, turėtume prisiminti, kad vidinės būsenos tei- 
singumas yra susijęs su tam tikro tipo visuomenės gyvenimo forma. Išties 
palyginimas su Platonu ir Aristoteliu pateikia bendrą aštuonioliktojo am- 
žiaus anglų dorovės filosofijos sunkumų diagnozę. 

Tradicinė Europos visuomenė iš graikų ir krikščionybės paveldėjo doro- 
vės žodyną, pagal kurį laikyti veiksmą geru reiškia laikyti jį gero žmogaus 
veiksmu, o laikyti žmogų geru reiškia laikyti jį tokiu, kuris demonstruoja sa- 

vo dispoziciją (dorybes), leidžiančią atlikti tam tikrą vaidmenį tam tikrame 
socialiniame gyvenime. Tokio pobūdžio socialinio gyvenimo pripažinimo 
norma, pagal kurią sprendžiama apie veiksmus, nėra kažkas tai, ką dorovi- 
nė sistema patvirtina. Tai yra prielaida, kad dorovės sprendimai iš viso eg- 
zistuoja. Tikrasis socialinis gyvenimas iš tikrųjų visuomet labai nukrypdavo 
nuo normų; tačiau ne tiek, kad būtų galima jį laikyti netobulu normų atvaiz- 
du. Dėl tokio tradicinių socialinio gyvenimo formų laužymo, atsiradusio ky- 
lant individualizmui, iš dalies protestantizmo ir kapitalizmo pagimdyto, so- 
cialinio gyvenimo realybė tiek nukrypo nuo numanomų tradicinio žodyno 
normų, kad visos jungtys tarp pareigos ir laimės palaipsniui nutrūko. To pa- 
sekmė — dorovės terminų redefinicija. Laimė daugiau jau neapibrėžiama pa- 
gal pasitenkinimą, suprantamą atsižvelgiant į vyraujančius socialinio gyve- 
nimo formos kriterijus; ji apibrėžiama pagal individo psichologiją. Kadangi 
tokia psichologija dar neegzistuoja, ją reikia sugalvoti. Taip atsirado visas 
potraukių, aistrų, polinkių, principų aparatas, kurio naudojasi kiekvienas aš- 
tuonioliktojo amžiaus dorovės filosofas. Tačiau nepaisant visos šios psicho- 
loginės konstrukcijos, laimė tebelieka dorovės filosofijoje sudėtingu pagrindi- 
niu terminu jau vien dėl to, kad labai dažnai tai, kas akivaizdžiai padarytų 
mus laimingais, yra tai, ko mes akivaizdžiai neturėtume daryti. Atitinkamai 
— dorovės argumentų istorijai būdingas nestabilumas, pasireiškiantis blašky- 
musi tarp pastangų apibrėžti dorovę pagal pasekmes, vedančiomis į laimę, ir 
pastangų apibrėžti dorovę pagal tai, kas neturi nieko bendra su pasekmėmis 
ar laime apskritai. Kol teologija gyvuoja kaip socialiai įtakinga jėga, ją galima 
pasitelkti norint susieti dorybę su laime, bet ne šiame pasaulyje. Tačiau pati 
teologija vis labiau ir labiau tapo savo aplinkos auka. 

Apeliavimas į dieviškąją apvaizdą tokių filosofų, kaip Butleris, darbuo- 
se yra sofistiškai išprotautas. Mažiau reikšmingų figūrų, tokių kaip Abraha- 
mo Tuckerio ar arkidiakono Williamo Paley'io, darbuose Dievas yra aiškiai 
virtęs iš baimės ir garbinimo objekto priemone nesusiejamiems filosofiniams 
argumentams susieti. Tačiau jau pats jų požiūrių neįmantrumas šį klausimą 
paaiškina. Veikale Ieškomos gamtos šviesa Tuckeris įrodinėjo, kad, pirma, žmo- 
nės visada siekia privataus pasitenkinimo ir tik jo, o antra, kad pagrindinė 
dorovės taisyklė yra ta, kad mes turime dirbti visų žmonių gerovei, siekda- 
mi padidinti visuotinį pasitenkinimą, nepaisant to, ar tai mūsų pasitenkini- 
mas, ar kitų. Todėl jo pagrindinė užduotis yra parodyti, kaip žmonės, atitin- 
kantys jo pirmą išvadą, galėtų priimti jo antrąją išvadą kaip savo gyvenimo 
taisyklę. Tuckerio atsakymas yra tas, kad jei aš dirbu, kad padidinčiau visų 
žmonių laimę, tai Dievas iš tikrųjų užtikrina, kad visa laimė buvo, yra ir bus 

kaupiama, Tuckerio žodžiais kalbant, „visatos banke“. Šią laimę Dievas pa- 
dalijo į lygias dalis — lygias, nes mes iš prigimties esam tiek sugedę, kad 
lygiai esame neverti, kad viskas tektų vienam. Aš įgyju teisę į savo dalį dirb- 
damas tam, kad didėtų bendros atsargos. Taip dirbdamas didinu tas atsar- 
gas, taip pat ir savo dalį. Iš esmės aš esu kosminės bendros įmonės partneris, 
kurioje Dievas yra neatlygintinai dirbantis direktorius vadybininkas. 
Tuckerio požiūris į laimę, tarsi ji būtų skaičiuojama kaip pinigai, yra 
svarbus. Taip pat jis vertina teologiją, kuri suteikia tik papildomos informa- 
cijos, kad apdairiai investuojant į savo laimę reikia atsižvelgti į savo 
veiksmus. Abiem požiūriais juo sekė Paley's, kuris tiki, kad dorovės taisyklę 
pateikia dieviška valia, ir dorovės motyvas yra mūsų pačių laimė ir ypač am- 
žina laimė. Esminis Paley'io ir Tuckerio pažiūrų bruožas yra tas, kad jie nuo- 
sekliai laikosi nuomonės, kad jei Dievo nebūtų, nebūtų jokios svarios prie- 
žasties nebūti visiškam nesavanaudžiui. Išties jie ne tiek pažymi skirtumą 
tarp ydos ir dorybės, kiek tą skirtumą nutrina. Tai, ką mes paprastai vadina- 
me yda ir savanaudiškumu, pasirodo esanti ne apdairus ir ne apskaičiuotas 
trumpalaikis savanaudiškumas, o apdairus ilgalaikis savanaudiškumas. 
Religiniai apologetai labai dažnai tvirtina, kad religija yra būtinas doro- 
vės pagrindas, kad verta primygtinai reikalauti palengvėjimo, kurį patiriame 
nusisukdami nuo siaurų, niekingai savim besidominčių bažnytininkų, tokių 
kaip Paley's ir Tuckeris (bet žinoma, ne nuo Butlerio), raštų ir atsigręždami į 
gausius ir taiklius pastebėjimus nereliginio ir skeptiško rašytojo, kuris būtų 
buvęs pripažintas didžiausiu anglų moralistu, jeigu nebūtų buvęs škotas. 
Kaip dorovės filosofas Davidas Hume'as buvo nepaprastai patrauklaus bū- 
do. „Apskritai, - rašė Adamas Smithas po jo mirties 1776 metais, - tiek jam 
gyvam esant, tiek po mirties aš jį visuomet laikiau artimu idealui išmintingų 
ir dorybingu žmogumi, kiek tai leidžia trapi žmogaus prigimtis.“ Apie save 
jis sakė, kad buvo „švelnaus būdo, susivaldantis, atviras bendravimui ir 
linksmas, prieraišus, bet šiek tiek linkęs į priešiškumą ir labai nuosaikus vi- 
somis savo aistromis žmogus. Net mano meilė literatūrinei šlovei, mano 
svarbiausiai aistrai, niekad netrukdė mano linksmam būdui nei mano daž- 
niems nusivylimams“. Dukart jis buvo smarkiai nusivylęs: šaltai priėmus jo 
du darbus, kuriuose išdėstyta jo dorovės filosofija. 1738 metais Traktatas apie 
žmogaus prigimtį „gimė negyvas iš spaudos įsčių“, o 1752 metais parašytas 
Dorovės principų tyrinėjimas „į pasaulį atėjo nepastebėtas ir nematomas“. 
Hume'as pradėjo rašyti paveiktas Hutchesono, tačiau kad ir paveiktas 
Hutchesono, šiam atsisakius racionalistinės etikos, dėstydamas savo poziciją 
remiasi tokiais argumentais, kurie yra originalūs ir kur kas stipresni už Hut- 

chesono. Hume'as teigia, kad dorovės sprendimai negali būti pagrįsti protu, 
nes protas mūsų neskatina veikti, tuo tarpu pagrindinis dorovės sprendimų 
tikslas ir esmė yra vadovauti mūsų veiksmams. Protas susijęs arba su idėjų 
ryšiais kaip matematikoje, arba su esama tvarka. Nė vienas šių dalykų nega- 
li mūsų skatinti veikti. Mūsų neskatina veikti nei viena, nei kita, o malonu- 
mo ar skausmo perspektyva, kuri matyti iš konkretaus esamo ar būsimo at- 
vejo. Malonumo ar skausmo perspektyva žadina aistras, o ne protą. Protas 
suteikia informacijos aistroms apie tai, ar jų ieškomas objektas egzistuoja, ir 
kokios galėtų būti pačios ekonomiškiausios ir efektyviausios priemonės jam 
surasti. Tačiau protas negali teisti ar kritikuoti aistrų. Iš to visai neparadok- 
saliai išplaukia, kad „Geriau sugriauti visą pasaulį, negu pajudinti pirštą, ir 
tai neprieštarauja protui“. Jokia prasme protas negali nuspręsti pasirinkti ku- 
rią iš aistrų. „Protas yra ir turi būti tik aistrų vergas ir niekad negali pre- 
tenduoti į jokią kitą tarnystę, tik tarnauti joms.““ 

Negalime atrasti pagrindo doroviškai pritarti ar nepritarti kokiems nors 
skirtumams ar ryšiams, kuriuos protas gali suvokti. Imkime gyvūnų kraujo- 
maišą arba ąžuolo atžalą, kuri numarina senąjį ąžuolą. Tokių dalykų mes taip 
nesmerkiame, kaip smerkiame žmonių kraujomaišą arba tėvažudystę. Ko- 
dėl? Juk ne dėl to, kad gyvūnams ar medžiams trūksta proto suprasti, kad 
tai, ką jie padarė, yra blogai. Jei proto funkcija yra nustatyti, kas padaryta 
blogai, tai, kas padaryta, turėtų būti blogai nepriklausomai nuo to, ar tai nu- 
statyta, ar ne. Tačiau mes nesprendžiame, kad medžiai ar gyvūnai iš viso ga- 
li būti dorybingi ar ydingi. Vadinasi, jeigu mūsų racionalus medžių ir gyvū- 
nų santykių supratimas nesiskiria nuo racionalaus žmonių santykių suprati- 
mo, dorovės sprendimai negali remtis racionaliu supratimu. „Taigi dorovė 
yra labiau jaučiama, nei apie ją sprendžiama.““ „Imkime kokį nors veiksmą, 
kuriam leista būti blogam, pavyzdžiui, tyčinį nužudymą. Apsvarstykime jį 
visais aspektais ir pažiūrėkime, ar galite apie tai galvoti kaip apie realų fak- 
tą, kurį pavadinsite yda. Bet kokiu atveju susidursite tik su aistromis, moty- 
vais, sprendimais ir pamąstymais. Šiuo atveju nėra kitos realybės. Svarstant 
šį objektą, yda visiškai išslysta iš jūsų akiračio. Niekaip negalite jos rasti, kol 
savo apmąstymų nenukreipiate savęs link ir suvokiate, kad dėl šio veiksmo 
jums kyla nepasitenkinimo jausmas. Tai reali tikrovė, tačiau tai jausmų, o ne 
proto objektas. Tai glūdi jumyse, o ne objekte.““ „Turėti dorybės jausmą ne- 
reiškia nieko, išskyrus tai, kad pajuntamas ypatingos rūšies pasitenkinimas, 
kylantis iš veikėjo kontempliacijos. Pats jausmas ir sudaro mūsų pasigėrėji- 
mą ar susižavėjimą.““ 

Kur šiuo atveju taiko Hume'as? Ne tik į filosofus racionalistus, tokius 

kaip Malebranche'ą, Montesguieu ir Wollastoną, nors ir jie nėra aplenkiami. 
ĮžŽymiojoje išnašoje atkreipiamas dėmesys į Williamą Wollastoną, autorių 
deistą, parašiusį Apibrėžtos prigimties religija (1722). Wollastonas yra autorius 
klaidingos bet įžvalgios teorijos, kad racionaliai suvokiamas skirtumas tarp 
ydos ir dorybės yra tiesiog skirtumas tarp tiesos ir netiesos. Visi prasižengi- 
mai yra melo rūšys, ir meluoti - tai sakyti ar vaizduoti tai, kas yra netikra. 
Vadinti ką nors blogu, reiškia paprasčiausiai pasakyti, kad.tai yra melas. Vog- 
ti yra blogai, nes tuo parodoma, kad kas priklauso kažkam, priklauso tau, 
turint galvoje, kad tai priklauso tau. Svetimavimas yra blogai, nes elgdama- 
sis su kieno nors kito žmona kaip su savo, tu parodai, lyg ji būtų tavo paties 
žmona. Šią teoriją Hume'as puikiai sutriuškina, pirma, nurodydamas, kad 
pagal ją svetimavimo blogumas yra klaidingas įspūdis apie santuokinius ry- 
šius, iš to padaroma išvada, kad svetimavimas nėra blogis, jei jis vyksta nie- 
kam nematant; o antra, nurodydamas, kad jei tai yra tiesa, man nereikia aiš- 
kintis, kodėl meluoti yra blogai. Blogumo sąvoka paaiškinama melavimo są- 
voka. Bet kokiu atveju Wollastonas supainiojo melą (kuriame slypi ketinimas 
apgauti) ir paprasčiausią pasakymą, kas išties yra netiesa. Tačiau Hume'ui 
rūpi išgauti tokią įrodinėjimo formą, kurią galima būtų plačiau pritaikyti. Jis 
nori parodyti, kad dorovinės išvados negali remtis niekuo, ko negali suvok- 
ti protas; kad logiškai neįmanoma, jog tikra ar tariamai tikra tiesa galėtų 
pateikti dorovės pagrindą. Taip elgdamasis jis atmeta tiek teologija pagrįstą 
etiką, tiek racionalizmą. 

Bemirštanųų Hume'ą aplankė draugas, dievobaimingas ištvirkėlis Bos- 
wellas, kuris nesitvėrė kailyje pamatyti didžiojo skeptiko priešmirtinę atgai- 
lą. Hume'as nuvylė Boswellą, atsispirdamas tiek teizmo, tiek nemirtingumo 
paguodai, tačiau Boswellas paliko nuostabų jų pokalbio aprašymą. „Aš jo pa- 
klausiau, ar jis jaunystėje buvo labai religingas. Jis atsakė, kad buvęs ir kad 
skaitydavęs Visas žmogaus pareigas, kad parašęs ydų katalogo santrauką pa- 
čioje katalogo pabaigoje ir pats save patikrinęs, nes neįrašė žmogžudystės ir 
vagystės, kaip ir ydų, kurių jis neturėjęs jokių galimybių įgyvendinti ir jokio 
polinkio prie jų prisidėti.“ 

Visos žmogaus pareigos buvo septyniolikto amžiaus veikalas apie popu- 
liarų tais laikais atsidavimą, ir autorius greičiausiai buvo rojalistas teologas 
Allestree's. Jame pateikiama daugybė argumentų, kurių prielaidos yra fakti- 
nės, neva tai Dievas yra kažką padaręs ar mums davęs, o išvados yra dorovi- 
nės, neva mes dėl to turėtume atlikti kažkokią konkrečią pareigą. Taigi įrodi- 
nėjama, kad „jei kas nors dėl ko nors kankinasi, ir aš kuo nors jam galiu pa- 
dėti, dėl tos jo kančios, mano pareiga yra bet kokiomis aplinkybėmis jam pa- 

dėti. Suvokimo, kad tai yra pareiga, pagrindas tas, kad Dievas man yra da- 
vęs sugebėjimų ne tik jų pačių naudojimui, o kitų žmonių labui““. Šį atvejį 
Hume'as apibendrina pasitelkdamas argumentus gerai žinomoje pastraipo- 
je: „Prie šių samprotavimų negaliu nepridurti pastebėjimo, kuris tikriausiai 
gali būti kažkiek reikšmingas. Apie kiekvieną dorovės sistemą, su kuriomis 
iki šiol esu susidūręs, visada sakau, kad autorius kurį laiką eina įprastu sam- 
protavimų keliu ir nustato Dievo buvimą arba samprotauja apie humanisti- 
nius dalykus; kai visai netikėtai nustembu, kad vietoj įprastinio propozicijų 
jungimo yra ir nėra, nebematau jokios propozicijos, nesusijusios su turėti ar- 
ba neturėti. Šis pokytis įvyksta nejučia, tačiau tai naujausia pasekmė. Šis turė- 
ti ar neturėti išreiškia naują santykį ar teiginį; jį būtina apžvelgti ir paaiškin- 
ti; ir taip pat reikia, kad protu būtų grindžiama tai, kas atrodo visiškai nesu- 
vokiama - kaip šis naujas santykis gali būti išvedamas iš kitų, visiškai kito- 
kių ryšių. Kadangi autoriai paprastai šiuo perspėjimu nesinaudoja, aš imuo- 
si rekomenduoti tai daryti skaitytojams ir esu įsitikinęs, kad šis truputis dė- 
mesio galėtų sugriauti visas vulgariąsias dorovės sistemas ir leistų pamatyti, 
kad skirtumas tarp ydos ir dorybės paremtas ne vien tik santykiais tarp ob- 
jektų, bet taip pat jis nėra suvokiamas protu.““ 

Kaip, Hume'o supratimu, turėjo būti suprasta ši pastraipa? Jis beveik be 
išimties buvo skaitomas, tarsi tvirtintų, jog yra dvi klasės teiginių, faktinių ir 
dorovinių, santykis tarp kurių yra toks, kad jokios faktinės prielaidos nėra 
dorovinės išvados priežastis. Tai buvo laikoma ypatingu bendresnės loginės 
tiesos atveju, kad jokios faktinės prielaidos nėra vertinamosios išvados 
priežastis. Kaip dorovę ir vertinimą apibrėžia autoriai, kurie ne tik mano, jog 
tai yra Hume'o nuomonė, bet ir pritaria, jog tai yra lemiamas atradimas apie 
dorovės diskurso logiką? Nei dorovės, nei vertinimo jie negali apibrėžti pagal tą 
supratimą, kad jų neįtakoja faktinės prielaidos; nes jei įtakotų, jie negalėtų 
traktuoti, kad tariamas atradimas, jog dorinės išvados padaromos ne iš fak- 
tinių prielaidų, yra daugiau nei pati nereikšmingiausia tautologija. Taip pat 
neprotinga apibrėžti dorovę ar net vertinimą pagal funkciją vadovauti veiks- 
mui arba ne, jei definicija įgalina mus palyginti šiuos terminus su faktiniais 
dalykais; nes, aišku, grynai faktiniai teiginiai, tokie kaip „Šitas namas dega“ 
arba „Tas grybas, kurį tu ketini valgyti, yra nuodingas“ gali vadovauti veiks- 
mui. Kaipgi mums suprasti jų ginčą? Tikriausiai tai vyksta taip. 

Pasakymo „Tu turėtum“ kontekstas sudėtingas. Jis skiriasi nuo liepia- 
mosios veiksmažodžių nuosakos, prie kurios jis šliejasi bent dviem susiju- 
siais būdais. Pirmasis ir svarbesnis yra tas, kad turėtum pirminė vartosena 
numato į kalbėtojo galimybę paremti savo turėjimą protu, tuo tarpu papras- 

čiausio imperatyvo vartosena tokių dalykų nenumato ir nenumatė. Priežas- 
tys, kurios gali būti panaudotos grindžiant turėtum, yra skirtingos. „Tu turė- 
tum padaryti tai, jei nori pasiekti to ar ano.“ Arba: „Tu turėtum, nes esi vir- 
šininkas (dėstytojas, naktinis sargas), daryti...“ Ir taip toliau. Kadangi šis łu- 
rėtum iš „Tu turėtum“ grindžiamas tokiomis priežastimis, jį visuomet galima 
pritaikyti ne tik tam asmeniui, kuriam jis adresuotas, - išties visai grupei as- 
menų, kuriems priimtinas išdėstytas ar numanomas racionalus pagrindimas 
(grupė tų žmonių, kurie nori pasiekti to ir to bei grupė viršininkų dviejuose 
pavyzdžiuose). Tai antrasis skirtumas tarp turėtum ir imperatyvo. 

Šioje pateiktoje situacijoje dorovinį turėti nuo kitokios jo vartosenos ski- 
ria nutarimu pateikiamo ar numanomo priežasties samprotavimo pobūdis. Į 
samprotavimui reikšmingą klasę papuola įvairių dalykų; pavyzdžiui: „Turė- 
tum nedaryti taip, jei nori gyvendamas pasiekti šio idealo“ (tapti kilniu žmo- 
gumi, tobulu riteriu, vienu iš šventųjų); ir: „Tu turėtum taip daryti, jei nori 
vykdyti savo... funkciją“. Tačiau individualizmo amžiuje bendri idealai ir 
priimtinos funkcijos nunyksta, nutarimai tampa vis mažiau ir mažiau pagrįs- 
tis. Šis procesas baigiasi tuo, kad atsiranda „Tu turėtum...“, nepagrįstas prie- 
žastimis, skelbiantis tradicines dorovės taisykles vakuume, kiek jos yra susi- 
jusios su tikslais, ir yra skiriamas neribotai asmenų grupei. Šiam turėti sutei- 
kiamas dorovės turėtum titulas, ir jis pasižymi dviem savybėmis. Kaip ir 
imperatyvu, juo pasakoma mums, ką daryti, ir jis skiriamas bet kam, kas 
patenka į atitinkamas aplinkybes. Kai į tokį vartojamą „Tu turėtum“ atsako- 
ma: „Tačiau kodėl aš turėčiau?'; vienintelis galutinis atsakymas yra toks: „Tu 
tiesiog turi“, — nors ir galima tuojau pat atsakyti tokia forma, kai konkretus 
nutarimas išvedamas iš pagrindinio principo, kur yra tas pat turėti. 

Iš šio turėti aišku, kad jo negalima išvesti iš jokio yra; ir kadangi, ko ge- 
ro, šis turėti atsirado kaip tik aštuonioliktajame amžiuje, Hume'as greičiau- 
siai kalbėjo kaip tik apie šį turėti. Tačiau atidžiai perskaičius ištrauką ne vi- 
siškai aišku, ar Hume'as tvirtina, jog pereiti nuo yra prie turėti reikia labai ati- 
džiai, ar kad iš principo logiškai neįmanoma; ar jis išvedinėja, kad dauguma 
perėjimų nuo yra prie turėti iš tikrųjų klaidingi, ar kad bet koks tokio pobū- 
džio perėjimas turėtų neišvengiamai būti klaidinamas. Iš to fakto, kad paties 
Hume'o dorovės filosofijoje atskiriamas ir aiškiai atskiriamas perėjimas nuo 
yra prie turėti, galima suprasti, kad labiau pagrįsta yra pirmoji, o ne antroji 
interpretacija. Bet iš to nereikia daryti toli siekiančių išvadų, nes Hume'as yra 
garsus nenuoseklumu autorius. Tačiau kaip vis dėlto Hume'as tą perėjimą 
įsivaizduoja? 

Kaip jau matėme, Hume'as įrodinėja, kad vadindami kieno nors veiks- 

mą dorybingu ar ydingu sakome, jog jis mums sukelia kokį nors jausmą, kad 
jis mus kažkaip pamalonina. Kaip? Į šį klausimą Hume'as neatsako. Toliau jis 
nagrinėja, kodėl mes turime būtent tokias dorovės taisykles, kodėl mes tą, o 
ne aną laikome dorybingu. Pagrindiniai terminai, vartojami šiame aiškinime, 
yra naudingumas ir simpatija. Pavyzdžiui, Hume'o veikale Traktatas patei- 
kiamas teisingumo nagrinėjimas. Jis pradeda klausdamas, kodėl mes priima- 
me ir paklūstame taisyklėms, kurias dažnai būtume linkę pažeisti. Jis neigia, 
kad iš prigimties mes esame tokie, kad linkstame labiau paisyti viešųjų, o ne 
privačių interesų. „Apskritai galime teigti, kad žmonių protuose nėra tokių 
aistrų, kaip Žmonijos meilės kaip tokios, nepriklausomų nuo asmeninių sa- 
vybių, paslaugų, santykio su savimi.““ Jei privatus interesas skatina mus pa- 
žeisti taisykles, o mes natūraliai laikomės viešųjų interesų, kaip tada su tomis 
taisyklėmis? Nes iš tikrųjų be teisingumo taisyklių nebūtų nuosavybės stabi- 
lumo ir išties iš viso nebūtų nuosavybės, todėl sukurta dirbtinė dorybė, teisin- 
gumo taisyklių laikymosi dorybė, o mes demonstruojame tą dorybę greičiau- 
siai ne tiek dėl to, kad mes suvokiame naudą, kurią patiriame laikydamiesi 
tų taisyklių, o dėl to, kad suvokiame, kaip mums kenkia kiti jas pažeidinė- 
dami. Mūsų ilgalaikė nauda dėl to, kad mes griežtai reikalaujame laikytis tai- 
syklių, visuomet nusvers trumpalaikę naudą dėl to, kad progai pasitaikius 
jas pažeidžiame. 

Tyrinėjime žmogaus prigimtis parodoma kaip mažiau paisanti savo inte- 
resų. „Pasirodo, kad mums apskritai pritariant dėl būdo ir manierų, naudin- 
ga socialinių interesų kryptis nukreipia mus jokiu būdu ne asmenų interesų 
link, o daro daug visuotinesnę ir gilesnę įtaką. Pasirodo, kad veikdama gera- 
noriškus mūsų gyvenimo principus, visuomeninės gerovės ir taikos, santar- 
vės ir visuomenės tvarkos palaikymo tendencija nukreipiama taip, kad mes 
atsiduriame socialinių dorybių pusėje.““ Tačiau aišku yra tai, kad Hume'as, 
pakeitęs humanistinės prigimties paveikslą, yra priverstas pateikti ir tokio 
pat pobūdžio dorovės taisyklių paaiškinimą ir įteisinimą. Mes esame taip su- 
daryti, kad turime kokių nors troškimų ir poreikių; o šiems troškimams ir po- 
reikiams įtinkama laikantis dorovės taisyklių. Tai yra paaiškinimas ir įteisi- 
nimas. Tokio pobūdžio nagrinėjimą mes, žinoma, pradedame su yra, o bai- 
giame su turėti. 

Daugeliu klausimų Hume yra dorovinis konservatorius. Jo skeptiškas 
požiūris į religiją leido jam užsipulti savižudybės draudimą, tačiau apskritai 
jis atstovauja doroviniam status guo. Moterų neskaistumas yra labiau nedoro- 
vingas nei vyrų, nes dėl to gali kilti sumaištis dėl paveldėtojų ir pavojus nuo- 
savybės teisėms. Prigimtinė pareiga elgtis teisingai kunigaikščiams sudarant 

politinius sandorius yra ne tokia stipri, kaip kad privatiems individams su- 
darant socialinius sandorius, nes laikydamiesi tų taisyklių valstybėje gyve- 
nantys individai turi daugiau privalumų nei suverenūs valstybės vadovai. 
Išties, Hume'as daugiausia atvirai imasi aiškinti, kodėl bet kokiame kritikos 
darbe laikomės tokių, o ne kitokių taisyklių. Štai čia ir slypi jo silpnumas. 

Hume'o manymu, dorovės taisyklės yra duotos; nes iš dalies ir žŽmogiš- 
koji prigimtis, jo manymu, duota. Nors ir buvo istorikas, iš esmės jis buvo ne- 
istorinis mąstytojas. Jausmai, sentimentai, aistros yra neproblemiški ir nekri- 
tikuojami. Jausmai tiesiog yra tokie kokie yra. „Aistra yra pirminis egzistavi- 
mas.“ Tačiau troškimai, emocijos ir panašūs dalykai šiaip sau neatsiranda; jie 
ne pojūčiai. Jie gali būti įvairiais lygiais keičiami, kritikuojami, atmetami, 
vystomi ir taip toliau. Tačiau nei Hume'as, nei jo pasekėjai šios minties nepri- 
ima visiškai rimtai. 

Unitarinis ministras Richardas Price'as, matyt, buvo pats svarbiausias ir 
ankstyviausias Hume'o įpėdinis. Savo darbe Pagrindinių dorovės klausimų ir 
sunkumų apžvalga (1757) Price'as įrodinėja, kad doroviniai skirtingumai yra 
intelektualiai pagrįsti, kaip kad sakė racionalistai, o pirminiai doroviniai 
principai suprantami ne argumentuojant, o yra savaime aiškūs. Turėti pana- 
šiai kaip ir kitų dorovės terminų neįmanoma paaiškinti atsižvelgiant į jaus- 
mus iš dalies dėl to, kad aš visuomet galiu paklausti: ar aš turėčiau taip jaus- 
tis? Jei būčiau paprašytas savo sprendimus pagrįsti, galėčiau išvengti neapib- 
rėžto ir nemalonaus regreso tik darydamas prielaidą, kad yra veiksmų, ku- 
riems besąlygiškai pritariama ir kuriems pagrįsti nereikalingi proto argu- 
mentai. Jei būčiau paprašytas paaiškinti pareigos ar įsipareigojimo koncepci- 
ją, galėčiau atsakyti, kad jos reikšmė bet kokiai racionaliai būtybei yra aki- 
vaizdi. Pagrindinės teisingumo ir klaidingumo koncepcijos yra „paprastos 
idėjos“, nepasiduodančios tolesnei analizei. 

Vienintelis kitas moralistas po Hume'o, kurį būtų verta paminėti, yra 
Hume'o draugas ekonomistas Adamas Smithas. Panašiai kaip Hume'as, 
Smithas apeliuoja į simpatiją kaip dorovės pagrindą. Jis pasinaudoja figūra, 
kuri yra ir Hume'o darbuose - įsivaizduojamu nešališku mūsų veiksmų ste- 
bėtoju, kuris pateikia standartą, kaip turėtų būti sprendžiama apie tuos 
veiksmus. Smithas nesutinka su Hume'o keliamu naudingumo klausimų; kai 
mes dorovės požiūriu pritariame Žmogaus poelgiui, mes jam pritariame pir- 
miausia pagal tai, ar jis yra tinkamas, ir nesvarbu, ar naudingas. Įžvelgti, kad 
mūsų veiksmai yra tinkami, reiškia vadovauti tinkamai; tiksliau, mes priva- 
lome savęs klausti, ar įsivaizduojamas stebėtojas laikys mūsų veiksmus tin- 
kamais. Taip darydami mes nugalime savimeilės polinkį. Smith'o analizės 

detalės yra labai įdomios; jo pagrindinė tezė kelia tų pačių problemų kaip 
ankstesnių rašytojų veikalai. Kodėl atsižvelgdami į pasiūlytą žmogiškosios 
prigimties psichologinius priesakus turėtume išsiugdyti būtent tokį požiūrį į 
dorovės precepcijas? Jeigu mums reikia, kad dorovės precepcijos pataisytų 
savimeilę, koks šio mūsų poreikio pobūdis? Visą problemą apsunkina tai, 
kad svarstymas vyksta dviem pakopomis. Pirmiausia apibūdinama hu- 
maniškoji prigimtis; dorovės taisyklės įvedamos kaip priedas, jos aiškinamos 
kaip minėto pobūdžio pasitenkinimo išraiška ar priemonės jam pasiekti. Jo 
apibrėžiama humaniškoji prigimtis yra individualistinė humaniškoji prigim- 
tis, nepaklūstanti dorovės taisyklėms. Bet kokiu atveju, argi mes vėl negrįž- 
tame prie sofistų ir Hobso padarytos klaidos, tik nauja forma? Ar mes iš tik- 
rųjų galime apibūdinti individus pirma arba be tam tikrų taisyklių, su kurio- 
mis jie siejami? 

Hume'o ir Adamo Smitho pasekėjai škotų filosofijoje nedaug mums te- 
gali pasakyti. Thomas Reidas buvo racionalistas, atitinkantis Price'o dvasią. 
Jamesas Beattie's, Dugaldas Stewartas ir Thomas Brownas priklauso tiems 
Hume'o kritikams, kuriuos Kantas kaltino nesupratus Hume'o epistemologi- 
jos. Iš tikrųjų aukščiausius aštuonioliktojo amžiaus etikos pasiekimus rasime 
kitur. Tačiau Hume'o pasekėjų pastangų bergždumas yra neatsitiktinis. Jie 
paveldėjo neišsprendžiamas problemas. Kažin ar galime stebėtis tuo, kad jie 
kaip Stewartas tvirtina, kad egzistuoja savaime suprantamos dorovės per- 
cepcijos, arba panašiai kaip Brownas teigia, kad Dievas taip sutvėrė mūsų 
jausmus, kad mes pritariame tam, kam mums labiausiai verta pritarti. Ape- 
liavimas į savaime suprantamus dalykus, o jie atsiranda visuose jų argumen- 
tuose, geriausiu atveju yra gynybinė strategija, kad ir kokias dorovines prak- 
tinio mąstymo pozicijas užimtume. Kadangi praktinis mąstymas yra ne kas 
kita, o paveldėta praeities aiškumo ir painiavos amalgama, kažin ar prakti- 
nio proto šalininkai gali mus apšviesti. 

Neįmanoma įsivaizduoti didesnio skirtumo už skirtumą tarp Hume'o ir 
Montesguieu. Hume'as alsuoja savo amžiaus dvasia, tuo tarpu Montesguieu 
stebina tuo, kad buvo labai skaitomas, bet teturėjo menkos įtakos. Be Vico, 
kurio jis tikriausiai neskaitė, jis labiausiai primena tokius rašytojus, kaip 
Durkheimas ir Weberis. Charles-Louis de Secondat, baronas de la Brėde et de 
Montesguieu (1689-1755) buvo anglofilas prancūzų aristokratas, kuris vieno 
nušvitimo momentu suvokė, kaip ir Descartesas atrado naujųjų laikų filoso- 
fiją, didžiąsias tiesas, kad visuomenė yra ne tik asmenų sankaupa ir kad 
socialinės institucijos yra ne tik priemonės tokių individų psichologiniams 
tikslams pasiekti. Taip jis nutraukė bet kokius ryšius tiek su savo šimtmečio 
utilitarizmu, tiek su individualizmu. Vėlesnis jo motyvas buvo grynai prak- 
tinis: jis norėjo suprasti visuomenę, kad sukurtų vyriausybei taikomąjį moks- 
lą, kuris būtų priemonė pataisyti žmogaus sąlygas. 

Kas sukuria skirtingas socialinio gyvenimo formas? „Žmones valdo 
daug veiksnių: klimatas, religija, įstatymai, vyriausybės priesakai, praeities 
pavyzdžiai, papročiai, įpročiai; iš tokių įtakų junginio atsiranda bendra dva- 
sia.“ Įstatymų leidėjas turi išsinagrinėti konkrečią visuomenę, kuriai jis lei- 
džia įstatymus, nes visuomenės smarkiai skiriasi. Santykių visuma, į kurią jis 
turi atsižvelgti, sudaro „įstatymų dvasią“ — tai posakis, kuriuo Montesquieu 
pasinaudojo kaip pavadinimu savo svarbiausiai knygai. 

Montesguieu požiūriu, izoliuotas Hobso individas yra ne tik mitas, bet 
ir nereikalingai klaidinantis mitas. Jei pažvelgtume į visuomenes, kurioms tie 
individai priklauso, pamatytume, kad jos priklauso visiškai skirtingų tipų 
sistemoms. Kokių tikslų, kokių poreikių turi asmuo, kokias vertybes pripa- 
žįsta, priklauso nuo socialinės sistemos, kuriai jis priklauso, prigimties. Ta- 
čiau socialinės institucijos ir visas teisės, papročių ir dorovės taisyklių 
pagrindas yra mechanizmas ne apsaugoti tikslus, išoriškus jiems patiems, 

bet artimus individo psichikai - greičiau tokios institucijos ir taisyklės suku- 
ria būtiną pagrindą, kuris vienintelis padeda suprasti individo tikslus ir po- 
reikius. Šis požiūris artimas Aristoteliui, ir Montesguieu daug kuo yra pana- 
šus į Aristotelį mąstytojas. Tačiau jis atvirai pabrėžia, o to niekada nėra daręs 
Aristotelis, kokia svarbi yra socialinė terpė, kurioje turėtų būti patalpinta po- 
litika ir dorovė. Jis yra pirmasis sociologinės perspektyvos moralistas. (Kaip 
sociologas, Vico jį prelenkia, bet ne kaip moralistas.) 

Montesguieu nurodo tris visuomenės tipus: despotizmas, monarchija ir 
respublika. Kiekvienas tipų turi savo sveikų bruožų, turi ir būdingų negala- 
vimų. Kiekvienas pažymėtas dominuojančiu etosu: despotizmas — baime, 
monarchija - garbe, respublika - dorybe. Paties Montesquieu doroviniai pri- 
oritetai pateikiami dvejopai: numanomai iš jo balso tono, išduodančio santū- 
rų susižavėjimą respublika, pritarimą monarchijai, tikrą nepasitenkinimą 
despotizmu; ir atvirai, atmetant pastangas nurodyti tikrus dorovinius prie- 
sakus visiems laikams ir vietoms. „Kai Montesuma primygtinai tvirtino, kad 
ispanų religija tinka jų šaliai, o meksikiečių - jo šaliai, tai, ką jis sakė, nebuvo 
absurdiška.““ Kiekvienoje visuomenėje egzistuoja jos standartai ir įteisinimo 
formos. Tačiau iš to negalima daryti išvados, kad kiekvienai įteisinimo for- 
mai, kuria mėginama pateikti už vienos kultūros ribų išeinančias normas, 
lemta žlugti; todėl Montesquieu, nebijodamas būti nenuoseklus, galėtų įvai- 
rius dorovės požiūrius laikyti nepagrįstais. 

Be to, savo reliatyvizmą Montesguieu derino su tikėjimu kai kuriomis 
amžinosiomis normomis, ir čia greičiausiai argumentacijos požiūriu, atrodo, 
sunkiau pateisinti jo nenuoseklumą. Anot Montesguieu, mes turime teisin- 
gumo koncepciją, kurią galime suformuluoti nepriklausomai nuo bet kokios 
esamos teisinės sistemos, į kurią atsižvelgdami galime sukritikuoti visas to- 
kias sistemas. Mes galime manyti, kad pozityvūs įstatymai yra daugiau ar 
mažiau teisingi. Kaip Montesquieu gali tikėti, kad kiekvienoje visuomenėje 
yra savi standartai ir, nepaisant to, yra amžinosios normos, į kurias atsižvel- 
giant tie standartai gali būti kritikuojami? 

Jei mes suprantame Montesguieu, kad jis tik tvirtina, jog yra tam tikros 
būtinos sąlygos, kurias privalo atitikti bet koks pozityvus įstatymų ar taisyk- 
lių kodeksas, kad būtų vadinamas teisingu, tada jis nėra nenuoseklus ir tvir- 
tindamas, kad atskirose visuomenėse teisingais turėtų būti laikomi skirtingi 
dalykai. Nors visose visuomenėse turėtų būti patenkintos tos pačios būtino- 
sios sąlygos, šių sąlygų patenkinimas jokioje visuomenėje nebus pakanka- 
mas, kad veiksmą, politiką ar taisyklę galima būtų apibūdinti kaip teisingus. 
Taigi Montesquieu galėjo turėti galvoje, kad, pavyzdžiui, visose visuomenėse 

yra būtina, kad įstatymas numatytų tą pačią bausmę už tą patį nusikaltimą, 
jei jis turėtų būti apibūdinamas kaip teisingas, tačiau visuomenės gali skirtis 
pagal tai, už kokius nusikaltimus jose baudžiama. Tačiau jei tai yra galbūt 
dalis to, ką rašydamas turėjo galvoje Montesguieu, iš tiesų atrodo, kad jis ei- 
na toliau; jis yra linkęs kalbėti apie tokią prigimtinę valstybę, kur žmogiškuo- 
sius poelgius lemia paprasčiausios prigimtinio teisingumo taisyklės. Ir jei 
prigimtinio teisingumo taisyklių esą pakanka poelgiams vadovauti, tada jos 
turėtų turėti visus pozityvaus kodekso bruožus, išskyrus tai, kad jie vykdo- 
mi Dievo valia. Tačiau kuo tokiu atveju virsta reliatyvizmas? Kuo virsta tezė, 
kad apie kiekvieną visuomenę reikia spręsti jos pačios terminais? 
Montesguieu aiškaus atsakymo nepateikia. Jis tiesiog yra nenuoseklus. 
Kartais jis, atrodo, laikosi požiūrio, kad be duotosios visuomenės ir šalia jos 
nėra jokio kito atskaitos taško. Dar įdomiau - kartais, atrodo, jo kriterijus, pa- 
gal kurį sprendžiama apie visuomenę, yra politiškai liberalus. Jo trys pagrin- 
diniai visuomenės tipai yra despotizmas, respublika ir monarchija. Despoti- 
nėje valstybėje vienintelis įstatymas yra valdovo įsakymas; todėl nėra jokios 
teisinės tradicijos ar nusistovėjusios struktūros. Valdymo principas yra bai- 
mė, nepaklusnumo pasekmių baimė. Tas vaidmuo, kurį galėtų suvaidinti 
nusistovėjusi teisinė struktūra, vadovaudama poelgiams, tenka religijai arba 
papročiams. Respublikoje paklusnumo įstatymui motyvas yra pilietinės do- 
rybės jausmas. Respublikos vyriausybė turi imtis pozityvių žingsnių savo pi- 
liečiams šviesti tokia dvasia, ir tada piliečiams keliami aukšti reikalavimai. 
Monarchijoje tie reikalavimai yra šiek tiek mažesni, čia labiau apeliuojama į 
garbės jausmą ir atlyginimą už padėtį. Monarchija - hierarchinė visuomenė, 
o jos pavaldinių vertybės yra rango ir padėties vertybės. Aišku, kad ši Mon- 
tesguieu teorijos dalis yra reliatyvistinė. Klausimus: koks veiksmas yra gar- 
bingiausias? koks veiksmas yra naudingiausias ir mažiausiai pavojingas? ga- 
lima būtų interpretuoti kaip ir klausimą: koks veiksmas yra geriausias? o 
klausimui: koks yra geriausias motyvas — baimė, dorybė ar garbė? - nebelie- 
ka vietos. Kiekvienas jų yra geriausiai pritaikytas savo visuomenės tipui. 
Montesguieu reliatyvizmas ryškiai skiriasi nuo absoliutinės daugelio 
prancūzų švietėjų rašytojų etikos. Tačiau ir šie tarpusavyje, žinoma, nesutar- 
davo. Helvėtius greičiausiai atstovauja vienam kraštutinumui, Diderot - ki- 
tam. Claude'as-Andrieu Helvėtius (1751-1771) su savo psichologiniu mate- 
rializmu sukėlė tokį skandalą, kad jam teko atsistatydinti iš Prancūzijos ka- 
rališkosios tarnybos. Samprotavimą, lygiai kaip ir suvokimą, sudaro, anot 
Helvėtius, vien pojūčių grandinė. Iš tų pojūčių kai kurie yra skausmingi, kai 
kurie malonūs, kai kurie neutralūs. Kiekvienas trokšta malonumo sau ir nie- 

ko kito. Visa kita, ko galėtų trokšti žmonės, tik priemonės malonumui pa- 
siekti. Kai kuriems žmonėms skausmą sukelia kitų žmonių skausmas, o ma- 
lonumą - kitų malonumas. Jie demonstruoja tai, ką vadiname geranorišku- 
mu. Doroviniai žodžiai vartojami, kad būtų pasirinkti pojūčių tipai, kuriems 
visuotinai pritariama, nes jie naudingi ir malonūs. Akivaizdžių diskusijų ir 
nesutarimo dorovės klausimais nebūtų, jei nekiltų sumaišties dėl dorovės žo- 
džių definicijos. Šią sumaištį gali panaikinti tik laisva diskusija. Kur įmano- 
ma laisva diskusija? Tik Anglijoje, Prancūzijoje vargu ar ji iš viso įmanoma. 

Šioje argumentacijos vietoje mes susiduriame su vienu būdingiausių 
švietimo epochos paradoksų. Viena vertus, Helvėtius propaguoja absoliučiai 
deterministinę psichologiją. Antra vertus, jis tiki beveik neišsemiamomis ga- 
limybėmis keisti žmogaus prigimtį, jei tik politinis despotizmas ir ekleziasti- 
nis obskurantizmas netrukdytų radikaliai švietimo sistemos reformai. Atitin- 
kamai rengdami vaiką nuo ankstyvo amžiaus, galime jį išauginti tokį, kad jis 
jaus malonumą būdamas geranoriškas ir altruistas. Kai Helvėtius pirmą kar- 
tą aprašinėja geranoriškumą, jis stengiasi jį vaizduoti taip, lyg tai būtų tik 
faktas, jog kai kurie žmonės patiria malonumą suteikdami malonumo ki- 
tiems; vėliau jis rašo taip, lyg kiekvienas turėtų patirti tokį malonumą. Ne- 
pastebimai paties agento malonumas liovėsi būti vieninteliu teisingo veiks- 
mo kriterijumi. 

Vien tik Denis Diderot (1713-1784), kuris kartu su d'Alembertu sudarė 
Enciklopediją, minties sudėtingumo pakaktų, kad švietimo epochoje jį galima 
būtų matyti priešingame negu Helvėtius poliuje. Diderot, kaip ir Montesgui- 
eu, tiki amžinaisiais dorovės įstatymais; kaip ir Montesguieu jis puikiai su- 
pranta dorovinius visuomenių skirtumus. Savo parašytame Priede Bougainil- 
le'o „Kelionei“ jis lygina polineziečių institucijas su europinėmis, ir aiškus pra- 
našumas pirmųjų pusėje. Jis daro išvadą, kad mes neturėtume tiesmukai pa- 
keisti katalikybės ir monogamijos polineziškais jų atitikmenimis, nes tokia 
drastiška naujovė suskaldytų visuomenę ir padaugintų nelaimingųjų skai- 
čių. Jis primygtinai reikalauja laipsniškai keisti institucijas, kuriose impulsą 
ir troškimą žlugdo institucijos, Kurios leidžia šiems dalykams pasireikšti. 
Nors ir būdamas beveik visiškai vienas tarp švietimo rašytojų, Diderot visa- 
da kiekvieną klausimą svarsto įvairiais požiūriais. Savo darbe Ramo sūnėnas 
jis pateikia dialogą su kompozitoriaus sūnėnu, kuris atstovauja visiems im- 
pulsams, dėl kurių neišvengiamai raukosi garbinga visuomenė, tačiau dėl 
kurių mažiau ar daugiau paslėptomis formomis ji yra vėliau persekiojama. 
Taip Diderot žengia didelį žingsnį pirmyn. Ir Platonas, ir krikščionys drau- 
džia kai kurias pagrindinius žmogaus troškimus kaip blogį, tačiau kas po to * 

su jais nutinka? Jeigu jiems neleidžiama teisėtai pasireikšti, ar tai nereiškia, 
kad jiems oficialiai leidžiama pasireikšti neteisėtai? Jei taip, ar blogis neper- 
sitituluoja į gėrį? Diderot argumentas yra neapibrėžtas. Nepaisant to, jo ar- 
gumentacija kerta krikščioniškajam, ypač protestantiškajam požiūriui į jaut- 
riausią vietą. 

Jei humaniškojoje prigimtyje glūdintis blogis turi specifines priežastis, 
kas atsitinka su pirmapradės nuodėmės dogma? Jei specifinėms blogio prie- 
žastims priklauso dogmų propagavimas, tokių kaip pirmapradė nuodėmė, 
kas atsitinka su visu teologijos statiniu? Tai yra klausimas, kurį sis- 
temingiausiai kelia Rousseau. Tačiau apie Rousseau negalima kalbėti kaip 
apie vieną iš daugelio švietimo rašytojų, iš dalies dėl to, kad jis tyčia save 
priešpastatė visai švietimo krypčiai, o iš dalies dėl to, kad jis, kaip dorovės fi- 
losofas, yra nepalyginamai aukščiau už bet kurį kitą aštuonioliktojo amžiaus 
rašytoją, išskyrus Hume'ą ir Kantą. Geriausiai galėtume iškelti Rousseau 
svarbą, aptardami skirtingą tipiškų Švietimo rašytojų ir Rousseau dėmesį 
laisvei. Visiems vienodai — Montesquieu, Voltaire'ui ir Helvėtius — politinę 
laisvę įkūnija 1688 metų Anglijos revoliucija. Laisvė reiškia laisvę vigų lor- 
dams ir tokiems intelektualams, kaip jie patys. Tačiau tiems, kuriuos Voltai- 
re'as vadino „minia“, paklusnumas tebėra kasdienė tvarka. Taigi vieninteliu 
klausimu, dėl kurio švietimo rašytojai buvo laikomi dorovės novatoriais, jie 
užėmė tokią poziciją, kuri iš esmės buvo arbitražinė, kuri status guo pripažino 
kaip visumą, nors iš dalies ja abejojama, ypač kai ji paliečia jų pačių intere- 
sus. Nenuostabu, kad šie neva radikalai taip uoliai ieškojo ir užmegzdavo ry- 
šius su karališkaisiais globėjais: Diderot —- su Rusijos cariene Jekaterina, Vol- 
taire'as — su Prūsijos Fridrichu. Apskritai dorovės klausimais švietėjų visuo- 
menės kritika yra paprasta - žmonės elgiasi neracionaliai; socialinio tobulė- 
jimo receptas yra tas, kad nuo šiol žmonės turi elgtis racionaliai. Tačiau į 
klausimus, kodėl Žmonės yra neracionalūs ir ką jiems daryti, kad taptų racio- 
nalūs, duoti tik keli atsakymai, be laisvos diskusijos ir švietimo panacėjos. Su 
palengvėjimu gręžiamės nuo šių vidutinybių į Rousseau aistrą. 

Jeanui-Jacgues'ui Rousseau suteikiami romantizmo iškilimo, Vakarų 
smukimo ir, kas labiau įtikėtina, prancūzų revoliucijos nuopelnai. Sakoma, 
kad Thomas Carlyle'is — tai greičiausiai netiesa - kartą pietavo su verslinin- 
ku, kurį išvargino Carlyle'io plepumas, ir jis atsigręžė į jį priekaištaudamas: 
„Idėjos, p. Carlyle'i, idėjos, vien tik idėjos!“ Carlyle's į tai atsakė: „Kartą bu- 
vo Žmogus, pavarde Rousseau, kuris parašė knygą, kurioje buvo vien tik 
idėjos. Antrasis jos leidimas buvo įrištas į odą tų, kurie juokėsi iš pirmojo“. 
Kas turėjo tokios įtakos iš to, ką pasakė Rousseau? 

Paprastutė, pagrindinė, galinga Rousseau koncepcija yra žmogiškoji pri- 
gimtis, kurią pridengia ir iškraipo esamos socialinės ir politinės institucijos, 
tačiau kurios autentiški norai ir poreikiai suteikia mums dorovės pagrindą ir 
socialinių institucijų korupcijos matą. Jo žmogiškosios prigimties koncepcija 
yra daug sudėtingesnė nei kitų rašytojų, kurie kalba apie pirminę žmogaus 
prigimtį; Rousseau neneigia, kad humanistinė prigimtis turi savo istoriją, 
kad ją galima keisti ir ji yra dažnai keičiama — taip atsiranda nauji troškimai 
ir motyvai. Žmogaus istorija prasideda prigimtinėje valstybėje, tačiau Rous- 
seau požiūris į prigimtinę valstybę yra visiškai kitoks nei Hobso. Pirma, ji nė- 
ra ikisocialinė. Prigimtiniai, nerefleksiniai žmogaus impulsai nėra savęs iš- 
aukštinimas; prigimties Žmogaus varomoji jėga yra savimeilė, tačiau 
savimeilė nėra nesuderinama su simpatijos ir gailesčio jausmais. Net kai ku- 
rie gyvūnai, pažymi Rousseau, ieško kitų pagalbos. Antra, žmogiškuosius 
norus riboja prigimtinė aplinka. Rousseau puikiai suvokia tai, ko, atrodo, ne- 
žino Hobsas, kad žmogiškieji troškimai neatsiranda su troškimų objektais, o 
prigimties žmogus teturi vos kelis trokštamus objektus. „Vienintelis gėris, 
kurį pripažįsta prigimties Žmogus, yra maistas, moteris ir miegas, vieninte- 
liai dalykai, kurių jis bijo, yra skausmas ir alkis.“ Trečia, kaip ir Hobsas, 
Rousseau tiki, kad prigimtinėje valstybėje dar nebuvo kai kurių dorovės 
išskirtinumų, nes dar nebuvo nuosavybės, nevartojamos tiesingumo ir netei- 
singumo koncepcijos. Tačiau Rousseau tai nereiškia, kad nebuvo taikomi jo- 
kie dorovės predikatai. Prigimties žmogus, sekdamas savo poreikių ir atsitik- 
tinės simpatijos impulsais, yra geras, o ne blogas. Krikščioniškoji pirmapra- 
dės nuodėmės doktrina yra taip pat neteisinga, kaip ir Hobso prigimties dok- 
trina. 

Po prigimtinės valstybės ateina socialinis gyvenimas. Bendrosios nuosa- 
vybės, nuosavybės institucijos, žemės ūkio ir metalo apdirbimo įgūdžiai - vi- 
sa tai padėjo susiformuoti sudėtingoms socialinės organizacijos formoms, 
nors dar politinių institucijų ir nėra. Atsiradus nuosavybės institucijoms ir 
didėjant turtui, atsirado nelygybė, priespauda, pavergimas ir kaip pasekmė 
— vagystės ir kiti nusikaltimai. Kadangi dabar galima kalbėti apie tai, kas tei- 
sėtai yra mano ar tavo, imamos taikyti teisingumo ir neteisingumo sąvokos. 
Tačiau dorovės išskirtinumų vystymasis eina greta didėjančio dorovės smu- 
kimo. Bėdos, atsiradusios dėl šio smukimo, kelia stiprų troškimą kurti poli- 
tines ir teisines institucijas. Šios institucijos gimsta iš socialinės sutarties. 

Kaip jau yra atsitikę su ankstesniais sutarties teoretikais, Rousseau ne- 
manė, kad jis atpasakoja istoriją. Jis aiškiai pasako, kad jam rūpi ta tyrinėji- 
mo sritis, kurioje negalimi jokie faktai; dėl to jis formuluoja hipotezę, kuri ga- 

lėtų paaiškinti esamą žmogaus ir visuomenės valstybę, tačiau ši hipotezė iki 
istorinio fakto lygio nepakyla. Jo aiškinimas iš tikrųjų pateikiamas funkcinio 
paaiškinimo forma, kur atsispindi kai kurie socialinio gyvenimo, tarnau- 
jančio tam tikriems tikslams, bruožai. Kalbėdamas apie politines institucijas 
jis norėtų parodyti kontrastą tarp tikslų, kuriems jos galėtų tarnauti (ir ku- 
riems sutarties naracijoje jos iš tikrųjų ir nukreipiamos tarnauti), ir tikslų, ku- 
riems jos ir taip tarnauja. Valstybė, anot Rousseau, pradžioje atsiradusi kaip 
įstatymus leidžianti ir įstatymus įgyvendinanti agentūra, vykdydama neša- 
lišką teisingumą, turėtų pataisyti netvarką, kuri atsiranda dėl socialinės ne- 
lygybės. Būtų galima padaryti taip, kad ji vėl tarnautų šiems tikslams, tačiau 
ji jau yra tapusi despotizmo ir nelygybės įrankiu. Ikisutartinėje visuomenės 
valstybėje reikėjo lyderių, kurie drįstų imtis tokių veiksmų, kurie užkirstų 
kelią pasinaudoti galia; iš tikrųjų tie lyderiai įkūrė ir įkūrė naudodami įstaty- 
mus tokią valstybę, kurioje turtingieji ir savininkai galėjo ne tik engti varg- 
šus, bet galėjo pasitelkti ir teisėtą valdžią, kuri tą priespaudą paremtų. 

Taip atsiranda pirminė nelygybė, kurią Rousseau pateikė savo esė, pri- 
statytoje Acadėmie de Dijon premijai, tačiau esė premijos negavo, bet buvo 
išspausdinta 1758 metais. Tuo metu autoriui jau buvo keturiasdešimt šešeri; 
po ketverių metų jis išspausdino Apie visuomenės sutartį ir Emilį, dėl kurių tu- 
rėjo išvykti iš Prancūzijos. Būdamas tremtyje, jis apsistojo pas Hume'ą, kuris 
elgėsi kilniai su nepakenčiamo charakterio svečiu. Rousseau buvo blogiausia 
paranojiko atmaina ir hipochondrikas, tokio tipo žmogus, kuris iš tikrųjų 
kenčia nuo persekiojimo ir nuolat serga, tačiau dėl to sugeba pasiteisinti, vi- 
sokius keistumus priskirdamas savo draugams. Tačiau jo iškankinti pojūčiai 
ir išlavintas įžvalgumas davė vaisių ne tik aprašant Žmogiškąsias emocijas 
geriau, nei bet kuris kitas aštuonioliktojo amžiaus rašytojas, bet ir subtiliau 
jas tyrinėjant. 

Pradedant Hobsu, buvo iškelta psichologinė problema: kodėl žmonės 
turėtų daryti kitaip, nei jiems būtų tiesiogiai naudinga? Ir prancūzų, ir anglų 
autorių aiškinimus galima suskirstyti į dvi grupes. Arba manoma, kad žmo- 
giškojoje prigimtyje glūdi nepriklausomas altruizmo šaltinis, arba teigiama, 
kad altruizmas yra tik užmaskuota savimeilė. Pirmasis aiškinimų tipas pri- 
klauso nuo a priori psichologijos, pritaikytos spręsti problemas; antrasis, 
kaip jau matėme kalbėdami apie Hobsą, yra akivaizdžiai klaidingas. 

Būtent Rousseau suvokia, kaip jis gali ne išspręsti, o išsklaidyti proble- 
mą, pastebėdamas, jog suinteresuotumo ir savanaudiškumo sąvokos nėra to- 
kios elementarios ir paprastutės, kaip manė Hobsas ir jo pasekėjai. Taip yra 
dėl dviejų priežasčių, abi randamos Rousseau darbuose. Pirmoji yra ta, kad 

žmogus, kuris sugeba svarstyti alternatyvas, atsižvelgdamas į savo ar į kitų 
interesus (net jei pasirenka savo interesus), — jau yra įtraukiamas į ben- 
dravimą su kitais bent tiek, kad jų interesai atrodytų jam suteikiantys alter- 
natyvą. Naujagimis nėra savanaudis, nes jis nesusiduria su altruizmo ir sa- 
vanaudiškumo alternatyvomis. Net ir psichopatas nėra savanaudis. Nei psi- 
chopatas, nei naujagimis nėra tiek išsivystę, kad būtų įmanomas savanaudiš- 
kumas. Antroji priežastis ta, kad siekiant būdingiausių humanistinių tikslų, 
neįmanoma išskirti tos dalies, kuri susijusi su savo paties interesais, ir tos da- 
lies, kuri skiriama kitų poreikiams. Hobsas vaizduoja Žmones tik kaip atsi- 
tiktiktines socialines būtybes per visuomeninio kontakto vyksmą. Bent jau 
savo Tyrinėjime Hume'as juos vaizduoja kaip simpatizuojančius kitiems, ne- 
priklausomai nuo jų tikslų savo pačių atžvilgiu. Rousseau mato, kad tai, ko 
žmonės siekia sau, yra tam tikras gyvenimas, gyvenamas esant tam tikro ti- 
po santykiams su kitais. Tikra savimeilė, primityvi aistra, suteikia abipusio 
santykio tarp savęs ir kitų sąvoką, ir taip sukuria pagrindą įvertinti teisingu- 
mą. Palaipsniui įtraukiamos sudėtingesnės dorybės, nes lavinami paprastes- 
ni doroviniai jausmai. Paprasti doroviniai jausmai iš širdies yra labai patiki- 
mas vadovas. 

Tačiau kai pasižiūrime, kokie tie paprasti jausmai, atrandame ryškų kon- 
trastą tarp to, ko jie reikalauja, ir to, ko reikalauja dorovė, kurią sukūrė jau 
esančios institucijos. Todėl šių institucijų reformavimas yra pirminė siste- 
mingos dorovės reformos sąlyga. Civilizacija nuolat kuria naujus troškimus 
ir poreikius, o šie nauji tikslai yra, be kita ko, kaupiamieji, susiję su nuosavy- 
be ir galia. Žmonės tampa savanaudiški, nes kaupiančioje visuomenėje pri- 
vatūs interesai dauginami ir daugėja. Todėl socialinio reformuotojo užduotis 
yra sukurti institucijas, kuriose vėl bus paisoma kitų poreikių, o tai vyks pai- 
sant bendros gerovės. Žmonės turi išmokti, kaip išsivysčiusiose bendruome- 
nėse jie gali veikti ne kaip atskiri individai, kaip žmonės, o greičiau kaip pi- 
liečiai. 

Rousseau siūlomos politinės pertvarkos detalės kažin ar tinka; svarbes- 
nė yra jo politikos, kaip tikros bendrosios valios išraiškos per institucijas, 
koncepcija; „visuotinės valios“, kurią jis priešpastato „visų valiai“, taip sa- 
kant, individų valių sumai. Tačiau tai nėra grynai politikos, atskirtos nuo do- 
rovės, dalykas. „Visuomenę reikia studijuoti per individą, o individą - per 
visuomenę; tie, kas norėtų atskirti politiką nuo dorovės, niekada nesupras 
nei vienos, nei kitos.“ Ką tai reiškia? Rousseau suprato, kaip kad vėliau pa- 
stebėjo Kantas, kad aš negaliu atsakyti į klausimą: ką turėčiau daryti? - kol 
neatsakiau į klausimą: kas aš esu? Tačiau bet koks atsakymas į šį klausimą 

apibrėžtų tai, ko nesuprato Kantas, - mano vietą socialinių santykių sistemo- 
je, ir kaip tik juose ir jų suteikiamų galimybių dėka atrandamus tikslus, ku- 
rių šviesoje galima kritikuoti veiksmus. Tačiau jei aš kaip Rousseau nuspręs- 
čiau, kad socialinė santvarka, kuriai išties priklausau, yra sugedusi ir gadi- 
nanti, man teks atrasti dorovinių veiksmų tikslus, kurie neslypėtų socialinės 
veiklos, kuria aš užsiimu kartu su kitais žmonėmis, formose, tačiau būtų to- 
kioje socialinio gyvenimo formoje, kuri dar neegzistuoja, bet gali atsirasti. 
Kokia valdžia turėtų pasirūpinti, kad ši dar neegzistuojanti visuomeninio 
gyvenimo forma, kuriai aš pavaldus, pateiktų man normas? Rousseau atsa- 
kymas yra tas, kad bus aiškiai matoma teisinga nesugadintos širdies tvarka. 
Jei kartais Rousseau ir toliau sakytų, kaip, atrodo, jis kartais gali, kad širdis 
yra nesugadinta tik esant teisingai socialinei santvarkai, jis gali papulti į už- 
burtą loginį ratą. Tačiau iš tiesų Rousseau, atrodo, ypač Vicaire savoyard tvir- 
tina, kad tikroji sąžinė yra visuomet prieinama. Jei mes jos klausysime, gali- 
me nueiti neteisinga linkme intelekto, bet ne dorovės požiūriu. Štai kodėl 
institucionalizavus sąžinę skrupulingų asamblėjų forma, kurios rūpindamo- 
si bendra gerove ir teisingumo normomis tampa visuotinės valios balsu, iš- 
lieka teisinga, kad „visuotinė valia visuomet teisi ir gina visuomeninius in- 
teresus; tačiau tai nereiškia, kad žmonių skrupulingos asamblėjos yra visuo- 
met lygiai teisingos. Mūsų valia yra visuomet mūsų pačių labui, tačiau mes 
ne visada matome, kas yra tas gėris; tauta niekada nėra korumpuota, tačiau 
ją dažnai apgauna, ir tokiais atvejais atrodo, kad tik su valia kažkas yra blo- 
gai“ 

Iš šios ištraukos aišku, kad Rousseau kaip savaime suprantamą dalyką 
priima tai, jog egzistuoja vieningas bendras gėris, kad tame gėryje sutampa 
visų piliečių norai ir poreikiai, kad visuomenėje nėra nesutaikomų socialinių 
grupių. Dėl šio bendro gėrio prigimties mes, blogiausiu atveju, galime apsi- 
rikti. Bet kodėl privačių interesų daugėja? Kodėl neatsižvelgiama į bendrąjį 
gėrį? Nors ir primityvoka, bet vis dėlto puiki sociologinė įžvalga į kupiną ne- 
sutarimų naujųjų laikų visuomenės prigimtį vargu ar suderinama su kitais 
atvejais jo pareikštais teiginiais apie dorovės jausmo galią ir visuotinumą. Ši 
Rousseau dilema jam nebūdinga. Jei galėčiau išvalyti visuomenę nuo korup- 
cijos apeliuodamas į visuotinai taikomus dorovės principus, kuriuos turi 
kiekvienas paliudyti širdimi, protu arba ir tuo ir tuo, tai kaip visuomenė ka- 
da nors galėtų tapti korumpuota? Aš išvengiu šios dilemos tik arba paneig- 
damas galimybę uždrausti visuomenės korupciją, arba primygtinai teigda- 
mas, kad visuomenė nėra homogeninė, kad dorovės principai, į kuriuos aš 
apeliuoju, išreiškia vienų, bet ne kitų norus ir tikslus, ir apeliuodamas į šiuos 

principus aš galiu tikėtis pritarimo tik iš tų, kurių norai ir poreikiai kaip nors 
sureikšminami. 

Pastarąją išeitį pasirinko Marxas, kuris pritariamai kalbėjo apie „papras- 
tą Rousseau dorovės jausmą“; o pirmąją išeitį pasirinko konservatoriai, 
prieštaravę prancūzų revoliucijai. Jie argumentuoja tuo, kad visi Žmonės šir- 
dyje vienu metu yra korumpuoti, net nepaisydami įstatymo, kuris juos teisia. 
Tyros širdies negalima priešpriešinti netyrai socialinei santvarkai, nes sociali- 
nės santvarkos netyrumas yra tik todėl, kad pirmiau jis yra širdyje, ir visose 
širdyse. Pirmapradės nuodėmės doktrina, negarsiai reiškiama Burke'o, o 
garsiau de Maistre'o, yra konservatizmo atsakymas Rousseau. Vakarų istori- 
joje nuo aštuoniolikto amžiaus kartojasi toks modelis, pagal kurį kiekviena 
didesnė nesėkmė žmogaus kovoje už tobulėjimą ir išlaisvinimą sutinkama 
kaip naujas pirminės nuodėmės dogmos įrodymas. Požiūris kinta: Rein- 
holdas Niebuhras apie Rusijos revoliucijos nesėkmę kalba visiškai kitaip, nei 
de Maistre'as apie prancūzų revoliucijos nesėkmę. Tačiau dogmatinio 
bendravimo prekybos atsargos yra vienodos. Viena esminių Rousseau dory- 
bių yra ta, kad jis paprašė paaiškinti ypatingas žmogiškojo gyvenimo blo- 
gybes ir taip atvėrė kelią sociologinei vilčiai, kad teologinę neviltį kas nors 
pakeis. Tačiau tiesa tebėra tai, kad pats Rousseau buvo pesimistas; atrasti, ko- 
kios sąlygos yra empirinis socialinės reformos pagrindas, savaime reiškia 
linkti į pesimizmą. Ten, kur Rousseau apibrėžė klimatines, ekonomines ir so- 
cialines demokratijos prielaidas, jis buvo priverstas padaryti išvadą, kad to 
sugeba pasiekti vienintelė Europos tauta — korsikiečiai. 

KANTAS 


Etikos istorijoje Kantas yra viena didžiausių išskirtinių figūrų. Nes greičiau- 
siai dauguma vėlesnių filosofų, taip pat ir daugelis tų, kurie buvo sąmonin- 
gai nusiteikę prieš Kantą, etiką, kaip dalyką, apibrėžė Kanto terminais. Dau- 
geliui tų, kurie niekada negirdėjo apie filosofiją, jau nekalbant apie Kantą, 
dorovė yra daugmaž tai, ką apie ją sakė Kantas. Kodėl taip yra, galima būtų 
paaiškinti tuo, kad kai Kantas apie tai kalbėjo, jį išgirdo ir suprato. Tačiau iš 
pradžių turėtume atkreipti dėmesį į vieną labai bendrą dalyką apie Kantą. 
Tam tikra prasme jis buvo ir tipiškas ir įtakingiausias švietimo atstovas; tipiš- 
kas, nes tikėjo drąsaus protavimo galia ir institucijų reformos efektyvumu 
(kai visos valstybės bus respublikos, daugiau nebebus karų); įtakingiausias, 
nes aplenkė savo laiką, savo mąstymu arba išsprendęs nuolat pasikartojan- 
čias švietimo problemas, arba jas performulavęs daug brandesne forma. Di- 
džiausias šio dalyko pavyzdys yra dviejų švietimo epochos stabų - Newto- 
no fizikos ir Helvėtius ir Hume'o empirizmo - sintezė Grynojo proto kritikoje. 
Empirikai įrodinėjo, jog mes turime racionalų pagrindą netikėti niekuo, kas 
yra už mūsų pojūčių; Newtono fizika siūlo mums dėsnius, taikomus visiems 
reiškiniams erdvėje ir laike. Kaip juos suderinti? Kanto teigimu, mes galime 
būti tikri a priori, kad visa mūsų patirtis paaiškės esanti dėsninga ir dėsnin- 
ga pagal niutoniškąjį priežastingumą, bet ne dėl išorinio pasaulio pobūdžio, 
o dėl koncepcijų, kuriomis mes suvokiame pasaulį, pobūdžio. Patirtis nėra 
tik pasyvi įspūdžių registracija, tai aktyvus suvokimas ir percepcijų suprati- 
mas, be koncepcijų ir kategorijų, kurių pagalba mes sugrupuojame ir supran- 
tame percepcijas, ji taptų beformė ir beprasmė. „Koncepcijos be percepcijų 
yra tuščios; percepcijos be koncepcijų yra aklos.“ 

Net ir taip paviršutiniškai perteikta Kanto pažinimo teorija yra svarbi 
dorovės teorijai bent dviem požiūriais. Kadangi kauzaliniai santykiai atsklei- 
džiami tik tada, kai kategorijas taikome patyrimui, nėra būdo išvesti kauzali- 

nių santykių be patyrimo ir už jo ribų; todėl negalime pagrįstai iš kauzalinės 
gamtos tvarkos išvesti Dievą, kuris yra gamtos kūrėjas. Gamta yra visiškai 
nuasmeninta ir nedorovinė; ją galima vertinti lyg ji būtų didžio ir geranoriš- 
ko dizainerio produktas, tačiau mes negalime patvirtinti, kad taip yra. Todėl 
dorovės valdų turime ieškoti už gamtos ribų. Dorovė turi būti nepriklauso- 
ma nuo to, kaip tvarkosi pasaulis, nes tai, kaip tvarkosi pasaulis, nėra doro- 
vė. Be to, Kantas niekada netęsia, kaip kad Descartesas ir kai kurie empirikai, 
pažinimo pagrindo, pirminių principų ar tvirtų duomenų paieškų, kad 
pateisintų mūsų pažinimo reikalavimą tariamam skeptikui. Aritmetikos eg- 
zistavimą ir Newtono mechaniką Kantas priima kaip savaime suprantamą 
dalyką ir klausia, ką reikia daryti su mūsų koncepcijomis, kad tie mokslai bū- 
tų galimi. Taip pat yra ir su dorove. Įprastos dorovinės sąmonės egzistavimą 
Kantas priima kaip savaime suprantamą; jo paties tėvai, kurie aukojosi, kad 
jo išsilavinimas būtų įmanomas, ir kurių intelektiniai gabumai buvo aiškiai 
mažesni už jo paties, jam atrodė kaip paprasto gerumo pavyzdžiai. Skaitant 
Rousseau, Kantą iškart pribloškė Rousseau pastabos apie paprastos žŽmogiš- 
kosios prigimties kilnumą. Būtent paprastos žmogiškosios prigimties 
dorovinis sąmoningumas pateikia filosofui analizės objektą; pažinimo teori- 
jos požiūriu filosofo užduotis yra ne ieškoti pagrindų ar pateisinimo, o klaus- 
ti, kokio pobūdžio mūsų dorovinės koncepcijos ir precepcijos turėtų labiau- 
siai paveikti dorovę. 

Kantas yra tarp tų filosofų, kurie savo užduotį mato kaip vieną iš post 
eventum tyrinėjimų; mokslas yra toks, koks yra, dorovė yra tokia, kokia yra, 
ir viskas. Šis iš esmės konservatyvus požiūris stebina dar labiau, jei prisime- 
name, kad Kantas (1724-1804) gyveno staigių socialinių pokyčių laikotarpiu. 
Iš dalies Kanto pažiūras galbūt galima būtų paaiškinti jo biografija; prie ryti- 
nių Prūsijos sienų esantis Karaliaučius nebuvo metropolis, ir Kantas gyveno 
izoliuotą akademinį gyvenimą. Tačiau daug svarbesnis yra tas faktas, kad 
Kantas suvokė savo užduotį, kaip atskyrimą a priori, todėl ir nekintamų, do- 
rovės elementų. Skirtingose visuomenėse gali būti skirtingų dorovės sche- 
mų; Kantas reikalavo iš savo studentų, jog šie susitaikytų su empiriniu 
humanistinės prigimties studijavimu. Tačiau kodėl tos schemos tampa do- 
rovinėmis? Kokią formą turi turėti precepcija, kad ji būtų suprantama kaip do- 
rovės precepcija? 

Kantas prieina prie šio klausimo iš pradžių tvirtindamas, kad niekas nė- 
ra besąlygiškai geras, išskyrus gerus norus. Sveikata, turtas, intelektas yra 
geri tik tiek, kiek gerai jie yra naudojami. Tačiau gera valia yra gera; „ji švy- 
ti kaip puikus brangakmenis“, net ir „šykščiai aprūpintas pamotės gamtos“, 

agentas yra nepakankamai stiprus, turtingas ar gudrus, kad galėtų sukurti 
pageidaujamą situaciją. Taigi dėmesys iš pat pradžių yra sutelkiamas ties 
agento valia, ties jo motyvais ir polinkiais, o ne ties tuo, ką jis iš tikrųjų vei- 
kia. Dėl kokių motyvų ir polinkių gera valia tampa gera? 

Vienintelis geros valios motyvas yra atlikti pareigą dėl pačios pareigos. 
Kad ir kas būtų ketinama daryti, tai tik todėl, kad tai yra pareiga. Žmogus iš 
tikrųjų turi atlikti savo pareigą dėl visiškai kitų motyvų. Pardavėjas, teisin- 
gai atiduodantis grąžą, sąžiningas ne dėl to, kad tai yra jo pareiga būti sąži- 
ningam, bet todėl, kad sąžiningumas atsimoka pirkėjų lankymusi ir pelno di- 
dėjimu. Tačiau čia svarbu pažymėti, kad valia gali liautis būti gera ne tik to- 
dėl, kad pareigą galima vykdyti dėl suinteresuotumo motyvų, bet ir todėl, 
kad pareigą galima atlikti dėl altruistinių motyvų, kurie nė kiek ne mažiau 
kyla iš polinkių. Jei iš prigimties aš esu draugiškas, linksmas, malonus as- 
muo, kuriam patinka padėti kitiems, mano altruistiniai aktai, kurių galbūt iš- 
ties reikalauja iš manęs pareiga, gali būti atlikti ne todėl, kad to reikalauja pa- 
reiga, bet tiesiog todėl, kad aš turiu polinkį taip elgtis - man tai patinka. Jei 
taip, mano valia nėra įtikinamai gera, nelyginant aš veikčiau savanaudiškai. 
Kantas retai mini ir niekada nesigilina į motyvų veikti vienaip arba kitaip 
skirtumus; esminis skirtumas yra tarp, viena vertus, pareigos ir, antra vertus, 
vienokio ar kitokio polinkio. Polinkis priklauso nuo apibrėžtos mūsų fizinės 
ir fiziologinės prigimties; mes negalime, anot Kanto, savo polinkių rinktis. 
Mes tegalime rinktis tarp polinkio ar pareigos. Kas tokiu atveju man yra pa- 
reiga? Ji yra paklusnumas įstatymui, kuris yra visuotinai privalomas visoms 
racionalioms būtybėms. Koks to įstatymo turinys? Ir kaip man jį suprasti? 

Aš jį suprantu kaip rinkinį precepcijų, kurias priskirdamas sau galiu 
nuosekliai norėti, kad visos mąstančios būtybės jam paklustų. Tikrojo doro- 
vės imperatyvo išbandymo pagrindas yra tas, kad dabar aš jį galiu suvisuo- 
tinti — tai yra aš galiu norėti, kad jis taptų visuotiniu įstatymu ar, kaip sufor- 
muluoja Kantas, galiu norėti, jog tai taptų prigimtiniu įstatymu. Pastarosios 
formuluotės esmė yra pabrėžti, kad ne tik sugebu norėti, kad aptariamoji 
precepcija būtų visuotinai pripažinta kaip įstatymas, bet aš taip pat turiu no- 
rėti, kad ji veiktų visuotinai —- pagal aplinkybės. Formuluočių „sugebu“ ir 
„galiu“ prasmė ekvivalentiška su „nuosekliai galiu“, o nuoseklumo poreikis 
sudaro dalį įstatymo racionalumo poreikio, kurį sau iškelia žmonės, kaip ra- 
cionalios būtybės. Geriausiai čia tiktų Kanto pavyzdys apie pažadų laikymą- 
si. Sakykime, mane gundo sulaužyti pažadą. Precepciją, pagal kurią galėčiau 
vienaip ar kitaip veikti, galima suformuluoti taip: „Aš galiu visuomet sulau- 
žyti pažadą, jei man tai naudinga“. Ar aš galiu nuosekliai norėti, kad ši pre- 

cepcija būtų visuotinai priimta ir jos laikomasi? Jei visi žmonės veiktų pagal 
šią precepciją ir laužytų savo pažadus, kada tik tai jiems šautų į galvą, paža- 
dų davimo ir pasitikėjimo jais praktika žlugtų, nes niekas negalėtų tikėti ki- 
tų pažadais, o palaipsniui posakiai, turintys tokią formą kaip „Aš pažadu...“ 
netektų prasmės. Taigi norėti, kad ši precepcija taptų visuotine, vadinasi, no- 
rėti, kad pažadų laikymasis daugiau nebūtų įmanomas. Tačiau norėti, kad 
sugebėčiau veikti pagal šią precepciją (kurios privalau norėti kaip dalies to 
noro, kad ta precepcija būtų suvisuotinta), reiškia norėti, kad sugebėčiau pa- 
žadėti ir netesėti, o tai reiškia norėti, kad pažadų laikymosi praktika būtų tę- 
siama taip, kad aš ja galėčiau pasinaudoti. Taigi norėti suvisuotinti šią pre- 
cepciją, vadinasi, norėti ir to, kad pažadų laikymosi praktika būtų tęsiama, ir 
to, kad ji nebūtų tęsiama. Taigi aš negaliu nuosekliai suvisuotinti šios precep- 
cijos, ir todėl ji negali būti tikru dorovės imperatyvu, ar, Kanto žodžiais, ka- 
tegoriniu imperatyvu. 

Vadindamas dorovės imperatyvus kategoriniais, Kantas juos priešina hi- 
potetiniams imperatyvams. Hipotetinis imperatyvas turi tokią formą: „Turė- 
tum daryti taip ir taip, jeigu...“ Po jeigu įvedama viena iš dviejų sąlygų. Yra 
hipotetiniai įgūdžių imperatyvai: „Turėtum daryti taip ir taip [arba: daryk 
taip ir taip], jei nori gauti tokių rezultatų“ (e.g., „Paspausk mygtuką, jei nori 
paskambinti skambučiu“); ir hipotetiniai apdairumo imperatyvai: „Turėtum 
daryti taip ir taip, jei nori būti laimingas [arba savo labui]“. Kategorinio im- 
peratyvo neriboja jokios sąlygos. Jis reiškiamas tiesiog tokia forma: „Turėtum 
daryti taip ir taip“. Kanto kategorinio imperatyvo versija aiškiai atsiranda 
įprastuose doroviniuose mūsų visuomenės nurodymuose. „Turėtum taip 
daryti.“ „Kodėl?“ „Be jokios priežasties. Tiesiog turėtum.“ Tiksli „Be jokios 
priežasties“ reikšmė priešinama su tais atvejais, kai tu turėtum ką nors dary- 
ti, nes tai suteiks tau malonumo ar pranašumą, ar atneš norimų rezultatų. To- 
dėl šiuo lygmeniu kategorinio ir hipotetinio imperatyvų skyrimas yra fami- 
liarus. Nefamiliarus yra Kanto galimybės nuosekliai suvisuotinti precepciją 
išbandymas. Mūsų kasdieniame dorovės diskurse tikrai nėra racionalumo — 
o kadangi racionalumo, tai ir objektyvumo - kriterijaus, leidžiančio nuspręs- 
ti, kas yra autentiški doroviniai imperatyvai, koncepcijos. Istorinę Kanto 
svarbą iš dalies lemia tai, kad jo kriterijumi numatoma pakeisti du alternaty- 
vius kriterijus. 

Anot Kanto, racionali būtybė duoda dorovinius įsakymus pati sau. Ji ne- 
paklūsta niekam kitam, tik sau. Paklusnumas nėra automatiškas, nes mes 
esame ne vientisos racionalios būtybės, bet sudarytos iš proto ir, kaip sako 
Kantas, jausmų, į kuriuos įeina visi mūsų fiziologiniai ir psichologiniai poty- 

riai. Kantas priešpriešino tai, ką jis vadina „patologine meile“, jam tai nėra 
nei iškrypusi, nei nenatūrali meilė, o natūralus jausmas, meilė, kuri kyla mu- 
myse spontaniškai, su „meile, kuriai galima įsakyti“, kuri yra paklusnumas 
kategoriniam imperatyvui ir kurią jis lygina su meile savo artimui, kaip pri- 
sakė Jėzus. Tačiau Jėzus negali būti mums dorovinis autoritetas; greičiau jis 
tik tiek yra autoritetas, kiek tai mūsų racionali prigimtis pripažįsta ir susi- 
taria dėl jo autoriteto; O jei tai yra autoritetas, kurį mes priimame, tai išties 
yra mūsų pačių protas, o ne Jėzus, kurį mes priimame kaip didžiausią auto- 
ritetą. Tą patį galime pasakyti visiškai kitaip. Sakykime, dieviška būtybė, rea- 
li ar tariama, įsako man ką nors daryti. Aš turiu daryti tik tai, ką ji įsako, jei 
jos įsakymai teisingi. Tačiau jei aš galiu spręsti pats, ar jos įsakymai teisingi, 
ar ne, tada dieviškajai būtybei nėra jokio reikalo patarti man, ką aš turėčiau 
daryti. Neišvengiamai kiekvienas mūsų yra dorovės autoritetas sau pačiam. 
Norint pripažinti tai, ką Kantas vadina dorovės agento autonomija, reiškia 
taip pat pripažinti, kad išorinis autoritetas, net jeigu jis yra dievybė, negali 
pateikti dorovės kriterijaus. Manyti, kad jis galėtų, reikštų būti kaltam dėl 
heteronomijos, dėl mėginimo priversti agentą paklusti šalia jo esančiam įsta- 
tymui, kuris svetimas jo, kaip racionalios būtybės, prigimčiai. Tačiau tikėji- 
mas dieviškuoju įstatymu kaip dorovės šaltiniu nėra vienintelė heteronomi- 
jos rūšis. Jei mėginsime rasti kriterijų įvertinti dorovines precepcijas laimės 
koncepcijai ar kas pakenktų humanistiniams norams ir poreikiams, lygiai 
taip pat klysime. Polinkių sritis yra tiek pat svetima mūsų racionalioms pri- 
gimtims, kaip ir bet kokie dieviškieji įsakymai. Todėl Aristotelio cùôœtųovíæ 
dorovei yra tiek pat nenaudinga, kiek ir Kristaus įstatymas. 

Bet kokiu atveju ji yra nenaudinga, nes nepateikia jokio tvirto vadovo. 
Laimės sąvoka yra nepaprastai įvairi, priklausomai nuo psichologinės san- 
daros įvairovės. Tačiau dorovės įstatymas turėtų būti visiškai nekintamas. Iš- 
skirdamas kategorinį imperatyvą, nustačiau taisyklę, kuri neturi išimčių. 
Trumpoje esė, Kuri vadinasi Apie tariamą teisę meluoti iš geranoriškų paskatų, 
Kantas atsakė Benjaminui Constantui, kuris šiuo klausimu jį yra kritikavęs. 
Sakykime, planuodamas nusikaltimą žmogžudys teiraujasi manęs apie nusi- 
žiūrėtos aukos buvimo vietą. Sakykime, norėdamas išgelbėti auką, aš meluo- 
siu. Tokiu atveju žmogžudys toliau laikosi mano nurodymų, bet man neži- 
nant, auka iš tikrųjų persikelia kaip tik į tą vietą, kurią aš nurodžiau žmog- 
žudžiui. Vadinasi, žmogžudystė įvyksta kaip mano melo pasekmė, ir aš už ją 
atsakau, nes melavau. Tačiau jei būčiau pasakęs tiesą, nebūčiau laikomas kal- 
tu, nesvarbu, kas atsitiktų. Mano pareiga yra paklusti imperatyvui, ir 
nepaisyti pasekmių. Kanto požiūris stulbinamai primena Butlerio; neatsitik- 

tinai Kantui, kaip ir Butleriui, primygtinis reikalavimas nustatyti ir nereikš- 
mingas pasekmes sudaro pusiausvyrą su teologijos malda. Kantas įrodinėja, 
kad mano pareiga yra mano pareiga, neatsižvelgiant į pasekmes šiame ar ki- 
tame pasaulyje. Jis neturi teologiniams utilitaristams būdingo grubumo ir ne- 
jautrumo. Tačiau jis vis dar įrodinėja, ar greičiau tvirtina, kad būtų netoleruo- 
tina, jei ištiės pareigos galų gale nevainikuotų laimė. Keisčiausia yra tai, kad 
jei laimė yra tokia neapibrėžta sąvoka, kaip kad jis rašo kitame darbe —ir kaip 
jis teisingai rašo, nes Kanto laimės sąvoka buvo atsieta nuo sąvokų apie so- 
cialiai nusistovėjusius tikslus ir pasitenkinimą, kurį galima patirti juos pasie- 
kus - čia jis vargu ar gali būti nuoseklus, pateikdamas laimę kaip atpildą už 
dorybę, kuri, nors jos ir nesiekta, iš tiesų yra atpildas už dorybę tik tada, jei- 
gu jos nebuvo siekta, yra tai, be ko visas dorovės statinys vargu ar beturėtų 
prasmės. O tai verčia tyliai pritarti tam, kad be kai kurių šių sąvokų ne pati 
dorovė, o jos kantiškoji interpretacija kažin ar turi prasmės. 

tingumu. Dievas pripažįstamas kaip galia, sugebanti realizuoti summum bo- 
num, dorybę apvainikuojanti laime; reikalaujama nemirtingumo, nes dorybė 
ir laimė šiame gyvenime akivaizdžiai nesutampa, o laisvė yra kategorinio 
imperatyvo prielaida. Tik paklusnumo kategoriniam imperatyvui aktais mes 
atsipalaiduojame nuo savo polinkių naštos. Kategoriniame imperatyve var- 
tojamas žodis turėtų gali būti taikomas agentui, sugebančiam paklusti. Šia 
prasme turėtų reiškia gali. Ir sugebėti būti paklusniems reiškia, kad išvengia- 
ma apibrėžti veiksmus pagal polinkius, nes paprasčiausiai jausmais apibrėž- 
tas imperatyvas, vadovaujantis veiksmams, visuomet būna tik hipotetinis. 
Tai dorovinės laisvės turinys. 

Šio Kanto tapomo paveikslo galia nepaneigiama, o atskyrus kategorinio 
imperatyvo doktriną nuo neva ją pagrindžiančių Kanto tikėjimo Dievu ir ne- 
mirtingumu formų, galia greičiau išauga nei sumažėja. Iš kur tokia galia? 
Diskurse apie Hume'ą aš aptariau dorovinio turėti svarbą naujųjų laikų 
prasme. Nors galime kalbėti apie šio turėti pirmuosius filosofinio pripažini- 
mo ženklus tokio filosofo, kaip Hume'as, darbuose, jo utilitarizmas neleidžia 
tam turėti suteikti pagrindinės vietos. Kanto raštuose šis turėti yra ne tik pa- 
grindinis, bet ir visa persmelkiantis. Žodis pareiga yra visiškai atskiriamas 
nuo pagrindinės jungties su konkretaus darbo funkcijų vykdymu. Jis tampa 
vienaskaitinis labiau, negu daugiskaitinis, ir jis apibūdinamas pagal klusnu- 
mą kategoriniams dorovės imperatyvams - t.y. oficialiems nurodymams, 
apimantiems naująjį turėti. Dėl paties kategorinio imperatyvo atskyrimo nuo 
atsitiktinių įvykių ir poreikių ir socialinių aplinkybių jis tampa bent dviem 

požiūriais priimtina dorovine precepcija besiformuojančiai liberaliai indivi- 
dualistinei visuomenei. 

Dėl to asmuo tampa moraliai suverenus; tai įgalina jį atsisakyti visų iš- 
orinių autoritetų. Leidžia laisvai pasirinkti, ką daryti, ir negalvoti, kad jis tu- 
rėtų daryti kažkaip kitaip. Antrasis dalykas yra gal ne toks akivaizdus kaip 
pirmasis. Iš tipiškų Kanto pateikiamų nurodomo kategorinio imperatyvo pa- 
vyzdžių mums aišku, ko nereikia daryti; nelaužyti pažadų, nemeluoti, nesižu- 
dyti ir pan. Tačiau kaip kokia veikla mes turėtume užsiimti, kokių tikslų siek- 
ti, kategoriniai imperatyvai, atrodo, tyli. Dorovė apriboja būdus ir priemo- 
nes, kaip mums elgtis gyvenime; tačiau nesuteikia krypties. Taigi dorovė aki- 
vaizdžiai sankcionuoja bet kokį gyvenimo būdą, atitinkantį pažadų laikymą- 
si, tiesos sakymą ir t.t. 

Viena labai artimai susijusi mintis priartėja prie tiesiogiai filosofinių da- 
lykų. Kategorinio imperatyvo doktrina pateikia man išbandymo būdą pri- 
pažinti netinkamomis siūlomas maksimas, tačiau nepasako, kaip man sufor- 
muluoti tas maksimas, kurias iš pradžių reikia išbandyti. Taigi Kanto doktri- 
na parazituoja tam tikroje jau esamoje dorovėje, kuri mums leidžiama 
kruopščiai patikrinti — ar greičiau kuri mums būtų leidžiama kruopščiai pa- 
tikrinti, - jei pateikiamas išbandymo būdas būtų patikimas. Tačiau iš tikrųjų 
jis toks nėra net pats savaime. Kanto pateikiamas tikros dorovinės precepci- 
jos išbandymo būdas yra toks, kurį aš galiu nuosekliai suvisuotinti. Tačiau iš 
tikrųjų šiek tiek sumanumo turinčiam Žmogui beveik kiekviena precepcija 
tampa nuosekliai suvisuotinama. Man tereikėjo apibūdinti siūlomą veiklą 
taip, kad maksima leistų man daryti tai, ką noriu, ir uždrausti kitiems dary- 
ti tai, kas maksimą paverstų niekine, jei ji būtų visuotinama. Kantas klausia, 
ar aš galėčiau nuosekliai visuotinti maksimą, kad galiu netesėti pažadų, kai 
tik man patogu. Tačiau sakykime, kad jis teiravosi, ar aš galiu nuosekliai 
visuotinti tokią maksimą: „Aš galiu netesėti pažadų tik tada, kai...“ Trūksta- 
mą tarpą užpildo taip pateikiamas apibūdinimas, kad jis tiktų mano dabarti- 
nėms aplinkybėms ir kai kurioms kitoms, tačiau ne tokioms, kad kam nors 
kitam paklūstant tai maksimai aš patekčiau į nepatogią padėtį, nė nekalbant 
apie tokį atvejį, jei paaiškėtų, jog tos maksimos nuosekliai suvisuotinti ne- 
įmanoma. Vadinasi, praktiškai kategorinio imperatyvo išbandymas riboja tik 
tuos, kurie nepakankamai parodo sumanumo. O to tikrai Kantas nenorėjo 
pasakyti. 

Loginis kategorinio imperatyvo išbandymo beprasmiškumas jau pats 
savaime turi socialinės svarbos. Kanto pareigos sąvoka yra tokia formali, kad 
jai galima suteikti bet kokį turinį; ją galima pateikti norint sankcionuoti ir 

motyvuoti ypatingas pareigas, kurios gali būti pasiūlytos konkrečioje socia- 
linėje ir dorovinėje tradicijoje. Kadangi ji atskiria pareigos sąvoką nuo tikslų, 
siekių, norų ir poreikių sąvokų, joje glūdi tai, kad pasirinkdamas veiklos 
kryptį aš tik galiu paklausti, ar taip darydamas galiu nuosekliai norėti, kad 
tokia veikla turėtų būti visuotinė, o ne klausti, kokie jos tikslai ar ko ja siekia- 
ma. Kiekvienas, perpratęs Kanto pareigos sąvoką, perpranta konformizmą 
valdžios atžvilgiu. 

Žinoma, niekas negalėtų labiau nutolti nuo paties Kanto intencijos ar 
dvasios. Jo noras buvo pademonstruoti, kad dorovės individas yra aukščiau- 
sias kriterijus ir išeities taškas bet kokioje esamoje socialinėje santvarkoje tiek 
iš vidaus, tiek iš šalies. Jis simpatizavo prancūzų revoliucijai. Jis nekentė pa- 
taikūnų ir vertino proto nepriklausomybę. Paternalizmas, jo manymu, buvo 
grubiausia despotizmo forma“. Tačiau jo doktrinų pasekmės, bent jau Vokie- 
tijos istorijai, yra tokios, kad pastangos surasti moralinį atskaitos tašką, visiš- 
kai nepriklausantį nuo socialinės santvarkos, gali būti tik iliuzijų ieškojimas, 
ieškojimas, kuris padaro žmogų vien tik konformistiniu socialinės santvar- 
kos tarnu daug labiau, nei dorovė tų, kurie pripažįsta neįmanomu kodeksą, 
bent tam tikra prasme neišreiškiantį žmonių norų ir poreikių, susidūrus su 
konkrečiomis socialinėmis aplinkybėmis. 

Būtų tam tikra prasme natūralu pripažinti Hegeli etikos istorijos kulminaci- 
ja: iš dalies dėl to, kad pats Hegelis įsivaizdavo, jog filosofijos istorija baigia- 
si juo pačiu, juolab kad Hegelio laikais visos svarbiausios vietos jau buvo už- 
imtos. Visi, atėję po Hegelio, pasirodo nauju pavidalu ir su naujomis variaci- 
jomis, tačiau jų pasirodymas dar kartą liudija, kad iš esmės atsinaujinti yra 
neįmanoma. Jaunasis Hegelis iškėlė sau problemą, kuri pasirodė ir jo argu- 
mentacijoje: kodėl šiuolaikiniai vokiečiai (arba europiečiai apskritai) nepana- 
šūs į senovės graikus? Jo atsakymas yra tas, kad formuojantis krikščionybei, 
individas ir valstybė atsiskyrė, taip individas rūpinasi transcendentiniais kri- 
terijais, o ne glūdinčiais jo paties politinės bendruomenės praktikoje. (Krikš- 
čionybė atskiria žmogų, kurio likimas yra amžinas, nuo piliečio; jos Dievas 
yra pasaulio valdovas, o ne židinio ir miesto dievybė.) Pagal graikų etiką 
TOAIC būdinga pasidalyta struktūra, todėl pasidalyti ir tikslai, ir troškimai. 
Naujųjų laikų (aštuonioliktojo amžiaus) bendruomenės yra individų grupės. 
Hegelis paprastai rašo lyg graikų z6A14 būtų harmoningesnis nei iš tikrųjų; 
jis dažnai užmiršta apie vergų egzistavimą. Bet taip pat elgėsi ir Platonas su 
Aristoteliu. Vis dėlto, kad ir Hegelio graikų harmonijos vizija yra perdėta, ji 
padeda užuominomis jam diagnozuoti individualizmą, o tos užuominos yra 
istorinio pobūdžio. Hegelis yra pirmasis autorius, kuris suprato, kad nėra 
jokio permanentinio dorovės klausimo. Visa jo filosofija yra mėginimas pa- 
rodyti, kad filosofijos istorija yra filosofijos šerdis. Jis tuo tiki, nes įsivaizduo- 
ja, kad filosofija paaiškina ir išskiria tas pačias įprasto mąstymo ir praktikos 
koncepcijas. Kadangi ir mąstymas, ir praktika turi savo istoriją, filosofija taip 
pat turi būti istorinė disciplina. Tiesa, Hegelis, ypač savo vėlesniuose raštuo- 
se, laiko koncepcijas lyg ir nepriklausančiais nuo laiko būviais, kažkaip ne- 
priklausančiais ir nuo kintančio pasaulio tėkmės. Tačiau net ir čia atsiranda 
koks nors gelbstintis sakinys, kuris paaiškina, kad tai yra tik façon de parler. 

Jeigu Hegeliui etikos raktas glūdi etikos istorijoje, Hegelio filosofija tu- 
rėtų keliauti tuo keliu, kuriuo jau buvo eita šioje knygoje — ir eiti dar toliau. 
Ji ir eina, ir įvairiais keliais. Tai, kaip pasakojama apie dorovę ir jos istoriją 
Dvasios fenomenologijoje ir Teisės filosofijoje, yra jokiu būdu netapatu. Be to, 
bent jau Fenomenologijoje Hegelis eina tais pačiais keliais daugiau nei kartą ir 
skirtingais būdais. Todėl dabar aš padarysiu štai ką: pamėginsiu apsakyti 
bendrą Hegelio požiūrį į dorovės istoriją ir į dorovės filosofijos vaidmenį to- 
je istorijoje; tada panagrinėsiu tai, kas Hegelio mąstymo pokyčiuose yra svar- 
bu; galop sukritikuosiu paties Hegelio sprendimą. 

Hegelis teigia, kad elementariausios žmogaus gyvenimo formos yra iš 
principo nerefleksyvios. Individas pasineria į uždarą visuomenę, kurioje jis 
vaidina jam įprastą vaidmenį. Tokioje visuomenėje klausimai: ką man dary- 
ti, kaip man gyventi? - kilti negali. Tokie klausimai atsiranda tik tada, kai per 
savo santykius su kitais žmonėmis aš suvokiu savo, kaip asmens, statusą at- 
skirai nuo vaidmenų, kuriuos atlieku. Visuomenei tampant sudėtingesne, di- 
dėjant alternatyvių gyvenimo formų galimybėms, daugėja pasirinkimo. Ta- 
čiau pasirinkdamas aš negaliu neatsižvelgti į dabarties socialinės praktikos 
kriterijus. Septynioliktojo-aštuonioliktojo amžiaus rašytojai, kaip ir graikų 
sofistai kažkada, rašo taip, lyg individas su savo psichologiškai determinuo- 
tomis aistromis socialinį gyvenimą vertintų taip, lyg tikslai ir siekiai jau yra 
duoti; Hegeliui tai yra visiška iliuzija. Kokias aistras ir kokius tikslus turi ar 
gali turėti individas, priklauso nuo socialinės struktūros, kurioje gyvena in- 
dividas, tipo. Troškimai kyla ir yra apibrėžiami pagal jiems pateikiamus ob- 
jektus; troškimų objektai, ypač troškimų gyventi vienaip, o ne kitaip, visose 
visuomenėse negali būti vienodi. Tačiau nebūtinai iš konkrečios socialinio 
gyvenimo formos kylantys troškimai būna patenkinti būtent ta forma. Da- 
barties gyvenimo tikslai ir jų realizavimas išties gali sugriauti pačią gyveni- 
mo formą, kuri šių tikslų troškimą įgyvendino. Tiek tikslų, tiek priemonių re- 
flektyvi kritika gali turėti nenumatytų pasekmių. 

Šių svarstymų šviesoje Hegelis vaizduoja išsivysčiusią visuomenę pagal 
gyvenimo formų, kiekviena kurių natūralaus perėjimo būdu transformuoja- 
ma į kitą, seką. Fenomenologijoje neteigiama - iš tikrųjų neigiama, - kad tikrie- 
ji istoriniai laikotarpiai turi būti griežtai išdėstyti pagal šį modelį. Greičiau 
teigiama, kad tiek, kiek jie yra išdėstyti pagal šį modelį, jų istorija atspindi šių 
hegeliškųjų perėjimų logiką. Yra dvi konkrečios sekos, kurių hegelišką inter- 
pretaciją reikia vertinti rimtai. Pirmoji nėra taip glaudžiai susijusi su dorove. 
Tačiau susijusi su pačios sistemos, kuri iškelia dorovinius klausimus, sąran- 
gos prigimtimi. Tai yra ir puiki pagrindinių Hegelio pažiūrų įžanga. 

Kai individų savimonė realizuojama pagal socialinius vaidmenis, pa- 
grindinį vaidmenį suvaidina Šeimininko ir Vergo santykiai. Iš pradžių Šeimi- 
ninkas šiuose santykiuose įsivaizduoja esąs vienintelis pilnos savimonės 
žmogus; o savo Vergą jis siekia sumenkinti iki daikto, paprasčiausio įrankio 
lygmens. Tačiau santykiams plėtojantis, Šeimininkas irgi pasikeičia ir daug 
labiau nei Vergas. Ryšys yra apibrėžiamas pagal jų santykį su materialiais 
daiktais. Jie suteikia darbo Vergui, bet Šeimininkui iš to tenka tik laikini 
džiaugsmai. Vergas išties keičiasi, nes jo tikslus taip riboja Šeimininko tikslai 
ir nurodymai, kad jis gali ne ką daugiau, nei patvirtinti save menkiausiu ga- 
limu būdu; tačiau Šeimininkas tiek, kiek jis mano esąs Šeimininkas, iš Vergo 
negali gauti jokio atsako, kurio dėka savo ruožtu jis galėtų suvokti esąs visiš- 
kai išsivysčiusi asmenybė. Jis atsiskiria nuo tokių santykių, kai savimonė au- 
ga būdama kitų veiklos objektu, kai ją „atspindi“ kiti. Tuo tarpu Vergui Šei- 
mininkas yra bent jau tas, kuo jis norėtų tapti. Tačiau abiem galioja tai, kad 
savimonės augimą lemtingai apibrėžia Šeimininko-Vergo santykis. 

Po to Hegelis nagrinėja tris klaidingus šio santykio iškeltos problemos 
sprendimus. Taip darydamas jis remiasi imperine Roma ir požiūriais, susi- 
formuojančiais visuomenėje, kurioje iš tikrųjų dominuoja Šeimininko-Vergo 
santykiai, ir ne tik per pačią vergijos instituciją, bet ir per Cezario santykius 
su pavaldiniais bei per visus aukštesniųjų ir žemesniųjų santykius. Pirmasis 
klaidingas sprendimas yra stoicizmas: būtinybės pripažinimas, savęs sutapa- 
tinimas su visuotiniu kosmoso protu, nepriklausomai nuo rango ar santykio. 
Imperatorius ir vergas vienodai įsivaizduoja esą pasaulio piliečiai. Tačiau tai 
tik maskuoja jų tikrąjį santykį, o ne jį transformuoja. Taip mėginama nustum- 
ti į šalį vergijos realybę pateikiant laisvės idėją. Lygiai taip pat yra su skepti- 
cizmu, tokiu mąstymu, kai abejojama visais turimais įsitikinimais ir skirsty- 
mais, kuriuos primeta Šeimininkai, tačiau taip mąstyti turi individas, kuris 
tebegyvena tame pačiame priimamų įsitikinimų ir skirstymų pasaulyje. To- 
dėl skeptikas visad turi du požiūrius, vienas skiriamas akademiniams ap- 
mąstymams, kuriais jis niekina valdančiąją ideologiją, kitas — jo kasdienei 
komercijai su socialine realybe, kurioje jis atitinka. Dilemai, kad neįmanoma 
ištraukti savęs iš socialinio pasaulio, kuris tuo pat metu deformuoja tiek 
žmogaus santykius su kitais žmonėmis, tiek jo paties asmenybę, galop sutei- 
kiama socialinė išraiška tokia gyvenimo forma, kurią Hegelis vadina Nelai- 
minga Sąmone. 

Tai katalikiškosios krikščionybės epocha. Joje esminė deformuoto, nes 
nelaisvo, žmogiškojo gyvenimo pobūdžio ir sąmoningos galimybės, greičiau 
būtinybės tai įveikti problema pateikiama kaip kontrastas tarp žlugusio hu- 

manistinio ir tobulo dieviškojo pasaulio. Idealas įsivaizduojamas kaip kažkas 
transcendentiško, egzistuojantis už ir atskirai nuo Žmogaus gyvenimo. At- 
gailos doktrinoje žmogaus, tokio, koks jis yra, sutaikomumas su idealu įgau- 
na simbolinę formą. Tačiau tie, kurie lieka su simbolizmu ir laiko jį realybe, į 
realybę, kuri yra simbolinama, neįleidžiami. Kryžiuočiai mėgina rasti idealą 
karo veiksmuose, tačiau vietoje idealo jie randa kapą. Vienuolių ordinai mė- 
gina rasti idealą asketizme; taip jie tampa atsidavimo kūnui ir baigtinumui, 
kurio jie taip troško išvengti, auka. To išeitis yra pamatyti, kad krikščionybė 
gana sumaniai simbolina žmogaus padėtį, tačiau krikščionybė, suprantama 
pažodžiui, yra ne išsigelbėjimas, o ligos dalis. Kokia padėtis? Koks išsigelbė- 
jimas? Kokia liga? 

Vėl galėtume pradėti nuo Šeimininko-Vergo santykio, tačiau svarbu 
pastebėti, kad šis santykis Hegeliui tik pateikia ypatingą bendresnio žmo- 
giškojo gyvenimo ir mąstymo bruožo atvejį. Tai bruožas, kurį Hegelis vadi- 
na „neigiamu“. Šią koncepciją galima paaiškinti taip. Norėdami suprasti 
koncepciją ar patvirtinti įsitikinimą, pirmiausia turime apibūdinti juos pagal 
vietą visoje sistemoje, kurios dalis jie yra; ši sistema pasireiškia tiek kaip bū- 
dingas gyvenimo modelis, tiek kaip būdinga teorinė forma. Ryšys tarp gy- 
venimo modelio ir teorijos nebus visuomet toks pat, tačiau tam tikru mastu 
teorija padeda išryškinti gyvenimo modelio koncepcijas ir įsitikinimus. (Čia 
Hegelis padeda pagrindus vėliau socialiniams antropologams traktuoti 
nesudėtingų visuomenių religiją, o Weberiui traktuoti protestantizmą ir ka- 
pitalizmą). Tačiau tokiu atveju kuo sąmoningesnis tampa agentas dėl gy- 
venimo formos, į kurią jis yra įtrauktas kaip visuma, kaip gyvenimo forma, 
tuo daugiau jis įgis gėrybių, kurios yra už ribų tos gyvenimo formos, kurią 
norint pasiekti reikia transcenduoti. Gyvenimo forma dabar tampa agento 
aplinkos apribojimais, su kuriais jis turi kovoti ir nugalėti. Tai, kas buvo ho- 
rizontai, tampa ribomis. Tačiau taip jos suvaidina teigiamą vaidmenį; jos 
apibrėžia tas kliūtis, kurias transcenduoti dabartiniu metu reiškia pasiekti 
laisvę. Laisvė yra išskirtinai humanistinio gyvenimo šerdis. Čia Hegelis ne- 
siginčija nei su Aristoteliu, nei su Kantu, kuriems žmogus iš esmės yra ra- 
cionalus. O jis tiki, kad žmogaus racionalumas turi istoriją, ir jo istorija yra 
kiekvienos jo specifinės istorinės formos apribojimų tiek gyvenime, tiek 
mąstyme kritika. „Neigiami dalykai“, apribojantys veiksniai, horizonto ir 
kliūties vaidmuo - štai kas Hegelio darbuose yra originalu. Taigi anot He- 
gelio, metodologinė nutartis bet kokiai epochai yra tokia: „Suprask jos gy- 
venimą ir Mintį pagal jos tikslus ir siekius, ir suprask jos tikslus ir siekius 
nustatydamas tai, ką savo kelyje žmonės laikė kliūtimis“. Tada būsite nusta- 

tę jų laisvės koncepciją, net jeigu jie nevartojo žodžio laisvė tuo pačiu būdu. 
Laisvė Hegeliui nereiškė nei tokios nuosavybės, kurią visi žmonės turi 
(Kantas) ar kuri jiems yra prieinama (stoikai), nepaisant to, ką jie nuveikė, nei 
kažkokios ypatingo socialinio gyvenimo valstybės (J. S. Millis). Laisvę visais 
laikais ir visur apibrėžia ypatingi to laiko ir tos vietos apribojimai ir būdingi 
to laiko ir vietos tikslai. Todėl būtų teisinga sakyti, kad, anot Hegelio, visi — 
leveleriai, Amerikos kolonizatoriai, Johnas Brownas Harper Feryje ir Pietų 
Afrikos bantu gentis - šiandien reikalauja laisvės, net jei tai, ko jie reikalau- 
ja, yra kiekvienu atveju visiškai skirtingi dalykai. Kitaip sakant, kai sakome, 
kad žmonės yra nelaisvi, tai, ką mes turime galvoje, yra visuomet reliatyvu, 
numanant normatyvinį humanistinio gyvenimo vaizdą, kurio atžvilgiu nus- 
tatome, kas yra žmogaus nelaisvė. Tai pasakytina ne tik apie visuomenes, bet 
ir apie individus. Hegelio laisvės koncepcija yra svarbi tiek kalbant apie po- 
litinės laisvės problemą, tiek apie tradicinę filosofinę laisvos valios problemą. 
Su šios problemos fragmentais jau esame susidūrę Aristotelio ir stoikų, 
Hobso ir Kanto darbuose. Hobsui ir Hume'ui būti laisvam reiškia būti neri- 
bojamam išorinių veiksnių, priklausomybės ar grasinimų; tiek laisvų, tiek 
nelaisvų žmonių veiksmai lengvai pasiduoda kauzaliniam aiškinimui pagal 
veiksnius, pakankamus formuoti jų veiksmus. Taigi Hobsas ir Hume'as pri- 
mygtinai tvirtina, kad visi žmonių veiksmai yra determinuoti, tačiau nepai- 
sant to, kai kurie jų vis tiek yra nelaisvi. Abejonių šiuo atveju kyla ne tiek dėl 
kokio nors įsitikinimo, kad būti laisvam reiškia būti nekauzaliniam, kiek iš to 
fakto, kad kai kuriais atvejais, radę kauzalinį veiksmų aiškinimą, liaujamės 
kaltinti agentą kaip neatsakingą už savo veiksmus. Todėl atrodo, kad yra 
jungtis tarp veiksmų laisvės ir to, kad jie neturi tam tikros rūšies kauzalumo. 
O ko reikėtų dabar, tai atitinkamai įvesti tokius žodžius kaip voliuntaristinis 
ir apgalvotas, kurie dažnai vartojami kitose Aristotelio ekspresijose, o jų įved- 
imas yra originalus įnašas į dvidešimtojo amžiaus analitinę filosofiją. Hege- 
lis teisingai nurodo, kad voliuntarizmo normos yra nebūtinai vienodos viso- 
se visuomenėse; veiksniai, kuriuos, kaip mes galime reikalauti, turėtų kon- 
troliuoti agentas, kinta. Su individais yra visiškai aišku: ar mes kaltiname ką 
nors kuo nors, dažnai priklauso nuo to, kiek jis žino apie tuos veiksnius ir 
kiek galima tikėtis, kad jis žino. Taigi proto ribų plėtojimas visuomet yra plė- 
tojimas tos sferos, už kurią mes atsakome; o laisvės plėtoti neįmanoma neiš- 
plėtojus supratimo. Kaip tik taip Hegelis grindžia laisvės ryšį su protu. 
Skaitant Hegelį dažnai sunku būti tikram, kiek jis mano pateikiąs mums 
a priori konceptualiąsias tiesas, kiek jis mums siūlo didelio masto empirinius 
apibendrinimus, kaip griežtai jis skiria, kas yra labiau apibūdinimai, o ne 

visuotiniai koncepcijų ryšiai. Dialektinė Hegelio logika ypač glaudžiai susi- 
jusi su pastaruoju dalyku, tačiau dėl neaiškios jo kalbos svarbūs dalykai skai- 
tytojui lieka neaiškūs. Taigi tikriausiai dėl savo paties dviprasmybių Hegelis 
papuolė į spąstus, kai vis labiau buvo linkęs daryti išvadą, kad istorija yra 
neišvengiamas laisvės progresas vis aukštesnių ir aukštesnių formų link, o 
prūsų valstybė ir paties Hegelio filosofija yra šio progreso kulminacija. Ta- 
čiau pastarasis sugretinimas, deja, diskreditavo du pagrindinius Hegelio 
pateiktus laisvės požymius. 

Pirmasis, kad laisvės koncepcija yra tokia, kad jei jau ji yra, neįmanoma 
atmesti jos reikalavimų. Tai patvirtinti galima tuo pačiu būdu, kaip kad kon- 
servatyvūs teoretikai atkakliai tvirtina, jog jie nėra laisvės priešininkai, jie tik 
pateikia kitokį jos supratimą. Kad būtų aiškiau - skirtumai tarp konservaty- 
vių ir radikalių teoretikų, pasirodo, remiasi skirtingais ir prieštaringais teigi- 
niais apie kokios nors socialinės grupės tikslus ir troškimus. (Todėl ir atsira- 
do konservatorių mitas apie agitatorius, - žmones, kurie apsimeta kalbantys 
už tuos, kuo ir patys būtų ir kuo širdies gilumoje yra, - už viskuo patenkin- 
tų grupę). Anot Hegelio, priežastis, dėl kurios niekas negali paneigti laisvės 
troškimo, yra ta, kad kiekvienas jos siekia sau ir siekia kaip gėrio, t.y. laisvės 
privalumai, kurių jis reikalauja, yra tokie, kad turi būti gerai visiems, o ne tik 
jam. 

Dar daugiau — Hegelis pabrėžia ryšį tarp laisvės ir kitų dorybių, kaip 
joks kitas filosofas to nedaro. Istorijos filosofijoje Šeimininko-Vergo santykį 
iliustruoja keli karalysčių tipai - rytų, graikų ir romėnų; o kovos tarp patrici- 
jų ir plebėjų antikinėje Romoje analizėje mums parodoma, kaip vienų ir kitų 
dorybės degeneruoja taip, jog galia ir ambicijos ima dominuoti. Apskritai 
Hegelio požiūris į tas savybes, kurias mes laikome dorybėmis, yra daug su- 
dėtingesnis nei, sakykime, Aristotelio. Hegelio vertinimai dažnai sutampa su 
Aristotelio; jis sutinka, kad kai kurios dispozicijos yra dorybės visose visuo- 
menėse. Jis, žinoma, nėra visiškas reliatyvistas. Skirtingai negu Aristotelis, jis 
aiškiai suvokia, kad aplinkybės keičia dorybes; vienoje visuomenėje pasigė- 
rėjimo verta precepcija ar ypatybė gali būti naudojama priespaudai kitoje. 
Drąsa gali virsti bejausmiu nusivylimu - palyginkite paskutinį islandų sagų 
didvyrių pasipriešinimą, pavyzdžiui, Gislį Soursopą, ir paskutinius jaunahit- 
lerininkų veiksmus 1945 metais. Kilnumas gali tapti trūkumu. Geranorišku- 
mas gali tapti tironijos įrankiu. Į tai galima atsakyti įvairiai. Aristotelininkas 
gali primygtinai tvirtinti, kad pagal definiciją to negali būti; tai, kas nepada- 
roma teisingo Žmogaus ar nepadaroma teisingam žmogui teisingu laiku ir 
teisingoje vietoje, negali būti geranoriškumas ar kilnumas, ar drąsa. Iš vidu- 

rio doktrinos aišku, kad taip ir yra. Bet tai būtų per daug paprasta. Žinoma, 
kritikas po įvykio gali pasinaudoti Aristotelio kriterijais, tačiau agentas, ku- 
ris veikia vedamas vienintelio turimo kriterijaus, demonstruoja drąsą arba 
geranoriškumą, kaip išmano. Atsakyti būtų galima teigiant, kad jis nepakan- 
kamai išmano. Tačiau nors taip ir gali būti, būtų keista sakyti, kad tai, ką de- 
monstravo jauni nacistai, buvo ne drąsa ar lojalumas, o vien tik klasta. Pamo- 
ka būtų ta, kad pačios dorybės kai kuriems žmonėms kai kuriomis aplinky- 
bėmis gali tapti trūkumais, o ne privalumais. Į tai kantininkas atsakys, kad 
mums tarnauja mūsų motyvai ir ketinimai. O tam hegeliškasis atsakymas: 
skirtingomis aplinkybėmis motyvai ir ketinimai kinta. Net kantiškoji „gera 
valia“ gali būti iškreipta. Tada kantininkas gynybai gali griebtis definicijos. 
Iškreipta valia gera būti negali. Tačiau vėlgi to nepakanka. Kadangi pagal vi- 
sus agentui prieinamus kriterijus, jo motyvai gali reikšti gerą valią ir kartu 
būti iškreipimo priemonės. 

Kaip tai atsitinka, labai aiškiai išdėstoma Hegelio „klaidinamos sąmo- 
nės“ dorovinių formų škicuose. Klaidinama sąmonė Hegeliui yra konceptu- 
ali schema, kuri ir nušviečia, ir klaidina; todėl individualistinės visuomenės 
konceptualiosios schemos yra iš tikrųjų šviečiamojo pobūdžio, nes atsklei- 
džia autentiškus tos visuomenės ir jai būdingų teorijų būdo bruožus, tačiau 
klaidina, nes jos užmaskuoja individualizmo ribotumą, iš dalies pateik- 
damos dorovinio gyvenimo bruožus kaip visuotinius ir būtinus, nors tai yra 
tik individualizmo bruožai. 

Pirmoji iš šių individualizmo doktrinų yra tokio pobūdžio hedonizmas, 
kai dominuojantis principas yra laimės sau pačiam siekimas. Tačiau bėda yra 
ta, kad kiekvienas Žmogus, vaikydamasis pasitenkinimo, supranta, kad kiti 
ji vertina pagal jo vaidmenį patys siekdami savo laimės. Jis padeda jiems su- 
kurti bendrą situaciją, kurioje siekiamų įvairių asmeninių tikslų susikirtimas 
sukelia daugybę dramatiškų krizių; kiekvienas asmuo tampa kito asmens „li- 
kimu“. Atrodo, jog mus valdo nuasmenintos disharmonijos jėgos. Dėl to ky- 
la nusivylimas bei pripažįstamas tas faktas, kad gyvenimą valdo nuasmenin- 
ta būtinybė. Vėliau šis pripažinimas virsta tam tikru vidiniu kilnumu. Indi- 
vidas yra viena romantinio herojaus rūšis. Jis eina savo keliu per pasaulį, ku- 
rį niekina. Iš tikrųjų jis yra lyg ir didžiadvasis hedonistas, kurio doktrina, 
kaip ir jo pirmtako, sukelia anarchistinius susirėmimus. Jis dabar nesiekia 
malonumo, bet paklūsta kilnios širdies diktatui. Tačiau šitaip kiti jam tampa 
nuasmeninti ir beširdžiai. Kitoje individualizmo raidos pakopoje individas 
priešpriešina save išorinei socialinei realybei, kuri pasirodė esanti jo priešas. 
Dorybės vardan jis pakelia rankas prieš Pasaulį. Dorybė turi nugalėti Pasau- 

lį taip visiškai, kad vargu ar jis kaip varžovas egzistuoja. O jei Pasaulis jau 
nebe priešas, Dorybė tampa pasaulio Dorybe, kuri atlieka pasaulinę pareigą, 
kuri yra čia pat. Tai individualistinės dialektikos fazė, kurią Hegelis vadina 
„dvasiniu zoologijos sodu ir apgavyste arba tiesiog esama situacija“. 

Šioje fazėje agentas vykdo savo pareigą savo srityje ir neklausinėja apie 
kontekstą, kuriame jis veikia, ar apie platesnes savo veiksmų pasekmes. Jis 
apgalvotai priima ribotą ir savo veiksmų, ir atsakomybės viziją. Jis neturi 
aiškinti kodėl. (Jis gyvena dvasiniame zoologijos sode, visi gyvūnai yra 
atskiruose narvuose.) Jis giriasi, kad rūpinasi tik savo reikalais. Jis yra visų 
gerų biurokratų išdava, tokių technikos specialistų kaip Eichmannas, kuris 
gyrėsi, kad jie tik perdavė savo funkciją parengti tiek ir tiek transporto ir 
paleisti tarp punkto X ir punkto Y. Jiems nerūpi, ar krovinys buvo avys ar žy- 
dai, ar punktas X ar Y buvo ūkis ir mėsininko skerdykla, ar getas ir dujų ka- 
mera. Tačiau, be abejo, Hegelio apibūdinimas taip pat tinka visoms kitoms 
sferoms, kur absoliutizuojama esama situacija. Profesorius J. N. Findlay's“ 
nurodė, kaip jis paaiškina „grynosios“ erudicijos kultą, kur rūpinimasis vien 
tik tiesa yra panaudojamas kaip priedanga savęs ieškojimui ir kompe- 
tentingam lenktyniavimui, kuriuo persmelktas akademinis gyvenimas. 

Blogiausia tai, kad individo protas, ištikimas esamai situacijai, dabar pa- 
sirodo kaip dorovės įstatymleidys: užduotis, esanti priešais jus, yra jūsų pa- 
reiga. Nurodant mums, po to pasiūlant nuoseklaus suvisuotinimo išban- 
dymą, kaip jau esame pastebėję kalbėdami apie Kantą, galima veikti įvairiai. 
Nėra nereikšminga pastebėti, kad dorovinis pagrindas, kuriuo remiantis, 
kaip sakosi pats Eichmannas, jis buvo lavinamas, buvo kategorinis impera- 
tyvas. 

Visoms šioms doktrinoms bendra tai, kad jos yra individo pastangos iš- 
kelti savo paties dorovę ir tuo pat metu pretenduoti į jos tikrą universalumą. 
Kaip tokios, jos visos save naikina. Mūsų dorovinį pasirinkimą iš dalies sank- 
cionuoja tas faktas, kad kriterijai, kurie lemia mūsų pasirinkimą, nepasiren- 
kami. Todėl, jeigu aš apsisprendžiu pats , jei aš pats nusistatau tikslus, geriau- 
siu atveju aš galiu pateikti dorovės klastotę. Iš kur tokiu atveju man imti tuos 
kriterijus? Iš gerai sutvarkytos bendruomenės nusistovėjusios socialinės 
praktikos. Čia randu man siūlomus kriterijus, kuriuos galiu pavadinti savais 
ta prasme, kad su jais galiu suderinti savo pasirinkimą ir veiksmus, tačiau jų 
įtakingumas kyla ne iš mano pasirinkimo, o iš būdo, kuriuo tokioje bendruo- 
menėje jie negali būti nelaikomi norminiais. Taigi paskutinis Hegelio požiū- 
ris yra tas, kad dorovinis gyvenimas gali vykti tik tam tikro pobūdžio ben- 
druomenėje, ir tokioje bendruomenėje kai kurios vertybės pasirodys esančios 

būtinos. Taip jis užima poziciją, kuri skiriasi tiek nuo aštuonioliktojo amžiaus 
subjektyvizmo, tiek nuo objektyvizmo ir nuo vėlesnių jų pasekėjų. Izoliuoto 
individo požiūriu vertybių pasirinkimo klausimas yra atviras; tačiau savo vi- 
suomenėje integruotam individui - ne. Tokios visuomenės akimis kai kurios 
vertybės individo atžvilgiu tampa autoritetais; žiūrint iš šalies, jos pasirodo 
esančios arbitražinio pasirinkimo dalykas. Platonui ir Aristoteliui gėris atro- 
dė objektyvus ir autoritetingas, nes jie rašė z0A16 visuomenės požiūriu. Aš- 
tuonioliktojo amžiaus individualistas mato gėrį kaip savo jausmų arba savo 
individualaus proto įgaliojimų išraišką, nes jis rašo taip, lyg jis būtų už 
socialinės struktūros. Visuomenė jam yra individų visuma. Tačiau kas šiuo- 
laikiniam žmogui galėtų atstoti 1614? Hegelis atsako į šį klausimą mažiau- 
siai įtikinamai. 

Iš esmės Hegelio proto ir laisvės sąvokos yra kritikuojamos; jas vartojant 
siekiama parodyti bet kokios esamos socialinės ir konceptualiosios santvar- 
kos netobulumą. Pačioje savo sistemų kulminacijoje Hegelis kalba taip, lyg 
jos reikštų idealus, kurių tikrai galima pasiekti, taip, lyg jos būtų idealų deta- 
lizavimas ir pagaliau tiesa ir racionalumas, idealo filosofija ir galop patenki- 
nama socialinė santvarka. Taip į sceną išeis Absoliutas. Bus pasiektas Dievo 
ir žmogaus susitaikymas, kurį simbolizuoja krikščioniškoji Pasaulio pabai- 
gos doktrina. Po Fenomenologijos tuo, atrodo, tiki pats Hegelis. Logikoje jis ga- 
li rašyti, kad jo ištariamos mintys yra Dievo mintys. Išties jo brandi filosofija 
reiškia, kad jis ir karalius Fridrichas Viljamas priklauso šiuolaikinei Absoliu- 
to inkarnacijai. 

Hegelio argumentai, kurių pagalba jis prieina savo išvados, yra ypač ne- 
tikę. Tačiau jo išvada nėra visiškai absurdiška ir nepakenčiama, kaip kartais 
teigiama. Tie, kam sakoma, kad Hegelis išliaupsino valstybę — šiuo atveju 
prūsų valstybę, — dažnai daro išvadą, kad dėl šios priežasties Hegelis buvo 
ankstyvasis totalitaristas. Iš tikrųjų ta valstybės forma, kurią aukština He- 
gelis, yra nuosaiki konstitucinė monarchija, o tai, kad jis garbina prūsų vals- 
tybę, remiasi jo (ne visai teisingu) įsitikinimu, kad jo laikų prūsų valstybė 
kaip tik ir buvo tokia monarchija. Hegelį galima teisingai pavadinti konser- 
vatoriumi; tačiau jis tiek garbina valstybę todėl, kad išties valstybė, jo įsitiki- 
nimu, įkūnija kai kurias socialines ir dorovines vertybes. 

Tačiau sakykime, kad apsieitume be Hegelio Absoliuto, tačiau, kita ver- 
tus, liktume hegelininkais. Kokią tokiu atveju galima būtų padaryti išvadą 
apie dorovę? Tikriausiai pirmuoju atveju tai būtų jaunųjų arba kairiųjų hege- 
lininkų išvada, kad laisva ir racionali visuomenė, kuri taps naująja TOAL4 vi- 
zija, dar nesusiformavo; kad ją dar tik reikia įgyvendinti. Tačiau kaip? Bran- 

džiu paties Hegelio įsitikinimu, visa Žmonijos istorija yra pavyzdys vysty- 
mosi Absoliučios Idėjos, pereinančios nuo susvetimėjimo prie galutinio susi- 
taikymo su pačia savimi. Šis kosminis reginys yra drama, kuri suteikia pras- 
mę kiekvienam atskiram istorijos epizodui. Absoliutas, kurio nereikėtų suta- 
patinti su jokia baigtine istorijos proceso dalimi, visumai vystantis realizuo- 
ja save. Vyresnis Hegelis vis labiau ir labiau traktuoja Absoliutą ir jo istorinį 
vystymąsi, kaip krikščionys traktuoja Dievo ir Jo apvaizdos sąvokas; jis vis 
mažiau ir mažiau kalba apie savo ankstesnius įspėjimus apie pažodinio 
krikščionybės interpretavimo pavojų, apie simbolio ir koncepcijos supainio- 
jimą. Taigi jis traktuoja istorijos visumą kaip tam tikros loginės būtinybės pa- 
vyzdį, atskleidžiantį vystymąsi, kur viena pakopa negali neužleisti vietos po 
jos einančiai. Kadangi ryšiai tarp pakopų yra logiški ir kadangi jie iliustruo- 
ja tos Idėjos judėjimą, natūralu Hegelį interpretuoti taip, lyg jis tikėjo, jog is- 
torijoje racionalus Žmogaus progresas iš esmės yra minties progresas. Vieną 
epochą pakeičia kita, mąstant nuosekliau ir racionaliau. Vadinasi, istorijos 
progresas priklauso nuo mąstymo progreso. Šią išvadą išlaikė jaunieji hege- 
lininkai gerokai po to, kai atsisakė Absoliuto idėjos. Jie suprato, kad jų už- 
duotis yra išvalyti hegelizmą nuo religinių ir metafizinių elementų ir tai pa- 
daryti filosofuojant geriau už patį Hegelį; taigi politinėje sferoje buvo svarbu, 
kaip jiems pasiseks teorizuoti. Todėl jie ėmėsi kritikuoti religines ir politines 
institucijas. Iš jų veikalų Naujojo Testamento kritikos istorijoje labiausiai ver- 
tas dėmesio D. F. Strausso racionalistinis Jėzaus gyvenimas. Tačiau dar labiau 
atmintinas buvo jų gretų pastiprinimas jaunojo Karlo Marxo idėjomis. 

Marxo išeities pozicija yra tokia pat, kaip ir ankstyvojo Hegelio. Jo paties 
noras kritikuoti tiek kairiuosius, tiek ir dešiniuosius Hegelio pasekėjus vėliau 
leido jam pabrėžti skirtumus tarp savęs ir Hegelio, o vėlesni marksistai turė- 
jo kitų priežasčių nuslėpti hegeliškuosius Marxo aspektus. Tačiau taip buvo 
sufalsifikuotas Marxas, kurio pagrindinė koncepcija buvo laisvės koncepcija, 
ir tokios laisvės, kaip ją suprato Hegelis. Apie laisvės idėją Hegelis yra rašęs, 
kad „jau pati šioji idėja yra aktualiausia žmonėms ne tuo, ką jie, kaip žmo- 
nės, turi, o tuo, kas jie yra“. Marxas rašė, kad „laisvė yra tokia Žmogaus es- 
mė, kad tai suvokia net jos oponentai... Žmogus nekovoja už laisvę; geriau- 
siu atveju jis kovoja už kitų laisvę“ *. 

Kaip Hegelis, Marxas į laisvę žvelgia pagal tai, kaip nugalimi vienos so- 
cialinės santvarkos apribojimai ir suvaržymai įvedant kitą, mažiau ribotą so- 
cialinę santvarką. Kitaip nei Hegeliui, šie apribojimai ir suvaržymai jam nė- 
ra esamos konceptualios schemos apribojimai ir suvaržymai. Socialinę san- 
tvarką, tiek jos galimybes, tiek apribojimus, konstitutuoja vyraujanti darbo, 

kuriuo sukuriamas materialus pagrindas, forma. Darbo formos įvairuoja pri- 
klausomai nuo technologijos formų; ir tiek darbo pasidalijimas, tiek vėliau 
vykstantis pasidalijimas į šeimininkus ir darbininkus dalija žmonių visuo- 
menę, sukurdamas klases ir jų konfliktus. Konceptualios schemos, kurių dė- 
ka žmonės suvokia savo pačių visuomenę, vaidina dualistinį vaidmenį - jos 
iš dalies atskleidžia tos veiklos prigimtį ir iš dalies užmaskuoja tikrąjį pobū- 
dį. Taigi koncepcijų kritika ir kova už visuomenės transformavimą būtinai ei- 
na ranka rankon, nors skirtingu laiku šių dviejų uždavinių santykis skirsis. 

Šis hegeliškosios Absoliučios Idėjos pakeitimas ekonomine ir socialine 
klasių istorija transformuoja hegeliškąjį požiūrį į individualizmą. Hegeliui 
įvairios individualistinės koncepcijų schemos buvo ir pasiekimas, ir kliūtis to- 
liau siekti humanistinės dorovės suvokimo vystymosi pakopų, o tai savo 
ruožtu atskleidžia jų konkretų ribotumą. Taip pat jas vertina ir Marxas. Tačiau 
jas galima suprasti tik interpretuojant buržuazinės visuomenės kontekstu. 

Buržuazinės visuomenės esmė yra techninė naujovė siekiant sukaupti 
kapitalą. Feodalinės visuomenės ryšiai nutrūksta, išlaisvinama verslo dvasia, 
o žmogaus galia gamtai neribotai išsiplečia. Taip buržuaziniame sociali- 
niame gyvenime išlaisvinto ir patekusio į laisvos rinkos ekonomiką individo 
laisvės koncepcija tampa pagrindine. Tačiau laisvės, kuriomis naudojasi in- 
dividas visuomenėje, Hegelio vadintoje pilietine, o Marxo buržuazine, yra iš 
dalies tariamos, nes tos pačios visuomenės socialinės ir ekonominės formos 
įkalina laisvą individą tokiais santykiais, kurie anuliuoja jo pilietinę ir teisinę 
laisvę ir suvaržo augimą. Visose visuomenėse žmogaus darbo ir visuomeni- 
nės struktūros prigimtis veda prie žmogus nesugebėjimo suprasti paties sa- 
vęs ir savo galimybių, arba tai įgauna iškreiptas formas. Žmonės įsivaizduo- 
ja esą užvaldyti nuasmenintų galių ir jėgų, kurios iš tikrųjų yra jų pačių 
socialinio gyvenimo formos, jų pačių veiksmų vaisiai, klaidingai tapę atski- 
rais objektais ir apdovanoti nepriklausoma egzistencija. Savo ruožtu jie save 
laiko laisvaisiais agentais tokiose savo gyvenimo srityse, kur ekonominės ir 
socialinės formos iš tikrųjų diktuoja jiems vaidmenis. Šios dvilypės ir neiš- 
vengiamos iliuzijos lemia Žmogaus susvetimėjimą, jis praranda savo paties 
prigimties suvokimą. Buržuazinėje visuomenėje susvetimėjimą iliustruoja 
privačios nuosavybės institucijos, kurios savo ruožtu dar paaštrina susveti- 
mėjimą. Individualistinės pakraipos dorovės filosofai yra panašūs tuo, kad 
pripažįsta buržuazinės visuomenės ir laisvesnius, ir suvaržančius bruožus. 
Jie atstovauja kartu ir tikrai žmogaus išlaisvinimo pažangai, ir specifinei 
žmogaus susvetimėjimo formai. 

Ankstyvuosiuose nuosekliuose Marxo darbuose pagrindinis buržuazi- 

nės visuomenės kontrastas yra tai, ką buržuazinė filosofija ir politinė ekono- 
mija atskleidžia apie žmogaus galimybes, ir ką empirinė buržuazinės visuo- 
menės analizė atskleidžia apie šiuolaikinio žmogaus veiklą. Laisvė, kurią su- 
griauna buržuazinė ekonomika, ir žmogiškieji poreikiai, kurių nepatenkina 
buržuazinė pramonė, yra aukščiau už tą ekonomiką ir pramonę, tačiau tai 
nėra vien tik apeliavimas į idealą, priešpriešinamą realybei. Laisvės tikslai ir 
žmogiškųjų poreikių tikslai numanomi buržuazinės visuomenės darbo kla- 
sės kovoje. Tačiau tikslus reikia apibrėžti atsižvelgiant į siekiamą naują vi- 
suomenės formą, kurioje padalijimas į klases — o kartu su juo ir buržuazinė 
visuomenė - būtų panaikintas. Tai yra buržuazinėje visuomenėje yra dvi so- 
cialinės grupės, kurias sudaro mažų mažiausiai dominuojanti ir dominuoja- 
moji klasės. Kiekviena jų turi savo fundamentalius tikslus ir gyvenimo for- 
mą. Vadinasi, dorovės precepcijoms skiriamas tam tikras vaidmuo kiekvie- 
nos klasės socialiniame gyvenime. Tačiau nėra nepriklausomų, transcenden- 
tinių normų, kurios yra virš šių problemų, skiriančių klases. Žinoma, daug 
tų pačių precepcijų pasikartos kiekvienos klasės dorovėje, nes kiekvieną kla- 
sę sudaro žmonių grupė. Tačiau tai nepadės apibrėžti santykių tarp klasių. 

Suvokus šiuos fundamentinius dalykus, manau, galima suprasti įvairio- 
mis progomis Marxo išsakytus požiūrius į dorovės sprendimų laikinumą 
kaip visiškai nepriklausomą. Viena vertus, Marxas tikėjo, kad kilus konflik- 
tui tarp socialinių klasių, apeliuoti į dorovės sprendimus būtų ne tik nepra- 
sminga, bet ir absoliučiai klaidinga. Todėl iš Pirmojo Internacionalo doku- 
mentų jis mėgino pašalinti visas apeliacijas į teisingumą darbo klasės atžvil- 
giu. Nes kam gi tos apeliacijos skiriamos? Greičiausiai tiems, kas atsako už 
eksploataciją, tačiau jie veikia pagal savo klasės normas, ir nepaisant to, kad 
buržuazijos tarpe galime rasti individualių moralizuojančių filantropų, filan- 
tropija klasės struktūros pakeisti negali. Tačiau dorinę vertinamąją kalbą ga- 
lima vartoti bent dviem būdais. Vienas yra taikomas paprasčiausiai aprašant 
veiksmus ir institucijas; jokia tinkamai aprašanti vergiją kalba negalėtų nenu- 
skambėti smerkiančiai tam, kas jau turi susiformavusį požiūrį ir tikslus. Ar- 
ba galima ją atvirai vartoti smerkimui, apeliuojant ne į kokį nors nepriklau- 
somą beklasį tribunolą, o į tas aplinkybes, pagal kurias oponentai pasirinko 
būti teisiami. Manifeste Marxas atmeta buržuazinių kritikų išsakomus kalti- 
nimus komunizmui argumentuodamas, kad jie yra smerktini ne jo 
prielaidomis, o savo pačių. 

Galime išsakyti Marxo požiūrį į dorovę kitaip. Dorovės žodyno vartoji- 
mas numato bendrą socialinės santvarkos formą. Apeliuoti į dorovės prin- 
cipus, priešpriešinamus esamai valstybei, visuomet reiškia apeliuoti tos vi- 

suomenės formos ribose; norėdami apeliuoti prieš tą visuomenės formą, tu- 
rėtume rasti tokį žodyną, kuris nebūtų paremtas jos egzistavimu. Tokį žody- 
ną galima rasti tokia norų ir poreikių raiškos forma, kurių esama visuomenė 
negali patenkinti, norų ir poreikių, kurie reikalauja naujos socialinės san- 
tvarkos. 

Taigi Marxas apeliuoja į darbininkų klasės norus ir poreikius, priešprie- 
šindamas juos buržuazinės visuomenės socialinei santvarkai. Tačiau jis nie- 
kada neiškelia dviejų klausimų, kurie jo paties doktrinoje yra esminiai. Pir- 
masis yra susijęs su dorovės vaidmeniu darbininkų klasės judėjime. Kadan- 
gi jo supratimu, darbininkų klasės sukūrimą ekonomiškai lemia kapitalizmo 
vystymasis, ir kadangi jis tiki, kad kapitalizmo neišvengiamumas atves dar- 
bininkų klasę į sąmoningą antagonizmą kapitalizmui, jis niekada nesvarsto 
klausimo, kokiais veiklos principais reikėtų skatinti darbininkų klasės judė- 
jimą. Ši praleista dalis yra bendresnio jo argumentacijos trūkumo dalis. Apie 
kapitalizmo ekonomikos nuosmukio prigimtį Marxas kalba pakankamai 
konkrečiai; apie socializmo ekonomikos detales jis pasako nedaug, apie jo te- 
orijos adekvatumą mes tik galime suprasti iš jo paties požiūrio. Tačiau jis nie- 
ko aiškaus nepasako apie perėjimo iš kapitalizmo į socializmą pobūdį. Todėl 
esame nevisiškai tikri, kaip Marxas įsivaizduoja galimybę, kad visuomenė, 
kuri yra dorovės individualizmo klaidų auka, gali jas pripažinti ir peržengti. 

Antrasis didelis Marxo trūkumas yra susijęs su socialistinės ir komunis- 
tinės visuomenės dorove. Bent vienoje pastraipoje jis išties kalba taip, lyg ko- 
munizmas būtų Kanto tikslų karalystės įkūnijimas. Tačiau kalbėdamas šia te- 
ma jis geriausiu atveju lieka aliuzijų lygmenyje. Šių dviejų susijusių trūkumų 
išdava yra ta, kad šiuo klausimu Marxas vėlesniems marksistams paliko vie- 
tos įsiterpti. Jis negalėjo numatyti to, kas bus įterpiama. Bernsteinas, reviza- 
vęs Marxą, kuris netikėjo, kad socializmas bus galimas numatomoje ateityje, 
mėgina surasti kantiškąjį leiboristų judėjimo pagrindą; Kautsky's matė, kad 
Bernsteino apeliavimas į kategorinį imperatyvą tapo tiksliai tokia apeliacija į 
dorovę, kuri yra virš klasės ir virš visuomenės ir kurią smerkė Marxas. Ta- 
čiau jos vieton jis pasiūlė vien tik grubų utilitarizmą. Jo silpnosios vietos, bū- 
dingos vėlesniam marksizmui, paaiškėja tik išnagrinėjus patį utilitarizmą. 

Kanto individas patikrina savo maksimas objektyviu kategorinio imperaty- 
vo išbandymų; Hegelio individas randa kriterijus laisvos ir racionalios visuo- 
menės normose. Pagrindinė Sėreno Kierkegaardo doktrina yra ta, kad ne tik 
dorovei nėra tikrai objektyvaus išbandymo, tačiau kad doktrinos, tvirtinan- 
čios jų buvimą, funkcionuoja kaip priemonės užmaskuoti faktą, kad mūsų 
dorovės standartai yra ir gali būti tik pasirenkami. Taigi individas savo do- 
rovines nuostatas išsako sau daug stipriau nei Kanto individas, nes jų vienin- 
telė sankcija ir autoritetas yra tas, jog jis nusprendė jas išsakyti. 

Kierkergaardas gimė Kopenhagoje 1813 metais. Tiek jo išpažįstama radi- 
kali protestantiškosios krikščionybės forma, tiek tai, jog jis atmetė Hegelio 
doktrinas, yra tos pačios kilmės; pasirinkimo veiksmui jis skiria pagrindinį 
vaidmenį. Ne tik dorovėje, bet ir bet kurioje kitoje srityje, kuri susijusi su 
žmogiškąja egzistencija, svarbiems kriterijams trūksta objektyvaus įteisini- 
mo. Toks įteisinimas gali tikti matematikai ir gamtos mokslams, tačiau kitur 
racionali argumentacija gali tik pateikti mums alternatyvas, iš kurių mes pa- 
tys turėtume pasirinkti. Kai kurie Kierkegaardo veikalai pateikiami kaip tik 
tokia forma, o įvairios literatūrinės priemonės, tokios kaip pseudonimai, var- 
tojami nuslėpti tą faktą, jog vienas ir tas pats žmogus atstovauja skirtingoms 
ir prieštaringoms pozicijoms. Tačiau tai nėra grynas iracionalizmas, arbitra- 
žinis arbitražinio pasirinkimo išaukštinimas. Kierkegaardas įsitikinęs, kad 
racionali argumentacija pati savaime mums parodo, jog galų gale individo 
pasirinkimas turi būti suverenus. 

Sakykime, kad kas nors tiki, jog jo dorovines pozicijas galima racionaliai 
įteisinti, jog tai yra išvada, kurią galima padaryti iš tam tikrų prielaidų. Tada 
savo ruožtu šias prielaidas reikia įteisinti, o jei įteisinimas susideda iš to, kad 
jos išvedamos iš išvadų, besiremiančių dar fundamentalesnėmis prielaido- 
mis, iškyla ta pati problema. Tačiau priežasčių seka turi turėti pabaigą, ir mes 

turėtume pasiekti tašką, kai paprasčiausiai pasirenkame laikytis tam tikrų 
prielaidų. Čia sprendimas pakeičia argumentaciją; ir visi argumentai apie 
žmogaus egzistenciją turi tokį tašką. Tokia argumentacija taikoma doriniams 
klausimams ankstyvajame Kierkegaardo darbe Arba-arba. 

Čia Kierkegaardas lygina du gyvenimo būdus, kuriuos jis vadina „etiš- 
ku“ ir „estetišku“. Estetišką gyvenimą gyvena žmogus, kurio vienintelis tiks- 
las yra jo paties pasitenkinimas. Jis tik privalo vengti skausmo ir nuobodulio. 
Jam būdingas seksualinis ryšys yra romantinė meilė, kuri egzistuoja, kad pa- 
tenkintų akimirkos aistrą ir nuolat skrieja ieškoti naujo pasitenkinimo. San- 
tuoka su visą gyvenimą trunkančiomis ir neišvengiamomis pareigomis bū- 
dinga etiškam gyvenimui, kuris yra įsipareigojimų, taisyklių, kurios nepripa- 
žįsta išimčių, sfera. Etiško gyvenimo argumentai išdėstomi teisėjo Vilhelmo 
lūpomis; estetiškąjį gyvenimą remiantys argumentai yra tyčia pateikiami 
jaunesnio anonimiško asmens „A“ raštuose. Dviejų tipų argumentų negali- 
ma suderinti, nes spręsdamas apie skirtumą tarp etiško ir estetiško gyveni- 
mo teisėjas Vilhelmas vartoja etinius kriterijus, tuo tarpu „A“ - estetinius. 
Kiekvieno jų argumentacija priklauso nuo išankstinio pasirinkimo, išanksti- 
nis pasirinkimas lemia ir kiekvienos argumentacijos išvadą. Turi pasirinkti ir 
skaitytojas. Tačiau atidžiam skaitytojui jau dabar gali kilti bent dvejopo po- 
būdžio abejonių. 

Pirmoji kyla iš to, ką Kierkegaardas pateikia. Nors Kierkegaardas ir tei- 
gia esąs neutralus abiems pozicijoms, nekyla jokios abejonės, kam jis palan- 
kus. Jis apibūdina estetinę dvasinę būseną taip, kad jai būdingas permanen- 
tinis ir nuolat atsinaujinantis nepasitenkinimas, kad keliaujama su viltimi ne- 
atvykti. Etinė dvasinė būsena, atvirkščiai, pasirodo esanti tylaus pasitenkini- 
mo įvykdytais įsipareigojimais sritis su gerai atlikta apibrėžta užduotimi. 
Tai, kad Kierkegaardas nepripažino šališkumo, sukelia šališkumo įspūdį - 
etinio požiūrio naudai. O gal tai tiesiog paties literatūrinio pateikimo klaida? 
Ar Kierkegaardas negalėjo pateikti paprasčiausiai neutralios abiejų požiūrių 
analizės? 

Sakykime, mes manome, jog galima kreiptis į individą, kuriam nebūdin- 
gi troškimai, tikslai ir poreikiai iki pateikiant abu požiūrius. Tokiu atveju tas 
individas tiesiog neturėtų jokių bruožų. Jis juos įgyja tik pasirinkdamas. Ta- 
čiau kas yra tas „aš“, kuris pasirenka? Ir kokia prasmė tokiai būtybei kiekvie- 
nu atveju pasirinkti vieną, o ne kitą būdą? Kiekergaardas niekuomet nepatei- 
kia atsakymo į tokius klausimus iš dalies dėl to, kad traktuoja „individą“ 
kaip galutinę kategoriją, ir iš dalies dėl to, kad supranta, kad tikroji individo 
egzistencija yra individo „prieš Dievą“ egzistencija. Etika Kierkegaardui yra 

tik prologas religijai, žmogaus protą religija neišvengiamai žeidžia. Kierke- 
gaardo supratimu, viena iš pagrindinių Hegelio klaidų yra ta, kad jis mėgi- 
no pagrįsti religiją racionaliais terminais. Tačiau grynai krikščioniškuoju po- 
žiūriu į krikščionybę reikia žiūrėti kaip į tokią, kuri teikia tiesą žmogiškajam 
protui, kuris jos neturi ir kuriam iki krikščioniškojo apsireiškimo tiesa buvo 
svetima. Savarankiško Žmogaus proto požiūriu krikščionybė atrodo para- 
doksali ir neracionali. Krikščioniškasis tikėjimas priklauso ne nuo argumen- 
tacijos, o nuo pasirinkimo, abiem atvejais dėl Kierkegaardo cituojamų daug 
bendresnių priežasčių, kurias aš jau minėjau, ir dėl šių konkrečių priežasčių. 
Skeptiški prieštaravimai krikščionybei realiai nėra paremti intelektualia abe- 
jone; jie kyla iš „nepavaldumo, nenoro paklusti, priešinimosi bet kokiai val- 
džiai“. Taip susiformuoja svarbus sprendimas - daryti ar nedaryti to, ką įsa- 
ko apsireikšdamas Dievas. 

Kierkegaardas pateikia pavyzdį apie Abraomą ir Izaoką. Abraomui Die- 
vas įsako paaukoti savo sūnų. Šis įsakymas prieštarauja ne tik polinkiui, bet 
ir pareigai. Etikos požiūriu tai, ką liepia daryti Dievas, yra tiesiog Žmogžu- 
dystė. Todėl tarp aukščiausios visiškai humanistinės sąmonės ir skandalingo 
bei absurdiško dieviško įsikišimo yra neatitikimas. Svarbu pažymėti, kad 
Kierkegaardo darbuose nėra nė užuominos apie tą požiūrį, kurio laikosi kai 
kurie Senojo Testamento kritikai, kad šio pasakojimo funkcija buvo skelbti 
žmogaus aukos panaikinimą ir ugdyti hebrajams įsitikinimą, kad taip žudo- 
ma buvo ne Dievo noru, tai buvo žmogžudystė. Priskirti apreiškimo sąvoką 
progresyvioms, kas visada tiko tiems, kam tai buvo adresuojama - nors ir 
šiek tiek virš dorovės lygmens, - Kierkegaardui nebūdinga. 

Kierkegaardas laikosi tiek krikščionybės, tiek individualizmo vystymosi 
kraštutinumo. Jei kalbėtume apie krikščionybę, jis formuluoja vieną dilemos 
pusę, kuri vis iškildavo krikščionybei nuo Aristotelio atgimimo viduram- 
žiais. Arba krikščionybė pripažįsta sekuliarinį protą ir juo argumentuoja, ar- 
ba išsireikalauja, kad būtų sprendžiama vadovaujantis vien tik jos pačios kri- 
terijais. Pirmoji alternatyva veda, ką Kierkegaardas pastebėjo skaitydamas 
Hegelio raštus, prie krikščionybės menkėjimo iki kažko to, kuo ji iki šiol ne- 
buvo; antroji alternatyva veda prie to, kad krikščionybė tampa uždara ir ne- 
suprantama. Teologams, kurie šį dalyką pripažįsta, Kierkegaardo atvirumas 
sukėlė nerimą. Tačiau Kierkegaardo krikščionybės tipas tam tikra prasme yra 
natūralus jo individualizmo partneris. Ir tik rašydamas iš krikščionybės po- 
zicijų vidaus, Kierkegaardas gali rasti priežastis pateikti tokį, o ne kitokį atsa- 
kymą į klausimą: kaip man gyventi? Galima įtarti, kad poreikis sugebėti at- 
sakyti į šį klausimą yra vienas iš nepripažintų jo krikščionybės šaltinių. Indi-. 

vido, prieštaraujančio etikos ir estetikos arba etikos ir religijos alternaty- 
voms, pasak Kierkegaardo, pasirinkimas neturi kriterijų. Bet jei taip išties bū- 
tų, kaip reikėtų teisingai pasirinkti vieną, o ne kitą alternatyvą? Visa tokio 
pasirinkimo ir su tuo susijusių dvejonių esmė yra ta, kad galima pasirinkti ir 
klaidingai. Sprendžiant iš konceptualios Kierkegaardo struktūros, to pasaky- 
ti neįmanoma, nors kartais ir pats Kierkegaardas, vartodamas tokio pobū- 
džio kalbą, yra pakankamai nenuoseklus. Jis blaškosi tarp kalbėjimo apie 
tvarką, kuriai Dievo valia yra pateikusi veiksmo kriterijus, ir vienišo indivi- 
do, kuris neatsižvelgia į jokius kriterijus, kalbėjimo. 

Iš Kierkegaardo temų bent viena krikščionybės neracionalumo tema vėl 
iškyla keistuose, ironiškuose Heinricho Heine's Vokietijos filosofijos ir religijos 
istorijos puslapiuose. Tačiau čia į krikščionybės nepriimtinumą ir nesupran- 
tamumą žiūrima rimtai: „Ar girdi skambant varpą? Klaupkis - neša sakra- 
mentus mirštančiam Dievui“. Rašydamas 1832 metais Heine sieja intelektu- 
alinę Vokietijos praeitį su artėjančios katastrofos pranašystėmis. Argumenta- 
cija dvipusė. Viena vertus, vokiečių gyvenimas buvo nuolat pasaulietinamas. 
Katalikybė nugali šiaurietišką barbarizmą, tačiau perima geroką jos dalį; Liu- 
teris sukuria naują vokiečių sąmonę - iš dalies per vokiečių Bibliją, - tačiau 
palieka Vokietiją kaip auką protestantų dvasingumui; galop Spinoza, 
Wolffas, Kantas ir Hegelis sekuliarizuoja religiją ir antgamtinius dalykus pa- 
keičia gamtiniais. Tačiau tai vyko tik idėjų lygmeniu. Šaipydamasis Heine sa- 
ko: „Man atrodo, kad metodiška liaudis, tokia kaip mes, turėtų pradėti nuo 
reformacijos, po to užsiimti filosofijos sistemomis ir tik jas pabaigę pereiti 
prie politinės revoliucijos. Tokia seka man atrodo visai racionali. Galvas, iš 
pradžių tarnavusias filosofinėms spekuliacijoms, vėliau gali nukirsti revoliu- 
cija, palaikiusi jas kuo kitu; tačiau tuoj po revoliucijos ėjusi filosofija dar ne- 
bus sugebėjusi pasinaudoti nukirstomis galvomis“*. Tačiau išties atsitiko tai, 
kad šie intelektiniai pokyčiai palietė vien tik gyvenimo paviršių. Krikščiony- 
bė yra vienintelė užkarda senajai vokiečių pagonybei, o kritinė filosofija, 
ypač Kanto, tą užkardą sugriovė. „Krikščionybė - ir tai yra jos didžiausias 
nuopelnas - kažkiek prislopino grubaus vokiečių kario entuziazmą, tačiau 
negalėjo jo visiškai nuslopinti; o kai vienintelis likęs talismanas - kryžius — 
subyrės į gabalus, senųjų kariūnų nuožmumas vėl prasiverš... Vokietijoje 
vyks drama, ir prancūzų revoliucija, palyginti, bus tik nekalta idilė.“ 

Pranašystė išsipildė po šimto metų. Kokia jos reikšmė filosofijos istori- 
jai? Devynioliktojo amžiaus britų dorovės filosofai, kaip bus matyti iš kito 
skyriaus, savo visuomenėje jautėsi kaip namuose. Tai nereiškia, kad jie buvo 
pasyvūs konformistai. Tiek utilitaristai, tiek idealistai manė esą bent jau nuo- 

saikieji reformatoriai. Tačiau jų siūlomi reformavimo kriterijai buvo tokie, 
kokius, kaip jie ir galėjo tikėtis, atkartojo jų kolegos tėvynėje. Tačiau su vo- 
kiečių filosofais atsitiko kiek kitaip. Kaip ir brandusis Hegelis ar jo dešinio- 
sios pakraipos pasekėjai, vokiečių filosofai pagrindė status quo — kitu atveju 
jie būtų atsidūrę už akademinės bendruomenės ir jų, kaip kritikų, būtų ven- 
giama. Taigi devynioliktojo amžiaus vokiečių filosofai negali tikėtis, jog ga- 
lės atstovauti sau, nagrinėdami tai, kas jau yra išdėstyta apie dorovės sąmo- 
nę; dorovė jiems yra tai, ką jie tikrai pasmerks. Antra vertus, įprastos doro- 
vės šaltiniai yra romantiškasis racionalizmas arba Prūsijos biurokratijos ide- 
alai, ir ji reikalauja priešintis grynai kritiškam intelektui. Todėl visi didieji de- 
vynioliktojo amžiaus dorovės filosofai yra antivokiškai nusiteikę vokiečiai, 
kuriantys sistemas, nukreiptas prieš dorovinį status guo. Heine yra jų pirmta- 
kas, tačiau garsiausi vardai tarp jų yra Schopenhaueris ir Nietzsche. 

Schopenhaueris labai skiriasi tiek nuo Hegelio, tiek nuo Kierkegaardo. 
Priešingai negu Hegeliui, kurio požiūriu kiekviena visatos dalelė turi tiek 
prasmės, kiek ji susijusi su sisteminga racionalia visuma, ir kitaip nei Kierke- 
gaardui, kuris akcentavo individo vertę, Schopenhaueriui visata yra bepras- 
mė, o individas neturi vertės. Jis žavėjosi Platonu ir Kantu, kadangi jie nemė- 
gino nustatyti racionalios paprasčiausių reiškinių tvarkos; jis nekentė ir nie- 
kino Hegelį, kurį laikė prisitaikėliu. Jo supratimu, apskritai profesionalūs 
akademiniai filosofai buvo pasiryžę suteikti metafizinę paguodą už mokestį. 
„Graikai juos vadino sofistais, šiuolaikiniai filosofai — filosofijos profeso- 
riais.“ Tačiau jo nepasitenkinimas Hegeliu turėtų būti svarstomas greta to 
fakto, kad jis kaip dėstytojas mėgino konkuruoti su Hegeliu Berlyne skaity- 
damas savo paskaitas tą pačią valandą, kaip ir Hegelis; per Hegelio paskai- 
tas auditorijos tebebuvo perpildytos, o per Schopenhauerio - tuščios. 

Kokia pagrindinė Schopenhauerio misija? Pasaulis yra aklo veržimosi 
arba Valios išraiška. Mes pažįstame savo vidinę prigimtį tiesiogine patirtimi 
kaip Valią; mintis yra viena iš daugelio Valios išorinių formų ar priedangų. 
Gyvenimas yra aklas, žiaurus ir beprasmis; tačiau mes šį faktą pridengiame 
teorijomis ir savo veiksmais kabinamės į gyvenimą per kraštutinį skausmą ir 
kančią. Gamtos pasaulyje nuolat vyksta rūšių reprodukcija, o individas nuo- 
lat naikinamas. Formos išlieka tokios pačios; jas atspindintys individai nuo- 
lat žūsta. (Čia aiški užuomina apie Schopenhauerio saitus su Platonu ir Kan- 
tu.) Patirtis rodo, kaip pasaulis yra persmelktas skausmo ir naikinimo, tuo 
tarpu religija ir filosofija mėgina kurti įteisinimus visatai, kuri parodys, kad 
skausmas ir naikinimas nieko nelemia ir taip liudija esant Kosminę Valią, ku- 
rios tikslas yra kontinualus egzistavimas bet kokiomis priemonėmis. Scho- 

penhaueris aiškina religiją kaip humanistinę šio troškimo kontinualiai egzis- 
tuoti išraišką. Jei mes būtume visiškai tikri dėl gyvenimo po mirties arba dėl 
to, kad išvengsime mirties, religija būtų nefunkcionali. Be to, mes save vaiz- 
duojame kaip Valios pasireiškimą ne tik dėl to, kad mes esame susirūpinę 
kontinualia savo egzistencija. Taip darome ir dėl ko kito ir kitaip - atsiduo- 
dami rūšies kontinuumui; seksualinė aistra nustelbia visus kitus mūsų troš- 
kimus, kad išvengtume kančios ir atsakomybės. Tačiau aistringos meilės ma- 
lonumai yra trumpalaikiai ir greitai praeinantys, palyginti su savo nešamais 
rūpesčiais. Mes galime protu pagrįsti tai, kad siekiame įvairių tikslų ir jų pa- 
siekę teigiame atradę gėrį; tiesą sakant, mes esame tai, kas esame, mus valdo 
akli Valios potroškiai, ir mūsų mąstymas negali mūsų pakeisti. 

Tai Schopenhaueris priima taip rimtai, kad visą mūsų asmenybę trak- 
tuoja kaip duotą iš pat pradžių. Mes iš esmės esame Valia, ir nekintama Va- 
lia. Mūsų negali pakeisti nei patirtis, nei apmąstymai, nei išsilavinimas. Mū- 
sų charakteris yra nekintamas, mūsų motyvai determinuoti. Vadinasi, tradi- 
cinė dorovė ir tradicinė dorovės filosofija remiasi klaida, klaidinga prielaida, 
kad dorinės precepcijos gali pakeisti mūsų pačių ar kitų Žmonių poelgius. Ką 
tokiu atveju gali padaryti dorovės filosofija? Ji gali paaiškinti dorovinius ver- 
tinimus, kurių mes išties imamės analizuodami humanistinę prigimtį. 

Jei mes atliekame tokią analizę, randame tris pagrindinius humanistinės 
prigimties motyvus. Pirmasis yra mūsų senas draugas - suinteresuotumas. 
Šiuo klausimu Schopenhaueris nelabai ką originalaus teturi pasakyti. Tačiau 
antrasis motyvas yra atidaus stebėjimo vaisius. Tai piktavališkumas. Scho- 
penhaueris pastebėjo nereikalingą piktavališkumo pobūdį, ko tikriausiai nė- 
ra padaręs nė vienas ankstesnis filosofas ar psichologas. Mes nepadarome ki- 
tiems žalos tik tada, jei patys galime turėti naudos. Ir kai kitiems nesiseka, 
mūsų malonumas dėl jų nesėkmių jokiu būdu nėra susijęs su tuo, jog mes 
mąstome apie savo pačių suinteresuotumą. Tai gryniausias malonumas: 
„Žmogus yra vienintelis gyvūnas, kuris sukelia skausmą kitiems, neturėda- 
mas jokių kitų tikslų, išskyrus norą sukelti skausmą. Kiti gyvūnai niekada to 
nedaro, išskyrus tuos atvejus, kai jie nori numalšinti alkį ar būdami kovos 
įniršyje“. Siaubingi duomenys apie žmogiškąjį gyvenimą, apie kančią ir su- 
keltą skausmą nebeatrodo tokie siaubingi tik tada, jei atsiranda trečiasis mo- 
tyvas, užuojauta ir gailestis. Pajusti gailestį reiškia pasistengti įsivaizduoti 
save kenčiančiojo vietoje ir atitinkamai keisti savo veiksmus arba atsisakant 
to, kas būtų galėjęs sukelti skausmą, arba pašvenčiant save to skausmo pa- 
lengvinimui. Tačiau parodyti gailestį reiškia dar šį tą daugiau. 

Gailesčio akimirką nuslopiname savo valią. Mes liaujamės veržęsi į savo 

pačių egzistenciją; mes nusimetame individualumo naštą ir liaujamės būti 
Valios žaisliukais. Mums taip pat palengvėja, kontempliuojant meno kūri- 
nius. Kristaus ar Budos gyvenime mes randame sistemingą savęs drausmini- 
mą ir gailesčio lavinimą, kuriais individualybė ir veržiumas priartina galuti- 
nio išnykimo tikslą. Taigi Schopenhauerio misija galų gale yra paskatinti su- 
grįžti prie Budos mokymo šaltinių. 

Pirmoji reakcija į Schopehauerio veikalus greičiausiai yra ta, kad atkrei- 
piamas dėmesys į skirtumą tarp jo nuostabių pastabų apie humanistinę pri- 
gimtį (kuri išeina toli už ribų to, ką aš esu minėjęs) ir arbitražinio sistemos 
darinio, į kurį įtrauktos šios pastabos. Jis išsiskiria iš kitų filosofų, nes pri- 
mygtinai reikalauja visa persmelkiantį humanistinio gyvenimo skausmo ir 
kančios pobūdį atnaujinti. Tačiau jo visuotinis pesimizmas nieko neparodo, 
bet yra pritrenkiamas. Jo supratimu, šios blogybės kyla iš pačios egzistenci- 
jos, jis negali pateikti jokios tikslios jo analizės istoriniu kontekstu; visos epo- 
chos ir situacijos, visos visuomenės, visi projektai yra vienodai apkrėsti blo- 
giu. Tačiau į liberalųjį optimizmą, kuris labai primena devynioliktąjį amžių, 
jis įveda svarbią pataisą; tie, kurie reagavo priešiškai į optimizmą, pajunta 
vaisingą Schopenhauerio įtaką. Žinoma, Nietzsche'ei jis yra padaręs tokios 
įtakos. 

Iš tikrųjų Nietzsche atsiduria tokioje situacijoje, kai reikia atlaikyti visas 
prieštaringas devynioliktojo amžiaus įtakas. Jis ir pats tai gerai suvokė; dalis 
to, kuo jį taip sužavėjo Schopenhaueris, tai sugebėjimas atsikratyti akademi- 
nių ir konformistinių ambicijų. Prie jo būdo vienišumo labai dera jo pasiprie- 
šinimas amžiaus dvasiai. Jis siaubingai nekentė 1871 metų grubios Vokiečių 
imperijos imperialistinės politikos. Jis nekentė visų pangermanizmo formų, 
O ypač rasistinių ir antisemitinių jo atmainų. Tačiau jam lygiai taip pat nepa- 
tiko naujųjų laikų socializmas, kuris jam atrodė kaip krikščioniškų vertybių, 
kurias jis labai niekino, nauja inkarnacija. Nietzsche'ei krikščionybė yra nau- 
jųjų laikų negalės šerdis. Kodėl? Nes krikščionybė leido sistemingai šį pasau- 
lį nuginkluoti ateinančiojo labui, o tai reiškia pereiti prie klaidingo dvasingu- 
mo. Be kita ko, krikščionybė įkūnija vertybes, kurios buvo destruktyvios vi- 
sų dorovės vertybių atžvilgiu, taip pat ir savo paties. Nietzsche įsivaizduoja 
rašąs dorovinio vakuumo amžiuje. Jis turi atlikti tris užduotis: parodyti isto- 
rines ir psichologines vakuumo priežastis; demaskuoti kandidatų vadovauti 
naujai dorovei veidmainystę; galop peržengti visų iki šiol egzistavusių do- 
rovės sistemų apribojimus ir iš naujo „pervertinant vertybes“ pranašiškai 
pristatyti naują gyvenimo būdą. 

Istorinis dabartinės negalės kontekstas glūdi krikščionybės pergalėje 

prieš graikus. Nietzsche savo veikalą Apie moralės genealogiją pradeda užsi- 
puldamas „Anglijos psichologus“, kurie yra įrodinėję, jog žodis geras pirmą- 
kart buvo pritaikytas altruistiniams veiksmams, nes jie buvo socialiai nau- 
dingi. (Panašu, kad Nietzsche, atrodo, kreipiasi į ištisą utilitarinę tradiciją ir 
į Herbertą Spencerį: „Žmonės, pasakykite man, - rašė jis, - kad tie žmonės 
yra nuobodžios senos varlės“.) Iš tikrųjų, atsako jis, skirtumas tarp egoizmo 
ir altruizmo nėra primityvus, nes tik pradėjus vartoti geras jis neiškilo. Geras 
vartojo „kilmingi, stiprūs, užimantys aukštas pareigas ir didžiadvasiški'; jo 
pirmoji vartosena „prieštaravo viskam, kas buvo žema, nekilnu ir plebėjiška“. 
Kaip matėme aptardami graikiškojo dya06C istoriją, Nietzsche iš esmės yra 
teisus. Jis teisus ir tada, kai susieja tai, kaip Žodis geras tam tikru laiku varto- 
jamas siejant jį su pasikeitusiais kriterijais; tačiau vietoj tikrų Graikijos ir heb- 
rajų istorijos sunkumų jis iškelia ryškų skirtumą tarp tikro graikų aristokrato 
ir „to“ žydo. Žydas pakeičia aristokratinę savęs teigimo dorovę vergiškąja 
pavydo dorove. Pagaliau krikščionis išaukština silpnojo, kukliojo, vargšo, 
engiamojo dorybes; išties ne iš meilės, bet iš slapto apmaudo ir neapykantos 
stiprybei, puikavimuisi gyvenimu, savęs įtvirtinimui. Jėzų Nietzsche, atrodo, 
vertino dviprasmiškai; ant Pauliaus arba Liuterio jis nesivaržydamas išlieja 
įtūžį. „Tikėjimas visais laikais, pavyzdžiui, Liuterio, buvo tik apsiaustas, pre- 
tekstas ir uždanga, už kurios instinktai suvaidindavo savo vaidmenį - įžval- 
gus aklumas kai kurių instinktų dominavimui.““ 

Vis dėlto dabar Dievas yra miręs. Tradicinės vergiškos dorovės sankci- 
ja nebeturi reikšmės. Visi šių laikų mėginimai pakeisti krikščionybę yra vie- 
nokios ar kitokios saviapgaulės formos. Kanto etika lyg ir pritaria tam, kad 
individualioms dorovinėms nuostatoms būtų suteikiamas suvisuotinto 
įstatymo statusas. „Tam tikra prasme Kantas norėjo įrodyti tai, kas „papras- 
tą Žmogų“ priblokštų, - kad „paprastas žmogus“ yra teisus.“ Tačiau Niet- 
zsche's kaltinimas yra tas, kad išties Kantas priima kaip akivaizdų tai, ką 
nori įrodyti. Jis priima kaip savaime suprantamą dalyką, kad mums leista 
daryti dorovės sprendimus ir aiškinti, kaip turi būti tai, kas jau yra taip; 
skirtingai negu Nietzsche, jis niėkada neklausia, ar mes turime tam teisę. 
Nietsche's atsakymas yra tas, kad mėgindami kitus susieti visuotiniais 
dorovės sprendimais mes apsimetame, jog kalbame vadovaudamiesi grynai 
praktiniu protu, tačiau iš tikrųjų naudojame šiuos sprendimus kaip ginklą 
prieš tuos, kuriems pavydime. Utilitaristus taip pat užsipuola, remdamasis 
psichologiniais argumentais. „Žmogus neieško laimės, laimės ieško tik an- 
glas.“* Pagrindinis žmogaus tikslas yra ne laimė, o galia. Užuojautos kupi- 
ni Nietzsche's „noro įsigalėti“ interpretuotojai primygtinai tvirtina, kad 

galia Nietzsche'ei nereiškia galios kitiems; jis suvokė, kad ideali galios iš- 
raiška yra tas asmenybės tipas, kuris įveikia savimeilės ribotumus, tačiau 
vistiek save įtvirtina. Taip įvyksta, kai valia galiai yra neleistina išraiška, bet 
yra paslėpta ir slopinama taip, kad nukreipiama prieš kitus, reikalaujant 
idealų, kurių vardu tokia priespauda galima vykdyti. Tačiau Nietzsche's 
pateikiami tokio asmenybės tipo, kurį jis taip gerai vertina, pavyzdžiai yra 
labai abejotini; tai, ką jis smerkia, yra daug labiau pateisinama. Jis baisisi be- 
jėgišku Wagnerio romantiškojo krikščionio Parcifalio asketizmu; net Čezarė 
Bordža atrodo daug sveikiau. (Nietzsche's veikaluose sveikata ir liga yra pa- 
grindiniai žodžiai.) Napoleonas yra humanizmo ir brutalizmo sintezė. Labai 
žavimasi Julijumi Cezariu ir Spinoza. Apie savo idealą Nietzsche yra ištaręs 
labai vaizdžią ir daug pasakančią frazę - „Romos Cezaris su Kristaus siela“. 
Tačiau ar iš viso to, kas pasakyta, galima susidaryti aiškų viršžmogio vaiz- 
dą (prastas, bet šiuo atveju neišvengiamas Ubermensch vertimas - „žmogus, 
kuris peržengia ribas“)? 

Įprastas dažnai Nietzsche'ei metamas kaltinimas, kad jis buvęs nacizmo 
pirmtakas, vėlesnio antisemitizmo šlovinimo „šviesusis žvėris“. Konvencio- 
nalus atsakymas suskyla į dvi dalis. Pirmasis, kuriam nėra priekaištų, tas, 
kad kadangi jis kritikavo judaizmą, kaip religiją ir dorovę, jis taip pat kritika- 
vo krikščionybę; o rasizmą, labiausiai vokiškąjį rasizmą (apskritai jis manė 
slavus esant aukštesniais už germanus ir labiausiai aukštino lenkus), jis nuo- 
širdžiai smerkė. Antroji atsakymo dalis yra ta, kad viršžmogis yra dorovės 
požiūriu nedviprasmis ir pagyrimo vertas veikėjas. Tačiau sunkumų kyla no- 
rint sužinoti, kokį turinį viršžmogiui suteikia Nietzsche. Dėl daugybės išly- 
gų viskas atrodo dar mįslingiau. Tai, kuo Nietzsche mus neramina, tikriau- 
siai panašu į tai, kuo mus neramina ir Kantas. 

Mes jau pastebėjome, kad Hegelis kritikavo Kantą, jog sąžiningam doro- 
vės agentui, kurį valdo kategorinio imperatyvo forma, iš tikrųjų leista dary- 
ti bet ką - jeigu jis darys tai sąžiningai. Tai, kas atrodė esąs poelgį apribojan- 
tis vadovas, iš tikrųjų neturi jokių apribojimų. Panašiai, tik grubiau, yra su 
viršžmogio sąvoka. Vadovaudamiesi Valia Galiai, ko galėtume nedaryti? 
Kuo pasireiškia aukštesnio tipo žmogiškosios būtybės pranašumas devynio- 
liktojo amžiaus pabaigoje? Nietzsche'ę skandalingai neteisingai pavaizdavo 
jo nacionalistė, antisemitė ir pagaliau nacistė sesuo. Tačiau galima tvirtai 
teigti, jog tiek arši Nietzsche's kalba, tiek Nietzsche's idealo tuštybė suteikė 
puikų pagrindą kad frau Forster-Nietzsche galėtų pastatyti ešafotą. Nietz- 
sche yra pakankamai istoriškai neatsakingas. Tai galima iš dalies paaiškinti 
tuo, kad jis tikėjo, jog daugybė Žmonių bet kokiu atveju yra nebepataisomi. 

„Leiskite kalbėti Zaratustrai, bet jis kalbės ne žmonėms... Aš atėjau tam, kad 
daugelį nuviliočiau nuo bandos.“ 

Taip baigiame devynioliktąjį amžių, kai nuovokiausias vokiečių mora- 
listas atsuka nugarą savo paties visuomenei. Nebūtų absurdiška mėginti su- 
prasti šį požiūrį, atsižvelgiant į visuomenę, kuri buvo beatsukanti nugarą vi- 
sai humanistinės dorovės tradicijai. Thomas Mannas yra pasakęs, kad meni- 
ninkas yra seismografas, kurio darbe užfiksuojami dar nepastebimi virptelė- 
jimai. XIX a. vokiečių filosofai fiksuoja tokius virptelėjimus, sklindančius gi- 
liai iš po jų visuomenės paviršiaus; jie perspėja apie artėjančią katastrofą. 

Ryškus modernaus pasaulio dorovinės ir politinės argumentacijos bruožas 
yra tas, kad novatoriai, radikalai ir revoliucionieriai plačiai atgaivina seną- 
sias doktrinas, tuo tarpu jų konservatyvūs ir reakcingi oponentai sugalvoja 
naujas. Taigi sutarties teoretikai ir tie, kurie tiki prigimtinėmis teisėmis, sep- 
tynioliktajame amžiuje atgaivino viduramžių doktrinų ypatybes, o dieviško- 
sios karalių teisės doktrina iš esmės buvo šešioliktojo ir septynioliktojo am- 
žių išradimai. Panašiai prancūzų revoliucijos metu Tomas Paine'as atgaivina 
Locke'ą, o Burke'as išranda gana naują formą apeliuoti į tradiciją. Pats Pai- 
ne'as nėra filosofinio ginčo šaltinis; jis svarbus tik tiek, kiek jis ir ypač jo ko- 
legos prancūzai padėjo atskirti dorovines Anglijos valdančiosios oligarchijos 
tradicijas nuo prigimtinių teisių doktrinos. Kaip jie tai padarė? 

Pavojinga ypatingomis aplinkybėmis remtis bet kokiais bendraisiais 
principais savo paties naudai, nes lieka galimybė, kad tie patys principai bus 
nukreipti prieš patį save kitomis aplinkybėmis. Taip atsitiko ir Anglijos val- 
dančiajai klasei; jos 1688 metų principais 1776 metais amerikiečiai pasinau- 
dojo prieš ją pačią, o 1789 metais revoliucionieriai prieš prancūzus kolegas. 
Kaip tik šis faktas paskatino Tomą Paine'ą apeliuoti į žmogaus teises; kaip tik 
šį faktą pabrėžė Richardas Price'as, kurio vaidmenį pasitikint racionaliąja 
pirminių dorovinių principų intuicija jau esame pastebėję, 1789 metų lapkri- 
tį atlikdamas apeigas Old Jewry atskilusiųjų nuo bažnyčios susirinkime. Pri- 
ce'as pabrėžė, kad 1689 metais buvo patvirtinta teisė rinkti ir atleisti suvere- 
nus ir, be kita ko, teisė iš naujo rašyti konstituciją, ir vėl pakartojo, kad šis 
tvirtinimas teisingas. Taip jis atliko, kas jam priklausė, ir įsiutino, ir atsakė 
Edmundui Burke'ui. Burke'o požiūris į žmonių minią aiškiai atskleidžiamas 
jo pasakymu - „kiauliška daugybė“; tai visiškai atitinka jo požiūrį į žmogaus 
teises. Jis neigia iš pradžių neva kaip istorinį dalyką, kad 1688 metų vigų re- 
voliucija buvo susijusi su Price'o propaguojamu teisių gynimu. Džeimsas II 

buvo nuverstas iš baimės, kad kritikai nesusilpnintų sosto ir paveldėjimo 
principo; taip atsirado nauja paveldėtojų linija, nepaisant, kad tai buvo Ha- 
noverio vokiečių linija, - ir visa tai dėl to, kad tas principas nebūtų diskredi- 
tuotas. Bet Burke'as nebuvo susijęs tik su istorija. Ir ne tik kad 1689 metais ne- 
buvo apeliuojama į prigimties teises - tokių teisių nėra. Jos yra tik metafizi- 
nė fikcija. 

Burke'as apie prancūzų revoliucijos rašytojus sako, jog; „jie buvo taip už- 
siėmę savo teorijomis apie žmogaus teises, kad visiškai užmiršo jo prigimtį. 
Sakydamas prigimtį Burke'as turėjo galvoje ne valstybę, kuri egzistavo iki so- 
cialinės sutarties, o visuomenę kaip tokią ir, be kita ko, kokia ji tapo. Teoriškai 
pagrįsti planai reformuoti visuomenę yra dieviškai sutvarkytos socialinio 
augimo istorijos pažeidimai, todėl Burke'as gali kalbėti apie socialinį vysty- 
mąsi kaip apie „gerai žinomą paprasčiausios Dievo apvaizdos žygį“. Todėl 
nusistovėjusias įstaigas Burke'as tiek labai vertina, kiek Rousseau visai ne- 
vertina. Abu šaukiasi „prigimties“, bet jei Rousseau prigimtis priešpriešina- 
ma visuomenei, Burke'o prigimtis apima ir visuomenę. Tačiau Burke'ui 
prigimtis nėra vien tik visa tai, ką matai; nes jei prigimčiai priklausytų vis- 
kas, negalėtume prieš ją kariauti, kaip kad daro revoliucionieriai. Burke'as 
prigimtį lygina su nusistovėjusiomis normomis ir procedūromis, įskaičiuo- 
jant procedūrą, kai labiau pasikliaujama vyraujančiu įpročiu, o ne argumen- 
tais. „Politikai reikėtų prisitaikyti, tačiau ne prie žmogaus protavimo, o prie 
žmogaus prigimties, kurios viena dalis yra protas, tačiau jokiu būdu ne pati 
didžiausia dalis.“ Tai doktrina ne apie politiką, o apie dorovinį gyvenimą 
apskritai. Dėl to Burke'as gina tai, ką vadina „prietarais“. „Kraštutiniu atve- 
ju prietaras, žinoma, paruoštas vartojimui; jis šiek tiek anksčiau apipina pro- 
tą išmintimi ir dorybe ir sprendimo metu nepalieka abejojančių žmonių - 
skeptiškų, sutrikusių. ir neapsisprendusių. Prietaras paverčia dorybę žmo- 
gaus įpročiu, o ne tarpusavyje nesusijusių aktų seka.““ 

Burke'o pažiūros yra svarbios jau vien dėl to, kad jos turėjo tiesioginių 
pasekmių. Jų vertinimas susiduria su vienu pradiniu sunkumu, t.y. jei Bur- 
ke'as teisus, racionalūs argumentai šioms temoms netinka. Taigi vien išdrįs- 
dami su juo ginčytis, turime pripažinti, kad tiesa yra tai, ką mes ir stengia- 
mės nustatyti. Tačiau iš tikrųjų šis sunkumas kyla ne mums, o Burke'ui. Pa- 
neigti galimybę, kad racionalūs argumentai atlieka arbitro vaidmenį, reiškia, 
jog išdėstant savo požiūrį neįmanoma remtis kokiu nors kriterijumi, pagal 
kurį jis gali būti nustatomas. Tačiau jei taip įvyksta, ne tik kad neįmanoma 
pateikti argumentų savo naudai, bet ir sunku suprasti, ką galėtų reikšti „tei- 
singos“ pažiūros ar „klaidingos“ pažiūros. Šių predikatų taikymas visuomet 

susijęs su kokiu nors kriterijumi. Tačiau sakykime, kad čia mes atkreipiame 
dėmesį į Burke'o argumentavimo praktiką, o ne į jo principą atmesti argu- 
mentus. Tokiu atveju jo argumentuose randame dvi klaidas, abi pastebėjo 
anarchistas Williamas Godwinas, kas galop yra atsakymas į Burke'o Apmąs- 
tymus apie revoliuciją Prancūzijoje, politinį teisingumą. 

Pirmiausia, Burke'as painioja visuomenę ir valstybę. Jis asimiliuoja kon- 
krečias politinės institucijos formas su institucijomis apskritai. Remdamasis 
prielaidomis, kuriomis reiškiamas vien tik stabilių ir nusistovėjusių sociali- 
nių susitarimų poreikis, jis mėgina padaryti išvadą, kad Liudviko XVI nerei- 
kėtų nukirsdinti. Šios painiavos šaknys yra įdomesnės nei pati painiava. 
Burke'as supranta, kad apeliavimas į dorovines ir kitas normas numato nu- 
sistovėjusią socialinio gyvenimo formą. Jis mėgina pavaizduoti revoliu- 
cionierių teoretiką kaip Žmogų, ketinantį sugriauti patį socialinį gyvenimą, 
reikalingą, norint suteikti prasmę normoms, kurių vardu jis ketina šį de- 
strukcijos aktą įvykdyti. Tačiau taip darydamas jis suvienodina nusistovėju- 
sios socialinio gyvenimo formos sąvoką ir nusistovėjusių institucinių susi- 
tarimų visumos sąvoką. Iš tikrųjų visuomenės institucijos gali prieštarauti 
savo normoms. Išlaikyti šias institucijas gali būti fatališkai destruktyvu. Bur- 
ke'as niekada nepastebėjo to fakto, kad revoliucijas rengti yra nepaprastai 
sudėtinga. Teoretikai tampa revoliucionieriais tik tada, kai jų teorijomis ga- 
lima aiškiai išsakyti gilų nepasitenkinimą, kurio teoretikai neišgalvojo. Ir 
šiuo požiūriu atsisakymas griauti ir atkurti socialines institucijas yra paties 
socialinio gyvenimo destrukcija. Tikrieji nihilistai istorijoje buvo visi kara- 
liai: Karolis I, Liudvikas XVI ir caras Nikolajus. Jų visuomenėse revoliucio- 
nieriai turėjo gelbėti socialinį gyvenimą nuo destruktyvaus savo valdovų 
esamos santvarkos palaikymo. 

Antra, tai, kad Burke'as gina prietarus ir įpročius nuo refleksyviosios 
kritikos, remiasi netinkama taisyklės laikymosi sąvokos analize. Vienaip ar 
kitaip pasielgdamas galiu laikytis taisyklių ir joms paklusti, nors jų niekada 
nesu sau išsiaiškinęs; tokių taisyklių nesilaikymas gali padaryti man gėdos ar 
sukrėsti mane, jeigu jokia formule tinkamai tos taisyklės neišsakysiu. Tačiau 
toks nerefleksyvus elgesys tiek pat valdomas taisyklės, kiek ir elgesys žmo- 
gaus, kuris sąmoningai pasitelkia tiksliai suformuluotą maksimą. Tai aiškiai 
yra toks elgesys, kurį Burke'as nori išaukštinti; mes vartojame tokius žo- 
džius, kaip įprotis ir prietaras, norėdami parodyti ne tai, kad toks poelgis nė- 
ra valdomas taisyklių, bet kad mūsų požiūris į tas taisykles yra nerefleksy- 
vus. Burke'as teisus manydamas, kad dorovinį gyvenimą sugriautų mūsų 
mąstymai apie poelgių taisykles prieš kiekvieną veiksmą. Veiksmas iš esmės 

turėtų remtis mūsų įprasta dispozicija daryti vienaip, o ne kitaip. Tačiau jei 
dėl šios priežasties refleksijos gali būti tik atsitiktinės, tokių atsitiktinumų 
svarba padidėja, o ne sumažėja. Kadangi esame teisūs nuolat savo principų 
netyrinėdami, tai dar nereiškia, jog klystame, jei kada nors juos pasinagrinė- 
jame. Taigi Godwinas teisingai kalba apie poreikį aiškiai juos išsakyti ir pa- 
tikrinti, kad „numestume prietaro skraistę ir paliktume vien tik apnuogintą 
protą“. 

Godwinas, kuris buvo vedęs moterų emancipacijos motiną Mary Woll- 
stonecraft, ir kuris buvo Shelley'io antrosios žmonos tėvas, buvo naujųjų 
laikų moralisto novatoriaus prototipas. Tie užgauliojimai, kurie vėliau buvo 
sviesti Bertrandui Russellui ar Wilhelmui Reichui, užgriuvo Godwiną. De 
Ouincey's savo prisiminimuose rašo, kad „daugumai žmonių p. Godwinas 
buvo toks pat svetimas ir siaubingas kaip vaiduoklis arba bekraujis vampy- 
ras, arba Frankensteino pabaisa“. Iš tikrųjų Godwinas buvo humaniškas ir 
jautrus Žmogus, siejęs save su klasikine aštuonioliktojo amžiaus dorovės te- 
orijos problematika. Iš Hume'o jis perėmė požiūrį, kad mus skatina veikti 
jausmai, o ne protas, o iš Locke'o mintį, kad tik protu galima suvokti dorovi- 
nius skirtumus. Jo pozicija yra daug sudėtingesnė nei daugelio aštuoniolik- 
tojo amžiaus rašytojų. Mūsų jausmai skatina mus veikti, bet jie tik tada 
skatins mus veikti teisingai, jei turėsime susidarę aiškią ir racionalią 
nuomonę apie faktus. Toks požiūris leidžia atsižvelgti į mūsų veiksmų pa- 
sekmes; jis taip pat turėtų apimti kai kurių principų - tokių kaip nešališku- 
mo, bendrųjų taisyklių išimčių mūsų ar kieno nors kito naudai nebuvimo — 
taikymą veiksmams. Godwino požiūris, kad egzistuoja neišvengiami racio- 
nalūs dorovės principai, niekuomet nebuvo pakankamai aiškiai išdėstytas. 
Tačiau nuo Aristotelio laikų jis, kaip ir bet kuris kitas, gali būti laikomas tė- 
vu tokios sąvokos, kad dorovės pagrindą sudaro principas, kad jei apie do- 
rovę iš viso galima ginčytis, tai įteisinimo našta kliūva tiems, kas siūlo žmo- 
nes traktuoti skirtingai. Pats dorovinės argumentacijos procesas suponuoja 
principą, kad kiekvienas turėtų būti traktuojamas vienodai, kol neatsiranda 
priežasčių daryti priešingai. Principas yra formalus, nes juo nepasakoma, 
kaip iš tikrųjų ką nors reikėtų traktuoti. Tačiau jis turi svarbių praktinių pa- 
sekmių. Jis atskleidžia įteisinimą žmones traktuoti skirtingai dėl jų amžiaus, 
lyties, intelekto ar odos spalvos. Tokioje visuomenėje, kur į tai atsižvelgiama, 
lygybė įkūnijama pačia minimaliausia forma. 

Pats Godwinas gerokai praplėtė racionalių principų akiratį. Jis manė 
protą rodant, jog vertingesnė yra laimė daugelio žmonių, o ne vieno, ir kad 
tai yra teisinga nepriklausomai nuo to, ar tas vienas esu aš ar mano draugas, 

ar giminaitis, ar visiškai prašalietis. Taigi turėčiau teikti pirmenybę bendrai 
laimei, o ne savo paties. Į atkirtį, jog jei aš taip darysiu, tai tik dėl to, jog mano 
tokia psichologinė sandara, kad jausiuosi nelaimingesnis, neatsižvelgdamas 
į bendrą kitų žmonių laimę, negu neatsižvelgdamas į savo paties laimę, God- 
winas atsako, kad skausmas, kurį jaučiu neatsižvelgdamas į kitų nelaimę, 
jaučiamas tik todėl, kad pripažįstu, jog turėčiau būti geranoriškas. Skausmas 
negali būti veiksmo priežastis, nes tik dėl visiškai kitokios priežasties, aš esu 
linkęs jausti būdingą skausmą. Pavyzdžiui, mano paties veiksmai įkvepia 
man pasitenkinimą ar kaltę priklausomai nuo to, kokie yra mano racionalūs 
principai. 

Jei žmonės turi racionalius principus, apsakančius bendrąjį gėrį, kodėl 
jie į tą gėrį nekreipia dėmesio? Godwino atsakymas yra tas, kad mes esame 
sugadinti socialinės aplinkos ir, be kita ko, vyriausybės įtakos. Vyriausybė 
pretenduoja į tą valdžią, kuri priklauso teisingam protui. O teisingas protas 
prieinamas tik individams, padedamiems racionalaus kitų individų įtikinėji- 
mo. Žmogaus viltis glūdi humanistinės prigimties tobulinime. Godwinas ti- 
ki, kad socialinės ir vyriausybinės įtakos formas galima įveikti ir pakeisti lais- 
va racionalių būtybių bendruomene, kurioje vertinama tik gerai informuota 
ir objektyvi nuomonė. 

Godwinas yra figūra, keistai panaši į Benthamą ir keistai jam prieštarau- 
janti. Ten, kur Godwino politiniai pasiūlymai yra utopiški, Benthamas yra 
atidus reformuotojas, besistengiantis išvengti kaltinimų utopiškumu ir pasi- 
rengęs pasiūlyti tikslų vietų skaičių kalėjimams arba tikslias reformas, rei- 
kalingas akistatos įstatymams. Jei Godwinas tiki, kad žmogaus prigimtis yra 
au fond nesuinteresuota, Benthamas tiki, kad privatų interesą, jei jis tarnauja 
viešiems interesams, visuomet reikia pasverti ir nukreipti. Tačiau Benthamo 
didžiausios laimės didžiausiam skaičiui kriterijus iš esmės yra tas pats, kaip 
ir Godwino, abu jautė šiokią tokią simpatiją prancūzų revoliucijai; abu labiau 
atstovauja ateičiai nei praeičiai. Galima būtų pasakyti taip: jei pasirinktume 
būdingas šiuolaikines liberalias klišes ir banalybes, atsidurtume pasaulyje, 
kurio pirmtakai buvo abu - Godwinas ir Benthamas. Jiems abiem visuome- 
nė yra ne kas kita, o individų rinkinys; abiem individų gėris yra jų laimės da- 
lykas; abiem atrodo, kad tą laimę galima susumuoti ir suskaičiuoti. Godwi- 
no veikaluose gėrio ir blogio sąvokos vis dar turi šiek tiek tradicinės jėgos; 
Benthamo darbuose jas reikia iš naujo apibrėžti pagal malonumą ir skausmą. 

Benthamo tezė, žinoma, buvo ne apie tai, kad žodžius geras ir teisus var- 
tojo dauguma Žmonių, norėdami pasakyti „nešantis didžiausią laimę di- 
džiausiam skaičiui“ ar panašiai. Negalėtume ir teigti, kad Benthamas visuo- 

met pateikdavo tą pačią tezę. Kartais atrodo, kad jam rūpi ne dorovės žody- 
no terminų reikšmės, o tik pateikti dorovinį — ir politinį - kriterijų. Kartais jis 
išties pateikia mums definiciją, tačiau greičiau pasiūlymo, o ne paaiškinimo 
forma. Galop jis sako, kad mes galime apibrėžti gerą ir teisų, atsižvelgdami 
arba neatsižvelgdami į didžiausios didžiausio skaičiaus laimės koncepciją, 
bet kol to nepadarysime, kalbėsime nesąmones. Kartais jis, atrodo, šių už- 
duočių neskiria. Jam reikia jas atskirti ne dėl savo tikslų. Jo pagrindinis pa- 
siūlymas tolygus ginčytinam požiūriui, kad vienintelis racionalus ir nuosek- 
lus kriterijus, kuriuo galima vadovautis veikiant, yra bet kurio konkretaus 
veiksmo malonių ir skausmingų pasekmių įvertinimas ir kad vertinamųjų 
posakių reikšmę galime suprasti iš konteksto. Nėra alternatyvaus raciona- 
laus kriterijaus bent dėl dviejų priežasčių tipų. 

Pirmoji yra ta, kad apie teorijas, besiremiančias tikėjimu prigimtiniu 
įstatymu ir prigimtinėmis teisėmis, kurios numato teises, pareigas ir įsiparei- 
gojimus be ir iki tų, kurie yra įkūnyti pozityviu įstatymu, Benthamas manė, 
kad jos atsiranda dėl loginės klaidos. Jo požiūriu, jos yra produktas įsitikini- 
mo, kad tokie žodžiai kaip pareiga ir įsipareigojimai yra vardai, kurie turi pras- 
mę ir nuorodą, visiškai nepriklausomą nuo jų vartojimo konkrečiu konteks- 
tu. Paties Benthamo loginės pažiūros šiuo klausimu yra tiesos ir klaidos mi- 
šinys. Viena vertus, jis teisingai suprato, kad vardas, aprašymas ar nurodan- 
tis posakis reikšmingas tik sakinio kontekste — tai mintis, kuri savaime su- 
prantama tapo tik nuo Frege'o ir Wittgensteino laikų. Antra vertus, visiškai 
neaišku, ar prigimtinio įstatymo ir prigimtinių teisių teorijų pasekėjai būtinai 
padarys tokią logikos klaidą, galvodami kitaip. Rimtesnė tokių teorijų kriti- 
ka yra glaudžiai susijusi su vienu svarbiausių Benthamo motyvų, nukreiptų 
prieš jas. Sakykime, kad kas nors tvirtina, kad žmonės turi prigimtines teises 
ar yra susaistyti prigimtinio įstatymo: pakvieskite jį, o paskui sudarykite to- 
kių teisių ir įstatymų sąrašą. Liūdna, tačiau akivaizdu, kad tokių teorijų pa- 
sekėjai pateikia sąrašus, kurie iš esmės skiriasi vienas nuo kito. Tai ar yra 
koks nors kriterijus įrašyti tiksliai kokį nors dalyką į tokį išbandymą? Bent- 
hamo įsitikinimas, kad ne, buvo pirmuoju atveju nukreiptas prieš reakcingai 
patvirtinamą teisinį ir baudžiamąjį status guo, kurio savo darbe Komentarai 
apie Anglijos teisę pasiekė Blackstone'as, laikydamasis prigimtinio įstatymo 
teorijos. Tačiau taikydamas savo skeptiškas abejones Benthamas buvo visiš- 
kai nešališkas ir, nepaisydamas savo simpatijos Amerikos revoliucijai ir bent 
jau pradiniams prancūzų revoliucijos etapams, kiek aštriai kritikuoja revo- 
liucinę Žmogaus teisių doktriną, kurią jis išvadina nesąmone, o neatskiriamą 
prigimtinių Žmogaus teisių doktriną - „nesąmone ant kojūkų“. 

Tuomet pirmoji priežastis nemanyti, kad vien naudingumo principas, 
didžiausios laimės didžiausiam skaičiui principas, suteikia mums veiksmo 
kriterijų, yra ta, kad tai logiškai neįmanoma jokioje metafizinėje dorovės te- 
orijoje, o antroji grindžiama humanistinės psichologijos principais. Žmonės 
yra taip sutverti, kad jie tampa pavaldūs „dviem suvereniems šeiminin- 
kams“ - skausmui ir malonumui. Benthamo psichologija, kurios šaltinis yra 
Hartley'o darbai, yra mechanistinė ir asociatyvinė. Mes negalime nesiekti 
malonumo ir nebėgti nuo skausmo, o kiekvieno jų perspektyvos ryšys su kuo 
nors kitu mus trauks arba atstums nuo bet ko, su kuo siejamas malonumas 
ar skausmas. Benthamui savaime suprantamas dalykas, kad malonumas ir 
skausmas yra koreliatyvūs terminai ir kad jie abu yra vienodai paprastos ir 
vieningos koncepcijos. Jis pateikia penkiasdešimt aštuonis malonumo sinoni- 
mus, o jo loginiai samprotavimai apie pavadinimus kitomis aplinkybėmis 
nesulaiko nuo to, jog jis elgiasi taip, lyg laimė, džiaugsmas ir malonumas pava- 
dintų ir apibrėžtų tą patį jausmą. Galima pamatuoti ir palyginti skirtingus 
malonumo šaltinius, atsižvelgiant į iš jų kylančio jausmo intensyvumą ir 
trukmę, to jausmo tikrumą ar panašiai bei malonumo patyrimo artumą ar to- 
lumą. Pasirenkant iš alternatyvų, vienintelis kriterijus yra malonumo dydis: 
„Jei gaunamo malonumo dydis yra vienodas, smeigtukas yra tiek pat geras, 
kaip ir poezija““'. Be to, sumuojant kelių žmonių malonumus, kiekvienas tu- 
ri būti skaičiuojamas kaip vienas žmogus, ir niekas nedaugiau kaip vienas. 

Jei iš tikrųjų kiekvieną individą skatina jo paties malonumo ar skausmo 
perspektyva, kas nutinka altruizmui? Čia Benthamo mintis nėra visai nuo- 
sekli: viena vertus, teikdamas politinius ir teisinius pasiūlymus jis pripažįsta 
konfliktą tarp viešų ir privačių interesų bei poreikį formuoti humanistinę 
prigimtį. Jo noras kurti visuomenę, kurioje žmogaus privataus malonumo 
siekis ir siekis didžiausios laimės didžiausiam skaičiui sutaptų, aiškiai 
paremtas prielaida, kad dabartinė visuomenė dar nėra taip sutvarkyta. Ta- 
čiau kitur, ypač Deontologijoje, Benthamas netiesiogiai sutapatina didžiausią 
individo laimę su siekiama didžiausia laime didžiausiam skaičiui. Vieninte- 
lis motyvas, dėl kurio paklūstame socialinio gyvenimo taisyklėms, yra malo- 
numas joms paklusti arba skausmas dėl to, kad joms nepaklusome. 

Benthamo utilitarizmas nėra iškėlęs jokios problemos, kuri nebūtų bu- 
vusi iškelta pačios utilitarizmo tradicijos, ir šių problemų našta užgriuvo Joh- 
ną Stiuartą Millį. Jo tėvas Jamesas Millis entuziastingai bendradarbiavo su 
Benthamu, pats buvo psichologas ir sekė Hartley'iu, kuris kartą yra rašęs, jog 
jis troško taip supaprastinti žmogaus protą, kad jis taptų panašus į kelią nuo 
Londono St. Paulo katedros iki Charing Crosso stoties. Jo sūnus kažin ar pa- 


212 TRUMPA ETIKOS ISTORIJA 


veldėjo pasitikėjimo savimi dvasią. Ankstyvojoje jaunystėje, gavęs išsilavini- 
mą, kuris pernelyg jaunam užkrovė suaugusio Žmogaus naštą, jis iš skendėji- 
mo socialinių reformų planuose pakilo iki tyrinėjimų, ar įgyvendinęs visus 
tokius projektus jis taptų laimingas. Su apsunkusia širdimi jis atsakė sau 
„Ne“, patirdamas nervinį sukrėtimą, iš kurio išsikapstyti jam labai padėjo 
Wordswortho ir Coleridge'o poezija. Ne tik Millio asmeniniam gyvenimui 
atsiliepė tai, kad utilitaristai taip anksti apsiriko dėl privačios laimės ir di- 
džiausio žmonių skaičiaus atitikimo. Visas Millio minties turinys yra tas, kad 
jis buvo utilitaristas, kuris negalėjo išvengti savo doktrinos keliamų sunku- 
mų ir taip pat negalėjo sugalvoti, kaip savos doktrinos atsisakyti. Kokie tie 
sunkumai? 

Pirmiausia Millis atsisako požiūrio, kad malonumų gretinimas yra ar 
gali būti visiškai kiekybinis. Jis įveda kokybinius skirtumus tarp „aukštes- 
nių“ ir „žemesnių“ malonumų. Pirmenybė atiduodama aukštesniems malo- 
numams: geriau Sokratas bus nepatenkintas, nei kvailys patenkintas. Kaip 
mes galime dėl to būti tikri? Tik tas, kas yra patyręs abu dalykus, gali apie tai 
spręsti, ir tik išmintingas Žmogus, kuriam labiausiai priimtina Sokrato klasi- 
fikacija, turi tokios patirties. Tačiau čia neišvengiamai kyla abejonė: kaip ga- 
lėjo kažkoks Millis žinoti, ką reiškia būti patenkintu kvailiu, kaip kažin ar 
daugiau galėjo žinoti ir kvailys, ką reiškia būti Milliu? Šio klausimo prasmė 
yra platesnė ir kelia abejonių dėl vieno Millio neatitikimo. Paaiškėja, kad Mil- 
liui, kaip ir Benthamui, vis dar rūpi sujungti visus žmogaus troškimų objek- 
tus ir tikslus į vienintelę malonumo koncepciją ir pamėginti parodyti, kad jie 
visi susiejami vienas su kitu vienintelėje vertinimų skalėje. Be to, jis, kaip ir 
Benthamas, traktuoja malonumą kaip vieningą koncepciją. 

Jis gali taip daryti, nes malonumo koncepcija yra linkusi nuvertėti, lygiai 
kaip ir pareigos koncepcija. Aš jau esu minėjęs, kad pareigos atveju labai 
ypatinga koncepcija, siejama su pareigų sąvoka, išskysta ir tampa bendresne 
sąvoka — „ką žmogus turėtų daryti“. Taigi malonumas kaip ypatingos rūšies 
tikslo koncepcija, transformuojama į bet kokio tikslo apskritai koncepciją. Ir 
hedonistai, ir puritonai prisideda prie šio nuvertėjimo istorijos. Hedonistai, 
kurie pradeda iš visų tikslų labiausiai garbindami malonumą, vėliau ima 
gintis ir primygtinai tvirtina, kad jie garbina ne tik vyną, moteris ir linksmy- 
bes, bet ir aukštesnius malonumus, tokius kaip Grynojo proto kritikos skaity- 
mą. Puritonai tvirtina, kad jie nėra nusiteikę prieš malonumą kaip tokį, o tik 
prieš žemus ir klaidingus malonumus. Jie taip pat už tikrus ir ilgalaikius ma- 
lonumus, tokius, kuriuos pažįsta tik Siono vaikai. Tokios koncepcijos, kaip 
„Malonumas“ ir „laimė“ yra išplečiamos įvairiomis kryptimis, kol imamos 

vartoti tiesiog įvardijant tai, ko siekia žmonės. Taip išplėstos jos nevar- 
tojamos vertinamiesiems ir doriniams tikslams. Vertindami ir ypač vertinda- 
mi dorovės požiūriu mes ne tik įtraukiami laipsniuoti ir rinktis iš alternaty- 
vių objektų, kurių trokštame; mes taip pat esame įtraukiami laipsniuoti ir 
rinktis, kuriuos iš alternatyvių dispozicijų ir troškimų vystyti. Nurodymas: 
„Siek laimės!“ — kai laimei suteikiama plačioji, nediferencijuota prasmė, kurią 
jai suteikia Benthamas ir Millis, prilygsta nurodymui: „Stenkis pasiekti to, ko 
trokšti“. Tačiau šis nurodymas nieko nesako apie tokius klausimus, kaip kon- 
Kkuruojantys troškimų objektai arba alternatyvūs ir konkuruojantys troški- 
mai. Ir tai ta pati tiesa, ar laimė, kurią aš turiu puoselėti, yra mano paties, ar 
didžiausio skaičiaus laimė. 

Susidūręs su prieštaravimu, kad yra daug atvejų, kai neįmanoma įver- 
tinti, kuri iš galimų veiksmo alternatyvų atneš didžiausią laimę didžiausiam 
skaičiui, Millis tvirtina, kad utilitarizmas ne ką daugiau tepaaiškina, negu 
tais atvejais, kai kad įvertintum veiksmo pasekmes, prireikia naudingumo 
principo kriterijaus. Tačiau tokia koncesija yra svarbesnė, nei jis suvokia: jis 
yra priverstas netiesiogiai manyti, kad yra kitų vertinimo kriterijų. Jis nie- 
kuomet nepaaiškina, kokie jie yra ir koks galėtų būti jų ryšys su naudingu- 
mo principu. Tačiau mes galime priimti Millio koncesiją tokia dvasia, kokia 
ji siūloma, jei pripažįstame, kad utilitaristai, kalbėdami apie didžiausią lai- 
mę, dažnai praktiškai kalba apie gana specifinį veiksmo tikslą, o ne bendrą 
savo teorinių polinkių koncepciją. Tikslas yra vieša gerovė, ir šis tikslas ypač 
svarbus tose gyvenimo srityse, kuriomis labai domėjosi Benthamas. Kalėji- 
mai ir ligoninės, baudžiamieji kodeksai ir konstituciniai procesai - šiose sri- 
tyse galima klausti kompetentingai, kad ir grubiai, klausiant, kelių žmonių 
dalia pagerės, kelių žmonių dalia pablogės dėl tokios ir tokios priemonės. 
Mes juk turime akivaizdžius ir nusistovėjusius kriterijus, kurie leidžia mums 
suprasti, ar mums tose srityse sekasi, ar nesiseka. Ar negaluojančių daugės 
ar mažės? Ar dėl tos ar kitos bausmės skyrimo už tą nusikaltimą padažnės 
tokių nusikaltimų ar jie taps retesni? Net šiais atvejais galima pasirinkti, ir jo- 
kia naudingumo principo atmaina nepadės mums to padaryti: pavyzdys yra 
pasirinkimas, ar skirti išteklius sveikatos tarnyboms, ar baudžiamojo proce- 
so reformai. Tačiau labai svarbu pabrėžti, kad utilitaristinė viešųjų laimės 
kriterijų gynyba, nėra vien tik klaida. Kad tai akivaizdžiai yra tas kriterijus, į 
kurį reikia atsižvelgti kai kuriose gyvenimo srityse, yra Benthamo ir Millio 
nuopelnas. 

Tačiau laimės koncepcija yra doroviškai pavojinga kitu požiūriu, nes da- 
bar mes puikiai suvokiame žmogiškųjų būtybių nuolaidumą, tą faktą, kad jų 

apsisprendimą ar pasitenkinimą gali įvairiausiai lemti beveik bet kas. Tai, 
kad žmonės yra laimingi su savo dalia, nereiškia, kad jų dalia yra tokia, kokia 
turėtų būti. Klausimą visada galima kelti kitaip: kokią kainą žmogus sumo- 
kėjo už laimę. Taigi didžiausios laimės didžiausiam skaičiui koncepciją gali- 
ma panaudoti grindžiant bet kokią paternalistinę ar totalitarinę visuomenę, 
kurioje už laimę sumokama kaina yra tos visuomenės individų laisvė pa- 
tiems pasirinkti. Laisvė ir laimė kai kuriomis aplinkybėmis gali būti visiškai 
nesuderinamos vertybės. Mes galime prisiminti vieną teisėtą utilitarizmo pa- 
likuonį, kuriam Fabijaus socializmo laikais laisvė buvo paaukota už laimę. 
Fabijaus socializmas buvo reformų projektai, kuriuos inicijavo keli apšvies- 
tieji iš aukščiau ir kurie buvo skirti neapšviestos daugumos gerovei. Socializ- 
mo istorijoje fabianizmas užima priešingą polių nei Rosos Luxemburg revo- 
liucinė demokratija ar Pirmasis pasaulinis karas, kuriems socializmas suside- 
da iš darbininkų, besivaduojančių iš kitų valdymo, ir jų darbo ir gyvenimo 
savininkų bei valdytojų. 

Be to, didžiausios laimės didžiausiam skaičiui koncepcija, turėdama bet 
kokio pobūdžio dorovinį teisėtumą, gali būti pritaikoma tik visuomenėje, 
kurioje pripažįstama, jog neutilitarinės padoraus elgesio normos yra palaiko- 
mos. Viešos laimės koncepciją galima teisėtai pritaikyti visuomenėje, kur vi- 
suomenės laimę sudaro daugiau ir geresnių ligoninių ir mokyklų; tačiau kaip 
ji yra taikoma visuomenėje, kur yra konsensusas, kad viešą laimę atranda pa- 
ti viešuomenė ir ją sudaro masinės žydų žudynės? Jei dvylikos žmonių vi- 
suomenėje dešimt yra sadistai, kurie patiria didžiulį malonumą kankindami 
likusius du, tai ar naudingumo principas reikalauja, kad tiedu būtų kankina- 
mi? Niekas daugiau negalėtų būti labiau nutolęs nuo Benthamo ir Millio 
minties. Tačiau iš to tik aiškėja, kad jie nėra nuoseklūs utilitaristai, kad pasi- 
kliauja netiesiogiai apeliuodami į kitas normas, kurias jie slapčia naudoja 
apibrėždami didžiausią laimę. 

Kaip tik ši rėčio pobūdžio utilitarinė malonumo ar laimės koncepcija lei- 
džia Milliui parodyti, kad naudingumo principas neatrodo įspūdingas. Mil- 
lio argumentacija atrodo taip. Iš pradžių jis daro prielaidą, kad, griežtai kal- 
bant, įrodyti dalykų, susijusių su galutiniais tikslais, neįmanoma. Nepaisant 
to, mes galėtume pateikti svarstymus, galinčius įtakoti intelektą. Po to argu- 
mentacija vyksta pradedant teiginiu, kad lygiai kaip vienintelis būdas paro- 
dyti, jog kas nors yra matomas, yra parodyti, kad žmonės tai matytų, taip ir 
vienintelis būdas parodyti, jog ko nors yra trokštama, yra parodyti, kad žmo- 
nės to trokšta. Tačiau visi žmonės trokšta malonumo. Taigi malonumas yra 
visuotinai trokštamas. Milliui nesudėtinga pereiti nuo malonumo troškimo 

sau prie didžiausios laimės didžiausiam skaičiui troškimo, ir tai jis atlieka 
pasitelkdamas drąsų teiginį, kad kitų malonumas natūraliai yra malonus ir 
man. Kai Millis imasi įrodinėti, kad vienintelis trokštamas dalykas yra malo- 
numas, jis naudojasi metodu, kai imami aiškiai alternatyvūs tikslai ir paro- 
doma, kad iš pradžių jų trokštama dėl juos lydinčio malonumo ir tik po to jų 
trokštama dėl jų pačių. Šis argumentacijos metodas, žinoma, yra neveiksmin- 
gas. Šiaip ar taip, jis parodo, kad, be malonumo, yra dar kitų tikslų. Tačiau la- 
biausiai kritikuojama Millio teorijos dalis yra ta, kur jis pereina nuo teiginio, 
jog malonumo trokštama, prie teiginio, kad jis yra trokštamas. Millio kritikai, 
pradedant G. E. Moore'u, pasakė, kad Millis neleistinai mėgina padaryti iš- 
vadą, kad malonumo turėtų būti trokštama pagal prielaidą, kad jo iš tikrųjų 
yra trokštama. Tačiau tai, taip įtariama, yra klaidinga išvada. Nes yra pats sa- 
vaime negali reikšti turėtų. Nebūtina veltis į jokią bendro pobūdžio diskusi- 
ją dėl faktų ir vertybių, norint susiremti su tokiais kritikais. Jie, žinoma, yra 
teisūs, kad aptariama išvada yra klaidinga, jei ji numatoma kaip reikala- 
vimas. Tačiau jie tiesiog klaidingai supranta Millį. 

Iš to, ką Millis sako apie įrodymus, aišku, kad jis neketina vartoti teigi- 
nio, kad visi žmonės iš tikrųjų trokšta malonumo, kaip prielaidos, iš kurios 
padaroma išvada, jog jie turėtų jo trokšti. Pati šio argumento forma greičiau- 
siai nėra visiškai aiški. Tačiau vienas būdas jį perskaityti, labiau atitinkantis 
Utilitarizmo tekstą, būtų toks. Jis traktuoja tezę, kad visi žmonės trokšta ma- 
lonumo, faktiniu tvirtinimu, kuris užtikrina sėkmę ad hominem bet kam, kas 
paneigia jo išvadą. Jei kas nors paneigia, kad malonumas yra trokštamas, ta- 
da galime jo paklausti: „O ar tu jo netrokšti?“ — ir iš anksto žinome, jog jis tu- 
rėtų atsakyti „taip“, po to pripažinti, kad malonumas yra trokštamas. Tačiau 
taip suprasti Millį ar iš tikrųjų kaip nors jį suprasti reikštų interpretuoti, tarsi 
jis traktuotų teiginį, kad visi žmonės trokšta malonumo, kaip atsitiktinį fak- 
tinį teiginį. Taip galėtų būti, jei malonumas būtų traktuojamas įvardijimu vie- 
no iš daugelio galimų troškimo objektų, nes tai yra paprasčiausias pasaky- 
mas, tapatus pasakymui „ko tik trokšta žmonės“, tada tas teiginys yra tuščia 
tautologija ir neatitinka Millio argumentuotės tikslų. Tačiau jei malonumas 
yra vieno ypatingo troškimų objekto pavadinimas (vynas, moterys, linksmy- 
bės) —- o taip dažnai būna - tai, aišku, netiesa, kad visi žmonės to trokšta (pu- 
ritonai netrokšta) arba kad tai vienintelis trokštamas tikslas. Būtent čia ir yra 
pagrindinės Millio koncepcijos miglotumas, kur jis įklimpsta, o ne perėjimas 
nuo yra prie turėtų. 

Ankstesnės diskusijos metu atsirado kitas sunkumas. Aišku, kad net 
geriausiai ir palankiausiai interpretuojant didžiausios laimės didžiausiam 

skaičiui koncepciją, pasitaiko tokių atvejų, kai vartodami ją kaip kriterijų tu- 
rėtume rekomenduoti imtis tokių veiksmų, kurie aštriai konfliktuotų su tuo, 
ką mes įprastai manome turį daryti. Vėliau vienas utilitarizmo kritikas 
E. F. Carrittas išdėstė tipišką atvejį. Nekalto žmogaus pakorimas gali prisidė- 
ti prie viešosios laimės, jei patenkinamos kai kurios sąlygos: jei jo egzekuto- 
riai, bet ne mes, viešai tiki, kad jis, sakykime, kaltas dėl žmogžudystės ir kad 
jo egzekucija bus lyg ir kitų drausminimo priemonė, ateityje apsaugosianti 
nuo mirties įvairius nekaltus žmones. Žinoma, pagal utilitaristinį požiūrį tu- 
rėtume jį pakarti. Yra du galimi utilitaristiniai atsakymai į šią kritiką. Pirma- 
sis būtų paprasčiausiai paneigti, kad toje situacijoje yra kas nors siaubingo. 
Žinoma, sunkiau palenkiamas utilitaristas galėtų sakyti, kad tai yra toks da- 
lykas, kurį mes kartais turime daryti. Tame atsakyme filosofiniu požiūriu nė- 
ra nieko kritikuotino atskirai nuo likusio konteksto, nukreipto prieš utilita- 
rizmą. Tačiau pavojus suprantamas tada, kai šis atsakymas susiejamas su 
protėjiška utilitaristų malonumo koncepcija. Tačiau leisdami naudingumo 
principui atmesti jau esamus mūsų principus - kad žmogus neturėtų būti ka- 
riamas už tai, ko nėra padaręs - pašaliname dar vieną kliūtį, kad bendros lai- 
mės koncepcija būtų vartojama leisti sau bet kokį niekšiškumą. Kad taip ga- 
li atsitikti, buvo pakankamai pademonstruota šiame amžiuje; ypač labai do- 
rovingi žmonės yra linkę imtis totalitarizmo ir pateisinti dingstį atsisakyti 
dalyvauti dideliuose savo visuomenės nusikaltimuose, tokiuose kaip Auš- 
vicas ar Hirosima. Tačiau galima būtų prieštarauti sakant, kad tai yra aiškiai 
dorovinis, o ne filosofinis utilitarizmo prieštaravimas. O į tai atsakyti galima 
paprastai: utilitarizmas, pretenduojantis pasiūlyti kriterijų, be kita ko, skirti 
gėrį ir blogio, iš tikrųjų siūlo revizuoti tas koncepcijas taip, kad jei jas priim- 
tume, galėtume pripažinti, kad joks veiksmas, kad ir koks niekšiškas, pats sa- 
vaime nėra blogas ar draustinas. Visus veiksmus reikia vertinti pagal jų pa- 
sekmes, o jeigu veiksmo pasekmės leistų pasiekti apskritai laimės, tai jis, ar 
tai būtų nekalto Žmogaus nužudymas, ar vaikų prievartavimas, būtų patei- 
sintas. Utilitarizmas yra mūsų pažiūrų ir koncepcijų revizionistinė analizė; ir 
svarbu būtų paklausti, ar ji apsaugotų tai, ką mes tomis pažiūromis ir kon- 
cepcijomis vertiname. 

Antrasis paties Millio atsakymo būdas yra įrodinėti, kad teisingai su- 
prastas utilitarizmas neleidžia veiksmų, kuriais mes paprastai baisimės. Tai- 
gi Millis įrodinėja, kad tik nešališkos teisingumo sistemos palaikymas, kai 
nekalti ir kalti gauna, ko nusipelnė, galėtų tarnauti bendrai laimei; bendriau 
šnekant, jis įrodinėja, kad pripažinti išimtis iš bendrai priimtų taisyklių reikš- 
tų susilpninti jų įtaką, o tai visuomet turi žalingų pasekmių. Vėliau utilitaris- 

tai taip pat įrodinėjo, kad naudingumo principas ne visais atvejais yra kri- 
terijus spręsti apie konkrečius veiksmus; tai dažnai yra greičiau kriterijus 
spręsti apie principus. Šis tvirtinimas buvo svarstomas labai sudėtinga for- 
ma, pasitelkus dviejų logiškai aiškių taisyklės tipų skirtumą: bendrąsias tai- 
sykles, kurios logiškai atsiranda po veiksmų, kuriuos rekomenduoja ar drau- 
džia, ir veiklos taisykles, kurios apibrėžia veiksmų tipus ir logiškai atsiranda 
prieš aptariamus veiksmus. Pirmojo tipo taisyklės pavyzdys būtų draudimas 
vaikščioti per žolę. Vaikščiojimo ar nevaikščiojimo per žolę veiksmai logiškai 
eina prieš bet kokią tokio vaikščiojimo taisyklę. Antrojo tipo taisyklė, pavyz- 
džiui, būtų ta, kuri apibrėžia būdus, pagal kuriuos kriketo žaidėjas galėtų iš- 
kristi iš žaidimo. Koncepcija „iškristi“ ir panašūs veiksmai apibūdinami tik 
taisyklėmis, apibrėžiančiomis veiklą, kuri yra kriketo žaidimas. Pirmojo tipo 
taisyklę galima pateikti sudėjus ar apibendrinus, kas yra tinkama ar drau- 
džiama pagal bendrą kriterijų daugeliui konkrečių atvejų. Antrojo tipo tai- 
syklė negali būti taip suprasta. Jos taikymas konkrečiais atvejais privalo - lo- 
giškai privalo — atsirasti po to, kai ji suformuluojama bendriausiu pavidalu. 
Įrodinėjama, kad taikydami šį skirtumą utilitaristams kilusiai problemai, pa- 
matysime, kad problema gali kilti tik taikant pirmojo tipo taisyklę, tačiau 
šiuo atveju ji yra lengvai išsprendžiama. Jei daugeliu konkrečių atvejų su- 
prantame, kad atlikti kokį nors veiksmą ar susilaikyti nuo konkretaus 
veiksmo atneša daugiausia laimės, tai savo atradimą galime apibendrinti 
bendrąja taisykle, rekomenduojančia arba draudžiančia tą veiksmą. Jei vė- 
liau mes susiduriame su atveju, kai daryti tai, ką numato taisyklė, nesuteikia 
daugiausia laimės, tada turime nesvyruodami atmesti tą taisyklę, nes ji netu- 
ri galios ar įtakos, išskyrus tą, kuris atsiranda iš didžiausios laimės principo. 
Tačiau tai taikytina tik pirmajam taisyklės tipui. 

Antrasis taisyklės tipas sudaro arba iš dalies sudaro tokią praktiką, ku- 
rią kaip visumą ir laikui bėgant, galima pateisinti apeliuojant į didžiausios lai- 
mės principą; tačiau negalima prašyti atmesti konkrečios taisyklės dėl to, kad 
konkrečiu atveju jos taikymas pažeidžia principą. Taisyklė šitaip susaistoma 
dėl sąsajų su praktika, o ne tiesiogiai pati su savimi, todėl ji skatina didžiau- 
sios laimės principą. Loginiu požiūriu netiktų klausti, ar konkrečią žaidimo 
taisyklę reikėtų atmesti konkrečiomis aplinkybėmis, kadangi jos taikymas 
pažeis didžiausios laimės principą; ir loginiu požiūriu netiktų prašyti, kad 
konkreti teisingumo taisyklė konkrečiomis aplinkybėmis būtų atmesta, nes 
tos taisyklės taikymas pažeis didžiausios laimės principą. Visa teisingumo 
sistema, o ne atskiros konkrečios detalės, yra priklausoma nuo naudingumo 
principo. Taigi leidimo pakarti nekaltą žmogų, kad konkrečiomis aplinky- 

bėmis būtų išsaugota konkreti atgrasinimo priemonė, utilitarinis teisingu- 
mas visiškai nepateisina. Būtent teisinės praktikos visuma, sistemingai gi- 
nanti nekaltumą ir ne mažiau, susilaukia utilitarinio pateisinimo. 

Ar tokia gynyba tenkina? Ar pavyksta parodyti, kad utilitarizmas gali 
būti lyginamas su mūsų įprastu tikėjimu teisingumu? Jis nepaiso to fakto, 
kad mes dažnai nepaklūstame teisingumo principams žmogaus laimės var- 
dan ir savo nepaklusnumą pateisiname. Taigi kam nors gali nepavykti pra- 
nešti apie nusikaltimą ar nepavyksta nubausti nusikaltėlio dėl galimų pasek- 
mių jo šeimai. Tas faktas, kad teisingumas yra sistemingas praktikos darinys, 
utilitaristų požiūriu įteisinamas kaip visuma, nėra nesuderinamas su atsi- 
randančiais neatitikimais tarp teisingumo principų ir didžiausios laimės 
principo taikymo. Tada turime nutarti, kokį svorį suteiksime teisingumo 
principui; mums tokio nutarimo priimti nereikėtų, jei būtų kalbama apie vie- 
nintelio galutinio principo taikymą. Todėl tai, kokią vertę suteikiame teisin- 
gumui, nėra tiesiogiai išvedama iš mūsų prisirišimo prie naudingumo prin- 
cipo. 

Taigi mėginimas tokiu būdu paremti utilitarizmą yra klaidingai supras- 
tas mėginimas suteikti mūsų vertybėms klaidingą vienybę. Tokias pastangas 
lengva suprasti. Šiuolaikinės visuomenės individualizmas bei vis didėjantys 
ir vis labiau ardantys socialiniai pokyčiai sudaro situaciją, kai, daugėjant 
žmonių, doroviniam gyvenimui nesuteikiamas bendras pavidalas, o tik aiš- 
kiai sutartiniai principai, paveldėti iš įvairių šaltinių. Tokiomis aplinkybėmis 
viešo kriterijaus, naudojamo doroviniams ir vertinamiesiems nesutarimams 
ir konfliktams spręsti, poreikis dar labiau išaugtų ir jo laikytis būtų dar sun- 
kiau. Naudingumo kriterijus, kuris, pasirodo, apima liberalų laimės idealą, 
atrodo, neturi atitikmenų, o tas faktas, kad laimės, kurią jis įkūnija, koncep- 
cija yra tokia amorfiška ir taip pritaikoma, kad norisi labai sveikinti tuos, ku- 
rie ieško apeliacinio teismo spręsti vertinamuosius klausimus, kurie, jie gali 
būti tikri, bus sprendžiami jų pačių labui. 

Joks filosofas geriau neatspindėjo devynioliktojo amžiaus Anglijos situ- 
acijos — o tam tikra prasme mes visi vis dar esame devynioliktame amžiuje — 
už Henry'į Sidgwicką. Sidgwickas yra jaudinanti figūra, kurio trūkumai pa- 
prastai yra amžiaus trūkumai. Jis buvo susirūpinęs, nes neteko savo krikščio- 
niško tikėjimo mums nebūdingu būdu. Jo dorovės psichologija yra nesudė- 
tinga, nes nesudėtinga buvo jo laikų psichologija. Savo dorovės filosofija jis 
taip pat atspindi savo amžių. Sidgwicko supratimu, dorovės filosofijos isto- 
rijai ankstesniame amžiuje labiausiai rūpėjo neatitikimas tarp utilitarizmo ir 
to, ką jis vadino intuityvizmu. Čia jis turėjo galvoje doktriną, kad pirminiai 

doroviniai principai yra intuityvūs, tai Price'o doktrina, o dar anksčiau buvo 
Locke'o. Toliau randame paties utilitarizmo argumentą apie ryšį tarp asme- 
ninės laimės siekio ir didžiausios laimės didžiausiam skaičiui siekio. Sid- 
gwickas skausmingai patikrino visus galimus būdus, kaip asimiliuoti intui- 
tyvizmą ir utilitarizmą arba susieti privačios ir viešosios laimės tikslus. Ta- 
čiau galop lieka trys aiškūs dorovės šaltiniai. Aiškindamas etikos metodus 
Sidgwickas praleidžia kai kuriuos klausimus, tačiau likusiuosius aiškiai ap- 
taria. Aiškinimo pagrindas yra jo laikmečio dorovinė sąmonė, kuri laikoma 
duotybe. Filosofija tampa iš esmės aiškinamoji, o ne kritikuojamoji veikla. 
Šiuo požiūriu Sidgwickas yra šmėkla, persekiojanti vėlesnių autorių raštus. 
Pripažindamas savo laikmečio utilitaristų sąmonę, jis ryškiai skiriasi nuo sa- 
vo amžininkų T. H. Greeno ir F. H. Bradley o. 

Greenas ir Bradley's dažnai abu priskiriami Oxfordo idealistams; tačiau 
svarbu atminti, kad toks jųdviejų grupavimas yra vėlesnių jų kritikų darbas. 
Patys jie dirbo nepriklausomai, o jų darbų panašumai yra panašių uždavinių 
rezultatas. Abu buvo uolūs Kanto ir Hegelio studentai, abu siekia Kanto ir 
Hegelio darbuose surasti medžiagos, kuria galėtų atremti Hume'o ir Millio 
kritiką. Abu remiasi graikų kaip ir vokiečių filosofija. Tačiau Greenui grei- 
čiausiai padarė įtakos Rousseau kur kas labiau, negu kiti autoriai, tuo tarpu 
Bradley'o darbuose Rousseau pėdsakas menkas. Filosofinės Greeno pažiūros 
buvo glaudžiai susijusios su jo įsipareigojimais socialinei ir švietimo refor- 
mai, tuo tarpu Bradley's buvo filosofijos atsiskyrėlis. 

Ir Greenas, ir Bradley's atsisako utilitarinio individualizmo. Utilitaristai 
visuomenę įsivaizduoja kaip grupę individų, kurių kiekvienas turi aiškius 
savo troškimus ir iš jų atsirandančius tikslus. Bendri tikslai ir socialinės nor- 
mos yra individų kompromisų ir susitarimų produktas: viešoji gerovė yra 
privačių asmenų gerovės bendra suma. Ir Greenas, ir Bradley's liaujasi tai 
vaizduoti tiek utilitaristine, tiek socialine sutartimi. Abu pripažįsta, kad indi- 
vidas randa savo tikslus ir troškimus taisyklių ribojamuose santykiuose su 
kitais žmonėmis. Jis atranda save, identifikuoja save pasitelkdamas santy- 
kius, kuriais iš dalies apibūdinami jo tikslai. Po to individas turi pasirinkti; 
savo troškimus jis gali vertinti įvairiais būdais. Tačiau jo prigimtis, taip pat ir 
jo troškimai nėra ikisocialiniai. 

Jei imamasi tokios argumentacijos, reikėtų klausimą apie dorovės san- 
tykį su socialine struktūra svarstyti rimčiau ir smulkiau. Tačiau ir Greenas, ir 
Bradley's individą patalpina ne tik į socialinį, bet ir į metafizinį kontekstą. 
Tiksliau, jie atlieka socialinę analizę labai metafiziškai. Norint išsiaiškinti, ką 
tai reiškia, reikia panagrinėti pagrindines kiekvieno jų temas. Pavyzdžiui, 

Bradley's kelia klausimą: kodėl aš turėčiau būti doras? - klausimą, kurį pasi- 
renka vienos iš savo Etikos studijų viršeliui, kad į jį atsakytų, jog toks, koks 
iškeltas, klausimas netinkamas. Juo lyg ir pasakoma, kad už dorovės yra tiks- 
las, kuriam įvykdyti dorovė yra tik priemonė. Tačiau iš dorovinės sąmonės 
galime suprasti, kad dorovė turi tikslą, tikslą ne už dorovės ribų, bet kuris 
yra pati dorovė, aukščiausio lygmens, įtvirtinta kaip visuma. Aš pats įsitvir- 
tinu kaip visuma veiksmais, kurie išjudina ir paskatina būti geresniam ir 
aukštesniam nei jau esu; todėl principai, kuriuos aš siekiu pripažinti, pasiro- 
do besą mano elgesiu reiškiami principai. Bet kokiomis pasirinkimo iš alter- 
natyvų aplinkybėmis aš įtvirtinu save pirmiausia tiek, kiek suvokiu save at- 
skirai nuo dviejų alternatyvų ir priešinuosi joms; antra, sąmoningai pasiren- 
ku vieną alternatyvą ir su ja susitapatinu, taip įkūniju visą save konkrečia 
forma. Tai Bradley's vadina „konkrečia visuotinybe“, visuotinės svarbos 
sprendimu, kuris tapo konkretus įgyvendintoje individo veikloje. 

„Aš“ tobulėja tol, kol visiškai save realizuoja tapdamas begalinės visu- 
mos dalimi ir taip peržengdamas savo paties ribas. „Sunku būti ribotam ir to- 
dėl nebūti visuma, o ką reikia daryti, kad save praplėstum ir taptum visuma? 
Atsakymas - būti visumos nariu. Čia tavo asmeninis „aš“, tavo baigtinumas 
liaujasi egzistavęs kaip toks, jis tampa organizmo funkcija. Privalai būti ne 
tik visumos dalele, greičiau nariu, ir tai turi Žinoti ir prisiversti.“ 

Kas ta visuma, kurioje individas privalo save realizuoti? Į šį klausimą 
gauname ne visai nuoseklų atsakymą, tačiau bent dalelė jo yra tolesniame 
Etikos studijų skyriuje „Mano stacija ir jos pareigos“. Jau ankstesnėse esė 
Bradley's yra užsipuolęs požiūrį, kad dorovinė sąmonė mums iškelia tokį 
tikslą, kuris gali būti arba savitikslis malonumas, arba pareiga. Jo pagrindas 
nutraukti ryšius su Benthamo utilitarizmu ir su kantizmu iš dalies yra kitoks, 
iš dalies — tas pats. Pavyzdžiui, jis įrodinėja, kad malonumas iškyla virš 
trokštamo tikslo ir taip negali tapti tikslu; jis įrodinėja, kad, Kanto požiūriu, 
pareiga pasiūloma tikslu tam aš, kurį sudaro troškimai ir polinkiai, taigi pa- 
reiga jo nedomina, negali būti jo tikslu. Tačiau abiem atvejais jis įrodinėja, 
kad siūlomas tikslas yra.per daug bendras ir abstraktus; formuluotėmis, 
tokiomis kaip Kanto ar Benthamo, mėginama iškelti įvairius tikslus, kurių 
skirtingomis sąlygomis ir skirtingu laiku siekia žmonės juos apibūdindami 
vienodai, šitaip pateikdami formulę, kuri galų gale yra be turinio. Kadangi ji 
apima viską, ko galėtų siekti žmogus, ji nenustato nieko, ko jis privalo siekti, 
jei jis iš tikrųjų siekia išlaisvinti savo dorovinę sąmonę. 

Bradley'o pateikiamas tikslas yra surasti savo staciją ir atlikti savo parei- 
gas. Tos pareigos būtų ypatingos ir konkrečios. Bradley's daro prielaidą, kad 

galima tam tikra prasme pasirinkti, kokią gyvenimo staciją pripildyti; tačiau 
pasirinkus staciją klausimas, kokias pareigas su ja susieti, nesuteikia pasirin- 
kimo. Tai svarbu, nes tas tikslas yra objektyvus tikslas, o ne pasirinktasis tiks- 
las, ir galima tikėtis per jį realizuoti savo individualumą. Ne visai aišku, ką 
Bradley's nori tuo pasakyti, tačiau iš dalies jis pabrėžia vieną svarbų dalyką, 
kad bet kokie kriterijai, kuriais vadovaudamasis sprendžiu apie savo dorovi- 
nį tobulėjimą, turi būti tokie kriterijai, kurių autoritetas atsiranda ne dėl ma- 
no pasirinkimo, o dėl kažko kita. Jeigu mano pasirinkimas yra didžiausias 
autoritetas, aš galų gale žaidžiu savo uždarą arbitražinį žaidimą su visapuse 
dvasine kantrybe, ir jei iš pirmo karto man nepasiseka, norėdamas galiu sau 
leisti begalę kartų mėginti. Be to, norėdamas pripildyti gyvenimo staciją, ga- 
liu naudotis kiekviena savo prigimties dalimi; taip įveikiu Kanto pareigos ir 
polinkių padalijimą. 

Bradley's greičiau ne tvirtina, o numato, kad doroviniam žodynui gali 
būti suteikta nuosekli prasmė socialinio gyvenimo formos kontekste, kuria- 
me vaidmenys ir funkcijos yra griežtai apibrėžti ir, be to, tokia forma, kuria 
žmonės įgyvendina savo gyvenimo esmę pagal tuos vaidmenis ir funkcijas. 
Bet ar dar tokių visuomenių yra? Sociologai, panašiai kaip ir svarstė Brad- 
ley's, dažnai pabrėždavo skirtumą tarp naujųjų laikų individualistinės vi- 
suomenės, kurioje žmogaus gyvenimas ir statusas gali skirtis nuo įvairių jo 
funkcijų ir vaidmenų, ir ankstesnių, labiau integruotų visuomenės formų, 
kur Žmogus gali pripildyti savo gyvenimo staciją. Kad Bradley's sugeba ne- 
kelti tokio tipo klausimų, greičiausiai priklauso nuo jo sugebėjimo pereiti į 
metafizinį kalbėjimo stilių, kuriame realybės pobūdis užtikrina jo tezę apie 
dorovę. 

Tai nėra visiškai teisinga, bet vis tiek teisinga, kalbant apie T. H. Greeną. 
Jis pasąmonėje suprato, kad jo dorovės tikslams reikia tam tikro pobūdžio vi- 
suomenės. Tačiau jo metafizinis būdas leidžia jam pereiti nuo tokio požiūrio, 
kad visuomenė turi būti Rousseau tipo racionalios bendrosios valios lokaci- 
ja, prie požiūrio, kad gilumoje visuomenė iš tikrųjų tokia ir yra. Dėl to, kad 
Greenas dalyvavo politikoje, jis yra labiau susivokęs visuomenėje nei Brad- 
ley's. Jis įkopė į filosofų sceną kaip švietėjas tuo laiku, kai liberalūs jauni val- 
dančiosios klasės žmonės dorovės požiūriu buvo sąžiningesni dėl to, kad bu- 
vo auklėjami evangelikų namuose Arnoldo tipo mokytojų, kurie niekaip ne- 
galėjo priimti romantiškojo Dizraelio torizmo ir ieškojo pagrindo, kuris su- 
teiktų jų gyvenimui prasmės. Greeno mokiniai Balliolo koledže į civilinę tar- 
nybą, bažnyčią, politiką, į patį kabinetą - vienas jų buvo liberalų premjeras — 
įvedė įsitikinimą, kad su liberaliuoju individualizmu gali susidoroti patys li- . 

beralai. Greenas buvo valstybės veržimosi į tokias sferas, kaip socialinė gero- 
vė ir švietimas, apaštalas; jis galėjo toks būti, nes valstybėje matė tokio aukš- 
tesniojo aš įsikūnijimą, kurio realizavimas yra mūsų dorovės tikslas. 

Greeno Etikos prolegomeny argumentacija remiasi išsamia žmogiškosios 
prigimties analize, skirta parodyti, kad Žmogaus būtis nėra paaiškinama vien 
tik prigimties įstatymais. Apmąstymai apie tikslingą ir sąmoningą Žmogaus 
būties pobūdį mums atskleidžia savęs suvokimą kaip protingų būtybių ir 
protingų būtybių visuomenės narių, kurių galutinis pasitenkinimas negali 
būti vien tik fizinis ir laikinas. Kas tada yra humanistinis gėris? Mes jį pažįs- 
tame tik iš dalies, nes mūsų sugebėjimai jį realizuoti patys yra tik iš dalies 
realizuoti. Šiuolaikinė dorovinė sąmonė yra jos aukščiausių laimėjimų iki šių 
dienų pasiekimas. Kantas buvo teisus manydamas, kad vienas besąlyginis 
gėris yra gera valia; tačiau klydo labai abstrakčiai jį apibūdindamas. Gera va- 
lia pasireiškia troškimu kuriant didesnį gėrį peržengti esamą dorovinę sąmo- 
nę; kiekvienas geros valios pasireiškimas yra sukūrimas tokios gyvenimo 
formos, kurią galima apibūdinti kaip „graikų dorybių klasifikaciją“. Gera va- 
lia apibūdinama kaip „valia žinoti, kas yra tiesa, daryti, kas gražu, iškęsti 
skausmą ir baimę, ištverti malonumo gundymus kokios nors humanistinės 
visuomenės formos labui“. 

Greenas apibūdina gėrį pagal socialinio gyvenimo formą, net jei tas api- 
būdinimas yra labai abstraktus, tačiau leidžia jam išvengti bent jau individu- 
alistinių keblumų dėl egoizmo ir altruizmo. „Tikro gėrio idėja neleidžia 
atskirti gėrio sau ir gėrio kitiems“ tiesiog dėl to, kad jį sudaro socialinio gy- 
venimo forma, kai skirtingi individai atlieka savo vaidmenis. Individas at- 
randa savo gėrio per gyvenimo formą, kuri yra pirminė jo paties atžvilgiu. 

Tačiau ar Greenas vaizduoja tai, kas iš tikrųjų egzistuoja? Aišku, ne. Ar 
jis apibūdina idealią padėtį, kurios reikėtų siekti? Tik iš dalies, nes tiki, kad 
idealas slypi tikrovėje. Kaip ir Bradley's, jis aiškiai pasako, kad dorovės žo- 
dyno neįmanoma suprasti neatsižvelgiant į tam tikrą socialinio gyvenimo 
pobūdį; jo, kaip ir Bradley'io, metafizinis stilius leidžia išvengti klausimo 
apie santykį tarp socialinio gyvenimo formos ir socialinio gyvenimo, kuris 
buvo būdingas devynioliktojo amžiaus Vakarų Europai. Tačiau Bradley's ir 
Greenas bent jau priverčia mus šiais klausimais susimąstyti. Jų pasekėjams 
dvidešimtajame amžiuje teko rašyti taip, lyg dorovė, o drauge su ja ir do- 
rovės filosofija, egzistavo atskirai nuo bet kokių konkrečių socialinių formų. 

Šiuolaikinė dorovės filosofija prasideda ramia apokalipsine nata. Aiškinama, 
kad dorovės filosofams iki šiol nepavyko aiškiai atsakyti į savo keliamus 
klausimus, nes jiems patiems tie klausimai buvo neaiškūs. Jiems nepavyko 
atskirti tokių klausimų: kokius veiksmus turėtume atlikti? ir kokie dalykai 
turėtų egzistuoti patys savaime? Galop šie dalykai atskiriami, arba bent taip 
aiškinama G. E. Moore'o knygos Principia Ethica pratarmėje. Dabar galima 
buvo tikėtis, kad problemos bus išspręstos. Visa tai vyko 1903 metais. 
Atsakymas į klausimą, kokius veiksmus turėtume atlikti, yra šis: „to- 
kius, dėl kurių visatoje atsiras daugiau gėrio, negu būtų įmanoma pasiekti 
kokiu nors kitu būdu“. Taip mes priversti klausti, kokie dalykai yra geri, ko- 
kie dalykai turėtų egzistuoti patys savaime. Moore'as aiškina, kad daiktai, 
kurie egzistuoja patys savaime, yra tie, kuriuos vadiname gerais savaime. 
Kaip mums žinoti, kas yra geras savaime? Atsakymas yra tas, kad negalime 
nepažinti gėrio savaime ypatybės su ja susidūrę. Teiginių apie tai, kas yra ge- 
ras savaime — priešingai, negu geras tik kaip priemonė kam nors geram 
savaime, - neįmanoma nei įrodyti, nei atmesti. Taip yra todėl, kad geras yra 
paprastos, neanalizuojamos ypatybės pavadinimas, kurią Moore'as vadina 
„nenatūralia“, nes jos neįmanoma sutapatinti su jokia natūralia savybe. Mo- 
ore'o manymu, geras yra neapibrėžiamas iš dalies dėl analogijos tarp gero ir 
geltono, kurią jis pateikia svarstyti, ir iš dalies atsižvelgiant į įrodymo nuosek- 
lumą dėl pasekmių, jei gerą laikytume apibrėžiamu. Tačiau tiek analogija, 
tiek įrodymas iš dalies priklauso nuo įdomios reikšmės, kurią jis suteikia 
definicijai. Jis mano, kad apibrėžti reiškia sudėtingą visumą išskaidyti į sude- 
damąsias dalis. Taigi arklio definicija būtų teiginys, kuriuo siekiama pasaky- 
ti, kad jis turi keturias kojas, galvą, širdį, kepenis etc., visos jo dalys apibrėž- 
tais ryšiais susijusios viena su kita. (Moore'as pripažįsta ir kitas definicijos 
reikšmes, tačiau tyčia jas atideda į šalį.) Taigi jei tai laikoma definicija, nesun- 

ku sutikti, kad geras yra neapibrėžiamas, tačiau ši definicijos prasmė yra tokia 
idiosinkrazinė, kad nieko nelaimime. Moore'as taip pat mėgina primesti sa- 
vo atvejį apeliuodamas į tai, ką mes tariamai turime pripažinti, kai duotoji 
sąvoka yra „prieš“ mūsų protą. Jis sako, kad jei mes svarstytume apie geras 
ir, sakykime, malonus ar kokią kitą sąvoką, su kuria būtume linkę supainioti 
gerą, pamatysime, kad „prieš savo protą turime dvi skirtingas sąvokas“. Tą 
techniką, kai koncepcijos laikomos lyg ir prieš šviesą, įtvirtino Moore'o šalta- 
kraujiško tvirtinimo metodas. Knygoje Principia Ethica, ko gera, galime rasti 
mažiau tvirtų ir tikriausiai neleistinų tvirtinimų, nei kokioje kitoje dorovės fi- 
losofijos knygoje, tačiau jie pateikiami taip mandagiai, nors ir kiek per daug 
užtikrintai, kad, atrodo, būtų beveik storžieviška nesutikti. Tačiau koks yra 
tas Moore'o atvejis? 

Iš pradžių Moore'o analogija tarp geltono ir gero remiasi jo definicijos są- 
voka. „Geltonas ir geras, sakykime, yra nesudėtingi: tai sąvokos, iš kurių su- 
daromos definicijos ir kurių dėka formuojasi tolesnių definicijų galia.“ Be to, 
kaip negalime sutapatinti geltono reikšmės su fizinėmis šviesos savybėmis, 
sukuriančiomis geltonos spalvos matymo efektą, taip negalime sutapatinti 
gero reikšmės su konkrečiomis natūraliomis savybėmis, siejamomis su gėriu. 
Gali būti, kad visoks „gėris“ būtų malonus, lygiai kaip visa geltona šviesa 
yra tam tikro ilgio bangos, tačiau iš to neišplaukia, kad geras reiškia tai, ką ir 
malonus, arba ne daugiau, nei iš to, kad geltonas reiškia tą patį kaip „tam tik- 
ro ilgio bangų šviesa“. 

Vienas tikras Moore'o argumentas vartojamas parodyti, kad geras nega- 
li būti bet kokios sudėtingos visumos pavadinimas. Kad ir kaip būtų apibrė- 
žiama tokia visuma, visuomet galime signifikuodami paklausti, ar ji pati sa- 
vaime yra gera. Tokį argumentą galime pateikti ne tik prieš pastangas api- 
brėžti gėrį kaip sudėtingos visumos pavadinimą, bet ir prieš pastangas aps- 
kritai jį apibrėžti. Sakykime, aš sutapatinu gėrį su malonumu. Mano klaidą ga- 
lima pademonstruoti parodant, kad apie malonumą ar kažką malonaus vi- 
suomet galiu paklausti, ar tai yra gerai? Tačiau jei geras įvardytų tą pačią 
ypatybę, kaip ir malonus, klausimas, ar tai, kas malonu, yra gera, būtų toly- 
gus klausimui, ar tai, kas malonu - malonu? - t.y. būtų tuščias ir tautologiš- 
kas. 

Moore'as suformuluoja šį argumentą norėdamas atsikirsti hedonistams, 
kurie, jo supratimu, laikosi dviejų nesuderinamų pozicijų: jie mano, kad ma- 
lonumas yra geras, iš tikrųjų — gėris, kuris turi reikšmingą ir netautologišką 
prasmę; ir jie demonstratyviai pareiškia įtikinėdami, kad geras nieko daugiau 
nereiškia, negu kad malonus. Tačiau pirmoji pozicija reikalauja, kad teiginį 

„malonumas yra geras“ suprastume analitiškai. Tačiau abu dalykai vienu 
metu neįmanomi. Todėl hedonistinė pozicija sugriūva. Tačiau, žinoma, ji su- 
griūva tik tiems hedonistams, kurie yra nepakankamai išmintingi, kad 
stengtųsi laikytis vienos pozicijos. 

Filosofai, kuriuos dažniausiai kritikuoja Moore'as, yra J. S. Millis ir Her- 
bertas Spenceris. Millio atveju, Moore'o kritika yra nukreipta ne ta kryptimi, 
tik todėl, kad jis Millio gėrio definiciją perskaito malonus reikšme, tuo tarpu 
Millis daugių daugiausia sako, kad malonumas pateikia mums tik gėrio kri- 
terijų. Dabar yra beveik įprasta pripažinti, kad Moore'as iškreipė Millį; tai 
matas, kiek šiuolaikiniai filosofai skaito Millį, bet neskaito Spencerio, ir, vadi- 
nasi, nepripažįsta, kad Moore'as taip pat neteisingai interpretavo ir Spence- 
rį. Moore'as kaltina Spencerį, neva galvojusį, jog geras reiškia tą patį, kaip ir 
„labiau išsivystęs“. Tačiau Spencerio pozicija buvo daug sudėtingesnė, o gal 
ir visai neįtikinama. Pirma, Spenceris manė, kad žmonių visuomenė išsivys- 
tė kaip Žmonių rūšis ir kad išties rūšies ir visuomenės evoliuciją galima iš- 
dėstyti vienoje kontinualioje skalėje. Antra, jis tikėjo, kad kuo aukščiau toje 
skalėje yra visuomenė, tuo idealesnė jos dorovė; o trečia, poelgiais vis labiau 
linkstama išsaugoti gyvenimą, manant, kad gyvenime, ypač kylant prie ide- 
alo, yra daugiau malonumo nei skausmo. Kaip ir Millis, Spenceris dėl nerū- 
pestingumo kartais galėjo sudaryti įspūdį, kad buvo beapibrėžiantis dorovės 
žodyną. Tačiau tikrasis Herbertas Spenceris yra tiek nutolęs nuo Moore'o ap- 
rašomo šiaudadvasio, kaip ir tikrasis J. S. Millis.“ 

Tai doktrinai, pagal kurią gėris buvo prigimtinės savybės pavadinimas, 
Moore'as suteikė „prigimtinio suklydimo“ pavadinimą. Moore'o supratimu, 
suklystama dėl pastangų laikyti gėrį nuosavybės pavadinimu, atpažįstamu ir 
bet kaip kitaip jį apibūdinus. Gėris negali reikšti „kaip įsako Dievas“, kaip ir 
negali reikšti malonus, dėl tos pačios priežasties pasakymą „prigimtinis su- 
klydimas“ perėmė šalininkai tokio požiūrio, pagal kurį turėtų logiškai neiš- 
vedama iš yra; tačiau nors pastaroji doktrina yra Moore'o doktrinos pasek- 
mė, ji nėra tokia pati. 

Ar geras yra paprastos, neanalizuojamos savybės pavadinimas? Doktri- 
nai, pagal kurią taip yra, yra bent du įtikinami prieštaravimai. Pirmasis tas, 
kad galime suprantamai vartoti savybės pavadinimą tik tada, kai esame su- 
sipažinę su įprastu savybės pavyzdžiu, kuris mums leidžia suprasti, ar kitais 
atvejais ji yra ar jos nėra. Paprastos savybės, tokios kaip geltona, atveju gali- 
me vartoti įprastus spalvos pavyzdžius, kad atpažintume kitus geltonumo 
atvejus. Bet kaip išmokę atpažinti gerą draugą galime atpažinti gerą laikro- 
dį? Tačiau jei Moore'as teisus, ta pati paprasta savybė būdinga abiem atve- 

jais. Į tai Moore'o mokinys galėtų atsakyti, kad savo pavyzdžiu mes supai- 
niojame klausimą. Geras laikrodis nėra geras „savaime“. Tačiau kaip tokiu 
atveju mes atpažįstame gerą savaime? Vienintelis Moore'o atsakymas yra 
tas, kad mes tiesiog atpažįstame, ir tiek. Kitaip tariant, Moore'o apibūdini- 
mas galėtų pasiekti suprantamumo lygmenį, jei jį papildytų aiškinimas, kaip 
išmokstama gėrio reikšmės, bei santykio tarp jo išmokimo kitų atvejų atžvil- 
giu, ir žinojimo, kaip jį taikyti kitais atvejais, aiškinimas. 

Antrasis prieštaravimas tas, kad Moore'o aiškinime visiškai neaišku ir 
nepaaiškinta, kodėl kieno nors gerumas turėtų mums suteikti priežastį veiks- 
mui. Analogija su geltona spalva jo teiginiui čia pridaro tiek sunkumų, kiek 
kitur padeda. Galima įsivaizduoti žinovą, turintį ypatingą polinkį gelto- 
niems objektams, kuriam kieno nors geltonumas būtų priežastis tai įsigytį; 
tačiau kieno nors „gerumas“ vargu ar gali būti priežastis veikti vien tik tu- 
rintiems žinovo susidomėjimą gerumu. Bet koks gėrio analizavimas, 
būdamas kompetentingas, turėtų jį glaudžiai sieti su poelgiais ir paaiškinti, 
kodėl vadinti ką nors geru visuomet reiškia priežastį jo atžvilgiu vienaip, o 
ne kitaip veikti. 

Gėrio jungimas su veiksmu yra svarbiausia kitos, būtent Johno De- 
wey'io dvidešimtojo amžiaus vaisingos dorovės filosofijos dorybė. Dewe- 
y'iui pavojingiausi spąstai visoje epistemologijoje yra polinkis mūsų pažin- 
imą atsieti tiek nuo metodų, kurių dėka mes jį įgijome, tiek nuo jo naudoji- 
mo. Kad ir koks būtų tas mūsų pažinimas, įgijome jį, nes turėjome tam tikrų 
tikslų, o to pažinimo esmė yra neatsiejama nuo mūsų ateities ketinimų. Vi- 
sas protas yra tik praktinis protas. Dorovės pažinimas yra ne atskira pažini- 
mo šaka; tai paprasčiausiai pažinimas, kurį mes turime - fizikos, biologijos, 
istorijos arba kitko, atsižvelgiant į tuos ketinimus. Ką nors apibūdinti kaip 
gėrį reiškia sakyti, kad tai apvainikuos mūsų ketinimus pasitenkinimu. Kaip 
priemonę ar kaip tikslą? Kaip abu. Dewey'iui rūpi pabrėžti tai, ką jis laiko 
gėrio, kaip priemonės, ir gėrio, kaip tikslo, tarpusavio santykio pobūdžiu. 
Reikėtų laikytis kuo atokiau nuo Moore'o gėrio savaime koncepcijos su aiš- 
kiu priemonės ir tikslo skyrimu. Dewey's susikaupia ties agentu, o Moore'ui 
labiau rūpi stebėtojas. Dewey's beveik neparodo skirtumo tarp fakto ir ver- 
tybės, tarp yra ir turėtų būti, o Moore'as tuos skirtumus išryškina. Dewey's 
mano, kad pasirinkdami mes vadovaujamės svarstymais paprastais empiri- 
niais teiginiais, kuriais numatome agento tikslų ir interesų kryptį ir kurie ne- 
siskiria, o iš tiesų yra empirinės analizės teiginiai. Kad Dewey's neturėjo di- 
desnės įtakos, ypač Anglijoje, greičiausiai paaiškinama tuo faktu, kad jis taip 
retai atkreipia dėmesį į problemą, kuri ir šiame amžiuje tebėra anglosaksų 

dorovės filosofijos centre, tai dorovės predikatų reikšmės problema. Di- 
džiausią įtaką Dewey's yra padaręs netiesiogiai, dalyvaudamas diskusijoje, 
kuri kilo dėl Moore'o. 

Tiesioginiai Moore'o pasekėjai buvo dvejopi. Vieni tęsė Moore'o filoso- 
fijos kryptį, tai vadinami intuityvistai, tokie kaip Prichardas, Rossas ir Car- 
rittas. Reikėtų pažymėti, kad iš tikrųjų šie rašytojai neperėmė Moore'o pažiū- 
rų, jos susiformavo nepriklausomai, ir kad jų darbų vertė yra ne tik ta, kiek 
įtikinamai jie išdėstė savo pažiūras. Pavyzdžiui, Carrittas bus atsimenamas 
dėl savo, kaip utilitarizmo kritiko, galių (kaip ir dėl savo estetikos veikalų). 
Būtent tokia tvarka šie rašytojai buvo įvardyti tekste, kuris savo ruožtu buvo 
toks pat dramatiškas, kaip ir Principia Ethica; tai buvo 1912 metais parašytas 
H. A. Prichardo straipsnis, pavadintas „Ar dorovės filosofija paremta klai- 
da?“ Prichardas imasi užduoties, kurią dorovės filosofija suformulavo taip, 
jog reikia priežasties arba įteisinimo, kad tai, ką mes laikome savo pareiga, iš 
tiesų yra mūsų pareiga. Tačiau jis įrodinėja, kad tokios priežasties ar įteisini- 
mo poreikis yra visiškai netinkamai suprastas. Gindamas savo poziciją galop 
jis pateikia dvejopą paaiškinimą. Aš galiu mėginti pateisinti požiūrį, kad kas 
nors yra mano pareiga, parodydamas, kad tai yra mano labui ar man suteik- 
tų laimės. Bet jeigu tai man yra priežastis, tai to, kas turėtų būti mano parei- 
ga, visiškai nelaikau pareiga. Kadangi tai, ką atlieku, atlieku savo labui, vadi- 
nasi, neatlieku kaip pareigos. Arba aš galiu pamėginti įteisinti požiūrį, kad 
kas nors yra mano pareiga, parodydamas, kad ją atlikti reikštų sukurti ką 
nors gero. Bet - kaip sako Prichardas - tai, kad kas nors yra gera, nereiškia, 
kad aš privalau tai atlikti. Pirmojo tipo argumentas pradedamas nuo sąrašo, 
kurį Prichardas turbūt laiko vieninteliu galimu tariamu pateisinimu. Antro- 
jo tipo argumentu jis apeliuoja į tai, ką turėtume visi tariamai suvokti. Sako- 
ma, kad pareiga suprantama iš karto ir ja neabejojama, ir todėl tam suprati- 
mui paremti nereikia jokių priežasčių. 

Ryškus Prichardo bruožas, būdingas ir Moore'ui bei kitiems intuityvis- 
tams, tas, kaip jie supranta gėrį, blogį, teisumą, privalomumą ir likusį dorovės 
žodyną, lyg jis būtų atsiradęs iš visiškai tvirtų vertybių ir paprasčiausios ana- 
lizės. Todėl nekyla abejonių, kad dėl to Prichardo darbuose paprastų tvirtini- 
mų yra daugiau negu įrodinėjimo. Kitų intuityvistų darbuose, pavyzdžiui, 
sero Davido Rosso, kuris mano, kad mes turime nepriklausomą „teisingu- 
mo“ ir „gerumo“ nuojautą, argumentacijos standartai daug aukštesni. Tačiau 
visi intuityvistai susiduria su vienu sunkumu: jie tiesiog savo nuožiūra pasa- 
koja mums apie tai, ką mes jau žinome. Dėl to, kad jie kartais nesutinka su 
tuo, ką mes visi jau žinome, tampa ne tokie nuobodūs, tačiau mažiau įtikina. 


228 TRUMPA ETIKOS ISTORIJA 


Du galingiausi intuityvizmo kritikai buvo R. G. Collingwoodas ir 
A. J. Ayeris. Collingwoodas, kuris puolė ir kitus šiuolaikinius etikos autorius, 
bardamas, kad jiems trūksta istoriškumo, kad jie linkę manyti Platoną, Kan- 
tą ir pačius save prisidėjus prie vienintelės diskusijos apie vienintelį dalyką, 
vartojant vienintelį nekintamą žodyną. Savo Autobiografijoje jis sako, kad jie 
yra kaip žmonės, kurie verčia graikišką žodį zpirjonė žodžiu „garlaivis“, o 
kai jiems pasakoma, kad bruožai, kuriais graikai žymi Tpirjonė, yra visiškai 
nebūdingi garlaiviui, jie atsako, kad tai kaip tik atskleidžia, kokių keistų ir 
klaidingų minčių apie garlaivius turėjo graikai. Anot Collingwoodo Auto- 
biografijos, mes turėtume suprasti dorovines ir kitas koncepcijas labiau atsi- 
žvelgdami į besivystančią istorinę seką. Ką tai galėtų reikšti, aš aptarsiu šia- 
me skyriuje truputį vėliau. 

Ayerio intuityvizmo kritika turi visiškai kitokias šaknis. Savo darbe Kal- 
ba, tiesa ir logika jis atgaivino kai kurias Hume'o mintis, tačiau loginio pozi- 
tyvizmo pažinimo teorijos kontekstu. Taigi dorovės sprendimai yra su- 
prantami pagal trejopą sprendimų klasifikaciją: loginę, faktinę ir emocinę. 
Pirmajai klasei priklauso loginės ir matematinės tiesos, kurios laikomos ana- 
litinėmis; į antrąją patenka empiriškai patikrinamo ir klastojamo mokslo ir 
sveiko proto faktinio pažinimo tiesos. Trečioji klasė būtinai atrodys kaip li- 
kutinė kategorija, kratinys, kuriam priskiriama tai, kas nepriklauso nei logi- 
kai, nei mokslui. Šioje kategorijoje atsiranda ir etika, ir teologija, ir pakanka 
vien šio fakto, kad apie tokią klasifikaciją i1mtume galvoti įtariai. Jau vien iš 
paviršiaus matyti, kad teiginiai apie visagalės būtybės ketinimus ir darbus 
aiškiai negali priklausyti tai pačiai klasei, kaip sprendimai apie pareigą ar 
tai, kas yra gera. Tačiau mes lengvai galime atskirti emotyvistinę dorovės 
sprendimo teoriją nuo šios abejotinos klasifikacijos; tereikia išsaugoti skirtu- 
mą tarp fakto ir emocijos. Tokio pobūdžio žymiausias emotyvizmo šalinin- 
kas yra C. L. Stevensonas. Stevensono veikalas smarkiai įtakotas ir Moore'o, 
ir Dewey'io, ir kitų, ir jo pažiūros yra lengviau suprantamos grįžtant prie 
Moore'o. 

Anksčiau esu sakęs, kad Moore'as turėjo dviejų tipų pasekėjus, vieni jų 
buvo intuityvistai. Jie ir toliau filosofiškai apeliuoja į tai, ką mes visi apie do- 
rovės dalykus tariamai pripažįstame. Bet pačiam Moore'ui, be viso kito, rū- 
pėjo išsiaiškinti filosofinę painiavą dėl gerumo koncepcijos, kad jis galėtų per- 
eiti prie kitos užduoties ir pasakyti, kurie dalykai iš tikrųjų yra geri. Skyriuje 
apie poelgius jis aiškiai pasako, kad teisingas veiksmas yra vertingas tik kaip 
priemonė pasiekti gėriui. Skyriuje apie Idealą, Moore'as pasako, kas yra gė- 
ris. „Jei jau klausimą aiškiai suprantame, atsakymas bendrais bruožais į jį at- 

rodo esąs toks akivaizdus, kad atsiranda rizika, kad jis taps banalybe. Vertin- 
giausi dalykai, apie kuriuos mes žinome ar galime įsivaizduoti, yra kai ku- 
rios sąmonės būsenos, kurias bendrais bruožais galime apibūdinti kaip žmo- 
giškojo bendravimo malonumus ir džiaugsmą dėl gražių objektų.“ J. M. Key- 
nesas yra mums pasakojęs, kaip šis asmeninių ryšių bei grožio pranašumo 
požiūris užklupo kartą, atėjusią iškart po Moore'o, su visa apsireiškimo jėga. 
Beveik po pusės amžiaus Kaynesas rašė: „Nematau prasmės, kodėl turėčiau 
atsisakyti pagrindinių Principia Ethica dėstomų intuityvių pagrindų, nors jų 
yra per mažai ir jie per siauri, kad būtų pritaikomi realiai patirčiai. Tai, kad 
jie pagrindžia patirtį visiškai nepriklausomai nuo išorinių įvykių, tapo dar 
vienu guodžiamu dalyku, nepaisant to, kad šiandien nepajudinamo indivi- 
dualizmo sąlygomis kiekvienam neįmanoma saugiai gyventi, o tai buvo ne- 
įprastas ankstyvojo Edvardo valdymo laikotarpio pasiekimas“. Viskas, žino- 
ma, priklausė nuo to, kas yra tas „kiekvienas“ ir kokiai socialinei klasei jis 
priklauso? Moore'o garbinamos vertybės greičiau priklauso privačiam, o ne 
viešajam gyvenimui ir, nors ypač svarbios, neapima tokių vertybių, kurios 
yra susijusios su intelektualiais tyrimais ir darbu. Moore'o vertybės priklau- 
so apsaugotam laisvalaikiui, nors siauras ir klasinis jo pažiūrų pobūdis la- 
biau išaiškėja iš to, ką jis atmeta, o ne iš to, ką jis vertina. Šį Moore'o bruožą 
verta pakomentuoti norint išryškinti faktą, kad tos pažiūros nėra nepriešta- 
ringos, kaip jis yra aiškiai numanęs. Moore'as derina labai prieštaringus do- 
rovės požiūrius ir remiasi akivaizdžiai paprastu stebėjimu norėdamas juos 
atskleisti. Kaynesas atsiminimuose, Mano ankstyvosios pažiūros, cituotuose 
aukščiau, pateikia įžvalgų tolesnio Moore'o mokinių elgesio aiškinimą. Jie 
palygintų galimas alternatyvias situacijas ir rimtai patyrinėtų, kur buvo dau- 
giausia gėrio, apžvelgdami kiekvieną iš eilės ir jas lygindami. Tada paskelb- 
tų, ką „matė“. 

Tokioje ypač homogeniškoje grupėje, kaip Moore'o mokiniai, galima pa- 
siekti gana didelio skirtingų žmonių „matymo“ suderinamumo. Tačiau ant 
scenos pasirodžius D. H. Lawrence'ui, kuris labai aistringai pasisakė prieš 
šios grupės pažiūras, tapo aišku, kad metus iššūkį jų vertinimams, jų pačių 
pozicija nesuteiktų jiems galimybės argumentuoti, o tik iš naujo savo pažiū- 
ras peržiūrėti ir vėl patvirtinti. Kadangi iš tikrųjų nėra tokios paprastos, ne- 
prigimtinės savybės, kurią įvardija gėris, visas procesas yra tik rafinuotas žai- 
dimas apgaule. Nebūtų neteisinga pastebėti, kad grupė pasitelkė Moore'o fi- 
losofinę teoriją norėdami savo reiškiamoms pažiūroms suteikti autoritetą, 
kurio kitu būdu jos nebūtų įgavusios. 

„Tačiau jei Moore'o teikiamos savybės nėra, tai visa, ką jie gali padaryti, 

yra išreikšti savo jausmus.“ Tikriausiai taip vertinant Moore'o darbus išlieka 
emotyvizmo grūdas. Pats Moore'as viską grindė apeliuodamas į objektyvu- 
mą. Vienu iš argumentų, kurio imasi esė, parašytoje po Principia Ethica, jis tei- 
gia, kad dorovės sprendimai negali būti vien tik mūsų jausmų išraiška, nes 
jeigu taip būtų, du žmonės, kurie pareikštų visiškai priešingus sprendimus 
kokiu nors dorovės klausimu, iš tikrųjų vienas kitam neprieštarautų. Žmo- 
gus, pasakęs „Tu turėtum daryti X“, žmogui, kuris sakytų „Tu neturėtum da- 
ryti X“, prieštarautų ne daugiau, nei kas nors, pasakęs „Vakar sukroviau šie- 
ną į kupetas“, prieštarautų kam nors kitam, pasakiusiam „Vakar nesukro- 
viau šieno į kupetas“. Į tokį argumentą Stevensonas atsakė, kad dviem kokiu 
nors dorovės klausimu nesutariantiems žmonėms nereikėtų veltis į jokį fak- 
tinį nesutarimą; jiems tik reikėtų nesutarti dėl faktų prasmės; tą šiuo lygme- 
niu tarp jų kilusį nesutarimą galima būtų išspręsti empiriškai. Tačiau jie gali 
ir toliau nesutarti dėl požiūrių; o šį nesutarimą galima išspręsti tik vienai 
šaliai pakeitus nuomonę. Pirminė dorovės žodžių funkcija, anot Stevensono, 
yra taip nukreipti kitų požiūrius, kad jie labiau atitiktų tavo paties. 
Susitelkdamas ties dinaminę dorovės žodžių funkcija Stevensonas parodo 
Dewey io įtaką, ir vėlesniems dorovės filosofams Dewey's darė įtaką iš es- 
mės per Stevensoną. 

Dorovės žodžiai gali atlikti dinaminę funkciją, minimą Stevensono, to- 
dėl, kad jie yra emociniai. „Emocinė žodžio reikšmė yra atsirandanti jo var- 
tojimo istorijoje tėndencija sukelti (kilti iš) jausminį žmonių atsaką.“ Ayeris 
savo emotyvizmo versijos teorijoje akcentavo jausmų ir pažiūrų išraišką; Ste- 
vensonas savo ruožtu akcentuoja mano pastangas įtakoti tavo jausmus ir pa- 
žiūras. Aiškindamas, ką reiškia svarbiausi dorovės žodžiai, Stevensonas 
siūlo du modelius, kiekvienu atveju išryškindamas, kad emocinės reikšmės 
prigimtis yra tokia, jog mes negalime tikėtis prie jos priartėti daugiau negu 
labai apytikriai. Pirmajame modelyje „Tai yra gerai“ paaiškinamas kaip 
grubus atitikmuo pasakymui: „Man tai patinka. Daryk taip pat“. Antrajame 
savo modelyje jis pateikia tokius pasakymus, kurie įkūnija jo vadinamas „įti- 
kinamas definicijas“. Tokie pasakymai turi deskriptyvinę reikšmę, ir su ta 
reikšme siejama emocinė reikšmė, todėl mes visuomet juos galime skaidyti į 
dvi sudedamąsias dalis. Pavyzdžiui, du vienas kitam prieštaraujantys žmo- 
nės gali vartoti tik taip, kad kiekvienas jų to žodžio reikšmėje išskiria emoci- 
nį elementą ir skirtingą deskriptyvinę reikšmę. 

Stevensono požiūris į dorovės posakius veda prie daugybės kitų paste- 
bėjimų. Pavyzdžiui, iš jo pažiūrų išplaukia, kad neįmanoma pateikti žodžio 
geras ir kitų vertinamųjų posakių išsamių deskriptyvinio pobūdžio definici- 

jų. Taip Stevensonas sutinka su Moore'u, kad geras negali funkcionuoti kaip 
prigimtinės (empiriškai apibūdinamos) savybės vardas. Loginiu požiūriu 
faktai neatitinka nei Stevensono, nei Moore'o vertinimų. Antra, Stevensonas 
laikosi požiūrio, kad filosofinė etika yra doroviškai neutrali veikla. Doktri- 
nos, kurių mes laikomės dėl dorovinių posakių reikšmės, negali mums su- 
teikti konkretaus dorovinio požiūrio. Pati emotyvistinė teorija, bent iš išorės, 
aiškiai atrodo doroviškai neutrali. Matyt, mes vartojame emocinius žodžius 
norėdami pagirti bet kokio pobūdžio veiksmus. Be to, jei Stevensonas teisus, 
vertinamasis nesutarimas gali būti nepabaigiamas. Nesutarimo galimybės 
yra neribotos, ir nėra ir negali būti nusistovėjusios tvarkos, kaip tuos nesuta- 
rimus išspręsti. Visiškai nestebina tai, kad tai turėtų būti Stevensono pozici- 
jos pasekmė, nes iš pat pradžių jis pats suteikė jai pagrindą kaip vieną sėk- 
mingos teorijos, užtikrinančios, kad nesutarimas bus amžinas, būtinų sąlygų. 
Galop, anot Stevensono, priežastys, kurias mes cituojame paremdami savo 
vertinimus ir ypač savo dorovinius sprendimus, negali būti jokiais loginiais 
ryšiais susietos su išvadomis, kurias padarome iš jų. Jos gali tik psichologiš- 
kai paremti. Vadinasi, žodžiai kadangi ir todėl neatlieka tokios funkcijos, ko- 
kią jie atlieka kitose diskurso vietose. 

Yra keletas skirtingų sunkumų, su kuriais susiduria emotyvizmas. Pati 
„emocinės reikšmės“ sąvoka yra neaiški. Tai, dėl ko kai kurie teiginiai gali 
tapti nuorodomis ar direktyvomis, yra ne veiksmas, ir be faktinės ir deskrip- 
tyvinės reikšmės jie neturi jokios reikšmės. Ir tik ištariant juos kokia nors ypa- 
tinga proga, jie tampa svarbūs ir tinkami kalbėtojo ir klausytojo interesams, 
troškimams ar poreikiams. Pasakymas „Baltieji rūmai dega“ neįgyja nei dau- 
glau, nei mažiau reikšmės ištartas per Žinias, transliuojamas Londone, ar pa- 
sakomas norint perspėti lovoje gulintį prezidentą; tačiau jo, kaip veiksmo 
vadovo, funkcija yra visiškai kitokia. Kitaip tariant, emotyvizmui neypač rū- 
pi išskirti teiginio reikšmę, kuri lieka nuolatinė įvairiausiais vartojimo atve- 
jais, ir gausybę vartojimo atvejų, kai vartojamas vienas ir tas pat teiginys. (Ži- 
noma, reikšmė ir galimas vartojimo platumas yra glaudžiai susiję, bet nesu- 
tampa.) 

Be to, ne tik Stevensonas yra linkęs sujungti reikšmę ir vartojimą, tačiau 
pirminė reikšmė, kurią jis priskiria doroviniams posakiams, nėra ir negali 
būti jų pirminė vartosena. Nauda, dėl kurios jis yra susirūpinęs, yra antrojo 
asmens nauda, kuria mes mėginame kitus žmones paskatinti perimti mūsų 
pažiūras. Visi Stevensono pavyzdžiai vaizduoja labai nemalonų pasaulį, ku- 
riame kiekvienas visuomet mėgina užsipulti kitą. Iš tikrųjų galima mėginti 
konvertuoti kitų dorovines pažiūras į savo tik tada, kai turime suformuotas 


232 TRUMPA ETIKOS ISTORIJA 


savąsias; tačiau tų dorovės kalbos vartojimo atvejų, kurių reikia norint sufor- 
muoti ir išreikšti mūsų pačių pažiūras, atsižvelgiant į savo pačių veiksmus, 
Stevensono pradiniame aiškinime nėra. 

Pagaliau galime pagrįstai skųstis, kad emotyvistinė teorija yra ne tik 
klaidinga, bet ir miglota. Jos propaguotojai siekia aiškinti dorovinius posa- 
kius požiūrių ir jausmų sąvokomis, ir čia labai svarbu plačiau apibūdinti ap- 
tariamus požiūrius ir jausmus. Pavyzdžiui, kaip atpažinti šiuos požiūrius ir 
jausmus, kad atskirtume juos nuo kitų požiūrių ir jausmų? Šiuo klausimu 
emotyvistų rašytojai iš esmės nieko nepasako; tačiau kyla įtarimas, kad jie 
bus priversti aptariamus požiūrius ir jausmus apibūdinti kaip tokius, kurie 
akivaizdžiai pasireiškia dorovės sprendimų aktuose. Jei taip yra, visa teorija 
įkalinama į neinformatyvų užburtą ratą. 

Nepaisant to, jos pasekėjai išsaugo pagrindinius jos bruožus. Filosofinės 
analizės dorovinis neutralumas, loginis plyšys tarp fakto ir vertės, nesutari- 
mo neapibrėžtumas — visa tai išlieka. Vėlesni rašytojai pakeičia tik tai, kad at- 
kreipiamas dėmesys į dvi glaudžiai susijusias temas - į kriterijų, kuriais va- 
dovaujantis daiktai, aktai ar žmonės pavadinami gerais ar blogais, klausimą 
ir į klausimą apie dorovės protavimo prigimtį. Jei ką nors pavadinu geru ar 
kaip nors kitaip tą dalyką pagiriu, manęs visuomet gali paklausti, kokiu kri- 
terijumi aš remiuosi. Jei sakau, kad turiu kažką daryti, manęs gali visuomet 
paklausti: o kas, jeigu nedarysi? arba dėl ko turi taip daryti? Koks ryšys tarp 
mano atsakymų į šiuos klausimus ir mano įsitikinimų, kas yra gerai ir ką aš 
turėčiau daryti? 

Nuoseklų atsakymą į šiuos klausimus galima rasti R.M.Hare'io darbe 
Dorovės kalba, o jo pažiūros išplėtojamos ir papildomos kitoje knygoje Laisvė 
ir protas. Hare'is tiksliai įvardija dorovės kalbos pobūdį atsižvelgdamas į pra- 
dinį skirtumą tarp preskriptyvinės ir deskriptyvinės kalbos. Preskriptyvinė 
kalba yra imperatyvinė ta prasme, kad ja liepiama mums daryti tą ar aną. Ji 
pati dalijama į dvi klases: tą, kurią sudaro įprasti imperatyvai, ir tą, kurią 
sudaro tikrieji vertinamieji posakiai. Visi vertinamieji sprendimai yra prak- 
tiniai, tik skirtingi. Pavyzdžiui, sakiniuose su turėtų, jei jie yra išties vertina- 
mieji, randame imperatyvus, kurie tinkamomis aplinkybėmis adresuojami 
kiekvienam, o kiekvienas čia yra asmuo, kuris tą sakinį ištaria. Kriterijus, ku- 
riuo vadovaujantis nuoširdžiai ištariamas sakinys su turėtų, yra tas, kad tin- 
kamomis aplinkybėmis ir jei tik kalbėtojas gali, jis iš tikrųjų paklūsta impera- 
tyvui, kuris išreiškiamas tuo turėtų ir kurį jis pats sau ištaria. Geras — priešin- 
gai, vartojamas norint pagirti; pavadinti X geru - tai pasakyti, kad jis yra toks 
X, kurį mes turėtume pasirinkti, jei norėtume X-o. Kriterijai, kuriais aš vado- 

vaujuosi ką nors pavadindamas geru, yra kriterijai, kuriuos aš pasirenku, at- 
likdamas tikrus vertinimus, ir patvirtinu jau vien jais naudodamasis. Taigi 
vertinamieji posakiai ir dorovės taisyklės yra agento pagrindinio pasirinki- 
mo išraiškos. Tačiau pasirinkimo vaidmuo Hare'io preskriptyvizme yra 
daug aiškesnis ir kelia daug mažiau prieštaravimų nei požiūrių ir jausmų 
vaidmuo emotyvizme. Skirtingai nuo pastarojo, dorovėje preskriptyvizmas 
neleidžia imtis įrodinėjimo. 

Iš tikrųjų Hare'is pirmasis atliko loginį imperatyvų tyrimą. Jis nurodė, 
kad imperatyviniame diskurse iš prielaidų visiškai tiesiogiai gali išplaukti iš- 
vados, nepažeisdamos nė vienos paprastų priežastingumo taisyklių. Kadangi 
ir todėl turi savo įprastą reikšmę, čia galima ir tikroji dorovinė argumentaci- 
ja. Tačiau vėliau Hare'is laikosi tos nuomonės, kad vertinamųjų preskrip- 
tyvinių posakių reikšmė yra tokia, kad iš prielaidų negali atsirasti jokia ver- 
tinamoji ar preskriptyvinė išvada, jeigu bent viena iš prielaidų nėra vertina- 
moji ar preskriptyvinė. Kitaip tariant, Hare'is pakartoja tezę, kad joks turėtų 
neišplaukia tik iš yra. Tiek, kiek siekia Dorovės kalboje išdėstyta doktrina, at- 
rodo, laikomasi nuomonės, jog dorovės argumentacijos modelis yra perėji- 
mas nuo pagrindinės dorovinės prielaidos ir šalutinės faktinės prielaidos 
prie dorovinės išvados. Kai tik pereinu nuo fakto prie vertės („Turėčiau pa- 
dėti šiam žmogui, nes jis miršta iš bado“), argumentacijoje atsiranda plyšys, 
slapta pagrindinė prielaida („Turėčiau padėti badaujantiems“). Ši pagrindi- 
nė prielaida pati gali būti kokio nors kito silogizmo išvada, tačiau kažkur 
protavimo grandinė turėtų baigtis tokiu principu, kurio negalima pagrįsti to- 
lesniais argumentais, tačiau kurį aš tiesiog privalau pasirinkti. Kaip ir emo- 
tyvizmo atveju iš to, atrodo, dar kartą išplaukia, kad principiniais atvejais 
tvirtinimo neįmanoma suderinti su įrodinėjimu, gal tik su kontrtvirtinimu. 

Laisvėje ir prote Hare'is įrodinėja, kad jo požiūriui tai netinka; kad do- 
rovės sprendimų visuotinimas suteikia argumentuotą ginklą, nukreiptą prieš 
tuos, kurie laikosi nepriimtinų dorovės principų. Pavyzdžiui, apie žmogų, 
kuris mano, kad su kitais žmonėmis reikia elgtis kaip nors nemaloniai tik to- 
dėl, kad jie juodaodžiai, visuomet galime paklausti: ar esi pasirengęs pripa- 
žinti, kad su tavimi turėtų būti elgiamasi taip pat, jei tavo oda būtų juoda? 
Hare's įsitikinęs, kad tik mažuma, kuriuos vadina fanatikais, būtų pasirengę 
priimti atsakymo „Taip“ pasekmes. Šis paskutinis tvirtinimas yra faktinis 
klausimas, dėl kurio, manau, naujausia socialinė istorija nepalaiko Hare'io. 
Tačiau nenorėčiau taip smarkiai ginčytis su šia Hare'io požiūrio dalimi, nes 
vis dar norėčiau pabrėžti, jog Hare'io pažiūrose tebelieka teisinga tai, kad lo- 
gikos ir vartojamų koncepcijų požiūriu tai, ką vadinu geru, ir ką, manau, tu- 

rėčiau daryti, priklauso nuo mano pagrindinių vertinimų pasirinkimo, o ver- 
tinimams pasirinkti nėra jokių loginių ribų. Kitaip tariant, Hare'io preskrip- 
tyvizmas pagaliau yra atnaujintas požiūris, kad už mano dorovinių vertini- 
mų nėra ir negali būti jokio kito didesnio autoriteto, išskyrus mano paties pa- 
sirinkimą. Suprasti vertinamąsias koncepcijas reiškia suprasti, kad koncepci- 
jų vartojimas nesaisto mūsų su jokia konkrečia dorovinių įsitikinimų visuma. 
Tikro įsitikinimo dėl faktinių dalykų kriterijai nepriklauso nuo mūsų pasirin- 
kimo, tačiau mūsų pasirinkimą sąlygoja tik tokie kriterijai, kuriuos mes pa- 
tys pasirenkame. Čia pakartojamas Kanto požiūris apie dorovės subjektą 
kaip įstatymdavį, tačiau dėl to jis tampa arbitražiniu suvereniu valdovu, ku- 
ris yra autorius to įstatymo, kurį ištaria, ir kuris padaro jį įstatymu, paskelb- 
damas jį universalia preskriptyvine forma. 

Iš viso Hare'io dalykiškumo šioje vietoje tampa svarbi dviprasmybė, to- 
kia dviprasmybė, kurią nurodė Mary Warnock“. Kai Hare's apibūdina verti- 
nimą ir preskripciją, ar jis iš tikrųjų apibrėžia tuos terminus taip, kad savo 
tezes apgintų nuo galimų kontrpavyzdžių? Jei mes turime pavyzdį su turėtų, 
kuris nenumato imperatyvų pirmajam asmeniui, arba pavyzdį su gėriu, ku- 
rio kriterijai nėra pasirinkimo dalykas, ar Hare'is sugebės atsakyti, kad tai 
paprasčiausiai yra ir nedeskriptyvinė turėtų ir gėris vartosena? Žinoma, Ha- 
re'is pripažįsta, kad egzistuoja keletas nepreskriptyvinių ir nedeskriptyvinių 
vartosenų. Tačiau jei jis paprasčiausiai įteisino tai, kad deskriptyvizmas ir 
preskriptyvizmas yra tai, ką jis sako, kad yra, kodėl mes turėtume sutikti su 
jo įteisinimu? Jei jis neįteisina, turėtume turėti deskriptyvinių ir preskrip- 
tyvinių posakių, skirtų tik mums, nepriklausomai nuo Hare's apibūdinimo ir 
kurių Hare'is pats niekada neskiria. Atrodo, kad jis pasikliauja beveik intui- 
tyviu supratimu apie tai, ką reikėtų priskirti vertinamųjų pasakymų klasei ir 
ką atmesti. 

Kodėl tai taip svarbu? Svarbu iš dalies dėl to, kad Philippa Foot“ ir Pe- 
Philippa Foot sutelkė savo dėmesį ties vertinamaisiais posakiais, susijusiais 
su dorybėmis ir ydomis, tokiomis kaip grubus ir drąsus; Geachas - ties tokio- 
mis, kaip geras ir blogas. Teisingo grubus ir drąsus taikymo kriterijai, anot 
p. Foot, yra faktiniai. Jeigu įvykdomos kai kurios faktinės sąlygos, to pakan- 
ka, norint parodyti, kad šie epitetai yra pritaikomi, o jų pritaikyti gali nesu- 
gebėti tik tas, kas nesuprato reikšmių. Taigi jei žmogus koncerte spjauna ne- 
labai pažįstamam žmogui į veidą, kuris jam nieko blogo nepadarė, tai jis, Ži- 
noma, yra grubus. Taip pat jei žmogus, kurio ateitis siejama su kitų žmonių 
gyvybių gelbėjimu aukojant savo, paaukoja savo gyvenimą, tai jis, žinoma, 

yra drąsus. Tačiau kiekvienu šių atvejų parodydami, kad norint pagrįsti epi- 
tetą taikomos būtinos ir pakankamos sąlygos, mes galėtume perrašyti tai, ką 
sakome taip, kad būtinosios ir pakankamos sąlygos atrodys lyg prielaidos, iš 
kurių dėka pateikiamas dorybės grubus ir drąsus reikšmės apibendrinimas: 
„Taigi jis buvo grubus“ arba „Taigi jis buvo drąsus“. Tačiau jei koks nors 
apibendrinimas yra vertinamasis, tai šis tikrai yra. Taigi iš kai kurių faktinių 
prielaidų, atrodo, padaromos vertinamosios išvados. 

Taip pat aišku, kad pagaliau daugeliu atvejų, bent jau, kai ką nors pava- 
dinu geru, tinkamus kriterijus determinuoja konkretaus atvejo pobūdis ir ne- 
paliekama pasirinkimo. Kriterijai ką nors pavadinti „geru X“, priklauso, Ge- 
acho žodžiais tariant, nuo X pobūdžio. „Geras laikrodis“, „geras žemdirbys“, 
„geras arklys“ yra būtent tie atvejai. Tačiau kaip su „geru žmogumi“? Gali- 
ma teigti, kad čia mes naudojamės įvairiais kriterijais, ir mums reikia iš jų pa- 
sirinkti. Čia aiškiai toks argumentas, kaip Hare'io, yra įtikinamiausias. Aš ne- 
norėčiau toliau vystyti šio argumento; labiau norėčiau patyrinėti, koks tai ar- 
gumentas ir kodėl jis atsiranda. 

Svarbu suvokti, kad turime reikalą su keletu susijusių požiūrio skirtu- 
mų. Viena vertus, manoma, kad faktai nepateikia vertinimų, o filosofinis 
tyrimas vertinimų atžvilgiu yra neutralus, vienintelis dorovės pažiūrų auto- 
ritetas yra tas, kurį mes, kaip individualūs agentai, joms suteikiame. Šis po- 
žiūris yra galutinė individualizmo konceptualizacija, kuri šioje istorijoje yra 
nuolat minima: individas tampa galutinis savo paties autoritetas plačiausia 
galima prasme. Laikantis kito alternatyvaus požiūrio, suprasti savo pagrin- 
dines vertinamąsias ir dorovės koncepcijas reiškia pripažinti, kad egzistuoja 
tam tikri kriterijai, kurių mes negalime nepripažinti. Tokių standartų autori- 
tetą mes turime pripažinti, tačiau nesame jo kūrėjai. Todėl tai atskleidžiantis 
filosofinis tyrinėjimas nėra doroviškai neutralus. Ir tam tikromis aplinkybė- 
mis iš faktinių prielaidų padaromos vertinamosios išvados. 

Pagal pasirenkamus pavyzdžius kiekvienas iš šių požiūrių nuosekliai 
atsiriboja nuo kito. Nė vienas jų neleidžia, kad kilęs nesutarimas būtų spren- 
džiamas empiriškai nagrinėjant, kaip vertinamosios koncepcijos yra iš tikrų- 
jų vartojamos. Tačiau kiekvienas yra pasirengęs pripažinti, kad tam tikromis 
aplinkybėmis dėl klaidingos filosofinės teorijos įtakos įprastinė vartosena 
dorovėje gali būti supainiojama ar iškreipiama. Tačiau tikriausiai šio prieš- 
taravimo neįmanoma išspręsti, o priežastį galime suprasti pamėginę į tas 
koncepcijas, sukeliančias prieštaravimą, pažvelgti iš istorinės perspektyvos. 
Tačiau prieš imdamiesi šios užduoties, turime apsvarstyti kai kuriuos labai 
nesudėtingus dalykus, kurių dėka šis prieštaravimas yra primetamas ne vien 

tik filosofams, bet visiems šiuolaikiniams dorovės agentams. 

Anot emotyvizmo ir preskriptyvizmo, mes esame susvetimėję, nes šios 
teorijos aiškina vertinamąją kalbą jausmų, pomėgių, pasirinkimo ir impera- 
tyvų sąvokomis, ir mums kyla klausimas, kam reikalinga ypatinga vertina- 
moji kalba šalia įprastos jausmų, pomėgių, pasirinkimo ir imperatyvų kal- 
bos. Kai sakau: „Tu turėtum taip daryti“ arba „Tai yra gerai”, - noriu užgin- 
čyti, kad sakau šį tą daugiau arba ne visai tai, kaip kad „Tu arba kas nors ki- 
tas, padarykite tai!“ arba „Man tai patinka. Tu irgi taip daryk“. Jei aš tai tu- 
riu galvoje, vadinasi, galėčiau tai pasakyti ir pasakyčiau. Tačiau jei aš taip sa- 
kau, tai, ką aš sakau, žinoma, remiasi tik tuo autoritetu, kurį aš tam pasaky- 
mui suteikiu jį ištardamas. Mano požiūriai ir imperatyvai turi man autorite- 
tą tik todėl, kad jie yra mano. Tačiau kai aš vartoju tokius žodžius, kaip turė- 
tų ir geras, aš bent jau mėginu apeliuoti į standartą, kuris turi kitą ir didesnį 
autoritetą. Jei aš vartoju šiuos žodžius tavo atžvilgiu, aš mėginu kreiptis į ta- 
ve šių standartų, o ne savo vardu. Tačiau net jei tai būtų mano siekis kažką 
daryti, nebūtinai reiškia, kad man pasiseks. Kokiomis aplinkybėmis man ga- 
li pasisekti? Kokiomis aplinkybėmis būtinai suklupsiu? 

Įsivaizduokime tokio tipo visuomenę, kurią aš mėginau apibūdinti kal- 
bėdamas apie graikų visuomenę, kur gyvenimo forma numato susitarimą 
dėl tikslų. Yra sutarti kriterijai vartoti sąvoką geras ne tik tais atvejais, kai kal- 
bame apie „gerą arklį“ ir „gerą ūkininką“, bet ir tais atvejais, kai kalbame 
apie „gerą žmogų“. Šioje visuomenėje egzistuoja pripažintas dorybių sąra- 
šas, nusistovėjęs dorovės taisyklių rinkinys, institucinis ryšys tarp paklusnu- 
mo taisyklėms, dorybių praktikos ir tikslų siekimo. Tokioje visuomenėje skir- 
tumas tarp vertinamosios kalbos ir pomėgių ir pasirinkimo kalbos bus visiš- 
kai aiškus. Galiu jums pasakyti, ką mėgstu ar pasirenku, ir dar galiu jums pa- 
sakyti, ką jūs turėtumėte daryti; tačiau antruoju teiginiu iš jūsų prašoma to, 
ko neprašoma pirmuoju. Jūs galite nepaisyti to, ką jūs turėtumėte daryti, dėl 
susijaudinimo ar aplaidumo; tačiau jūs negalite vartoti dorovės žodyno nuo- 
sekliai paneigę turėtų galią ir negalite socialiai bendrauti bendruomenėje at- 
metę dorovės žodyną. 

Ar tokioje visuomenėje dorovės kritika neįmanoma? Jokiu būdu; ji turi 
vykti plečiant įsigalėjusį dorovės žodyną, o ne visiškai nuo jo atsiribojant. Ar 
tai reiškia, kad dorovės autoritetas neišeina už bendruomenės, kurios socia- 
linė praktika yra aptariama, ribų? Kyla pagunda atsakyti: ar aritmetikos tai- 
syklių autoritetas išeina už bendruomenės, kurioje įvesta ta skaičiavimo 
praktika, ribų? Šis klausimas pateikiamas kaip tikras, o ne retorinis ir nusi- 
pelnė išsamesnio atsakymo; tačiau bent jau tokiu būdu susieti taisykles su so- 

cialine praktika tikrai nereiškia, kad dorovės taisyklės ne taip stipriai mus 
saisto kaip matematinės, nebent jokia visuomenė negalėtų progresuoti, nesi- 
naudodama tuo pačiu paprastu skaičiavimu, tuo tarpu dorovės taisyklės ga- 
li būti taikomos labai įvairiai socialinei praktikai. 

Kalbėdamas apie graikų visuomenę, aš minėjau, kas atsitiktų, jei tokia 
gerai integruota dorovės gyvenimo forma sužlugtų. Mūsų visuomenėje indi- 
vidualizmo rūgštis per keturis amžius yra gerokai įsiėdusi į mūsų dorovės 
struktūras, o tai yra ir gerai, ir blogai. Tačiau ne tik tai. Mes gyvename pavel- 
dėję ne vieną, o kelias gerai integruotas doroves. Aristotelizmas, primityvus 
krikščioniškasis paprastumas, puritoniška etika, aristokratinė vartotojiška 
etika bei demokratijos ir socializmo tradicijos mūsų dorovės žodynui yra pa- 
likusios savo žymes. Kiekvienos šių dorovių siūlomas tikslas ar tikslai, tai- 
syklių rinkiniai, dorybių sąrašas. Tačiau tikslai, taisyklės, dorybės skiriasi. 
Aristotelizmo požiūriu, parduoti viską, ką turi, ir išdalyti vargšams būtų ab- 
surdiška ir beprasmiška; primityviojoje krikščionybėje vargu ar didingos sie- 
los žmogus prasprūstų pro adatos skylutę, kuri yra vartai į dangų. Konser- 
vatyviojoje katalikybėje paklusnumas nusistovėjusiam autoritetui būtų lai- 
komas dorybe; demokratinis socializmas, toks kaip Marxo, tokį pat požiūrį 
vadintų pataikavimu ir laikytų jį blogiausia iš visų ydų. Puritonizmui taupu- 
mas yra didelė dorybė, tingumas - didelė yda; tradiciniam aristokratui tau- 
pumas yra yda ir t.t. 

Vadinasi, savo visuomenėje esame linkę rasti dviejų tipų žmones: tuos, 
kurie kalba pagal vieną iš šių išlikusių dorovių, ir tuos, kurie atsiriboja nuo 
jų visų. Tarp skirtingos dorovės pasekėjų, vienos dorovės pasekėjų ir jokios 
dorovės neišpažįstančių nėra apeliacinio teismo, nėra ir nuasmeninto neutra- 
laus standarto. Tiems, kurie kalba pagal duotąją dorovę, ryšys tarp fakto ir 
vertinimo nustatomas pagal jų vartojamų žodžių reikšmes. Tiems, kurie kal- 
ba neatsižvelgdami į tą dorovę, tie, kurie kalba pagal duotąją dorovę, atrodo 
kalbantys vien tik imperatyvais, išsakydami savo pačių pomėgius ir asmeni- 
nį pasirinkimą. Viena vertus, emotyvizmo ir preskriptyvizmo prieštaringu- 
mas, o antra vertus, jų kritika reiškia esminę mūsų pačių visuomenės 
dorovės situaciją. 

Mėgindami įrodyti kai kurių autorių vietą dorovės filosofijos istorijoje, 
galime pasinaudoti šia analize. Pavyzdžiui, Kantas yra toje vietoje, kur do- 
rovinio vientisumo praradimas reiškia, kad dorovę galima apibrėžti tik atsi- 
žvelgiant į jos taisyklių formą, o ne į kokį nors tikslą, kuriam galėtų tarnauti 
tos taisyklės. Todėl jis mėgina išvesti dorovės taisyklių turinį iš jų formos. 

Kantas taip pat yra toje vietoje, kur dorovės taisyklės ir žmogaus gyve- 

nimo tikslai atsiskyrė tiek, jog, pasirodo, ir ryšys tarp taisyklių laikymosi bei 
siekiamų tikslų yra atsitiktinis, ir, jei taip yra, tai netoleruotina. Kantas suvo- 
kė pirmąją mintį, kaip ir tikslų miglotumą, ir tai paskatino, kad laimės sąvo- 
ka taptų miglota ir neapibrėžta, dėl to jis mums prisako nebūti laimingiems, 
bet būti laimės vertiems. Tai, kad jis suvokė antrąją mintį, leido jam šauktis 
Dievo, kaip galios, kuri galų gale apvainikuotų dorybę laime. Kantas siekia 
kartu išlaikyti ir pirmąjį, ir antrąjį dorinį požiūrį; bet įtampa tarp jų yra aki- 
vaizdi. 

Aštuonioliktojo amžiaus anglų moralistai ir devynioliktojo amžiaus uti- 
litaristai rašo tokioje visuomenėje, kurioje nugalėjo individualizmas. Todėl 
socialinę santvarką jie pateikia ne kaip struktūrą, kur individas turi gyventi 
savo dorovinį gyvenimą, o kaip grynąją individualios valios ir interesų su- 
mą. Dorovės taisykles primityvi dorovės psichologija paverčia nuorodomis, 
kokiomis priemonėmis galima veiksmingiau pasiekti privataus pasitenkini- 
mo tikslų. Hegelis, Greenas ir kiek mažiau Bradley's yra ne vieninteliai šio 
dorovės požiūrio kritikai, jie mėgina apibrėžti bendruomenės, kur dorovės 
žodynas gali turėti ypatingos ir skiriamosios vartosenos aibę, tipą. Tačiau fi- 
losofinė būtinosios tokios bendruomenės formos analizė nėra pakaitalas ją 
perkurti; natūraliai juos seka emotyvistai ir preskriptyvistai, kurie pateikia 
apgaulingą autentišką dorovės diskurso aiškinimą, bet teisingai įvardija nu- 
skurdintas reikšmes, kurias įgyja vertinamieji posakiai visuomenėje, kurios 
dorovės žodynas vis labiau netenka savo turinio. Marxas panašus į Hegelį ir 
anglų idealistus tuo, kad įsivaizduoja, jog komunos struktūrą nulėmė doro- 
vė; tačiau skirtingai negu jie, jis mato, jog ji daugiau neegzistuoja; toliau jis 
apibūdina visą situaciją taip, lyg dorovė daugiau nebeatlieka tikro vaidmens 
sprendžiant socialinius skirtumus. Tai gali būti tik mėginimas šauktis autori- 
teto, kurio nebėra, ir maskuoti socialinės prievartos sankcijas. 

Žinoma, visa tai nereiškia, kad tradicinis dorovės žodynas nebegali būti 
vartojamas. Tai reiškia, kad mes negalime tikėtis savo visuomenėje rasti vie- 
nintelio dorovės koncepcijų sąrašo, bendros žodyno interpretacijos. Dėl mū- 
sų dorovinių konfliktų gelmės mūsų situacijos konceptualusis konfliktas yra 
endeminis. Todėl kiekvienas mūsų turi pasirinkti, su kuo mes norime būti 
doroviškai susiję ir kokiais tikslais, taisyklėmis ir dorybėmis vadovautis. 
Šiedu pasirinkimai yra tampriai susiję. Pasirinkdamas ypač vertinti šį tikslą 
ar tą dorybę, sukursiu tam tikrus dorovinius santykius su kai kuriais žmonė- 
mis, tačiau kitokie doroviniai santykiai su tais žmonėmis neįmanomi. Kalbė- 
damas pagal savo dorovės žodyną, aš suprantu esąs susaistytas jo įkūnytais 
kriterijais. Šie kriterijai bendri ir tiems, kurie kalba ta pačia dorovės kalba. Jei 

aš turiu kažkokių socialinių ryšių, privalau priimti kokį nors dorovės žody- 
ną. Be taisyklių, nepuoselėdamas dorybių, negaliu su niekuo turėti bendrų 
tikslų. Esu pasmerktas socialiniam solipsizmui. Tačiau privalau pats pasi- 
rinkti, su kuo turėčiau būti doroviškai susijęs. Turiu pasirinkti iš alternatyvių 
socialinės ir dorovės praktikos formų. Tačiau kol pasirinksiu, dorovės požiū- 
riu būsiu nesaugus. Mūsų socialinė praeitis lemia tai, kad kiekvienas mūsų 
turi kokį nors žodyną, kuriuo ribojame savo pasirinkimą ir pasirenkame. 
Žmogiškosios prigimties aš taip pat negaliu laikyti neutraliu standartu 
klausdamas, kokia socialinio ir dorovinio gyvenimo forma suteiks jai tin- 
kamiausią išraišką, kadangi kiekviena gyvenimo forma su savimi atsineša 
žmogaus prigimties paveikslą. Gyvenimo formos pasirinkimas ir žmo- 
giškosios prigimties vertinimo pasirinkimas vertinami kartu. 

Į tokį požiūrį kiekviena šiuolaikinių filosofinių kontroversijų pusė atsa- 
kys savaip. Emotyvistai ir preskriptyvistai akcentuos mano aiškinimo pasi- 
rinkimo vaidmenį. Jų kritikai atkreips dėmesį į tai, kad agentas privalo pri- 
artėti prie pasirinkimo akto jau turėdamas vertinamąjį žodyną. Kiekvienas 
pasirinkdamas pavyzdžius stengsis iš naujo apibūdinti savo oponento atve- 
jį. Tos pačios pastangos turėtų matytis kitose kontroversijose. Išties šį požiū- 
rį sustiprina tai, kad ši filosofinė kontroversija yra mūsų socialinės ir dorovi- 
nės situacijos išraiška, kuri turėjo susiklostyti visai kitokiu kontekstu to gin- 
čo, kuris kilo Prancūzijoje tarp katalikų moralistų, stalinistų, marksistų ir sar- 
triškųjų egzistencialistų. 

Ir katalikų, ir stalinistų dorovės žodynas apibrėžiamas kai kuriais taria- 
mais faktais. Kiekvienas jų turi jiems būdingų dorybių sąrašą. Skirtingai 
negu jiems, Sartre'ui, bent jau pokario Sartre'ui, gyventi su parengtu dorovės 
žodynu reiškė neišvengiamą atsakomybės atsisakymą, blogo tikėjimo aktą. 
Autentiška egzistencija galima tik sąmoningai suvokus absoliučią pasirinki- 
mo laisvę. Kierkegaardo požiūris į pasirinkimo aktą yra atskirtas nuo teolo- 
ginio konteksto, o Sartre'ui pasirinkimas yra politinių ir dorovės sprendimų 
pagrindas. Sartre'as nenustato būtinojo pasirinkimo akto šaltinio mūsų vi- 
suomenės dorovės istorijoje, bent ne daugiau nei Kiekegaardas. Jis randa tą 
šaltinį žmogaus prigimtyje: sąmoninga būtybė, etre-pour-s0i, skiriasi nuo 
daikto, etre-en-soi, savo laisve ir laisvės suvokimu. Vadinasi, žmonėms būdin- 
ga nerimo patirtis dėl nesutvarkytos ateities tėkmės ir būdingos pastangos 
apsimesti, kad jie nėra atsakingi. Taip Sartre'as nustato dorovės požiūrio pa- 
grindą žmogaus prigimties metafizikoje lygiai taip pat, kaip katalikai ir 
marksistai. 

Kaip ir Sartre'as preskriptyvistas ir emotyvistas neatskleidžia pasirinki- 

mo būtinumo arba savo prisiimto požiūrio į mūsų visuomenės dorovės isto- 
riją šaltinio. Jie priskiria tai dorovės koncepcijų prigimčiai. Taigi jie, kaip ir 
Sartre'as, mėgina absoliutinti savo individualistinę dorovę ir netgi amžiaus 
dorovę, apeliuodami į koncepcijas, lygiai kaip ir jų kritikai mėgina absoliu- 
tinti savo pačių dorovę apeliuodami į konceptualius svarstymus. Tačiau tos 
pastangos tikrai būtų sėkmingos, jei dorovės koncepcijos būtų nepriklauso- 
mos nuo laiko ir istorijos, ir jei būtų galimas tik vienas dorovės koncepcijų są- 
rašas. Viena dorovės filosofijos istorijos vertybė yra ta, kad parodo mums, jog 
tai netiesa ir kad dorovės koncepcijos pačios turi istoriją. Tai suprasti reiškia 
išsivaduoti nuo bet kokių klaidinamų absoliutinių tvirtinimų. 

Trumpa etikos istorija, parašyta 1966 m., 

tapo svarbiu įnašu į moralės filosofijos studijas. 
Knyga buvo palankiai įvertinta specialistų ir 
skaitytojų, susilaukė daugybės pakartotinių 
leidimų, buvo išversta į daugelį kalbų. 

Alasdairas MacIntyre'as lydi skaitytoją per etikos 
filosofijos istoriją nuo antikinės Graikijos iki 

šių laikų. Jis pabrėžia istorinio konteksto svarbą 
moralės koncepcijoms ir iliustruoja, kaip filosofinės 
idėjos atitinka moralės koncepcijas, šitaip 
pateikdamas istorinę etikos analizę. Pasitelkdamas 
etikos istoriją, autorius atskleidžia ryšį tarp 
dorovės ir socialumo. Taip ieškoma XX amžiaus 
dorovės krizės ir dorovinio atgimimo ištakų. 


Alasdairas MacIntyre'as, Duke universiteto 
filosofijos profesorius, žinomas ne tik šiuo savo 
veikalu, bet ir vėlesniais, tokiais kaip After Virtue 
(1981, Po dorybės); Whose Justice? Which Rationality 
(1988, Kieno teisingumas? Kuris racionalumas?); 
Three Rival Versions of Moral Inguiry (1990, Trys 
skirtingos dorovinio tyrimo versijos), pagrįstai 
pelniusiais jam originalaus mąstytojo šlovę. 

Vienu pagrindinių savo knygų tikslu MaclIntyre'as 
laiko aristoteliškosios etikos ir šiuolaikinės 

etikos idėjų dialogo skatinimą. 

ALK - serija verstinių knygų, kurias leidžia 

įvairios leidyklos, remiamos Atviros Lietuvos fondo. 
Serijos tikslas — supažindinti skaitytojus su šiuolaikiniais 
humanitarinių mokslų pagrindais. 

